
Studentima Brkbek koledža 


UVOD 


Mada je ovu knjigu pisao profesionalni istoričar, ona je namenjena 
ne samo akademskoj javnosti već svima koji žele da razumeju svet i koji 
veruju da je uloga istorije u tome važna. Namera nije da se čitaocima 
tačno kaže šta se dešavalo u svetu tokom četrdeset godina pre Prvog 
svetskog rata, premda se nadam da će dobiti neku ideju o tom periodu. 
Ako žele da saznaju više, mogu to lako da učine iz velike i često odlične 
literature koja je svakom koga interesuje istorija umnogome lako dostup- 
na na engleskom. Nešto od toga je naznačeno u preporukama za dalje 
čitanje. 

U ovom tomu, kao i u dva toma koja mu prethode (Doba revolucije 
1789-1848. i Doba kapitala 1848-1875), pokušao sam da shvatim i obja- 
snim svet u procesu revolucionarnog preobražaja, da potražim korene 
naše sadašnjosti u blatu prošlosti i možda, povrh svega, da sagledam 
prošlost kao jedinstvenu celinu pre nego kao (što nas istoričarska speci- 
jalizovanost često prisiljava da učinimo) skup zasebnih tema: istorije 
različitih država, politike, privrede, kulture ili bilo čega drugog, Od kada 
sam počeo da se interesujem za istoriju, oduvek sam želeo da znam kako 
su svi ti vidovi prošlosti (ili sadašnjosti) zajedno povezani i zašto. 

Stoga ova knjiga nije (osim slučajno) narativ ili sistematsko izlaga- 
nje, a još manje isticanje učenosti. Najbolje je čitati je kao otvaranje ra- 
sprave ili, još bolje, kao praćenje glavnih tema kroz različita poglavlja. 
Čitaoci moraju presuditi da li je pokušaj ubedljiv, premda sam ja dao sve 
od sebe da to bude dostupno i onima koji nisu istoričarima. 

Nema načina da izrazim zahvalnost mnogim piscima čiji rad sam 
poharao, iako se često i nisam slagao s njima, a još manje da iskažem 
koliko dugujem idejama do kojih sam došao u razgovorima s kolegama 
i studentima. Ako prepoznaju svoje ideje ili razmatranja, mogu bar da me 
okrive što sam njih ili činjenice pogrešno shvatio, što sam sigurno i činio 


7 


s vremena na vreme. Mogu, pak, da zahvalim onima koji su mi omogu- 
ćili da svoju dugu zaokupljenost ovim periodom pretočim u jednu jedin- 
stvenu knjigu, College de France mi je 1982. omogućio da ostvarim nešto 
nalik na prvi nacrt, u formi kursa od 13 predavanja. Zahvalan sam toj 
veličanstvenoj ustanovi i Emanuelu L' Roju Laduriju koji ih je podstakao 
da me pozovu. Fondacija Leverhalm dala mi je dao emeritus stipendiju 
u periodu od 1983. do 1985, što mi je omogućilo da imam ispomoć u 
istraživanju; Maison des Sciences de l’ Homme i Klemen Heler u Parizu, 
kao i Svetski institut za proučavanje ekonomskog razvoja Univerziteta 
Ujedinjenih nacija, kao i Mekdonel fondacija omogućili su mi 1986. 
nekoliko mirnih sedmica da završim tekst. Među ljudima koji su mi po- 
magali u istraživanju posebno bih se zahvalio Sjuzani Haskins, Vanesi 
Maršal i dr Džini Park. Frensis Haskel je pročitao poglavlje o umetnosti, 
Alan Mekej ono o naukama, Pet Tejn ono o ženskoj emancipaciji, i po- 
mogli su mi da izbegnem neke, ali, bojim se, ne i sve greške. Andre Šifrin 
je pročitao čitav tekst kao prijatelj i oličenje obrazovanog laika kome je 
ova knjiga i namenjena. Proveo sam mnoge godine držeći predavanja o 
evropskoj istoriji studentima Brkbek koledža na Londonskom univerzi- 
tetu i sumnjam da bih bio u stanju da prosuđujem istoriju 19. veka u 
okviru svetske istorije bez tog iskustva. Stoga je ova knjiga posvećena 
njima. 


UVERTIRA 


Sećanje je život. Uvek ga prenosi grupa ljudi koji su još živi i stoga je u 
stalnom razvoju. Ono je predmet dijalektike pamćenja i zaboravljanja, 
nesvesno svog postepenog izobličenja, otvoreno za sve oblike upotrebe i 
zloupotrebe. Ponekad ostaje pritajeno na duži period, potom iznenada 
oživljava. Istorija je uvek nepotpuna i problematična rekonstrukcija onoga što 
nije više tu. Sećanje uvek pripada našem vremenu i oblikuje živu vezu s 
beskonačnom sadašnjošću; istorija je opis prošlosti. 

Pjer Nora, 1984.! 


Ako samo prepričamo tok događaja čak i na svetskom nivou, malo je 
verovatno da će to rezultirati boljim razumevanjem sila koje su na delu u 
današnjem svetu, osim ako nismo u isto vreme svesni temeljnih strukturnih 
promena. Potreban nam je, pre svega, novi okvir i novi opis zadataka i 
poslova. To je ono što ova knjiga želi da obezbedi. 

Džefri Baraklou, 1964.? 


I 


U leto 1913. jedna mlada dama je završila srednju školu u Beču, 
prestonici Austrougarske carevine. To je još bilo prilično neuobičajeno 
dostignuće za devojke u centralnoj Evropi. Da bi proslavili taj događaj, 
| njeni roditelji su odlučili da je pošalju na putovanje u inostranstvo, a 
pošto je bilo nezamislivo da čestita mlada osamnaestogodišnjakinja bude 
izložena opasnostima i iskušenjima, oni su potražili i odgovarajućeg ro- 
đaka. Na sreću, među mnogim povezanim porodicama koje su se za vre- 
me prošlih generacija iz malih poljskih i mađarskih gradova uputile na 


! P, Nora, Pierre Nora (urednik), Les lieux de la memoire, vol I, La Republique 
(Paris 1984), XIX. 
2 G. Barraclough, An Introduction to Contemporary History (London 1964), 1. 

zapad ka blagostanju i obrazovanju, bio je jedan koji je neuobičajeno 
uspeo u životu. Ujak Albert je napravio lanac prodavnica diljem Levanta 
— u Konstantinopolju, Smirni, Alepu i Aleksandriji, Početkom 20, veka 
bilo je mnogo poslovnih prilika u Osmanskoj imperiji i na Bliskom isto- 
ku, a Austrija je dugo bila centralnoevropski trgovački izlog. Egipat je 
bio u isto vreme i živi muzej, pogodan za kulturno samouzdizanje, ali i 
prefinjena zajednica kosmopolitske evropske srednje klase s kojom je 
komunikacija bila lako ostvarljiva preko francuskog jezika koji su mlada 
dama i njene sestre usavršile u internatima za devojke u okolini Brisela. 
A tu su bili i Arapi. Ujak Albert je bio srećan što mu dolazi mlada rođaka 
koja je u Egipat doputovala parobrodom kompanije ,,Lojd“, iz Trsta, koji 
je u to doba glavna luka Habzburške carevine a takođe, igrom slučaja, i 
prebivalište Džejmsa Džojsa. Mlada dama je autorova buduća majka. 
Nekoliko godina ranije, jedan mladić je takođe doputovao u Egipat, 

ali iz Londona. Njegovo porodično poreklo je bilo znatno skromnije. 
Njegov otac, koji je 70-ih godina 19. veka emigrirao u Britaniju iz Polj- 
ske, koja je u to vreme pod Rusijom, bio je stolar, teško je zarađivao za 
život u istočnom Londonu i Mančesteru odgajajući što je bolje umeo 
čerku iz prvog i osmoro dece iz drugog braka, od kojih se većina rodila 
u Engleskoj. Osim jednog sina, niko nije bio nadaren za posao. Samo 
jedan od mlađih sinova je imao šansu da se školuje i postao je rudarski 
inženjer u Južnoj Americi koja je u to vreme bila neformalni deo Britan- 
ske imperije. Svi su, pak, bili zaljubljenici u engleski jezik i kulturu koju 
su sa zanosom prihvatili. Jedan je postao glumac, drugi je nastavio poro- 
dični zanat, jedan je postao učitelj u osnovnoj školi, dvojica su se pridru- 
žila javnim službama, u vidu poštanskih ureda, koje su u ekspaniziji. 
Britanija je u to doba (1882) okupirala Egipat tako da se jedan brat, kao 
predstavnik malog dela Britanskog carstva — Egipatske pošte i telegraf- 
skog servisa, našao u delti Nila. On je ukazao na to da bi Egipat odgova- 
rao jednom njegovom bratu čije su glavne sposobnosti bile takve da bi 
mu na životnom putu sjajno poslužile da nije morao da zarađuje: bio je 
inteligentan, prijatan, muzikalan, odličan, svestran sportista, a i bokser 
lake kategorije šampionskih kvaliteta. Zapravo, bio je tačno takva vrsta 
Engleza koji bi mnogo lakše našao i zadržao mesto u kancelariji brodar- 
ske kompanije u „kolonijama“ nego bilo gde drugde. 

Taj mladi čovek je autorov budući otac koji je tako sreo svoju bu- 
duću suprugu, tamo gde su ih privreda i politika Doba carstva, da ne 
pominjem njihovu socijalnu istoriju, okupili - verovatno u sportskom 
klubu u predgrađu Aleksandrije, gde će i zasnovati svoj prvi dom. Krajnje 
je neverovatno da bi se takav susret mogao dogoditi na takvom mestu, ili 
da bi doveo do braka između dvoje takvih ljudi u bilo kom ranijem peri- 
odu istorije od ovog kojim se bavi naša knjiga. Čitaoci bi trebali da budu 
kadri da okriju zašto. 

Kakogod, postoji mnogo ozbiljniji razlog za započinjanje ove knji- 
ge autobiografskom anegdotom. Za sve nas postoji zona sumraka između 
istorije i sećanja; između prošlosti kao opšteg svedočanstva koje je otvo- 
reno za relativno nepristrasno ispitivanje i prošlosti kao nečeg što je za- 
pamćeno ili je pozadina vlastitog života. Za pojedinačna ljudska bića ta 
zona se proteže od tačke gde počinju živa porodična predanja ili sećanja 
— recimo, od najranije porodične fotografije koju najstariji član porodice 
može da raspozna ili objasni — do kraja detinjstva, kada su javne i privat- 
ne sudbine prepoznate kao neodvojive, kada se uzajamno definišu (,,Sreo 
sam ga neposredno pred kraj rata“, , Kenedi mora da je umro 1963. jer je 
to bilo kad sam još bio u Bostonu“). Dužina ove zone može se razlikova- 
ti kao i nerazgovetnost i nejasnost koja je karakteriše. Ali uvek postoji 
vreme koje je na „ničijoj zemlji“. To je daleko najteži deo za shvatanje, 
kako za istoričara tako i za svakog drugog, Za ovog pisca rođenog krajem 
Prvog svetskog rata, čiji su roditelji imali 34 i 19 godina 1904, Doba 
carstva pada u tu zonu sumraka, 

Ali ovo ne važi samo za pojedince već i za društva. Svet u kome 
živimo je umnogome svet koji su stvorili muškarci i žene koji su odrasli 
u periodu kojim se ova knjiga bavi, ili u njegovoj neposrednoj senci. 
Možda će se to okončati kako se 20. vek bliži svom kraju — ko može biti 
siguran — ali je to svakako tačno za prve dve trećine našeg stoleća, 

Razmotrimo, na primer, listu imena političkih ličnosti koje moraju 
biti uključene u spisak onih koji su pokrenuli i oblikovali 20. vek. Godi- 
ne 1914. Vladimir Iljič Uljanov (Lenjin) je imao 44 godine, Josif Visari- 

onovič Džugašvili (Staljin) 35, Frenklin Delano Ruzvelt 30, Dž. Majnard 
Kejnz 32, Adolf Hitler 25, Konrad Adenauer (tvorac post-1945. Savezne 
Republike Nemačke) 38, Vinston Čerčil je imao 40 godina, Mahatma 

Gandi 45, Džavaharlal Nehru 25, Mao Cedung 21, Ho Ši Min 22, koliko 
su imali i Josip Broz (Tito) i Francisko Franko (španski general Franko), 
a oni su dve godine mlađi od Šarla de Gola i devet godina od Benita 
Musolinija. Razmotrimo i brojke od značaja za kulturu. Primer iz Rečni- 
ka moderne misli objavljenog 1977. daje nam sledeće rezultate; 


osobe rođene 1914. i kasnije 23% 
osobe aktivne 1880-1914. ili odrasle 1914. 45% 
osobe rođene 1900-1914. 17% 
osobe aktivne pre 1880. 15% 


Prilično je očigledno da muškarci i žene koji već tri četvrtine 20. 
veka sastavljaju ovakav priručnik još smatraju Doba carstva daleko zna- 
čajnijim u oblikovanju moderne misli od sadašnjeg doba. Bez obzira na 
to da li se slažemo ili ne slažemo s njihovom procenom, ona je istorijski 
značajna. 

Otuda ne samo da se nekolicina preživelih pojedinaca koji su direk- 
tno povezani s godinama pre 1914. suočava s problemom kako posma- 
trati krajolik svog ličnog sumraka, već to isto, mnogo manje lično, čini 
svako ko živi u svetu posle 80-ih godina 20. veka, u meri u kojoj je bio 
oblikovan tom erom koja je dovela do Prvog svetskog rata, Ne mislim da 
dalja prošlost nije značajna za nas, ali njen odnos prema nama je druga- 
čiji. Kada se bavimo udaljenijim epohama, mi znamo da se s njima u biti 
suočavamo kao stranci i laici, donekle kao zapadnjački antropolozi koji 
su se zaputili da istraže papuanske brđane. Ako su geografski, vremenski 
ili emocionalno dovoljno udaljene, ove epohe mogu preživeti isključivo 
kroz beživotne tragove mrtvih: reči i simbole, napisane, štampane ili 
urezane, materijalne predmete, slike. Štaviše, ako smo istoričari, znamo 
da ono što pišemo može biti prosuđivano ili ispravljeno samo od onih 
koji su takođe stranci, kojima je isto tako „prošlost druga zemlja“. Mi, 
naravno, krećemo s pretpostavkama našeg vremena, našeg položaja i 
stanja, uključujući sklonost da preoblikujemo prošlost u naše pojmove, 
da vidimo ono što je naše oko izoštrilo da raspoznaje i samo ono što nam 
naša perspektiva omogućava da uvidimo. Pored toga, mi se prihvatamo 
posla sa uobičajenim oruđima i materijalima našeg zanata, radimo na 
arhivskim i drugim primarnim izvorima, čitamo ogromnu količinu se- 
kundarne literature, probijamo se kroz nagomilane rasprave i neslaganja 


generacija naših predaka, mišljenja i faze tumačenja i interesovanja koja 
se menjaju, uvek radoznali, uvek (nadamo se) postavljajući pitanja. Ali 
ništa nam se tako ne ispreči na putu kao naši savremenici koji poput 
stranaca raspravljaju o prošlosti koja više nije stvar sećanja. Čak i ono za 
šta mislimo da se sećamo o Francuskoj iz 1789. ili o Engleskoj iz doba 
Džordža III jeste ono što smo naučili iz druge ili pete ruke od učitelja, 
zvaničnih ili nezvaničnih. 

Tamo gde se istoričari hvataju ukoštac sa epohom koja ima žive 
svedoke sudaraju se dva prilično različita koncepta istorije ili, u najbo- 
ljem slučaju, dopunjuju jedan drugog: naučni i životni, arhivska i lična 
sećanja. Svako je istoričar svog svesno življenog životnog veka u onoj 
meri u kojoj se s time suoči u svojoj svesti - nepouzdan istoričar s mno- 
gih stanovišta, što zna svako ko se upustio u „usmenu istoriju“, izuzev 
nekog čiji je doprinos suštinski. Naučnici koji intervjuišu stare vojnike 
ili političare saznaće više i pouzdanije o onome šta se dogodilo iz štampe 
i dokumenata nego što njihov izvor ima u svom sećanju, mada i to mogu 
pogrešno razumeti. Nasuprot, recimo, istoričaru koji se bavi krstašima, 
istoričara Drugog svetskog rata može ispraviti neko ko, prisećajući se, 
odmahne glavom i kaže: ,,Ali uopšte nije bilo tako.“ Ipak, oba ova me- 
đusobno suprotstavljena prikaza istorije, s različitim saznanjima, čine 
jedinstvenu konstrukciju prošlosti koja je svesno prihvaćena kao takva i 
barem potencijalno pogodna za definisanje. 

Ali istorija zone sumraka je drugačija. U sebi samoj ona je nejedin- 
stvena, nepotpuno shvaćena slika prošlosti, ponekad nejasnija, ponekad 
očevidno precizna, uvek prenošena kao mešavina naučenog i sećanja iz 
druge ruke, oblikovanog javnim i privatnim predanjem. Ona je još deo 
nas, ali je van našeg dosega. Oblikuje nešto slično onim delimično obo- 
jenim drevnim mapama ispunjenim nepouzdanim konturama i praznina- 
ma uokvirenim čudovištima i simbolima. Čudovišta i simbole su uveća- 
li moderni masovni mediji, jer sama činjenica da je zona sumraka važna 
za nas takođe ih čini središtem njihove zaokupljenosti. Zahvaljujući nji- 
ma, te fragmentarne i simboličke slike su postale trajne barem u zapad- 
nom svetu: Titanik, sačuvavši svu svoju snagu da ispunjava novinske 
naslove tri četvrtine stoleća nakon svog potonuća, upečatljiv je primer, A 
ove slike koje bljesnu u našem umu, kada je iz ovog ili onog razloga 
okrenut ka razdoblju koje je završilo u Prvom svetskom ratu, mnogo je 

teže odvojiti od razmatranih tumačenja tog razdoblja, nego, recimo, slike 
i anegdote koje su potrebne ne-istoričarima da stvore navodni dodir s 
daljom prošlošću: Drejk se boća dok se španska armada približava Bri- 
taniji, dijamantska ogrlica Marije Antoanete ili „Neka jedu kolače“, Va- 
šington prelazi Delaver. Ništa od ovoga ni za trenutak neće uticati na 
ozbiljnog istoričara. Te slike su izvan nas. Ali možemo li, čak i kao struč- 
njaci, biti sigurni da hladnokrvno gledamo na mitologizovane slike Doba 
carstva: Titanik, zemljotres u San Francisku, aferu Drajfus? Očito ne, ako 
je stogodišnjica Kipa slobode ono čime smo vođeni. 

Više nego bilo koje drugo, Doba carstva vapi za demistifikacijom, 
samo zato što mi — a to uključuje i istoričare — nismo u njemu, ali ne 
znamo koliko od njega još ima u nama. To još ne znači da treba da ga 
ocrnimo ili izvrgnemo ruglu (što je delatnost kojoj je ono utrlo put). 


II 


Potreba za nekom vrstom istorijske perspektive je još neodložnija 
jer su ljudi u poznom 20. veku uistinu još snažno uključeni u razdoblje 
koje je završilo 1914, verovatno samo zato što je avgust 1914. jedan od 
najneporecivijih ,,prirodnih preloma" u istoriji. Smatralo se da je to kraj 
jedne epohe, a i sada se čini da je tako. S lakoćom se može odbaciti ova- 
kav utisak i istrajati na kontinuitetu koji se produžava i na godine Prvog 
svetskog rata. Na kraju, nije istorija autobuska linija na kojoj vozilo me- 
nja sve svoje putnike i vozače kad god dođe do krajnje stanice. Ipak, ako 
postoje datumi koji su više nego pogodni za svrhu periodizacije, avgust 
1914. je jedan od njih. Smatrano je da treba označiti kraj sveta koji je 
buržoazija stvorila po svojoj meri. On označava kraj „dugog 19. veka“ s 
kojim su istoričari naučili da operišu, a koji je bio predmet tri knjige, pri 
čemu je ovo poslednja. 

Nema sumnje zašto je privukao istoričare-amatere i profesionalce, 
pisce o kulturi, literaturi i umetnosti, biografe, filmske i televizijske stva- 
raoce, da ne zaboravimo i modne kreatore, i to u začuđujućem broju. 
Pretpostavljam da se u engleskom govornom području bar jedan značajan 
naslov — knjiga ili članak — o periodu između 1880. i 1914. pojavljivao 
svakog meseca u poslednjih 15 godina. Većina njih se obraća istoričarima 
ili drugim stručnjacima za razdoblje koje nije, kao što smo videli, ključno 

samo za razvoj moderne kulture, već daje okvir za veliki broj strasno vo- 
đenih rasprava o istoriji, nacionalnoj ili međunarodnoj, koje su uglavnom 
pokrenute u godinama pre 1914: o imperijalizmu, o razvoju radničkog i 
socijalističkog pokreta, o problemu britanskog ekonomskog nazadovanja, 
o prirodi i poreklu ruske revolucije — da nabrojimo samo neke. Iz očigled- 
nih razloga najpoznatija među raspravama je ona koja se tiče pitanja po- 
četka Prvog svetskog rata, i ona je do sada donela nekoliko hiljada knjiga, 
a izdavanje srodne literature nastavlja se upečatljivom brzinom. To pitanje 
je ostalo, jer je, na nesreću, još od 1914. zagonetka nastanka svetskih ra- 
tova odbijala da iščezne. Zapravo, veza između problema prošlosti i sa- 
dašnjosti nigde nije tako očevidna kao u istoriji Doba carstva. 

Ako ostavimo po strani čisto monografsku literaturu, većina pisaca 
koji pišu o tom razdoblju može se podeliti u dve grupe: na one koji gle- 
daju unazad i na one koji gledaju napred. I jedni i drugi teže da se usred- 
srede na jedno ili dva najočiglednija obeležja epohe za koju bi se moglo 
reći da, kada se pogleda preko neprelaznog kanjona avgusta 1914, izgle- 
da neobično udaljena i nepovratna. U isto vreme, paradoksalno, tako 
mnogo toga što je još karakteristika kasnog 20. veka ima poreklo u po- 
slednjih 30 godina pre Prvog svetskog rata. Bestseler Barbare Tačmen 
Ponosna kula, „portret sveta pre rata (1890-1914)“, možda je najpozna- 
tiji primer prvog žanra. Vidljiva ruka Alfreda Čendlera, studija nastanka 
modernog korporativnog upravljanja, može predstavljati drugi. 

U brojnosti, a što se tiče i tiraža posmatrači unazad skoro sigurno 
odnose prevagu. Nepovratna prošlost predstavlja izazov za dobre istori- 
čare koji znaju da ona ne može biti shvaćena preko zastarelih pojmova, 
ali da takođe sadrži i ogromno iskušenje oličeno u nostalgiji. Oni koji 
manje opažaju, a više su sentimentalni, neprekidno pokušavaju da prizo- 
vu draži epohe koju sećanja više i srednje klase nastoje da vide kroz 
zlaćanu izmaglicu: takozvana „divna vremena“ ili belle epoque. Prirodno, 
ovaj pristup je bio blizak zabavljačima i drugim medijskim producenti- 
ma, modnim dizajnerima i inima koji se bave razonodom onih s dubokim 
džepom. Ovo je, po svoj prilici, prikaz epohe za koji je najverovatnije da 
je javnosti poznat preko filma i televizije. On je prilično nezadovoljava- 
jući, premda nesumnjivo doseže jedan veoma vidljiv aspekt razdoblja 
koji, na kraju krajeva, u javni govor unosi takve pojmove kao što su 
»plutokratija“ i ,,dokoličarska klasa“, Može se raspravljati da li su manje 

ili više beskorisni, ili čak pre nostalgični, ali intelektualno prefinjeniji, 
pisci koji se nadaju da će dokazati da izgubljeni raj možda ne bi bio iz- 
gubljen da nije bilo grešaka koje su se mogle izbeći i nekih nepredvidlji- 
vih nesrećnih slučajeva bez kojih ne bi bilo rata, niti Ruske revolucije, ili 
bilo čega drugog što se smatra odgovornim za nestanak sveta pre 1914. 

Drugi istoričari mnogo više obraćaju pozornost na suprotnost veli- 
kog diskontinuiteta, naime, na činjenicu da mnogo od onoga što ostaje 
karakteristika našeg vremena potiče, ponekad potpuno neočekivano, iz 
decenija pre 1914. Oni istražuju te korene i anticipacije našeg vremena 
koje su zaista očigledne. U politici, radničke i socijalističke partije koje 
čine vladu ili glavninu opozicije u većini država Zapadne Evrope su deca 
ere od 1875. do 1914, a to su i jedna grana te porodice, komunističke 
partije koje upravljaju režimima u Istočnoj Evropi." To su takođe i poli- 
tička uverenja vlada izabranih demokratskim glasanjem, moderne ma- 
sovne partije i nacionalno organizovani masovni radnički sindikati, i 
moderni zakonski propisi o socijalnom staranju, 

Pod imenom ,,modernizma"' avant garde ovog razdoblja je preuzela 
veći deo proizvodnje visoke kulture 20. veka. Čak i danas kada neke avant 
gardes ili druge škole ne prihvataju više ovu tradiciju one još sebe određu- 
ju u terminima onoga što odbacuju (,,postmodernizam“). Za to vreme kul- 
turom svakodnevnog života preovladavaju tri pronalaska ovog doba: re- 
klamna industrija u svom modernom obliku, moderne visoko tiražne no- 
vine ili časopisi, i (direktno ili kroz televiziju) pokretne slike ili film. Nau- 
ka i tehnologija je možda prešla dug put od 1875. do 1914, ali je u naukama 
očigledan kontinuitet između doba Planka, Ajnštajna i mladog Nilsa Bora 
i današnjice. Što se tiče tehnologije, sprave pokretane na benzinski pogon, 
automobili koji jure putevima i leteće mašine, koje su se prvi put u istoriji 
pojavile u ovom razdoblju, još dominiraju našim seoskim i gradskim krajo- 
licima. Telefoni i bežični prenos informacija, izumljeni u to vreme, unap- 
ređeni su, ali ne i istisnuti. Moguće je da se, ako se osvrnemo na prošlost, 
same poslednje decenije 20. veka više ne uklapaju u okvir ustanovljen pre 
1914, ali za većinu ciljeva na koje je usmeren još će poslužiti. 

Ali ne može da bude dovoljno priču o prošlosti predstaviti na takav 
tačin. Nema sumnje da je pitanje kontinuiteta i diskontinuiteta između 


" Komunističke partije koje vladaju u vanevropskom svetu su oblikovane po 
njihovom modelu, ali nakon našeg perioda. 

Doba carstva i današnjice još važno, pošto su naša osećanja direktno 
povezana s tim delom istorijske prošlosti. Međutim, sa istoričarskog sta- 
jališta, ako se izdvojeno posmatraju, kontinuitet i diskontinuitet su be- 
značajne stvari. Ali kako se odrediti prema tom razdoblju? Na kraju kra- 
jeva, odnos prošlosti prema sadašnjosti je glavni za predubeđenja i onih 
koji pišu istoriju i onih koji je čitaju. I jedni i drugi žele, ili treba da žele, 
da razumeju kako je prošlost postala sadašnjost, i jedni i drugi žele da 
razumeju prošlost, glavna prepreka je bila da ona nije poput sadašnjosti. 

Doba carstva je, iako nezavisna knjiga, treći i poslednji tom onoga 
što se ispostavilo kao opšti pregled 19. veka u svetskoj istoriji — to je isto- 
ričarsko „dugo 19. stoleće“ koje se proteže od, recimo, 1776. do 1914. 
Autorova prvobitna namera nije bila da otpočne s poslom koji je tako lu- 
dački ambiciozan. Ali u onoj meri u kojoj su tri toma pisana u razmacima 
tokom godina, i nisu, osim poslednjeg, namerno mišljeni kao delovi jednog 
poduhvata, oni imaju neku jedinstvenost, a to je zato što dele zajedničku 
zamisao o tome o čemu je u 19. veku reč. I ukoliko je ova zajednička za- 
misao uspela u povezivanju Doba revolucije s Dobom kapitala, a potom i 
jedne i druge knjige s Dobom carstva—a nadam se da jeste — bilo bi korisno 
povezati Doba carstva sa onim što dolazi posle njega. 

U biti, centralna osa oko koje sam pokušao da ustrojim priču o 
stoleću je pobeda i preobražaj kapitalizma, kroz istorijski specifične for- 
me buržoaskog društva, u njegovu liberalnu verziju. Ta istorija počinje s 
prelomnim dvostrukim napredovanjem — Prve industrijske revolucije u 
Britaniji, koja je ustanovila neograničenu sposobnost proizvodnog siste- 
ma kome je kapitalizam prokrčio put za ekonomski rast i svetski prodor, 
i francusko-američkom revolucijom koja je ustanovila vodeći model za 
javne institucije građanskog društva, dopunjen praktično istovremenim 
pojavljivanjem najkarakterističnijih — i povezanih — teorijskih sistema: 
klasičnom političkom ekonomijom i utilitarnom filozofijom. Prvi tom 
ove istorije, Doba revolucije 1789-1849, struktuiran je oko ovog pojma 
„dvostruke revolucije“. 

To je vodilo samouverenom osvajanju sveta od strane kapitalističke 
privrede, koje je izvela njoj svojstvena klasa, „buržoazija“, sa sebi svoj- 
stvenim intelektualnim izrazom, ideologijom liberalizma. Ovo je glavna 
tema u drugom tomu koji pokriva kratak period — između revolucije 
1848. i početka Depresije 1870, kada su se izgledi buržoaskog društva i 

njegove privrede činili relativno neproblematičnima, jer su njihovi aktu- 
elni uspesi bili vrlo upečatljivi. Politički otpori „starog režima“, onog koji 
je prouzrokovao Francusku revoluciju, ili su bili nadvladani, ili je izgle- 
dalo kao da su se sami ti režimi prihvatili privrednog, institucionalnog i 
kulturnog vođstva trijumfalnog buržoaskog napretka. Što se ekonomije 
tiče, teškoće industrijalizacije i privrednog rasta, ograničenih suženošću 
sopstvene početne osnove, bile su savladane, posebno zamahom indu- 
strijskog preobražaja i ogromnog proširenja svetskih tržišta. Sledstveno 
tome, što se socijalnog aspekta tiče, eksplozivno nezadovoljstvo siromaš- 
nih tokom Doba revolucije je oslabljeno. Ukratko, činilo se da je glavna 
prepreka za nastavak, i po svoj prilici neograničen buržoaski napredak, 
uklonjena. Moguće teškoće koje su proizlazile iz unutrašnjih protivreč- 
nosti ovog napretka nisu još izgledale kao razlog za neposrednu zabrinu- 
tost. U Evropi je u to doba bilo manje socijalista i društvenih revolucio- 
nara nego u bilo koje drugo vreme. 

Doba carstva je, s druge strane, duboko prožeto i zasenjeno ovim 
protivrečnostima. Ovo je vreme besprimernog mira u zapadnom svetu, 
koje je prouzrokovalo vreme jednako besprimernih svetskih ratova. Upr- 
kos svoje spoljašnosti, to je vreme rastuće socijalne stabilnosti unutar 
zone razvijenih industrijskih privreda koje su omogućile malim grupama 
ljudi da, sa skoro prezrivom lakoćom, mogu da osvoje i vladaju ogrom- 
nim državama, ali su u svojim predgrađima neizbežno stvarale združene 
snage pobune i revolucije koje su ih okružile. Od 1914. svetom je vladao 
strah, a ponekad je to bila i realnost, od opšteg rata i strah (ili nada) od 
revolucije — oba zasnovana na istorijskoj situaciji koja je neposredno 
proizašla iz Doba carstva. 

To je doba kada su masovno organizovani pokreti radnika-nadniča- 
ra, koje je, što i jeste njegova karakteristika, stvorio industrijski kapitali- 
zam, nenadano izbili na površinu i zahtevali obaranje kapitalizma. A ti 
pokreti su se pojavili u uspešnim privredama koje su bujale, u zemljama 
koje su bile najsnažnije, u vreme kada im je kapitalizam ponudio po svoj 
prilici neznatno manje bedne uslove nego ranije. To je vreme kada su 
političke i kulturne institucije buržoaskog liberalizma obuhvatile, ili će 
obuhvatiti, radničke mase koje žive u buržoaskom društvu, uključujući 
(prvi putu istoriji) i njihove žene, ali je to proširenje po cenu proterivanja 
njegove centralne klase, liberalne buržoazije na marginu političke vlasti. 

Izborne demokratije, koje su bile neizbežan proizvod liberalnog napretka, 
likvidirale su buržoaski liberalizam kao političku snagu u mnogim zem- 
ljama. To je bilo vreme duboke krize identiteta i preobražaja buržoazije 
čiji su se tradicionalni moralni temelji raspali pod jakim pritiskom njenog 
nagomilanog bogatstva i blagostanja. Njeno samo postojanje kao klase 
gospodara bilo je podriveno preobražajem njihovog sopstvenog privred- 
nog sistema. Pravna lica (tj. velike poslovne organizacije ili korporacije), 
u vlasništvu deoničara, zapošljavajući unajmljene menadžere i direktore, 
počela su da zamenjuju fizička lica i njihove porodice koje su posedova- 
le preduzeća i njima upravljale. 

Ovo nije kraj sličnih paradoksa. Istorija Doba carstva ih je puna. 
Zapravo, njen oje snovni obrazac, kao što se vidi u ovoj knjizi, da društvo 
i svet buržoaskog liberalizma napreduju prema onom što se nazivalo 
„čudna smrt“, kako dosegnu svoju apogeju, postaju žrtva istinskih proti- 
vrečnosti vezanih za svoj napredak. 

Povrh toga, kulturni i intelektualni život ovog doba pokazuje čude- 
snu svest o ovom modelu preokreta, predstojeću smrt jednog sveta i po- 
trebu za drugim. Ali ono što ovom dobu daje posebnu boju i ukus je da 
su obe nadolazeće kataklizme bile očekivane, neshvaćene i nije se vero- 
valo u njih. Svetski rat je mogao doći, ali niko, čak ni najbolji proroci, 
verovatno nisu razumeli kakva će vrsta rata to biti. I kad je konačno rat 
bio pred vratima donosioci odluka su jurnuli prema ponoru ne verujući 
da on postoji. Veliki novi socijalistički projekti su bili revolucionarni; ali 
za većinu njih revolucija je u nekom smislu bila logičan i nužan ishod 
buržoaske demokratije koja je prepustila donošenje odluka mnoštvu, a 
na uštrb nekolicine. A za one među njima koji su očekivali pravu pobunu, 
to je bila bitka čiji je cilj na prvom mestu da ustanovi buržoasku demo- 
kratiju kao nešto što nužno prethodi nečemu mnogo naprednijem. Revo- 
lucionari su na taj način ostali unutar Doba carstva, iako su se pripremili 
da ga nadmaše. 

U naukama i umetnostima doktrine 19. veka su bile opovrgnute, ali 
nikada nije bilo više muškaraca i žena, novoškolovanih i intelektualno 
svesnih, koji su čvršće verovali u ono što su male avant gardes odbacivale. 
Da su ispitivači javnog mnjenja u razvijenom svetu pre 1914. prebrojavali 
nade naspram Zlih slutnji, optimiste naspram pesimista, nada i optimizam 
bi zasigurno pobedili. Paradoksalno, oni bi verovatno, kako se zapadni svet 

približavao 1914, prikupili proporcionalno više glasova u novom veku 
nego što bi mogli da sakupe u poslednjim decenijama prošlog. Ali, narav- 
no, taj optimizam je uključivao ne samo one koji su verovali u budućnost 
kapitalizma, već i one koji su s nadom očekivali njegovo ukinuće. 

U njemu samom nema ničeg o istorijskom obrascu preokreta, o 
razvoju koji podriva svoje vlastite temelje, što je novina odnosno neobič- 
nost ovog doba, a što ga razlikuje od bilo kog drugog doba. Tako deluju 
endogeni istorijski preobražaji. I još tako funkcionišu. Kod dugog 19. 
veka neobično je da su se titanske i revolucionarne snage koje su do ne- 
prepoznavanja promenile svet, prevozile specifičnim, a istorijski neobič- 
nim i lomljivim kolima. Kao što je preobražaj svetske privrede bio u 
ključnom, ali nužno kratkom periodu, poistovećen sa uspesima jedne 
države srednje veličine — Velike Britanije — tako je razvoj savremenog 
sveta bio privremeno izjednačen s devetnaestovekovnim liberalnim bur- 
žoaskim društvom. Istinski obim u kome su ideje, vrednosti, verovanja i 
ustanove povezane s liberalnim buržoaskim društvom uspele da pobede 
u Dobu carstva označava istorijski kratkotrajnu prirodu tog trijumfa. 

Ova knjiga razmatra istorijski trenutak kada počinje da biva jasno 
da društvo i civilizacija koju je za sebe stvorila zapadna liberalna buržo- 
azija ne predstavlja trajni oblik modernog istorijskog sveta, već samo 
jednu fazu njegovog ranog razvoja. Privredne strukture koje podupiru 
svet 20. veka, čak i kad su kapitalističke, više ne spadaju u ,privatno 
preduzetništvo“ u smislu u kom bi to shvatio poslovni čovek 1870. Sve- 
tom nakon Prvog svetskog rata prevladava uspomena na Revoluciju, ali 
to više nije Francuska revolucija 1789. Kultura koja prodire više nije 
buržoaska kultura kako je shvatana pre 1914. Kontinent koji je pretežno 
činio njegovu privrednu, intelektualnu i vojnu snagu danas to nije. Ni 
istorija u opštem smislu, niti istorija kapitalizma nisu se završili 1914, 
iako je poprilično veliki deo sveta revolucijom pomeren u fundamental- 
no drugačiji tip privrede. Doba carstva odnosno, kako ga je Lenjin na- 
zvao, imperijalizam, očito nije „poslednji stadijum" kapitalizma; ali Le- 
njin to, zapravo, nikad nije ni tvrdio. On ga je samo nazvao, u ranoj 
verziji svoje uticajne brošure, „poslednjim“ stadijumom kapitalizma.“ 
Ipak, može se shvatiti zašto posmatrači — i to ne samo oni neprijateljski 


" U „najviši stadijum“ preimenovan je posle Lenjinove smrti, 

nastrojeni prema buržoaskom društvu — mogu doživljavati period svetske 
istorije u kom su živeli u poslednjih nekoliko decenija pre Prvog svetskog 
rata kao nešto više od samo još jedne faze razvoja. Na jedan ili drugi 
način čini se da je taj period pripremio drugačiji svet od onoga kakav je 
bio u prošlosti. Nakon 1914. tako je i bilo, iako ne na način koji su oče- 

| kivali ili predvideli mnogi proroci. Nema povratka sveta liberalnog bur- 
žoaskog društva. Ovaj poziv na obnovu duha devetnaestovekovnog ka- 
pitalizma u kasnom 20. veku svedoči o nemogućnosti da se to uradi. Bilo 
to dobro ili loše, od 1914. vek buržoazije pripada istoriji. 

Glava 1 
STOGODIŠNJA REVOLUCIJA 


»Hogan je prorok... Prorok, Hinisi, jeste čovek koji sluti nevolje... 


Hoganje najsrećniji čovek na svetu danas, ali sutra će nešto da se desi. " 
Gospodin Duli kaže, 1910. 


I 


Stogodišnjice su izmišljotina 19. veka. U vreme između stogodišnji- 
ce Američke (1876) i Francuske revolucije (1889) — obe proslavljene uobi- 
čajenim međunarodnim izložbama — obrazovani građani zapadnog sveta 
su postali svesni činjenice da je ovaj svet, rođen između Deklaracije neza- 
visnosti, izgradnje prvog gvozdenog mosta na svetu i juriša na Bastilju, star 
jedan vek. Kakav je bio svet iz 1880. u poređenju sa onim iz 1780?* 

Na prvom mestu, sada je bio odista globalan. Skoro svi njegovi 
delovi bili su poznati i više-manje adekvatno ili bar približno uneseni u 
mape. Sa zanemarljivim izuzecima, istraživanje se više nije sastojalo od 
„Otkrića“ već od oblika atletskih pregnuća, često s jakim elementima 
ličnog ili nacionalnog takmičenja, simbolizovano pokušajima da se sa- 
vladaju najoštrija i najnegostoljubivija okruženja Arktika i Antartika. 
Amerikanac Piri je 1909. u trci do Severnog pola pobedio britanske i 
skandinavske suparnike; Norvežanin Amundsen je do Južnog pola došao 
1911, mesec dana pre zlosrećnog britanskog kapetana Skota. (Ni jedno 
ni drugo postignuće nije imalo, niti težilo da ima bilo kakve praktične 
posledice.) Železnica i parobrod su interkontinentalna odnosno transkon- 
tinentalna putovanja učinili više pitanjem nedelja nego meseci, osim u 
najvećem delu teritorije Afrike, kontinentalne Azije i delova unutrašnjo- 


" Doba revolucije, glava 1, razmatra taj stariji svet. 
3 Peter Dunne, Mr Dooley Says (New York 191 0), 46-7. 

sti Južne Amerike, a uskoro će postati pitanje dana: sa završetkom Trans- 
sibirske železnice 1904, biće moguće da se od Pariza do Vladivostoka 
stigne za 15-16 dana. Električni telegraf je učinio prenos informacija 
diljem celog sveta pitanjem sati. Kao posledica toga ljudi i žene zapadnog 
sveta, ali ne samo oni, putuju i komuniciraju preko velikih daljina s bes- 
primernom lakoćom i u besprimernom broju. Evo jednog jednostavnog 
primera koji bi bio smatran za besmislenu maštariju u doba Bendžamina 
Frenklina. Godine 1879. skoro milion turista je posetilo Švajcarsku. Pre- 
ko 200.000 njih su bili Amerikanci: to je jednako jednoj dvadesetini či- 
tavog stanovništva SAD u vreme prvog popisa stanovništva (1790), "4 

U isto vreme to je mnogo gušće naseljen svet. Demografske brojke 
su istina sumnjive, posebno za pozni 19. vek, ta brojčana preciznost je i 
bespredmetna i opasna, ali nećemo mnogo pogrešiti u pretpostavci da 
oko 1,5 milijardi ljudi, koliko ih je bilo 1880, predstavlja dvostruko više 
od svetskog stanovništva iz 1780. Najveći broj su bili Azijati, kao što su 
uvek i bili, ali dok su 1800. oni činili skoro 2/3 čovečanstva (prema sko- 
rašnjim pretpostavkama), do 1900. su činili oko 55%. Sledeća najveća 
skupina su bili Evropljani (uključujući azijsku Rusiju, retko naseljenu). 
Njihov broj se skoro sigurno više nego udvostručio sa, recimo, 200 mi- 
liona 1800. na 430 miliona 1900. I njihovo masovno prekomorsko ise- 
ljavanje je umnogome odgovorno za najdramatičniju promenu u svet- 
skom stanovništvu, uspon Severne i Južne Amerike između 1800. i 1900. 
sa oko 30 miliona na skoro 160 miliona; a naročito u Severnoj Americi s 
blizu 7 miliona na više od 80 miliona. Opustošeni afrički kontinent, o 
čijoj demografiji znamo uistinu malo, rastao je sporije nego bilo koji 
drugi, u čitavom veku možda najviše za trećinu. U isto vreme, na kraju 
18. veka, bilo je oko 3 puta više Afrikanaca nego Amerikanaca (Severnih 
i Latino), na kraju 19. veka verovatno je bilo znatno više Amerikanaca 
nego Afrikanaca. Neveliko stanovništvo Pacifičkih ostrva je, uključujući 
Australiju, iako uvećano evropskom migracijom s hipotetičkih 2 na mož- 
da 6 miliona, imalo neznatnu demografsku težinu. 

Međutim, dok je, s jedne strane, svet postao demografski veći, a 
geografski manji i više globalan — planeta je, čvršće nego ikad, povezana 


* Za potpuniji izveštaj o ovom procesu globalizacije vidi Doba kapitala, glave 3i 11. 
*M. Mulhall, Dictionary of Statistics (London 1892), 573. 


24 


kretanjem roba i ljudi, kapitala i komunikacija, materijalnih proizvoda i 
ideja — s druge strane je klizio ka podeljenosti. U 80-im godinama 18. 
veka, kao i u svim drugim dobima istorije o kojima imamo podatke, bilo 
je bogatih i siromašnih oblasti, naprednih i zaostalih privreda i društava, 
snažnijih i slabijih jedinica političkih organizacija i vojnih snaga. Teško 
se moglo poreći da je veliki procep razdvajao prostrani pojas sveta koji 
je bio tradicionalni dom klasnih društava i manje-više trajnih država i 
gradova, u kojima su delovale pismene manjine i — srećom po istoričare 
— stvarale pisane dokumente, na severna i južna područja kojima su et- 
nografi i antropolozi kasnog 19. veka posvetili punu pažnju. Uprkos 
tome, unutar tog velikog pojasa koji se protezao od Japana na istoku do 
obala Srednjeg i Severnog Atlantika, a kroz evropska osvajanja i do Juž- 
ne i Severne Amerike, i u kome je najveći deo čovečanstva živeo, nejed- 
nakosti, iako već velike, još nisu izgledale nepremostive. 

U pogledu proizvodnje i bogatstva, da ne pominjemo kulturu, razli- 
ke između glavnih predindustrijskih područja su po savremenim merili- 
ma bile neobično male: recimo, između 1 i 1,8. Nedavne procene, zapra- 
Vo, govore da je između 1750. i 1800. bruto društveni proizvod per ca- 
pita, u onome što danas zovemo „razvijene države“, bio suštinski isti kao 
i u onome što danas nazivamo ,,Treći svet“, mada je to verovatno zbog 
ogromne veličine i relativne važnosti Kineskog carstva (sa otprilike tre- 
ćinom svetskog stanovništva), čiji je prosečni životni standard u tom 
periodu bio, zapravo, bolji nego onaj kod Evropljana.’ U 18. veku Evro- 
pljani su smatrali da je Nebesko carstvo čudno mesto, ali nijedan inteli- 
gentan posmatrač nikada ne bi, u bilo kom smislu, smatrao kinesku pri- 
vredu i civilizaciju inferiomijom u odnosu na Englesku, još manje kao 
zaostalu zemlju. Ali u 19. veku jaz između zapadnih zemalja, baze eko- 
nomske revolucije koja je preobrazila svet, i ostatka se proširio, prvo 
polako, kasnije brže. Do 1880. (prema istom proračunu) prihod per ca- 
pita u „razvijenom“ svetu je bio dvostruko veći nego u „Trećem svetu“, 
do 1913. bio je tri puta veći, i sve više je rastao. Do 1950. (da dramatizu- 
jemo proces) razlika je bila 1 prema 5, a do 1970. godine 1:7. Štaviše, jaz 


5 P, Bairoch, “Les grandes tendances des disparites economiques nationales 
depuis la Revolution Industrielle’ in Seventh International Economic History 
Congress, Edinburgh 1978, Four 'A’ Themes (Edinburgh 1978), 175-86. 


25 


između „Trećeg sveta“ i uistinu razvijenih delova „razvijenog“ sveta, tj. 
industrijalizovanih zemalja, nastao je ranije i širio se još dramatičnije. 
Bruto društveni proizvod per capita 1830. je već skoro dvostruko veći 
od onog u „Trećem svetu“, a 1913. je veći oko 7 puta." 

Glavni razlog ovog jaza je bila tehnologija, produbljujući ga ne sa- 
mo privredno već i politički. Sto godina nakon Francuske revolucije po- 
stalo je još očiglednije da siromašnije i zaostale zemlje mogu lako da 
budu pobeđene i (osim ako nisu veoma velike) osvojene zbog tehničke 
podređenosti njihovog naoružanja. To je bila relativna novost. Napoleo- 
nova invazija na Egipat 1798. suprotstavila je Francuze i Mameluke sa 
uporedivom opremom. Kolonijalna osvajanja evropskih snaga nisu po- 
stignuta čudesnim oružjem, već većom nasilnošću, okrutnošću i, iznad 
svega, displinovanom organizacijom." Pa ipak, industrijska revolucija, 
koja je prodrla u ratovanje u srednjim decenijama veka (up. Doba kapi- 
tala, glava 4) još više je pomerila ravnotežu u korist „naprednog“ sveta 
pomoću jakih eksploziva, mitraljeza i pamog transporta (vidi glavu 13). 
Zbog toga je polovina veka između 1880. i 1930. bila zlatno doba, bolje 
rečeno, gvozdeno doba, diplomatije topovnjača. 

Stoga se 1880. ne suočavamo samo s jednim svetom, već s dva 
područja spojena u jedan globalni sistem: razvijeni i zaostali, nadmoćni 
i potčinjeni, bogati i siromašni. Čak je i ovaj opis obmanjujući. Dok je 
(manji) prvi svet, uprkos značajnim unutrašnjim nejednakostima, bio 
sjedinjen istorijom i bio opšti nosilac kapitalističkog razvoja, drugi (mno- 
go veći) svet nije bio sjedinjen ničim osim svojim vezama, to jest svojom 
potencijalnom ili stvarnom zavisnošću, s prvim svetom. Šta drugo zajed- 
ničko, osim zajedničkog pripadanja ljudskoj rasi, ima Kinesko carstvo sa 
Senegalom, Brazil s Novim Hebridima, Maroko s Nikaragvom? Drugi 


* Brojka koja predstavlja BDP per capita je čisto statistička konstrukcija — bruto 
društveni proizvod podeljen s brojem stanovnika. Dok je pogodan za opšta 
poređenja privrednog rasta između različitih zemalja i/ili perioda, on nam ne 
govori ništa o stvarnom prihodu ili životnom standardu bilo koga u regionu ili o 
raspodeli prihoda u njemu, izuzev što, teorijski, u zemlji s visokim per capita 
brojkama biće više toga da se raspodeli nego u zemlji s nižim brojkama. 

5 Videti: V. G. Kiernan, European Empires from Conquest to Collapse (London 
1982), 34-6; D. R. Headrick, Tools of Empire (New York 1981), passim. 


26 


svet nije bio ujedinjen ni istorijom, ni kulturom, ni društvenom struktu- 
rom, ni institucijama, čak ni onim što danas mislimo da je najvidljivija 
karakteristika zavisnog sveta, naime, opšte siromaštvo. Bogatstvo i siro- 
maštvo kao socijalne kategorije su primenjive samo na društva stratifi- 
kovana na određen način i na privrede struktuirane na određen način, a 
delovi zavisnog sveta to još nisu, ni u jednom smislu. Sva ljudska društva 
poznata istoriji sadrže neku društvenu nejednakost (nezavisno od one 
među polovima), ali ako su indijske maharadže koje su posećivale Zapad 
mogle biti ugošćene kao da su bili milioneri u zapadnom smislu te reči, 
velikaši ili poglavice Nove Gvineje nisu mogli biti prihvaćeni čak ni te- 
orijski. A ako su se obični ljudi u bilo kom delu sveta, premešteni daleko 
od svojih domova, obično pretvarali u radnike i time članove kategorije 
»Siromašnih“, bespredmetno je bilo tako ih opisivati u njihovom prirod- 
nom prebivalištu. U svakom slučaju postojali su privilegovani delovi 
sveta — ponajpre u tropima — gde nikome nije nedostajalo ni skloništa, ni 
hrane, ni dokolice. U stvari, tamo su još postojala mala društva u kojima 
koncept rada i dokolice nije imao značenja, a reči za to nisu postojale. 
Ako je postojanje dva područja sveta bilo neporecivo, granice među 
njima su bile nejasne, uglavnom zato što je skup država koje su privredno 
— a u našem periodu i politički — osvojile svet, i sam bio sjedinjen, kako 
istorijom tako i privrednim razvojem. On se sastojao od „Evrope“ i ne 
samo onih područja, uglavnom u severozapadnoj i centralnoj Evropi i ne- 
kim njenim prekomorskim naseljima, koja su očito činila jezgro svetskog 
kapitalističkog razvoja. „Evropa“ je uključivala južne oblasti, a to su po- 
najpre italijansko i iberijsko poluostrvo, koje su u jednom trenutku imale 
važnu ulogu u ranom kapitalističkom razvoju, ali su od 16. veka postale 
učmale sredine, a bile su osvajači prvih velikih evropskih prekomorskih 
carstava. Ona je takođe uključivala velike istočne granične zone, gde je, 
više od 100 godina, hrišćanstvo —što će reći naslednici i potomci Rimskog 
carstva“ — vodilo bitke s povremenim najezdama ratobornih osvajača iz 
centralne Azije. Poslednji od tih talasa, koji je stvorio veliko Osmansko 


* Između 5. veka i 1453. godine Rimsko carstvo je preživljavalo s promenljivim 
uspehom, s prestonicom u Vizantu (Istanbul) i pravoslavnim hrišćanstvom kao 
državnom religijom. Ruski car, kao što njegovo ime stavlja do znanja (car — 
Carigrad — što je još slovensko ime za Istanbul), smatrao je sebe za naslednika 
ovog carstva, a Moskvu kao „Treći Rim“. 

carstvo, postepeno je potisnut iz ogromnih oblasti Evrope kojima su Os- 
mani vladali od 16. do 18. veka, i njihovi dani u Evropi su očigledno bili 
odbrojani, iako su 1880. i dalje kontrolisali važan pojas duž Balkanskog 
poluostrva (delove današnje Grčke, Jugoslavije, Bugarske i čitavu Alba- 
niju), kao i neka ostrva. Veći deo tih ponovo osvojenih ili oslobođenih 
teritorija mogao se smatrati „evropskim“ samo iz učtivosti: u stvari, Bal- 
kansko poluostrvo se označava kao „Bliski istok“: otuda je jugozapadna 
Azija postala poznata kao ,,Srednji istok“. S druge strane, dve države koje 
su učinile najviše da izbace Turke bile su, ili će postati, velike evropske 
sile, uprkos ozloglašenoj zaostalosti delova odnosno celih teritorija i na- 
roda: Habzburško carstvo, a pre svega imperija ruskih careva. 

Veliki delovi „Evrope“ su stoga bili barem na obodu središta kapi- 
talističkog razvoja i buržoaskog društva. U nekima, većina je očigledno 
živela u različitom veku od svojih savremenika i vladara — na Jadranskoj 
obali, u Dalmaciji, ili u Bukovini, gde je 1880. 88% stanovništva bilo 
nepismeno, nasuprot 11% u Donjoj Austriji, delu istog carstva,” Mnogi 
obrazovani Austrijanci su delili Meternihovo viđenje da „Azija počinje 
tamo gde glavni put za Istok napušta Beč“, a većina Italijana sa severa je 
na najveći deo Italijana južnjaka gledala kao neku vrstu afričkih varvara, 
ali u obe monarhije ta zaostala područja čine samo jedan deo države. U 
Rusiji pitanje „Evropljanin ili Azijat“ zaseca mnogo dublje, jer, zapravo, 
čitava zona od Belorusije i Ukrajine prema istoku do Pacifika bila je pod- 
jednako udaljena od buržoaskog društva, izuzev tankog sloja školovanih. 
To pitanje je, naravno, bilo predmet strasne javne rasprave. 

I pored svega toga istorija, kultura, a posebno vekovi prekomorskog 
i kopnenog širenja na račun drugog sveta, vezali su zaostale krajeve Dru- 
£0g sveta za one napredne, ako zanemarimo nekoliko izolovanih enklava 
balkanskih gorštaka i tome slično. Rusija je zaista bila zaostala, iako su 
njeni vladari tokom dva veka sistematski gledali ka Zapadu i ovladali 
zapadnim graničnim teritorijama poput Finske, baltičkih zemalja i delova 
Poljske, koje su bile izrazito naprednije. Ipak, privredno je Rusija nesum- 
njivo bila deo „Zapada“ budući da je njena vlada bila jasno uključena u 
politiku masovne industrijalizacije po zapadnom modelu. Politički, Rusko 


7 Peter Flora, State, Economy and Society in Western Europe 1815-1975, A Data 
Handbook, 1 (Frankfurt, London, Chicago 1983), 78. 

carstvo je pre bilo kolonizator nego kolonija, a kulturno krhka obrazovana 
manjina unutar Rusije je jedna od dika zapadne civilizacije 19. veka. Se- 
ljaci u Bukovini, na najudaljenijem severoistoku Habzburškog carstva," 
možda još žive u srednjem veku, ali je njihova prestonica, Černivci, obu- 
hvatala i ugledni evropski univerzitet, a njena emancipovana i asimilova- 
na jevrejska srednja klasa je sve samo ne srednjevekovna. Na drugoj stra- 
ni Evrope Portugal je mali, nejak, zaostao po savremenim merilima, prak- 
tično britanska polukolonija i samo neko ko ima osećaj za natprirodno 
može da otkrije nešto važno u načinu tamošnjeg privrednog razvoja. Ipak, 
Portugal ostaje ne samo član suverenih zemalja već, zahvaljujući svojoj 
istoriji, i veliko kolonijalno carstvo; zadržao je Afričko carstvo, ne samo 
zato što suparničke evropske sile nisu mogle da odluče kako to da podele, 
već zato što ako je neko „Evropljanin“ njegovi posedi nisu — ili ne sasvim 
— posmatrani samo kao sirov materijal za kolonijalna osvajanja. 

U 80-im godinama 19. veka Evropa nije samo izvorište kapitalistič- 
kog razvoja koji je dominirao svetom i preobličio ga, već daleko najvaž- 
nija komponenta svetske privrede i buržoaskog društva. Nikada u istoriji 
nije bilo većeg evropskog stoleća, niti će ga ikad biti. Demografski, svet 
je imao veću proporciju Evropljana na kraju veka nego na početku, vero- 
vatno 1:4 naspram 1:5,8 Uprkos tome što je stari kontinent poslao milione 
u razne nove svetove, rastao je brže. Iako je očigledni tempo i zamah 
njene industrijalizacije već sa izvesnošću oblikovao budućnost Amerike 
kao globalne privredne supersile, evropska industrijska proizvodnja je još 
dvostruko veća od američke, a glavni tehnološki napredak i dalje prven- 
stveno dolazi istočno od Atlantika. Motorna vozila, kinematograf i bežič- 
ni prenos su prvo ozbiljno razvijani u Evropi. (Japan je vrlo spor učesnik 
moderne svetske privrede, mada je brže reagovao u svetskoj politici.) 

Što se tiče visoke kulture, svet belačkih prekomorskih kolonija je 
ostao pretežno zavisan od starog kontinenta; ovo je bilo još očiglednije 
u slučaju obrazovanih elita u ne-belačkim društvima, u onoj meri u ko- 
joj su uzimale „Zapad“ za svoj model. Privredno, nije mogla da se po- 
redi s naglim rastom i bogatstvom SAD. Kulturno, Rusija Dostojevskog 


* Ova oblast je postala deo Rumunije 1918, a od 1947. je postala deo Ukrajinske 
Sovjetske Republike. 
8 W. W. Rostow, The World Economy History and Prospect (London 1978), 52. 

(1821—1881), Tolstoja (1828—1910), Čehova (1860—1904), Čajkovskog 
(1840—1893), Borodina (1834—1887), Rimskog-Korsakova (1844—1908) 
bila je velika sila, dok SAD Marka Tvena (1835—1910) i Volta Vitmana 
(1819-1892) to nisu bile čak ni ako uključimo i Henrija Džejmsa (1843 
1916) koji je mnogo ranije emigrirao u podesniju atmosferu Britanije. 
Evropska kultura i intelektualni život još su uvek pripadali uglavnom 
manjini uspešnih i obrazovanih, i bili su prilagođeni da izvrsno funkci- 
onišu u tom okruženju, i za to okruženje. Doprinos liberalizma i ideo- 
loške levice koja je stajala iza njega bio je u tome što je zahtevao da 
dostignuća ove elitne kulture budu slobodno dostupna svima. Muzej i 
besplatna biblioteka bili su njegova karakteristična dostignuća. Demo- 
kratičnija i egalitarnija američka kultura nije došla na svoje sve do ere 
masovne kulture u 20. veku. Dotle, čak i u stvarima usko vezanim za 
tehnički napredak, kao što su nauke, SAD su još zaostajale ne samo za 
Nemačkom i Britanijom već i za malenom Nizozemskom, ako je suditi 
po geografskoj raspodeli Nobelove nagrade u njenih prvih 25 godina. 

Ali ako se deo ,,prvog sveta“ mogao podjednako dobro uklopiti i u 
zonu zavisnosti i zaostalosti, skoro ceo ,,drugi svet“ joj je očito pripadao, 
sem Japana koji je od 1868. sistematski ,pozapadnjačivan“ (vidi Doba 
kapitala, glava 8), i prekomorskih teritorija naseljenih većim delom sta- 
novništvom evropskog porekla — 1880. godine prvenstveno iz severoza- 
padne i centralne Evrope — izuzev, naravno, onog domorodačkog stanov- 
ništva koje nisu uspeli da istrebe. Zavisnost je bila ta — tačnije, nemoguć- 
nost da se ili klone trgovine i zapadne tehnologije ili da nađu zamenu za 
nju, odnosno da se odupru ljudima naoružanim i organizovanim — koja 
stavlja društva koja inače međusobno nisu imala ništa zajedničko u istu 
kategoriju žrtava istorije 19. veka nasuprot onih koji su bili uzročnici tih 
žrtava. Kao što je okrutna zapadna duhovitost to izrazila, s malo vojnog 
pojednostavljenja: 

„Šta god da se desi, mi imamo 

mitraljez Maksim, a oni nemaju.“? 

U poređenju sa ovom razlikom, razlika između društava kamenog 
doba, poput onog na Melanezijskim ostrvima i sofisticiranih i urbanizo- 
vanih društava Kine, Indije i islamskog sveta, ne čini se značajnom. Kak- 


° Hilaire Belloc, The Modern Traveller (London 1898), VI. 
30 


ve veze ima što je njihova umetnost za divljenje, što su spomenici njiho- 
vih drevnih kultura bili čudesni, a njihova (mahom religiozna) filozofija 
impresionirala neke zapadne učenjake i pesnike skoro, a verovatno i više 
nego hrišćanstvo. U osnovi svi su oni podjednako u milosti brodova koji 
dolaze iz inostranstva donoseći tovare robe, naoružanih ljudi i ideja pro- 
tiv kojih su bili nemoćni, i koje su promenile njihove svetove na način 
koji je odgovarao osvajačima, bez obzira na osećanja napadnutih, 

Ovo ne znači da je između dva sveta postojala jednostavna podela 
na industrijalizovane i poljoprivredne zemlje, na civilizacije grada i sela. 
»Drugi svet“ je obuhvatao gradove drevnije i/ili veće nego prvi svet: Pe- 
king, Konstantinopolj. Devetnaestovekovno kapitalističko svetsko tržište 
stvorilo je, unutar sebe, nesrazmemno velike urbane centre kroz koje je 
kanalisan tok njihovih privrednih veza: Melburn, Buenos Ajres, Kalkuta, 
svi su imali oko pola miliona stanovnika u 80-im godinama 19. veka, što 
je bilo više nego što su imali Amsterdam, Milano, Birmingem ili Minhen, 
dok je Bombaj sa 750.000 stanovnika bio manji od samo šest evropskih 
gradova. Mada su, uz nekoliko posebnih izuzetaka, gradovi bili sve broj- 
niji i igrali sve značajniju ulogu u privredi prvog sveta, iznenađujuće je da 
je ,razvijeni“ svet ostao poljoprivredni. U samo šest evropskih zemalja 
poljoprivreda nije upošljavala većinu — obično veliku većinu — muškog 
stanovništva: tih šest su Belgija, Britanija, Francuska, Nemačka, Nizo- 
zemska i Švajcarska, a svojstveno im je da predstavljaju jezgro starijeg 
kapitalističkog razvoja. Ipak, samo u Britaniji je poljoprivreda zanimanje 
znatne manjine, otprilike 1/6, drugdelje zapošljavala 30 do 45%.!" Narav- 
no, postojala je upadljiva razlika između komercijalizovane i efikasne 
poljoprivrede „razvijenih područja“ naspram onih zaostali. Godine 1880. 
danski i bugarski seljaci su imali malo toga zajedničkog u ekonomskom 
smislu, osim zanimanja za štale i polja. Pa ipak, poljoprivreda je bila, kao 
davnašnja veština, način življenja duboko ukorenjen u dalekoj prošlosti, 
što su etnolozi i folkloristi 19. veka znali kada su prveristveno na selu 
tragali za starim predanjima i ,narodnim običajima“, kojima je čak i naj- 
revolucionamnija poljoprivreda još pružala utočiste. 

Nasuprot tome, industrija nije bila potpuno ograničena na prvi svet. 
Potpuno nezavisno od gradnje infrastrukture (na primer, luka i železnica) 


10 P, Bairoch et al, The Working Population and Its Structure (Brussels 1968). 

1 ekstraktivnih industrija (rudnici) u mnogim zavisnim i kolonijalnim 
privredama, i prisustva kućne radinosti u mnogim zaostalim seoskim 
područjima, nekakva devetnaestovekovna industrija zapadnog tipa, ug- 
lavnom tekstil i obrada hrane, u tom ranom stadijumu skromno je težila 
da se razvije u zavisnim zemljama, poput Indije, ponekad uprkos snažnoj 
opoziciji imperijalističkih interesa. Čak i metali prodiru u drugi svet. Ve- 
lika indijska firma za gvožđe i čelik „Tata“ počela je s radom 1880. U 
međuvremenu mala proizvodnja u sitnim porodičnim zanatskim radio- 
nicama odnosno „putting-out“" sistemu ostala je karakteristika ,,razvije- 
nog“, a još više zavisnog sveta, Ona je, suočena s konkurencijom fabrika 
i moderne distribucije, upravo ulazila u period krize, što su sa zebnjom 
posmatrali nemački naučnici. Mada, u celini, ipak je preživela u značaj- 
nom obimu. 

Međutim, teško da se industrija može odrediti kao kriterijum mo- 
dernosti. U 80-im godinama 19. veka nijedna zemlja izvan ,,razvijenog" 
sveta (osim Japana koji mu se pridružio) ne može biti opisana kao indu- 
strijska ili da je bar na putu ka industrijalizaciji. Čak i one „razvijene“ 
zemlje koje su još bile prvenstveno poljoprivredne, ili barem koje javno 
mnjenje nije neposredno povezivalo s fabrikama i železarama, bile su, 
može se reći, podešene na talasnu dužinu industrijskog društva i visoke 
tehnologije. Skandinavske zemlje su, na primer, sa izuzetkom Danske, 
do tada bile opštepoznate kao siromašne i zaostale. Međutim, u roku od 
nekoliko decenija one su imale više telefona po glavi stanovnika od bilo 
kog drugog evropskog regiona, "! uključujući Britaniju i Nemačku; osvo- 
jile su značajno više Nobelovih nagrada nego SAD; bile su na putu da 
postanu uporišta socijalističkog političkog pokreta, organizovanog da na 
umu ima izričito interese industrijskog proleterijata. 

»Napredni“ svet još očitije možemo opisati ubrzanom urbanizaci- 
jom i, naravno u ekstremnim slučajevima, kao svet gradskih stanovnika 


+ „Putting-out“ sistem je oblik proizvodnje koji prethodi industrijskoj revoluciji 
u kome podizvođači dobijaju materijal i sirovine za rad koji obavljaju u kućnoj 
radinosti ili radionicama. Proizvode ne prodaju na tržištu, već ih preuzima onaj 
koji ih je snabdeo sirovinama i naručio posao. Ukratko, rade za nadnicu u svojim 
prostorijama. — Prim. prev. 

UH, L. Webb, The Development of the Telephone in Europe (London 1911). 

bez presedana,!? Godine 1800. bilo je samo 17 gradova u Evropi od 
100.000 stanovnika i više, sa ukupno manje od 5 miliona ljudi. Do 1890. 
postojala su 103 grada sa 6 puta više stanovnika. Ono što je 19. vek od 
1789. stvorio nisu toliko urbani mravinjaci s milionima stanovnika koji 
jure, mada su se od 1800. do 1880. još tri milionska grada pridružila 
Londonu (Pariz, Berlin, Beč). Tačnije rečeno, stvorio je široko raspro- 
stranjen sistem srednjih i velikih gradova, naročito velikih i prilično gu- 
stih zona odnosno konkubacija urbanog i industrijskog razvoja koje su 
postepeno izjele krajolik. Neke od najdramatičnijih konkubacija su bile 
relativno nove, proizvod razvoja teške industrije sredinom 19. veka, po- 
put Tajnsajda i Klajdsajda u Velkoj Britaniji, ili samo razvoja ogromnih 
razmera kao što je Rur u Nemačkoj, ili pensilvanijski pojas industrije 
uglja i čelika. One nisu nužno obuhvatale neke važne gradove, osim ako 
ujedno nisu uključivale glavne gradove, centre državne administracije i 
drugih tercijarnih aktivnosti, ili glavne međunarodne luke koje su i same 
težile da okupe neuobičajeno brojno stanovništvo. Prilično je zanimljivo 
da sa izuzetkom Londona, Lisabona i Kopenhagena nijedna evropska 
država nije imala grad koji bi bio i jedno i drugo. 


II 


Teško je u samo nekoliko reči opisati ekonomske razlike, koliko 
god one bile duboke i očigledne, između dva područja sveta, a nije mno- 
go lakše ni sumirati političke razlike među njima. Dakako da je postojao 
opšti model poželjne strukture i ustanova ,naprednih“ zemalja kakve 
treba da budu, s nekoliko lokalnih varijacija. Treba da se formira manje 
ili više homogena teritorijalna država, međunarodno suverena, dovoljno 
velika da obezbedi osnove nacionalnog privrednog razvoja, da poseduje 
jedinstvenu zbirku široko liberalnih i predstavničkih političkih i zakon- 
skih institucija (tj. treba da ima jedinstven ustav i vladavinu zakona), ali 
na nižem nivou treba da ima određen stepen lokalne autonomije i inici- 
jative. Treba da je sastavljena od „građana“, tj, od skupa pojedinačnih 
žitelja njihove teritorije koji uživaju određena osnovna zakonska i poli- 
tička prava, pre nego, recimo, korporacije ili druge vrsta grupa ili zajed- 


12 P, Bairoch, De Jćricho a Mexico Villes et economie dans I'histoire (Paris 
1985), C, passim. 

nica. Njihov odnos s nacionalnim vladama treba da bude direktan, a ne 
da u njima posreduju ovakve grupe. I tako dalje. To su bile težnje ne samo 
za ,razvijene zemlje“ (koje su se sve, u nekoj meri, do 1880, prilagodile 
ovom modelu) već i za sve druge koji nisu želeli namerno da se isključe 
iz modernog napretka. U ovoj meri liberalno-ustavna nacionalna država 
kao model nije ograničena na „razvijeni“ svet. Zapravo, najveći deo dr- 
žava koje teorijski deluju po ovom modelu, obično više po američkoj 
federalističkoj nego centralističkoj francuskoj varijanti, mogao se naći u 
Latinskoj Americi, koja se u tom trenutku sastojala od 17 republika i jed- 
nog carstva koje nije preživelo osamdesete godine 19. veka (Brazil). U 
praksi je bilo poznato da je politička stvarnost, kako u Latinskoj Americi 
tako i u nekim uslovno nazvanim ustavnim monarhijama jugoistočne 
Evrope, imala malo veze sa ustavnom teorijom. Vrlo veliki deo nerazvi- 
jenog sveta nije imao države u ovakvom, a ponekad ni u kakvom obliku. 
Neke od njih su bile posedi evropskih sila kojima su ove direktno uprav- 
ljale: ova kolonijalna carstva su bila kratkotrajna da bi se enormno pro- 
širila. Neka od njih, na primer, u unutrašnjosti Afrike, sastojala su se od 
političkih celina za koje izraz ,,država“ u tadašnjem evropskom smislu 
nije bio ozbiljno primenljiv, mada ni drugi termini tada korišćeni (,,ple- 
mena“) nisu bili mnogo bolji. Pojedine su se sastojale od negdašnjih 
istinski drevnih carstava kao što su Kinesko, Persijsko ili Osmansko, koja 
su imala paralele u evropskoj istoriji, ali je bilo očito da nisu teritorijalne 
države (,,nacije-države“) devetnaestovekovnog tipa i bile su vrlo očigled- 
no (tako se činilo) zastarele. S druge strane, ista ocvalost, ako ne uvek 
ista vremešnost, odrazila se i na neka zastarela carstva koja su bila barem 
delimično ili tek jedva deo ,,razvijenog“ sveta, makar zbog njihovog, po 
opštem priznanju, klimavog statusa „velikih sila“, a to su Rusko i Habz- 
burško carstvo (Rusija i Austro-Ugarska). 

Po međunarodnoj politici (tj. po računici vlada i ministara inostra- 
nih poslova Evrope), broj entiteta koji su tretirani kao suverene države 
gde god u svetu bio je prilično skroman po našim standardima. Oko 1875. 
nije ih bilo više od 17 u Evropi, uključujući 6 „sila“ — Britaniju, Francu- 
sku, Nemačku, Rusiju, Austro-Ugarsku i Italiju —i Osmansko carstvo, 19 
u Južnoj i Severnoj Americi (uključujući jednu stvarnu „veliku“ silu, 
SAD), 4 ili 5 u Aziji (poglavito Japan i dva davnašnja carstva, Kina i 
Persija) i možda 3 vrlo marginalna slučaja u Africi (Maroko, Etiopija, 

Liberija). Ako izuzmemo Južnu i Severnu Ameriku koje obuhvataju naj- 
veći skup republika na svetu, praktično sve one su monarhije — u Evropi 
to nisu bile samo Švajcarska i (od 1870) Francuska — mada su u razvije- 
nim državama većina njih bile ustavne monarhije, ili su u najmanju ruku 
činile zvanične poteze u pravcu neke vrste izborne zastupljenosti. Rusko 
i Osmansko carstvo, jedno na margini ,razvijenosti“, drugo očito pripa- 
dajući svetu žrtava — bili su jedini evropski izuzeci. Pa ipak, osim Švaj- 
carske, Francuske i SAD, i možda Danske, nijedna od značajnih država 
nije zasnovana na demokratskom (mada u ovom periodu isključivo muš- 
kom) pravu glasa," iako su neke, uslovno rečeno, kolonije belih naselje- 
nika (Australija, Novi Zeland, Kanada) bile umereno demokratske — u 
stvari, bile su to više nego bilo koje drugo područje osim nekih država u 
Stenovitim planinama u SAD. Doduše, u takvim zemljama izvan Evrope 
politička demokratija je pretpostavljala eliminaciju bivšeg autohtonog 
stanovništva — Indijanaca, Aboridžina itd. Tamo gde nisu mogli da budu 
eliminisani isterivanjem u „rezervate“ ili genocidom, oni nisu bili deo 
političke zajednice. Godine 1890. od 63 miliona žitelja SAD samo 
230.000 su bili Indijanci. jak =. 

Što se tiče žitelja „razvijenog“ sveta (i zemalja koje su težile ili su 
bile prisiljene da ih podražavaju), njihovi odrasli muškarci su sve više 
saglasni oko merila buržoaskog društva: to su zakonski slobodni i jednaki 
pojedinci. Zakonski, kmetstvo nije postojalo nigde u Evropi. Zakonski, 
ropstvo, ukinuto skoro svuda u zapadnom svetu i tamo gde Zapad domi- 
nira, bilo je pri samom kraju čak i u svojim poslednjim utočištima, Brazi- 
lu i Kubi, i nije preživelo osamdesete godine 19. veka. Pravna sloboda i 
jednakost su bili daleko od nespojivosti sa stvarnom nejednakošću. Ideal 
liberalnog buržoaskog društva bio je jednostavno izražen u ironičnoj fra- 
zi Anatola Fransa: , Zakon u svojoj veličanstvenoj jednakosti daje svakom 
čoveku jednako pravo da se hrani u Ricu i da spava ispod mosta.“ Ipak, u 
»razvijenom“ svetu sada je bitniji novac, odnosno njegov nedostatak, više 


" Nepostojanje prava glasa za nepismene, da ne pominjemo sklonost ka vojnim 
udarima, onemogućava nam da opišemo latinoameričke republike kao demok- 
ratske u bilo kom smislu, 

13 Historical Statistics of the United States, From Colonial Times to 1957 (Wa- 
shington 1960), popis iz 1890. 

nego rođenje ili različitosti u pravnoj slobodi ili statusu, koji određuje 
raspodelu svega osim povlastica društvene ekskluzivnosti. Zakonska rav- 
nopravnost takođe nije isključivala političku neravnopravnost, jer nije 
samo bogatstvo ono što se računa, već de facto i moć. Bogati i moćni nisu 
bili samo politički mnogo uticajniji, već su mogli da izvrše znatan vanza- 
konski pritisak, što svaki stanovnik oblasti kao što su zaleđa južne Italije 
i Južne i Severne Amerike veoma dobro zna, da ne pominjemo američke 
Crnce. Ipak, postojala je jasna razlika između onih delova sveta u kojima 
je takva nejednakost bila još formalno ugrađena u društveni i politički 
sistem i onih u kojima je bila barem formalno nespojiva sa zvaničnom 
teorijom. To je bilo slično razlici između država u kojima je mučenje još 
zakonska forma sudskog procesa (na primer, Kinesko carstvo), onih u 
kojima nije zvanično postojalo, iako su policajci prećutno uviđali razliku 
između klasa koje je „dopušteno mučiti“ i klasa koje je „nedopušteno 
mučiti“ (da upotrebimo pojmove romanopisca Greama Grina). 
Najjasnija razlika između ova dva područja sveta je kulturna, i to u 
najširem smislu te reči. Do 1880. „razvijeni“ svet se sastojao pretežno od 
zemalja ili oblasti u kojima je većina muškog i sve više ženskog stanov- 
ništva bilo pismeno, u kojoj su se politika, privreda i intelektualni život 
uopšte oslobodili od tutorstva davnašnjih religija, bastiona tradicionaliz- 
ma i praznoverja, i skoro monopolisali onu vrstu nauke koja je bila sve 
bitnija za modernu tehnologiju. Do kasnih 70-ih godina 19. veka bilo koja 
evropska zemlja ili oblast s većinom nepismenih mogao je sasvim sigur- 
no biti klasifikovan kao nerazvijen ili zaostao, i obrnuto. Italija, Portugal, 
Španija, Rusija i balkanske zemlje su u najboljem slučaju bile na margi- 
nama razvoja. Unutar Austrijskog carstva (ako zanemarimo Mađarsku) 
Sloveni u češkim zemljama, oni koji su govorili nemački i znatno manje 
pismeni Italijani i Slovenci predstavljali su prilično naprednije delove 
zemlje, a pretežno nepismeni Ukrajinci, Rumuni i Srbo-Hrvati ona zao- 
stala područja. Gradovi s pretežno nepismenim stanovništvom, kakvi su 
su gradovi inače imali mnogo pismenije stanovništvo nego selo, Bilo je 
nekih prilično očiglednih kulturnih elemenata u ovim odstupanjima, na 
primer, značajno se više ohrabruje masovno obrazovanje među protestan- 
tima i Jevrejima (na Zapadu) u odnosu na katolike, muslimane i druge 

religije. Siromašna i pretežno seoska zemlja poput Švedske, sa ne više 
od 10% nepismenih 1850, bila bi teško zamisliva bilo gde osim u prote- 
stantskom području sveta (a to je većina zemalja koje se graniče s Balti- 
kom, Severnim morem i severnim Atlantikom, s račvanjima ka centralnoj 
Evropi i Severnoj Americi). S druge strane, to takođe, i to vidljivo, odra- 
žava i privredni razvoj i društvenu podelu rada. Kod Francuza (1901) 
među ribarima je bilo tri puta više nepismenih nego među radnicima i 
poslugom, među seljacima dvostruko više, osobama koje se bave trgovi- 
nom upola manje, javne službe i profesije su, jasno, najpismenije. Selja- 
ci koji sami vode svoje imanje su manje pismeni od poljoprivrednog 
radnika (iako ne mnogo), ali u manje tradicionalnim poljima industrije i 
trgovine poslodavci su pismeniji nego radnici (iako ne kao njihovo kan- 
celarijsko osoblje).!* Kulturni, socijalni i ekonomski činioci u praksi ne 
mogu biti razdvojeni. 

Masovno obrazovanje, koje je u razvijenim zemljama sada obezbe- 
đeno sve širim opštim osnovnim obrazovanjem koje je država ili organi- 
zovala ili je bilo pod njenim nadzorom, mora biti razlučeno od obrazo- 
vanja i kulture, najčešće, vrlo malih elita. Ovde su razlike između dva 
sektora tog pojasa sveta koji je bio pismen bile manje, ali je više obrazo- 
vanje slojeva poput evropskih intelektualaca, muslimanskih i hindu uče- 
njaka i istočnoazijskih mandarina imalo malo zajedničkog (osim ako 
takođe nisu bili prilagođeni evropskom obrascu), Masovna nepismenost, 
poput one u Rusiji, nije isključivala impresivnu, premda brojčano vrlo 
ograničenu, kulturnu manjinu. Ipak, određene ustanove predstavljaju 
zonu ,razvoja“ odnosno evropske dominacije, ponajpre esencijalni se- 
kularni univerzitet, koji nije postojao van ove zone,* i, u druge namene, 
zgrada opere (vidi mapu u Doba kapitala). Obe ove ustanove odražavaju 
prodiranje dominantne ,,zapadne“ civilizacije. 


14 Carlo Cipolla, Literacy and Development in the West (Harmondsworth 1969), 76. 
* Univerzitet još nije nužno bio moderna ustanova za unapređenje znanja zas- 
novana na devetnaestovekovnom nemačkom modelu koji se tada širio širom 
Zapada. 

III 


Definisanje razlike između naprednih i zaostalih, razvijenih i nera- 
zvijenih delova sveta je složen i frustrirajući zadatak, pošto su ovakva 
razvrstavanja po svojoj prirodi statična i jednostavna, a stvarnost kojoj 
to treba da bude prilagođeno nije ni jedno od to dvoje. Ime 19. veka je 
Promena; promena koja se tiče dinamičnih oblasti duž obala severnog 
Atlantskog mora, koje su u to vreme bile srce svetskog kapitalizma, i 
njihove svrsishodnosti. S nekim marginalnim i sve manjim izuzecima, 
sve zemlje, čak i one dosad najizolovanije, bile su, barem po periferiji, 
zahvaćene pipcima ovog globalnog preobražaja. S druge strane, čak i 
najnaprednije“ i „najrazvijenije“ zemlje su se promenile, delimično pri- 
lagođavajući drevno nasleđe i ,nazadnu“ prošlost, obuhvatajući slojeve 
i ostatke društva koji su se odupirali. Istoričari naprežu svoje mozgove 
oko najboljeg načina da formulišu i predstave ovu opštu, ali svuda dru- 
gačiju promenu, složenost njenih obrazaca i uzajamnih delovanja, i nje- 
nih glavnih smerova. 

Većina posmatrača u 70-im godinama 19. veka bila bi mnogo više 
pod utiskom njene ravnomemosti. Što se tiče bitnih uslova, u smislu zna- 
nja i sposobnosti da se preobrazi priroda, činilo se potpuno očitim da 
promena znači napredak koji istoriju —u svakom slučaju modernu istoriju 
— izjednačava s napretkom. Napredak je meren krivuljom stalnog rasta 
svega što je moglo biti mereno ili šta su ljudi odabrali da mere, Neprekid- 
no poboljšanje čak i onih stvari kojima je ono očigledno još bilo potrebno, 
garantovano je istorijskim iskustvom. Činilo se malo verodostojnim da su 
pre samo malo više od tri veka razumni Evropljani smatrali poljoprivredu, 

Vojnu tehniku, pa čak i medicinu starih Rimljana kao poželjan model, da 
se pre samo dva veka mogla voditi ozbiljna rasprava o tome da li savre- 
menici mogu nadmašiti drevna dostignuća, a da su se krajem 19. veka 
stručnjaci dvoumili da li se stanovništvo Britanije uopšte uvećavalo. 

Napredak je najvidljiviji i neporeciv u tehnologiji i u njenim oče- 
vidnim posledicama, rastu materijalne proizvodnje i komunikaciji. Mo- 
dema mehanizacija je pretežno pokretana parom, a sačinjena je od gvož- 
đa i čelika. Ugalj je postao najvažniji izvor industrijske energije u Evro- 
pi (izuzev Rusije) sa učešćem od 95%. Brdski brzaci u Evropi i Severnoj 
Americi koji su nekad odredili lokacije mnogobrojnih ranih predionica 

pamuka — čije samo ime priziva značaj vodene snage — nastavili su svoj 
seoski život. S druge strane, novi izvori energije, struja i mineralna ulja, 
još nisu od velikog značaja, iako je od 80-ih godina 19. veka masovna 
proizvodnja električne struje i motora sa unutrašnjim sagorevanjem po- 
stala moguća. Čak ni SAD nisu potraživale više od oko 3 miliona elek- 
tričnih sijalica 1890, a u ranim 80-im godinama 19. veka najmodernija 
evropska industrijska privreda, Nemačka, koristila je manje od 400.000 
tona ulja godišnje.!5 

Moderna tehnologija nije bila samo neosporna i pobednička, već i 
vrlo uočljiva. Nove proizvodne mašine, iako ne posebno moćne po mo- 
dernim merilima — 1880, u Britaniji imale su prosečno manje od 20 KS 
— obično su bile velike, još napravljene mahom od gvožđa, u šta se svaki 
posetilac muzeja tehnologije može uveriti.!5 Inače, daleko najveće i naj- 
moćnije mašine 19. veka bile su najvidljivije i najčujnije od svih. To su 
bile železničke lokomotive (200-450 KS), 100.000 njih, a koje su u du- 
gim kompozicijama pod barjacima dima vukle skoro 2,75 miliona put- 
ničkih i teretnih vagona. One su bile deo najdramatičnijeg pronalaska 
veka, o čemu se nije ni sanjalo — kao ni o vazdušnom ratovanju — vek 
ranije, kada je Mocart pisao svoje opere. Nepregledna mreža sjajnih šina 
proteže se duž nasipa, mostova i vijaduktova, kroz useke, tunele dugačke 
i po deset milja, preko planinskih prelaza visokih poput Alpa. Železnice, 
uzete zajedno, predstavljaju najkrupniji poduhvat javne gradnje koje je 
čovek do sada izveo. One su uposlile više ljudi nego bilo koji drugi indu- 
strijski poduhvat. Dosegle su do središta velikih gradova, gde su njihova 
trijumfalna dostignuća bila slavljena podjednako trijumfalnim i divov- 
skim železničkim stanicama, a doprle su i u najudaljenije seoske predele, 
gde nijedan drugi trag devetnaestovekovne civilizacije nije prodro. Do 
ranih 80-ih godina 19. veka (1882) skoro 2 milijarde ljudi godišnje je 
putovalo železnicom, najviše njih, prirodno, iz Evrope (72%) i Severne 
Amerike (20%).!7 U ,razvijenim“ područjima Zapada već su retki muš- 
karci, a vrlo malo je i žena, i to među onim manje mobilnim, koji nisu u 


+ Cotton mill — bukvalno mlin za pamuk. — Prim. prev. 
15 Mulhall, op. cit, 245. 

16 Izračunato na osnovu ibid, 546, ibid, 549. 

17 Ibid, 100. 

nekom trenutku svog života imali dodir sa železnicom. Verovatno jedini 
drugi nusprodukt moderne tehnologije koji je bio opštepoznat je mreža 
telegrafskih linija, na beskrajnom nizu drvenih stubova, 3 do 4 puta duža 
od svetskog železničkog sistema. 

22,000 parnih brodova u svetu 1882, mada kao mašine verovatno 
mnogo moćnije od lokomotiva, nisu samo malobrojnije i vidljive tek ne- 
znatnoj manjini ljudi koja prolazi kraj luka, već su u jednom smislu i 
mnogo manje karakteristične, jer 1880, one još (ali tek zamalo) imaju, čak 
i u industrijalizovanoj Britaniji, manju brodsku tonažu nego jedrenjaci. A 
što se svetske flote u celini tiče, u 80-im godinama 19. veka na svaku tonu 
pod parnim brodovima dolazilo je 3 tone pod jedrenjacima. Ovo se odmah 
i dramatično promenilo u 80-im godinama 19. veka u korist pare. Na vodi 
je tradicija, uprkos prelasku s drveta na gvožđe i s jedara na paru, još vla- 
dala, a posebno u smislu građenja, utovara i istovara. 

Koliko pažnje bi u drugoj polovini 70-ih godina 19. veka ozbiljni 


posmatrač laik pridao revolucionarnom napretku tehnologije koja je do ` 


tog vremena već bila u inkubaciji ili je već rođena: različitim vrstama 
turbina i motorima sa unutrašnjim sagorevanjem, telefonu, gramofonu, 
električnoj sijalici sa užarenim vlaknom (sve tek izmišljeno), motomom 
vozilu koje su Dajmler i Benc učinili operativnim 80-ih godina 19. veka, 
da ne pominjemo kinematograf, aeronautiku i radio-telegrafiju koji su 
bili proizvedeni ili su nastavili s radom u 90-im godinama 19. veka? 
Skoro je izvesno da su mogli da očekuju i predvide značajan razvoj sve- 
ga povezanog sa strujom, fotografijom i hemijskim sintezama, koje su 
već bile dovoljno poznate, a ne bi se iznenadili da je tehnologija mogla 
uspeti i u rešavanju tako očiglednih i hitnih problema kao što je pronala- 
zak motornog vozila koje bi mehanizovalo drumski transport. Nije bilo 
verovatno da predvide radio talase i radioaktivnost. Sigurno su razmiš- 
ljali — kada ljudska bića to nisu činila? — o mogućnostima letenja i mogli 
su se tome nadati s obzirom na tehnološki optimizam tog doba. Ljudi su 
Alva Edison, koji je 1876. u Menlo Parku, u Nju Džersiju, osnovao ono 
što je verovatno prva privatna industrijska razvojna laboratorija, postao 
je 1877. nacionalni junak za Amerikance zahvaljujući svom prvom fono- 
grafu. Mada ni oni sigurno nisu očekivali istinske promene koje su ovi 

pronalasci prouzrokovali u potrošačkom društvu, a koje su uistinu, osim 
u SAD, ostale relativno skromne sve do Prvog svetskog rata. 

Tadašnji napredak se najbolje očitavao kroz sposobnost za materi- 
jalnu proizvodnju i za brzu i masovnu kominikaciju u „razvijenom“ sve- 
tu. Koristi od ovog umnožavanja bogatstva u 70-im godinama 19. veka 
sasvim sigurno nisu doprle do velike većine stanovnika Azije, Afrike, i 
Latinske Amerike sa izuzetkom dela njenog juga. Nije jasno ni koliko su 
dospele do najvećeg dela ljudi na poluostrvima južne Evrope ili u Ru- 
skom carstvu, Čak i u „razvijenom svetu“ one su bili vrlo neravnomerno 
raspoređene između 3,5% bogatih, 13-14% srednje klase i 82-83% rad- 
ničke klase, ako pratimo francusku klasifikaciju sahrana u Republici u 
70-im godinama 19. veka (vidi Doba kapitala, glava 12). Ipak, teško je 
poreći neka poboljšanja u položaju običnih ljudi u ovom geografskom 
pojasu. Porast ljudske visine, koji danas čini svaku novu generaciju vi- 
šom u odnosu na njihove roditelje, počeo je u jednom broju zemalja ve- 
rovatno pre 1880, ali nipošto svuda i u vrlo skromnom obimu u poređenju 
s porastom posle 1880, čak i kasnije. (Ishrana je u najvećoj meri presudan 
razlog za porast ljudske visine.)!* U 80-im godinama 19. veka prosečno 
očekivano trajanje života na rođenju je još prilično skromno: 43-45 go- 
dina u glavnim „razvijenim“ područjima," mada u Nemačkoj ispod 40, a 
u Skandinaviji 48-50 godina.!? (U 60-im godinama 20. veka u ovim zem- 
ljama prosečno očekivano trajanje života bilo je oko 70.) Ali ipak očeki- 
vano trajanje života je prilično sigurno raslo kroz stoleće, mada je pad 
smrtnosti odojčadi, koji najviše utiče na ovu brojku, tek počinjao. 

Ukratko, čak i u razvijenim delovima Evrope, najviše čemu su se 
siromašni mogli nadati je da će verovatno zaraditi dovoljno da sastave 
kraj s krajem, da imaju krov nad glavom i dovoljno odeće, posebno u 
najranjivijem dobu životnog ciklusa, kada par ima decu koja još nisu u 
dobu da zarađuju, a kada muž i žena stare. U „razvijenim“ delovima 


18 Roderick Floud, „Wirtschaftliche und soziale Einflusse auf die Korpergrossen 
von Europaem seit 1750“, Jahrbuch fur Wirtschaftsgeschichte (East Berlin 


1985), 11, 93-118. 
* Belgija, Britanija, Francuska, Masačusets, Nizozemska, Švajcarska. 
19 Georg Mayr, Statistik und Gesellschafislehre, n: Bevolkerungsstatistik, 2 (Tu- 

Evrope se više ne razmišlja o mogućnosti istinskog gladovanja. Čak i u 
Španiji poslednja velika glad se desila u 60-im godinama 19. veka. Me- 
đutim, u Rusiji je glad ostala značajna životna opasnost: ostala je zapam- 
ćena ona iz 1890—1891. U onome što će kasnije biti nazvano ,,Treći svet" 
glad je ostala endemska. Značajan sektor imućnih seljaka je dakako izbio 
na površinu, što je u nekim zemljama takođe slučaj sa sektorom ,,uvaže- 
nih“ stručnih ili pak deficitarnih manuelnih radnika koji su u stanju da 
uštede novac i kupe više od osnovnog za život. Ali prava istina je da je 
jedino tržište čiji je prihod bio takav da je predstavljao iskušenje za pre- 
duzetnike i poslovne ljude bilo tržište koje je usmereno ka onima sa 
srednjim prihodima, Najznačajnija novost, što se tiče distribucije, jesu 
velegradske robne kuće, osnovane prvo u Francuskoj, Americi i Britani- 
ji, u Nemačkoj su tek počele da se pojavljuju. Bon Marche ili Whiteley's 
Universal Emporium ili Wannamakers nisu bili usmereni ka radničkoj 
klasi. SAD su, sa svojim ogromnim skupom kupaca, već razmatrale og- 
romne prodavnice sa standardizovanom robom srednjeg kvaliteta, ali su 
čak i tamo masovne prodavnice za siromašne (,,sve za pet i deset centi“) 
još bile prepuštene malim preduzetnicima koji su nalazili računicu u sna- 
bdevanju siromašnih. Moderna masovna proizvodnja i masovna potro- 
šačka privreda još nisu pristigle, Stići će vrlo brzo. 

Inače, napredak je bio očit u onome što su ljudi još voleli da naziva- 
ju „moralna statistika“. Pismenost je bila u vidljivom porastu. Nije li mera 
rasta civilizacije i to da je broj pisama poslanih u Britaniji pred izbijanje 
rata protiv Bonaparte bio možda 2 godišnje po stanovniku, ali 42 u prvoj 
polovini 80-ih godina 19. veka? Da je u SAD-u 1880. svakog meseca iz- 
davano 186 miliona primeraka novina i časopisa, u poređenju sa 330 hi- 
ljada 17887 Da je 1880. broj osoba koje su se bavile naukom tako što su 
se pridružile Britanskom učenom društvu bio negde oko 44.000, po svoj 
prilici 15 puta više nego 50 godina ranije??? Nema sumnje da je moralnost 
merena vrlo sumnjivim podacima o statistikama zločina i nagađanjima 
onih koji su želeli da osude vanbračni seks, kao što je to mnogo viktorija- 
naca činilo, pokazala manje pozitivan ili zadovoljavajući trend. Ipak, nije 
li napredak institucija u pravcu liberalnog ustavnog sistema i demokratije, 
koja je bio vidljiv svuda u , naprednim" zemljama, mogao biti viđen kao 


20 Mulhall, op. cit., „Post Office“, „Press“, „Science“. 

znak moralnog oplemenjivanja, komplementarnog izuzetnim naučnim i 
materijalnim trijumfima epohe? Koliko se ljudi ne bi složilo s Mandelom 
Krejtonom, anglikanskim biskupom i istoričarem, koji je tvrdio ,,da smo 
dužni da prihvatimo kao tačno, poput naučne hipoteze na osnovu koje se 
piše istorija, da postoji napredak u zemaljskim zbivanjima“! 

U „razvijenim“ zemljama nekoliko njih se ne bi složilo; iako bi 
neko mogao da primeti kako je ova saglasnost skoro srazmemo bila po- 
djednaka u tim delovima sveta. U ostatku sveta većina ljudi ne bi uopšte 
ni razumela biskupovu tvrdnju, čak i da su razmislili o njoj. Novotarija, 
posebno kada je donesena spolja, od strane ljudi iz grada i stranaca, bila 
je nešto što uznemirava stare i utvrđene običaje, a ne nešto što donosi 
poboljšanje; i zaista, dokaz da je donela uznemirenje bio je neporeciv, 
dokaz da je donela poboljšanje bio je slabašan i neuverljiv. Svet nije 
napredovao, niti je trebalo da napreduje: to gledište u „razvijenom“ sve- 
tu energično je iznela Rimokatolička crkva, stameni protivnik svega ono- 
ga što je predstavljao 19. vek (vidi Doba kapitala, glava 6, I). U najbo- 
ljem slučaju, ako su vremena bila loša, a razlozi za to nisu bili hirovi 
prirode ili božanstva, poput gladi, suše ili epidemije, čovek se mogao 
nadati da će povratiti očekivane norme ljudskog života vraćanjem pravim 
verovanjima koja su na neki način bila napuštena (na primer, učenja Sve- 
tog Kurana) odnosno vraćanju nekoj stvarnoj ili navodnoj prošlosti prav- 
de i poretka. U svakom slučaju, stara mudrost i stari običaji su bili naj- 
bolji, a napredak implicira da mladi mogu podučavati stare. 

Stoga „progres“ van naprednih zemalja nije ni očigledna činjenica 
niti prihvatljiva pretpostavka, već uglavnom nepoznata opasnost i izazov. 
Oni koji su imali korist od toga i koji su to dočekali s dobrodošlicom bili 
su neznatna manjina vladalaca i građana koji su se poistovetili sa stranim 
i nereligioznim vrednostima. Oni koje su Francuzi u severnoj Africi ti- 
pično nazivali 6ćvolućs — „osobe koje su evoluirale“ — bili su, u toj fazi, 
upravo oni koji su raskinuli sa svojom prošlošću i svojim narodom; oni 
koji su ponekad bili prinuđeni da raskinu (na primer, u severnoj Africi 

napuštanjem islamskog zakona) ako su koristili povlastice francuskog 
državljanstva. Još je bilo nekoliko mesta, čak i u zaostalim oblastima 
Evrope, koja su se graničila ili su bila okružena naprednim regionima, 


21 Cambridge Modern History (Cambridge 1902), 1, 4. 

gde su se seljaci ili svakovrsna gradska sirotinja pripremali da slede vođ- 
stvo iskrenih antitradicionalističkih modernizatora, a što su mnoge nove 
socijalističke partije otkrile. 

Svet je zato bio podeljen na manji deo, u kojem je ,,napredak" bio 
starosedelac, i drugi, mnogo Veći deo, u koji je došao kao strani osvajač, 
a kome je asistirala manjina lokalnih saradnika. Isprva, čak je i masa obič- 
nih ljudi već verovala da je napredak bio moguć i poželjan i da se čak u 
određenoj meri i dešavao. U Francuskoj nijedna razumna politička borba 
za glasove i nijedna značajna partija nije sebe opisivala kao konzervativnu; 
u Sjedinjenim Državama ,,progres“ je bio nacionalna ideologija; čak i u 
carskoj Nemačkoj, trećoj velikoj zemlji sa opštim pravom glasa za muš- 
karce u 70-im godinama 19. veka — partije koje su se nazivale ,,konzerva- 
tivnim“ osvojile su u toj deceniji manje od 1/4 glasova na opštim izborima. 

Ali ako je progres bio tako snažan, tako univerzalan i tako poželjan, 
kako može da se objasni ova nevoljnost da se on dočeka s dobrodošlicom 
ili čak da se u njemu učestvuje? Je li on samo teški teret prošlosti koji će 
postepeno, neravnomerno, ali neizbežno, biti podignut s ramena onih 
delova čovečanstva koja su još stenjala pod njim? Nije li njegova značaj- 
ka zgrada opere, ta katedrala buržoaske kulture koja će uskoro biti podig- 
nuta usred iskonskih kišnih šuma, u Manausu, 1.000 milja uzvodno re- 
kom Amazon, zahvaljujući profitu od potražnje za kaučukom, čije su 
žrtve Indijanci koji nisu imali šansu da uživaju u Trubađuru? Nisu li 
grupe militantnih nosilaca novih običaja, tako tipičnog naziva kao cien- 
tificos u Meksiku, već upravljale sudbinom svoje zemlje, ili se priprema- 
le da je preuzmu, kao grupa podjednako tipičnog naziva Odbor za ujedi- 
njenje i napredak (poznatiji kao Mladoturci) u Osmanskom carstvu? Nije 
li Japan sam prekinuo vekove izolacije da bi prihvatio zapadne običaje i 
ideje —i da bi se pretvorio u modernu veliku silu, što će uskoro uverljivo 
predočiti vojnim pobedama i osvajanjima? 

Uprkos tome, neuspeh ili odbijanje većine žitelja sveta da žive pre- 
ma uzoru koji je postavila zapadna buržoazija bio je mnogo upadljiviji 
nego uspešni pokušaji da se on imitira. Jedino se možda moglo očekiva- 
ti da će ka osvajanju usmereni stanovnici prvog sveta, a ipak kadri da 
previde Japance, zaključiti da je čovečanstvo u velikom obimu biološki 
nesposobno da dosegne ono za šta se manjina ljudskih bića, uslovno re- 

čeno, bele kože — ili još uže, ljudi severnoevropskog porekla, jedina po- 
kazala sposobnom. Čovečanstvo je podeljeno na „rase“, što je ideja koja 
je duboko prodrla u ideologiju doba skoro kao i „napredak“, na one čije 
je mesto na velikim međunarodnim svečanostima napretka, na mestima 
tehnološkog trijumfa, svetskim izložbama (vidi Doba kapitala, glava 2), 
ione čije je mesto bilo u „kolonijalnim paviljonima“ ili „domorodačkim 
selima“, Čak i u samim ,razvijenim“ zemljama, čovečanstvo je sve više 
podeljeno na delotvorne i talentovane, poreklom iz srednje klase, i trome 
mase koje su njihovi genetski nedostaci osudili na potčinjenost. Biologi- 
ja je prizivana da objasni nejednakost, posebno od strane onih koji su se 
osećali predodređenima da budu nadređeni, 

Međutim, obraćanje biologiji je takođe dramatizovalo očaj onih čiji 
su se planovi za modernizaciju sopstvenih zemalja sreli sa ćutljivim ne- 
razumevanjem i otporom naroda, U republikama Latinske Amerike, ide- 
olozi i političari, nadahnuti revolucijama koje su preobrazile Evropu i 
SAD, smatrali su da je napredak njihovih zemalja zavisan od ,arijeviza- 
cije“ tj. postupnog ,,izbeljivanja“ naroda kroz mešovite brakove (Brazil) 
ili praktično ponovnim naseljavanjem uvezenih belih Evropljana (Argen- 
tina). Nesumnjivo da su njihove vladajuće klase bile belačke, ili su se 
barem smatrale takvima, a neiberijska prezimena evropskog porekla 
među njihovim političkim elitama bila su, a i sada su, neproporcionalno 
česta. Ali čak i u Japanu, iako to danas neverovatno izgleda, ,,vesterniza- 
cija“ je u tom periodu izgledala dovoljno zagonetno da navede na to da 
ona može biti uspešno postignuta jedino sa infuzijom onoga što bismo 
danas nazvali zapadnim genima (vidi Doba kapitala, glave 8, 14). 

Ovakvi izleti u pseudonaučno šarlatanstvo (up. glava 10), dramati- 
zuju kontrast između napretka kao opšteg htenja i istinske realnosti, i 
promenljivosti njenog stvarnog napretka. Činilo se da su se samo neke 
zemlje menjale u industrijsko-kapitalističke privrede, države s liberalnim 
ustavom i buržoaskim društvom po zapadnom modelu, i to različitom 
brzinom. Čak i unutar zemalja ili zajednica, jaz između „naprednih“ (koji 
su, opšte uzev, bogati) i ,,nazadnih“ (koji su, takođe opšte uzev, siromaš- 
ni) bio je ogroman i dramatičan, što je ležerna, civilizovana, asimilovana 
jevrejska srednja klasa iz bogatih zapadnih zemalja i centralne Evrope 
otkrila tek kad se suočila sa 2,5 miliona svoje braće po veri, koji su emi- 

grirali na Zapad iz svojih istočnoevropskih geta. Mogu li ovi varvari 
zaista biti narod ,,kao mi“? 

Da li je ta masa unutrašnjih i spoljašnjih varvara bila toliko velika 
da napredak ograniči na manjinu koja je očuvala civilizaciju samo zato 
što je mogla da drži varvare pod kontrolom? Nije li Džon Stjuart Mil i 
sam rekao: ,,Despotizam je legitiman način vladanja u postupanju s var- 
varima, omogućujući da njihov kraj bude njihov napredak“??? Ali posto- 
jala je još jedna, mnogo dublja dilema o napretku. Kuda je on, zapravo, 
vodio? Prihvatimo da su globalno osvajanje svetske privrede, nadirući 
marš pobedničke tehnologije i nauke na kojoj je napredak bio sve više 
zasnovan bili uistinu neporecivi, opšti, nepovratni i stoga neizbežni. Pri- 
hvatimo da su do 70-ih godina 19. veka pokušaji da se oni zaustave ili 
čak ospore bili sve nerealističniji i slabiji, a da su čak i snage posvećene 
očuvanju tradicionalnih društava pokušavale to ponekad da učine oruž- 
jima modernog društva, kao što propovednici sušte biblijske istine danas 
koriste kompjutere i televiziju. Prihvatimo čak da će se politički napredak 
u formi predstavničkih vladavina i moralnog napretka u obliku široko 
rasprostranjene pismenosti nastaviti, pa čak i ubrzati. Da li bi to vodilo 
napretku civilizacije u smislu u kojem je mladi Džon Stjuart Mil artiku- 
lisao težnje veka progresa: svet, čak i država ,još više oplemenjeni; sve 
uzvišeniji kroz najbolje osobenosti Čoveka i Društva; sve više napredu- 
ju na putu ka savršenosti; srećniji, plemenitiji, mudriji?“23 

Od 70-ih godina 19. veka napredak buržoaskog sveta je vodio do 
tačke u kojoj su počeli da se čuju skeptičniji, čak i pesimističniji glasovi 
koje je pojačavala situacija u kojoj se svet tada našao. A tu situaciju ne- 
kolicina je predvidela. Privredne temelje naprednih civilizacija su uzdr- 
mala podrhtavanja. Nakon generacije besprimerne ekspanzije, svetska 
privreda je bila u krizi. 


22 John Stuart Mill, Utilitarianism, On Liberty and Representative Government 
(Everyman, 1910), 73. 

23 John Stuart Mill, „Civilisation“, Dissertations and Discussions (London, n. 
d.), 130. 

Glava 2 
PRIVREDA MENJA BRZINU 


Spajanje je postepeno postalo duša modernih poslovnih sistema, 
A. V. Dajsi, 1905.24 


Cilj svakog spajanja kapitala i proizvodnih jedinica... uvek mora da bude naj- 
veće moguće smanjenje troškova proizvodnje, administracije i prodaje, s name- 
rom da se postigne najveći mogući profit eliminisanjem opasne konkurencije. 
Karl Duisberg, osnivač I. G. Farben, 1903-1904. 


Postoje vremena kada je razvoj u svim područjima kapitalističke privre- 

de — na polju tehnologije, finansijskih tržišta, poslovanja, kolonija — sazreo do 
tačke kada se mora desiti izvanredna ekspanzija svetskog tržišta. Svelska pro- 
izvodnja kao celina biće podignuta na novi i sveobuhvatniji nivo. Na toj tački 
kapital počinje da ulazi u period burnog napretka. 

I. Geljfand („Parvus“), 1901.26 


I 


Uvaženi američki stručnjak, razmatrajući svetsku privredu u godi- 
ni osnivanja Socijalističke internacionale, 1889, napominje da je ona od 
1873. bila obeležena besprimernim poremećajima i zastojem u trgovini. 
»Njena najznačajnija osobenost“, pisao je, bila je njena univerzalnost; 


24 A.V. Dicey, Law and Public Opinion in the Nineteenth Century (London 
1905), 245. 

25 Navedeno u: E. Maschke, ,,German Cartels from 1873-1914“, F. Crouzet, W. 
H. Chaloner, W. M. Stern (urednici), Essays in European Economic History 
(London 1969), 243. 

26 Iz: „Die Handelskrisen und die Gewerkschaften“, ponovljeno u: Die langen 
Wellen der Konjunktur. Beitrage zur Marxistischen Konjunktur- und Krisentheorie 
von Parvus, Karl Kautsky, Leo Trotski und Ernest Mandel (Berlin 1972), 26. 

uticala je na nacije koje su bile upletene u rat kao i one koje su sačuvale 
mir; one koje su imale stabilnu valutu zasnovanu na zlatu i one koje su 
imale nestabilne valute...; one koje su živele u sistemu slobodne razmene 
roba i one čija je razmena bila manje ili više ograničena, Bila je mučna, 
kako u starim zajednicama poput Engleske i Nemačke, tako i u novim, 
poput Australije, Južne Afrike i Kalifornije; beda je bila preterano teška 
da bi se podnela, jednako i za žitelje neplodnog Njufaundlenda i Labra- 
dora, i za one na sunčanim, plodnim ostrvima šećera Istočne i Zapadne 
Indije; i nije obogatila one u centrima svetske razmene čije su zarade 
obično najveće kada je biznis nestabilan i neizvestan.“2! 

Ovakav pogled, obično izražen u manje baroknom stilu, bio je zajed- 
nički mnogim savremenim posmatračima, iako je nekim kasnijim istoriča- 
rima bilo teško da ga shvate. Premda je ciklus trgovinske razmene koji obli- 
kuje osnovni ritam kapitalističke privrede sigurno stvorio neke vrlo oštre 
zastoje u periodu od 1873. do sredine 90-ih godina 19. veka, svetska proi- 
zvodnja, tako daleko od stagnacije, nastavila je dramatično da raste. Između 
1870. i 1890. proizvodnja gvožđa u pet glavnih zemalja proizvođača više je 
nego udvostručena (sa 11 na 23 miliona tona), proizvodnja čelika koja je 
sada postala pogodna kao pokazatelj celokupne industrijalizacije udvadese- 
tostručila se (od 0,5 miliona na 11 miliona tona). Međunarodna trgovina je 
nastavila da upečatljivo raste, mada, kao što je svima poznato, po manje 
vrtoglavoj stopi nego ranije. Ovo su bile baš one decenije kada su američka 
i nemačka industrijska privreda napredovale džinovskim koracima, a indu- 
strijska revolucija se proširivala na nove zemlje kao što su Švedska i Rusija. 
Nekoliko prekomorskih zemalja, novointegrisanih u svetsku privredu, pro- 
cvetalo je kao nikad pre — uzgredno pripremajući, na ovaj način, međuna- 
rodnu dužničku krizu vrlo sličnu onoj iz 80-ih godina 20. veka, pogotovo što 
su imena zemalja dužnika poprilično ista. Strana ulaganja u Latinsku Ame- 
riku dosegla su vrtoglave visine u 80-im godinama, dok se dužina argentin- 
skog železničkog sistema udvostručila za pet godina, a i Argentina i Brazil 
su privlačili i do 200.000 useljenika godišnje. Može li se takav period spek- 
takularnog proizvodnog rasta opisati kao ,, Velika depresija“? 

Istoričari mogu sumnjati u to, ali savremenici nisu. Jesu li oni inte- 
ligentni, dobro obavešteni i uznemireni Englezi, Francuzi, Nemci i Ame- 


"D.A. Wells, Recent Economic Changes (New York 1889), 1-2. 

rikanci bili žrtve zajedničke zablude? Bilo bi apsurdno tako nešto pret- 
postaviti, iako je donekle apokaliptični ton nekih komentara mogao da 
izgleda preteran, čak i u to vreme. Nipošto nisu svi „obazrivi i konzerva- 
tivni umovi delili osećaj gospodina Velsa da pre postoji pretnja od okup- 
ljanja varvara iznutra nego onih starih spolja za napad na čitavu postoje- 
ću organizaciju društva, čak i na postojanost same civilizacije“. Ipak, 
neki jesu, da ne pominjemo rastuće socijalističko mnoštvo koje je išče- 
kivalo krah kapitalizma pod njegovim nepremostivim unutrašnjim pro- 
tivrečnostima, na šta je ukazivalo vreme depresije. Prizvuk pesimizma u 
literaturi i filozofiji 80-ih godina 19. veka teško se može u potpunosti 
razumeti bez osećaja privredne, a otuda i društvene slabosti. 

Što se tiče ekonomista i poslovnih ljudi, zabrinjavala je čak i manje 
sklone apokaliptičnom raspoloženju produžena ,,depresija cena, depre- 
sija kamata i depresija profita“, kako je to 1888. izložio Alfred Maršal, 
budući guru ekonomske teorije.?? Ukratko, nakon poznatog, žestokog 
kraha 70-ih godina 19. veka (vidi Doba kapitala, glava 2) sporno pitanje 
nije postala proizvodnja, već njena profitabilnost. 

Poljoprivreda je bila najspektakularnija žrtva ovog pada profita, a 
neki njeni delovi su uistinu predstavljali privredni sektor koji je bio u 
najdubljoj depresiji, i ona je bila ta čije je nezadovoljstvo imalo najnepo- 
srednije i dalekosežne društvene i političke posledice. Njena proizvodnja 
koja je silno porasla tokom prethodnih decenija (vidi Doba kapitala, gla- 
va 10) sađa je preplavila svetska tržišta, do sada zaštićena od jake strane 
konkurencije visokim transportnim troškovima. Posledice po poljoprived- 
ne cene su bile dramatične, kako u evropskoj poljoprivredi tako i u preko- 
morskim izvoznim privredama. Godine 1894, cena pšenice je samo malo 
viša od trećine cene iz 1867. — izuzetan dobitak za kupce, ali propast za 
farmere i radnike na farmama koji su još činili između 40 i 50% muškog 
radnog stanovništva u industrijskim zemljama (Britanija je jedini izuze- 
tak), a u onim drugim i do 90%. U nekim oblastima situacija se pogoršala 
istovremenim nesrećama poput zaraze filokserom posle 1872, čime je 
francuska proizvodnja vina između 1875. i 1889. smanjena za 2/3. Dece- 
nije depresije nisu bile dobro vreme da se bude farmer u bilo kojoj zemlji 


28 Ibid., VI. 
% Alfred Marshall, Official Papers (London 1926), 98-99. 

koja je bila upletena u svetsko tržište. Reakcije zemljoradnika zavisile su 
od bogatstva i političke strukture njihovih zemalja u rasponu od izbornih 
agitacija do pobuna, da ne pominjemo umiranje od gladi, kao što je to bilo 
u Rusiji 1891—1892, Populizam koji je preplavio SAD u 90-im godinama 
19. veka imao je središte u žitnicama Kanzasa i Nebraske. Između 1879. 
i 1894. bilo je ustanaka seljaka, odnosno meteža koji su isto tretirani, u 
Irskoj, Španiji, na Siciliji iu Rumuniji. Zemlje koje nisu morale da se bri- 
nu oko seljaštva, jer ga višu nisu ni imale, kao Britanija, mogle su sebi da 
dozvole atrofiju poljoprivrede; tako je 2/3 žitom zasejanih površina nesta- 
lo između 1875. i 1895. Neke zemlje, kao Danska, promišljeno su moder- 
nizovale svoju poljoprivredu, prebacujući se na profitabilnije životinjske 
proizvode. Druge vlade, kao što je nemačka, ali posebno francuska i ame- 
rička, izabrale su carine kojima su održavale cene. 

Ipak, dva najuobičajenija ne-vladina odgovora bila su masovno ise- 
ljavanje i kooperacija, ovo prvo od strane bezemljaša i onih koji su ima- 
li male posede, ovo drugo uglavnom od strane seljaka s potencijalno 
mogućim posedom. Osamdesete godine 19. veka je pratila, što se tiče 
zemalja sa starom emigracijom, najviša stopa prekomorske migracije u 
istoriji (ako zanemarimo jedinstveni slučaj Irske u deceniji posle Velike 
gladi) (vidi Doba revolucije, glava 8, V) i istinski početak masovnog 
iseljavanja iz zemalja kao što su Italija, Španija i Austrougarska, a što će 
slediti Rusija i Balkan.* Ovo je bio sigurnosni ventil koji je čuvao soci- 
jalni pritisak ispod tačke pobune ili revolucije. Što se tiče kooperacija, 
obezbeđeni su skromni zajmovi za male seljake — do 1908. više od polo- 
vine svih nezavisnih zemljoradnika u Nemačkoj pripadalo je takvim ru- 
ralnim mini-bankama (koje je 70-ih godina 19. veka razvio katolik Raj- 
fajzen). U međuvremenu društva za kooperativnu kupovinu namirnica, 
kooperativni marketing i kooperativnu preradu (posebno mlečnih proiz- 
voda, a u Danskoj i usoljavanja i sušenja slanine) umnožila su se u mno- 
gim zemljama. Deset godina posle 1884, kada je zakon čija je namena 
bila da se ozakone sindikati koje su francuski farmeri iskoristili za sop- 
stvene potrebe, njih 400.000 je bilo u skoro 2.000 takvih sindikata 3% Do 


" Jedini deo južne Evrope koji je imao značajnu emigraciju pre 80-ih godina 19, 
veka bio je Portugal. 
% C.R. Fay, Cooperation at Home and Abroad (1908; London 1948), 1, 49, 114. 

1900. bilo je 1.600 zadruga koje su proizvodile mlečne proizvode u SAD, 
uglavnom na Srednjem zapadu, a mlečna industrija na Novom Zelandu 
je bila čvrsto pod kontrolom farmerskih zadruga. 

Biznis je imao sopstvene probleme. U eri u kojoj vlada opšte ube- 
đenje da je rast cena („inflacija“) ekonomska katastrofa teško je povero- 
vati da su poslovni ljudi 19. veka bili mnogo više zabrinuti zbog pada 
cena — a u ovom u celini deflatornom stoleću nijedan period nije bio 
drastičnije deflatoran nego 1873-1896, kada je nivo britanskih cena pao 
za 40%. Budući da je inflacija, u razumnim okvirima, dobra ne samo za 
dužnike, što svaki kućevlasnik s dugotrajnom hipotekom zna, već auto- 
matski obezbeđuje uspon stope profita, kada roba proizvedena po nižim 
troškovima biva prodana po višim cenama koje preovladavaju kada dođe 
do prodaje. I obratno, deflacija smanjuje stopu profita. Velika ekspanzija 
tržišta ovo može i više nego da izjednači — ali tržište baš i nije raslo do- 
voljno brzo, delom zato što je nova industrijska tehnologija ogroman 
porast proizvodnje učinila i mogućim i neophodnim (barem ako je pre- 
duzeće usmereno ka profitu), delom zbog rastućeg broja konkurentnih 
proizvođača i industrijskih privreda, čime je tako u velikoj meri poveća- 
van ukupni raspoloživi kapacitet, a delom zbog toga što se masovno tr- 
žište za robu široke potrošnje sporo razvijalo. Čak i za kapitalna dobra 
kombinacija novih i poboljšanih kapaciteta, efikasnija upotreba proizvo- 
da i promene u potražnji mogu biti drastične: cena čelika je pala za 50% 
između 1871-1875. i 1894-1898. 

Sledeća teškoća je bila što su, na kraće staze, njihovi troškovi proiz- 
vodnje bili stabilniji od cena, jer— s nekim izuzecima — nadnice nisu mogle 
biti, ili nisu bile proporcionalno smanjene, dok su preduzeća bila optereće- 
na i znatnom količinom zastarelih ili zastarevajućih postrojenja i opreme, 
ili novim, skupim postrojenjima i opremom koja je davala nižu dobit koja 
se sporije isplaćivala nego što se očekivalo. U nekim delovima sveta situ- 
acija se nadalje postepeno komplikovala, ali na kratke staze, kolebljivim i 
nepredvidljivim padom cene srebra u odnosu na zlato. Dokle god su obe 
ove cene bile stabilne, kao što su bile dugi niz godina pre 1872, međuna- 
rodna plaćanja preračunata u dragocene metale koji su činili osnov svet- 
skog novca bila su prilično jednostavna.* Kada je kurs postao nestabilan, 


* Približno 15 jedinica srebra = 1 jedinica zlata. 


51 


poslovne transakcije između onih čije su se valute zasnivale na različitim 
plemenitim metalima postale su mnogo manje jednostavne. 

Šta se moglo učiniti po pitanju depresije cena, dobiti i kamatnih 
stopa? Rešenje koje je ondašnja obimna, a danas zaboravljena rasprava 
o „bimetalizmu“ predlagala, bila je neka vrsta obrnutog monetarizma, 
čemu su bili skloni mnogi koji su pad cena pripisivali prvenstveno glo- 
balnom nedostatku zlata koje je sve više (preko funte sterlinga s fiksnim 
zlatnim paritetom—tj. zlatnog suverena) isključiva osnova svetskog plat- 
nog sistema. Sistem zasnovan i na srebru i na zlatu koje je u Americi bilo 
dostupno u količinama koje su bile znatne, i sve više rasle, sigurno bi 
podigao cene kroz monetarnu inflaciju. Inflacija novca, koja se posebno 
dopala prerijskim farmerima koji su bili u teškom položaju, da ne pomi- 
njemo preduzetnike u rudnicima srebra u Stenovitim planinama, postala 
je glavno načelo u Američkom populističkom pokretu, a izgledi da ljud- 
ski rod bude raspet na zlatni krst, nadahnuli su retoriku velikog narodnog 
tribuna Vilijema Dženingsa Brajena (1860-1925). Kao što je bio slučaj i 
s drugim Brajenovim omiljenim izvorima, poput doslovno shvaćene Bib- 
lije i, sledstveno tome, potrebe da se zabrane predavanja o doktrinama 
Čarlsa Darvina, i on je podržavao gubitnike. Bankarstvo, veliki biznis i 
vlade u ključnim zemljama svetskog kapitalizma nisu imale nameru da 
napuštaju nepromenljivi obračunski kurs zlata na koji su gledali kao što 
je Brajen gledao na Knjigu postanja. U svakom slučaju, samo zemlje koje 
nisu bile važne, kao što su Meksiko, Kina i Indija, ostale su prvenstveno 
na srebru. 

Vlade su bile sklonije da slušaju vrlo značajne interesne grupe i 
glasačka tela koja su od njih zahtevala da zaštite domaću proizvodnju od 
konkurencije uvozne robe. Ovo uključuje ne samo ogroman zemljorad- 
nički blok, kao što bi se moglo očekivati, već takođe i društva domaćih 
industrijalaca koja traže da se minimizuje „prekomerna proizvodnja“ 
barem odstranjivanjem stranih suparnika. Velika depresija je okončala 
dugi period ekonomskog liberalizma (up, Doba kapitala, glava 2), barem 
u smislu robne trgovine.“ Začete u Nemačkoj i Italiji (tekstil), u kasnim 
70-im godinama 19. veka, zaštitne carine su postale stalni deo međuna- 


* Slobodni protok kapitala, finansijskih transakcija i rada postao je, ako ništa, 
značajniji. 

rodne privredne scene, a vrhunac dosežu u ranim 90-im godinama 19. 
veka, u kaznenim carinama koje se vezuju za imena Melinea u Francu- 
skoj (1892) i Mek Kinlija u SAD-u (1890).* 

Od svih glavnih industrijskih zemalja samo se Britanija čvrsto dr- 
žala neograničene slobodne trgovine uprkos povremenim snažnim iza- 
zovima od strane protekcionista. Razlozi su bili očigledni, nezavisno od 
odsustva snažnog seljaštva i samim tim inherentnog, snažnog protekci- 
onističkog glasa. Britanija je bila daleko najveći izvoznik industrijskih 
proizvoda i tokom veka postaje sve više izvozno usmerena, verovatno 
nikad toliko kao u 70-im i 80-im godinama 19. veka — mnogo više nego 
njeni glavni suparnici, mada ne toliko kao neke od naprednih privreda 
mnogo manje veličine, poput Belgije, Švajcarske, Danske i Nizozemske. 
Britanija je bila neuporedivo najveći izvoznik kapitala, ,nevidljivih“ fi- 
nansijskih i komercijalnih usluga, kao i transportnih usluga. Naravno, 
čim je strana konkurencija nasrnula na britansku industriju, grad London 
i britanska flota postali su, više nego ikad, ključni za svetsku privredu. 
Nasuprot tome, iako se to često zaboravlja, Britanija je bila daleko naj- 
veći ventil za izvoz primarnih proizvoda, a vladala je - može se reći čak 
i ustanovila — svetskim tržištima za neke od njih, kao što su šećerna trska, 
čaj i pšenica, čiju je polovinu ukupne međunarodne razmene u 1880. 
kupila. Godine 1881. Britanija je kupila skoro polovinu čitavog svetskog 
izvoza mesa, a još i više vune i pamuka (55% evropskog uvoza) od bilo 
kog drugog?! Zapravo, kada je Britanija dopustila pad svoje proizvodnje 
hrane tokom Depresije, njena sklonost ka uvozu je postala potpuno bes- 
primerna: do 1905-1909. ona je uvozila ne samo 56% svih žitarica koje 
je trošila već i 76% ukupnog sira i 68% jaja.3? 


* Prosečni nivo carina u Evropi 1914. 


Ujedinjeno Kraljevstvo 0% Austrougarska, Italija 18% 
Nizozemska 4% Francuska, Švedska 20% 
Švajcarska, Belgija 9% Rusija 38% 
Nemačka 13% Španija 41% 
Danska 14% SAD (1913) 30%? 


“Smanjeno sa 49,5% (1890), 39,9% (1894), 57% (1897), 38% (1909). 

31 F, X. Neumann-Spallart, Ubersuhten der Weltwirthschaft, Jg. 1881-82 
(Stuttgart 1884), 153, 185 — kao osnova ovih proračuna. 

32 P, Bairoch, ,,Citta/Campagna“, Encyclopedia Einaudi (Turin 1977), 89. 

Stoga se slobodna trgovina činila preko potrebnom jer je omoguća- 

vala prekomorskim primarnim proizvođačima da razmene svoje proizvo- 
de za britanske industrijske proizvode i tako ojačaju simbiozu između 
Ujedinjenog Kraljevstva i nerazvijenog sveta, na kojoj je britanska eko- 
nomska snaga u suštini počivala. Argentinski i urugvajski estancierosi, 
australijski odgajivači vune i danski farmeri nisu imali interes za ohrabri- 
vanje nacionalnih proizvodnji jer su imali prilično uspeha kao ekonomske 
planete u britanskom solarnom sistemu. Troškovi za Britaniju nisu bili 
zanemarljivi. Kao što smo videli, slobodna trgovina je predstavljala 
spremnost da se britanska poljoprivreda pusti da potone ako ne ume da 
pliva. Britanija je bila jedina zemlja u kojoj su čak i konzervativni držav- 
nici, uprkos davnašnjoj opredeljenosti takvih partija ka protekcionizmu, 
bili spremni da napuste poljoprivredu. Po opštem mišljenju, ta žrtva je bila 
laka, pošto se finansijski ultrabogati i politički još ključni zemljoposedni- 
ci sada oslanjaju na prihod s gradskih poseda i hartija od vrednosti koliko 
i na rentu od kukuruznih polja. Ne znači li to takođe, kako su se protekci- 
onisti plašili, i spremnost da se žrtvuje sama britanska industrija? Kada se 
na 19. stoleće osvrnemo iz deindustrijalizovane Britanije 80-ih godina 20. 
veka, strah ne izgleda nerealistično. Ono što kapitalizam želi da stvori nije 
nikakav poseban asortiman proizvoda, već novac. No, iako je već bilo 
jasno da u britanskoj politici mišljenje londonskog Sitija vredi mnogo više 
nego ono provincijskih industrijalaca, izgledalo je, za sada, da se interesi 
Sitija ne razlikuju od interesa najvećeg dela industrije. Na taj način Brita- 
nija ostaje posvećena ekonomskom liberalizmu* i time protekcionističkim 
zemljama daje slobodu da kontrolišu svoja domaća tržišta i da imaju ve- 
liko područje za nametanje svog izvoza. 

Ekonomisti i istoričari nikada nisu prestali da raspravljaju o posledi- 
cama ovog oživljavanja međunarodnog protekcionizma, drugim rečima, o 
čudnoj šizofreniji kapitalističke svetske privrede. Osnovne elemente nje- 
nog jezgra u 19. veku su u sve većoj meri predstavljale „nacionalne privre- 
de“— britanska, nemačka, privreda SAD-a itd. Ipak, uprkos programskom 
naslovu velikog dela Adama Smita Bogatstvo nacije (1776), ,nacija“ kao 


" Osim u pitanjima neograničenog useljavanja, pošto je Britanija bila jedna od 
prvih koja je napravila diskriminatorski zakon protiv priliva stranaca (Jevreja) 
1905. 

jedinka nije imala jasno mesto u samoj teoriji liberalnog kapitalizma čiji 
su osnovni delovi bile nedeljive čestice preduzetništva, pojedinac odnosno 
„firma“ (o kojoj nije mnogo rečeno), koju je pokretao imperativ maksimi- 
zacije dobiti i minimizacije gubitaka. Oni su poslovali na „tržištu“ koje je, 
u svojim granicama, bilo globalno. Liberalizam je bio anarhizam buržoa- 
zije, a i u njemu kao i u revolucionarnom anarhizmu, nije bilo mesta za 
državu. Ili pravilnije, država kao činilac u privredi postoji samo kao nešto 
što se sukobljava sa samostalnim i automatskim delovanjima „tržišta“. 
Na određen način ovakvo razmatranje ima nekog smisla. S jedne 
strane, čini se razumnom pretpostavka — posebno nakon liberalizacije 
privrede sredinom veka (Doba kapitala, glava 2) — da su ekonomske 
odluke njenih osnovnih čestica ono što je omogućilo da ovakva privreda 
funkcioniše i raste. S druge strane, kapitalistička privreda je bila global- 
na, drugačija nije ni mogla da bude. Tokom 19. veka, kako je proširivala 
delovanje do sve udaljenijih delova planete i ta se područja preobražava- 
la sve temeljitije, činila je to još istrajnije. Povrh toga, takva privreda nije 
priznavala granice, jer je funkcionisala najbolje tamo gde ništa nije ko- 
čilo slobodno kretanje činilaca proizvodnje. Kapitalizam stoga nije samo 
internacionalan u praksi već internacionalistički i u teoriji. Ideal njegovih 
teoretičara je bila međunarodna podela rada koja osigurava maksimalni 
rast privreda. Neka merila su bila svetska; bilo je nerazumno pokušati 
proizvesti banane u Norveškoj, zato što je mnogo jeftinije proizvesti ih 
u Hondurasu. Lokalna i regionalna obrazloženja koja su dokazivala su- 
protno, odbacivana su, Sama teorija ekonomskog liberalizma bila je pri- 
nuđena da prihvati najekstremnije, čak apsurdne posledice svojih pret- 
postavki, da bi predstavila kako one dovode do globalno najpovoljnijih 
rezultata. Ako bi se pokazalo da je čitava svetska industrijska proizvodnja 
trebala da se koncentriše na Madagaskaru (kao što je 80% proizvodnje 
satova bilo koncentrisano u malom delu Švajcarske), ili da čitavo sta- 
novništvo Francuske treba da se iseli u Sibir (kao što se veliki deo Nor- 
vežana zaista iselio u SAD),* nije bilo ekonomskih argumenata protiv 
takvog razvoja događaja. === 


33 D. Landes, Revolution in Time (Harvard 1983), 289. 
" Između 1820. i 1975. broj Norvežana koji su emigrirali u SAD — oko 855.000 
— skoro je isti kao i ukupno stanovništvo u Norveškoj 1820. 

Šta se može označiti kao ekonomski pogrešno u britanskom kvazi- 
monopolu na svetsku industriju sredinom veka ili u demografskim kre- 
tanjima u Irskoj koja je izgubila skoro pola svog stanovništva između 
1841. 1 1911? Jedina ravnoteža koju je liberalna ekonomska teorija pri- 
znavala bila je ona svetska. 

Ali ovo je u praksi bio neodgovarajući model. Sve razvijenija svet- 
ska kapitalistička privreda bila je skup trajnih, ali i promenljivih politič- 
kih blokova. Kakvo god da je poreklo tih „nacionalnih privreda“ koje 
sačinjavaju te blokove — tj. privreda definisanih granicama država — i 
kakva god da su teorijska ograničenja ekonomskih teorija zasnovanih na 
njima — uglavnom nemačkih teoretičara — nacionalne privrede su posto- 
jale, jer su postojale države-nacije. Možda je istina da niko ne bi razmiš- 
ljao o Belgiji kao o prvoj industrijalizovanoj zemlji evropskog kontinen- 
ta da je ostala deo Francuske (kao što je bila pre 1815), ili oblast u Uje- 
dinjenoj Nizozemskoj (kao što je bila između 1815. i 1830). Ipak, jednom 
kad je Belgija postala država i njena ekonomska politika i politička di- 
menzija privrednih aktivnosti njenih žitelja bile su oblikovane tom činje- 
nicom. Svakako je istina da je bilo, a ima i sada, privrednih aktivnosti, 
poput međunarodnih finansija, koje su u suštini kosmopolitske i stoga su 
izmicale nacionalnim ograničenjima, u meri u kojoj je su ta ograničenja 
bila delotvorna. Ipak su i ovakva transnacionalna preduzeća vodila raču- 
na da se vežu za odgovarajuću značajnu nacionalnu privredu. Tako trgo- 
vačko-bankarske porodice (uglavnom nemačke) posle 1860. teže da 
prebace sedišta iz Pariza u London. A najintemacionalnija od svih ban- 
karskih kuća, Rotšildi, cvetala je tamo gde su radili u prestonicama veli- 
kih zemalja, a venula tamo gde nisu: Rotšildi u Londonu, Parizu i Beču 
ostali su glavna snaga, ali Rotšildi Napulja i Frankfurta (firma je odbila 
da pređe u Berlin) nisu. Nakon ujedinjenja Nemačke, Frankfurt više nije 
bio dovoljan. 

Ova zapažanja, prirodno, tiču se prvenstveno „razvijenog“ dela sve- 
ta, tj. zemalja sposobnih da odbrane svoje industrijalizovane privrede od 
nomski zavisne od „razvijenog“ središta. Takva područja nisu imala iz- 
bora, pošto je kolonijalna sila odlučivala šta će se desiti s njihovim pri- 
vredama, odnosno imperijalna privreda je bila u poziciji da ih pretvori u 

banana ili kafa republiku. Ili su ovakve privrede obično bile nezaintere- 
sovane za odabir drugačijeg razvoja, čim im se očigledno isplatilo da se 
pretvore u specijalizovane proizvođače primarnih proizvoda za svetsko 
tržište koje su ustanovile imperijalne zemlje. Na svetskoj periferiji ,,na- 
cionalna privreda“ je, u onoj meri u kojoj se može reći da je postojala, 
imala drugačiju ulogu. 

Ali razvijeni svet nije bio samo skup „nacionalnih privreda“. Indu- 
strijalizacija i Depresija pretvorili su ih u grupu suparničkih privreda, gde 
se činilo da uspesi jednih ugrožavaju pozicije drugih. Nisu se samo firme 
takmičile, već i nacije. Stoga se britanskim čitaocima koža ježila na no- 
vinarska izlaganja o nemačkoj privrednoj najezdi — Proizvedeno u Ne- 
mačkoj (1896) E. E. Vilijamsa ili Američki osvajači (1902) Freda A. 
Mekenzija.3“ Njihovi očevi su ostali mirni pred (opravdanim) upozore- 
njima o tehničkoj nadmoćnosti stranaca. Protekcionizam je bio odraz 
međunarodnog privrednog nadmetanja. 

Ali šta je bio njegov efekat? Možemo prihvatiti kao osnovanu tvrd- 
nju da je preteranost opšteg protekcionizma koji teži da zabarikadira 
svaku nacionalno-državnu privredu protiv stranaca preko niza političkih 
barijera štetna za svetski privredni rast, Ovo je bilo predočeno na odgo- 
varajući način između dva svetska rata. Ipak, u periodu 1880-1914. pro- 
tekcionizam nije bio ni opšti ni, s povremenim izuzecima, zaštitnički, a, 
kao što smo videli, ograničen je na robnu trgovinu i nije uticao na kreta- 
nja radne snage i međunarodne finansijske transakcije. Poljoprivredne 
zaštitne carine u celini su delovale u Francuskoj, doživele neuspeh u 
Italiji (gde je odgovor bio masovna migracija) i zaštitile velike poljopri- 
vrednike u Nemačkoj.** Industrijske zaštitne carine u celini su pomogle 
proširenju svetske industrijske osnove ohrabrivanjem nacionalnih indu- 
strija da se usmere na domaća tržišta svojih zemalja koja su rasla silnom 
brzinom. Sledstveno tome, izračunato je da je svetski rast proizvodnje i 
trgovine između 1880. i 1914. bio izrazito viši nego što je bio za vreme 


34 Vilijamsova knjiga nastala je izvorno kao serija uzbunjujućih tekstova objav- 
ljivanih u Henlijevom imperijalističkom New Review. On je takođe bio vrlo 
aktivan u propagandi protiv stranaca. 

35 Ç, P, Kindleberger, „Group Behavior and International Trade“, Journal of 
Political Economy, 59 (februar 1951), 37. 

slobodne trgovine.3* Naravno, industrijska proizvodnja u imperijalnom 
ili „razvijenom“ svetu bila je nešto neravnomernije distribuirana nego što 
jeto bilo 40 godina ranije. Godine 1870, četiri glavne industrijske zemlje 
su proizvele skoro 80% ukupne svetske fabričke proizvodnje, ali su 1913. 
proizvele 72% proizvodnje koja je bila pet puta veća," Koliko su zaštit- 
ne carine doprinele tome, ostaje otvoreno za raspravu. Jasno je da nisu 
mogle značajno da zaustave rast, 

Kako god, ako je protekcionizam instinktivni odgovor zabrinutih 
proizvođača na Depresiju, to nije bio najznačajniji ekonomski odgovor 
kapitalizma na njegove nevolje. To je bila kombinacija ekonomske kon- 
centracije i poslovne racionalizacije, ili u američkoj terminologiji, koja 
sada počinje da nameće svetske stilove, „trustova“ i „naučnog rukovo- 
đenja“. I jedno i drugo predstavlja pokušaj da se poveća margina profita, 
sabijena konkurencijom i padom cena. 

Privrednu koncentraciju ne treba mešati s monopolom u strogom 
smislu (kontrola tržišta od strane jednog preduzeća) ili u mnogo uobiča- 
jenijem širem smislu kontrole tržišta od nekoliko dominantnih preduze- 
ća (oligopol). Naravno da su dramatični primeri koncentracije ove vrste, 
koji su podstakli javne prekore, obično stvoreni udruživanjem ili spora- 
zumima o kontroli tržišta između firmi koje su, prema teoriji slobodnog 
preduzetništva, trebale da unište jedna drugu u korist potrošača. Takvi su 
bili američki ,,trustovi“ koji su izazvali antimonopolske zakone kao što 
su Šermanov antimonopolski zakon (1890) neodređene uspešnosti, i ne- 
mački „sindikati“ ili „karteli“ — uglavnom u teškoj industriji — koji su 
uživali vladinu naklonost. Rajnsko-vestfalski sindikat uglja (1893) koji 
je kontrolisao negde oko 90% proizvodnje uglja u svom regionu, ili Stan- 
dard Oil Company, koji je 1880, kontrolisao 90-95% nafte prerađene u 
SAD, svakako su bili monopoli. Takav je zbog praktičnih ciljeva bio i 
»trust od milijardu dolara“ United States Steel (1901) sa 63% proizvodnje 
američkog čelika. Takođe je jasno da je trend odstupanja od neograniče- 
nog nadmetanja ka ,kombinaciji nekoliko kapitalista koji su ranije po- 


36 P. Bairoch, Commerce extérieur et développement économique de I'Europe au 


XIXe sicle (Paris-Hague 1976), 309-11. 
37 (Folke Hilgerdt), Jndustrialization and Foreign Trade (League of Nations, 


Geneva 1945), 13, 132-4. 

slovali pojedinačno“? postao upadljivo očigledan tokom Velike depre- 
sije, a nastavio se u novom periodu opšteg boljitka. Pravac razvoja u 
smeru monopola ili oligopola je neporeciv u teškoj industriji, u industri- 
jama temeljito zavisnim od državnih porudžbina, poput naglo rastućeg 
sektora naoružanja, u industrijama koje stvaraju i distribuiraju revoluci- 
onarno nove oblike energije, kao što su nafta i struja, u transportu, i kod 
nekih roba masovne potrošnje, kao što su sapun i duvan. 

Ipak, kontrola tržišta i ukidanje konkurencije bili su samo jedan vid 
mnogo opštijeg procesa kapitalističke koncentracije i nisu bili ni univer- 
zalni ni nepovratni: 1914. bilo je znatno više konkurencije u američkoj 
naftnoj i čeličnoj industriji nego što je to bilo 10 godina ranije. U tom 
smislu pogrešno je 1914. govoriti o onome što je 1900. jasno raspozna- 
vano kao nova faza u razvoju kapitalizma, kao o ,monopolskom kapita- 
lizmu“. Ipak, nije preterano važno kako ćemo ga zvati („korporativni 
kapitalizam“, „organizovani kapitalizam“ itd.) dokle god postoji slaganje 
— a mora postojati — da je savez uspešniji od tržišnog nadmetanja, poslov- 
ne korporacije od privatnih preduzeća, veliki biznis i velika preduzeća 
od malih; i da ova koncentracija povlači za sobom težnju prema oligopo- 
lu. Ovo je bilo očigledno čak i u Britaniji, snažnoj tvrđavi staromodnih 
malih i srednjih konkurentskih preduzeća. Od 1880. nadalje obrazac dis- 
tribucije je bio revolucionizovan. ,,Bakalin“ i „mesar“ sada ne označava- 
ju samo vlasnika male prodavnice, već rastuće nacionalne ili internacio- 
nalne firme sa stotinama ogranaka. U bankarstvu, nekolicina ogromnih 
banaka — deoničarskih društava, s nacionalnom mrežom podružnica, vrlo 
brzo je istisnula manje banke: Lojd banka je progutala njih 164. Posle 
1900, kako je ostalo zabeleženo, staromodne — ili bilo koje — britanske 
„pokrajinske banke“ su postale „istorijski kuriozitet“. 

Kao i ekonomska koncentracija, i „naučno upravljanje“ (sam termin 
je ušao u upotrebu oko 1910) bio je čedo Velike depresije. Njegov osnivač 
i propovednik, F. U. Tejlor (1856-1915), počeo je 1880. da razvija svoje 
ideje u američkoj industriji čelika koja je bila rastrzana problemima. Nje- 
gove ideje su do Evrope stigle preko Zapada, u 90-im godina 19. veka. 
Pritisak na profite za vreme Depresije, kao i rastuća veličina i složenost 
preduzeća, nagoveštava da tradicionalni, empirijski ili ,,odokativni“ me- 


38 H, W. Macrosty, The Trust Movement in British Industry (London 1907), I. 

todi vođenja poslova, a posebno proizvodnje, više nisu bili odgovarajući. 
Otuda i potreba za racionalnijim odnosno ,naučnim“ načinom kontroli- 
sanja, nadziranja i planiranja velikih preduzeća koja teže maksimizaciji 
dobiti. Zadatak na koji je ,,tejlorizam“ odmah usredsredio napore i sa čim 
je „naučno upravljanje“ postalo poistovećeno u javnom mišljenju je kako 
izvući više efikasnosti od radnika. Ovom cilju se težilo putem tri glavna 
metoda: 1. odvajanjem svakog radnika od radne grupe i prebacivanjem 
kontrole radnog procesa s radnika, radnice ili grupe na zastupnike uprave 
koji su govorili radniku šta tačno treba da radi i koliku proizvodnju da 
ostvari u svetlu 2. sistematskog klasifikovanja svakog procesa u vremen- 
ski regulisane sastavne elemente (,,studija vremena i pokreta“) i 3. razli- 
čite sisteme isplate nadnica koji radniku daju podsticaj da proizvodi više. 
Takvi sistemi plaćanja prema rezultatima raširili su se prilično široko, ali 
zbog praktičnih razloga tejlorizam u svom doslovnom smislu pre 1914, 

nije napravio bitan napredak u Evropi — čak ni u SAD — i u poslovnim 
krugovima postao je poznat tek kao slogan poslednjih godina pred rat. 

Posle 1918. Tejlorovo, kao i ime jednog drugog pionira masovne proiz- 
vodnje, Henrija Forda, poslužilo je kao pogodna skraćenica za racional- 

nu upotrebu mašina i rada zarad maksimizacije proizvodnje, i paradok- 

salno, kako među boljševičkim planerima tako i među kapitalistima. 

Međutim, jasno je da je preobražaj strukture velikih preduzeća, od 
fabričkih pogona do kancelarija i računovodstva, napravio suštinski na- 
predak između 1880, i 1914. ,,Vidljivu ruku“ moderne korporativne or- 
ganizacije i rukovođenja sada je zamenila „nevidljiva ruka“ anonimnog 
tržišta Adama Smita. Direktori, inženjeri i računovođe počinju da pre- 
uzimaju upravljanje od vlasnika-menadžera. ,,Korporacija“ odnosno 
Konzern je zamenio pojedinca. Sada je mnogo izglednije, barem u veli- 
kom biznisu, da tipičan poslovni čovek nije član porodice osnivača već 
direktor na plati, a čovek koji mu viri preko ramena verovatno je bankar 
ili deoničar, pre nego rukovodeći kapitalista. 

Postojao je i treći mogući izlaz iz poslovnih nevolja: imperijalizam, 
Često je bila isticana vremenska podudarnost između depresije i dina- 
mične faze kolonijalne podele sveta, O tome koliko su te dve stvari bile 
povezane dosta se raspravljalo među istoričarima. U svakom slučaju, kao 
što će sledeće poglavlje pokazati, veza je bila mnogo složenija od jedno- 

stavne uzročno-posledične veze. I pored toga, posve je neosporno da je 
pritisak kapitala u traženju profitabilnijih ulaganja, poput proizvodnje u 
potrazi za tržištem, doprineo politikama ekspanzije — uključujući kolo- 
nijalna osvajanja. ,,Teritorijalna ekspanzija“, rekao je zvaničnik Stejt de- 
partmenta SAD 1900. „samo je nusproizvod ekspanzije trgovine“? A on 
nipošto nije bio jedina osoba u međunarodnom biznisu i politici koja je 
imala takvo gledište, 

Jedan krajnji rezultat, odnosno nusproizvod Velike depresije, mora 
biti pomenut, To je takođe bilo doba velike socijalne agitacije. Ne samo, 
kao što smo videli, među farmerima koji su bili uzdrmani seizmičkim 
podrhtavanjima uzrokovanim slomom poljoprivrednih cena, već i kod 
radničke klase. Zašto je Velika depresija vodila ka masovnoj mobilizaci- 
ji industrijske radničke klase u brojnim zemljama, a od kraja 80-ih godi- 
na 19. veka i do pojave masovnih socijalističkih i radničkih pokreta u 
nekima od njih, nije očigledno. Paradoksalno, veliki pad cena koji je 
automatski radikalizovao farmere, vrlo značajno je snizio cenu životnih 
troškova nadničara i doveo do nesumnjivog poboljšanja radničkog ma- 
terijalnog standarda u većini industrijalizovanih zemalja. Inače, ovde 
jedino treba da naglasimo da su moderni radnički pokreti takođe deca 
vremena Depresije. Ovi pokreti će biti razmatrani u glavi 5, 


II 


Od sredine 90-ih godina 19. veka do Velikog rata svetski ekonomski 
orkestar je svirao u duru prosperiteta umesto, kao do sada, u molu depre- 
sije. Obilje zasnovano na uspešnom poslovanju stvorilo je pozadinu ono- 
ga što je na evropskom kontinentu i dalje poznato kao ,,lepo doba“ (belle 
epoque). Promena od zabrinutosti ka euforičnosti bila je tako iznenadna 
i dramatična da su vulgarni ekonomisti tražili neke posebne spoljašnje 
izvore da bi to objasnili, Boga iz mašine koga su oni našli u otkriću og- 
romnih zaliha zlata u Južnoj Africi, u Klondajku (1898), poslednjoj od 
velikih zapadnih zlatnih groznica, i drugde, Istoričari privrede u celini su 
bili manje impresionirani ovim u osnovi monetarističkim tezama nego 


39 William Appleman Williams, The Tragedy of American Diplomacy (Cleveland, 
New York 1959), 44. 

neke vlade poznog 20. veka. Ipak, izrazita brzina uspona koju je gotovo 
odmah dijagnosticirao oštrooki revolucionar A. L. Geljfand (1869—1924), 
pišući pod književnim imenom Parvus, bila je nagoveštaj novog i dugog 
perioda burnog kapitalističkog napretka. Zapravo, kontrast između Veli- 
ke depresije i materijalnog procvata koji je sledio, dao je osnova za prva 
razmišljanja o tim „dugim talasima" u razvoju svetskog kapitalizma, koji 
će kasnije biti vezani za ime ruskog ekonomiste Kondratjeva. U svakom 
slučaju, u međuvremenu je postalo očigledno da oni koji su davali mrač- 
ne prognoze o budućnosti kapitalizma, ili čak o njegovom bliskom slomu, 
nisu bili u pravu. Među marksistima su se razvile strastvene rasprave oko 
toga šta je ovo značilo za budućnost njihovih pokreta i da li Marksova 
doktrina treba da bude ,,preispitana“. 

Istoričari privrede su težili da usmere pažnju na dva aspekta tog 
perioda: na redistribuciju privredne snage i inicijative, drugim rečima, na 
britanski relativni pad, i relativni — i apsolutni — napredak SAD, a pre 
svega Nemačke, kao i na problem dugoročnih i kratkotrajnih kolebanja, 
drugim rečima, prvenstveno na Kondratjevljeve „dugačke talase“ čija su 
dizanja i spuštanja jasno presecala naš period na pola. Mada su ova pita- 
nja interesantna, ona su sekundarna sa stanovišta svetske privrede. 

U načelu zaista nije iznenađujuće da su Nemačka, čije stanovništvo 
raste sa 45 na 65 miliona, i SAD, kod kojih je taj porast sa 50 na 92 mi- 
liona, mogle prestići Britaniju, teritorijalno manju i slabije naseljenu od 
obe. Ovo ipak ne čini trijumf nemačkog industrijskog izvoza manje im- 
presivnim. Za 30 godina, do 1913, on je od polovine britanskog izvoza 
narastao do brojki koje su nadmašivale britanske. Osim u onim, takozva- 
nim, ,poluindustrijalizovanim zemljama“ — nazovimo tako iz praktičnih 
razloga stvarne ili prividne ,,dominione“ Britanskog carstva, uključujući 
njegove latinoameričke kolonije — nemački industrijski izvoz je pobedio 
engleski uzduž i popreko. Bio je za trećinu veći u industrijskom svetu i 
makar 10% veći u nerazvijenom svetu. S druge strane, nije iznenađujuće 
da Britanija nije bila u stanju da održi izuzetnu poziciju „radionice sveta“ 
iz, recimo, 1860. Čak i SAD, u ranim 50-im godinama 20. veka, na vr- 
huncu svoje svetske nadmoći — predstavljajući 3 puta veći deo svetskog 
stanovništva od onog britanskog iz 1860. — nikad nisu postigle 53% svet- 
ske proizvodnje čelika i gvožđa i 49% tekstilne proizvodnje. Još jednom, 

ovo ne objašnjava precizno zašto je — ili čak da li je— došlo do usporenja 
rasta i opadanja britanske privrede, što su pitanja koja su postala predmet 
ogromne naučne literature. Ključno pitanje nije ko je rastao više i brže 
unutar rastuće svetske privrede, već svetski rast u celini. 

A što se tiče Kondratjevljevog ritma — nazvati ga ciklusom u stro- 
gom smislu te reči predstavlja logičku grešku — to svakako podstiče te- 
meljna analitička pitanja o prirodi privrednog rasta u kapitalističkom 
dobu ili, neki znalci bi mogli da tvrde, o rastu bilo koje privrede u svetu. 
Na nesreću, nijedna teorija o ovoj zanimljivosti izmenjivanja faza pri- 
vredne pouzdanosti i nesigurnosti, koje zajedno oblikuju „talas“ od ot- 
prilike pola veka, nije široko prihvaćena. Najpoznatija i najelegantnija 
teorija o njima, ona Jozefa Alojza Šumpetera (1883-1950), povezuje 
svako „opadanje“ sa iscrpljivanjem profitnog potencijala jedne grupe 
ekonomskih ,inovacija“ i novog uzdizanja s novom grupom inovacija, 
koje se uglavnom —ali ne i jedino — mogu smatrati za tehnološke, čije će 
mogućnosti redom biti iscrpljene. Stoga nove industrije, služeći kao ,,vo- 
deći sektori“ privrednog rasta — na primer, pamuk u prvoj industrijskoj 
revoluciji, železnica u 40-im godinama 19. veka i nakon njih — postaju, 
takoreći, lokomotive koje vuku svetsku privredu iz blata u koje se privre- 
meno zaglibila. Teorija je prilično prihvatljiva, s obzirom na to da je 
svaki period materijalnog rasta od 80-ih godina 18. veka zaista bio pove- 
zan sa usponom novih i sve više tehnološki revolucionarnih industrija: 
takav poseban i krajnje izuzetan privredni procvat je bio onaj od dve i po 
decenije pre ranih 70-ih godina 20. veka. Problem oko napretka u kasnim 
90-im 19. veka je što inovativne industrije tog doba — opšte uzev, hemij- 
ska i električna, ili one vezane za nove izvore energije, počinju ozbiljno 
nadmetanje s parom — nisu do sada izgledale dovoljno markantne da 
dominiraju kretanjima svetske privrede. Ukratko, čim ne možemo naći 
način da ih objasnimo, Kondratjevljeve periodičnosti ne mogu mnogo da 
nam pomognu. One nam samo omogućavaju da zapazimo da period ko- 
jim se bavi ova knjiga pokriva uspon i pad ,,Kondratjevljevog talasa"; ali 
to samo po sebi nije iznenađujuće, jer čitava moderna istorija svetske 
privrede lako se uklapa u taj model. 

Ipak postoji jedan aspekt u Kondratjevljevoj analizi koji mora da 
bude istaknut a tiče se doba brze „globalizacije“ svetske privrede. To je 

odnos između svetskog industrijskog sektora koji raste blagodareći ne- 
prekidnoj revoluciji u proizvodnji, i svetske poljoprivredne proizvodnje 
koja uglavnom raste zahvaljujući diskontinuiranom otvaranju novih ge- 
ografskih zona proizvodnje, ili zona nedavno specijalizovanih za proiz- 
vodnju usmerenu ka izvozu. Od 1910. do 1913. zapadni svet je na raspo- 
laganju za korišćenje imao skoro dvostruko više žita (u proseku) nego 
70-ih godina 19. veka. Ipak, veliki deo ovog porasta je došao iz samo 
nekoliko zemalja: SAD, Kanade, Argentine i Australije, a u Evropi Ru- 
sije, Rumunije i Mađarske. Rast proizvodnje na farmama u zapadnoj 
Evropi (Francuska, Nemačka, Ujedinjeno Kraljevstvo, Belgija, Nizozem- 
ska, Skandinavija) činio je samo 10-15% novih zaliha. Tako da nije izne- 
nađujuće, čak i ako zaboravimo na agrarne katastrofe kao što su osam 
godina suše (1895—1902) koja je ubila polovinu australijskih ovaca i novi 
paraziti poput žitnog žiška koji je napadao useve pamuka u SAD od 1892. 
nadalje, da je stopa rasta svetske poljoprivredne proizvodnje usporena 
nakon početnog skoka. Stoga će „uslovi trgovanja“ težiti promeni u korist 
poljoprivrede, a protiv industrije, tj. da farmeri plaćaju relativno ili apso- 
lutno manje za ono što kupuju od industrije, a industrija relativno ili ap- 
solutno više od onog što kupuje od poljoprivrede. 

Raspravljalo se o tome da li se ovim promenama u uslovima trgo- 
vanja može objasniti promena od upadljivog pada cena u periodu 1873— 
1896. do značajnog rasta cena od tada pa do 1914. — i kasnije. Možda. 
Ono što je sigurno je da je ova promena u uslovima trgovanja izvršila 
pritisak na industrijske troškove proizvodnje i otuda na njenu profitabil- 
nost. Srećom po lepotu belle epoque privreda je bila sazdana tako da 
pomeri ovaj pritisak s profita na radnike. Brzi rast realnih nadnica, tako 
karakterističan za Veliku depresiju, vidno je usporen. U Francuskoj i 
Britaniji došlo je do stvarnog pada u realnim nadnicama između 1899. i 
1913. Sumorne socijalne napetosti i eksplozije u poslednjim godina pred 
1914. delom su nastale zbog toga. 

Šta je onda učinilo svetsku privredu tako dinamičnom? Kakvo god 
da je podrobno objašnjenje, jasno je da je ključ zagonetke u centralnom 
pojasu industrijalizovanih i industrijskih zemalja koje su sve više širile 
duž blage severne hemisfere jer su delale poput lokomotive globalnog 
rasta, i kao proizvođači i kao tržišta. 

Ove zemlje sada su obrazovale jednu ogromnu, brzorastuću i sve 
širu proizvođačku masu u srcu svetske privrede. One sada uključuju ne 
samo velike i male centre industrijalizacije s polovine veka, koje se naj- 
većim delom šire po stopi koja je u rasponu od impresivnog do skoro 
nezamislivog — Britanija, Nemačka, SAD, Francuska, Belgija, Švajcar- 
ska, češke zemlje — već uključuju i novi niz industrijalizovanih oblasti: 
Skandinaviju, Nizozemsku, severnu Italiju, Mađarsku, Rusiju, čak i Ja- 
pan. One takođe obrazuju sve masovniji skup kupaca svetskih roba i 
usluga: društvo koje sve više živi od kupaca, tj. sve manje je zavisno od 
tradicionalne ruralne privrede. Uobičajena devetnaestovekovna definici- 
ja ,gradskog stanovnika“ bila je da je to neko ko živi u mestu koje ima 
više od 2.000 žitelja. Čak ako uzmemo i malo neumereniji kriterijum 
(5.000), procenat Evropljana iz ,razvijene“ zone i Severnoamerikanaca 
koji žive u gradovima narastao je do 1910, na 41% (sa 19% i 14% u od- 
nosu na 1850), a verovatno 80% gradskog stanovništva (naspram dve 
trećine 1850) živelo je u gradovima većim od 20.000; znatno više od 
polovine njih je živelo u gradovima većim od 100.000 žitelja, drugim 
rečima — velika zaliha kupaca, 

Štaviše, zahvaljujući padu cena tokom Depresije, ove mušterije su 
imale na raspolaganju mnogo više novca za trošak nego ranije, uzimaju- 
ći u obzir čak i opadanje realnih nadnica nakon 1900. Ključnu zajednič- 
ku važnost ovog nagomilavanja sada su prepoznali i poslovni ljudi. Ako 
je političke filozofe prestravila pojava masa, prodavci su je pozdravili. 
Reklamna industrija, koja se prva razvila kao značajna sila u ovom peri- 
odu, obraćala se njima, Prodaja na rate, koja je umnogome dete ovog 
perioda, oblikovana je da omogući ljudima s malim prihodom da kupe 
velike proizvode. Revolucionarna filmska umetnost i industrija (vidi gla- 
vu 9) izrasla je 1895. ni iz čega, da bi već 1915. prikazivala bogatstvo 
koje ni gramzivost nije sanjala i proizvodila je super-spektakle za siroti- 
nju, a sve to zahvaljujući publici koja je to plaćala sitninom. 

Jedna brojka može da ilustruje važnost „razvijenog“ područja sve- 
ta u to vreme. Uprkos izvanrednom rastu novih regiona i prekomorskih 
privreda; uprkos krvarenju kroz besprimerno masovno iseljavanje, udeo 
Evropljana u svetskom stanovništvu tokom 19. veka, zapravo, raste, a 

njegova stopa rasta povećava se sa 7% godišnje u prvoj polovini veka, 
8% u drugoj polovini, do skoro 13% u periodu 1910-1913. Ako ovom 
urbanizovanom kontinentu potencijalnih kupaca dodamo i SAD i neke 
sve brže razvijajuće, ali mnogo manje prekomorske privrede dobijamo 
„razvijeni“ svet od nekih 15% površine planete, koji obuhvata negde 
blizu 40% njenih žitelja. 

Ove zemlje tako obrazuju najveći deo svetske privrede, čineći me- 
đusobnim trgovanjem 80% svetskog tržišta, Štaviše, one određuju razvoj 
ostatka sveta čije privrede rastu opskrbljujući strana tržišta. Ne možemo 
znati šta bi se dogodilo sa Urugvajem ili Hondurasom da su bili prepu- 
šteni sami sebi. (U svakom slučaju, ne bi ovako izgledali: Paragvaj je 
jednom pokušao da ne učestvuje u svetskom tržištu pa je pokoljem bio 
vraćen — vidi Doba kapitala, glava 4). Ono što znamo jeste da je neko 
proizvodio govedinu, zato što je za to postojalo tržište u Britaniji, a neko 
drugi banane, zato što su neki bostonski trgovci izračunali da će Ameri- 
kanci platiti da bi ih jeli. Neke takve satelitske privrede imale su više 
uspeha nego druge, ali što su imale više uspeha veća je bila korist cen- 
tralnih zemalja za koje je ovakav rast značio sve veće i raširenije tržište 
za izvoz roba i kapitala. Svetska trgovačka mornarica, čiji rast ugrubo 
označava širenje globalne privrede, ostao je manje ili više statičan izme- 
đu 1860-1890, kada se njena veličina kolebala između 16 i 20 miliona 
tona, Između 1890. i 1914. skoro se udvostručila. 


III 


Kako onda možemo sumirati svetsku privredu u Doba carstva? 

Na prvom mestu, kao što smo videli, to je geografski mnogo šire 
zasnovana privreda nego ranije. Njen industrijski i industrijalizujući sek- 
tor je uvećan. U Evropi to je plod industrijske revolucije u Rusiji i zem- 
ljama poput Švedske i Nizozemske, koje su do sada njome bile zahvaće- 
ne u maloj meri; izvan Evrope to je rezultat razvoja Severne Amerike i, 
u nekoj meri, Japana. Svetsko tržište primarnih proizvoda enormno je 
uvećano — između 1880. i 1913. svetska trgovina ovom robom je otprili- 
ke utrostručena — a takođe, sledstveno tome, i oba područja posvećena 
njihovoj proizvodnji i njihovoj integraciji u svetsko tržište. Nakon 1900. 
Kanada se pridružila glavnim svetskim proizvođačima žita, njeni usevi 

su rasli, od godišnjeg proseka od 52 miliona bušela u 90-im godinama 
19. veka do 200 miliona 1910-1913.%! U isto vreme Argentina je postala 
glavni izvoznik žita — svake godine italijanski radnici, koji su dobili na- 
dimak „lastavice“ (golondrinas), putovali su 10.000 milja preko Atlan- 
tika, tamo i nazad, da obave žetvu. Privreda u Doba carstva je ona u kojoj 
su Baku i Donjecki basen postali delovi industrijske geografije, kada 
Evropa izvozi i robu i devojke u nove gradove kao što su Johanesburg i 
Buenos Ajres, i gde su zgrade opera podignute na kostima mrtvih Indija- 
naca, u gradovima izraslim na potražnji za kaučukom, 1,000 milja uzvod- 
no Amazonom. 

Sledi, kao što je poznato, da je svetska privreda sada značajno plura- 
lističnija nego ranije. Britanija je prestala da bude jedina u potpunosti 
industrijalizovana i jedina zaista industrijska privreda. Ako saberemo 
industrijsku i rudarsku proizvodnju (uključujući građevinarstvo) u četiri 
glavne nacionalne privrede, 1913. na SAD je otpadalo 46% ukupnog 
broja, na Nemačku 23,5%, Britaniju 19,5% i Francusku 11%.# Doba 
carstva je, kao što ćemo videti, u suštini bilo doba suparništva država. 
Štaviše, odnosi između razvijenog i nerazvijenog sveta takođe su pro- 
menljivi i složeniji nego 1860, kada je pola ukupnog izvoza iz Azije, 
Afrike i Latinske Amerike slato u jednu zemlju, Veliku Britaniju. Do 
1900. britanski udeo se smanjio na jedva četvrtinu, a izvoz Trećeg sveta 
u zapadnoevropske zemlje je već bio veći od onog u Britaniji (31%).# 
Doba carstva više nije bilo monocentrično. 

Ovaj rastući pluralizam svetske privrede bio je donekle prikriven 
njenom neprekidnom, a u stvari sve većom zavisnošću od finansijskih, 
trgovinskih i transportnih usluga Britanije. S druge strane, grad London 
je bio, više nego ikad, komandna tabla za svetske međunarodne poslovne 
transakcije, tako da su njegove trgovinske i finansijske usluge same za- 
rađivale skoro dovoljno da pokriju veliki deficit u trgovinskoj razmeni 
(137 miliona funti prema 142 miliona funti u periodu 1906-1910). S 


41 W, Arthur Lewis, Growth and Fluctuations 1870-1913 (London 1978), 
apendiks IV. 

42 Ibid., 275. 

43 John R. Hanson, Trade in Transition: Exports from the Third World 1840-1900 
(New York, 1980), 55. 

druge strane, ogroman značaj britanskih ulaganja u strane zemlje kao i 
značaj njene trgovačke mornarice potpomogli su učvršćenje njenog cen- 
tralnog položaja u svetskoj privredi, okrenutoj ka Londonu i zasnovanoj 
na funti sterlinga. Na međunarodnom tržištu kapitala Britanija je ostala 
izuzetno nadmoćna. Godine 1914. na Francusku, Nemačku, SAD, Bel- 
giju, Nizozemsku, Švajcarsku i ostale među njima otpadalo je 56% svet- 
skih ulaganja, Britanija sama je imala 44%,44 Godine 1914. britanska 
parobrodna flota sama je bila za 12% veća nego sve trgovačke flote svih 
evropskih zemalja zajedno. 

Zapravo, britanska središnja pozicija je za trenutak ojačana samim 
razvojem svetskog pluralizma. Budući da su novoindustrijalizovane pri- 
vrede kupile više primarnih proizvoda od nerazvijenog sveta, one su, 
ukupno gledano, u toj trgovini nagomilale prilično značajan deficit. Bri- 
tanija sama je ponovo uspostavila globalnu ravnotežu uvozom više indu- 
strijske robe od svojih suparnika i svojim industrijskim izvozom u zavi- 
sni svet, ali većim delom svojim ogromnim nevidljivim prihodom od 
međunarodnih poslovnih usluga (bankarstvo, osiguranje itd.) i od priho- 
da koji do najvećeg svetskog kreditora dolazi od ogromnih stranih ula- 
ganja. Na taj način britanski relativni industrijski pad ojačava njenu fi- 
nansijsku poziciju i bogatstvo. Do sada usaglašeni interesi britanske in- 
dustrije i Sitija počinju da se sukobljavaju. 

Treća karakteristika svetske privrede je na prvi pogled očigledna: 
tehnološka revolucija. To je bilo, kao što svi znamo, doba kada su telefon 
i bežični telegraf, fonograf i bioskop, automobil i avion postali deo pri- 
zora modernog života, da ne pominjemo ulazak nauke i visoke tehnolo- 
gije u domove preko takvih proizvoda kao što su usisivač (1908) i jedini 
univerzalni lek ikada izumljen, aspirin (1899). Takođe ne treba da zabo- 
ravimo najblagotvorniju mašinu svih vremena, čiji je doprinos ljudskoj 
emancipaciji odmah bio prepoznat, naime, obični bicikl. I uz to, pre nego 
pozdravimo ovu impresivnu žetvu pronalazaka kao ,,drugu industrijsku 
revoluciju“, ne zaboravimo da to samo nama danas tako izgleda. Za sa- 
vremenike glavni pronalazak se sastojao u modernizovanju prve indu- 
strijske revolucije čelikom i turbinama, poboljšanjima u već istraženim 

tehnologijama pare i gvožđa. Tehnološki revolucionarne industrije za- 
snovane na elektricitetu, hemiji i motoru sa unutrašnjim sagorevanjem 
svakako počinju da igraju glavnu ulogu, posebno u dinamičnim novim 
privredama. Najzad, Ford je počeo da prozvodi svoj model T 1907. Ali 
opet, da uzmemo samo Evropu, između 1880. i 1913. isti broj milja že- 
lezničkih pruga je izgrađen kao i u originalnom „dobu železnice“ između 
1850. i 1880. Francuska, Nemačka, Švajcarska, Švedska i Nizozemska 
su manje ili više udvostručili svoju železničku mrežu u tim godinama, 
Poslednji trijumf britanske industrije, istinski monopol u brodogradnji, 
Britanija je uspostavila između 1870. i 1913, a zadobijen je iskorišćava- 
njem resursa prve industrijske revolucije. Nova industrijska revolucija 
nije zamenila staru, još više ju je ojačala. 

Četvrta karakteristika je bila, kao što smo već videli, dvostruka 
promena — u strukturi i modus operandi-ju kapitalističkog preduzetništva. 
S jedne strane, to je bila koncentracija kapitala, porast takvih razmera da 
je naveo ljude da prave razliku između „biznisa“ i „velikog biznisa“ 
(Grossindustrie, Grossbanken, grande industrie...), odstupanje od tržišta 
slobodne konkurencije i svi drugi događaji oko 1900. koji su navodili 
posmatrače da naslepo pipajući traže opšte oznake da opišu ono što je 
očito izgledalo kao nova faza privrednog razvoja (vidi sledeće poglavlje). 
S druge strane, postojao je sistematski pokušaj da se racionalizuje proiz- 
vodnja i vođenje poslovnog preduzetništva primenjivanjem „naučnih 
metoda“, ne samo na tehnologiju već i na organizaciju i planiranje. 

Peta karakteristika je besprimerni preobražaj na tržištu potrošnih 
dobara: promena u kvantitetu i kvalitetu. S porastom stanovništva, urba- 
nizacije i realnih prihoda, masovno tržište, do sada manje ili više ograni- 
čeno na namirnice i odeću, tj. na osnovne životne potrebe, počinje da 
dominira industrijskom proizvodnjom potrošačkih dobara. Na duge sta- 
ze ovo je bilo važnije od značajnog rasta potrošnje bogatih i bezbrižnih 
klasa čiji se obrasci potreba nisu značajno promenili. Ford T, a ne Rols- 
Rojs, bio je taj koji je uneo revoluciju u motornu industriju. U isto vreme 
revolucionarna tehnologija i imperijalizam su pomogli u stvaranju asor- 
timana novih proizvoda i usluga za masovno tržište — od plinskih špore- 
ta koji su se tokom ovog perioda namnožili u kuhinjama britanske rad- 
ničke klase, do bicikla, bioskopa i, u umerenoj količini, banana čija po- 

trošnja je bila nepoznata pre 1880. Jedna od najočiglednijih posledica je 
stvaranje masovnih medija koji su prvi put zaslužili to ime. Britanske 
novine su dosegle milionsku prodaju prvi put u 90-im godinama 19. veka, 
a francuske oko 1900. godine. 

Ovo sve ukazuje na preobražaj ne samo proizvodnje, onoga što se 
danas naziva ,, masovna proizvodnja", već i distribucije i uzimanja kredita 
(uglavnom na rate). Tako je prodaja čaja u standardnim pakovanjima od 
1/4 funte počela u Britaniji 1884. To će doneti bogatstvo ne jednom baka- 
linu-tajkunu iz sporednih ulica radničkih četvrti velikih gradova, kao što je 
ser Tomas Lipton, čiji su novac i jahta privukli prijateljstvo kralja Edvarda 
VII, monarha koga su nepopravljivo privlačili rastrošni milioneri. Godine 
1870. Liptonove podružnice nisu postojale, 1899. ih je bilo 500.46 

To se takođe prirodno uklapa sa šestom karakteristikom privrede: 
značajan rast, i apsolutni i relativni, tercijarnog sektora privrede, i državni 
i privatni rad u kancelarijama, prodavnicama i drugim uslugama. Uzmimo 
primer Britanije, zemlje koja je na svom vrhuncu dominirala svetskom 
privredom sa smešno malom količinom kancelarijskog posla: 1851. bilo je 
67.000 javnih službenika i 91.000 zaposlenih u realnom sektoru, od celo- 
kupnog zaposlenog stanovništva od oko 9,5 miliona. Do 1881. već ih je 
bilo 360.000 u realnom sektoru — još su to skoro u potpunosti muškarci — 
mada samo 120.000 u javnom sektoru. Ali do 1911. trgovina je zapošlja- 
vala skoro 900.000, 17% od toga žena, a javni sektor se utrostručio. Pro- 
cenat zaposlenih u realnom sektoru u odnosu na ukupno zaposleno stanov- 

ništvo upetostručio se do 1851. Društvene posledice ovog umnožavanja 
belih okovratnika i čistih ruku razmotrićemo na drugom mestu. 

Poslednja karakteristika privrede koju ću pomenuti je rastuća kon- 
vergencija između politike i privrede, drugim rečima, rastuća uloga vla- 
de i javnog sektora, ili ono što su ideolozi liberalnog uverenja, kao advo- 
kat A. V. Dajsi, videli kao nadiranje ,,kolektivizma“ na račun dobre stare 
surove individualne ili dobrovoljne inicijative. Zapravo, to je jedan od 
simptoma uzmaka takmičarske ekonomije slobodnog tržišta koja je bila 
ideal —a donekle i stvarnost — kapitalizma sa sredine veka. Nakon 1875. 
postojala je neka vrsta rastućeg skepticizma prema delotvornosti nezavi- 


45 Postojali su Lloyd s Weekly i Le Petit Parisien. 
46 P, Mathias, Retailing Revolution (London 1967). 

sne i samoispravljive tržišne privrede, čuvene „nevidljive ruke“ Adama 
Smita, ukoliko nije prisutna neka podrška državnih i javnih vlasti. Ruka 
je postala vidljiva na različite načine. S jedne strane, kao što ćemo vide- 
ti (glava 4), demokratizacija politike gurala je često nevoljne i zabrinute 
vlade u pravcu politike socijalne reforme i društvenog staranja, kao i u 
političku akciju odbrane ekonomskih interesa određenih grupa glasača, 
poput protekcionizma i — s nešto manjom efikasnošću — mere protiv eko- 
nomske koncentracije, kako u SAD tako i u Nemačkoj. S druge strane, 
politički rivalitet između država i ekonomska konkurencija između na- 
cionalnih grupa preduzetnika su se ujedinili, doprinoseći tako — kao što 
ćemo videti — i fenomenu imperijalizma i genezi Prvog svetskog rata. Sve 
to je uzgredno vodilo rastu industrija, kao što je vojna, u kojima je uloga 
vlade bila odlučujuća. 

Pri svemu tome, premda je strateška uloga javnog sektora mogla 
biti ključna, njen stvarni značaj za privredu je bio skroman. Uprkos mno- 
gobrojnim primerima koji dokazuju suprotno — kupovina udela u naftnoj 
industriji Bliskog istoka i kontrola nove bežične telegrafije od strane 
britanske vlade, oba vojnog značaja, spremnost nemačke vlade da naci- 
onalizuje delove svoje industrije i, iznad svega, od 90-ih godina 19. veka 
sistematska politika ruske vlade usmerena ka industrijalizaciji —niti vla- 
de, niti javno mnjenje nisu razmišljali o javnom sektoru drugačije nego 
kao o vrsti nevažnog dodatka privatnoj privredi, uzimajući čak u obzir, u 
Evropi, primetan rast (uglavnom lokalnog) javnog upravljanja na polju 
komunalnih poslova i usluga, Socijalisti nisu delili ovo verovanje u nad- 
moćnost privatnog sektora, mada nisu mnogo razmišljali, ako uopšte i 
jesu, o problemima podruštvljene privrede, Možda su razmišljali o grad- 
skom preduzetništvu kao ,,municipalnom socijalizmu“, ali je većina toga 
preduzeta od vlasti koje nisu imale ni socijalističke namere, čak ni sim- 
patije. Moderne privrede, koje je država većim delom kontrolisala, orga- 
nizovala i njima dominirala, bile su proizvod Prvog svetskog rata. Ako 
ništa drugo, između 1875. i 1914. deo javnih rashoda u ubrzano rastućem 
nacionalnom proizvodu većine vodećih zemalja teži ka padu: i to uprkos 
naglom rastu troškova pripreme rata.“ 


41 Prema procenama: J. A. Lesourd, Cl. Gerard, Nouvelle Histoire Economique 
I: Le XIXe Sičcle (Paris 1976), 247. 

Na ove načine privreda ,razvijenog“ sveta je rasla i menjala se. Sem 
toga, ono što je ostavilo utisak na savremenike u „razvijenom“ i industrij- 
skom svetu, čak i više od očiglednog preobražaja njihovih privreda, bio 
je njihov još očigledniji uspeh. Oni su očigledno živeli u vreme procvata. 
Čak su se i radničke mase okoristile ovom ekspanzijom, budući da je 
industrijska privreda 1875-1914. bila upadljivo radno-intenzivna i čini- 
lo se da obezbeđuje skoro neograničenu tražnju za relativno nekvalifiko- 
vanim radom, odnosno poslom koji se brzo nauči, podesnim za muškar- 
ce i žene koji se slivaju ka gradu i industriji. To je omogućilo bujici Ev- 
ropljana koji su emigrirali u SAD da se uklope u industrijski svet. Ipak, 
ako je privreda obezbeđivala posao, to još nije obezbeđivalo više od 
skromnog, a povremeno minimalnog ublaženja siromaštva koje je većina 
radnih ljudi većim delom istorije smatrala za svoju sudbinu. Ako se osvr- 
nemo na mitologiju radničke klase, decenije pre 1914. ne slove za zlatno 
doba kao što su to bile za bogate Evropljane i čak mnogo skromniju 
srednju klasu. Za njih je belle epogue uistinu bio raj koji je izgubljen 
nakon 1914. Nakon rata, 1913. godina je za poslovne ljude i vlade bila 
stalna referentna tačka kojoj su težili da se vrate iz doba nevolja. Posma- 
trani iz tmurnih i mučnih poratnih godina, izuzetni trenuci poslednjeg 
predratnog procvata izgledaju kao vedra „normalnost“ kojoj i jedni i 
drugi teže da se vrate. Uzalud, Kao što ćemo videti, baš ona kretanja u 
predratnoj ekonomiji koja su tu eru učinila zlatnom za srednju klasu 
vodila su ka svetskom ratu, revoluciji i uništenju, onemogućivši povratak 
u izgubljeni raj. 

Glava 3 
DOBA CARSTVA 


Samo potpuna politička konfuzija i naivni optimizam mogu onemogućiti 
spoznanje da se neizbežni napori u razvijanju trgovine svih civilizovanih naci- 
ja pod buržoaskom kontrolom, nakon prelaznog perioda naizgled mirnog nad- 

metanja, očito približavaju tački gde će samo gola sila odlučivati o udelu sva- 
ke nacije u privrednoj kontroli sveta, stoga i o području delatnosti njihovih 
naroda, a posebno o potencijalnim prihodima njihovih radnika. 

Maks Veber, 1894.45 


„Kada dođete među Kineze... “, reče (nemački car), „setite se da ste fi 
afangarda hrišćanstfa“, kaže on „i propurazite svojim bajonetom, sfakog 
omraženog nefernika koga fidite“, reče on. „Nek sfatila šta naša zapadna 

cifilizacija znači... A ako slučajno mogla usput da pokupite malo semlja, ne 
dopustite nikad Francuzi ili Rusi da fam je oduzela.“ 
Filozofija gospodina Dulija, 1900.4 


I 


Bilo je krajnje izgledno da će svetska privreda, čiji tempo je odre- 
đivao razvijeni odnosno razvojni kapitalistički centar, da se pretvori u 
svet u kome „napredne“ privrede gospodare nad „zaostalim“; ukratko, u 
svet carstva. Ali, paradoksalno, era od 1875. do 1914. može se nazvati 
Dobom carstva ne samo zbog toga što je razvila novi oblik kapitalizma 
već zbog mnogo staromodnijeg razloga, Verovatno je to period moderne 
svetske istorije u kome je broj vladara koji su sebe zvanično nazivali 
„carevima“, ili su zapadni diplomati smatrali da oni zaslužuju tu titulu, 
bio na vrhuncu. 


48 Navedeno u: Wolfgang J. Mommsen, Max Weber and German Politics 1890- 
1920 (Chicago 1984), 77. 
49 Peter Dunne, Mr Dooley s Philosophy (New York 1900), 93-4. 

U Evropi su vladari Nemačke, Austrije, Rusije, Turske i (u svojstvu 
gospodara Indije) Britanije polagali pravo na taj naziv, Dvoje od njih 
(Nemačka i Britanija/Indija) novina su 70-ih godina 19. veka. One i više 
nego nadoknađuju nestanak „Drugog carstva“ Napoleona III u Francu- 
skoj. Van Evrope ove titule su uobičajeno dozvoljene vladarima Kine, 
Japana, Persije i— možda s većom dozom međunarodne diplomatske 
učtivosti — Etiopije i Maroka, dok je jedini američki car preživeo u Bra- 
zilu, do 1899. Na ovu listu mogu biti dodati još jedan ili dva sumnjiva 
„cara“, Godine 1918. petorica njih je nestalo. Danas (1987) je jedini 
preživeli nosilac titule iz ovog odabranog društva supermonarha vladar 
Japana, koji je politički neupadljiv i čiji je politički uticaj zanemarljiv.* 

U manje trivijalnom smislu, naše razdoblje je očigledno era novog 
tipa carstva, kolonijalnog. Privredna i vojna nadmoć kapitalističkih ze- 
malja dugo nije ozbiljno osporena, ali nikakav sistematski pokušaj da se 
to prevede u formalno osvajanje, pripajanje i upravljanje nije učinjen 
između kraja 18. i poslednje četvrtine 19. veka. To je učinjeno između 
1880. i 1914, i veći deo sveta izvan Evrope i Južne i Severne Amerike je 
bio formalno podeljen na teritorije pod zvaničnom vladavinom ili nezva- 
ničnom političkom dominacijom neke od pregršt država: uglavnom Ve- 
like Britanije, Francuske, Nemačke, Italije, Nizozemske, Belgije, SAD i 
Japana. Žrtve ovog napretka su donekle stara, preživela predindustrijska 
carstva, Španija i Portugal, prvo — uprkos pokušajima da proširi teritori- 
ju pod svojom kontrolom u severozapadnoj Africi — više nego drugo. 
Ipak, opstanak glavnih portugalskih teritorija u Africi (Angola i Mozam- 
bik), koje su nadživele druge imperijalističke kolonije, prouzrokovan je 
prvenstveno nesposobnošću njihovih tadašnjih suparnika da se slože oko 
tačnog načina podele. Sličnih suparništava koja bi sačuvala ostatke Špan- 
skog carstva u Americi (Kuba, Portoriko) i na Pacifiku (Filipini) od SAD 
1898. nije bilo. Nominalno, većina drevnih azijskih carstava je ostala 
nezavisna, mada su zapadne sile prosekle ,,zone uticaja“ ili čak neposred- 
no njima upravljale, što je moglo (kao u Anglo-ruskom sporazumu oko 
Persije 1907) pokriti njihovu čitavu teritoriju. U stvari, njihova vojna i 


* Sultan od Maroka je najviše voleo titulu „kralja“. Nijedan od drugih mini- 
sultana koji su se održali u islamskom svetu ne smatra sebe, niti se može smatrati 
«kraljem kraljeva“. 

politička bespomoćnost je prihvatana kao gotova činjenica. Njihova ne- 
zavisnost je počivala ili na njihovoj prikladnosti da budu tampon-države 
(kao Sijam — danas Tajland, koji je razdvajao britansku i francusku zonu 
u jugoistočnoj Aziji, ili Avganistan koji je razdvajao Britaniju i Rusiju), 
ili na nesposobnosti suparničkih imperijalnih sila da se dogovore oko 
načina podele, ili na samoj njihovoj veličini. Jedina neevropska zemlja 
koja se uspešno odbranila od formalnog kolonijalnog osvajanja, kada je 
ono pokušano, bila je Etiopija koja se oduprla Italiji, najslabijoj imperi- 
jalnoj državi. 

Dva velika svetska regiona, Afrika i Pacifik, bila su potpuno pode- 
ljeni iz praktičnih razloga. Nije ostala nijedna nezavisna država na Paci- 
fiku koji je potpuno raspodeljen između Britanaca, Francuza, Nemaca, 
Holanđana, SAD i —u skromnoj meri — Japanaca. Do 1914, osim Etiopi- 
je, beznačajne zapadnoafričke republike Liberije i onog dela Maroka koji 
se još opirao potpunom osvajanju, Afrika je u potpunosti pripadala Bri- 
taniji, Francuskoj, Nemačkoj, Belgiji, Portugalu i, u neznatnoj meri, 
španskim vlastima. Azija je, kao što smo videli, zadržala veliku i nomi- 
nalno nezavisnu teritoriju, premda su se stare evropske imperije proširi- 
le i zaokružile svoje velike posede — Britanija pripajanjem Burme svom 
Indijskom carstvu i ustanovljavanjem odnosno osnaživanjem zone uti- 
caja u Tibetu, Persiji i oblasti Persijskog zaliva, Rusija daljim napredo- 
vanjem ka Centralnoj Aziji i (manje uspešno) ka Pacifičkom Sibiru i 
Mandžuriji, Holanđani uspostavljanjem snažnije kontrole u spoljnim 
oblastima Indonezije. Dve države, praktično nove, uspostavljene su fran- 
cuskim osvajanjem Indokine započetim u doba Napoleona III, i od strane 
Japanaca na račun Kine u Koreji i na Tajvanu (1895), a kasnije u mnogo 

skromnijem obimu na račun Rusije (1905). Samo jedan veliki region 
sveta je ostao suštinski netaknut ovim procesom podele. Južna i Severna 
Amerika su 1914. bile ono isto što su bile 1875, ili, u 20-im godinama 
19. veka, jedinstvena zbirka suverenih republika sa izuzetkom Kanade, 
karipskih ostrva i delova karipskog priobalja. Sa izuzetkom SAD, njihov 
politički status retko je ostavljao utisak na bilo koga, osim na njihove 
susede. Bilo je savršeno jasno da su privredno zavisne od razvijenog 
sveta. Ipak čak ni SAD, koje su sve više nametale svoju političku i vojnu 
hegemoniju u ovom širokom području, nisu se ozbiljno potrudile da ga 

zauzmu i njime upravljaju. Njene jedine direktne aneksije su bile ogra- 
ničene na Portoriko (Kubi je očito bila dopuštena samo nominalna neza- 
visnost) i uski pojas duž novog Panamskog kanala, koji čini deo još jed- 
ne male i nominalno nezavisne republike, otcepljene od mnogo veće 
Kolumbije, za ovu priliku prikladnom lokalnom revolucijom. U Latin- 
skoj Americi privredna nadmoć i pomenuta politička prisila, kakva je bila 
neophodna, sprovedena je bez formalnog osvajanja. Južna i Severna 
Amerika su, naravno, bile jedini veliki region na svetu u kojem nije bilo 
ozbiljnog suparništva između velikih sila. Ako izuzmemo Britaniju, ni- 
jedna evropska država nije posedovala više od razbacanih ostataka (ug- 
lavnom karipskih) osamnaestovekovnih kolonijalnih carstava koja više 
nisu imala ni privredni, ni neki drugi veliki značaj, Ni Britanci, niti iko 
drugi nije video dobar razlog da se suprotstavi SAD osporavanjem Mon- 
roove doktrine." 

Ova podela sveta između nekoliko država, koja ovoj knjizi daje 
naslov, bila je najspektakularniji izraz te rastuće podele Zemaljske kugle 
na snažne i slabe, „napredne i nazadne", kako smo već napomenuli. To 
je takođe bilo nešto potpuno novo. Između 1876. 1 1915. oko četvrtina 
kopna Zemljine kugle je raspodeljena i preraspodeljena između šest ze- 
malja u vidu kolonija. Britanija je povećala svoje teritorije za nekih 4 
miliona kvadratnih milja, Francuska nekih 3,5 miliona, Nemačka je ste- 
kla više od 1 miliona, Belgija i Italija, svaka po nešto manje od 1 miliona. 
SAD su stekle nekih 100.000 od Španije, Japan otprilike istu površinu od 
Kine, Rusije, i Koreje. Portugalske stare afričke kolonije proširene su za 
oko 300.000 kvadratnih milja; Španija, u isto vreme ukupni gubitnik (od 
SAD), ipak je došla do nekih stenovitih teritorija u Maroku i Zapadnoj 
Sahari. Ruski imperijalni rast je teže izmeriti, buđući da se on sav odno- 
sio na susedne teritorije i nastavio se viševekovnom teritorijalnom ek- 
spanzijom carističke države; štaviše, kao što ćemo videti, Rusija je izgu- 


" Ova doktrina, prvi put izneta 1923. i nakon toga popravljana i razrađivana od 
strane vlade SAD iskazala je neprijateljstvo prema svakoj daljnjoj kolonizaciji 
ili političkoj intervenciji evropskih sila u zapadnoj hemisferi, Iz toga je kasnije 
izveden zaključak da je SAD jedina sila s pravom da se meša svuda u toj he- 
misferi, kako je SAD postajala sve moćnija, Monroova doktrina je sve ozbiljnije 
shvatana od evropskih zemalja. 

bila neke teritorije od Japana. Od glavnih kolonijalnih imperija samo su 
Holanđani propustili, ili odbili, da steknu nove teritorije, sa izuzetkom 
proširenja njihove tadašnje kontrole nad indonezijskim ostrvima koja su 
već dugo formalno ,,posedovali“. Od manjih sila, Švedska je prodajom 
Francuskoj likvidirala svoju jedinu preostalu koloniju, Zapadnoindijska 
ostrva, a Danska je bila blizu da učini to isto — zadržavajući kao kolonije 
samo Island i Grenland. 

Ono što je najupadljivije nije nužno i najvažnije. Kada su posma- 
trači svetske scene u kasnim 90-im godinama 19. veka počeli da analizi- 
raju ono što je izgledalo kao nova faza u opštem modelu nacionalnog i 
intemacionalnog razvoja, primetno različita od liberalnog sveta slobodne 
trgovine i slobodnog nadmetanja s polovine veka, oni su stvaranje kolo- 
nijalnih carstava videli samo kao jedan od aspekata, Ortodoksni pisma- 
trači su smatrali da razaznaju, u opštem smislu, novo doba nacionalne 
ekspanzije, u kojem (kao što smo sugerisali) politički i privredni elemen- 
ti nisu više bili jasno odvojeni, pa je država sve više igrala aktivnu i 
ključnu ulogu, kako u zemlji tako i u inostranstvu. Heterodoksni posma- 
trači su to analizirali konkretnije, kao novu fazu kapitalističkog razvoja 
koja proističe iz različitih stremljenja koja se razabiraju u ovom razvoju. 
Najuticajnija među ovim analizama onog što će uskoro biti nazvano „im- 
perijalizam“, Lenjinova knjižica iz 1916, zapravo, nije razmatrala ,,po- 
delu sveta između velikih sila“ sve do šestog od svojih deset poglavlja." 

Ipak, ako je kolonijalizam bio samo jedan aspekt opštijih promena 
mirao polaznu tačku za šire analize, jer nema sumnje da je tokom 90-ih 
godina 19. veka tokom rasprave o kolonijalnim osvajanjima reč ,impe- 
rijalizam“ prvi put postala deo političkog i novinarskog rečnika. Štaviše, 
tada je dobila ekonomsku dimenziju koju, kao koncept, od tada nikad nije 
izgubila. Zato su bespredmetna pozivanja na stare oblike političkog i 
vojnog proširivanja na kojima je termin zasnovan. Carevi i carstva su bili 
stari, ali je imperijalizam bio prilično nov. Reč koja se nije pojavila u 
rukopisima Karla Marksa, preminulog 1883, u politiku je prvi put ušla 


50 V, I, Lenin, „Imperialism, the Latest Stage of Capitalism“, izvorno objavljeno 
sredinom 1917. Kasnije (posthumno) izdanje rada koristi reč „highest“ umesto 
reči „latest“. 

70-ih godina 19. veka u Britaniji, i na kraju te decenije još je bila smatra- 
na za neologizam. U opštu upotrebu je gromko ušla 90-ih godina 19. 
veka. Do 1900, kada su intelektualci počeli da pišu knjige o njoj, bila je, 
da citiramo jednog od prvih, Dž. A. Hobsona, britanskog liberala, ,,na 
svim usnama.., i služila je da označi najsnažniji pokret u aktuelnoj poli- 
tici zapadnog sveta“.*! Ukratko, bio je to nov termin, izmišljen da opiše 
novu pojavu. Ova očigledna činjenica je dovoljna da odbaci jednu od 
mnogih škola u napetoj i krajnje emotivnoj ideološkoj raspravi o ,,impe- 
rijalizmu“, naime, onu koja tvrdi da to nije bilo ništa novo, možda samo 
ostatak predkapitalizma. U svakom slučaju, smatran je za novinu i tako 
je i razmatran. 

Argumenti koji su okruživali ovu osetljivu temu su tako strasni, 
neprozirni i nejasni da je prvi zadatak istoričara da ih razmrse, tako da 
aktuelna pojava može biti sagledana sama za sebe. Većina argumenata 
nije bila o onome šta se dešavalo u svetu od 1875. do 1914, već o marksiz- 
mu, o temi koja je podesna da pobudi jake osećaje; budući da je, zapravo, 
(vrlo kritička) analiza imperijalizma u Lenjinovoj verziji postala ključna 
za revolucionarni marksizam komunističkog pokreta posle 1917. i za 
revolucionarne pokrete ,,Trećeg sveta“. Raspravi je posebnu oštrinu dalo 
to što se činilo da jedna strana u njoj ima neznatnu svojstvenu prednost, 
budući da su pristalice i protivnici imperijalizma bili u žestokim nesugla- 
sicama od 90-ih godina 19. veka, a sama reč je postepeno zadobijala, a 
sada teško da će izgubiti, pogrdni prizvuk. Za razliku od ,,demokratije“, 
na koju čak i njeni neprijatelji vole da polažu pravo zbog njenih prijatnih 
konotacija, „imperijalizam“ je obično nešto protiv čega treba negodova- 
ti, i stoga to čine i drugi. Godine 1914. mnoštvo političara s ponosom je 
sebe nazivalo imperijalistima, ali tokom našeg 20. veka praktično su 
nestali iz vidokruga. 

Srž lenjinističke analize (koja je, budimo iskreni, zasnovana na 
mnoštvu savremenih pisaca, kako marsksista tako i nemarksista) jeste u 
tome da je novi imperijalizam imao ekonomske korene u specifičnoj 
novoj fazi kapitalizma koja, između drugih stvari, vodi ka „teritorijalnoj 
podeli sveta između kapitalističkih sila“, u skup formalnih i neformalnih 
kolonija i sfera uticaja. Suparništvo između kapitalističkih sila koje je 


5! J. A., Hobson, /mperialism (London 1902), predgovor (1938), XXVII. 

dovelo do ove podele takođe je prouzrokovalo Prvi svetski rat. Ne treba 
ovde da raspravljamo o specifičnim mehanizmima kojima je ,monopol- 
ski kapitalizam“ vodio do kolonijalizma — mišljenja o ovome su različita, 
čak i među marksistima — ili o skorašnjem proširenju takvih analiza u 
mnogo sveobuhvatniju „teoriju zavisnosti“ u narednom, 20. veku. Sve 
one smatraju, na jedan ili drugi način, da su prekomorska privredna ek- 
spanzija i eksploatacija prekomorskog sveta bile presudne za kapitalistič- 
ke zemlje. 
'Kritikovati ove teorije ne bi bilo posebno interesantno i, u sadaš- 
njem kontekstu, bilo bi nevažno. Jednostavno treba naznačiti da ne- 
marksističke analize teže da dokažu suprotno od onoga što su marksisti 
rekli i time temu čine nerazgovetnijom. Težile su da poreknu svaku kon- 
kretnu vezu između imperijalizma poznog 19. i 20. veka i kapitalizma 
uopšte, ili vezu s pojedinim fazama koje će, kao što smo videli, izbiti na 
površinu u poznom 19, veku. One odriču da je imperijalizam imao bilo 
kakve ekonomske korene, da je doneo ekonomsku korist imperijalistič- 
kim zemljama, da ne pominjemo da je eksploatacija pasivnih krajeva u 
svakom smislu suštinska za kapitalizam i da je imala negativne efekte na 
kolonijalne privrede. Tvrdili su da imperijalizam nije vodio ka neobuz- 
danom suparništvu između imperijalnih sila i da nema ozbiljnih veza s 
nastankom Prvog svetskog rata. Odbacujući ekonomska objašnjenja, oni 
su se koncentrisali na psihološka, kulturna i politička objašnjenja, prem- 
da su obično obazrivi u izbegavanju opasne teritorije unutrašnje politike, 
pošto su marksisti takođe težili da naglase koristi koje su imperijalističke 
vladajuće klase imale od imperijalističke politike i propagande koja se, 
između ostalog, suprotstavljala rastućoj sklonosti radničke klase ka ma- 
sovnim radničkim pokretima. Neki od ovih protivudara su se pokazali 
snažnim i efikasnim, mada je nekoliko argumenata bilo uzajamno neus- 
kladivo. Zapravo, dobar deo ove prvobitne teorijske literature o antiim- 
perijalizmu nije održiv. Ali nedostatak anti-antiimperijalističke literature 
je što ona, zapravo, ne objašnjava spojeve ekonomskog i političkog, na- 
cionalnog i internacionalnog razvoje događaja, koje su savremenici oko 
1900. smatrali toliko neobičnim da su tražili iserpna objašnjerija za njih. 
To ne objašnjava zašto su savremenici smatrali da je , imperijalizam“ u 
isto vreme bio i nov i istorijski centralan događaj. Ukratko, dosta ove 

literature doprinosi nameri da se poreknu činjenice koje su bile očigled- 
ne u svoje vreme, a i sada su. 

Ostavljajući lenjinizam i antilenjinizam po strani, prva stvar koju 
istoričari treba ponovo da ustanove je očigledna činjenica koju niko u 
90-im godinama 19. veka ne bi osporavao, da je podela Zemljine kugle 
imala privrednu dimenziju. Dokazati ovo ne znači objasniti sve o impe- 
rijalizmu tog vremena. Privredni razvoj nije vrsta trbuhozborca sa ostat- 
kom istorije kao njegovom lutkom. Zbog toga, čak i najodlučniji bizni- 
smen koji je težio profitu u, recimo, južnoafričkim rudnicima zlata i di- 
jamanata nikad ne može biti tretiran isključivo kao mašina za pravljenje 
novca. On nije bio imun na političke, emocionalne, ideološke, rodolju- 
bive ili čak rasne apele koji su bili tako očigledno povezani sa imperijal- 
nom ekspanzijom. Pored toga, ako se ekonomska veza može ustanoviti 
između stremljenja privrednog razvoja u srcu svetskog kapitalizma tog 
vremena i njegovog širenja ka periferiji, postaje mnogo manje prihvat- 
ljivo dase sve objašnjava imperijalističkim motivima koji nemaju suštin- 
ske veze s prodiranjem u ne-zapadni svet i s njegovim osvajanjem. A čak 
ioni za koje se čini da imaju, kao što su strateške kalkulacije suparničkih 
sila, moraju da budu analizirane s obzirom na privrednu dimenziju. Čak 
i danas se o politici na Bliskom istoku, koja je daleko od razjašnjive na 
jednostavnim privrednim osnovama, ne može objektivno raspravljati ako 
se ne uzme u obzir nafta. 

Glavna činjenica 19. veka je stvaranje jedne svetske privrede koja 
postepeno doseže do najudaljenijih krajeva sveta, sve gušća mreža eko- 
nomskih transakcija, komunikacija i kretanja roba, novca i ljudi, koja 
povezuje razvijene zemlje između sebe i s nerazvijenim svetom (vidi 
Doba kapitala, glava 3). Da nije bilo toga, ne bi bilo posebnog razloga 
zašto bi evropske države imale nešto više od najkratkotrajnijeg interesa 
za takva pitanja kao što su bazen Konga ili uplitanja u diplomatske ra- 
sprave o nekom pacifičkom atolu. Ova globalizacija privrede nije bila 
nova, iako se značajno ubrzala u srednjim decenijama stoleća. Između 
1875. i 1914, ako posmatramo količine i cifre, nastavila je da raste u 
ogromnoj meri, u relativnom smislu manje očigledno. Evropski izvoz je 
uistinu porastao više nego četvorostruko između 1848. i 1875, dok se od 
1875. do 1915. samo udvostručio. Svetska trgovačka mornarica je izme- 

đu 1840. i 1870. porasla samo sa 10 na 16 miliona tona, a potom se u 
sledećih 40 godina udvostručila, dok je svetska železnička mreža proši- 
rena s malo više od 200 hiljada km (1870) na preko 1 milion km nepo- 
sredno pre Prvog svetskog rata. 

Ova razapeta mreža transporta uvukla je čak i one zaostale i ranije 
marginalne u svetsku privredu, a među starim centrima bogatstva i ra- 
zvoja pobudila novo zanimanje za ove udaljene krajeve. Naravno, sada 
kada su postala pristupačna mnoga od ovih područja su već na prvi po- 
gled izgledala kao prirodni mogući nastavci razvijenog sveta, pošto su ih 
naselili i razvili muškarci i žene evropskog porekla koji su, potamanivši 
ili potisnuvši urođenike, stvorili gradove i, bez sumnje, pravovremeno, 
industrijsku civilizaciju: SAD zapadno od Misisipija, Kanadu, Australi- 
ju, Novi Zeland, Južnu Afriku, Alžir, jug Južne Amerike, To predviđanje 
je, kao što ćemo videti, bilo pogrešno. Ipak, iako često udaljene, ovakve 
oblasti su se u razmišljanjima savremenika razlikovale od onih drugih 
oblasti gde zbog klimatskih uslova belačka naseobina nikom nije bila 
privlačna, ali gde, da citiramo vodećeg imperijalnog administratora, 
„Evropljani mogu doći, u malom broju, sa svojim kapitalom, svojom 
energijom i svojim znanjem da razviju najunosniju trgovinu i nabave 
proizvode neophodne za svoju naprednu civilizaciju“, 

Sada je ta civilizacija osećala potrebu za egzotikom. Tehnološki 
razvoj se sada oslanjao na sirovine koje su se nalazile, zbog klimatskih 
razloga ili geoloških opasnosti, isključivo ili u velikoj meri na udaljenim 
mestima. Motor sa unutrašnjim sagorevanjem, to tipično čedo našeg vre- 
mena, zasnivao se na nafti i gumi, Nafta je još dolazila pretežno iz SAD 
i Evrope (iz Rusije i, u daleko manjoj meri, Rumunije), ali naftna polja 
Bliskog istoka su već bila predmet snažnog diplomatskog sukobljavanja 
i cenjkanja. Kaučuk je bio isključivo tropski proizvod, isceđen svirepim 
izrabljivanjem starosedelaca u kišnim šumama Konga i Amazona, što je 
bilo meta ranih i opravdanih antiimperijalističkih protesta. U Malaji je 
drvo kaučuka posejano blagovremeno, i to u velikoj meri. Kalaj je dola- 
zio iz Azije i Južne Amerike. Negvozdeni metali čija je važnost ranije 
zanemarivana, postali su neophodni za legure čelika kod tehnologija u 


52 Harry Johnston, A History of the Colonization of Africa by Alien Races 
(Cambridge 1930; prvo izdanje 1913), 445. 

kojima se zahtevala velika hrzina. Neki od njih su bili lako dostupni u 
razvijenom svetu, naročito u SAD, ali drugi nisu. Nove električne i mo- 
tome industrije vapile su za jednim od najstarijih materijala, bakrom. 
Njegove glavne rezerve i svojevremeni proizvođači nalazili su se u ono- 
me što je krajem 20. veka nazvano Treći svet: Čile, Peru, Zair, Zambija. 
Naravno, tu je i stalna i nikad zadovoljena tražnja za plemenitim metali- 
ma koja je u ovom periodu Južnu Afriku pretvorila u daleko najvećeg 
proizvođača zlata na svetu, da ne pominjemo njeno bogatstvo u dijaman- 
tima. Rudnici su bili glavni začetnici otvaranja sveta ka imperijalizmu, i 
utoliko delotvorniji jer su njihovi profiti bili dovoljno senzacionalni da 
opravdaju i gradnju industrijske železnice. 

Nezavisno od zahteva nove tehnologije, rast masovne potrošnje u 
impenijalističkim zemljama doveo je do ubrzanog širenja tržišta prehram- 
benih proizvoda, Što se tiče količine, prevagnuli su osnovni prehrambe- 
ni proizvodi umerenih klimatskih zona, žito i meso, koji se sada proizvo- 
de jeftino i u velikim količinama u nekoliko zona evropskih naseobina 
— u Severnoj i Južnoj Americi, Rusiji i Australaziji, Takođe se promenilo 
tržište za proizvode dugo vremena poznate (barem u Nemačkoj) pod 
karakterističnim imenom „kolonijalna roba“, koji su se u razvijenom 
svetu prodavali u prodavnicama mešovite robe: šećer, čaj, kafa i kakao, 
i njihove prerađevine. Tropska i suptropsko voće je postalo dostupno 
zahvaljujući brzom transportu i konzervaciji: to je omogućilo „banana 
republike“, 

Britanci, koji su trošili 1,5 funti čaja po glavi stanovnika u 40-im 
godinama 19. veka, a 3,26 funti u 60-im, trošili su 5,7 funti u 90-im, što 
je predstavljalo prosečan godišnji uvoz od 224 miliona funti u poređenju 
s manje od 98 miliona u 60-im i oko 40 miliona u 40-im godinama 19. 
veka. U isto vreme Britanci su napustili onih nekoliko šolja kafe koje su 
pili da bi ispunili svoje čajnike proizvodima iz Indije i Cejlona (Šri Lan- 
ka), dok su Amerikanci i Nemci uvozili kafu, naročito iz Latinske Ame- 
rike, u još spektakularnijim količinama, Na početku 20. veka njujorška 
porodica je trošila 1 funtu kafe nedeljno. Quaker, britanske fabrike napi- 
taka i čokolade, srećne što šire bezalkoholna pića, dobijale su sirovine iz 
Zapadne Afrike i Južne Amerike. Okretni bostonski biznismen koji je 
1585, osnovao United Fruit Company u Karibima stvorio je privatno 


82 


carstvo da bi snabdevao Ameriku sa, do tada, beznačajnim bananama. 
Proizvođačima sapuna, koji gospodare tržištem koje prvi put u celini 
pokazuje razmere nove reklamne industrije, potrebna su afrička biljna 
ulja. Drugi stub imperijalnih privreda su bile plantaže, imanja i farme. 
Velegradski trgovci i finansijeri treći. 

Ovi događaji nisu promenili oblik i karakter industrijskih zemalja 
odnosno zemalja koje su se tek industrijalizovale, iako su one stvorile 
nove grane velikog biznisa, poput naftnih kompanija, čija je sudbina bila 
blisko vezana za određene delove sveta. Ipak, oni su preobrazili ostatak 
sveta, budući da su ga pretvorili u skup kolonijalnih i polukolonijalnih 
teritorija koje su se sve više razvijale u specijalizovane proizvođače jed- 
nog ili dva primarna proizvoda za izvoz na svetsko tržište, od čijih su 
hirova u potpunosti zavisile, Malaja je sve više bila oznaka za kaučuk i 
kalaj, Brazil za kafu, Čile za šalitru, Urugvaj za meso, Kuba za šećer i 
cigare. U stvari, sa izuzetkom SAD, čak su i kolonije belih naseljenika 
propustile (u ovoj fazi) da se industrijalizuju, jer su i one bile uhvaćene 
u ovaj kavez međunarodne specijalizacije. Mogle su da postanu neizmer- 
no uspešne čak i po evropskim merilima, posebno kada su bile naseljene 
slobodnim i, opšte uzev, ratobornim evropskim doseljenicima s politič- 
kom snagom u izabranim skupštinama, čiji demokratski radikalizam 
može biti znatan, iako su obično prezali od toga da uključe urođenike.* 
Evropljanin koji je želeo da emigrira u Doba carstva verovatno bi prošao 
bolje ako bi otišao u Australiju, Novi Zeland, Argentinu ili Urugvaj nego 
bilo gde drugde, uključujući SAD. Sve ove države su razvile radničke i 
radikalno demokratske partije, ili čak vlade, i ambiciozne sisteme javnog 
socijalnog staranja i bezbednosti (Novi Zeland, Urugvaj) mnogo pre nego 
što su to učinile evropske države. Ali one su to učinile kao neko ko upot- 
punjava evropsku (tj. u suštini britansku) industrijsku privredu i stoga im 
se nije isplatilo — ili su ionako interes usmerile ka izvozu primarnih pro- 
izvoda — da se industrijalizuju. A i imperijalističke zemlje ne bi pozdra- 
vile njihovu industrijalizaciju. Kakva god bila zvanična retorika, funkci- 
ja kolonija i nezvaničnih protektorata je bila da upotpune imperijalne 
privrede, a ne da se nadmeću s njima. 


* U stvari, bela demokratija ih je obično isključivala iz dobrobiti koje su stekli 
belci ili je čak odbijala da ih u potpunosti smatra za ljude, 


83 


Zavisne teritorije koje nisu pripadale onome što je nazivano (belim) 
,naseljeničkim kapitalizmom" nisu dobro napredovale. Njihova eko- 
nomska dobit je ležala u kombinaciji resursa s radnom snagom koja se 
sastojala od , urođenika", malo je koštala i mogla je da ostane jeftina. I 
pored toga, oligarhije zemljoposednika i preprodavaca — lokalnih, uve- 
zenih iz Evrope, ili i jednih i drugih — i, tamo gde su ih imali, njihovih 
vlada. imale su korist od vrlo dugog perioda ekspanzije glavnih izvoznih 
proizvoda iz svojih oblasti, prekidanih samo kratkotrajnim, iako ponekad 
(kao u Argentini 1890) dramatičnim krizama koje su stvorili trgovinski 
ciklus, preterano špekulisanje, rat i mir. Međutim, dok je Prvi svetski rat 
poremetio neka od svojih tržišta, zavisni proizvođači su bili daleko od 
toga, S njihovog stanovišta Doba carstva, koje je počelo krajem 19. veka, 
trajalo je do Velike krize 1929-1933. Ipak, u toku ovog perioda postaja- 
le su sve ranjivije pošto je njihovo bogatstvo bilo sve više funkcija cene 
kafe (koja je do 1914. činila 98% vrednosti brazilskog i 53% kolumbij- 
skog izvoza), kaučuka i kalaja, kakaoa, govedine ili vune. Ipak do verti- 
kalnog pada cena primarnih proizvoda tokom krize 1929. nije se činilo 
da ova ranjivost ima dugoročni značaj u poređenju sa očiglednom ek- 
spanzijom izvoza i kredita. Upravo suprotno, kao što smo videli, pre 
1914, se činilo da, ako ništa drugo, uslovi trgovine idu u prilog primar- 
nim proizvođačima. 

Pri svemu tome, rastući ekonomski uticaj ovakvih oblasti na svetsku 
privredu ne objašnjava, između ostalog, zašto se vodećim industrijskim 
zemljama toliko žurilo da razdele svet na kolonije i sfere uticaja. Antiim- 
perijalistička analiza imperijalizma je sugerisala različite razloge zašto 
je to bilo potrebno. Pritisak kapitala za profitabilnijim ulaganjem od onog 
koje može biti obezbeđeno kod kuće i ulaganje sigurno od suparništva 
stranog kapitala je najpoznatiji, ali i najmanje uverljiv razlog. Pošto se 
izvoz britanskog kapitala u ogromnoj meri proširio u poslednjoj trećini 
veka, te je prihod od ovakvih ulaganja postao ključan za britanski platni 
bilans, bilo je prirodno povezati „novi imperijalizam“ sa izvozom kapi- 
tala kao što je to Dž. A. Hobson učinio. Ipak, niko ne poriče da je odista 
vrlo malo od ovog masovnog protoka kapitala otišlo u nova kolonije 
carstava: većina britanskih inostranih ulaganja je otišla u brzo razvijaju- 
će i, u celini uzev, stare kolonije belih naseljenika koje će uskoro biti 

priznate kao skoro nezavisni „dominioni“ (Kanada, Australija, Novi Ze- 
land, Južna Afrika) i ka onome što se moglo nazvati „počasnim“ domi- 
nionima kao što su Argentina i Urugvaj, da ne pominjemo SAD, Štaviše, 
masa ovakvih ulaganja (76% 1913. godine) poprimila je oblik javnih 
zajmova za železnicu i javne komunalne usluge, koja su se svakako bolje 
isplatila nego ulaganja u britanski državni dug — prosečno 5% prema 
prosečnih 3% — mada su podjednako sigurno manje unosni nego profiti 
industrijskog kapitala kod kuće, izuzev za bankare koji ih organizuju. Ta 
ulaganja su trebala da budu sigurnija nego ona visoko prinosna. Ovo ne 
znači da kolonije nisu osvajane jer neke grupe investitora nisu očekivale 
da će ubijati, odnosno da su zarad odbrane uloženog to već činile. Kakva 
god da je ideologija bila u pitanju, motiv za Burski rat je bilo zlato. 
Nevažna je činjenica što je ono često bilo razočaravajuće, Verovanje da 
se ,hiperprodukcija“ Velike depresije može rešiti obimnom izvoznom 
kampanjom bilo je široko rasprostranjeno. Prirodno je da su poslovni 
ljudi uvek težili da ispune prazan prostor na mapi svetske trgovine koji 
je obuhvatao veliki broj mogućih kupaca i stoga su tragali za takvim 
neistraženim oblastima: Kina je bila jedna od onih koja je opsedala maštu 
prodavaca — šta ako svaki od tih 300 miliona ljudi kupi samo jednu kuti- 
ju čioda—a Afrika, nepoznati kontinent, bila je druga. Privredne komore 
britanskih gradova u depresiranim ranim 80-im godinama 19. veka bile 
su uvređene namerom da diplomatski pregovori mogu isključiti njihove 
trgovce iz pristupa basenu Konga, za koji se verovalo da pruža bezmerne 
trgovinske mogućnosti, utoliko pre što je on razvijen zarad sticanja do- 
biti jednog okrunjenog biznismena, belgijskog kralja Leopolda 11.5% (U 
stvari, njegovim omiljenim metodom izrabljivanja prinudnim radom nije 
planirano da se ohrabri visoka kupovna moć per capita, čak i onda kada 
zaista nije smanjivao broj kupaca mučenjem i masakriranjem.) 

Ali srž problema opšte ekonomske situacije je bila takva da je odre- 
đen broj razvijenih privreda istovremeno osećao podjednaku potrebu za 
novim tržištima, Ako su bili dovoljno snažni, njihov ideal su bila ,,otvo- 
rena vrata“ na tržištima nerazvijenog sveta; ali ako nisu bili dovoljno jaki, 


53 W, G. Hynes, The Economics of Empire. Britain, Africa and the New Imperi- 
alism, 1870-1895 (London 1979), passim. 

nadali su se da će za sebe izboriti teritoriju koja, zahvaljujući pravu svo- 
jine, nacionalnoj ekonomiji može dati monopolsku poziciju ili barem 
značajnu prednost. Podela nezavisnih delova Trećeg sveta bila je logična 
posledica. S jedne strane, to je bio produžetak protekcionizma koji je 
skoro svuda uznapredovao nakon 1879, (vidi prethodno poglavlje) ,,Da 
niste bili tako istrajni protekcionisti“, rekao je britanski premijer francu- 
skom ambasadoru 1897, , ne bismo ni mi bili tako revnosni da pripojimo 
teritorije.““' U tom smislu „novi imperijalizam“ je bio prirodni nusproi- 
zvod međunarodne privrede zasnovan na suparništvu nekoliko konku- 
rentskih industrijskih privreda, pojačan ekonomskim pritiskom 80-ih 
godina 19. veka. Iz toga nije proisticalo da se očekuje da se bilo koja 
pojedina kolonija sama po sebi pretvori u Eldorado, iako se to zaista de- 
silo u Južnoj Africi koja je postala najveći svetski proizvođač zlata. Ko- 
lonije jednostavno mogu obezbediti odgovarajuću osnovu ili odskočnu 
dasku za regionalni poslovni proboj. To su na prelazu između vekova 
jasno izložili zvaničnici Stejt departmenta, kada su SAD sledile među- 
narodni manir praveći kratku kampanju za svoje kolonijalno carstvo. 

Na ovoj tački ekonomski motiv za sticanje nekih kolonijalnih teri- 
torija postaje teško razdvojiv od političke akcije potrebne u ovoj situaci- 
ji. jer protekcionizam bilo koje vrste privrede deluje uz pomoć politike. 
Strateški motiv za kolonizaciju je očito najsnažniji u Britaniji koja je 
imala davno uspostavljene kolonije raspoređene na ključnim mestima sa 
ciljem da kontrolišu pristup različitim zonama kopna i mora za koje su 
verovalo da su od životnog značaja za britanske trgovinske i pomorske 
interese širom sveta ili da, zbog uspona parobroda, mogu služiti kao 
stanice za snabdevanje ugljem. (Gibraltar i Malta su stari primeri prvog, 
Bermudi i Aden pokazali su se kao pogodni primeri za drugo.) Takođe je 
za pljačkaše postojala simbolička odnosno stvarna važnost u smislu do- 
bijanja odgovarajućeg dela plena. Jednom kada su suparničke sile poče- 
le da seckaju mape Afrike ili Okeanije, svako se prirodno trudio da se 
osigura od toga da prekomemi delovi (ili posebno privlačni delići) odu 
drugima. Jednom kad je status velike sile na ovaj način postao vezan za 
podizanje sopstvene zastave nad nekom palmama oivičenom plažom (ili 


43 Navedeno u: D. C. M, Piatt, Finance, Trade and Politics: British Foreign 
Policy 1815-1914 (Oxford 1968), 365-6. 

verovatnije isušenom šikarom), sticanje samih kolonija je postalo statusni 
simbol, nezavisno od njene vrednosti. Oko 1900. čak i SAD, čiji imperi- 
jalizam nikada pre, a ni posle, nije bio posebno povezan s posedovanjem 
formalnih kolonija, osećale su se obaveznim da prate običaje. Nemačka 
je bila duboko uvređena činjenicom da tako snažna i dinamična nacija 
poput nje treba da poseduje značajno manji deo kolonijalnih teritorija 
nego Britanci i Francuzi, premda su njene kolonije bile od malog privred- 
nog i još manjeg strateškog interesa. Italija je insistirala na osvajanju 
znatno neprivlačnijih prostranstava afričkih pustinja i planina kako bi 
poduprla svoj ugled velike sile; a njen neuspeh da osvoji Etiopiju 1896. 
bez sumnje je umanjio taj ugled. 

Velike sile bile su države koje su stekle kolonije, male sile nisu 
imale, moglo bi se reći, ,pravo“ na njih, Španija je izgubila veći deo 
onoga što je ostalo od njenog kolonijalnog carstva, što je posledica Špan- 
sko-američkog rata 1898. Kao što smo videli, planovi da se između novih 
kolonijalista podeli ostatak portugalskog afričkog carstva bili su ozbiljno 
razmatrani, Samo su Holanđani spokojno čuvali svoje bogate i davnašnje 
kolonije (uglavnom u jugoistočnoj Aziji), a belgijskom kralju, kao što 
smo već videli, bilo je dozvoljeno da se izbori za svoje privatno imanje 
u Africi pod uslovom da dopusti da bude dostupno svima, jer nijedna 
velika sila nije bila voljna da drugima da značajan deo velikog basena 
reke Kongo. Treba, naravno, dodati da je bilo velikih prostora Azije i 
Amerike gde su, iz političkih razloga, velike podele između evropskih 
sila bile nemoguće. U Južnoj i Severnoj Americi situacija s preostalim 
evropskim kolonijama bila je zamrznuta Monroovom doktrinom: samo 
su SAD imale slobodu akcije. U većem delu Azije bitka se vodila za 
područja uticaja u, uslovno rečeno, nezavisnim državama, posebno u 
Kini, Persiji i Osmanskom carstvu, Izuzeci od ovoga su bili Rusi i Japan- 
ci — prvi su bili uspešni u širenju svojih područja u Centralnoj Aziji, ali 
neuspešni u osvajanju delova severne Kine, ovi drugi su osvojili Koreju 
i Formozu (Tajvan), što je rezultat rata s Kinom 1894-1895. Glavna zona 
nadmetanja u otimanju zemlje bila je, zapravo, u Africi i Okeaniji. 

U suštini, strateška objašnjenja imperijalizma su, dakle, prihvatili 
neki istoričari koji su britansku ekspanziju u Africi pokušali da opravda- 
ju potrebom da se putevi ka Indiji, kao i pomorska i kopnena utvrđenja, 

odbrane od mogućih pretnji. Naravno, važno je setiti se da je, uopšteno 
govoreći, Indija bila srž britanske strategije i da je ova strategija zahte- 
vala kontrolu ne samo kratkih pomorskih puteva do potkontinenta (Egi- 
pat. Bliski istok, Crveno more, Persijski zaliv i Saudijska Arabija) i dugih 
pomorskih ruta (Rt dobre nade i Singapur) već i čitavog Indijskog okea- 
na. uključujuči ključne sektore afričke obale i njeno zaleđe. Britanske 
vlade su toga bile u potpunosti svesne. Takođe je tačno da je za ovo od- 
lučujući bio raspad lokalne vlasti u nekim područjima, poput Egipta (uk- 
ljučujući Sudan), i da je to uvuklo Britaniju u ostvarivanje mnogo većeg 
političkog prisustva nego što je prvobitno nameravano, čak i u stvarnu 
vladavinu, I pored toga, ovi argumenti ne obezvređuju ekonomsku ana- 
lizu imperijalizma. Na prvom mestu, oni potcenjuju neposredni ekonom- 
ski podsticaj za osvajanje nekih afričkih teritorija, od kojih je Južna A fri- 
ka najočiglednija. U svakom slučaju, tuča oko Zapadne Afrike i Konga 
bila je prvenstveno ekonomska, Na drugom mestu, oni previđaju činje- 
nicu da je Indija „najsjajniji dragulj u carskoj kruni“ i srž britanskog 
globalnog strateškog mišljenja baš zbog njenog veoma velikog značaja 
za britansku privredu, A on nikada nije bilo veći nego u ovo vreme kada 
je skoro 60% britanskog izvoza pamuka išlo u Indiju i na Daleki istok, 
čiji ključ jeste Indija — 40-45% je išlo samo u Indiju — i kada je međuna- 
rodni platni bilans Britanije bio neraskidivo vezan za platni suficit koji je 
obezbeđivala Indija. Na trećem mestu, raspadanje domorodačkih lokalnih 
vlada koje je ponekad iziskivalo uspostavljanje evropske vladavine na 
područjima sa čijim upravljanjem Evropljani nisu želeli da se gnjave, 
zbilo se samo po sebi zbog podrivanja lokalnih struktura ekonomskim 
prodiranjem. I konačno, propada pokušaj da se pokaže da ništa u unutraš- 
njem razvoju zapadnog kapitalizma u 80-im godina 19, veka ne objaš- 
njava ponovnu teritorijalnu podelu sveta, pošto se svetski kapitalizam u 
ovom periodu očigledno razlikovao od onog kakav je bio u 60-im godi- 
nama 19. veka. Sada se sastojao od mnoštva suparničkih „nacionalnih 
privreda“ „koje se štite“ jedna od druge, Ukratko, politika i ekonomija u 
kapitalističkom društvu ne mogu da se razdvoje, kao ni religija i društvo 
u islamskom. Pokušaj da se pronađe isključivo neekonomsko objašnjenje 
novog imperijalizma je nerealistično poput pokušaja da se da isključivo 
neekonomsko objašnjenje uspona radničke klase. 

U stvari, uspon radničkih pokreta odnosno opšte demokratske po- 
litike (vidi sledeću glavu) imao je različitu putanju od uspona „novog 
imperijalizma“. Još od 1895, kada je veliki imperijalista Sesil Rouds 
zapazio da ako neko teži da izbegne građanski rat mora da postane impe- 
rijalista,** mnogi posmatrači su bili svesni takozvanog „socijalnog impe- 
rijalizma“, tj. pokušaja da se upotrebi imperijalna ekspanzija da bi se 
umanjilo unutrašnje nezadovoljstvo putem ekonomskih poboljšanja ili 
na druge načine. Uopšte nema sumnje da su političari bili savršeno svesni 
mogućih dobrobiti imperijalizma. U nekim slučajevima — posebno ne- 
mačkom — uspon kapitalizma je bio objašnjavan ,primarnošću unutrašnje 
politike“, Verovatno je Roudsova verzija socijalnog imperijalizma, koja 
je vodila računa prvenstveno o ekonomskoj dobrobiti koju carstvo, po- 
sredno ili neposredno, može doneti, nezadovoljnim masama bila najma- 
nje važna. Nema valjanog dokaza da je kolonijalno osvajanje kao takvo 
vodilo računa o zapošljavanju ili stvarnom prihodu većine radnika u im- 
perijalnim državama,* a ideja da će migriranje u kolonije obezbediti si- 
gurnosni ventil za prenaseljene zemlje je bila nešto malo manje od de- 
magoške fantazije. (Zapravo, nikad nije bilo lakše naći odredište za emi- 
graciju kao u periodu između 1880. i 1914, a samo je izrazita manjina 
emigranata otišla u bilo koju koloniju — ili je to morala.) 

Mnogo svrsishodnija je bila odomaćena praksa da se, umesto mno- 
go skupljih reformi, glasačima nudi slava: a šta je bilo veličanstvenije od 
osvajanja egzotičnih teritorija i tamnih rasa, posebno ako je osvajanje 
obično bilo jeftino. U celini uzev, imperijalizam je ohrabrio mase, a po- 
sebno potencijalno nezadovoljne, da se poistovete sa imperijalnom drža- 
vom i nacijom i na taj način nesvesno osnažio društveni i politički sistem 
koji ta država predstavlja, dajući mu opravdanje i legitimitet. A u eri 


55 Max Beer, „Der neue englische Imperialismus“, Neue Zeit, XVI (1898), 304, 
Detaljnije: B. Semmel, Imperialism and Social Reform: English Social-Imperial 
Thoughi 1895-1914 (London 1960). 

* U pojedinim slučajevima carstvo može da bude korisno. Komvolski rudari su 
napuštali nazadujuće rudnike kalaja na njihovom poluostrvu en masse, zarad zla- 
tonosnih polja Južne Afrike gde su zarađivali veliku količinu novca i umirali, čak 
i ranije nego što je bilo uobičajeno, zbog plućnih bolesti. Komvolski vlasnici 
rudnika su, manje rizikujući svoje živote, kupili nove rudnike kalaja na Malaji. 

masovne politike (vidi sledeće poglavlje) novi legitimitet je bio neopho- 
dan čak i starim sistemima. I ovde su savremenici ponovo bili vrlo jasni 
oko toga. Britanska krunidbena svečanost 1902, pažljivo prilagođena, 
bila je hvaljena jer je bila oblikovana tako da izrazi ,,priznanje slobodne 
demokratije naslednoj kruni, kao simbolu svetske dominacije njene rase 
širom sveta“ (moj kurziv), Ukratko, carstvo je napravilo dobar ideološki 
cement. 

Koliko je delotvorna ova specifična varijanta rodoljubivog mahanja 
zastavama nije sasvim jasno, posebno u zemljama gde su liberalizam i 
još radikalnija levica postali snažna antiimperijalna, antimilitaristička, 
antikolonijalna ili, uopšte uzev antiaristokratska tradicija. Nema sumnje 
dajeu nekoliko zemalja imperijalizam bio veoma popularan među novim 
srednjim slojemi ,belim okovratnicima“, čiji je društveni identitet umno- 
gome počivao na tvrdnji da su oni izabrani nosioci patriotizma (vidi gla- 
vu 8). Mnogo je manje podataka o bilo kakvom spontanom oduševljenju 
radnika za kolonijalna osvajanja, na stranu ratovi, ili bilo kakvom većem 
interesovanju za kolonije, nove ili stare (osim onih u kojima su beli na- 
seljenici). Pokušaji institucionalizacije ponosa u imperijalizmu, utelov- 
ljeni kroz ,Dan Carstva“ u Britaniji (1902), umnogome su zasnivali 
uspeh na mobilizaciji očarane publike školskog uzrasta. (Privlačnost 
patriorizma u opštijem smislu biće razmatrana kasnije.) 

I pored toga, nemoguće je poreći da je ideja superiornosti i domi- 
nacije nad svetom tamne kože u dalekim krajevima bila istinski popular- 
na i, sledstveno tome, koristila politici imperijalizma. Na svojim velikim 
Međunarodnim izložbama (vidi Doba kapitala, glava 2) buržoaska civi- 
lizacija se uvek dičila trostrukim trijumfom nauke, tehnologije i proiz- 
vodnje. U eri carstva dičila se i svojim kolonijama. Krajem stoleća umno- 
žili su se do tada praktično nepoznati „kolonijalni paviljoni“, 18 ih je 
upotpunilo Ajfelov toranj 1889, 14 privuklo turiste u Pariz 1900.56 Nema 
sumnje da je ovo bila planska promocija, ali kao svaka zaista uspešna 
propaganda, komercijalna ili politička, uspela je, jer je dotakla dušu jav- 
nosti. Kolonijalne izložbe su bile pun pogodak. Britanski jubileji, kra- 


% Burton Benedict ef al., The Anthropology of World's Fairs. San Francisco 5 
Panama Pacific International Exposition of 1915 (London, Berkeley 1983), 23. 

trijumfa, štaviše, oni su pokazivali pokorene maharadže u skupocenoj 
odeći — više odane po slobodnoj volji nego zarobljene. Vojne parade su 
bile još šarenije jer su ih sačinjavali Siki s turbanima, brkati Radžputi, 
nasmejani i neumoljivi Gurke, Spahi i visoki Senegalci: svet onoga što 
je smatrano varvarizmom, u službi civilizacije. Čak i u habzburškom 
Beču, nezainteresovanom za prekomorske kolonije, selo Ašantija je op- 
činilo turiste. Ruso Carinik nije bio jedini čovek koji je maštao o tropima. 
Osećaj nadmoćnosti koji je tako sjedinio belce zapadnjake, bogate, sred- 
njeklasne i siromašne, učinio je to ne samo zato što su svi oni uživali 
vladarske povlastice, posebno kada su zaista bili u kolonijama. U Daka- 
ru ili Mombasi najskromniji službenik je bio gospodar, prihvaćen kao 
„džentlmen“ od ljudi koji ne bi ni primetili njegovo prisustvo u Parizu 
ili Londonu; beli radnik je bio komandant crncima. Ali čak i tamo gde je 
ideologija istrajavala na barem potencijalnoj jednakosti, to je iskopnelo 
u dominaciji. Francuska je verovala u pretvaranje svojih podanika u 
Francuze, apstraktne potomke (kao što su školski udžbenici u Timbuk- 
tuu, Martiniku kao i Bordou insistirali) „nos ancêtres les gaulos“ (naši 
preci Gali), za razliku od Britanaca ubeđenih u suštinsko i stalno neen- 
glestvo Bengalaca i Joruba. Štaviše, istinsko postojanje ovih slojeva do- 
morodačkih evolues podvlačilo je nedostatak ,,evolucije“ velike većine. 
Crkve su se latile da preobrate neznabošce u različite verzije istinske 
hrišćanske vere, osim tamo gde su ih kolonijalne vlade aktivno obeshra- 
brivale (kao u Indiji) ili tamo gde je zadatak očito bio nemoguć (u islam- 
skim područjima). 

Ovo je klasično doba masovnog misionarskog pregnuća.* Misio- 
narska nastojanja su u svakom slučaju činilac imperijalističke politike. 
Često su protivurečila kolonijalnim vlastima; skoro uvek su stavljala in- 
terese svojih preobraćenika na prvo mesto. Pa ipak, uspeh Boga je bio u 
službi imperijalističkog nadiranja. Može se još raspravljati o tome da li 
je trgovina sledila zastavu, ali uopšte nema sumnje da su kolonijalna 
osvajanja otvorila put za efikasnu misionarsku akciju — kao u Ugandi, 


* Između 1876. i 1902. bilo je 119 prevoda Biblije, u poređenju sa 74 u pret- 
hodnih 30 godina i 40 prevoda u godinama između 1816. i 1845. Broj novih 
protestantskih misija u Africi tokom perioda 1886-1895. bio je 23, ili oko tri puta 
više nego u bilo kojoj prethodnoj deceniji. 

Rodeziji (Zambiji i Zimbabveu) i Njasalendu (Malaviju). A ako je hriš- 
čanstvo i istrajavalo na jednakosti duša, podvlačilo je nejednakost zajed- 
nica — čak i sveštenih. To je nešto što su belci učinili za starosedeoce, i za 
šta su ih platili belci. lako je to umnožilo vernike među starosedeocima, 
najmanje polovina sveštenika je ostala belačka. Što se tiče obojenog bi- 
skupa, bio bi potreban jak mikroskop da opazimo ijednog, bilo gde, iz- 
među 1880. i 1914. Katolička crkva nije osveštala svog prvog azijskog 
biskupa sve do 20-ih godina 19, veka, nakon 80 godina izučavanja u ko- 
joj meri bi takav događaj bio poželjan.57 

Što se tiče pokreta najstrasnije posvećenog jednakosti svih ljudi, on 
je govorio u dva glasa. 

Sekularna levica je u načelu bila antiimperijalistička, a često i u 
praksi. Sloboda za Indiju, kao i sloboda za Egipat i Irsku, bila je cilj bri- 
tanskog radničkog pokreta. Levica se nikad nije kolebala u osudi koloni- 
jalnih mitova i osvajanja, često — kao u britanskom protivljenju Burskom 
ratu — uz znatan rizik od privremene nepopularnosti. Radikali su razot- 
krili užase Konga, imperijalističkih plantaža kakaovca na afričkim ostr- 
vima, u Egiptu. Kampanja koja je 1906. dovela do velike izborne pobede 
britanske Liberalne partije mahom je vođena javnom osudom „kineskog 
ropstva“ u južnoafričkim rudnicima, Pa ipak, s vrlo retkim izuzecima 
(poput Holandske Indonezije), zapadni socijalisti, do perioda komuni- 
stičke Intemacionale, odista su malo učinili u organizovanju otpora ko- 
lonijalnih naroda njihovim vladarima. Oni unutar socijalističkog i rad- 
ničkog pokreta, koji su iskreno prihvatali imperijalizam kao poželjan, ili 
bar kao neophodnu etapu u istoriji naroda koji još nisu ,,spremni za sa- 
mouprayu“, bili su manjina na revizionističkom i fabijanskom desnom 
krilu, mada su mnoge sindikalne vođe verovatno mislile da je rasprava 
oko kolonija nevažna ili su gledali na obojene narode prvenstveno kao 
na jeftin rad koji preti nepopustljivim belim radnicima. Naravno da je 
pritisak da se zabrane obojeni imigranti, a koji je ustanovio politiku ,,Bele 
Kalifornije“ i „Bele Australije“ između 1880-ih i 1914, izvršila prven- 

stveno radnička klasa, a lankaširski sindikati su se pridružili lankaširskim 
gospodarima pamuka u istrajavanju da Indija mora ostati deindustrijali- 
zovana. Na međunarodnom planu, socijalizam od pre 1914. je u velikoj 


“ Dietiomnaire de spiritualite (Paris 1979), X, „Mission“, 1398-9, 

meri ostao pokret Evopljana i belih emigranata ili njihovih potomaka 
(vidi glavu 5). Kolonijalizam je ostao na margini njihovih interesovanja. 
U stvari, njihova analiza i definicija nove „imperijalističke“ faze kapita- 
lizma, koju su utvrdili kasnih 90-ih godina 19. veka, ispravno vidi kolo- 
nijalno pripajanje i izrabljivanje jednostavno kao simptom i odliku te 
nove faze: nepoželjna, kao i sve njene karakteristike, ali ne glavna sama 
po sebi, Malo je bilo socijalista kao što je bio Lenjin čije su oči bile upr- 
te ka ,,zapaljivom materijalu“ na periferiji svetskog kapitalizma. 

Ako je socijalistička (tj. uglavnom marksistička) analiza imperija- 
lizma integrisala kolonijalizam u mnogo širi koncept „nove faze“ kapi- 
talizma, to je, bez sumnje, bilo ispravno u načelu, mada ne nužno u deta- 
ljima tog teorijskog modela. Takođe je ponekad suviše naginjala, kao što 
ijesu tadašnji savremeni kapitalisti, preuveličavanju privrednog značaja 
kolonijalne ekspanzije za imperijalne zemlje. Imperijalizam kasnog 19. 
veka nesumnjivo je bio „nov“. On je bio dete ere nadmetanja suparničkih 
industrijsko-kapitalističkih nacionalnih privreda, što je bila novina koja 
je bila ojačana pritiskom da se obezbedi i osigura tržište u periodu po- 
slovne nesigurnosti (vidi glava 2); ukratko, to je bila era kada su , carine 
i ekspanzija postali uobičajeni zahtevi vladajuće klase“.** To je bio deo 
procesa uzmicanja od kapitalizma privatne i javne politike laissez-faire-a 
koji je takođe bio nov i podrazumevao rast velikih korporacija i oligopo- 
la, kao i povećanu intervenciju države u ekonomskim pitanjima, Pripadao 
je periodu kada je periferni deo globalne privrede bivao sve značajniji. 
Bio je to fenomen koji je 1900, izgledao isto tako „prirodan“ kao što bi 
1860. izgledao neprihvatljiv. Što se tiče ove veze između kapitalizma 
nakon 1873. i širenja na neindustrijalizovani svet, upitno je da li bi čak i 
„Socijalni imperijalizam“ odigrao ulogu kakvu jeste odigrao u uriutrašnjoj 
politici država kada ih je prilagođavao masovnoj izbornoj politici. Svi 
pokušaji da se razdvoji objašnjenje imperijalizma od specifičnog razvo- 
ja kapitalizma u poznom 19. veku moraju se smatrati za ideološku vežbu, 
premda često naučenu i tek ponekad pronicljivu. 


58 Rudolf Hilferding, Das Finanzkapital (Vienna 1909, 1923), 470. 

Ostaju i dalje pitanja o uticaju zapadnjačke (a od 90-ih i japanske) 
ekspanzije na ostatak sveta, kao i o značaju „imperijalnih“ aspekata im- 
perijalizma za države koje su imale kolonije. 

Na prvo pitanje može se odgovoriti brže nego na drugo. Ekonomski 
uticaj imperijalizma je bio značajan, ali naravno, najznačajnija stvar kod 
njega je da je bio duboko nepravedan, jer je odnos između imperija i 
kolonija bio u velikoj meri asimetričan. Uticaj prvih na druge je bio dra- 
matičan i presudan, čak i bez stvarne okupacije, dok uticaj drugih na prve 
možemo zanemariti, a teško da je bio pitanje života i smrti. Kuba je bila 
ili na dobitku ili gubitku, u zavisnosti od cene šećera i volje SAD da ga 
uvoze, ali čak i prilično male „razvijene“ države — recimo, Švedska — ne 
bi bile ozbiljno uznemirene i kad bi sav karipski šećer nestao s tržišta, jer 
nisu zavisile isključivo od tog područja što se tiče šećera. Praktično, sav 
uvoz i izvoz bilo kog regiona Podsaharske Afrike dolazio je iz pregršt 
zapadnih prestonica ili odlazio u njih, ali je imperijalna trgovina sa Afri- 
kom, Azijom i Okeanijom, koja je umereno rasla između 1870. i 1914, 
ostala prilično marginalna. Oko 80% evropske trgovine tokom 19. veka, 
kako uvoza tako i izvoza, odvijalo se između samih razvijenih zemalja, 
isto se odnosi i na evropska strana ulaganja.’ Ako su bila upućena preko 
mora, usmerena su većinom u nekolicinu privreda koje su u snažnom 
zamahu, a uglavnom su naseljene kolonistima evropskog porekla — Ka- 
nadu, Australiju, Južnu Afriku, Argentinu itd, — i, naravno, u SAD. U tom 
smislu doba imperijalizma izgleda posve drugačije kada se gleda iz Ni- 
karagve ili Malaje, nego iz Nemačke ili Francuske. 

Što se tiče samih imperijalnih zemalja imperijalizam je očigledno 
veoma važan za Britaniju, pošto je privredna nadmoć te zemlje uvek 
zavisila od njenih posebnih veza s prekomorskim tržištima i izvorima 
primarnih proizvoda, Zapravo, verovatno da nikada, ni u jednom periodu 
od industrijske revolucije, manufakture Ujedinjenog Kraljevstva nisu bile 


54 P. Bairoch, „Geographical Structure and Trade Balance of European Foreign 
Trade from 1800 to 1970“, Journal of European Economic History, 3 (1974), 
557-608, Commerce exlerier et développement economique de l'Europe au XIXe 
sicle, &1, 

posebno konkurentne na tržištima industrijalizovanih privreda, izuzev 
možda tokom zlatnih decenija 1850-1870. Sačuvati što je više moguće 
od svog privilegovanog pristupa neevropskom svetu je stoga bilo pitanje 
života i smrti za britansku privredu." Krajem 19. veka bili su veoma 
uspešni u tome, prigodno proširujući na četvrtinu površine sveta oblast 
koja je zvanično ili de facto pod britanskom monarhijom (koju su britan- 
ski kartografi ponosno bojili u crveno). Ako uključimo takozvano ,,ne- 
formalno carstvo“ nezavisnih država koje su u biti bile sateliti britanske 
privrede, verovatno je trećina sveta bila britanska u privrednom, a takođe 
i u kulturnom smislu, Britanija je u Portugal izvezla čak i posebno obli- 
kovane poštanske sandučiće, a u Buenos Ajres jednu tako suštinski bri- 
tansku instituciju poput robne kuće Harrods, Ali do 1914. u dobar deo 
ove zone indirektnog uticaja, posebno u Latinsku Ameriku, već su pro- 
drle druge sile. 

Pa ipak, malo je tih uspešnih defanzivnih operacija koje imaju veze 
s „novom“ imperijalističkom ekspanzijom, osim najneočekivanijeg do- 
bitka, južnoafričkih rudnika dijamanata i zlata. To je momentalno stvo- 
rilo mnoštvo (uglavnom nemačkih) milionera — Vernerove, Bajtove, 
Ekštajne, i dr. — od kojih je većina podjednako momentalno uključena u 
britansko visoko društvo, nikada prijemčivije za novac prve generacije 
bogataša, samo ako se slivao u dovoljno velikim količinama. Takođe je 
vodilo do najvećeg među kolonijalnim sukobima, Južnoafričkog rata 
1899-1902, koji je eliminisao otpor dve male lokalne republike belih 
kolonista zemljoradnika, 

Većina britanskih prekomorskih uspeha je rezultat sistematičnijeg 
izrabljivanja već postojećih britanskih poseda ili specifičnog položaja 
države kao glavnog uvoznika, a ujedno i investitora, u takve oblasti kao 
što je Južna Amerika. Izuzev Indije, Egipta i Južne Afrike većina britan- 
ske privredne aktivnosti se odvijala u zemljama koje su bile praktično 
nezavisne, kao beli ,dominioni“, ili područja poput SAD i Latinske Ame- 
rike, gde delovanje britanske države nije bilo, ili nije moglo da bude, 
valjano i sistematski izvedeno. Uprkos bolnim jaucima koji su poticali 
od Akcionarskog društva stranih deoničara (ustanovljenog tokom Velike 


60 P, J, Cam, A. G. Hopkins, „The Political Economy of British Expansion Over- 
seas, 1750-1914“, Economic History Review, XXXIII (1980), 463-90. 

depresije) kada su se suočili s dobro poznatom latinoameričkom praksom 
prestanka plaćanja dugova, ili plaćanja u devalviranim valutama, vlada 
nije dovoljno efikasno podržala svoje ulagače u Latinskoj Americi, jer to 
nije mogla. Velika depresija je bila ključni test u ovom odnosu, jer je, kao 
i kasnije svetske depresije (uključujući onu 70-ih i 80-ih godina 20. veka), 
dovela je do velike međunarodne dužničke krize koja je banke imperijal- 
nih zemalja izložila ozbiljnoj opasnosti. Najviše što je britanska vlada 
mogla da učini bilo je da utanači da velika bankarska kuća Bering izbegne 
stečaj tokom ,,Beringove krize“ 1890, kada se banka, kao što to banke 
čine, suviše slobodno upustila u vrtloge neplatežnih argentinskih finan- 
sija. Ako je potpomagala ulagače diplomatijom sile, što je sve više činila 
nakon 1905, to je bilo da bi ih podržala protiv preduzetnika iz drugih 
država koji su bili potpomognuti od svojih vlada, a ne protiv većih vlada 
nerazvijenog sveta." 

U stvarni, uzevši sve u obzir, britanski kapitalisti su se prilično oko- 
ristili neformalnim odnosno „slobodnim“ carstvom. Skoro polovina svih 
britanskih dugoročnih javno izdatih deonica 1914. se odnosila na Kana- 
du, Australiju i Latinsku Ameriku. Nakon 1900. više od polovine celo- 
kupne britanske ušteđevine je bilo investirano u inostranstvo. 

Naravno, Britanija je uzela svoj deo novokolonizovanih regiona 
sveta i. s obzirom na britansku snagu i iskustvo, to je bio veći i verovatno 
vredniji deo nego bilo čiji drugi. Ako je Francuska okupirala većinu Za- 
padne Afrike, četiri britanske kolonije u ovom području su kontrolisale 
„gušće naseljeno afričko stanovništvo, veće proizvodne kapacitete i ve- 
ćinu trgovine“! Međutim, britanski cilj nije bila ekspanzija, već odbra- 
na od drugih koji su dotad nasrtali na teritorije kojima su, poput većine 
prekomorskog sveta, dominirale britanska trgovina i britanski kapital. 


"Bilo je nekoliko primera primera ekonomije topovnjača — u Venecueli, Haitiju, 
Hondurasu i Meksiku—ali oni ne menjaju ozbiljno ovu sliku. Naravno, britanska 
vlada i kapitalisti, suočeni sa izborom između lokalnih partija ili država koje 
favorizuju britanske privredne interese i onih koje su neprijateljske prema njima, 
ne bi se uzdržavale od podržavanja onih koji su korisni za britanske prihode: Čile 
protiv Perua u ,,Pacifičkom ratu“ (1879-1882), neprijatelji predsednika Bal- 
masede u Čileu 1891. Spor je izbio oko nitrata, 

ét J, E, Flint, „Britain and the Partition of West Africa“, u: J. E. Flint, G. Williams 
(urednici), Perspectives of Empire (London 1973), 111. 

Da li su se druge sile proporcionalno okoristile svojom kolonijal- 
nom ekspanzijom? Nemoguće je odgovoriti na to pitanje, pošto je for- 
malna kolonizacija bila samo jedan vid globalne privredne ekspanzije i 
nadmetanja, a u slučaju dve glavne industrijske sile, Nemačke i SAD, ne 
i njegov glavni vid. Štaviše, kao što smo videli, ni za jednu drugu zemlju 
osim Britanije (s mogućim izuzetkom Nizozemske) specijalni odnosi s 
neindustrijskim svetom nisu bili ključni u privrednom smislu. Sve što s 
priličnim uverenjem možemo reći je sledeće. Prvo, čini se da je poriv za 
kolonijama bio proporcionalno snažniji u manje dinamičnim imperijali- 
stičkim zemljama, gde je do neke mere služio kao moguća naknada za 
njihovu privrednu i političku podređenost u odnosu na suparnike — a u 
slučaju Francuske za njenu demografsku i vojnu podređenost. Drugo, u 
svim slučajevima bilo je određenih privrednih grupa — ponajpre onih 
vezanih za prekomorsku trgovinu i industrije koje su koristile prekomor- 
ske sirovine — koje su se snažno zalagale za kolonijalna proširenja oprav- 
davajući ih, naravno, izgledima za nacionalno napredovanje. Treće, dok 
su se neke od ovih grupa poprilično okoristile ovakvom ekspanzijom — 
Compagnie Française de l’ Afrique Occidentale je isplatila dividende od 
26% u 1913.62 — većina aktuelnih novih kolonija privukla je malo kapi- 
tala i njihovi ekonomski rezultati su bili razočaravajući.“ Ukratko, novi 
kolonijalizam je bio nusproizvod ere ekonomsko-političkog suparništva 
između konkurentnih nacionalnih privreda pojačan protekcionizmom. Pa 
ipak, u onoj meri u kojoj je prestonička trgovina s kolonijama skoro 
stalno povećavala procenat njegove ukupne trgovine, taj protekcionizam 
je bio umereno uspešan. 

Ali Doba carstva nije bilo samo privredni i politički, već i kulturni 
fenomen. Osvajanje sveta od strane „razvijene“ manjine preoblikovalo 


* Francuska nije uspela čak ni u potpunom povezivanju svojih novih kolonija u 
protekcionistički sistem, iako je 1913. 55% trgovine Francuskog carstva bilo s 
matičnom zemljom. Nemoćna da prekine već ustanovljene privredne veze ovih 
područja s drugim regionima i imperijama, Francuska je veliki deo kolonijalnih 
proizvoda — kaučuk, krzna i kože, tropsku drvnu građu — koji su joj bili potrebni 
morala da kupuje preko Hamburga, Antverpena i Liverpula. 

62 C, Southworth, The French Colonial Venture (London 1931), apendiks table 
7. Međutim, prosečna dividenda za kompanije koje posluju u francuskim ko- 
lonijama te godine iznosila je 4,6 posto, 

je slike, ideje i težnje, i silom i institucijama, i primerom i društvenim 
preobražajem. U potčinjenim zemljama ovo je snažno uticalo na sve osim 
na starosedelačke elite, mada se, naravno, treba setiti da je u nekim regi- 
onima poput Subsaharske Afrike to bio sam imperijalizam ili s njim po- 
vezan fenomen hrišćanskih misija koji je stvorio mogućnost novih dru- 
štvenih elita zasnovanih na obrazovanju i zapadnjačkim običajima. Po- 
dela na „frankofone“ i „anglofone“ afričke države danas verno odražava 
rasprostranjenost francuskog i britanskog kolonijalnog carstva." Osim u 
Africi i Okeaniji, gde su hrišćanske misije ponekad uspevale u masovnim 
preobraćenjima u zapadnu religiju, velika masa kolonijalnog stanovni- 
štva, ako je mogla da se odupre, teško da je menjala svoj način života. A 
jili nije toliko bila vera uvezena sa Zapada koliko elementi koji su za njih 
imali smisla u okviru njihovog sopstvenog sistema verovanja i ustanova 
ili potreba. Baš kao što su sportove pacifičkim ostrvljanima doneli polet- 
ni britanski kolonijalni administratori (tako često birani među mišićavi- 
jim izdancima srednje klase), kolonijalne religije su zapadnim posmatra- 
čima često izgledale neočekivano, kao samoanski kriket. Tako je bilo čak 
i tamo gde je vernik nominalno sledio ortodoksiju njihove veroispovesti. 
Mada su takođe bili skloni da razviju sopstvena tumačenja vere, posebno 
u Južnoj Africi — jedinom regionu u Africi gde se odigralo odista masov- 
no preobraćenje — gde se „Etiopijski pokret“ već 1892. odvojio iz misija 
sa ciljem ustanovljenja oblika hrišćanstva koji se manje poistovećivao s 
belcima. 

Ono što je imperijalizam doneo elitama ili potencijalnim elitama 
potčinjenog sveta je stoga, u osnovi, ,,pozapadnjačenje“, što je, zapravo, 
počelo da se dešava mnogo pre. Svim vladama i elitama zemalja suočenih 
S potčinjenošću ili osvajanjem, bilo je jasno da za nekoliko decenija mo- 
raju da se pozapadnjače ili da budu uništene (vidi Doba kapitala, glave 
7,8 i 11). Naravno, ideologije koje su inspirisale te elite u eri imperija- 
lizma potiču iz godina između Francuske revolucije i polovine 19. veka, 
kada su poprimile formu pozitivizma Ogista Konta (1798-1857), moder- 
nizirajuće doktrine koja je inspirisala vlade Brazila, Meksika i rani peri- 
od Turske revolucije. Otpor elita Zapadu ostaje pozapadnjačen čak i kada 


* Koja su, posle 1918, podelila između sebe bivše nemačke kolonije. 

se suprotstavlja celokupnom pozapadnjačenju na poljima religije, mora- 
la, ideologije ili političkog pragmatizma. Svecu nalik, Mahatma Gandi, 
obučen u pregaču, noseći vreteno (da obeshrabri industrijalizaciju), nije 
bio samo podržavan i finansiran od strane vlasnika mehanizovanih fabri- 
ka pamuka u Ahmedabadu,* već je i sam bio zapadnjački obrazovan 
advokat pod vidljivim uticajem ideologija izvedenih iz zapadnjaštva. Ako 
ga posmatramo samo kao Hindu tradicionalistu, on je prilično neshvatljiv. 
U stvari, Gandi prilično dobro ilustruje osoben uticaj ere imperija- 
lizma. Rođen je u relativno skromnoj kasti trgovaca i zajmodavaca, nije 
ranije bio mnogo povezan s prozapadnjačkom elitom koja je upravljala 
Indijom, a kojoj su Britanci bili nadređeni, a ipak je, i pored toga, stekao 
profesionalno i političko obrazovanje u Engleskoj. Poznih 80-ih godina 
19. veka ovo je bilo u toj meri prihvaćeno kao mogućnost za ambicioznog 
mladog čoveka iz njegove zemlje da je Gandi počeo da piše vodič kroz 
Englesku za buduće studente skromnog finansijskog stanja kao što je bio 
on sam. Napisan na sjajnom engleskom, on daje savete za sve, od puto- 
vanja ,P&O“ parobrodima do Londona i kako naći stan, do načina kako 
pobožni Hindu može udovoljiti svojim prohtevima oko ishrane ili kako 
se naviknuti na iznenađujući zapadnjački običaj da se čovek sam brije 
umesto da ide kod berberina.$ Gandi sebe očito nije video kao nekog ko 
bezuslovno prihvata ili ko se bezuslovno suprotstavlja svemu britanskom. 
Kao što su mnogi pioniri kolonijalnog oslobađanja do tada činili, tokom 
svog privremenog boravka u metropoli, i on je odabrao da uđe u zapadne 
krugove koji su mu ideološki bili srodni —u njegovom slučaju to su bili 
britanski vegeterijanci za koje sigurno možemo smatrati da su bili pobor- 
nici i drugih ,,progresivnih“ ciljeva. 

Gandi je karakterističnu tehniku mobilizacije tradicionalističkih 
masa za netradicionalističke ciljeve pomoću pasivnog otpora ustanovio 
u okruženju koje je stvorio „novi imperijalizam“. To je bilo, kao što se 
moglo očekivati, spajanje zapadnih i istočnih elemenata za koje nije skri- 
vao da intelektualno duguje Džonu Raskinu i Tolstoju. (Pre 80-ih, opra- 
šivanje indijskih političkih cvetova polenom donesenim iz Rusije bilo bi 


* „O“, navodno je uzviknuo jedan od ovih pokrovitelja, „kada bi Bapuđi samo 


znao koliko je koštalo održati ga u siromaštvu.“ 
$ M, K. Gandhi, Collected Works, 1 1884-96 (New Delhi 1958). 

nezamislivo, ali do prve decenije novog veka to je bilo uobičajeno kako 
među Indijcima tako i među kineskim i japanskim radikalima.) Južna 
Afrika, zemlja procvata dijamanata i zlata, privukla je veliku zajednicu 
skromnih imigranata iz Indije, a rasna diskriminacija je u ovoj novoj si- 
tuaciji stvorila jednu od nekoliko situacija u kojoj su neelitni Indijci bili 
spremni za modernu političku mobilizaciju. Gandi je uvećao svoje poli- 
tičko iskustvo i stekao političke ogranke kao zaštitnik indijskih prava u 
Južnoj Africi. Teško da je do sada to mogao da učini u samoj Indiji, gde 
se na kraju vratio — ali tek posle izbijanja rata 1914. — postavši ključna 
figura Indijskog nacionalnog pokreta. 

Ukratko, Doba carstva je stvorilo i uslove koji su formirali antiim- 
perijalističke vođe i uslove u kojima su, kao što ćemo videti (glava 12), 
njihovi glasovi imali odjeka. Naravno da je anahronizam i nerazumevanje 
predstaviti istoriju naroda i regiona koji su dospeli pod vladavinu i uticaj 
zapadnih prestonica prvenstveno kroz otpor Zapadu. To je anahrono zato 
što, sa izuzecima koji će biti naznačeni dalje u tekstu, doba značajnih 
antiimperijalističkih pokreta za mnoge regione počinje s Prvim svetskim 
ratom i Ruskom revolucijom, a nerazumevanje zato što učitava tekst 
modernog nacionalizma — nezavisnost, samoodređenje naroda, oformlja- 
vanje teritorijalnih država, itd. (vidi glavu 6) — u istorijska dokumenta 
koja ih još nisu sadržavala i koja ih još nisu mogla sadržavati. U stvari, 
pozapadnjačene elite su bile te koje su prve uspostavile kontakt s takvim 
idejama, kroz svoje posete Zapadu i kroz obrazovne ustanove koje je on 
oblikovao, jer su odatle došle. Mladi indijski studenti, vraćajući se iz 
Britanije, mogli su doneti sa sobom slogane Macinija i Garibaldija, ali 
svega nekoliko stanovnika Pendžaba, da ne pominjemo oblasti poput 
Sudana, imalo je bilo kakvu ideju o tome šta su oni značili. 

Stoga je najuticajnije kulturno nasleđe imperijalizma bilo obrazo- 
vanje za različite vidove manjina, i to u zapadnjačkom maniru: za neko- 
licinu privilegovanih koji su postali pismeni i tako otkrili, s podrškom 
hrišćanskog preobraćenja ili bez nje, najlakši način ispunjenja težnje ka 
nošenju belog okovratnika sveštenika, učitelja, birokrate ili kancelarij- 
skog službenika. U nekim oblastima to je takođe uključivalo one koji su 
stekli nove navike kao vojnici ili policajci novih vladara, noseći njihovu 
odeću, usvajajući njihove osebujne ideje o vremenu, mestu i unutrašnjem 

uređenju. Naravno, ovo su bile manjine potencijalnih pokretača i vizio- 
nara, zbog kojih je doba kolonijalizma, kratko čak i po merilima jednog 
ljudskog života, ostavilo tako dugotrajne efekte. Iznenađujuća je činje- 
nica da se u većini delova Afrike čitavo kolonijalno iskustvo, od prvobit- 
ne okupacije do nezavisnih država, uklapa unutar jednog životnog veka 
— uzmimo za primer sir Vinstona Čerčila (1874-1965). 

Šta je sa suprotnim uticajem, potčinjenog sveta na vladarski? Eg- 
zotizam je još od 16. veka bio nusprodukt evropske ekspanzije, iako su 
filozofski nastrojeni posmatrači u doba prosvetiteljstva nepoznate države 
van Evrope i evropskih naseobina vrlo često smatrali za neku vrstu mo- 
ralnog barometra evropske civilizacije. Tamo gde su očito bili civilizo- 
vani mogli su, kao u Monteskjeovim Persijskim pismima, da ilustruju 
institucionalne nedostatke Zapada; tamo gde nisu, bili su podesni da budu 
tretirani kao plemeniti divljaci čije je prirodno i divljenja dostojno drža- 
nje ilustrovalo pokvarenost civilizovanog društva. Novina 19. veka je 
bila da su ne-Evropljani i njihova društva bili sve više smatrani za infe- 
riome, nepoželjne, slabe i nazadne, čak i detinjaste. Dugo su bili prikla- 
dan objekat osvajanja ili barem preobraćanja u vrednosti jedine prave 
civilizacije koju su predstavljali trgovci, misionari i odredi naoružanih 
ljudi natovarenih vatrenim oružjem i vatrenom vodom, A što se tiče vred- 
nosti, one su postale nevažne za preživljavanje tradicionalnih nezapadnih 
društava, jer je ovo doba kada su se cenili samo sila i vojna tehnologija. 
Da li je prefinjenost carskog Pekinga ijednom odvratila zapadne varvare 
od paljenja i pljačkanja Letnje palate? Da li je elegancija elitne kulture u 
nazadujućoj prestonici Mogulskog carstva, tako divno prikazana u Ša- 
histima Satjadžita Reja, zaustavila nadiruće Britance? Za prosečnog 
Evropljanina takvi narodi postali su predmet prezira. Jedini ne-Evroplja- 
ni koje su primili bili su borci, po mogućstvu oni koje su mogli da regru- 
tuju u svoje vlastite kolonijalne armije (Siki, Gurke, berberski gorštaci, 
Avganistanci, Beduini). Osmansko carstvo je zadobilo nevoljno pošto- 
vanje jer je čak i u svom propadanju imalo pešadiju koja se mogla odu- 
preti evropskim armijama. Japan su počeli da smatraju za ravnopravnog 
kad je počeo da dobija ratove. I pored toga, velika gustina globalne ko- 
munikacije, velika dostupnost stranih zemalja, direktno ili indirektno, 
pojačala je sukob i izmešanost zapadnog i egzotičnih svetova. Vrlo malo 

je bilo onih koji su ih poznavali i razmišljali o njima, a taj su broj u im- 
perijalističkom periodu uvećali pisci koji su promišljeno odabrali da sebe 
učine posrednicima između tih svetova: po vokaciji pisci ili intelektualci, 
a po profesiji moreplovci (poput Pjera Lotija i najvećeg među njima, 
Džozefa Konrada), vojnici i administratori (kao što je orijentalista Luj 
Masinjon) ili kolonijalni novinari (Radjard Kipling). Inače egzotika je 
sve više postajala deo svakodnevnog obrazovanja, preko iznimno uspeš- 
nih romana za dečake Karla Maja (1842-1912), čiji su izmišljeni nemač- 
ki heroji lutali diljem Divljeg zapada i Islamskog istoka, sa izletima u 
cmu Afriku i Latinsku Ameriku; kroz trilere čiji su nitkovi sada uključi- 
vali tajanstvene i svemoguće istočnjake kao što je Saks Romerov dr Fu 
Manču; kroz petparačke romane sa školskom tematikom, namenjene bri- 
tanskim dečacima, koji sada uključuju bogatog Hindua koji govori barok- 
ni, očekivano stereotipni, babu-engleski. Mogla je čak da postane povre- 
meni, ali očekivani deo svakodnevnog iskustva poput predstave Divlji 
zapad Bafalo Bila s njegovim podjednako egzotičnim kaubojima i Indi- 
jancima koji su od 1887, pa nadalje osvojili Evropu, ili kroz sve detalj- 
nija „kolonijalna sela“, odnosno postavke na velikim međunarodnim 
izložbama. Ovi letimični pogledi na nepoznate svetove nisu bili činjenič- 

ni. kakva god da im je bila namera. Bili su ideološki, obično su pojača- 
vali osećaj nadmoćnosti ,civilizovanih“ nad ,,primitivnima“. Bili su 

imperijalistički samo zato što je, kako romani Džozefa Konrada pokazu- 

ju, centralna karika između svetova egzotičnog i svakodnevnog bio, for- 
malni ili neformalni, prodor Zapada u Treći svet, Kada govorni jezik, 

uglavnom preko različitih oblika žargona, a osobito onog kolonijalnih 

vojski, upije reći iz savremenog imperijalnog iskustva, one često odra- 

žavaju negativni pogled na svoje predmete. Italijanski radnici štrajkbre- 

here nazivaju krumiri (po severnoafričkom plemenu), a mnoštva posluš- 

padarom italijanski politićari zovu askari (kolonijalne urođeničke trupe). 

Kasiki, indijanske poglavice španskog američkog carstva, postali su si- 

nonim za bilo kog političkog glavešinu; kaidi (severno afričke urođenič- 

ke poglavice) postali su termin za vođe kriminalnih bandi u Francuskoj, 

Pa ipak, bilo je i pozitivnijih strana egzotizma. Intelektualno usme- 

reni administratori i vojnici-biznismeni su bili manje zainteresovani za 

takve stvari — pomno su proučavali razlike između svojih sopstvenih 
društava i onih kojima su upravljali. Stvorili su, pogotovo u Indijskom 
carstvu, skup impresivnih naučnih radova i teorijskih refleksija koje su 
preobrazile društvene nauke na Zapadu. Veliki deo ovog rada je nuspro- 
dukt kolonijalnog vladanja ili težnje da mu se pomogne, a većina toga 
počiva na čvrstom i pouzdanom osećaju nadmoćnosti zapadnog znanja 
nad bilo kojim drugim, osim možda u području religije, gde nadmoćnost, 
na primer, metodizma nad budizmom nepristrasnim posmatračima nije 
očigledna. Imperijalizam je doneo značajan porast zapadnog interesova- 
nja, a ponekad i zapadno preobraćenje u oblike duhovnosti izvedene iz 
orijentalnog ili one koji samo tvrde da su iz njega izvedeni. Pa ipak, 
uprkos postkolonijalnom kriticizmu, ovaj korpus zapadne nauke ne može 
prosto biti odbačen kao nadmeno omalovažavanje neevropskih kultura. 
Barem ih je onaj najbolji deo uzimao za ozbiljno, kao nešto što treba 
poštovati i iz čega treba izvesti smernice. Na polju umetnosti, posebno 
vizuelnih, zapadne avant gardes su nezapadne kulture smatrale za pot- 
puno jednake. Štaviše, u ovom periodu u njima su u velikoj meri nalazi- 
le inspiraciju. Ovo važi ne samo za umetnosti za koje se veruje da pred- 
stavljaju prefinjene, ali egzotične civilizacije (poput japanske, čiji je 
uticaj na francuske slikare bio upadljiv) već i one koje su smatrane za 
»primitivne“, a posebno one afričke i okeanijske. Nema sumnje da je taj 
»primitivizam“ predstavljao glavni izvor njihove privlačnosti, ali je ne- 
porecivo da su generacije avant-garde ranog 20, veka podučile Evroplja- 
ne da taj rad posmatraju kao umetnost — samu po sebi. Bez obzira na 
njeno poreklo. 

Na kraju, moramo nakratko da pomenemo jedan aspekt kapitaliz- 
ma: njegov uticaj na vladajuću i srednju klasu samih imperijalističkih 
država. U jednom smislu imperijalizam je dramatizovao trijumf ovih 
klasa i društava stvorenih po svom liku, kao da ništa drugo nije moglo 
biti napravljeno. Šačica zemalja, uglavnom iz severozapadne Evrope, 


$4 Za jedno vreme neuobično uspešan upad budizma u zapadni svet, videti Jan 
Romein, The Watershed of Two Eras (Middletown, Conn 1978), 501-3, i izvoz 
indijskih svetih ljudi u inostranstvo, uglavnom teozofa, Među njima je i Vive- 
kananda (1863-1902), za koga se može tvrditi da je jedan od prvih komercijalnih 
gurua modernog Zapada, 

gospodarila je svetom. Neki imperijalisti su čak, što je izazivalo srdžbu 
Latina, da ne pominjemo Slovene, voleli da naglase naročite osvajačke 
vrline onih koji su bili tevtonskog, a posebno anglosaksonskog porekla, 
a koji su navodno, bez obzira na to ko su im suparnici, imali uzajamne 
sklonosti, što odjekuje kroz Hitlerovo nevoljno poštovanje za Britaniju. 
Nekolicina ljudi iz više 1 srednje klase unutar ovih zemalja — oficiri, ad- 
ministratori, biznismeni, inženjeri — efikasno su vladali. Oko 1890. nešto 
malo više od 6.000 britanskih zvaničnika upravljalo je nad 300 miliona 
Indijaca uz pomoć nešto više od 70.000 evropskih vojnika, redova koji 
su. kao i neuporedivo mnogobrojnije domorodačke trupe, bili plaćenici 
koji su primali naređenja i koji su u nesrazmerno većem broju regrutova- 
ni iz tog starijeg rezervoara starosedelačkih kolonijalnih boraca, irskog. 
Ovaj slučaj je graničan, ali nipošto netipičan. Ima li besprimernijeg do- 
kaza apsolutne nadmoćnosti? 

Broj ljudi direktno uključenih u carstvo je stoga relativno mali — ali 
njihov simbolički značaj bio je ogroman. Kada je 1899. pisac Radjard 
Kipling, bard Indijskog carstva, navodno umirao od upale pluća, nisu 
samo Britanci i Amerikanci bili ojađeni — Kipling je upravo uputio svoju 
pošmu ..Breme belog čoveka“ SAD zbog njihove odgovornosti za Fili- 
pine — već je i nemački car poslao telegram.5 

Međutim, imperijalni trijumf je prouzrokovao i probleme i neizve- 
snosti. Prouzrokovao je probleme u onoj meri u kojoj je protivrečnost 
između vladavine imperijalističke vladajuće klase nad njenim carstvom 
i njenim sopstvenim ljudima postala sve više nerešiva. Unutar imperija, 
kao sto čemo videti, politika demokratskog izbora sve više, a kako se čini 
i neizbežno, prevladava ili je predodređena da prevlada. Unutar koloni- 
jalnih carstava vladala je autokratija, zasnovana na kombinaciji fizičke 
prinude i pasivnog potčinjavanja, nadmoćnosti toliko velikoj da se činila 
neospornom, a stoga i legitimnom. Vojnici i samopregorni ,,prokonzuli“, 
usamljeni ljudi sa apsolutnom vlašću nad teritorijama veličine kraljev- 
stava, vladali su kontinentima, dok su kod kuće neuke i potčinjene mase 
bile nepouzdane, Nije li ovde postojala lekcija — lekcija u smislu Ničeo- 
ve Folje za moć — koju je trebalo naučiti? 


“R, H. Gretton, A Modern History of the English People 1899-1910 (London 
1413), 25, 

Imperijalizam je takođe prouzrokovao nesigurnosti. Na prvom mestu 
suprotstavio je male grupe belaca — iako je većina te rase pripadala onima 
koji su bili predodređeni za podređenost, kako je nova naučna grana, eu- 
genika, neprestano upozoravala (vidi glavu 10) - masama crnih, mrkih, ali 
pre svega žutih, te „žute opasnosti“ protiv koje je car Vilhelm II pozvao na 
savez i odbranu Zapada. Da li su svetska carstva, tako lako osvojena, tako 
usko zasnovana, tako apsurdno lako vođena zahvaljujući posvećenosti ne- 
kolicine i pasivnosti mnogih, da li su mogla potrajati? Kipling, najveći — 
verovatno jedini — pesnik imperijalizma, srdačno je pozdravio veliki tre- 
nutak demagoškog imperijalnog ponosa i dijamantski jubilej kraljice Vik- 
torije 1894. proročkim podsećanjem na nestalnost carstava: 

»Iz daleka zvana, naša se mornarica istopila, 

Na peščanim sprudovima i rtovima malaksava vatra. 

Gle, sva naša jučerašnja raskoš 

isto je što i Niniva i Tir! 

Sudijo naroda, poštedi nas ipak, 

kako ne bi zaboravili, kako ne bi zaboravili.“67 

Raskoš je projektovala zdanje ogromne nove imperijalne prestoni- 
ce za Indiju u Nju Delhiju. Da li je Klemanso bio jedini skeptični posma- 
trač koji će predvideti da će to biti poslednja u dugoj seriji ruševina im- 
perijalnih prestonica? I je li ranjivost globalnog vladanja toliko veća od 
ranjivosti upravljanja belim masama na unutrašnjem planu? 

Nesigurnost je bila dvosekla. Ako su carstvo (i vladavina vladajuće 
klase) bili ranjivi od strane svojih podanika, nisu li, iako možda ne još, 
ne neposredno, bili još neposrednije ranjivi zbog erozije iznutra, volje za 
vladanjem, spremnosti da se vodi darvinovska borba za opstanak najspre- 
mnijih? Nisu li sami bogatstvo i raskoš koje su doneli sila i preduzetni- 
štvo pridoneli slabljenju vlakana tih mišića čiji su stalni napori bili neop- 
hodni za njihovo održavanje? Nije li imperija vodila ka parazitiranju u 
centru i konačnom trijumfu varvara? 


66 W, L. Langer, The Diplomacy of Imperialism 1800-1902 (New York 1968), 
387, 448. Detaljnije: H, Gollwitzer, Die gelbe Gefahr Geschichte eines Schlag- 
worts. Studien zum imperialistischen Denken (Gottingen 1962) 

67 Radjard Kipling, ,,Recessional“, u: R, Kipling 5 Verse, Inclusive Edition 1885- 
1918 (London), 377. 

Nigde nisu takva pitanja tako sudbonosno odjekivala kao u najvećoj 
i najranjivijoj od svih imperija, onoj koja je po veličini i slavi nadmaši- 
Vala sva carstva prošlosti, a u nekom drugom pogledu bila na ivici pro- 
padanja, Čak i marljivi i energični Nemci su videli imperijalizam kako 
ide ruku pod rukus ,rentijerskom državom" koja je mogla voditi samo u 
propadanje. Neka ove strahove opiše Dž. A, Hobson: ako Kina bude 
podeljena, tada veći deo Zapadne Evrope može prisvojiti pojavu i oso- 
benost već predočenu na seoskim područjima južne Engleske, na Rivije- 
ri, tamo gde nema turista, ili u stambenim četvrtima Italije i Švajcarske, 
male grupe bogatih aristokrata koje dobijaju dividende i primaju penzije 
s Dalekog istoka, s povećom grupom profesionalnih pratilaca i berzan- 
skih trgovaca i velikom pratnjom ličnih slugu i radnika u transportnoj 
trgovini i poslednjoj fazi proizvodnje sve lakše kvarljive robe: sve glav- 
ne industrije će nestati, a osnovne namirnice će se slivati kao danak iz 
Afrike i Azije.5 

Buržoaski belle epoque bi tako bio razoružan. Šarmantni, bezazle- 
ni Eloi iz romana H. Dž. Velsa, provodeći život u igri na suncu, bili bi 
osuđeni na milost i nemilost mračnih Morloka od kojih zavise, i protiv 
kojih su bespomoćni.’ „Evropa će“, pisao je nemački ekonomista Šul- 
ce-Gevemnic, ,,..pomeriti teret teškog fizičkog rada, prvo poljoprivrednog 
i rudarskog, potom i težeg rada u industriji — na obojene rase, a ona sama 
će biti zadovoljna ulogom rentijera, i na taj način, možda, popločati put 
za ekonomsku a kasnije i političku emancipaciju obojenih rasa." 

Takvi su bili neprijatni snovi koji su uznemirili snevanje belle epo- 
gue-a. U njima su se košmari carstva spajali sa strahovima od demokratije. 


"% Hobson, op. cit. (1938), 314, 

6 Videti: H. G. Wells, The Time Machine (London 1895), 

~ H. G. Schulze-Gaevemilz, Britischer Imperialismus und englischer Freihandel 
zu Beginn des 20 Jahrhunderts (Leipzig 1906). 

Glava 4 
POLITIKA DEMOKRATIJE 


Svi oni koji su zbog svog bogatstva, obrazovanja, inteligencije ili lukav- 

stva sposobni da vode zajednice ljudi, a imaju priliku da to i ostvare — drugim 
rečima, sve grupe u vladajućoj klasi treba da se, jednom kada se ono ustanovi, 
povinuju opštem biračkom pravu, a takođe, ako prilika zahteva, da mu se ula- 
guju i nasamare ga. 

Gaetano Moska, 1895.7! 


Demokratija je još na probi, ali se do sada nije osramotila; istina da nije 

još došla do punog izražaja, i to zbog dva razloga, jedan je manje više posto- 
jan u svom delovanju, drugi je prolazne prirode. Na prvom mestu, kolikogod 
bogatstvo predočeno brojkama bilo, njegova moć će uvek biti nesrazmerna; a 
drugo, manjkava organizacija novooslobođenih klasa je sprečavala svaku 
veliku promenu prethodno postojeće ravnoteže snaga. 

Džon Majnard Kejnz, 1904.7? 


Karakteristično je da nijedna od modernih sekularnih država nije pro- 
pustila da odredi nacionalne praznike, dajući time prilike za okupljanja. 
Američki sociološki žurnal, 1869-73.73 


I 


Istorijski period kojim se ova knjiga bavi počinje međunarodnom 
provalom histerije među evropskim vladarima i prestravljenom srednjom 
klasom koja je podstaknuta kratkotrajnom Pariskom komunom 1871, čije 


71 Gaetano Mosca, Elementi di scienza politica (1895), prevedeno kao: The 
Ruling Class (New York 1939), 333-4. 

72 Robert Skidelsky, John Maynard Keynes, I (London 1983), 156. 

13 Edward A. Ross, ,,Social Control VII Assemblage“, American Journal of 
Sociology, 1I (1896-7), 830. 

suzbijanje je pratio pokolj Parižana, i to u obimu koji je bio nezamisliv 
za civilizovane devetnaestovekovne države. Čak i po našim, mnogo var- 
varskijim standardima, taj obim je vrlo upečatljiv (up. Doba kapitala, 
glava 9). Ova kratka, okrutna — i za to vreme nekarakteristična — razula- 
renost slepog terora uvaženog društva odražava osnovni problem politi- 
ke buržoaskog društva: problem demokratizacije. 

Demokratija je, kao što je razboriti Aristotel zapazio, bila vladavina 
mnoštva ljudi koji su u celini bili siromašni. Interesi siromašnih i bogatih, 
povlašćenih i nepovlašćenih, očigledno nisu isti; čak i ako pretpostavimo 
da jesu, ili bi to mogli da budu, prilično je malo verovatno da će mase 
razmatrati javna pitanja u istom svetlu i istim terminima kao oni koje 
britanski viktorijanski pisci nazivaju „klasama“, srećni što još mogu da 
identifikuju klasnu političku akciju samo sa aristokratijom i buržoazijom. 
To je bila osnovna nedoumica devetnaestovekovnog liberalizma (up. 
Doba kapitala, glava 6, I), koji je sam po sebi privržen ustavima i suve- 
reno izabranim skupštinama, ali čini sve da ih izvrda svojom nedemokra- 
tičnošću, tj. isključujući većinu muških državljana iz prava da glasaju i 
da budu birani, da ne pominjemo celokupno žensko stavnovništvo. Do 
perioda kojim se ova knjiga bavi njegovi čvrsti temelji su bili razlika 
između onog što je logici naklonjen Francuz u doba Luja Filipa nazvao 
„pravnom zemljom“ i „stvarnom zemljom“ (le pays legal i le pays reel), 
Od trenutka kada je „stvarna zemlja“ počela da prodire u politički ogra- 
đeni prostor „pravne“ ili „političke“ zemlje koja je branila tvrđave vla- 
sništva i obrazovne kvalifikovanosti za glasanje, a u većini zemalja i in- 
stirucionalizaciju aristokratskih povlastica kao što je nasledno pravo u 
Domu lordova, društveni poredak je bio ugrožen. 

Zaista, šta bi se u politici desilo kada bi mase ljudi, neuke i podiv- 
ljale, nesposobne da shvate elegantnu logiku slobodnog tržišta Adama 
Smita, kontrolisale političku sudbinu država? One bi, vrlo verovatno, 
sledile put koji vodi u društvenu revoluciju, čije je kratko ponovno po- 
javljivanje 1871. tako prestrašilo uglednike. Revolucija možda nije više 
izgledala tako neizbežna u svom starom, pobunjeničkom obliku, ipak, 
nije li bila sakrivena iza svakog većeg proširenja privilegija imućnih i 
obrazovanih? Nije li ovo, čega se 1866. budući lord Salzberi plašio, ne- 
izhežno vodilo u komunizam? 

Pa ipak, nakon 1870. postajalo je sve jasnije da je demokratizacija 
politike država posve neizbežna. Mase bi stupile na političku scenu, svi- 
đalo se to vladama ili ne, I to je odista ono što se desilo. Izborni sistem 
zasnovan na širokim privilegijama, ponekad čak i u teoriji o opštem pravu 
glasa muškaraca, već je postojao u 70-im godinama 19. veka u Francuskoj, 
Nemačkoj (barem za svenemačku skupštinu), Švajcarskoj i Danskoj. U 
Britaniji Reformski zakoni 1867. i 1883. skoro su učetvorostručili biračko 
telo koje je naraslo sa 8% na 29% muškaraca starijih od 20 godina. Belgi- 
jaje demokratizovala biračko pravo nakon opšteg štrajka zbog ove refor- 
me (porast je bio sa 3,9% na 37,3% odraslog muškog stanovništva), Nor- 
veška ga je udvostručila 1898, (sa 16,6% na 34,8%). U Finskoj je jedin- 
stveno široka demokratija (76% odraslih) došla s revolucijom 1905; u 
Švedskoj je glasačko telo udvostručeno 1908, što ga je dovelo na nivo 
Norveške; austrijska polovina Habzburškog carstva dobila je opšte pravo 
glasa 1907, a Italija 1913. Izvan Evrope SAD, Australija i Novi Zeland su, 
naravno, već demokratske, a Argentina je to postala 1912. Po kasnijim 
standardima ova demokratizacija je još nepotpuna — obično je glasačko 
telo kod opšteg prava glasa obuhvatalo između 30 i 40% odraslog stanov- 
ništva—ali treba primetiti da je glasanje žena bilo čak i više i od utopistič- 
kog slogana. Glasanje im je omogućeno na marginama teritorija belih 
doseljenika — u Vajomingu (SAD), Novom Zelandu i Južnoj Australiji —a 
u demokratskoj Finskoj i Južnoj Australiji između 1905. i 1913. 

Ovakav razvoj događaja nije naišao na oduševljenje vlada koje su ga 
uvele, čak i kada su to učinile sa ideološkim uverenjem u predstavništvo 
naroda. Uzgred budi rečeno, čitaoci su već primetili kako su se čak i zemlje 
koje smatramo duboko demokratskim, poput skandinavskih, kasno odlu- 
čile da prošire pravo glasa; da ne pominjemo Nizozemsku koja se za razli- 
ku od Belgije, do 1918. odupirala sistematskoj demokratizaciji (iako je 
njeno biračko telo raslo sličnom brzinom). Političari su mogli da pristanu 
na proširenje glasačkog prava pošto su to još mogli da kontrolišu lakše nego 
neku krajnju levicu, Ovo je verovatno bio slučaj u Francuskoj i Britaniji. 
Među konzervativcima je bilo cinika, poput Bizmarka, koji su imali više 
vere u tradicionalnu odanost — ili možda, kao što su liberali tvrdili, u ne- 
znanje i glupost - masovnog glasačkog tela, procenjujući da će opšte pravo 
glasa pre ojačati desnicu nego levicu. Ali čak je i Bizmark više voleo da ne 
rizikuje u Pruskoj (koja je dominirala Nemačkom carevinom), gde je usta- 

novljeno troklasno biračko pravo, veoma izvitopereno u korist desnice. 
Ova opreznost se pokazala mudrom, jer se masovno glasačko telo isposta- 
vilo kao nepodesno za kontrolu odozgo. Drugde su se političari koristili 
agitacijama u narodu i pritiscima, ili kalkulacijama s domaćim političkim 
sukobima, U oba slučaja oni su se plašili da bi posledice onoga što je Di- 
zraeli nazivao , skokom u mrak“ mogle biti nepredvidive. Svakako da su 
socijalističke agitacije 80-ih godina 19. veka, i direktne i indirektne posle- 
dice prve ruske revolucije, ubrzale demokratizaciju. Ipak, bilo kojim putem 
da se demokratizacija uputila između 1880. i 1914, većina zapadnih zema- 
lja je morala da se prepusti neminovnom. Demokratska politika više nije 
mogla biti odlagana. Stoga je problem bio kako njom upravljati. 
Manipulisanje, i to u najgrubljem smislu, bilo je još lako. Mogla su se, 
na primer, postaviti stroga ograničenja političke uloge skupština izabranih 
opštim pravom glasa. Ovo je bio bizmarkovski model po kome su ustavna 
prava nemačkog parlamenta (Rajhstaga) bila minimalizovana. Drugde su 
gornji domovi, ponekad sastavljeni od naslednih članova, kao u Britaniji, 
glasajući u posebnim (i uticajnim) izbornim većima i drugim sličnim insti- 
tucijama, kočili demokratizovane predstavničke skupštine. Zadržani su ele- 
menti vezivanja prava glasanja za imovinu, a ojačani su obrazovnom kva- 
lifikovanošću (na primer, dodatni glasovi za građane s višim obrazovanjem 
u Belgiji, Italiji i Nizozemskoj, i posebna mesta u skupštini za univerzitete 
u Britaniji). Japan je 1890. uveo parlamentarizam sa ovakvim ograničenji- 
ma. Ovakva „modema građanska prava“, kako su ih Britanci nazivali, bila 
su pojačana prigodnim sredstvima manipulisanja, ili onim što su Austrijan- 
ci nazivali ,izbomom geometrijom“ — manipulacijom granica izbornih okru- 
ga da bi se minimalizovala ili maksimalizovala podrška određenim partija- 
ma. Bojažljivi ili naprosto oprezni glasači su mogli da budu pod pritiskom 
javnog glasanja, posebno tamo gde su moćni zemljoposednici ili drugi gos- 
podari nadgledali zbivanje: Danci su održavali javno glasanje do 1901, Pru- 
ska do 1918, Mađarska do 30-ih godina 20. veka. Finansijska podrška je, 
Što su američke gradske gazde dobro znale, mogla doneti političke blokove: 
u Evropi, italijanski liberal Đovani Đoliti osvedočio se kao majstor klijen- 
telistićke politike. Donja starosna granica za glasanje je bila rastegljiva: u 
rasponu od 20 u demokratskoj Švajcarskoj do 30 godina u Danskoj, a često 
je donekle podizana, kada je glasačko pravo bilo proširivano. A uvek je 
postojala i mogućnost jednostavne sabotaže komplikovanjem procesa upi- 

sivanja u birački spisak. Tako je procenjeno da je na ovaj način 1914, u 
Britaniji oko polovine radničke klase de facto lišeno prava glasa. 

Ipak, ovakvi planovi kočenja mogu usporiti kretanje političkog vo- 
zila ka demokratiji, ali ne mogu zaustaviti njegovo napredovanje. Zapad- 
ni svet, posle 1905. uključujući čak i carističku Rusiju, jasno se kretao 
prema političkom sistemu zasnovanom na sve širem biračkom telu, u 
kome dominiraju obični ljudi. 

Logična posledica ovakvih sistema bila je politička mobilizacija ma- 
sa kroz izbore i za izbore, tj. u cilju stvaranja pritiska na nacionalne vlade. 
Ovo povlači za sobom organizovanje masovnih pokreta i masovnih parti- 
ja, politiku masovne propagande i razvijanje masovnih medija — u ovoj 
fazi uglavnom novorazvijenu popularnu odnosno „žutu“ štampu — i osta- 
le događaje koji su podstakli velike, a nove probleme za vlade i vladajuće 
klase. Na žalost istoričara, ovi problemi nestaju s pozornice otvorene po- 
litičke rasprave u Evropi pošto je rastuća demokratizacija učinila nemo- 
gućom javnu debatu s bilo kakvim stepenom iskrenosti. Koji bi kandidat 
želeo da kaže svojim glasačima da su suviše glupi i neuki da bi znali šta je 
najbolje u politici, i da su njihovi zahtevi toliko apsurdni da su opasni za 
budućnost zemlje? Koji bi državnik, okružen izveštačima koji prenose 
njegove reči u najzabačenije ćoškove kafana, želeo da kaže ono što, za- 
pravo, misli? Političari su sve više bili dužni da se obraćaju masovnom 
glasačkom telu: čak da masama govore direktno, ili indirektno, kroz me- 
gafon popularne štampe (uključujući i novine njihovih protivnika). Biz- 
mark se verovatno nikad nije obratio nikom drugom osim elitnoj publici. 
Gledston je tokom izbora 1879. Britaniju (a verovatno i Evropu) upoznao 
s masovnom političkom kampanjom. Nije se više ni očekivalo da iko, osim 
političkih autsajdera, raspravlja o implikacijama demokratije sa onom 
otvorenošću i realizmom koji su pratili rasprave oko britanskog Zakona o 
reformi iz 1867. Ali, pošto su se ljudi koji su vladali zavili u retoriku, oz- 
biljna rasprava o politici vraćena je u svet intelektualaca i obrazovane 
manjine koja ih je čitala. Era demokratizacije je takođe zlatno doba nove 
političke sociologije: Dirkema i Sorela, Ostrogorskog i Vebovih (Beatris 
i Sidni), Moske, Pareta, Roberta Mihelsa i Maks Vebera./4 


74 Od radova koji su se tada pojavili; Gaetano Mosca (1858-1941), Elementi di 
scienza politico, Sidney, Beatrice Webb, Industrial Democracy (1897), M. 

Kada su ljudi koji su vladali zaista želeli da kažu ono što misle, oni 
su sada to morali da rade u polumraku kuloara moći, klubovima, privat- 
nim okupljanjima, lovačkim zabavama ili u seoskim vikendicama gde su 
se pripadnici elite sastajali u atmosferi vrlo različitoj od gladijatorskih 
komedija parlamentarnih rasprava i javnih skupova, Doba demokratiza- 
cije se tako preokrenulo u doba političke hipokrizije ili čak dvoličnosti, 
a na taj način takođe u političku satiru: u Mr. Dulija, gorke, smešne i 
izuzetno talentovane humorističke časopise kao što su nemački Simpli- 
ciscimus i francuski L 'Assiette au Beurre ili Karl Krausov Fackel u Beču. 
Jer koji je inteligentni posmatrač mogao prevideti zjapeći jaz između 
javnog govora i političke stvarnosti koji je Hiler Belok zabeležio u svom 
epigramu o velikom izbornom trijumfu liberala 1906: 


«Proklinjana vlast koja se oslanja na privilegije 
I ide sa ženama, i šampanjcem, i bridžom, 
Propade: Demokratija nastavlja svoju vladavinu 
koja ide sa bridžom, i ženama, i šampanjcem.“75 


Ali ko su bile mase koje su sada mobilisane za političku akciju? Na 
prvom mestu to su društveni slojevi koji su do sada bili ispod i izvan 
političkog sistema, od kojih je nekolicina mogla da stvori prilično hete- 
rogene saveze, koalicije ili „narodne frontove“, Najsnažnija je bila rad- 
nička klasa. sada mobilisana u partije i pokrete sa izričito klasnom osno- 
vom. Ovo će biti razmatrano u sledećem poglavlju. 

Tu je bila i velika, a nedovoljno definisana koalicija nezadovoljnih 
srednjih slojeva, nesigurnih u to koga se više plaše, bogatih ili proleteri- 
jata. To je bila stara sitna buržoazija zanatlija i trgovaca na malo, oslab- 
ljena napretkom kapitalističke privrede, novi niži srednji sloj nemanuel- 
nih radnika i belih okovratnika koji je brzo rastao: ovo je ustrojilo Hand- 
werkerfrage (zanatlijsko pitanje) i Mittelstandsfrage (pitanje srednje 


Ostrogorski (1854-1919), Democracy and the Organization of Political Parties 
(1402), Robert Michels (1876-1936), Zur Soziologie des Parteiwesens in der 
modernen Demokratie (Political Parties) (1911), Georges Sorel (1847-1922), 
Peflexions on Violence (1908). 

~“ Hilaire Belloc, Sonnets and Verse (London 1954), 151, „On a General Elec- 
tan”, epigram XX. 

klase), nemačku politiku za vreme i nakon Velike depresije. Njihov svet 
je definisala veličina, svet „malih ljudi“ protiv „velikih“ interesa, u kojem 
je sama reč „mali“, kao „mali čovek“, „le petit commercant“, „der kleine 
Mann“, postala slogan i poziv na okupljanje. Koliko radikalsko-socijali- 
stičkih novina u Francuskoj je s ponosom nosilo ovo ime: Le Petit Niçois, 
Le Petite Provençal, Le Petite Charente, Le Petit Troyen? Malo, ali ne 
premalo, jer je malom posedu trebalo isto toliko zaštite od kolektivizma 
koliko i velikom, a bilo je potrebno odbraniti superiornost činovnika od 
bilo kakvog nerazlikovanja od iskusnih manuelnih radnika koji su mogli 
imati vrlo slična primanja; posebno jer utemeljene srednje klase nisu bile 
raspoložene da pozdrave niže srednje klase kao sebi ravne. 

Sasvim je razumljivo da je ovo je takođe bilo politička sfera retori- 
ke i demagogije par excellence. U zemljama gde je tradicija radikalnog, 
demokratskog jakobinstva bila snažna, njena retorika, snažna ili nakiće- 
na, zadržala je ,, malog čoveka“ na levici, mada je u Francuskoj ovo sje- 
dinilo veliku količinu nacionalnog šovinizma i značajni potencijal kse- 
nofobije. U centralnoj Evropi njen nacionalistički, a posebno njen anti- 
semitski karakter, nije imao ograničenja. Jevreji su mogli biti poistove- 
ćeni ne samo s kapitalizmom, a posebno s delom kapitalizma koji se 
sudara sa sitnim zanatlijama i malim trgovcima — a to su bankari, nakup- 
ci, osnivači novih lanaca distribucije i robnih kuća — već i s bezbožnim 
socijalistima i, opšte uzev, sa intelektualcima koji podrivaju staro i istine 
o moralu i patrijarhalnoj porodici. 80-ih godina 19. veka antisemitizam 
je postao glavni sastojak organizovanih političkih pokreta „malih ljudi“, 
od zapadnih granica Nemačke, prema istoku Habzburškog carstva, Ru- 
siji i Rumuniji. Takođe ne treba potceniti njegov značaj bilo gde drugde. 
Ko bi posumnjao s obzirom na antisemitske potrese u Francuskoj 90-ih 
godina 19. veka, u deceniji Panamskih skandala i Drajfusove afere," da 
je u tom periodu bilo jedva 60.000 Jevreja u toj zemlji od 40 miliona? 

Tu je bilo i seljaštvo koje je još bilo većinska ekonomska grupa u 
mnogim zemljama, a u onim ostalim najveća. Mada su se seljaci i farme- 


* Godine 1894, kapetan Drajfus iz vrhovnog štaba francuske vojske bio je 
nepravedno osuđen za špijunažu u korist Nemačke. Nakon kampanje da se 
dokaže njegova nevinost, što je podelilo i potreslo čitavu Francusku, bio je 
pomilovan 1899. i napokon rehabilitovan 1906. ,,Afera“ je imala traumatičan 
učinak širom Evrope. 


113 


ri od 80-ih godina 19. veka pa nadalje — u eri depresije — sve više mobi- 
lisali kao ekonomska grupa za pritisak i istinski se pridružili novim, im- 
presivno velikim organizacijama za kooperativu, kupovinu, marketing, 
preradu proizvoda i kredite u tako različitim zemljama poput SAD i Dan- 
ske, Novog Zelanda i Francuske, Belgije i Irske, seljaštvo je retko mobi- 
lisano kao klasa u političke i izborne svrhe — uz pretpostavku da se tako 
raznovrsno mnoštvo moglo smatrati klasom. Svakako da nijedna vlada 
nije mogla dopustiti sebi da zanemari privredne interese tako bitnog 
mnoštva glasača kao što su zemljoradnici u agrarnim državama. Ipak, u 
onoj meri u kojoj je seljaštvo bilo mobilisano u izbornom smislu, to nije 
činjeno pod zemljoradničkim barjacima, čak i kada je bilo očito da se 
snaga pojedinačnog pokreta ili partije, poput populista u SAD 90-ih go- 
dina 19. veka ili socijal-revolucionara u Rusiji (nakon 1902), oslanjala 
na podršku farmera ili seljaka. 

Ako su društvene grupe kao takve bile mobilisane, to su bile i gru- 
pe građana objedinjene podvojenom vernošću, poput religijske i nacio- 
nalne. Podvojenom, jer su masovne političke mobilizacije na osnovu 
veroispovesti, čak i u monoteističkim zemljama, uvek bile blokovi po- 
stavljeni nasuprot drugim blokovima, konfensionalnim ili sekularnim. 
Nacionalističke izborne mobilizacije (ponekad se, kao u slučaju Poljaka 
i Iraca, podudaraju s religioznim) bile su skoro uvek autonomistički po- 
kreti unutar višenacionalnih država. One su imale malo zajedničkog s 
nacionalnim patriotizmom utuvljenim u glavu od strane država — izmi- 
čući ponekad njihovoj kontroli —ili od strane političkih pokreta, normal- 
no onih s desnice, koji su tvrdili da brane „naciju“ od subverzivnih ma- 
njina (vidi glavu 6). 

Međutim, uspon političko-konfesionalnih masovnih pokreta, kao 
opšteg fenomena, suštinski je bio onemogućen ultrakonzervativizmom 
Rimokatoličke crkve, tela s krajnje impresivnim kapacitetom da mobili- 
še i organizuje svoje vemike. Politika, partije, izbori, bili su deo tog ne- 
srećnog 19. veka koga je Rim pokušao da se otarasi još od Silabusa iz 

1864. i Vatikanskog sabora 1870. (vidi Doba kapitala, glava 14, III). Nije 
bilo izmirenja, čemu svedoče proskripcije onih katoličkih mislilaca koji 
su u 9()-im godinama 19. veka i prvoj deceniji 20. veka oprezno predlo- 
bili neku vrstu saglašavanja sa savremenim idejama (,,modernizam“ je 

Pape Pije X osudio 1907). Kakvog je mesta tu moglo biti za katoličku 
politiku, u tom paklenom svetu sekularne politike, osim za potpuno pro- 
tivljenje, a posebno odbranu religijske prakse, katoličkog obrazovanja i 
drugih takvih institucija Crkve koje su bile ranjive zbog države i njenog 
stalnog sukoba sa Crkvom? 

Dakle, pošto je politički potencijal hrišćanskih partija bio ogroman, 
što je i evropska istorija nakon 1945. pokazala," a pošto je očigledno 
rastao sa svakim proširenjem glasačkog prava, crkva se odupirala stva- 
ranju katoličkih političkih partija koje bi formalno podržavala, iako je, 
od ranih 90-ih godina 19. veka, shvatala da je poželjno da se radnička 
klasa drži podalje od bezbožne socijalističke revolucije i, naravno, da 
brine o svojim glavnim biračima, seljaštvu. Ali, uprkos papinom blago- 
siljanju katoličke nove brige za socijalnu politiku (u encikliki Rerum 
Novarum, 1891), na pretke i utemeljivače onoga što će postati hrišćanske 
demokratske partije u vreme nakon 2, svetskog rata Crkva je gledala 
sumnjičavo, a periodično i neprijateljski, ne samo zato što joj se činilo da 
oni, isto kao i „modernizam“, prave kompromise s nepoželjnim težnjama 
laičkog sveta, već takođe jer je Crkva bila nesigurna oko kadrova iz no- 
vog katoličkog srednjeg i nižeg srednjeg sloja, urbanog i ruralnog, iz 
privreda u usponu, koji su u njima pronašli područje za akciju. Kada je 
veliki demagog Karl Liger (1844—1910) u 90-im godinama 19. veka us- 
peo da osnuje prvu veliku modernu masovnu partiju, snažni antisemitski 
pokret niže srednje klase koji je osvojio grad Beč, on je to učinio uprkos 
otporu austrijske hijerarhije. (Narodnjačka stranka još opstaje i vlada 
nezavisnom Austrijom većim delom njene istorije od 1918.) 

Crkva je stoga obično podržavala raznovrsne konzervativne ili re- 
akcioname stranke, ili, u katoličkim nacijama koje su u višenacionalnim 
državama potčinjene, nacionalne pokrete neinficirane sekularnim viru- 
som, s kojima je bila u dobrim odnosima. Uglavnom je podržavala sva- 
kog ko je protiv socijalizma i revolucije. Tako su se izvorne katoličke 
masovne partije i pokreti mogli naći samo u Nemačkoj (gde su nastale 
kroz otpor Bizmarkovoj antiklerikalnoj kampanji 70-ih godina 19. veka), 
u Nizozemskoj (gde je čitava politika poprimila oblik konfesionalnog 


* U Italiji, Francuskoj, Zapadnoj Nemačkoj i Austriji one su izbile na površinu 
kao glavne partije u vladama, a sa izuzetkom Francuske to su i ostale. 

okupljanja, uključujući protestante i nereligiozne, organizovane u verti- 
kalne blokove) i Belgiji (gde su katolici i antiklerikalni liberali oformili 
dvopartijski sistem mnogo pre demokratizacije), 

Još neobičnije su bile protestantske religiozne partije, a tamo gde 
su postojali konfesionalni zahtevi obično su se spojili s drugim slogani- 
ma: nacionalizam i liberalizam (u pretežno nekonformističkom Velsu), 
antinacionalizam (među alsterskim protestantima koji su odabrali savez 
s Britanijom protiv Irske samouprave), liberalizma (u britanskoj Liberal- 
noj partiji ede su nekonformisti postali snažniji kada su stare vigovske 
aristokrate i važni elementi velikog kapitala prebegli u konzervativce 
$0-ih godina 19. veka“). U Istočnoj Evropi religija u politici je bila, 
naravno, politički nerazlučiva od nacionalizma, uključujući —u Rusiji—i 
državu. Car nije bio samo poglavar pravoslavne crkve, već je mobilizo- 
vao pravoslavlje protiv revolucije. Druge velike svetske religije (islam, 
hinduizam, budizam, konfučijanizam), da ne pominjemo kultove ogra- 
ničene na pojedine zajednice i ljude, još su delovale u ideološkom i po- 
ličkom svetu kojem je zapadna demokratska politika bila nepoznata i 
nevažna. 

Ako je religija imala široki politički potencijal, nacionalna identi- 
fikacija je bila podjednako silan, a u praksi i delotvorniji mobilizator. 
Kada je posle demokratizacije britanskog biračkog prava 1884. Irska 
glasala za svoje predstavnike, Irska nacionalistička partija je osvojila sva 
katolička mesta na ostrvu, Osamdeset petoro od 103 člana obrazovalo je 
disciplinovanu falangu iza (protestantskog) vođe irskog nacionalizma 
Čarlsa Stjuarta Parnela (1846-1891). Svuda gde se kroz nacionalnu os- 
vešćenost izražavao politički stav postalo je očigledno da će Poljaci gla- 
sati za Poljake (u Nemačkoj i Austriji), a Česi za Čehe. Politika austrijske 

polovine Habzburškog carstva bila je paralizovana ovakvim nacionalnim 
podelama. Naravno, posle nereda i kontranereda Nemaca i Čeha sredi- 
nom 90-ih godina 19. veka, parlamentarizam je bio potpuno slomljen 
pošto više nije bilo moguće obezbediti nikakvu parlamentarnu većinu za 
bilo kakvu vladu. Dobijanje opšteg prava glasa 1907. nije bilo samo 
ustupak pritisku, već očajnički pokušaj da se mobilišu glasačke mase koje 


" Nekonformisti = usprotivljene protestantske grupe koje nisu potpadale pod 
Englesku crkvu u Engleskoj i Velsu. 

mogu da glasaju za nenacionalne partije (katoličke ili čak socijalističke) 
protiv nepomirljivih i sukobljenih nacionalnih blokova. 
U svom ekstremnom obliku — disciplinovane masovne partije/po- 
kreta — masovna politička mobilizacija je i dalje neuobičajena. Čak i 
među novim radničkim i socijalističkim pokretima monolitni, sveobu- 
hvatni model nemačke socijalne demokratije nipošto nije bio opšti (vidi 
sledeće poglavlje). I pored toga, elementi koji tvore ove nove pojave sada 
se mogu razaznati skoro svuda. Prvo, to su bile osnivačke organizacije 
koje su oblikovale svoju bazu. Savršena tipična masovna partija/pokret 
sastojala se od kompleksa lokalnih organizacija ili ogranaka zajedno sa 
celinom organizacija, svaka takođe s lokalnim ograncima koji imaju po- 
sebnu svrhu, ali ujedinjeni u partiju s dalekosežnim političkim ciljevima. 
Tako je 1914. irski nacionalni pokret činila Ujedinjena irska liga koja je 
obrazovala svoj nacionalni okvir, organizovan izborno — tj. u svakoj par- 
lamentarnoj izbornoj jedinici. Organizovala je izborne kongrese kojima 
je predsedavao predsednik (predsedavajući) Lige i kojima su prisustvo- 
vali ne samo njeni delegati već i oni iz trgovačke komore (gradsko udru- 
ženje sindikalnih ogranaka), samih sindikata, udruženja Zemlja i rad koje 
je zastupalo interese farmera, Gelskog atletskog udruženja, zajedničkih 
udruženja za pomoć kao što je Drevni red Hibernijanaca koje je uzgred 
povezalo ostrvo sa američkom emigracijom, i druga tela. Ovo je bio okvir 
mobilizacije koji je oformio suštinsku vezu između nacionalističkog vođ- 
stva u skupštini i van nje, i masovnog biračkog tela koje je definisalo 
spoljne granice onih koji su podržavali proces Irske autonomije. Tako 
organizovani aktivisti mogu biti zamašna masa: 1913. Liga je imala 
130.000 članova među 3 miliona irskih katolika. "$ 
Kao drugo, masovni pokreti su bili ideološki, Bili su više od prostog 

grupisanja radi pritiska i akcije u korist određenih ciljeva, kao što je od- 
brana vinogradarstva. Tako organizovane grupe, sa specifičnim interesi- 
ma, prirodno su se umnožavale pošto je logika demokratizovane politike 
iziskivala korist zbog koje bi se vršio pritisak na nacionalne vlade i skup- 
štine koje su, u teoriji, osetljive na to. Ali društva, kao što je nemački 
Bund der Landwirte (osnovan 1893, skoro bez odlaganja je — 1894. — 


76 David Fitzpatrick, „The Geography of Irish Nationalism“, Past & Present, 78 
(februar 1978), 127-9. 


117 


okupio 200.000 zemljoradnika), nisu bile povezana s partijama, uprkos 
očiglednim konzervativnim simpatijama Bund-a, u kome su skoro pot- 
puno vladali veliki zemljoposednici. Godine 1898. on se oslanjao na 
podršku 118 (od 397) zastupnika Rajhstaga, koji su bili pripadnici pet 
različitih partija." Za razliku od takvih, koliko god snažnih, grupa s po- 
sebnim interesima, nova partija/pokret je davala celovitu sliku sveta. Ona 
je bila ta. pre nego neki određeni i možda promenljivi konkretni politički 
program, koja je za svoje članove i pristalice stvorila nešto što se zove 
građanska religija“, što je, po Žan-Žaku Rusou i Dirkemu i drugim teo- 
retičarima novog polja, sociologije, trebalo da ujedini moderna društva: 
samo ova pojava omogućava spajanje društvenih segmenata, Religija, 
nacionalizam, demokratija, socijalizam, prateće ideologije fašizma izme- 
đu dva svetska rata: to je držalo na okupu novomobilisane mase kakve 
god da su materijalne interese njihovi pokreti još predstavljali. 
Paradoksalno, u zemljama snažne revolucionarne tradicije, kakve su 
Francuska, SAD, ili onima s mnogo slabijom, poput Engleske, ideologija 
njihovih prohujalih revolucija omogućila je starim ili novim elitama da 
ukrote barem deo novih masa koje su mobilisane strategijama koje su dav- 
no poznate četvrtojulskim besednicima u demokratskoj Severnoj Americi. 
Britanski liberalizam koji je naslednik Slavne vigovske revolucije iz 1688. 
i koji nije prevideo povremene zahteve za kraljeubistvom 1649. u korist 
potomaka puritanskih sekti,* nastavio je nakon 1914. da podržava razvoj 
masovne Laburističke partije. Štaviše, Laburistička partija (osnovana 
1900), takva kakva je bila, raširila je jedra nakon liberala. Republikanski 
radikalizam u Francuskoj nastojao je da apsorbuje i asimiluje narodne ma- 
sovne mobilizacije mahanjem barjakom republike i revolucije protiv svo- 
jih protivnika, I ne bez uspeha. Slogani „nema neprijatelja na levici“, ,je- 
dinstvo svih dobrih republikanaca“, učinili su mnogo da povežu novu na- 
rodnu levicu s ljudima centra koji su vodili Treću republiku. 
Kao treće, sledi da su mobilizacije masa, na svoj način, bile global- 
ne. One su razbile stari, lokalizovani ili regionalni okvir politike, gurnu- 


T H. J. Puhle, Politische Agrarbewegungen in kapitalistischen Industriegesell- 
sehaften (Gottingen 1975), 64. 

* Premijer iz redova liberala lord Rozberi lično je platio za kip Olivera Kromvela 
podignut ispred Parlamenta 1899. 

le ga na marginu ili ga integrisale u sveobuhvatnije pokrete. U svakom 
slučaju, nacionalna politika u demokratizovanim zemljama ostavila je 
manji delokrug čisto regionalnim partijama, čak i u zemljama sa snažno 
izraženim regionalnim razlikama, poput Nemačke i Italije, Tako su se u 
Nemačkoj regionalne karakteristike Hanovera (pripojen Pruskoj ne tako 
davne 1866), gde su antipruska osećanja i odanost staroj Velfskoj dina- 
stiji još bili upamćeni, iskazivale samo kroz davanje marginalno manjeg 
procenta glasova (85% naspram 94-100% na drugim mestima) različitim 
opštenacionalnim partijama.'? To što su konfesionalne ili etničke manji- 
ne, a povrh toga i socijalne i ekonomske grupe, ponekad bile ograničene 
na određene geografske oblasti ne treba da nas dovede u zabludu. U su- 
protnosti sa izbornom politikom starog buržoaskog društva, nova masov- 
na politika je manje spojiva sa starom lokalizovanom politikom zasno- 
vanom na ljudima koji imaju lokalnu vlast i uticaj, poznatima (u francu- 
skom političkom rečniku) kao „uglednici“. Bilo je još mnogo delova 
Evrope, Severne i Južne Amerike — posebno u oblastima kao što su Ibe- 
rijsko i Balkansko poluostrvo, južna Italija i Latinska Amerika — gde 
caciques ili vođe mogu ,,doneti“ blokove klijentskih glasova onome ko 
najviše ponudi, ili još većem vođi. „Gazda“ nije čak ni nestao u demo- 
kratskoj politici, već je sve više partija bivala ta koja mu je davala na 
značaju ili ga bar sačuvala od izolacije i političke nemoći pre nego obr- 
nuto, Starije elite su preobražavanjem zarad uklapanja u demokratiju 
mogle bez teškoća usavršiti različite kombinacije između politike lokal- 
nog zaštitništva i uticaja i politike demokratije. I zaista, poslednje dece- 
nije starog veka i prve novog bile su ispunjene složenim sukobima izme- 
đu starovremenskih „uglednika“ i novih političkih operativaca, lokalnih 
gazda odnosno drugih ključnih elemenata koji upravljaju sudbinom lo- 
kalnih partija. 

Demokratija koja je tako zamenila politiku uglednika — u onoj meri 
u kojoj je već uspela u tome — nije zamenila „narod“ pokroviteljstvom i 
uticajem, već organizacijom, što će reći komitetima, partijskim ugledni- 
cima, aktivističkim manjinama. Ovaj paradoks su uskoro primetili reali- 
stični politički posmatrači koji su ukazali na ključnu ulogu ovakvih ko- 


78 G. Hohorst, J. Kocka, G. A. Ritter, Sozialgeschichtliches Arbeitsbuch Ma- 
terialien zur Statistik des Kaiserreichs 1870-1914 (Munich 1975), 177. 

miteta (ili kokusa, ako koristimo angloameričke nazive), ili čak ,,gvoz- 
denog zakona oligarhije“ za koji je Robert Mihels verovao da ga može 
izvesti iz svoje studije o Nemačkoj socijaldemokratskoj partiji. Mihels 
je takođe primetio kod novih masovnih pokreta sklonost da se odnose s 
poštovanjem prema liderskim ličnostima, mada je prilično preterivao u 
tome." Divljenje koje je nesumnjivo težilo da okruži neke vođe nacio- 
nalnih masovnih pokreta, a koje je na mnogim skromnim zidovima bilo 
ovapločeno portretima Gledstona, velikog starca liberalizma, ili Bebela, 
vođe nemačke socijalne demokratije, u našem periodu je odražavalo cilj 
koji je više ujedinjavao vernike, nego sam taj čovek, Štaviše, bilo je 
mnogo masovnih pokreta bez harizmatskih vođe. Kada je 1891. Čarls 
Stjuart Parmel pao kao žrtva komplikacija u svom privatnom životu i za- 
jedničkog neprijateljstva katoličkog i nonkonformističkog morala, Irci 
su ga se odrekli bez oklevanja — i do sada nijedan vođa nije pobudio 
strasniju odanost od njega, a Parnelov mit je dobrano nadživeo samog 
čoveka. 

Ukratko, partija ili pokret zastupaju svoje sledbenike i deluju u nji- 
hovu korist. Na ovaj način je organizacijama bilo lako da zauzmu mesto 
svojih članova i pristalica, a da zauzvrat njihove vođe vladaju organiza- 
cijom. Strukturisani masovni pokreti stoga nipošto nisu republike jedna- 
kih. Ali njihova kombinacija organizacije i masovne podrške dala im je 
ogromni i nesumnjiv kapacitet: oni su bili potencijalne države. Odista, 
velike revolucije našeg veka su zamenile stare režime, stare države i 
stare vladajuće klase partijama/pokretima ustanovljenima poput sistema 
državne vlasti. Ovaj potencijal je još izrazitiji pošto se čini da je nedosta- 
jao starijim ideološkim organizacijama. Na Zapadu, na primer, religija je 
u ovom periodu izgleda izgubila kapacitet za svoj preobražaj u teokrati- 
ju i, naravno, nije ni nameravala to da učini." Ono što su pobedničke 
crkve uspostavile, bar u hrišćanskom svetu, jesu klerikalni režimi kojima 
su upravljale sekularne ustanove, 


"Michels, op. cit. (Stuttgart 1970), VI, 2. 
* Poslednji primer ovakvog preobražaja verovatno je uspostavljanje Mormonske 
zajednice u Juti posle 1848. 

II 


Demokratija, premda je napredovala, jedva da je počela da menja 
politiku. Pa ipak, njene ponekad već vrlo jasne posledice podstakle su 
najozbiljnije probleme za one koji su vladali državama i za klase u čijem 
se interesu vladalo. Postojao je problem održavanja jedinstva, čak i samih 
država, koji je već bio neodložan u multinacionalnoj politici sukobljenoj 
s nacionalnim pokretima. U Austrijskom carstvu to je već centralni pro- 
blem države, a čak i u Britaniji pojavljivanje masovnog irskog naciona- 
lizma razbilo je strukturu uhodane politike. To su problemi kako da se 
održi stalnost razborite politike, onako kako to vide elite zemlje — pre 
svega u ekonomskim pitanjima. Ne bi li se demokratija neizbežno meša- 
la u delatnost kapitalizma i to— kako su biznismeni smatrali — na njegovu 
štetu? Ne bi li to u Britaniji ugrozilo slobodnu trgovinu, za koju su sve 
partije bile religiozno vezane? Nije li pretila zdravim finansijama i zlat- 
nom standardu, osnovnom principu svake cenjene ekonomske politike? 
Ova poslednja pretnja u SAD se činila neposrednom, pošto je masovna 
mobilizacija populizma u 90-im godinama 19. veka usmerila svoje naj- 
strasnije retoričke munje protiv — da citiram njihovog velikog govornika 
Vilijema Dženingsa Brajena — raspinjanja čovečanstva na krst od zlata. 
Opšte uzev, i pre svega, postojao je problem garantovanja legitimnosti, 
možda i samog opstanka društva kakvo je tada bilo ustrojeno, kada se 
suočilo s pretnjom masovnih pokreta za socijalnu revoluciju. Ove pretnje 
čine sve još opasnijim, jer je neporeciva neefikasnost parlamenata iza- 
branih demagogijom i pocepanih nepomirljivim partijskim sukobima i 
nesumnjivom korupcijom političkog sistema koji više ne počiva na lju- 
dima čije je bogatstvo nezavisno, već sve Više na ljudima čije su karijere 
i bogatstvo zasnovani na njihovom uspehu u novoj politici. 

Oba ova fenomena je bilo nemoguće prevideti. U demokratskim 
zemljama s podeljenom Vlasti, kao što je SAD, vlada (tj. izvršna grana 
vlasti koju predstavlja predsedništvo) bila je do izvesne mere nezavisna 
od izabrane skupštine, mada je bilo verovatno da će biti paralisana svo- 
jom protivtežom. (Iako su demokratski izbori za predsednika predstav- 
ljali još jednu opasnost.) U evropskom obrascu predstavničkog vladanja, 
gde su vlade, osim ako još nisu bile zaštićene monarhijom starog kova, 
u teoriji bile zavisne od izabranih skupština, njihov problem se činio 

nepremostiv, Zapravo, one su često dolazile i odlazile kao grupe turista 
u hotelima, kako se jedna kratka parlamentarna većina raspadala, za njom 
je sledila druga. Francuska, majka evropskih demokratija, verovatno je 
držala rekord sa 52 kabineta u manje od 39 godina, između 1875. i izbi- 
janja rata, od kojih je samo 11 trajalo 12 meseci ili više. Očigledno je da 
ista imena običavaju da se ponovo pojavljuju u mnogima od njih. Sasvim 
je razumljivo da je stvarno jedinstvo vlade i politike bilo u rukama stal- 
nih. neizabranih i nevidljivih birokratskih nameštenika. Što se tiče ko- 
rupcije. ona verovatno nije bila veća nego u ranom 19. veku kada su 
vlade, poput britanske, podelile svojim rođacima i pristalicama, ispravno 
nazvane, „profitne položaje pod Krunom“ i unosne lukrativne sinekure. 
Ali čak i kada nije bilo toga, bilo je vidljivije kada su samoprobitačni 
političari unovčavali, na jedan ili drugi način, vrednost svoje podrške ili 
protivljenja biznismenima ili drugim zainteresovanim stranama. Sve to 
je bilo još vidljivije, pošto se nepodmitljivost stalnih viših javnih ruko- 
vodilaca i sudija u ustavnim zemljama, sada pretežno zaštićena od dvo- 
struke opasnosti izbora i patronata — s glavnim izuzetkom SAD" — gene- 
ralno uzimala kao gotova činjenica, barem u zapadnoj i centralnoj Evro- 
pi. Skandali vezani za političku korupciju pojavili su se ne samo u zem- 
ljama gde zvuk novca koji menja ruke nije bio prigušen, kao u Francuskoj 
(Vilsonov skandal, 1885, Panamski skandal, 1892-1893), već i tamo gde 
jeste, kao u Britaniji (Skandal Markoni, 1913, u koji su bila umešana dva 
samoprobitačna čoveka, Lojd Džordž i Rufus Isaks, kasnije Lord glavni 
sudija i Vicekralj Indije).*' Parlamentarna nestabilnost i korupcija su, 
naravno, mogli da budu povezani tamo gde su vlade izgradile većinu 
suštinski na pridobijanju glasova za političke usluge, što je skoro neiz- 


* ak i ovde je Civilna služba osnovana 1883. da postavi temelje Federalne ci- 

vilne službe nezavisne od političkog patronata, Ali patronat ostaje važan u naj- 

većem broju zemalja, više nego što se obično pretpostavlja. 

** Transakcije unutar kohezivne vladajuće elite, koje bi šokirale demokratske 
posmatrače i političke moraliste, nisu bile neuobičajene. Kad je 1895. umro lord 
Randolf Čerćil, Vinstonov otac, koji je bio ministar finansija, dugovao je nekih 
60.000 funti Rotšildu, za koga se moglo očekivati da ima interes u nacionalnim 
finansijama, Veličina ovog duga u našim vremenima označena je činjenicom da 
je ova pojedinačna suma iznosi oko 0,4% ukupnog prihoda od poreza na dohodak 

bežno imalo finansijsku dimenziju. Kao što smo već primetili, Đovani 
Đoliti je bio majstor ove strategije u Italiji, 

Savremenici iz gornjih redova društva bili su bolno svesni opasno- 
sti demokratizovane politike i, uopšteno govoreći, narastajuće važnosti 
„masa“. Ovo nije bila briga samo ljudi u javnim glasilima, poput uredni- 
ka Le Temps i La Revue des Deux Mondes — tvrđava uvaženog francuskog 
mišljenja — koji su 1897. izdali knjigu s karakterističnim naslovom Or- 
ganizacija opšteg prava glasa: kriza moderne države,“ ili razmišljanja 
konzervativnog prokonzula i kasnijeg ministra Alfreda Milnera (1854 
1925), koji je 1902. rekao za britanski parlament (u privatnom razgovo- 
ru) da je to ,lopovska družina u Vestminsteru“.5! Znatna količina pesi- 
mizma koja prožima buržoasku kulturu od 80-ih godina 19. veka nadalje 
nesumnjivo odražava osećanje napuštenosti vođa od njihovih bivših 
sledbenika iz elita čije su se utvrde odbrane od masa raspadale, od obra- 
zovane i kulturne manjine (tj. prvenstveno dece iz dobrostojećih porodi- 
ca) napadnute od ,,onih koji su se tek oslobodili od ... nepismenosti i 
poluvarvarstva“,šž odnosno odsečenih rastućom plimom civilizacije koja 
je prilagođena tim masama. 

Nova politička situacija razvijala se postepeno, a neravnomerno, u 
zavisnosti od unutrašnje istorije pojedinačnih država. To čini teškim i 
skoro bespredmetnim uporedno razmatranje politike 70-ih i 80-ih godina 
19. veka, Činilo se da je iznenadni međunarodni uspon masovnog rad- 
ničkog i socijalističkog pokreta u 80-im godinama 19. veka i nakon njih 
(vidi sledeću glavu) stavio brojne vlade i vladajuće klase u suštinski 
slične teškoće, mada danas vidimo da nisu samo masovni pokreti prouz- 
rokovali brige vladama, Šire posmatrano, u većini evropskih država sa 
ograničenom ustavnošću i ograničenim pravom glasa, politička nadmoć 
liberalne buržoazije s polovine veka (vidi Doba kapitala glave 6, I, 13, 
III) iščezla je tokom 70-ih godina 19. veka, ako ni zbog čega drugog onda 
kao nusproizvod Velike depresije: u Belgiji 1870, u Nemačkoj i Austriji 


80 C, Benoist, L'Organisation du suffrage universel. La crise de l'etat moderne 
(Paris 1897). 

8t C, Headlam (urednik), The Milner Papers (London 1931-3), 11, 291. 

#2 T. H. S. Escott, Social Transformations of the Victorian Age (London 1897), 
166. 

1879, u Italiji u 70-im godinama 19. veka, a u Britaniji 1874. Osim uz- 
grednih povrataka na vlast, ona više nikada neće dominirati. U novom 
periodu u Evropi se nije pojavio podjednako jasan politički obrazac, 
mada je u SAD Republikanska partija, koja je vodila Sever do pobede u 
Građanskom ratu, u pravilu nastavila da osvaja predsedničko mesto sve 
do 1913. U onoj meri u kojoj su se nerešivi problemi, odnosno osnovni 
izazovi revolucije ili otcepljenja, mogli držati van parlamentarne politike, 
državnici su mogli žonglirati parlamentarnim većinama s menjanjem 
grupa onih koji nisu želeli da prete ni državi, ni društvenom poretku. A u 
većini slučajeva bilo je moguće držati ih po strani, mada je u Britaniji 
80-ih godina 19. veka iznenadna pojava čvrstog i ratobornog bloka Irskih 
nacionalista, voljnog da sruši Donji dom engleskog parlamenta, a u po- 
ziciji da drži ravnotežu u njemu, odmah preobrazila parlamentarnu poli- 
tiku i dve partije koje su vodile svoju dekorativnu pas-de-deux. Ili je 
1866. u najmanju ruku ubrzala jurnjavu bivših vigovskih plemića milio- 
nera i liberalnih biznismena u Torijevsku partiju koja se, kao i Konzer- 
vativna i Unionistička partija (koja se suprotstavljala Irskoj autonomiji), 
sve više razvijala kao jedinstvena partija zemljišnog bogatstva i velikog 
biznisa. 

Drugde je situacija, mada očigledno mnogo dramatičnija, bila znat- 
no jednostavnija. U obnovljenoj španskoj monarhiji (1874) rascepkanost 
poraženih protivnika sistema — republikanaca na levici i karlista na de- 
snici — omogućila je Kanovasu (1828-1897), koji je bio na vlasti tokom 
većeg dela perioda između 1874. i 1897, da manipuliše političarima i 
seoskim glasovima. U Nemačkoj 80-ih godina 19. veka slabost nepomir- 
ljivih elementata je omogućila Bizmarku da upravlja na zadovoljavajući 
način, a suzbijanje značajnih slovenskih partija u Austrijskom carstvu na 
isti naćin je koristilo elegantnom aristokratskom bulevardijeu (bonviva- 
nu) grofu Tafeu (1833-1895, na položaju 1879-1893). Francuska desni- 
ca. koja je odbila da prihvati republiku, bila je stalna glasačka manjina, 
a vojska nije osporavala civilne vlasti: otuda je republika preživela broj- 
ne i opasne krize koje su je potresale (1877, 1885-1887, 1892—1893.i 
tokom Drajfusove afere 1894-1900). U Italiji je Vatikanov bojkot seku- 
lame i antiklerikalne države olakšao Depretisu (1813-1887) da vodi po- 
liuku ,transformizma“, tj. pretvaranja protivnika u pristalice vlade. 

Istini za volju, jedini izazov za sistem je bio vanparlamentaran — a 
pobunu odozdo u ustavnim zemljama, za sada, nije trebalo uzimati za 0z- 
biljno, pošto su vojske, čak i u Španiji, klasičnoj teritoriji pronunciamen- 
tos-a, bile mirne. A tamo gde su, kao na Balkanu ili u Latinskoj Americi, i 
pobune i naoružani ljudi u politici ostali uobičajeni delovi ambijenta, oni 
su takođe bili delovi sistema, više nego njegovi mogući izazovi. 

Pa ipak, bilo je malo verovatno da će ova situacija potrajati. A kada 
su se vlade našle u situaciji da se suprotstave usponu očigledno nepomir- 
ljivih snaga u politici, njihov prvenstveni poriv je bio da ih suzbiju. Biz- 
mark, majstor manipulacije politikom ograničenog glasačkog prava, u 
70-im godinama 19. veka nije znao šta da radi kada se suočio sa onim što 
je smatrao za organizovane mase katolika koje su bile odane reakcionar- 
nom Vatikanu koji je „iza gora“ (otuda izraz naziv ,ultramontanski“), i 
objavio im je antiklerikalni rat (takozvani Kulturkampf odnosno borba u 
kulturi, 70-ih godina 19. veka). Suočen sa usponom socijaldemokrata, 

1879. je tu partiju stavio van zakona. Pošto se povratak na otvoreni ap- 
solutizam pokazao nemogućim, i naravno nezamislivim — zabranjenim 
socijaldemokratama je dopušteno da predlože izborne kandidate — doži- 
veo je neuspeh u oba slučaja. Pre ili kasnije — u slučaju socijalista, nakon 
njegovog pada 1889. — vlade su morale da žive s novim masovnim po- 
kretima. Austrijski car, čiju je prestonicu osvojila demagogija socijalhri- 
šćanstva, tri puta je odbio da prihvati njihovog lidera Lugera za gradona- 
čelnika Beča, pre nego što je 1897. poklekao pred neizbežnošću. Godine 
1866. belgijska vlada je vojnom silom suzbila talas štrajkova i nereda 
belgijskih radnika — koji su bili među najsiromašnijima u Zapadnoj Evro- 
pi—iutamničila socijalističke vođe, bez obzira na to da li su bili umeša- 
ni u nerede. Pa ipak, sedam godina kasnije, nakon delotvornog general- 
nog štrajka, dozvoljena je neka vrsta opšteg prava glasa. Italijanska vla- 
da je 1893. poubijala sicilijanske seljake, a 1898. milanske radnike. Posle 
pedeset leševa u Milanu ipak su promenili kurs. Opšte uzev, devedesete 
godine 19. veka, decenija pojave socijalizma kao masovnog pokreta, 
označava prelomnu tačku. Doba novih političkih strategija je počelo. 
Generacije čitalaca koje su odrasle posle Prvog svetskog rata može 
iznenaditi da nijedna vlada u to vreme nije ozbiljno razmatrala odustaja- 
nje od ustavnih i parlamentarnih sistema. U stvari, nakon 1918. liberalni 

konstitucionalizam i predstavnička demokratija su na širokom frontu 
odstupile, mađa su delimično obnovljene posle 1945, U našem periodu 
to nije bio slučaj, Čak i u carističkoj Rusiji poraz revolucije iz 1905. nije 
vodio potpunom ukidanju izbora i skupštine (Dume). Za razliku od 1849, 
(vidi Doba kapitala, glava 1), nije bilo jednostavnog povratka na reakci- 
ju, iako se na kraju svog perioda na vlasti Bizmark igrao sa idejom o 
obustavljanju ili ukidanju ustava. Buržoasko društvo je možda bilo uzne- 
mireno oko toga kuda ide, ali je bilo dovoljno samouvereno, i to ne samo 
zbog velikog svetskog ekonomskog talasa koji je bio u usponu, a koji 
teško da je ohrabrivao pesimizam. Čak i oni koji su zastupali politički 
umerene stavove (osim ako nisu imali diplomatske ili finansijske intere- 
se da ona budu oprečna), željno su iščekivali Rusku revoluciju, od koje 
se obično očekivalo da mrlju na evropskoj civilizaciji pretvori u pristoj- 
nu, građansko-liberalnu državu, i odista, unutar Rusije, srednja klasa i 
intelektualci su sa oduševljenjem podržali revoluciju 1905, za razliku od 
one iz oktobra 1917. Drugi pobunjenici su bili beznačajni. Vlade su osta- 
le neobično hladne tokom anarhističke epidemije ubistava u 90-im godi- 
nama 19. veka, u kojima su kao žrtve pala dva monarha, dva predsednika 
i jedan premijer," a posle 1900. niko nije, van Španije i delova Latinske 
Amerike, bio ozbiljno uznemiren zbog anarhizma. Po izbijanju rata 1914. 
francuski ministar unutrašnjih poslova nije se ni zamarao time da pohap- 
si revolucionare i antimilitarističke subverzivce (uglavnom anarhiste i 
anarhosindikaliste) koji su smatrani opasnim po državu, a čiju je listu 
njegova policija dugo sastavljala, baš za ovakve prilike. 

Ali, ako se (za razliku od decenija nakon 1917) buržoasko društvo, 
kao celina, nije osećalo ozbiljno i neposredno ugroženo, ni njegove de- 
vetnaestovekovne vrednosti i istorijska očekivanja nisu do sada bila oz- 
biljno podrivena. Očekivalo se da će se kroz civilizovano ponašanje, 
vladavinu zakona i liberalne institucije nastaviti njihov sekularni napre- 
dak. Ostalo je mnogo divljaštva, posebno (kako su „cenjeni“ bili uvereni) 
među nižim staležima, i, naravno, među sada srećno kolonizovanim ,,ne- 
civilizovanim“ narodima. Još su postojale države, čak i u Evropi, kao što 
su Rusko i Osmansko carstvo, gde su sveće razuma sablasno treperile ili 


+ Italijanski kralj Umberto, austrijska carica Elizabeta, predsednici Francuske 
Sadi Kamo i SAD Mek Kinli, i Španski premijer Kanovas. 

su bile ugašene. Ali istinski skandali koji su uzbudili nacionalno odnosno 
internacionalno javno mnjenje ukazuju koliko su velika bila očekivanja 
građanstva u buržoaskom svetu u vreme mira: Drajfus (odbijanje da se 
ispita jedna pravosudna greška), Ferer 1909. (pogubljenje jednog špan- 
skog pedagoga lažno optuženog da je predvodio talas nereda u Barselo- 
ni), Cabern 1913. (dvadeset demonstranata zatvorenih preko noći od 
strane nemačke armije u gradu u Alzasu). S kraja 20. veka možemo se 
samo s melanholičnim neverovanjem osvrtati na razdoblje kada se za 
masakre, koji se dešavaju skoro svakodnevno u današnjem svetu, vero- 
valo da su monopol Turaka i nekih plemena. 


III 


Vladajuće klase su se tako odlučile za nove strategije, iako su učini- 
le najviše što su mogle da ograniče uticaj uverenja masa i masovnih birač- 
kih tela na njihove lične, a i interese države, i na oblikovanje i stalnost 
visoke politike. Njihova glavna meta bio je radnički i socijalistički pokret 
koji se oko 1890. godine pojavio iznenadno i internacionalno, kao masov- 
ni fenomen (vidi sledeću glavu). Kao što se ispostavilo, pokazaće da je 
lakše nositi se s tadašnjim nacionalističkim pokretima koji su se pojavili 
u ovom razdoblju ili koji su, ako su već prisutni, ušli u novu fazu militan- 
tnosti, autonomaštva i separatizma (vidi glavu 6). Što se tiče katolika, oni 
su bili, osim ako se nisu poistovetili s nekim autonomističkim nacionaliz- 
mom, relativno laki za integraciju, pošto su bili društveno konzervativni 
—a što je bio slučaj s retkim socijalhrišćanskim partijama kakva je bila 
Ligerova — i obično zadovoljni sa zaštitom posebnih crkvenih interesa, 

Uvesti radničke pokrete u institucionalizovanu političku igru bilo je 
teško, u meri u kojoj su poslodavci, suočeni sa štrajkovima i sindikatima, 
bili još sporiji u napuštanju politike jake pesnice, u korist one u somotskoj 
rukavici, čak i u miroljubivoj Skandinaviji. Rastuća moć velikog biznisa 
bila je posebno nepokolebljiva. U većini zemalja, posebno u SAD i Ne- 
mačkoj, poslodavci kao klasa se nikad nisu pomirili sa sindikatima do 

1914. godine, a čak i u Britaniji, gde su u načelu, a često i u praksi, već, 
dugo bili prihvaćeni, 90-ih godina 19. veka je viđena kontraofanziva po- 
slodavaca protiv sindikata, iako su vladini nameštenici sledili politiku 
pomirenja, a vođe Liberalne partije su činile sve što su mogle da ubede 

radnike i zadobiju njihov glas. To je takođe bilo politički teško tamo gde 
su nove radničke partije odbijale sve nagodbe s buržoaskom državom i 
sistemom na nacionalnom nivou — retko su bile tako nepomirljive na polju 
lokalne vlasti — kao što su težile da čine one koje su 1889. pristupile Inter- 
nacionali kojom su dominirali marksisti. (Nerevolucionarna i nemarksi- 
stička radnička politika nije izazivala ovakve probleme.) Ali do 1900, 
godine postalo je jasno da se pojavilo umereno odnosno reformističko 
krilo u svim socijalističkim masovnim pokretima; odista, čak je i među 
marksistima našlo svog ideologa u Edvardu Bernštajnu koji je tvrdio da 
je „pokret bio sve, a krajnji cilj ništa“, i čiji je netaktični zahtev za revizi- 
ju marksističke teorije prouzrokovao skandal, bes i strasnu raspravu u 
socijalističkom svetu. U međuvremenu politika masovnog biračkog prava, 
čiji je oduševljeni pobomik bila čak i većina marksističkih partija, dopu- 
štala je njihovim armijama da postanu maksimalno vidljive, tako da nije 
bilo drugog izbora do da se te partije tiho uklope u sistem. 

Svakako da socijalisti još nisu mogli da budu uvedeni u vlade. Od 
njih se nije moglo očekivati da tolerišu ,reakcionarne“ političare i vlade. 
Pa ipak, politička uvođenja barem umerenih predstavnika rada u šire 
saveze u korist reformi, unija svih demokrata, republikanaca, antikleri- 
kalaca ili „narodnih ljudi“, posebno protiv mobilisanih protivnika ovih 
opravdanih ciljeva, imala su dobre šanse da uspeju. To je od 1889. godi- 
ne sistematski razvijano u Francuskoj pod Valdekom Rusoom (1846— 
1904), arhitektom vlade republikanskog jedinstva protiv neprijatelja koji 
su tako očigledno izazvali Drajfusovu aferu; u Italiji je to radio Zanarde- 
li, čija se vlada oslanjala na podršku krajnje levice, a kasnije Đoliti, ve- 
liki lažov i izmiritelj. U Britaniji - nakon nekih teškoća u 90-im godina- 
ma 19. veka — Liberali su 1903. godine napravili izborni pakt s mladim 
Laburističkim predstavničkim komitetom, što je potonjima omogućilo 
da 1906. godine, kao Laburistička partija, uđu u skupštinu s pokojim 

predstavnikom. Drugde je zajednički interes u širenju prava glasa među- 
sobno privukao socijaliste i druge demokrate, kao u Danskoj, gde je 1901. 
godine — prvi put u Evropi — vlada računala, i mogla da se osloni, na 
podršku Socijalističke partije. 

Razlog za ove ponude krajnjoj levici, od strane parlamentarnog 
centra, nije bio u potrebi za socijalističkom podrškom, jer su čak i velike 

socijalističke partije bile manjinske grupe koje su u većini slučajeva mo- 
gle lako biti isključene iz parlamentarne igre, poput komunističkih par- 
tija uporedive veličine u Evropi posle Drugog svetskog rata. Nemačke 
vlade su najopasnije od svih ovakvih partija držale na ledu takozvanog 
Sammlungspolitik (politike opšteg jedinstva), tj. sastavljanja većine od 
garantovanih antisocijalističkih konzervativaca, katolika i liberala, Bilo 
je prilično privlačno iskoristiti mogućnosti pripitomljavanja ovih divljih 
zveri iz političke šume, što su razboriti ljudi iz vladajuće klase uskoro 
primetili. Strategija mekog zagrljaja je imala različite rezultate, a bes- 
kompromisnost poslodavaca koja je omogućila prisilu i izazvala masov- 
ne industrijske sukobe nije olakšala stvari, ali je u celini funkcionisala, 
budući da je uspela da pocepa masovne radničke pokrete na umereno i 
nepomirljivo radikalno krilo — koje je obično u manjini — izolujući ove 
poslednje. 

Ipak, što je nezadovoljstvo bilo manje oštro, demokratija se mogla 
lakše pripitomiti. Nova strategija je tako uključivala spremnost da se opro- 
ba s programima društvene reforme i socijalnog staranja, što je podrivalo 
klasičnu liberalnu privrženost, karakterističnu za sredinu 19. veka, vlada 
koje su se držale podalje od polja rezervisanog za privatno preduzetništvo 
i samopomoć. Britanski pravnik A. V. Dajsi (1835-1922) video je pami 
valjak kolektivizma, koji je bio u pokretu još 1870. godine, kako porav- 
nava krajolik lične slobode u centralizovanu i nivelišuću tiraniju školskih 
obroka, zdravstvenog osiguranja i starosnih penzija. I u nekom smislu 
Bizmark je bio u pravu, logičan kao i uvek, već u 80-im godinama 19. veka 
odlučio je da ambicioznom šemom socijalnog osiguranja izmakne tlo pod 
nogama socijalističkoj agitaciji, a njega su na ovom putu sledile i austrij- 
ske i britanske liberalne vlade od 1906. do 1914. (starosne penzije, berza 
rada, zdravstveno osiguranje i nadoknade za nezaposlene), a nakon nekog 
oklevanja još i Francuska (starosne penzije 1911. godine). Prilično čud- 
novato, skandinavske zemlje, danas ,,države socijalne brige“ par excellen- 
ce, sporo su se uključivale, a nekoliko zemalja je napravilo samo uslovne 

pomake u tom smislu, SAD Kamegija, Rokfelera i Morgana nisu ni to. U 
tom raju slobodnog preduzetništva čak je i dečji rad ostao bez kontrole 
saveznog zakona. Mada je 1814, godine on zakonom nominalno zabranjen 
(u teoriji), jednako je postojao u Italiji, Grčkoj i Bugarskoj. Zakoni o na- 

doknadi radnicima za nesrečne slučajeve, opštevažeći od 1905. godine, 
nisu bili interesantni za Kongres i bili su proglašeni neustavnim od strane 
sudova. Sa izuzetkom Nemačke, ovakvi programi društvene brige bili su 
skromni sve do poslednjih godina pred Prvi svetski rat, a čak iu Nemačkoj 
očigledno nisu uspeli da zaustave rast socijalističke partije. I pored toga, 
trend. značajno brži u protestantskim zemljama Evrope i u Australaziji 
nego dnygde; bio je ustanovljen. 

Dajsi je takođe bio u pravu u naglašavanju neizbežnog rasta uloge 
i značaja državnog aparata, čime je ideal neintervencionističke države 
bio napušten, Mereno modernim standardima, birokratija je ostala ume- 
rena. mada je rasla po visokoj stopi — nigde kao u Velikoj Britaniji gde se 
broj vladinih zaposlenika utrostručio između 1891. i 1911. U Evropi, oko 
1914. godine, bio je u rasponu od niskih 3% radne snage u Francuskoj 
—ašto je prilično iznenađujuća činjenica — do visokih 5,5-6% u Nemač- 
koj —i jednako iznenađujuća činjenica — Švajcarskoj.5% Radi poređenja, 
u Evropskoj ekonomskoj zajednici 70-ih godina 19. veka, birokratija je 
činila između 10 i 13% zaposlenog stanovništva. 

Ali ne bi li se do odanosti masa stiglo i bez skupe socijalne politike 
koja je mogla da sreže profite preduzetnika na čiju se privredu oslanjala? 
Kao što smo videli, verovalo se ne samo da imperijalizam može da plati 
socijalne reforme već je to takođe bilo popularno, Kao što se ispostavilo, 
rat, ili barem izgledi za uspešan rat, imali su još veći ugrađeni demagoš- 
ki potencijal. Britanska konzervativna vlada je iskoristila Južnoafrički 
rat (1899-1902) da zbriše svoje liberalne protivnike na ,,Kaki izborima“ 
1900. godine, a američki imperijalizam je uspešno mobilisao popularnost 
oružja za rat protiv Španije 1898. godine. U stvari, vladajuće elite SAD, 
predvođene Teodorom Ruzveltom (1858-1919, predsednik 1901-1909), 
upravo su otkrile kauboja s pištoljem kao simbol pravog amerikanizma, 
slobode i domorodačke bele tradicije protiv nadirućih hordi imigranata 
nižih slojeva, i velikog grada kojeg je nemoguće kontrolisati. Od tada je 
taj simbol bio u širokoj upotrebi. 

Međutim, u pitanju je širi problem. Može li se režimima država i 
vladajućim klasama dati novi legitimitet u svesti demokratski mobilisa- 
nih masa? Dobar deo istorije ovog razdoblja sastoji se od pokušaja da se 


* Flora, op cit, glava 5. 

odgovori na ovo pitanje. Zadatak je bio neodložan, jer su stari mehaniz- 
mi društvene subordinacije očito propadali. Tako su nemački konzerva- 
tivci —u suštini, partija birača odanih velikim zemljoposednicima i plem- 
stvu — između 1881. i 1912. izgubili pola svog udela u ukupnom broju 
glasova, iz prostog razloga što je 71% njihovih glasova dolazilo iz sela 
manjih od 2.000 stanovnika, koje je nastanjivao sve manji deo stanovni- 
štva, a samo 5% iz velikih gradova od preko 100.000 stanovnika, u koje 
su se Nemci slivali. Stare privrženosti su još mogle da funkcionišu na 
posedima pomeranskih junkera, gde su konzervativci zadržali skoro 
polovinu glasova, ali čak i u Pruskoj kao celini, oni su mogli da mobilišu 
samo 11-12% birača.*“ Situacija te druge klase gospodara, liberalne bur- 
žoazije, bila je još dramatičnija. Ona je trijumfovala razbijanjem druš- 
tvene povezanosti starih hijerarhija i zajednica, odabiranjem tržišta na- 
suprot ljudskih odnosa, Gesellschaft protiv Gemeinschaft-a, a kad su 
mase stupile na političku scenu sledeći sopstvene interese, bile su nepri- 
Jateljski raspoložene prema svemu onom što je zastupao buržoaski libe- 
ralizam. Nigde to nije bilo tako očigledno kao u Austriji, gde su se libe- 
rali do kraja veka sveli na mali, izolovani ostatak urbanih Nemaca iz la- 
godne srednje klase i nemačkih Jevreja. Bečku opštinu, njihovu tvrđavu 
u 60-im godinama 19. veka, izgubili su od radikalnih demokrata, antise- 
mita, nove hrišćanskosocijalističke partije i napokon socijaldemokrata. 
Čak i u Pragu, gde je ovo buržoasko jezgro moglo da tvrdi da predstavlja 
interese neznatne i oslabljene nemačke jezičke manjine svih klasa (nekih 
30.000, a od 1910. godine samo 7% stanovništva), oni nisu zadržali ver- 
nost ni nemačkih studenata nacionalista (volkisch) i male buržoazije, niti 
socijaldemokrata odnosno politički pasivnih nemačkih radnika, čak ni 
deo Jevreja." 

A šta je sa samom državom koju su još obično predstavljali monar- 
si? Ona bi mogla biti potpuno nova, u nedostatku bilo kakvih odgovara- 
jućih istorijskih prethodnika, kao u Italiji i novom Nemačkom carstvu, 


84 Izračunato prema: Hohorst, Kocka, Ritter, op cit, 179. 

85 Gary B. Cohen, The Politics of Ethnic Survival Germans in Prague 1861-1914 
(Princeton 1981), 92-3. 

* Pomeranija, područje duž Baltika, severoistočno od Berlina, danas je deo 
Poljske. 

da ne pominjemo Rumuniju i Bugarsku. Njihovi vladajući sistemi mogu 
biti proizvod skorašnjih poraza, revolucija i građanskog rata, kao u Fran- 
cuskoj, Španiji a iu SAD nakon građanskog rata, da ne pominjemo reži- 
me koji su se neprestano menjali u latinoameričkim republikama. U dav- 
no ustanovljenim monarhijama — čak i u Britaniji 70-ih godina 19. veka 
republikanska agitacija je bila, ili se činilo da jeste, daleko od zanemar- 
ljive. Nacionalne agitacije su sakupljale snagu. Da li se zahtev države za 
vernošću svih svojih subjekata odnosno građana mogao prihvatiti kao 
gotova činjenica? 

Sledstveno tome, ovo je bio trenutak kada vlade, intelektualci i bi- 
znismeni otkrivaju politički značaj iracionalnosti. Intelektualci su pisali, 
ali su vlade delovale. „Ko god zasniva svoje političko razmišljanje na 
preispitivanju načina na koji deluje ljudska priroda, mora početi s preva- 
zilaženjem sopstvenih težnji da preuveliča intelektualnost ljudskog ro- 
da“: tako je 1908. godine pisao britanski politikolog Graham Valas), 
svestan takođe da piše epitaf devetnaestovekovnom liberalizmu. Poli- 
tički život je tako postao sve više ritualizovan i ispunjen simbolima i 
javnim proglasima, kako očevidnim tako i subliminalnim. Kako su drev- 
ni običaji — uglavnom religiozni — zajamčena potčinjenost, pokornost i 
odanost erodirali, sada se očita potreba za nečim što će da ih zameni su- 
srela s pronalaskom tradicije, korišćenjem starih i iskušanih pobuđivača 
emocija kao što su kruna i vojna slava i, kao što smo videli (vidi prethod- 
nu glavu), novih, poput imperije i kolonijalnog osvajanja. 

Kao i hortikultura, ovaj razvoj je bio mešavina sađenja odozgo i 
rasta —ili u svakom slučaju spremnosti za sadnju — odozdo. Vlade i vla- 
dajuće elite svakako su znale šta rade kad su ustanovile nove nacionalne 
svetkovine, kao što je 14. jul u Francuskoj (1880), ili razvile ritualizaciju 
britanske monarhije koja je postajala sve više hijeratična i zamršenija, od 
svog početka u 80-im godinama 19. veka,#7 Doista, merodavni komen- 
tator britanskog ustava, nakon proširenja prava glasa 1867. godine, lu- 
cidno je pravio razliku između njegovih „efikasnih“ delova kojima je 


% Graham Wallas, Human Nature in Politics (London 1908), 21. 

“ David Cannadine, „The Context, Performance and Meaning of Ritual The British 
Monarchy and the ‘Invention of Tradition’ e 1820-1977“, u: E. J. Hobsbawm, T, 
Ranger (urednici), The Invention of Tradition (Cambridge 1983), 101-64. 

vlada, zapravo, upravljala i ,dostojanstvenih“ delova, čija je funkcija bila 
da mase ostanu srećne dok se njima vlada.#* Mase mermemih i gorosta- 
snih zidova kojima su države želele da potvrde svoju legitimnost — po- 
najpre novo Nemačko carstvo — ispunile su njihove otvorene prostore 
koje je trebalo da isplaniraju vlasti, a što su i učinile, ali više zarad finan- 
sijske nego umetničke koristi brojnih arhitekata i skulptora. Britanska 
krunisanja su sada, prilično svesno, organizovana kao političko-ideološ- 
ke aktivnosti za udvaranje masama. 

I pored toga, one nisu stvorile potrebu za emocionalno zadovolja- 
vajućim ritualom i simbolizmom, Donekle su otkrile i ispunile prazninu, 
koju je ostavio politički racionalizam liberalne ere, novom potrebom 
obraćanja masama i preobražavanjem samih tih masa. S tim u vezi, izna- 
laženje tradicija je teklo paralelno s komercijalnim otkrićem masovnog 
tržišta i masovnog spektakla i zabave koji pripadaju istim decenijama. 
Reklamna industrija, premda začeta u SAD-u nakon Građanskog rata, 
prvi put je došla do izražaja. Moderni poster je rođen 80-ih i 90-ih godi- 
na 19. veka. Opšti okvir socijalne psihologije (psihologija „gomile“ po- 
stajala je sve razgranatija tema i za francuske profesore i američke rek- 
lamne gurue) povezao je u godišnji Royal Tournament (započet 1880) 
javni prikaz slave i drame britanskih oružanih snaga, i iluminacije na 
morskim obalama Blekpula, tog igrališta za nove proleterske izletnike; 
kraljicu Viktoriju i Kodak devojku (proizvod prve decenije 20, veka), 
spomenik vladarima iz kuće Hoencolema koji je podigao car Vilhelm, i 
Tuluz-Lotrekove postere čuvenih umetnika varijetea. 

Zvanične inicijative prirodno su najbolje uspevale tamo gde su isko- 
rišćavale i manipulisale spontanim i nedefinisanim osećanjima običnih 
ljudi ili integrisale teme nezvanične masovne politike. 14. jul je ustanov- 
ljen u Francuskoj kao izvorni dan nacije jer je mobilisao i vezanost ljudi 
za Veliku revoluciju i težnju za institucionalizovanim kamevalom.® Na- 


88 Razlika potiče iz: Walter Bagehot's The English Constitution, prvo izdanje u 
Fortnightly Review (1865-67), kao deo rasprave o drugom reformskom zakonu, 
odnosno o tome da li će radnici glasati za to. 

8 Rosemonde Sanson, Les 14 Juillet fête et conscience nationale, 1789-1795 
(Paris 1976), 42, o motivima pariskih vlasti da kombinuju popularne zabave i 
javne svečanosti. 

suprot tome, nemačka vlada i beskrajne tone mermera i zidina nisu uspe- 
le da utemelje cara Vilhelma I kao oca nacije, ali su iskoristile neslužbe- 
ni nacionalistički entuzijazam koji je podigao na hiljade ,,Bizmarkovih 
stubova“ nakon smrti velikog državnika koga je car Vilhelm II (vladao 
od 1888. do 1918) otpustio. S druge strane, nezvanični nacionalizam je 
bio zakovan za „Malu Nemačku“ koja je dugo oponirala vojnom silom i 
globalnom ambicijom: o tome svedoči trijumf „Deutschland uber alles“ 
nad mnogo umerenijim nacionalnim himnama, i nove prusko-nemačke 
crno-belo-crvene zastava nad starom crno-crveno-zlatnom iz 1848. — oba 
trijumfa su se desila u 90-im godinama 19. veka.’ 

Politički režimi su na taj način unutar svojih granica vodili tihi rat za 
kontrolu simbola i rituala koji pripadaju ljudskom rodu, ne samo kroz kon- 
trolu javnog školskog sistema (naročito osnovnih škola, u demokratiji su- 
štinske osnove za „obrazovanje naših gospodara““ u ,,pravom“ duhu), i, 
obično tamo gde su Crkve bile politički nepouzdane, kroz pokušaj kontro- 
le velikih ceremonija rođenja, braka i smrti. Od svih ovih simbola, možda 
najsnažniji je bila muzika, u svojim političkim oblicima nacionalnih himni 
i vojnih marševa — i jednih i drugih sviranih „za sve pare“ u ovom dobu Dž. 
F. Souze (1854-1932) i Edvarda Elgara (1857—1934)"* — i iznad svega 
nacionalne zastave. U nedostatku monarhije sama zastava je mogla posta- 
ti prividno otelotvorenje države, nacije i društva, kao u SAD-u, gde se 
praksa obožavanja zastave kao dnevni ritual u seoskim školama širila od 
kraja 80-ih godina 19. veka, dok nije postala univerzalna.” 

Srećan je bio režim koji je mogao da se osloni na mobilizaciju op- 
šteprihvaćenih simbola, kao što je uradio britanski monarh koji je čak 
počeo da se svake godine pojavljuje na finalu fudbalskog kupa, tom festi- 


% Hans-Georg John, Politik und Turnen die deutsche Turnerschaft als nationale 
Bewegung im deutschen Kaiserreich von 1870-1914 (Ahrensberg bei Hamburg 
1976), 36-9. 

* Fraza Roberta Louva iz 1867. godine. „Verujem da bi bilo apsolutno neophodno 
da omogućite našim budućim majstorima da nauče svoja pisma.“ Ovo je ori- 
ginalna verzija fraze koja je, u skraćenom obliku, postala uobičajena. 

" Između 1890. i 1910. bilo je više izvođenja britanske himne nego ikada pre ili 
posle. 

"| Wallace Evan Davies, Patriotism on Parade (Cambridge, Mass 1955), 
214-22 

valu proleterijata, potcrtavajući tako približavanje masovnih javnih ritua- 
la i masovnog spektakla. U ovom periodu počinju da se umnožavaju i 
javnii politički ceremonijalni prostori koji se mogu koristiti i kao politič- 
ki prostori, na primer, oko novih nemačkih nacionalnih spomenika i novih 
vora u berlinskoj Sportspalat. Srećan je bio režim koji je mogao, ako ništa 
drugo, da se poveže s nekim velikim ciljem, kao što su revolucija i repub- 
lika u Francuskoj i SAD, što su obični ljudi masovno podržavali. 

Zato su se države i vlade takmičile za simbole zajedništva i emoci- 
onalne vernosti s nezvaničnim masovnim pokretima koji su bili u stanju 
da pronađu sopstveni kontrasimbol, poput socijalističke ,,Intemacionale“, 
kada je bivšu himnu revolucije, ,,Marseljezu“, preuzela država.’ Mada 
se nemačke i austrijske socijalističke partije obično navode kao granični 
primeri ovakvih podeljenih zajednica, kontradruštava i kontrakultura 
(vidi sledeću glavu), one su, zapravo, samo nepotpuni separatisti, pošto 
su ostali povezani sa zvaničnom kulturom svojom verom u obrazovanje 
(tj. sistem javnih škola), u razum i nauku, i u vrednosti (buržoaskih) 
umetnosti — „klasika“. To je bilo, na kraju krajeva, nasleđe prosvetitelj- 
stva. To su bili religiozni i nacionalistički pokreti koji su se nadmetali s 
državom uspostavljanjem suparničkog školskog sistema na lingvističkim 
i konfesionalnim osnovama. Ipak, svi masovni pokreti su težili, kao što | 
smo videli u irskom slučaju, da oblikuju kompleks udruženja! kani 
društava oko centara odanosti koji su konkurisali državi. | 


IV 


Da li su politička društva i vladajuće klase zapadne Evrope uspeli 
u obuzdavanju ovih potencijalnih odnosno odista prevratničkih masovnih 
mobilizacija? U celini, u periodu do 1914. godine, jesu, osim u Austriji, 
tom konglomeratu nacionalnosti koje su svoju budućnost videle drugde, 
a država se nije raspadala samo zbog dugovečnosti svog starog cara Fra- 
nje Josifa (vladao od 1848. do 1916), zbog upravljanja skeptične i racio- 
nalne birokratije, već i zbog toga što je za jedan broj nacionalnih grupa 


92 Maurice Dommanget, Eugene Pottier, membre de la Commune et chantre de 
l'Internationale (Paris 1971), 138. 

izgledala manje nepoželjno nego bilo koja alternativna sudbina. Sve u 
svemu, one su dopustile da budu integrisane u sistem. Za većinu zemalja 
buržoaskog i kapitalističkog Zapada — situacija u drugim delovima sveta 
bila je. kao što ćemo videti, vrlo različita (vidi glavu 12) — period od 
1875. do 1914, aod 1900. do 1914. godine svakako, uprkos galami i vici, 
bio je period političke stabilnosti. 

Pokreti koji su odbacivali sistem, poput socijalizma, bili su uhvaće- 
ni u njegovu mrežu ili su— ako su bili nedovoljno moćni — mogli da budu 
iskorišćeni i kao katalizator većinskog konsenzusa. To je možda bila svr- 
ha „reakcije“ u Francuskoj republici, i antisocijalizma u imperijalnoj Ne- 
mačkoj: ništa tako ne ujedinjuje kao zajednički neprijatelj. Čak se i naci- 
onalizmom može upravljati. Velški nacionalizam je služio osnažavanju 
liberalizma, njegov pobornik Lojd Džordž je postao ministar u vladi i 
glavni demagog i pomiritelj demokratskog radikalizma i laburizma. Čini- 
lo se da je irski nacionalizam, posle drama 1879-1891, bio umiren agrar- 
nim reformama i političkom zavisnošću o britanskom liberalizmu. Pan- 
germanski ekstremizam je usklađen s „Malom Nemačkom“, militarizmom 
i imperijalizmom Vilhelmovog carstva. Čak su i Flamanci u Belgiji ostali 
u zagrljaju katoličke partije koja nije osporavala postojanje unitarne dvo- 
nacionalne države. Nepomirljivi s krajnje desnice i krajnje levice mogli 
su da budu izolovani. Veliki socijalistički pokreti su najavili neizbežnu 
revoluciju, ali su imali druge stvari kojima su se sada bavili. Kad je izbio 
rat 1914. godine, većina njih se pridružila svojim vladama i vladajućim 

klasama u patriotskom ujedinjenom savezu. Glavni zapadnoevropski izu- 
zetak, zapravo, potvrđuje pravilo. Pošto je Britanska nezavisna radnička 
partija, koja je nastavila da se protivi ratu, učinila to jer je delila dugu 
pacifističku tradiciju britanskog nonkonformizma i buržoaskog liberaliz- 
ma — to je Britaniju u avgustu 1914. učinilo jedinom zemljom iz čije su 
vlade ministri liberali dali ostavke sa ovakvom motivacijom." 
Socijalističke partije koje su prihvatile rat često su to činile bez 
poleta, uglavnom jer su se bojale da će biti napuštene od svojih sledbe- 
nika koji su sa spontanim oduševljenjem pohrlili ka zastavama. U Brita- 
niji, koja nije imala regrutaciju, između avgusta 1914. i juna 1915. godi- 
ne dva miliona ljudi se dobrovoljno prijavilo za vojnu službu, što je tuž- 


* Džon Morli, Gledstonov biograf i Džon Bams, bivši radnički vođa. 

ni dokaz uspeha politike integrišuće demokratije. Samo tamo gde jedva 
da se ozbiljno započelo sa pokušajima da se siromašni stanovnici poisto- 
vete s nacijom i državom, kao u Italiji, ili gde je to teško moglo da uspe, 
među Česima, mase su 1914. ostale ravnodušne prema ratu. Masovni 
antiratni pokret je ozbiljno počeo tek mnogo kasnije. 

Pošto su političke integracije uspele, režimi su se na taj način suo- 
čili samo s neposrednim izazovima direktne akcije. Ovakvi oblici nemi- 
ra su se dakako širili, najviše poslednjih godina pre rata. Ali oni su više 
predstavljali izazov javnom redu nego društvenom sistemu, s obzirom na 
odsustvo revolucionarnih ili predrevolucionarnih stanja u centralnim ze- 
mljama buržoaskog društva, Neredi južno-francuskih vinogradara, po- 
buna 17. regimente koja je poslata na njih (1907), nasilni kvazi-general- 
ni štrajkovi u Belfastu (1907), Liverpulu (1911), Dablinu (1913), gene- 
ralni štrajk u Švedskoj (1908), čak i ,tragična nedelja“ u Barseloni 
(1909), bili su nedovoljni da sami potresu temelje političkih režima. Oni 
su zaista bili ozbiljni ne samo kao simptomi ranjivosti kompleksnih pri- 
vreda, Godine 1912. britanski premijer Eskvit, uprkos poslovičnoj bri- 
tanskoj mirnoći, plakao je kada je obznanio da je vlada ustuknula pred 
generalnim štrajkom rudara. 

Ovakve pojave ne treba potcenjivati. Iako savremenici nisu znali 
šta sledi posle, u poslednjim predratnim godinama često su bili svesni da 
su ovo socijalni potresi koji, poput podzemnih seizmičkih udara, dolaze 
pre većih zemljotresa. To su bile godine kada su nagoveštaji nasilja leb- 
deli u vazduhu iznad Ric hotela i letnjikovaca. Oni su podvlačili nepo- 
stojanost i krhkost političkog poretka u belle epoque. 

Ali nemojmo ih ni precenjivati. Za sada, što se tiče zemalja koje su 
činile jezgro buržoaskog društva, ono što je uništilo stabilnost belle epo- 
que, uključujući njen mir, bila je situacija u Rusiji, Habzburškom carstvu 
i Balkanu, a ne u zapadnoj Evropi ili čak Nemačkoj. Ono što je u pred- 
večerje rata britansku političku situaciju učinilo opasnom nije bila pobu- 
na radnika, već podela unutar redova vladalaca, ustavna kriza, budući da 
se ultrakonzervativni Gornji dom opirao Donjem domu, a državni činov- 
nici kolektivno odbijali da se povinuju naređenjima liberalne vlade u vezi 
sa Irskom samoupravom. Nema sumnje da su ovakve krize delom bile 
rezultat mobilizacije radništva, čemu se Gornji dom nerazumno opirao, 

a inteligentna demagogija Lojda Džordža, oblikovana da zadrži „narod“ 
unutar okvira sistema njegovih vladalaca, bila je uzaludna, Pa ipak, po- 
slednja i najozbiljnija ovakva kriza bila je izazvana političkom privrže- 
nošću liberala (katoličkoj) Irskoj autonomiji, a konzervativaca oružanom 
odbijanju alsterskih protestanata da to prihvate. Parlamentarna demokra- 
tija. ta stilizovana politička igra, bila je — kao što znamo iz 80-ih godina 
20. veka — nemoćna da kontroliše ovu situaciju. 

Uprkos tome, u periodu između 1880. i 1914. vladajuće klase su 
otkrile da se parlamentarna demokratija, uprkos njihovim strahovima, 
pokazala kao prilično usklađena s političkom i privrednom stabilnošću 
kapitalističkog režima. Otkriće je, kao i sam sistem, bilo novo — barem u 
Evropi i razočaralo je društvene revolucionare. Marks i Engels su odu- 
vek videli demokratsku republiku, mada pretežno ,,buržoasku“, kao pred- 
vorje socijalizma pošto je dozvoljavala, pa čak i ohrabrivala, političku 
mobilizaciju proleterijata kao klase i potlačenih masa pod vođstvom 
proleterijata. Time bi se, voleli oni to ili ne, pogodovalo konačnoj pobe- 
di proleterijata u obračunu sa eksploatatorima. Ipak, na kraju ovog peri- 
oda, vrlo različite primedbe su se mogle čuti među njihovim pristalicama. 
„Demokratska republika“, uveravao je Lenjin 1917. godine, „je najbolji 
mogući politički okvir kapitalizma, i stoga, jednom kada je kapitalizam 
stekao kontrolu ovog najboljeg okvira ... uspostavlja svoju vlast tako 
nepokolebljivo i tako čvrsto da ga nijedna promena, bilo ličnosti, bilo 
institucija, bilo partija u buržoasko-demokratskoj republici, ne može uz- 
drmati.“% Kao i uvek, Lenjin je bio zainteresovan ne tako mnogo za 
opštu političku analizu, koliko za nalaženje delotvornih argumenata za 
posebnu političku situaciju, u ovom slučaju protiv privremene vlade re- 
volucionarne Rusije, a za sovjetsku vlast. U svakom slučaju, nismo za- 
interesovani za valjanost njegovih tvrdnji, koja je veoma sporna, ne samo 
zato što ne uspeva da pravi razliku između ekonomskih i društvenih okol- 
nosti koje su sačuvale države od društvenih prevrata, i ustanova koje su 
im pomogle da to učine. Interesuje nas njihova prihvatljivost. Pre 1880. 
ovakva tvrdnja bi izgledala podjednako neprihvatljiva i pristalicama i 
protivnicima kapitalizma, u onoj meri u kojoj su bili posvećeni političkoj 
aktivnosti. Ćak i na krajnjoj levici, takvo negativno prosuđivanje o ,,de- 


“V, T. Lenin, State and Revolution, deo 1, odeljak 3. 

mokratskoj republici“ bilo bi skoro nezamislivo. Iza Lenjinovog rasuđi- 
vanja 1917. stajalo je iskustvo generacije zapadne demokratizacije, a 
posebno onih poslednjih petnaest godina pred rat. 

No nije li stabilnost ovog braka između političke demokratije i us- 
pešnog kapitalizma iluzija doba koje prolazi? Ono što na nas ostavlja 
utisak kada se osvrnemo na period između 1880. i 1904. je krhkost i og- 
raničen obim ovakvih kombinacija. Kapitalizam je bio i ostao ograničen 
na manjinu uspešnih i naprednih privreda na Zapadu, uglavnom u drža- 
vama s dugom istorijom ustavne vladavine. Demokratski optimizam, 
verovanje u istorijsku neizbežnost, može da ostavi utisak da njegov opšti 
napredak ne može da bude zaustavljen. Ali to, na kraju krajeva, nije bio 
opšti model budućnosti. Godine 1919. čitava Evropa zapadno od Rusije 
i Turska bili su sistematski reorganizovani u države po demokratskom 
modelu. Ali koliko je demokratija ostalo u Evropi 1939. godine? Kako 
su fašizam i druge diktature napredovale, Lenjinove tvrdnje su naširoko 
osporavane, posebno od strane njegovih sledbenika. Kapitalizam neiz- 
bežno mora da napusti buržoasku demokratiju. Ovo je bilo podjednako 
pogrešno. Buržoaska demokratija je 1945. ponovo rođena iz svog pepe- 
la i od tada je ostala omiljeni sistem kapitalističkih društava dovoljno 
snažnih, ekonomski naprednih i društveno nepolarizovanih ili podeljenih 
da priušte sebi politički tako efikasan sistem. Ali ovaj sistem deluje efi- 
kasno u samo nekoliko od preko 150 zemalja koje čine Ujedinjene naci- 
je kasnog 20. veka. Napredak demokratske politike između 1880. i 1914. 
ne predskazuje ni svoju stalnost niti svoju opštu pobedu. 

Glava 5 
RADNICI SVETA 


Upoznao sam obučara po imenu Šreder... kasnije je otišao u Ameriku... 

Dao mi je neke novine da čitam, ja sam malo čitao jer mi je bilo dosadno, a 
onda sam postao sve više zainteresovan... one su opisivale bedu radnika i kako 
oni zavise od kapitalista i zemljoposednika na način koji je bio toliko živopi- 
san i odgovarao istini, da me je to zaista zapanjilo. To je bilo kao da su moje 
oči ranije bile zatvorene. Dođavola, ono što je pisalo u tim novinama bilo je 
istina. Čitav moj dotadašnji život bio je dokaz toga. 

Nemački radnik, oko 1911.” 


Oni (evropski radnici) osećaju da velike društvene promene dolaze usko- 
ro; da je spuštena zavesa na ljudsku komediju vladavine klasa, vladavinom 
klasama i vladavinom za klase; da je dan demokratije nadohvat ruke, da će 

borbe radnika za ono što im pripada imati prednost nad ratovima između 

nacija koji predstavljaju bezrazložne bitke između radnih ljudi. 
Semjuel Gompers, 1909.5 


Proleterski život, proleterski duh i kremacija u duhu kulturnog napretka. 
Moto udruženja austrijskih pogrebnih radnika ,,Plamen“?* 


% Radnik Franc Rehbein, sećajući se 1911. Iz: Paul Gohre (urednik), Das Leben 
ernes Landarbeiters (Munich 1911), navedeno u: W. Emmerich (urednik), 
Proletarische Lebenslaufe, 1 (Reinbek 1974), 280. 

95 Samuel Gompers, Labor in Europe and America (New York, London 1910), 
238-9. 

% Mit uns zieht die neue Zeit Arbeiterkultur in Osterreich 1918-1934 (Vienna 
1981). 

S obzirom na neizbežno proširenje biračkog tela, biračka većina je 
postala sputana siromaštvom, nesigurnošću, nezadovoljstvom ili svim tim 
zajedno, Ona nije mogla da vlada svojom ekonomskom i društvenom situ- 
acijom i problemima koji iz toga proističu; drugim rečima, situacijom svo- 
je klase, A klasa čiji je brojčani rast bio najvidljiviji kroz talas industrijali- 
zacije koji je zahvatio Zapad, čije prisustvo je postalo još neminovnije, a 
za čiju klasnu svest se činilo da najdirektnije ugrožava društveni, ekonom- 
ski i politički sistem modernog društva, bio je proleterijat. To su bili ljudi 
koje je mladi Vinston Čerčil (tada ministar u liberalnom kabinetu) imao na 
umu kada je upozorio Parlament da će ga, ako konzervativno-liberalni 
dvopartijski politički sistem bude srušen, zameniti politika klasa. 

Broj ljudi koji su zarađivali za život manuelnim radom za nadnicu 
rastao je u svim zemljama preplavljenim, ili makar opkoljenim, talasom 
plime zapadnog kapitalizma, od rančeva Patagonije, čileanskih rudnika 
nitrata, do ledenih rudnika zlata u severoistočnom Sibiru, pozornici spek- 
takularnog štrajka i masakra u predvečerje Velikog rata. Nalazili su se 
svuda gde su moderni gradovi zahtevali gradnju zgrada ili opštinskih i 
komunalnih službi koje su u 19. veku postale neophodne — plin, voda, 
kanalizacija -i gde god se protezala mreža luka i železničkih pruga koje 
su povezivale privredni svet. Rudnici su se nalazili u udaljenim državama 
širom pet kontinenata. Do 1914. čak su i naftna polja bila eksploatisana 
u značajnoj meri u Severnoj i Centralnoj Americi, u istočnoj Evropi, ju- 
goistoćnoj Aziji i srednjem Istoku. Što je još značajnije, čak i u pretežno 
poljoprivrednim zemljama gradska tržišta su snabdevana industrijskom 
hranom, pićem, čajem, kafom, alkoholom i jednostavnim tekstilom koji 
je proizvodila jeftina radna snaga koja radi u nekoj vrsti industrijskog 
preduzeća, a u nekima je — Indija je dobar primer — razvijana prilično 
značajna tekstilna industrija, pa čak i industrija gvožđa i čelika. Pa ipak, 
broj najamnih radnika najupečatljivije se umnožavao i obrazovao već 
prihvaćene klase takvog radništva, uglavnom u odavno industrijalizova- 
nim zemljama, a u rastućem broju zemalja koje su, kao što smo videli, 
kročile u taj period industrijske revolucije između 70-ih godina 19. veka 

i 1914, tačnije rećeno uglavnom u Evropi, Severnoj Americi, Japanu i u 
nekim oblastima masovnih belačkih prekomorskih naseobina. 

Njihov broj je najvećim delom porastao prebacivanjem iz dva glav- 
na izvora predindustrijskog rada, zanatskog i poljoprivrednog okruženja, 
u kojima je još bila većina ljudi. Do kraja veka urbanizacija je napredo- 
vala verovatno brže i obimnije nego ikada ranije, a važni tokovi migra- 
cije — britanskih i istočnoevropskih Jevreja, na primer — došli su iz gra- 
dova, mada ponekad onih malih. To je moglo da dovede, i dovelo je, do 
prebacivanja s jednog nezemljoradničkog posla na drugi. Što se tiče lju- 
di i Žena koji su utekli sa zemlje (da upotrebimo tada savremen izraz 
Landflucht), srazmerno malobrojni su imali šansu da idu u poljoprivredu, 
čak i da su to hteli. 

S jedne strane, modernizacija i modernizovanje vođenja farmi na 
Zapadu zahteva srazmerno manje stalnih ruku nego ranije, mada su u 
velikoj meri koristili sezonske radnike migrante koji su dolazili izdaleka, 
a za koje farmeri nisu bili odgovorni kada se radna sezona završi: Sach- 
sengćinger iz Poljske i Nemačke, italijanske „lastavice“ u Argentini," a u 
SAD radnici-skitnice koji su uskakali na vozove kao slepi putnici, pa čak 
i Meksikanci. U svakom slučaju, poljoprivredni napredak znači manje 
ljudi koji rade na farmi. Na Novom Zelandu, koji nije imao industriju 
vrednu pomena i u potpunosti je živeo na račun izrazito uspešne poljo- 
privrede, specijalizovane za živu stoku i mlečne proizvode, 1910. je bilo 
54% gradskog stanovništva, a 40% (ili proporcionalno dvostruko više 
nego u Evropi bez Rusije) zaposlenih u tercijarnim delatnostima.” 

U međuvremenu, nemodernizovana poljoprivreda zaostalih regiona 
nije mogla da obezbedi dovoljno zemlje za one koji su želeli da budu 
seljaci, a čiji se broj u selima umnogostručio. Ono što je većina njih že- 
lela, kada su emigrirali, svakako nije bilo da završe svoj život kao radni- 
ci. Oni su želeli da „stvaraju Ameriku“ (ili gde su već otišli), nadajući se 
da će nakon nekoliko godina zaraditi dovoljno da kupe sebi posed, kuću 
i poštovanje suseda, kao bogati ljudi u nekom sicilijanskom, poljskom ili 
grčkom selu. Manjina se vratila, ali je većina ostala, da popuni građevin- 
ske ekipe, rudnike, čeličane i druge delatnosti urbanog i industrijskog 
sveta kojem je trebalo malo šta osim teškog rada. Njihove ćerke i žene su 
išle da rade kao posluga. 


* Pričalo se da su oni odbijali žetvene poslove u Nemačkoj, jer je put iz Italije do 
Južne Amerike bio jeftiniji i lakši, dok su nadnice bile više. 
97 Bairoch, De Jćricho a Mexico, 385-6, 


143 


U isto vreme mašinska i fabrička proizvodnja izmakla je tlo pod 
nogama velikoj masi koja je, do kasnog 19. veka, pravila najuobičajeni- 
ju urbanu robu široke potrošnje — odeću, obuću, nameštaj i slično — na 
zanatske načine, u rasponu od onih ponosnih majstora zanatlija do onih 
iz znojamika ili krojačnica u potkrovljima. Premda se možda i ne čini da 
je njihov broj dramatično opao, njihov udeo u ukupnoj radnoj snazi jeste, 
uprkos spektakularnom porastu u proizvodnji njihove robe. Tako je u 
Nemačkoj broj ljudi vezanih za izradu obuće između 1882. i 1907. samo 
neznatno opao, sa oko 400.000 na oko 370.000 — ali se potrošnja kože 
između 1890. i 1910. udvostručila. Očigledno da je većina ove dodatne 
količine proizvodena u blizu 1.500 većih postrojenja (čiji je broj utrostru- 
čen od 1882. i koje su sada upošljavale skoro 6 puta više radnika nego 
ranije), pre nego u malim radionicama koje nemaju stalne radnike ili 
imaju manje od 10 radnika, čiji broj je opao za 20% i koje sad upošljava- 
ju samo 63% ljudi angažovanih u proizvodnji obuće, nasuprot 93% 1882. 
godine.” U zemljama koje su se sve brže industrijalizovale predindustrij- 
ski manufakturni sektor je na taj način takođe obezbeđivao malu, ali ni u 
kom slučaju zanemarljivu rezervu za regrutaciju novih radnika. 

S druge strane, broj proletera u industrijalizovanim privredama je 
takođe rastao po upečatljivoj stopi usled očigledno neograničenog proh- 
teva za radnom snagom u ovom periodu privredne ekspanzije, naročito 
za vrstu predindustrijskog rada koji je sada bio spreman da se prelije u 
sektore koji se šire. U onoj meri u kojoj je industrija još rasla kroz neku 
vrstu braka između manuelnih veština i tehnologije vezane za vodenu 
paru ili— kao u građevinarstvu — gde još nije došlo do ozbiljnih promena 
postupaka, postojala je potražnja za znanjem starih zanata odnosno ve- 
štinama starih zanata, kao što su kovački ili bravarski, koji su prilagođe- 
ni novim industrijama mašinske proizvodnje. Ovo je bilo značajno, pošto 
su zanatski obučene kalfe, uhodana predindustrijska zajednica radnika, 
ćesto obrazovale najaktivniji, najobrazovaniji i najsamosvesniji elemenat 
u proleterijatu koji se razvija u ranim privredama: vođa nemačke Soci- 
jaldemokratske partije je bio drvodelja (August Bebel), španske Socija- 
lističke partije štampar (Iglesijas). 


+ W. H. Schroder, Arbeilergeschichte und Arbeiterbewegung Industriearbeit 
und Organisationsverhalten im 19 und fruhen 20 Jahrhundert (Frankfurt, New 
York 1978), 166-7, 304. 

U onoj meri u kojoj je industrijski rad bio nemehanizovan i nije za- 
htevao posebnu obučenost, ne samo da ga je mogla obavljati većina ne- 
iskusnih novajlija već je, budući da je bio radno-intenzivan, umnožavao 
broj takvih radnika kako je proizvodnja rasla. Uzmimo dva očigledna 
primera: i građevinarstvo koje je izgradilo infrastrukturu za proizvodnju i 
transport, kao i džinovske gradove koji su se ubrzano širili, i rudarstvo, 
koje je proizvodilo osnovni oblik energije tog perioda — paru — stvorili su 
ogromne armije. Građevinska industrija u Nemačkoj narasla je sa oko 0,5 
miliona 1875. na skoro 1,7 miliona 1907, odnosno sa oko 10% na skoro 
16% radne snage. Godine 1913. ne manje od 1,25 miliona ljudi u Britani- 
ji(800.000 u Nemačkoj 1907), seklo je, kopalo, teglilo, vuklo i dizalo ugalj 
koji je održavao privredu sveta u pogonu. (Godine 1985. odgovarajući 
ekvivalentni brojevi su bili 197.000 i 137.500). S druge strane, mehaniza- 
cija je težila da manuelne veštine i iskustvo zameni nizom specijalizovanih 
mašina ili procesa koje opslužuju više ili manje neobučeni radnici, jefti- 
noća i bespomoćnost neiskusnih radnika je bila dobrodošla — ali nigde u 
toj meri kao u SAD, gde su predindustrijske veštine u svakom slučaju bile 
deficitame, a ine mnogo tražene na proizvodnoj traci. (,,Htenje da se bude 
obučen nije opšte“, rekao je Henri Ford.)?? 

Što se 19. vek više bližio kraju, nijedna industrijska, industrijalizu- 
juća ili urbanizujuća zemlja nije mogla da ne bude svesna ovih istorijski 
besprimernih, očigledno bezimenih, neukorenjenih masa radnih ljudi koje 
su obrazovale sve veći i, činilo se, neumitno rastući deo svog naroda: u 
skoroj budućnosti verovatno većinu. Diversifikacija industrijske privrede, 
posebno s rastom tercijamih zanimanja — u kancelarijama, prodavnicama 
i uslugama — bila je tek početak, osim u SAD, gde su tercijarni radnici 
brojno već nadmašili plave kragne. Činilo se da je drugde prevladao su- 
protni pravac razvoja. Gradovi, koje u predindustrijsko vreme naseljavaju 
prvenstveno ljudi iz tercijarnog sektora, jer su njihove zanatlije obično bili 
i prodavci, postali su centri manufakture. Do kraja 19. veka negde oko 2/3 
zaposlenog stanovništva u velikim gradovima (tj. u gradovima većim od 
100.000 stanovnika) spadalo je u industrijska zanimanja. 10% 


% Jonathan Hughes, The Vital Few American Economic Progress and its Pro- 
tagonists (London, Oxford, New York 1973), 329. 
100 Bairoch, ,,Citta/Campagna“, 91. 

Kad se ljudi na kraju 20. veka budu osvrtali na prošlost, moglo bi 
ih impresionirati nadiranje industrijske bujice, a unutar svakog grada ili 
regiona verovatno napredak industrijske specijalizacije. Tipičan indu- 
strijski grad, koji je obično imao između 50.000 i 300,000 stanovnika — 
naravno. na početku stoleća svaki grad preko 100.000 stanovnika smatran 
je vrlo velikim — obično je izgledao kao jednobojna slika, ili je u najbo- 
ljem slučaju imao dve ili tri nijanse: tekstil u Rubeu ili Lođu, Dandiju ili 
Louele, ugalj, gvožđe, čelik, sami ili u kombinaciji u Esenu ili Midlsbrou, 
naoružanje i brodogradnja u Džerouu i Berouu, hemikalije u Ludvigs- 
hafenu ili Vidnesu. U tom pogledu on je po veličini i raznolikosti odstu- 
pao od novih višemilionskih megalopolisa, bez obzira na to da li je bio 
glavni grad. Premda su neke velike prestonice takođe bile i značajni in- 
dustrijski centri (Berlin, Sankt Peterburg, Budimpešta), prestonice obič- 
no nisu zauzimale centralnu poziciju u strukturi industrije jedne zemlje. 

Štaviše, iako su ove mase bile raznorodne i daleko od jednobraznog, 

težnja sve više njih da rade kao deo velikih i složenih firmi, u postroje- 
njima u opsegu od nekoliko stotina do mnogo hiljada ljudi, činila se op- 
štom. posebno u novim centrima teške industrije. Veličina radne snage u 
pojedinačnim postrojenjima Krupa u Esenu, Vikersa u Berouu, Armstron- 
ga u Njukastlu, merena je u desetinama hiljada. Oni koji su radili u tim 
džinovskim fabrikama i brodogradilištima bili su manjina. Čak i u Ne- 
mačkoj prosečan broj ljudi zaposlenih u proizvodnim jedinicama s Više 
od 10 radnika bio je samo 23-24,1%! ali oni su bili sve uočljiviji i poten- 
cijalno vrlo snažna manjina, I šta god bi istoričari retrospektivno ustano- 
vili, za savremenike je masa radnika bila velika, neosporno je rasla i 
bacala dugu senku na ustanovljeno društveno i političko uređenje. Doista, 
šta bi se desilo ako bi se oni, kao klasa, politički organizovali? 

To je upravo ana što se dogodilo, na evropskom nivou, iznenada i 
izvanredno brzo. Koliko god su demografska i izborna politika to dopu- 
štale, masovne partije zasnovane na radničkoj klasi, najvećim delom 
nadahnute ideologijom revolucionarnog socijalizma (pošto je socijalizam 
po definiciji smatran za revolucionaran) i predvođene muškarcima — a 
ponekad i ženama — koji su verovali u takvu ideologiju, pojavljivale su 
se na pozornici i rasle zapanjujućom brzinom. U 80-im godinama 19, 


Wi W, Woytinsky, Die Welt in Zahlen, U Die Arbeit (Berlin 1926), 17. 

veka jedva da su postojale, s glavnim izuzetkom Nemačke socijaldemo- 
kratske partije, koja je već bila jedinstvena i predstavljala izbornu snaga 
na koju se računalo. Do 1906. su postale već toliko uobičajene da su 
nemački naučnici mogli da objave knjigu na temu; „Zašto nema socija- 
lizma u SAD?"!%2 Postojanje masovnih radničkih i socijalističkih partija 
je već bilo norma: njihovo odsustvo je bilo iznenađujuće. 

U stvari, 1914. bilo je masovnih socijalističkih partija čak iu SAD, 
gde je partijski kandidat 1912. dobio skoro milion glasova, i u Argentini, 
gde je 1914. partija imala 10% glasova, dok je 1912. u Australiji, po 
opštem mišljenju nesocijalistička, Radnička partija već obrazovala fede- 
ralnu vladu, Što se tiče Evrope, socijalističke i radničke partije su bile 
ozbiljna izborna snaga skoro svuda gde su to prilike dozvoljavale. One 
su zaista bili manjina, ali u nekim državama, posebno u Nemačkoj i Skan- 
dinaviji, one već jesu najveće nacionalne partije, sa 35-40% ukupnih 
glasova — a svako proširenje glasačkog prava otkrivalo je industrijske 
mase spremne da izaberu socijalizam, A oni nisu samo glasali, već su se 
organizovali u ogromne armije: 1911. belgijska radnička partija je u svo- 
joj maloj zemlji imala 276.000 članova, velika nemačka SPD imala je 
više od milion članova, a ne tako neposredno političke radničke organi- 
zacije, sindikati i kooperativna društva, povezane s takvim partijama koje 
su im često bile i osnivači, bile su čak i veće. 

Nisu sve radničke armije bile tako velike, čvrste i disciplinovane kao 
u severnoj i centralnoj Evropi. Ali čak i tamo gde su se radničke partije 
sastojale od grupa neredovnih aktivista ili lokalnih militanata, spremnih 
da predvode mobilizacije kada se dese, nove radničke i socijalističke par- 
tije se moraju ozbiljno shvatiti. One su bile značajan faktor u nacionalnoj 
politici. Tako je francuska partija, čije članstvo 1914, godine — 76.000 — 
nije bilo ni ujedinjeno ni veliko, ipak imala 103 izabrana predstavnika 
zbog 1,4 miliona glasova. Italijanska partija, s još skromnijim članstvom 
— 50.000 1914. godine — imala je milion glasova.!%% Ukratko, radničke i 


102 Warum gibt es in den Vereinigten Staaten ketnen Sozialismus? (Tubingen 
1906). 

103 Jean Touchard, La Gauche en France depuis 1900 (Paris 1977), 62; Luigi 
Cortesi, Il Socialismo Italiano tra riforme e rivoluzione. Diballi congressuali del 
Psi 1892-1921 (Ban 1969), 549. 

socijalističke partije skoro svuda su rasle po stopi koja je, zavisno od sta- 
novišta, bila krajnje uznemirujuća ili čudesna. Njihove vođe su se bodrile 
pobedničkim ekstrapolacijama krivulje prethodnog rasta. Proleterijat je 
bio predodređen — trebalo je samo gledati u industrijsku Britaniju i podat- 
ke o nacionalnom cenzusu kroz godine — da postane velika većina naroda. 
Proleterijat se pridruživao svojim partijama. Prema sistematičnim i sta- 
tistici sklonim nemačkim socijalistima, bilo je samo pitanje vremena kada 
će ove partije preći magičnu brojku od 51% glasova koja, u demokratskim 
državama, sigurno mora biti prekretnica. Ili kako je nova himna svetskog 
socijalizma to izrazila: ,,Intemacionala nek" bude ljudski rod.“ 

Mi ne moramo da delimo ovaj optimizam, za koji se ispostavilo da 
je neumesan. Ipak, u godinama pred 1914. bilo je očigledno da su čak i 
čudesno uspešne partije još imale na raspolaganju velike rezerve potenci- 
jalne podrške za mobilisanje, što su zaista i iskoristile. A prirodno je da je 
izvanredni uspon socijalističkih radničkih partija posle 80-ih godina 19. 
veka trebalo da svojim članovima i pristalicama, kao i njihovim vođama, 
da osećaj uzbuđenosti ili čudesne nade, istorijske neizbežnosti njihove 
pobede. Nikada ranije nije bilo takvog doba nade za one koji svojim ruka- 
ma rade u fabrici, radionici i rudniku. Kako kaže ruska socijalistička pe- 
sma: „Izađite iz mračne prošlosti, svetlo budućnosti daleko dopire.“ 


II 


Na prvi pogled izvanredan uspon partija radničke klase bio je pri- 
lično iznenađujući. Njihova snaga je u osnovi počivala na elementarnoj 
jednostavnosti njihove političke privlačnosti. One su bile partije manu- 
elnih radnika koji su radili za nadnice. One su predstavljale tu klasu u 
njenoj borbi protiv kapitalista i njihovih država, a njihov cilj je bio da 
stvore novo društvo koje bi započelo sa oslobađanjem radnika putem 
njihove sopstvene akcije, koje bi oslobodilo čitavu ljudsku rasu, izuzev 
zanemarljive manjine eksploatatora. Marksova doktrina, formulisana kao 
takva u periodu između Marksove smrti i kraja veka, sve više je domini- 
rala većinom novih partija, jer joj je jasnoća s kojom je izgovarala ove 
tvrdnje dala izuzetnu snagu za politički prodor. Bilo je dovoljno znati da 
se svi radnici moraju pridružiti ili podržati takve partije, jer je istorija 
sama garantovala njihovu buduću pobedu. 

Pretpostavka ovoga je da je radnička klasa dovoljno brojna i homo- 
gena da prepozna sebe u marksističkoj slici „proleterijata“ i dovoljno 
uverena u valjanost socijalističke analize svoje situacije i svog zadataka, 
od kojih je prvi bio da oforme proleterske partije i, šta god drugo činili, 
da se uključe u političku akciju. (Nisu se svi revolucionari složili sa ovim 
prvenstvom politike, ali za trenutak možemo ostaviti po strani ove anti- 
političke manjine koje su se uglavnom nadahnjivale idejama povezanim 
sa anarhizmom.) 

Ali praktično svi koji su posmatrali radničku klasnu scenu slagali 
su se da je ,,proleterijat“ bio vrlo daleko od toga da bude homogena masa, 
čak i unutar pojedinih nacija. Zapravo, pre uspona novih partija bilo je 
uobičajeno da ljudi o ,radničkim klasama“ govore više u množini nego 
u jednini. 

Podele unutar masa, koje su socijalisti kvalifikovali odrednicom 
»proleterijat“, uistinu su bile tako velike da je čovek mogao očekivati da 
stanu na put bilo kakvoj praktičnoj tvrdnji o jedinstvenoj opštoj klasnoj 
svesti. 

Klasični proleterijat moderne industrijske fabrike ili postrojenja, i 
dalje manjina, ali manjina koja sve brže raste, bio je daleko od istovetno- 
sti smasom manuelnih radnika koji su radili u malim radionicama, u 
seoskim barakama, ili gradskim sporednim prostorijama, ili pod vedrim 
nebom, s lavirintskom džunglom manuelnog rada koji je ispunjavao gra- 
dove i —ako i ostavimo po strani rad na farmi — sela. Industrije, zanati ili 
druga zanimanja, često izrazito lokalizovani i s geografski ograničenijim 
vidokrugom, nisu sagledavali njihove probleme i situacije na isti način. 
Koliko je bilo zajedničkog između, recimo, isključivo muških kazandži- 

jai, u Britaniji, uglavnom ženskih tkalja pamuka, ili, unutar istih lučkih 
gradova, između obučenih radnika u brodogradilištima, dokera, tekstilnih 
radnika i građevinara? Ove podele su bile ne samo vertikalne već i hori- 
zontalne: između zanatlija i radnika, između „uglednih“ ljudi i zanimanja 
(koji su poštovali sebe i bili poštovani) i ostalih, između radničke ari- 
stokratije, lumpenproleterijata i onih u sredini, ili između zaista različitih 
slojeva umešnih zanatlija, gde su tipografski slagači s visine gledali na 
zidare, a zidari pak na molere. To su bile, povrh toga, ne samo podele već 
suparništva između odgovarajućih grupa gde je svaka tražila da mono- 

polizuje određenu vrstu posla: suparništvo pogoršano tehnološkim raz- 
vojem koji je preobrazio stare procese, stvorio nove, staro znanje učinio 
nevažnim i razvrenuo jasna tradicionalna određenja onog što je „istinska“ 
uloga bravara ili, recimo, kovača, Tamo gde su poslodavci bili snažni, a 
radnici slabi, uprava je, kroz mašine i naredbe, nametnula sopstvenu po- 
delu rada, ali drugde su se kvalifikovani radnici mogli uključiti u one 
ogorčene ,razgraničavajuće razmirice“ koje su treperile u britanskim 
brodogradilištima, posebno u 90-im godinama 19. veka, često bacajući 
radnike neupletene u te štrajkove unutar jedne profesije u nekontrolisanu 
inezasluženu dokolicu. 

Kao dodatak svemu ovom postojale su još očiglednije razlike u 
društvenom i geografskom poreklu, nacionalnosti, jeziku, kulturi i reli- 
giji, koje su se morale pojaviti u industriji koja je regrutovala sve brže 
rastuće mase iz svih delova svoje zemlje i, u ovo doba masovne među- 
narodne i prekomorske migracije, naravno, iz inostranstva. Ono što je, s 
jedne strane, izgledalo kao koncentracija ljudi i žena u jedinstvenu ,,rad- 
ničku klasu“, s druge strane je moglo biti viđeno kao nezapamćeno ra- 
sturanje delova društava, kao dijaspora starih i novih zajednica. U onoj 
meri u kojoj su ove podele držale radnike razdvojene, one su očigledno 
bile korisne i naravno da su ih poslodavci ohrabrivali — posebno u SAD, 
gde se proleterijat većinom sastojao od raznolikih stranih emigranata, 
Čak i takvo ratoborno društvo kao što je Zapadna federacija rudara u 
Stenovitim planinama rizikovalo je da bude pocepano borbama između 
zanatski potkovanih metodista iz Komvila, specijalista za tvrdo stenje, 

kojih je bilo svuda po svetu gde je metal bio komercijalno kopan, i manje 
kvalifikovanih katoličkih Iraca, kojih je bilo duž granica sveta u kom se 
govorio engleski svuda gde su iziskivani snaga i naporan rad. 

Kakve god bile druge razlike unutar radničke klase, nesumnjivo da 
su je razjedinjavale one nacionalne, regionalne i jezičke. Klasični slučaj 
Irske je tragično blizak, Ali čak i u Nemačkoj su se katolički radnici, 
mnogo više nego protestanti, opirali privlačnosti socijaldemokratije, a u 
Bohemiji ćeški radnici su se opirali planu integracije u panaustrijski po- 
kret u kome su dominirali radnici koji su govorili nemački. Strasni inter- 
nacionalizam socijalista — radnici, rekao im je Marks, nemaju domovinu, 
samo klasu — obratio se radničkom pokretu ne samo zbog njegovih ide- 

ala već takođe zato što je često bio suštinski preduslov njihovog delova- 
nja. Kako bi drugačije radnici mogli da budu mobilisani u gradovima 
poput Beča, gde su trećina bili češki emigranti, ili u Budimpešti, gde su 
kvalifikovani radnici bili Nemci, a ostali Slovaci ili Mađari? Veliki indu- 
strijski centar Belfast je pokazivao, i još pokazuje, šta se može desiti kad 
se radnici poistovete prvenstveno s katolicima i protestantima, a ne rad- 
nicima, ili čak sa Ircima. 

Srećom, privlačnost internacionalizma, ili onoga što je u velikim 
zemljama bilo skoro isto to, interregionalizma, nije bila potpuno nedelo- 
tvorna. Razlike u jeziku, nacionalnosti i religiji nisu same po sebi dovele 
do nemogućnosti formiranja svesti ujedinjene klase, posebno kada se 
nacionalne grupe radnika nisu takmičile, jer je svaka imala svoj kutak na 
tržištu rada. One su stvorile velike teškoće samo tamo gde su te razlike 
izražavale, ili simbolizovale, oštre grupne sukobe koji presecaju klasne 
linije, ili razlike unutar radničke klase koje su ih činile neuskladivim sa 
ujedinjenjem svih radnika. Češki radnici su bili sumnjičavi prema nemač- 
kim radnicima, ne kao radnicima, već kao pripadnicima nacije koja se 
prema Česima odnosila kao prema manje vrednima. Na katoličke irske 
radnike u Alsteru poziv na klasno jedinstvo po svoj prilici nije ostavio 
utisak, jer su između 1870. i 1914. gledali kako katolike sve više isklju- 
čuju iz kvalifikovanih poslova u industriji, koja je tako postala pravi 
monopol protestantskih radnika uz odobravanje njihovih sindikata. Pa 
ipak, snaga klasnog iskustva je bila takva da su radnička alternativna 
poistovećenja s nekim drugim grupama u mnoštvu radničkih klasa — s 
Poljakom, s katolikom, ili sa čime god — pre sužavala nego zamenjivala 
klasna poistovećenja, Pojedinac se mogao osećati kao radnik, ali izričito 
kao radnik Čeh, radnik Poljak, radnik katolik, Katolička crkva je, uprkos 
dubokom neprijateljstvu prema klasnoj podeli i sukobu, bila u obavezi 
da formira, ili bar da toleriše, radničke sindikate, čak i katoličke radničke 
sindikate — u ovom dobu obično ne mnogo velike — mada bi više voleli 
zajedničke organizacije poslodavaca i zaposlenih. Ono što su alternativ- 
na poistovećenja zaista isključila nije bila klasna svest kao takva, već 
politička klasna svest, Odatle i sindikalni pokret, sa uobičajenim težnja- 
ma da se napravi radnička partija, čak i na sektaškom bojnom polju Al- 
stera. Ipak, jedinstvo radnika je bilo moguće samo ako su dva pitanja koja 

su dominirala egzistencijalnim i političkim raspravama bila isključena iz 
rasprava; religija i Irska samouprava, oko kojih se katolici i protestanti, 
narandžasti i zeleni radnici nisu mogli složiti. Pod ovim okolnostima neka 
vrsta sindikalnog pokreta i industrijske borbe bila je moguća — osim unu- 
tar same pojedinačne zajednice, a i tada slabašno ili s prekidima — ali ne 
i partija zasnovana na klasnom poistovećenju. 
Dodajmo ovim faktorima koji stoje na putu radničke klasne svesti 
i organizacije raznorodne strukture same industrijske privrede, onako 
kako se razvijala. Ovde je Britanija bila priličan izuzetak, pošto su snaž- 
no nepolitičko klasno osećanje i radnička organizacija već postojali. Oče- 
vidno davnašnja—i arhaična — začetnička industrijalizacija ove države je 
omogućila da prilično primitivan, u velikoj meri decentralizovani sindi- 
kalizam, uglavnom zanatlijskih sindikata, pusti korenje u bazne industri- 
je zemlje, koje su se — iz više razloga — razvijale manje kroz mašinizaci- 
ju, a više kroz čvrst savez manuelnog rada i snage vodene pare. U svim 
velikim industrijama bivše ,radionice sveta“ — pamučnoj, rudarstvu i 
metalurgiji, mašinogradnji i brodogradnji (poslednjoj industriji u kojoj 
su dominirali Britanci) — postojalo je jezgro radničke organizacije spo- 
sobno da se preobrazi u masovni sindikalizam, većinom po zanatskoj ili 
profesionalnoj liniji. Između 1867. i 1875. sindikati su uistinu stekli za- 
konski status i time dalekosežne povlastice tako da ratoborni poslodavci, 
konzervativne vlade i sudije sve do 80-ih godina 20. veka nisu uspeli da 
ih ukinu ili smanje. Radnička organizacija nije bila samo prisutna i pri- 
hvaćena, već i snažna, posebno na radnom mestu. Ova izuzetna, uistinu 
jedinstvena snaga rada je u budućnosti stvorila još više problema britan- 
skoj industrijskoj privredi, a dakako, čak i tokom našeg perioda, i velike 
teškoće industrijalcima koji su se onda pobrinuli da je eliminišu. Pre 
1914. u najvažnijim slučajevima to im nije uspelo, ali za naše potrebe 
dovoljno je samo da primetimo nepravilnost u britanskom slučaju. Poli- 
tički pritisak može pomoći u ojačavanju snage radionice, ali nije, u prak- 
si, zauzeo njeno mesto. 

Drugde je situacija bila dosta različita. Uopšteno govoreći, delotvor- 
ni sindikati su jedino funkcionisali na margini moderne, a posebno krupne 
industrije: u radionicama, na gradilištima, odnosno u malim i srednjim 
preduzećima, Organizacija u teoriji može biti nacionalna, ali je u praksi je 


152 


bila krajnje lokalizovana i decentralizovana. U zemljama kao što su Fran- 
cuska i Italija njihovo delotvorno grupisanje se odvijalo kroz saveze malih 
lokalnih sindikata okupljenih oko lokalnih radničkih hala. Francuska na- 
cionalna sindikalna federacija zahtevala je minimalno samo tri lokalna 
sindikata da bi se osnovao nacionalni sindikat.!%* U velikim postrojenjima 
moderne industrije sindikati su bili beznačajni. U Nemačkoj se snaga so- 
cijalne demokratije i njenih „Slobodnih sindikata“ nije očitavala u teškoj 
industriji rajnske i rurske oblasti. U SAD sindikalni pokret u velikim indu- 
strijama je skoro eliminisan tokom 90-ih godina 19, veka — neće se vratiti 
sve do 30-ih godina 20. veka — ali je preživeo u maloj privredi i među za- 
natskim sindikatima u građevinarstvu zaštićenim lokalizmom tržišta u 
velikim gradovima kojima je ubrzana urbanizacija, da ne pominjemo prak- 
su podmićivanja i korupcije na lokalnom nivou prilikom angažovanja izvo- 
đača, omogućila širi doseg. Jedina stvarna alternativa lokalnom savezu 
malih grupa organizovanog radništva, (uglavnom kvalifikovanih) sindika- 
ta zanatlija, bila je povremena, ređe stalna, mobilizacija masa radnika pre- 
ko povremenih štrajkova, mada uglavnom takođe lokalnog tipa. 

Bilo je samo nekoliko upadljivih izuzetaka, među kojima su se isti- 
cali rudari svojom potpunom različitošću od stolara i radnika u duvanskoj 
industriji, mašinbravara, štampara i drugih zanatlija koji su obrazovali 
normalni kadar radničke klase novog proleterskog pokreta. Na jedan ili 
drugi način, ove mase mišićavih ljudi, radeći u tmini, često živeći odvo- 
jeno od svojih porodica, neprijatni i grubi kao i njihovi ugljenokopi, 
povezani solidarnošću rada i zajednice, i težinom i opasnošću svog teškog 
rada, pokazali su primetnu težnju da se uključe u zajedničku borbu: čak 
i u Francuskoj i SAD-u rudari su, barem povremeno, formirali snažne 
sindikate.“ S obzirom na veličinu rudarskog proleterijata i njegovu zna- 
čajnu regionalnu koncentrisanost, njihova potencijalna — a u Britaniji 
stvarna — uloga u radničkim pokretima mogla je biti znatna. 


104 Maxime Leroy, La Coutiime ouvrićre (Paris 1913), 1,387. 

* Kao što je naznačeno u nemačkom rudarskom sklepanom stihu, grubo pre- 
vedenom kao: 

»Pekari mogu peći hleb sami, 

dunđeri mogu svoj posao raditi u svojoj kući, 

ali gde god rudar stoji 

drugovi hrabri i pravi moraju biti pri ruci.“ 

Druga dva, delimično preklapajuća sektora nezanatskog sindikaliz- 
ma takođe zavređuju pažnju: transport i javna služba. Zaposleni u držav- 
noj službi su — čak i u Francuskoj, kasnijem uporištu sindikata u javnim 
službama — isključeni iz radničke organizacije, a ovo je posebno uspori- 
lo sindikalizaciju železnica, koje su često bile državno vlasništvo, Ipak, 
čak su se i privatne železnice pokazale teškim za organizaciju, na velikim 
i slabo naseljenim kopnenim prostorima gde je njihova neophodnost po- 
jedinim zaposlenim pridala značajan strateški uticaj: posebno mašinovo- 
dama i voznom osoblju. Železničke kompanije su daleko najveća predu- 
zeća u kapitalističkoj privredi, i bile su skoro nemoguće za organizovanje 
osim kao celina onoga što se može smatrati skoro celokupnom nacional- 
nom mrežom: u 90-im godinama 19. veka London i Severozapadna že- 
leznička kompanija, na primer, kontrolisali su 65.000 radnika preko si- 
stema od 7.000 km pruga i 800 stanica. 

Za razliku od toga, drugi ključni sektor transporta, pomorski, kraj- 
nje je lokalizovan, na morske luke i prostor oko njih, gde je čitava privre- 
da naizmenično težila da ima svoj stožer. Stoga je tamo svaki štrajk na 
dokovima težio da se pretvori u opšti transportni štrajk koji može da 
preraste u generalni štrajk. Privredni generalni štrajkovi koji su se umno- 
žili u prvim godinama novog veka" — a koji su vodili ka strasnim ideo- 
loškim raspravama unutar socijalističkog pokreta — zato su uglavnom 
štrajkovi u lučkim gradovima: Trstu, Đenovi, Marseju, Barseloni, Am- 
sterdamu. Ovo su bile divovske bitke, ali je malo verovatno da su, s ob- 
zirom na raznorodnost često nekvalifikovane radne snage, vodile i ka 
postojanoj masovnoj sindikalnoj organizaciji. Ali premda su železnički i 
morski prevoz bili vrlo različiti zajednička im je bila ključna strateška 
važnost za nacionalne privrede koje su mogle biti paralisane njihovom 
obustavom, Kako je radnički pokret rastao, vlade su, sve svesnije ovog 
mogućeg gušenja, razmatrale moguće protivmere: odluka francuske vla- 
de da slomi opšti železnički štrajk 1910. regrutovanjem 150.000 železni- 
čara, tj. stavljajući ih pod vojnu stegu, najdrastičniji je primer.!95 

Međutim, i privatni poslodavci su takođe prepoznali stratešku ulo- 
gu transportnog sektora. Kontraofanziva protiv talasa britanskog sindi- 


* Kratki generalni štrajkovi za demokratizaciju prava glasa bili su druga stvar, 
195 Guy Chaumel, Histoire des chemmols el de leurs syndicats (Paris 1948), 79,22. 

kalizma 1889-1890. (koji je i sam bilo pokrenut mornarskim i dokerskim 
štrajkovima) počela je bitkom protiv škotskih železničara i serijom bita- 
ka protiv ogromne, ali nestabilne sindikalizacije velikih morskih luka. 
Nasuprot tome, radnička ofanziva u predvečerje svetskog rata osmislila 
je sopstvenu stratešku štrajkačku snagu, Trojni savez, federaciju rudara, 
železničkih i transportnih radnika (tj. lučkih radnika). Prevoz je sada 
jasno sagledan kao ključni elemenat klasne borbe. 

On je bio jasnije sagledan nego druga zona sukoba koja se, nakrat- 
ko, pokazala kao najvažnija: velika i sve veća metalska industrija. Ovde 
su se tradicionalne snage radničke organizacije, kvalifikovani radnici 
zanatskog porekla s tvrdoglavim zanatskim sindikatima, susrele s veli- 
kom modernom fabrikom planiranom da ih svede (ili bar većinu njih) na 
polukvalifikovane rukovaoce sve specijalizovanijih i prefinjenijih mašin- 
skih alata i mašina. Ovde, na vrlo pokretljivoj granici tehnološkog na- 
pretka, sukob interesa je bio jasan. Dok je mir trajao, situacija je u celini 
bila u korist rukovodstva, ali posle 1914. nije iznenađujuće što se vodeća 
snaga radničke radikalizacije mogla naći svuda u velikim fabrikama na- 
oružanja. Iza okretanja metalskih radnika ka revoluciji tokom svetskog 
rata i nakon njega razaznajemo napetosti 90-ih godina 19. veka i prve 
decenije 20. veka. 

Prema tome, radničke klase nisu bile niti homogene, niti lake za 
ujedinjavanje u jednu skladnu društvenu grupu — čak i ako ostavimo po 
strani poljoprivredni proleterijat čiji su radnički pokreti takođe bili u 
potrazi za organizovanjem i mobilisanjem — generalno uzev, s beznačaj- 
nim uspehom“ Ipak, oni su bili ujedinjeni. Ali kako? 


III 


Jedan delotvoran način je hio putem ideologije čiji je nosilac orga- 
nizacija. Socijalisti i anarhisti su svoje novo jevanđelje preneli masama, 
do tada zapostavljenim ad skoro svib organizacija, osim njihovih eksplo- 


"Osim u Italiji, gde je federacija zemljoradnika bila daleko najveći sindikat i koja 
je položila osnovu za kasniji komunistički uticaj u centralnoj i u delovima južne 
Italije. U Španiji je verovatno anarhizam s vremena na vreme mogao imati 
uporediv uticaj među radnicima bezemljašima. 

atatora i onih koji su im rekli da budu tihi i poslušni: a čak i osnovne 
škole (tamo gde su ih dosegli) bile su mahom zadovoljne da im utuve u 
glavu građanske dužnosti prema religiji, dok su same organizovane cr- 
kve, osim nekoliko plebejskih sekti, bile spore u kretanju ka proleterskoj 
teritoriji, odnosno neprikladne da se nose sa stanovništvom tako različi- 
tim od strukturisanih zajednica davnašnjih seoskih ili gradskih parohija. 
Radnici su bili nepoznati i zaboravljeni ljudi, u meri u kojoj su bili nova 
društvena grupa. Koliko nepoznati, svedoči mnoštvo zapisa društvenih 
istraživača i posmatrača iz srednje klase: koliko zaboravljeni, može pro- 
suditi svaki čitalac pisama slikara Van Goga, koji je išao u belgijska na- 
lazišta uglja kao jevanđelista. Socijalisti su često bili prvi koji su im 
prišli. Kada su uslovi bili odgovarajući, nametnuli bi se najrazličitijim 
grupama radnika — od zanatskih kalfi ili aktivističkih predvodnika, do 
čitavih zajednica radnika u kućnoj radinosti ili rudara — svojim jedinstve- 
nim identitetom: onim „proleterskim“. Godine 1866. seoski radnici u 
belgijskim dolinama oko Liježa, tradicionalni proizvođači oružja, nisu 
imali politička uverenja. Živeli su životom siromašnih koji se za muškar- 
ce razlikovao samo po golubarenju, pecanju i borbama petlova. Od tre- 
nutka kada je „Radnička partija“ prispela na scenu, preobratili su se en 
masse: od tada je 80-90% Val de Vezdrea glasalo za socijaliste, a čak su 
i poslednji bedemi lokalnog katoličanstva bili probijeni. Ljudi iz Liježa 
su iznenada shvatili kako dele identitet i veru s tkačima iz Genta, čiji sam 
jezik (flamanski) nisu mogli da razumeju, a time i sa svima koji su delili 
ideal jedne univerzalne radničke klase, Ova poruka o jedinstvu svih koji 
rade i koji su siromašni doprla je do najudaljenijih krajeva njihovih ze- 
malja preko agitatora i propagandista, Ali oni su takođe doneli organiza- 
ciju, strukturisano zajedničko delovanje bez koga radnička klasa nije 
mogla da postoji kao klasa, a kroz organizaciju su stekli tu okosnicu 
predstavnika koji su mogli da artikulišu osećanja i nade muškaraca i žena 
koji nisu to bili u stanju sami da učine. Oni su preuzeli, ili su pronašli, 
reči za istine u koje su verovali. Bez ovog organizovanog kolektiviteta, 
oni su bili samo siromašni radni narod, Drevni skup mudrosti — poslovi- 
ce, izreke, pesme — koje su formulisale Weltanschauung radničke siroti- 
nje predindustrijskog sveta, više nije bio dovoljan. Oni su bili nova druš- 
tena stvarnost koja je zahtevala novu misao. Ovo je počelo u trenutku 

kada su shvatili poruku svog novog glasnogovornika: Vi ste klasa, vi 
morate pokazati da to jeste. Zato je, u krajnjim slučajevima, novim par- 
tijama bilo dovoljno samo da izgovore svoje ime: „radnička partija“, 
Niko osim aktivista novog pokreta nije doneo poruku klasne svesti rad- 
nicima. To je ujedinilo sve koji su bili spremni da shvate ovu veliku istinu 
koja je premošćavala sve njihove međusobne razlike. 
Ali ljudi su bili spremni da to prepoznaju, jer se širio jaz koji je 
razdvajao one koji su bili, ili postajali, radnici od drugih, uključujući 
druge grane društveno skromnih ,,malih ljudi“, pošto je radnička klasa 
sveta bila sve više odeljena, a posebno jer je sukob između onih koji su 
davali nadnice i onih koji su od njih živeli bio sve dominantnija egzisten- 
cijalna stvarnost. Ovo je očigledno bio slučaj u mestima koje je industri- 
ja praktično stvorila za sebe, poput Bohuma (1842. godine 42.000 sta- 
novnika, 1907. godine 120.000 stanovnika, od kojih su 78% radnici, 
0,3% kapitalisti) ili MidIzbroua (1841. godine 6.000 stanovnika, 1911. 
godine 105.000 stanovnika). U ovim centrima, uglavnom rudarske i teš- 
ke industrije, koji su ubrzano nicali u drugoj polovini veka, možda čak i 
više nego u gradovima nastalim oko tekstilnih fabrika koji su ranije bili 
tipični centri industrije, muškarci i žene su mogli da žive bez redovnog 
viđanja bilo kog člana nenadničarske klase koji im na neki način nije 
komandovao (vlasnik, poslovođa, činovnik, učitelj, sveštenik), osim ma- 
lih zanatlija, dućandžija i gostioničara koji su ispunjavali skromne potre- 
be siromašnih, a koji su se, pošto su zavisili od svoje klijentele, prilagodi- 
li proleterskom okruženju.* Bohumska proizvodnja robe široke potrošnje 
uključivala je, nezavisno od uobičajenih pekara, mesara i pivara, nekoli- 
ko stotina švalja, 48 modiskinja, ali samo 11 pralja, 6 šeširdžija i kapad- 
žija, 8 krznara — i, znakovito, ni jednu jedinu osobu koja pravi taj karak- 
teristični simbol srednje i više klase, rukavice.!%6 
Međutim, čak i u velikom gradu, s njegovim raznim i sve različitijim 
uslugama i društvenim promenama, specijalizacija funkcija, u tom perio- 
du dopunjena urbanizmom i trgovinom nekretninama, razdvajala je klase, 


* Ova uloga kafana kao mesta sastanka za sindikate i ogranke socijalističke 
partije, i vlasnika kafana kao militantnih socijalista poznata je u nekoliko 
zemalja. 

106 Crew, op cit, 19, 70, 25. 

izuzev na takvim neutralnim teritorijama kao što su parkovi, železničke 
stanice i zgrade namenjene zabavi. S novom društvenom segregacijom 
stare „narodne četvrti“ su propadale: u Lionu, La Kroa-Rus, drevno upo- 
rište buntovničkih tkača svile koji silaze u centar grada, opisano je 1913. 
kao četvrt „prostih radnika“ — „pčelinji rojevi radnika napustili su visora- 
van i njene obronke.“!%7 Radnici su se iz starog dela grada preselili u fa- 
brike na drugu obalu Rone. Prevladala je rastuća siva uniformnost novih 
radničko klasnih četvrti, istrgnutih iz centralnih gradskih oblasti: Veding 
i Nojkeln u Berlinu, Favoriten i Otakring u Beču, Poplar i Vest Hem u 
Londonu — po ugledu na izdvojene četvrti i predgrađa srednje i niže sred- 
nje klase, koja se ubrzano razvijaju. A ako su krize tradicionalnog zanat- 
skog sektora, o kojima se mnogo raspravljalo, dovele neke grupe među 
majstorima zanatlijama na antikapitalističku i antiproletersku radikalnu 
desnicu, kao u Nemačkoj, to je moglo, kao u Francuskoj, pojačati njihov 
antikapitalistički jakobinizam ili republikanski radikalizam. Što se kalfi i 
šegrta tiče, njih je bilo lako ubediti da oni nisu ništa drugo do proleteri. 
Nije li bilo prirodno da se izmučena proto-industrijska domaća radinost, 
koja je, poput ručnih tkača, često bila u simbiozi s ranom fazom fabričkog 
sistema, poistoveti s proleterskom situacijom? Lokalizovane zajednice ove 
vrste, u različitim brdovitim oblastima centralne Nemačke, Bohemije ili 
drugde, postale su prirodna uporišta pokreta. 

Svi radnici su bili, zbog valjanih razloga, podesni da se uvere u ne- 
pravednost društvenog poretka, ali je srž njihovog iskustva bio odnos s 
poslodavcima. Novi socijalistički radnički pokret je bio neodvojiv od ne- 
zadovoljstva na radnom mestu, bez obzira na to da li je to bilo izraženo 
kroz štrajkove i (mnogo ređe) kroz organizovane sindikate, Vrlo često je 
mobilizacija posebne grupe lokalno ključnih radnika pokazivala ili odra- 
žavala uspon lokalne socijalističke partije. U Roanu (Francuska) tkači su 
napravili jezgro Radničke partije; kada se 1889-1891. u tom području 
pojavilo tkanje, seoski kantoni su odjednom preokrenuli svoju politiku s 
„reakcije“ na „socijalizam“, a industrijski sukob se preneo u političku 
organizaciju i izbomu aktivnost. Ali kao što primer britanskog radništva 
iz decenija sredinom 19. veka pokazuje, nije bilo neophodne veze između 


197 Yves Lequin, Les Ouvriers de la region lyonnaise, 1, La Formation de la 
classe nuvriere régionale (Lyon 1977), 202. 

volje za štrajkom i organizovanjem, i prepoznavanjem klase poslodavaca 
(„kapitalista“) kao glavnog političkog neprijatelja. Tradicionalni zajednič- 
ki front je, naravno, ujedinio one koji su radili i proizvodili, radnike, za- 
natlije, dućandžije, buržuje protiv dokoličara i protiv ,privilegija“ — one 
koji su verovali u napredak (koalicija koja je takođe prešla klasne granice) 
protiv „reakcije“, Ali ovaj savez, velikim delom odgovoran za raniju isto- 
rijsku i političku snagu liberalizma (vidi Doba kapitala, glava 6, I), raspao 
se ne samo zbog toga što je izborna demokratija otkrila divergentne inte- 
rese njegovih različitih sastavnih delova već i zato što klasa poslodavaca, 
sve više tipizirana po veličini i koncentraciji — kao što smo videli, ključna 
reč „veliki“, kao veliki posao, grande industrie, grand patronat, Grossin- 
dustrie, pojavljuje se sve učestalije!% — postaje vidljivije integrisana u 
nediferenciranu zonu bogatstva, državne vlasti i povlastica. Taj savez se 
pridružio ,plutokratiji“ koju su edvardijanski demagozi u Britaniji voleli 
da osude — plutokratiju koja se, kako je era depresije ustupila mesto opi- 
jajuće velikom talasu privredne ekspanzije, sve više šepurila, što je bilo 
vidljivo i kroz nove masovne medije. Glavni inspektor rada britanske vla- 
de tvrdio je da su novine i motorna vozila, u Evropi monopol bogatih, 
suprotnost između bogatih i siromašnih učinile neizbežnim. 

Ali kako se politička bitka protiv „privilegija“ spajala sa do tada 
izolovanom borbom na mestu zaposlenja i oko njega, svet manuelnog 
radnika se sve više odvajao od onih iznad njega, u nekim zemljama izra- 
zito brzim, rastom tercijarnog sektora privrede, što je dovelo do stvaranja 
sloja muškaraca i žena koji su radili svoj posao bez prljanja ruku. Za ra- 
zliku od stare sitne buržoazije malih zanatlija i dućandžija, koja se može 
smatrati za prelaznu zonu ili ničiju zemlju između radnika i buržoazije, 
ove nove niže srednje klase dele dve takve zone ako ni zbog čega drugog 
onda zbog vrlo skromne ekonomske situacije, često malo bolje od one 
dobro plaćenih radnika, koja ih je naterala da precizno naglase šta ih je 
odvajalo od manuelnog rada i šta su se nadali da imaju, ili su mislili da 


108 Prva zabeležena upotreba „velikog posla“ (OED Supplement 1976) pojavljuje 
se 1912, godine u SAD, ,,Grossindustrie“ se pojavljuje ranije, ali izgleda da je 
postala uobičajena tokom Velike depresije. 

109 Memorandum je naveden u: H. Pelling, Popular Politics and Society in Late 
Victorian Britain (London 1968), 147. 

treba da imaju, zajedničko sa svojim društveno nadređenim (vidi glavu 
7). Oni su stvorili sloj koji je izolovao radnike ispod njih. 

Ako su privredni i društveni razvoj na taj način pomagali stvaranje 
klasne svesti svih manuelnih radnika, treći faktor je skoro iznudio njiho- 
va objedinjavanje: nacionalna privreda i nacija-država, koje su sve više 
bile isprepletene. Nacija-država nije samo oblikovala okvir života gra- 
đanina, ustanovila svoje parametre i odredila konkretne uslove i geograf- 
ske granice radničke borbe, već su i njena politička, zakonska i admini- 
strativna uplitanja bile sve više ključna za postojanje radničke klase. 
Privreda je sve više delovala kao integrisan sistem, još bolje, kao sistem 
u kome sindikat ne može više da funkcioniše kao niz nagomilanih ili la- 
bavo povezanih celina koje se u prvoj instanci bave samo lokalnim uslo- 
vima, već je bio prinuđen da usvoji nacionalno gledište, barem za svoju 
industriju, U Britaniji se nova pojava organizovanih nacionalnih borbi 
radništva pojavljuje prvi put u 90-im godinama 19. veka, dok je slutnja 
štrajkova nacionalnog transporta i rudara postala stvarnost početkom 20. 
veka. Odgovarajuće industrije počinju da pregovaraju o opštim kolektiv- 
nim sporazumima koji su bili praktično nepoznati pre 1889. Do 1910. već 
su bili posve uobičajeni. 

Sve snažnija težnja među sindikatima, posebno socijalističkim, da 
organizuju radnike u sveobuhvatna tela od kojih svako pokriva pojedinač- 
nu nacionalnu industriju („industrijski sindikalizam“) odslikavala je ovu 
svest o privredi kao integrisanoj celini. „Industrijski sindikalizam“ kao 
težnja je uvideo da je , industrija" prestala da bude teorijska klasifikacija 
za statističare i ekonomiste, i da je sada postala opštedržavni poslovni ili 
strateški koncept, ekonomski okvir sindikalne borbe, koliko god lokalizo- 
vane. Premda su britanski rudari bili snažno vezani za autonomnost svojih 
nalazišta uglja ili čak i svojih jama, svesni posebnosti svojih problema i 
obićaja, Južni Vels i Nortamberlend, Fife i Stafordšajr su se između 1888. 
i 1908. zbog toga neminovno povezali u nacionalnu organizaciju. 

Što se tiće države, njena izborna demokratizacija je nametnula kla- 
sno jedinstvo za koje su se vladari nadali da će ga izbeći. Borba za proši- 
renje samih građanskih prava neizbežno je uzela klasnu nijansu radničke 
klase, pošto je sporno bilo (barem za muškarce) pitanje glasanja građana 
bez imovine. Imovinsko ograničenje, ma kako skromno, prvenstveno je 

isključivalo veliki deo radnika. Obratno, tamo gde opšte pravo glasa još 
nije bilo dostignuto, barem u teoriji, novi socijalistički pokreti su neizbež- 
no postali glavni pobornici opšteg prava glasa, pokrećući odnosno preteći 
ogromnim demonstracijama u vidu generalnog štrajka zarad ostvarivanja 
tog cilja— u Belgiji 1893. i dvaput posle toga, u Švedskoj 1902. i Finskoj 
1905. — koji su i pokazali i ojačali njihovu moć da mobilišu novopreobra- 
ćene mase. Čak i namerno antidemokratske izborne reforme mogu da 
ojačaju nacionalnu klasnu svest ako, kao u Rusiji posle 1905, grupišu 
izabranike radničke klase u odvojene (i neadekvatno predstavljene) izbor- 
ne razrede ili kurije. Ali izborne aktivnosti na koje su se socijalističke 
partije tako karakteristično bacile, na užas anarhista koji su ih videli kao 
udaljavanje pokreta od revolucije, mogle su radničkoj klasi samo doneti 
jednu nacionalnu dimenziju, kako god razjedinjeni bili u drugom pogledu, 
Ali i više od ovoga: država je ujedinila klasu, pošto se svaka soci- 
jalna grupa sve više bavila svojim političkim ciljevima vršeći pritisak na 
nacionalnu vladu, u korist ili protiv zakonodavstva i vladavine nacional- 
nih zakona. Nijedna klasa nije imala postojaniju i trajniju potrebu za 
pozitivnim državnim dejstvom na privredna i socijalna pitanja koja bi 
nadoknadila nedovoljnost njene, ni od kog pomognute, kolektivne akci- 
je: a što je brojniji bio nacionalni proleterijat, političari su bili sve oset- 
taniji, u 80-im godinama 19. veka, stari sindikati iz sredine viktorijanskog 
doba i novi radnički pokreti su se suštinski podelili po pitanju zahteva da 
osmočasovni radni dan bude uslovljen zakonom, a ne kolektivnim ugo- 
vorom. Drugim rečima, zakon opšte primenjiv na sve radnike, po defini- 
ciji nacionalni zakon, i čak, kako je Druga internacionala mislila, potpu- 
no svesna značaja zahteva, međunarodni zakon. Agitacija je zaista 
izrodila ono što je verovatno najprirodnije i najdirljivije, i što pokazuje 
internacionalizam radničke klase, godišnje prvomajske demonstracije 
uvedene i započete 1890. (1917. ruski radnici su napokon slobodni da 
mogu da ga proslavljaju, čak su preskočili svoj kalendar kako bi slavili 
isti dan kao ostatak sveta),*!!? Ipak, snaga radničko klasnog ujedinjenja 


* Kao što znamo, 1917. ruski (julijanski) kalendar je još bio 13 dana iza našeg 
(gregorijanskog) kalendara: odatle poznata zbrka oko Oktobarske revolucije koja 
se desila 7. novembra. 

t10 Maurice Dommanget, Histoire du Premier Mai (Paris 1953), 252. 

unutar svake nacije zamenila je nade i teorijske tvrdnje o internaciona- 
lizmu radničke klase, osim kod plemenite manjine militanata i aktivista. 
Kao što je ponašanje većine nacionalnih radničkih klasa avgusta 1914. 
predočilo, stvarni delotvorni okvir njihove klasne svesti je bio, osim u 
kratkim momentima revolucije, država i politički definisana nacija. 


IV 


Nije moguće, niti nužno, ovde razmatrati pun opseg geografskih, 

ideoloških. nacionalnih, lokalnih ili drugih varijacija, stvarnih i mogućih, 
o generalnoj temi stvaranja radničke klase kao svesne i organizovane druš- 
tvene grupe 1870-1914. Očigledno da se to još nije dogodilo, u bilo kak- 
vom značajnom obimu, među onim delom čovečanstva čija je koža je bila 
drugačije boje, čak i tamo gde je (kao u Indiji i, naravno, Japanu) industrij- 
ski razvoj bio neporeciv. Ovaj napredak klasne organizacije je hronološki 
nejednak. Značajno se ubrzao tokom dva kratka perioda, Prvi veliki skok 
se desio između kraja 80-ih godina i ranih 90-ih godina 19. veka, godina 
koje su obležene ponovnim uspostavljanjem radničke Internacionale 
(..Druge“, da bi se razlikovala od Marksove Intemacionale 1864-1872), i 
tim simbolom nade i poverenja radničke klase, Praznikom rada. To su bile 
godine kada su se socijalisti prvi put pojavili u značajnom broju u parla- 
mentima nekoliko zemalja, dok se u Nemačkoj, gde je njihova partija već 
bila jaka, između 1887. i 1893. snaga SPD čak i više nego udvostručila (sa 
10,1% na 23,3%). Drugi period velikog napretka dešava se negde između 
ruske revolucije 1905, koja je na njega značajno uticala, posebno u cen- 
tralnoj Evropi, i 1914. Ogromni izborni napredak radničkih i socijalistič- 
kih partija tada je bio potpomognut širenjem demokratizacije prava glasa, 
što im je omogućavalo da to bude valjano registrovano. U isto vreme ta- 
lasi radničke agitacije doveli su do velikog napretka u snazi organizovanog 
sindikalizma. Dočim detalji u ogromnoj meri variraju zavisno od nacio- 
nalnih okolnosti, na ova dva talasa ubrzanog radničkog uspona nailazimo 
skoro svuda, u jednom ili drugom obliku, 

Stvaranje radničke klasne svesti se ne može jednostavno poistove- 
titi s rastom organizovanog radničkog pokreta, mada ima primera, poseb- 
no u centralnoj Evropi i u nekim industrijskim specijalizovanim zonama 
gde je poistovećenje radnika s njihovom partijom i pokretom bilo skoro 

potpuno, Tako se 1913. analitičar izbora u biračkom okrugu u centralnoj 
Nemačkoj (Naumburg — Merzeburg) iznenadio da je samo 88% radnika 
glasalo za SPD: jednostavno, ovde je jednakost „radnik = socijaldemo- 
krata“ smatrana za pravilo.!!! Ali ovaj slučaj nije bio ni tipičan, niti čak 
uobičajen. Ono što je bilo sve više uobičajeno, bez obzira na to da li su 
se radnici poistovetili sa „svojom“ partijom, je bilo nepolitičko klasno 
poistovećivanje, svesno članstvo separatnog radničkog sveta koji je 
uključivao, ali i daleko prevazilazio ,klasnu partiju“. Budući da je bio 
zasnovan na različitom životnom iskustvu, separatni način i stil življenja 
koji se, preko regionalnih odstupanja u jeziku i običajima, pojavio u za- 
jedničkim formama društvenog delovanja (na primer, vrste sporta koje 
su se posebno poistovećivale s proleterima kao klasom, poput Britanskog 
fudbalskog saveza od 80-ih godina 19. veka), ili čak klasno specifični i 

novi načini oblačenja kao što je poslovični radnički kačket. 

Ipak, bez istovremenog pojavljivanja „pokreta“ čak i nepolitičko 
izražavanje klasne svesti ne bi bilo kompletno, niti sasvim razumljivo, jer 
se tek kroz pokret množina „radničkih klasa“ sjedinila u jedninu ,radnič- 
ke Klase“. Ali naizmenično, pokreti sami, u onoj meri u kojoj su postali 
masovni pokreti, bili su prožeti radničkim nepolitičkim, ali instinktivnim 
nepoverenjem u sve one koji nisu uprljali svoje ruke radom. Ovaj proži- 
majući owverisme (kako su ga Francuzi nazivali) odslikavao je stvarnost 
masovnih partija, jer su one, za razliku od malih ili ilegalnih organizacija, 
pretežno bile sastavljene od manuelnih radnika. 61.000 članova Socijal- 
demokratske partije u Hamburgu 1911-1912. uključivala je samo 36 „pi- 
saca i novinara“ i dva člana viših zanimanja. Zapravo, samo 5% njenih 
članova bili su ne-proleteri, a polovina njih su bili krčmari.!!? Ali sumnja 
u one koji nisu bili radnici nije isključivala divljenje prema velikim učite- 
ljima iz drugih klasa, poput samog Karla Marksa, niti prema nekolicini 
socijalista buržoaskog porekla, utemeljivača, nacionalnih vođa i govorni- 
ka (dve funkcije koje je bilo teško razlikovati), ili „teoretičara“. I odista u 
svojoj prvoj generaciji socijalističke partije su privukle izuzetne ličnosti 
velikog dara iz srednje klase, koje zavređuju takvo divljenje: Viktora Ad- 


MW, L, Guttsman, The German Social-Democratic Party 1875-1933 (London 
1981), 96. 
12 bid, 160. 

lera u Austriji (1852-1918), Žoresa u Francuskoj (1859-1914), Turatija u 
Italiji (1857-1932), Brantinga u Švedskoj (1860-1925). 

Šta je to onda bio , pokret", koji je u krajnjim slučajevima mogao da 
bude gotovo jednako velik kao klasa? Svuda je to uključivalo najosnovni- 
ju. a opštu organizaciju radnika, sindikata, mada u različitim oblicima i 
promenljive snage. Često je uključivao kooperative, uglavnom u obliku 
prodavnica za radnike, povremeno (kao u Belgiji) kao središnjih ustanova 
pokreta," U zemljama masovnih socijalističkih partija mogao je da uklju- 
čuje skoro svako udruženje u kojem su radnici učestvovali, od kolevke do 
groba —ili pravilnije, s obzirom na njihov antiklerikalizam, do krematori- 
juma, kojima su „napredni“ u ogromnoj meri davali prednost kao nečem 
što bolje pristaje dobu nauka i napretka,!!3 Ovo obuhvata i 200.000 člano- 
va Nemačke federacije radničkih horova 1914. i 130.000 članova Radnič- 
kog biciklističkog kluba ,,Solidarnost“ (1910) pa sve do Radničkog društva 
filatelista i Radničkog društva uzgajivača zečeva, čiji se tragovi još pone- 

kad mogu naći u krčmama u predgrađima Beča. Ali u biti svega ovoga je 
bila subordinacija, delimično ili barem blisko povezana s političkom par- 
tijom koja je bila njen suštinski izraz, skoro uvek imenovana kao Socijali- 
stička (Socijaldemokratska) i/ili čak jednostavnije „Radnička“ ili , Labu- 
ristička“ partija. Radnički pokreti koji su bili bez organizovane klasne 
partije, ili koji su se suprotstavljali politici, mada oni predstavljaju staru 
vrstu utopijske ili anarhističke ideologije na levici, bili su skoro uvek slabi. 
Oni su pre predstavljali promenljive kadrove individualnih aktivista, evan- 
gelista, agitatora i potencijalnih štrajkovođa, nego masovne strukture. Osim 
u iberijskom svetu, koji je uvek u raskoraku s drugim evropskim kretanji- 
ma, anarhizam nigde u Evropi nije postao glavna ideologija, čak ni nejaki 
radnički pokret. Osim u rimokatoličkim zemljama i — kao što je revolucija 
1917. otkrila — u Rusiji, anarhizam je bio politički zanemarljiv. 


* U isto vreme radničke kooperacije su bile blisko povezane s radničkim po- 
kretima, a zapravo su često oblikovale most između ,,utopijskih“ ideala so- 
cijalizma od pre 1848. i novog socijalizma, ali ovo nije bio slučaj s najuspešnijim 
delom kooperacije, one seljaka i farmera, osim u delovima Italije. 

1 Mir uns zieht die neue Zeit Arbeiterkultur in Osterreich 1918-1934 Eine Aus- 
stellung der Osterreichischen Gesellschaft fur Kulturpolitik und des Meidlinger 
Kulturkreises, 23. januar-30. avgust 1981. (Vienna), 240. 

Velika većina ovih partija radničke klase, Australazija je bila glav- 
ni izuzetak, predviđala je temeljne promene u društvu, i stoga su se nazi- 
vale „socijalističkim“, ili se prosudilo da su na putu da to budu, kao bri- 
tanska Laburistička partija. Pre 1914. želele su da imaju što je moguće 
manje zajedničkog s politikom vladajuće klase, a još manje s vladom, sve 
do dana kada će radnici sami napraviti svoju vladu i, po svoj prilici, kre- 
nuti u velike promene. Radničke vođe koje su pale u iskušenje kompro- 
misa s partijama i vladama srednje klase bile su predmet gnušanja, osim 
ako nisu bili vrlo diskretni, kao što je to bio Dž. R. Mekdonald oko izbor- 
nog dogovora s liberalima koji je 1906. prvi put omogućio britanskoj 
Laburističkoj partiji značajnu parlamentarnu zastupljenost. (Iz razumlji- 
vih razloga partijski stav prema lokalnim vladama je bio pozitivniji.) 
Možda je glavni razlog zašto je tako mnogo partija istaklo crvene zasta- 
ve Karla Marksa bio taj što im je on, pre ijednog teoretičara s levice, re- 
kao tri stvari koje su se činile podjednako prihvatljive i ohrabrujuće: da 
nikakvo predvidivo poboljšanje unutar postojećeg sistema neće prome- 
niti bazičnu situaciju radnika kao radnika (njihovu ,,eksploataciju“); da 

je priroda kapitalističkog razvoja, koju je on analizirao nadugačko, takva 
da je obaranje današnjeg društva i njegova zamena novim i boljim dru- 
štvom prilična izvesna; i da će radnička klasa, organizovana u klasne 
partije, biti tvorac i naslednik te veličanstvene budućnosti. Marks je rad- 
nicima tako podario veru u izvesnost, srodnu onoj koju je davala religija, 
da nauka dokazuje istorijsku neizbežnost njihovog konačnog trijumfa. U 
tom pogledu marksizam je bio toliko delotvoran da su čak i Marksovi 
protivnici unutar pokreta većinom usvojili njegove analize kapitalizma. 

Stoga su i glasnogovornici i ideolozi tih partija i njihovi neprijatelji 
najčešće prihvatali kao gotovu činjenicu da oni hoće društvenu revoluci- 
juili da njihovo delovanje na to ukazuje, Ipak, šta je ta fraza tačno zna- 
čila, osim da će promena iz kapitalizma u socijalizam, od društva zasno- 
vanog na privatnoj svojini i preduzetništvu do onog zasnovanog na 
„zajedničkom vlasništvu nad sredstvima za proizvodnju, distribuciju i 
razmenu“,!!4 zaista revolucionisati život, mada su tačna priroda i sadržaj 
socijalističke budućnosti bio iznenađujuće malo raspravljani i ostajali 
nejasni — osim da će ono što je sada loše, tada biti dobro. Sporno pitanje 


IM Program britanske Laburističke partije. 

u ovom periodu koje je vladalo raspravama o proleterskoj politici jeste 
priroda revolucije. 

Ono što je bilo spomo nije bila vera u potpun preobražaj društva, 
taka je bilo mnogo vođa i aktivista koji su bili suviše zauzeti neposred- 
nom borbom da bi se zanimali za dalju budućnost. Više se radilo o tome 
da su se revolucije nadale da će preko levičarske tradicije, koja preko 
Marksa i Bakunjina seže do 1789. ili čak 1776, postići temeljne društve- 
ne promene putem iznenadnih, nasilnih, revolucionarnih primopredaja 
vlasti. Ili u opštijem i hiljadugodišnjem smislu, da bi velika promena, čija 
je neizbežnost ustanovljena, trebalo da bude bliža nego što se, zapravo, 
činilo da jeste u industrijskom svetu, ili kako je to odista izgledalo u de- 
presivnim i nezadovoljnim 80-im godinama 19. veka, odnosno u punona- 
dežnoj uzburkanosti 90-ih godina 19. veka. Još i tada je veteran Engels, 
osvrćući se na Doba revolucije kada se podizanje barikade moglo očeki- 
vati svakih 20 ili 50 godina, a koji je s pištoljem u ruci odista uzeo ulogu 
urevolucionamim kampanjama, upozorio da su dani 1848. zauvek proš- 
li. A kao što smo videli, od sredine 90-ih godina 19. veka nadalje, ideja o 
skorom slomu kapitalizma činila se prilično neprihvatljivom. Šta je onda 
trebalo da učine proleterske mase, u milionskom broju mobilisane pod 
crvenu zastavu? 

Na desnici pokreta bilo je nekih koji su preporučivali koncentrisanje 
na neposredna poboljšanja i reforme koje je radnička klasa mogla dobiti 
od vlada i poslodavaca, ostavljajući dalju budućnost da se pobrine sama 
za sebe. U svakom slučaju, pobuna i ustanak su bili na dnevnom redu. 
Čak i tada, nekoliko radničkih vođa koji su rođeni posle, recimo, 1860. 
godine, napustili su ideju Novog Jerusalima. Edvard Bernštajn (1850 
1932), samouki socijalistički intelektualac koji je predložio, neoprezno, 
da teorije Karla Marksa treba ne samo preispitati u svetlu prosperitetnog 
kapitalizma („revizionizam“), već takođe da je navodni socijalistički kraj 
manje važan od reformi koje na tom putu treba ostvariti, naišao je na 
masovnu osudu laburističkih političara čije je interesovanje za stvarno 
svrgavanje kapitalizma bilo ponekad krajnje nerazgovetno. Verovanje da 
je postojeće društvo nepodnošljiva bilo je smisleno za ljude iz radničke 
klase; ćak i kada su, kao što je posmatrač kongresa nemačkih socijalista 
u prvoj deceniji 20. veka primetio, njihovi aktivisti ,jedva sastavljali kraj 

s krajem“.!!5 Ideal novog društva bilo je ono što je davalo nadu radničkoj 
klasi. 

Mada kako doći do novog društva u vremenima kada slom starog 
sistema nije na vidiku? Kaucki je dao uznemiravajući opis nemačke So- 
cijaldemokratske partije koji sumira problem: „partija koja, iako revolu- 
cionarna, ne priprema revoluciju“.!!# Da li je bilo dovoljno zadržati, kao 
što je SPD činio, posvećenost ničemu manjem od društvene revolucije u 
teoriji, stav opozicije koja ne odstupa, periodično izmeriti sve veću sna- 
gu pokreta na izborima i oslanjati se na objektivne sile istorijskog razvo- 
ja koje moraju dovesti do neizbežnog trijumfa? Ne, ako to znači, kao što 
to često i jeste u praksi, da je pokret prilagodio sebe delovanju unutar 
okvira sistema koji ne može da obori. Nepomirljivi front, ili kao što su 
mnogi radikali i aktivisti osećali, skriveni kompromis, pasivnost, odbi- 
janje da se naredi mobilizacija radnika za akciju i potiskivanje borbi koje 
su se spontano pojavile među masama, u žalosno ime organizacione dis- 
cipline. 

Ono što je neusklađena, ali posle 1905. godine sve veća radikalna 
levica buntovnika, lokalnih sindikalnih aktivista, intelektualnih disidena- 
ta i revolucionara odbacivala bile su, dakle, masovne proleterske partije 
koje su oni videli kao neizbežno reformističke i birokratizujuće, zbog 
učestvovanja u određenim vrstama političke akcije. Argumenti protiv njih 
su bili skoro isti tamo gde je preovladavajuća ortodoksija bila marksistič- 
ka, što je obično bilo na Kontinentu, ili antimarksistička u fabijanskom 
maniru, kao u Britaniji. Umesto toga, radikalna levica je više volela da se 
osloni na direktnu proletersku akciju koja je premošćavala opasnu močva- 
ru politike, a koja idealno doseže vrhunac u nečemu nalik na revolucio- 
nami generalni štrajk. , Revolucionarni sindikalizam“, koji je bujao u 
poslednjih deset godina pred 1914, samim svojim imenom nagoveštava 
ovaj brak između sveopštih društvenih revolucionara i decentralizovane 
sindikalne militantnosti koja je, u nejednakom stepenu, povezana sa anar- 
hističkim idejama. On je bio uspešan, izvan Španije, uglavnom kao ideo- 
logija nekoliko stotina ili hiljada proleterskih sindikalnih aktivista i neko- 


15 Robert Hunter, Socialists at Work (New York 1908), 2. 
116 Georges Haupt, Programm und Wirklichkeit Diw Internationale Sozialde- 
mokratie vor 1914 (Neuwied 1970), 141. 

liko intelektualaca, tokom druge faze rasta pokreta i radikalizacije koja se 
podudarala sa znatnim i međunarodno široko rasprostranjenim radničkim 
nemirima. i priličnom nesigurnošću u socijalističkim partijama oko toga 
šta one zaista mogu i treba da rade, 

Između 1905. i 1914. godine tipični revolucionar na Zapadu je ve- 
rovatno bio neka vrsta revolucionarnog sindikaliste koji je, paradoksalno, 
odbacio marksizam kao ideologiju partija koje su ga koristile kao izgovor 
da se ne trude da izvedu revoluciju. Ovo je bilo malo nepošteno prema 
Marksovim senama, jer je neobična stvar kod zapadnih masovnih prole- 
terskih partija koje su isticale njegovu zastavu na svoje jarbole to što je 
Marksova uloga u njima bila, zapravo, skromna. Osnovna verovanja nji- 
hovih vođa i aktivista su često bila nerazlučiva od verovanja nemarksistič- 
kih radničkih radikala ili jakobinske levice. Oni su svi podjednako vero- 
vali u borbu razuma protiv neznanja i praznoverja (drugim rečima, 
klenkalizma); u borbu napretka protiv mračne prošlosti; u nauku, u obra- 
zovanje, u demokratiju, u sekularno trojstvo Slobode, jednakosti i bratstva. 
Čak i u Nemačkoj, gde je skoro jedna trećina državljana glasala za soci- 
jaldemokratiju koja se 1891. formalno proglasila marksističkom, Komu- 
nistički manifest pre 1905. godine je štampan u izdanjima od samo 2—3.000 
primeraka, a najpopularnije ideološko delo u radničkim bibliotekama je 
bilo ono čiji naslov sam sebe objašnjava: Darvin protiv Mojsija." Zapra- 
vo su čak i domaći marksistički intelektualci bili retki. Glavni nemački 
teoretičari su bili uvezeni iz Habzburškog carstva, poput Kauckog i Hi- 
Iferdinga, ili iz Ruskog carstva, kao Parvus i Roza Luksemburg. Istočno 
od Beća i Praga marksizam i marksistički intelektualci su bili izrazito 
zastupljeni. U tim oblastima revolucionarni impuls marksizma je ostao 
neoslabljen, a veza između marksizma i revolucije je bila očigledna, već 
samim tim što su izgledi za revoluciju bili neposredni i stvarni. 


1? Možda i još populamiji, antiklerikalni Korvinov Pfaffenspiegel (H. J. Steinberg, 
Sozialismus und deutsche Sozialdemokratie Zur Ideologie der Partei vor dem 
ersten Welikrieg [Hanover 1967], p 139) Kongres SPD (Parteitag) 1902. zapaža da 
se stvari prodaje samo antiklerikalna partijska literatura. Tako je 1898. Manifest 
objavljen u tiražu od 3000, Bebelov Christenthum und Sozialismus u 10.000 
primeraka, od 1901. do 1904, Manifest bio objavljen u 7.000 primeraka, a Bebelov 
Christenthum 57,000 primeraka. 

I ovde, zaista, leži ključ za model radničkih i socijalističkih pokre- 

ta, kao i za mnogo toga drugog u istoriji koja obuhvata pola veka pre 
1914. godine. Oni su se pojavili u zemljama dvostruke revolucije i, narav- 
no, u oblastima zapadne i centralne Evrope u kojima je svaka ličnost 
orijentisana ka politici prizivala sećanja na najveću od svih revolucija, 
onu Francusku iz 1789, a svaki gradski stanovnik rođen u godini Vaterloa 
je vrlo verovatno u svom životnom veku od 60 godina, neposredno ili 
posredno, proživeo bar dve, ili čak tri revolucije. Radnički i socijalistič- 
ki pokret je video sebe kao direktnog nastavljača ove tradicije. Pre nego 
što su počeli da slave Prvi maj, austrijski socijaldemokrati su slavili Mar- 
tovdan (godišnjicu žrtava Bečke revolucije 1848. godine). Međutim, 
društvena revolucija je vrlo brzo uzmicala iz svog prvobitnog područja 
inkubacije. Na određene načine samo pojavljivanje ogromne, organizo- 
vane i nadasve disciplinovane klasne partije je ubrzalo njeno uzmicanje. 
Organizovani masovni skupovi, brižljivo planirane masovne demonstra- 
cije ili povorke, izborne kampanje, više su zamenili nego što su pripre- 
mali nerede i pobune. Nenadani uspon ,,crvenih“ partija u razvijenim 
zemljama buržoaskog društva bio je, naravno, zabrinjavajuća pojava za 
vladare: ali retko ko od njih je zaista očekivao da vidi podignutu giljotinu 
u svojoj prestonici. Mogli su da prihvate takve partije kao celine radikal- 
ne opozicije unutar sistema koji je ipak našao mesta za poboljšanje i 
pomirenje. Ovo nisu bila, ili ne još, ili ne više, društva u kojima je poteklo 
mnogo krvi, premda je retorika bila suprotna. 

Ono što je održavalo nove partije u posvećenosti potpunoj društve- 
noj revoluciji, barem u teoriji, a mase običnih ljudi u posvećenosti njima, 
svakako nije bila nemogućnost kapitalizma da im donese neko poboljša- 
nje, već to što su, koliko je većina radnika koji su se nadali poboljšanju 
mogla da prosudi, sva značajna poboljšanja došla prvenstveno kroz nji- 
hovo klasno delovanje i klasnu organizaciju, Naravno, u određenoj meri 
odluka da se odabere put zajedničkog poboljšanja isključivala je druge 
mogućnosti. U oblastima Italije, gde su siromašni bezemljaši koji su ra- 
dili na farmama izabrali da se organizuju u sindikate i kooperative, oni 
nisu odabrali alternativu masovnog iseljavanja. Što je snažnije osećanje 
klasnog radničkog zajedništva i solidarnosti, snažniji je društveni pritisak 
da se ostanu unutar njega, mada to ne isključuje — naročito u grupama 

poput rudara — težnju da se deci obezbedi školovanje koje će ih držati 
dalje od okna. Ono što je ležalo iza socijalističkih ubeđenja aktivista 
radničke klase i odobravanja njihovih masa je bio, više nego išta, odelje- 
ni svet nametnut novom proleterijatu. Ako su se nadali — a njihovi orga- 
nizovani članovi su zaista bili ponosni i puni nade — to je zato jer su po- 
lagali nadu u pokret, Ako je „američki san“ bio individualistički, san 
evropskih radnika je bio pretežno kolektivistički. 

Da li je to bilo revolucionarno? U smislu pobune skoro sigurno ne, 
sudeći po ponašanju većeg dela najveće od svih revolucionarnih socijali- 
stičkih partija, nemačke SPD. Ali u Evropi je postojao široki polukružni 
pojas siromaštva i nemira u kojem je revolucija stvarno bila na dnevnom 
redu i— u bar jednom njenom delu — stvarno je i izbila. On se protezao od 
Španije, kroz velike delove Italije, preko Balkanskog poluostrva do Ru- 
skog carstva. U našem periodu revolucija se preselila iz zapadne u istočnu 
Evropu. Kasnije ćemo razmotriti sudbinu revolucionarne zone kontinenta 
icelog sveta. Ovde možemo samo napomenuti da je na Istoku marksizam 
zadržao svoje izvorne eksplozivne konotacije. Nakon Ruske revolucije 
vratio se na Zapad, a proširio se i na Istok kao suštinska ideologija druš- 
tvene revolucije, što će i ostati tako dugo tokom 20. veka, U međuvreme- 
nu, jaz u komunikaciji između socijalista koji govore istim teorijskim je- 
zikom proširio se, a da oni toga skoro da nisu bili svesni, sve dok se širina 
tog jaza, sa izbijanjem rata 1914. godine, nije iznenada razotkrila, i kada 
je Lenjin, dugogodišnji poštovalac nemačke socijaldemokratske ortodok- 
sije, otkrio da je njen glavni teoretičar izdajnik. 


V 


lako se činilo da su socijalističke partije u većini zemalja, uprkos 
nacionalnim i konfesionalnim podelama, očito na putu da mobilišu veći 
deo radničke klase, bilo je neporecivo da, osim u Velikoj Britaniji, pro- 
leterijat nije bio — socijalisti su sa ubeđenjem tvrdili „još ne“ — ni blizu 
toga da ćini većinu stanovništva. Čim su socijalističke partije stekle ma- 
sovnu osnovu prestajući da budu propagandističke i agitacione sekte, 
grupe aktivista ili razasuta lokalna uporišta preobraćenika, postalo je 
očigledno da one ne mogu ograničiti pažnju isključivo na radničku klasu. 
Temeljita rasprava 0 „agrarnom pitanju“ koja je među marksistima po- 

čela sredinom 90-ih godina 19. veka precizno odražava ovo otkriće. Dok 
je „seljaštvo“, bez sumnje, bilo predodređeno da iščezne (što su marksi- 
sti ispravno tvrdili, pošto se ovo zbilja i dogodilo u poznom 20. veku), 
šta je u međuvremenu socijalizam mogao ili trebalo da ponudi onima koji 
su živeli od poljoprivrede, njih 36% u Nemačkoj, 43% u Francuskoj 
(1900), da ne pominjemo evropske zemlje koje su još bile pretežno po- 
ljoprivredne? Potreba da se privlačnost socijalističkih partija proširi izvan 
samog proleterijata može biti formulisana i branjena na različite načine, 
od prostih izbornih kalkulacija ili revolucionarnih razmatranja, do opšte 
teorije. (,,Socijaldemokratska partija je partija proleterijata... ali... ona je 
istovremeno i partija društvenog razvoja, predočava razvoj čitavog dru- 
štva od sadašnje kapitalističke faze do višeg oblika.“)!!š To se nije moglo 
osporiti, pošto je proleterijat mogao skoro svuda da bude nadglasan, izo- 
lovan ili čak savladan sjedinjenim silama drugih klasa. 

Ali samo poistovećenje partije i proleterijata otežalo je njenu privlač- 
nost drugim društvenim slojevima. Ono je stajalo na putu političkih pra- 
gmatista, reformista, marksističkih ,revizionista“, koji bi radije proširili 
socijalizam iz klasne partije u „narodnu partiju“, jer su čak i praktični 
političari bili spremni da napuste doktrinu nekolicine drugova kvalifiko- 
vanih kao „teoretičari“, koji su shvatali da je skoro egzistencijalna privlač- 
nost radnicima kao radnicima ono što je partijama davalo istinsku snagu. 
Štaviše, politički zahtevi i slogani posebno skrojeni po proleterskim me- 
rama — kao što su osmočasovni radni dan i podruštvljavanje — ostavili su 
druge slojeve ravnodušnim, ili je čak postojao rizik da će nagoveštena 
pretnja eksproprijacijom izazvati otpor. Socijalističke radničke partije su 
retko imale mnogo uspeha u izlasku iz velikog, ali odeljenog sveta radnič- 
ke klase unutar koga su se njihovi aktivisti, a poprilično često i njihove 
mase, zbilja osećale prilično ugodno. 

Ipak je privlačnost ovakvih partija ponekad sezala daleko van rad- 
ničke klase; a čak i one masovne partije koje su se najbeskompromisnije 
poistovetile s jednom klasom, otvoreno su mobilisale podršku drugih 
društvenih slojeva. To su, na primer, bile zemlje u kojima je socijalizam 
uprkos svom ideološkom nedostatku odnosa s ruralnim svetom, zauzeo 


118 K, Kautsky, Za Questione Agrana (Milan 1959), 358. Citat je na početku dela 
11,1. 

velike seoske oblasti — ne samo da bi podržao one koji bi mogli da budu 
klasifikovani kao „ruralni proleteri“: poput delova južne Francuske, cen- 
tralne Italije i SAD, gde se najčvršće uporište socijalističke partije, s više 
0d 25% elasova za njihovog predsedničkog kandidata iz 1912. godine u 
23 najruralnije države zemlje, iznenađujuće, moglo naći među siromaš- 
nim belim farmerima iz Oklahome koji citiraju Bibliju. Podjednako ne- 
obično, male zanatlije i dućandžije su, ako uporedimo njihov procenat u 
ukupnom stanovništvu, bili upadljivo prezastupljeni u članstvu Italijan- 
ske socijalističke partije. 

Postojali su, bez sumnje, istorijski razlozi za ovo. Tamo gde je po- 
litička tradicija (sekularne) levice — republikanska, demokratska, jako- 
binska ili slična — bila stara i snažna, socijalizam je mogao da izgleda kao 
njen logičan produžetak — današnja verzija, na određen način, tog pro- 
glasa o veri u večite plemenite ciljeve na levici. U Francuskoj, gde je 
očigledno bio glavna snaga, učitelji u osnovnim školama, ti lokalni inte- 
lektualci seoskih predela i pobornici republikanskih vrednosti, bili su 
snažno privučeni socijalizmom, a glavna politička grupacija Treće repub- 
like je 1901. godine izrazila divljenje idealima svog izbornog tela nazi- 
vajući se Republikanska, Radikalna i Radikalno socijalistička partija. (To 
očevidno nije bilo ni radikalno ni socijalistički.) Pa ipak su socijalističke 
partije crple snagu, kao i političku neodređenost, iz takvog nasleđa samo 
zato što su ga, kao što smo videli, delile čak i kada više nisu osećale da 
je to dovoljno. Tako je u državama gde je pravo glasanja još bilo ograni- 
čeno, njihova ratoborna i delotvorna borba za demokratsko biračko pra- 
vo zadobila podršku drugih demokrata. Kao partije najmanje povlašće- 
nih, bilo je prirodno da će one biti viđene za barjaktare te bitke protiv 
nejednakosti i „povlastica“ koja je bila ključna za politički radikalizam 
još od Američke i Francuske revolucije; utoliko pre pošto su se mnogi 
njihovi bivši barjaktari, poput liberalne srednje klase, i sami pridružili 
snagama povlašćenih. 

Socijalističke partije su se još očiglednije okoristile svojim statusom 
bezuslovne opozicije bogatima. Oni su predstavljali klasu koja je bez 
izuzetka siromašna, mada ne nužno veoma siromašna po savremenim 
standardima. S neprestanom strašću su osuđivali izrabljivanje, bogatstvo 
i njegovu rastuću koncentraciju. I drugi koji su bili siromašni i osećali se 

izrabljivani, premda nisu bili proleteri, mogli su da smatraju takvu parti- 
ju sebi bliskom. 

Kao treće, socijalističke partije su bile, skoro po definiciji, partije 
posvećene ključnom pojmu 19. veka, napretku. One su zastupale, poseb- 
no u svom marksističkom obliku, neizbežnost usiljenog marša istorije 
prema boljoj budućnosti, čija tačna suština može biti nejasna, ali koja će 
sigurno obuhvatiti neprekidni i ubrzani trijumf razuma i obrazovanja, 
nauke i tehnologije. Kada su španski anarhisti razmišljali o svojoj utopi- 
ji, to je bilo u pojmovima elektriciteta i automatskih drobilica otpada. 
Napredak, makar samo kao sinonim za nadu, bio je želja onih koji su 
imali malo ili ništa, a nova sumnjičavost oko njegove realističnosti ili 
poželjnosti u svetu buržoaske i aristokratske kulture uvećala je njihova 
plebejska i politička udruženja, barem u Evropi. Nesumnjivo da su se 
socijalisti okoristili ugledom napretka među svima koji su u njega vero- 
vali, posebno onima koji su bili zadojeni tradicijom liberalizma i prosve- 
titeljstva i odgajani u tom duhu. 

Konačno, i paradoksalno, to što su bili i autsajderi i stalna opozici- 
ja (barem do revolucije) bilo je njihova prednost. U tom prvom svojstvu 
oni su očito privukli mnogo više od onoga što je statistički bilo očekiva- 
no, podršku manjina čija je pozicija u društvu u određenom stepenu bila 
neprirodna, kao što su to, u većini evropskih zemalja, bili Jevreji, čak i 
kada su bili ušuškana buržoazija, a u Francuskoj protestantska manjina. 
U drugom svojstvu, kao stalna opozicija, nezaražena virusom vladajućih 
klasa, mogli su u višenacionalnom carstvima da privuku ugnjetavane 
narode koji se zbog toga okupljaju oko crvenih zastava kojima daju po- 
sebnu nacionalnu primesu. Ovo je takođe bilo značajno, kao što ćemo 
videti u sledećoj glavi, u Ruskom carstvu. Najdramatičniji je slučaj Fi- 
naca. Zbog tog razloga Finska socijalistička partija, koja je osvojila 37% 
glasova čim je zakon to dozvolio, raste do 47% 1916. godine, i postaje 
de facto nacionalna partija svoje zemlje. 

Otuda se podrška nominalno proleterskoj partiji može značajno 
proširiti van proleterijata. Tamo gde se to i desilo moglo je, u odgovara- 
jućim okolnostima, lako doći do prelaska ovakvih partija u vladajuće 
partije; i zaista, posle 1918. godine to se i desilo. Mada pridružiti se si- 

stemu ,,buržoaskih“ vlada značilo je napuštanje statusa revolucionarnih 

ili čak radikalnih opozicionara. Pre 1904. godine ovo nije bilo potpuno 
nezamislivo, ali svakako da je bilo javno nedopustivo. Prvi socijalista 
koji se pridružio buržoaskoj vladi, i to pod izgovorom jedinstva u odbra- 
ni republike protiv neposredne reakcionarne pretnje, Aleksandar Mileran 
(1899) — posle toga je postao predsednik Francuske — bio je zvanično 
izbačen iz nacionalnih i internacionalnih pokreta. Pre 1914. nijedan oz- 
biljan socijalistički političar nije bio tolika budala da ponovi njegovu 
grešku. (Zapravo, socijalistička partija u Francuskoj nije se priključila 
vladi sve do 1936. godine.) Očito, do rata, partije su ostale čiste i nepo- 
pustljive. 

priča o radničkoj klasi ovog perioda samo na osnovu njene klasne orga- 
nizacije (ne nužno one socijalističke) ili srodne klasne svesti izražene u 
životnom stilu i obrascima ponašanja u getoiziranom svetu proleterijata? 
Samo u meri u kojoj su se, na određen način, osećali i ponašali kao čla- 
novi takve klase, Takva svest može se proširiti vrlo daleko, u potpuno 
neočekivane krajeve, do ultrapobožnih hasidskih tkača ogrnutih molitve- 
nim jevrejskim šalovima u zagubljenim ćoškovima Galicije (Kolomija), 
koji su stupili u štrajk protiv svojih poslodavaca uz pomoć lokalnih jev- 
rejskih socijalista. Ipak, veliko mnoštvo siromašnih, a posebno vrlo siro- 
mašnih, nije mislilo o sebi kao o ,,proleterima"', niti pronašlo organizaci- 
je i oblike delovanja pokreta primenljive ili važne za sebe. Oni su o sebi 
mislili kao o pripadnicima večne kategorije siromašnih, izopštenih, ne- 
srećnih ili marginalnih. Ako su bili doseljenici u veliki grad sa sela ili iz 
nekih inostranih područja, možda žive u getu koji se mogao preklapati s 

radničkom sirotinjskom četvrti, ali je bilo verovatnije da njihovim živo- 

tima prevladavaju ulica, tržište, bezbrojni, prezira vredni načini, zakoni- 

ti ili nezakoniti, na koje siromašne porodice sastavljaju kraj s krajem, a 

samo neki od njih predstavljaju u pravom smislu rad za platu. Ono što je 

za njih bilo vredno nije bio sindikat ili klasična partija, već komšije, po- 

rodica, zaštitnici koji su mogli da učine uslugu ili obezbede posao, sve- 

štenici, ljudi iz istog mesta u staroj domovini, svako i sve što život u 

novom i nepoznatom okruženju čini mogućim. Ako su pripadali starom 

urbanom plebsu iz osiromašenog gradskog jezgra, divljenje anarhista za 

njihovo podzemlje i polusvet nije ih činilo više proleterskim ili politič- 

kim. Svet Artura Morisona u Detetu Jaga (1896) ili svet pesme Bellevi- 
lle- Menilmontant Aristida Brijana nije svet klasne svesti osim u onoj meri 
u kojoj su osećaj srdžbe protiv bogatih delili i jedni i drugi, Potpuno 
apolitični svet engleskog mjuzik-hola,* ironičan, pomirljiv, koji je u tim 
godinama imao svoje zlatno doba, bliži je onom svetu svesne radničke 
klase, ali njegove teme — tašte, supruge, nemanje novca za kiriju — pripa- 
da svakoj zajednici devetnaestovekovnih gradskih gubitnika. 

Ne treba da zaboravimo ove svetove. Zapravo, oni nisu zaboravlje- 
ni jer, paradoksalno, oni su privukli umetnike tog vremena više nego 
ugledni i jednobojni, a pre svega provincijski svet klasičnog proleterija- 
ta. Ali nijedne ni druge ne treba da suprotstavljamo svetu proleterijata. 
Kultura plebejske sirotinje, čak i svet tradicionalnih izopštenika, bacali 
su senku preko klasne svesti tamo gde su zajedno bitisali. Uzajamno su 
se priznavali, a tamo gde su klasna svest i njen pokret bili snažni, kao, 
recimo, u Berlinu, ili velikoj morskoj luci, u Hamburgu, predindustrijski 
raznoliki svet siromaštva se uklapao u nju, a čak su je i podvodači, lopo- 
vi i prodavci ukradene robe poštovali. Oni samostalno nisu imali šta da 
joj doprinesu, mada su anarhisti mislili drugačije, Njima je sigurno ne- 
dostajala stalna ratobornost, na stranu posvećenost aktivista —ali kao što 
je svaki aktivista znao, i velikoj masi običnih pripadnika radničke klase 
posvuda. Nema kraja žalopojkama aktivista oko ovog teškog tereta pa- 
sivnosti i skepticizma. U onoj meri u kojoj je svesna radnička klasa, što 
dolazi do izražaja u pokretu i partiji, izbijala na površinu u ovom periodu, 
predindustrijski plebs je bio uvučen u njenu sferu uticaja. A u meri u 
kojoj to nije morala je da bude izostavljena iz istorije, jer ona nije bila 
njen tvorac već njena žrtva. 


* Kao što je Gas Elen pevala: 

Sa merdevinama i nekim naočarima 
možeš videti Hekni Maršiz 

kada ne bi bilo zgrada između, 

Glava 6 
MAHANJE ZASTAVAMA: 
NACIJE I NACIONALIZAM 


„Scappa, che ariva la patria.“ (Beži, dolazi domovina) 
Italijanska seljanka svom sinu!!? 


Njihov jezik je postao složen, zato što sada čitaju. Oni čitaju knji- 

ge —ili su barem naučili da čitaju iz knjiga... Reč i idiom književnog 
jezika teže, a i izgovor sugerisan njegovim spelovanjem teži da prevla- 
da u lokalnoj upotrebi. 

H. Dž. Vels, 1901.122 


Nacionalizam ... napada demokratiju, uništava antiklerikalizam, 

bori se protiv socijalizma i podriva pacifizam, humanitarizam i interna- 
cionalizam... On obznanjuje da je liberalni program okončan. 

Alfredo Roko, 1914.1?! 


I 


Ako je uspon radničkih partija bio jedan od nusprodukata političke 
demokratizacije, uspon nacionalizma u politici je bio drugi. Sam po sebi 
on očito nije bio nov (vidi Doba revolucije, Doba kapitala). Međutim, u 
periodu od 1880. do 1914. nacionalizam je dramatično uznapredovao, a 
njegov ideološki i politički sadržaj je bio promenjen. Sam njegov rečnik 


119 Ovaj citat italijanskog autora F. Jovina (1904-1950) dugujem Marti Petruševič 
sa Univerziteta Prinston. 

120 H, G. Wells, Anticipations (London, 5. izdanje 1902), 225-6. 

121 Alfredo Rocco, What [s Nationalism and What Do the Nationalists Want 
(Rome 1914), 

nagoveštava značaj ovih godina. Pošto se sama reč „nacionalizam“ prvi 
put pojavila na kraju 19. veka opisujući grupe desničarskih ideologa u 
Francuskoj i Italiji, koji oduševljeno mašu nacionalnom zastavom nasup- 
rot stranaca, liberala i socijalista, a u korist nasrtljivog proširenja svojih 
država, što će postati i te kako karakteristično za ovakve pokrete. Ovo je 
takođe period kada je pesma ,,Deutchland iiber alles“ zamenila suparnič- 
ke kompozicije i postala aktuelna nacionalna himna Nemačke. Mada je 
originalno opisivala samo desničarsku verziju pojave, reč „nacionalizam“ 
se pokazala pogodnijom od nezgrapnog „načela nacionalnosti“ koje je 
bilo deo rečnika evropske politike još od 1830. godine, i tako je korišće- 
na za sve pokrete za koje je „nacionalna stvar“ bila najvažnija u politici: 
drugim rečima, za sve zahteve prava na samoodređenje, tj. da na koncu 
konca naprave nezavisnu državu u ime neke nacionalno definisane grupe. 
Broj ovakvih pokreta, ili barem vođa koji tvrde da govore u ime takvih 
pokreta, a i njihov politički značaj, snažno je porastao u našem periodu. 

Osnova ,nacionalizma“ svih vrsta je ista: spremnost ljudi da se emo- 
cionalno poistovete sa „svojom“ nacijom i da budu politički mobilisani 
kao Česi, Nemci, Italijani ili bilo koji drugi, spremnost koja se može po- 
litički iskoristiti. Demokratizacija politike, a posebno izbori, doneli su 
mnogo mogućnosti za njihovu mobilizaciju. Kada su države to činile, one 
su to nazivale , patriotizmom"', a suština izvornog ,,desničarskog“ nacio- 
nalizma, koji je iznikao u već ustanovljenim nacijama-državama, bila je 
da se zahteva monopol na patriotizam za krajnju političku desnicu, i na taj 
način svako drugi žigoše kao neka vrsta izdajnika. Ovo je bila nova poja- 
va, jer tokom većeg dela 19. veka nacionalizam je bio više poistovećen s 
liberalnim i radikalnim pokretima i s nasleđem Francuske revolucije. Ali 
drugde nacionalizam nije imao neophodno poistovećenje s bilo kojom 
bojom političkog spektra. Među nacionalnim pokretima koji još nemaju 
svoje države susrešćemo se sa ovim poistovećivanjem s desnicom ili le- 
vicom, ili ravnodušnošću prema obema. I zaista, kao što smo već nagove- 
stili, postojali su pokreti, više nego snažni, koji su mobilisali muškarce i 
žene na nacionalnoj osnovi, ali takoreći slučajno, pošto su bili privlačni 
prvenstveno kao nosioci društvenog oslobađanja. Pošto je u ovom periodu 
nacionalna identifikacija očito bila ili postala glavni faktor u politici drža- 
va, često se greši u tome što se privlačnost nacionalnog posmatra kao 

neuskladiva s bilo kojom drugom. Nacionalistički političari i njihovi pro- 
tivnici prirodno su voleli da naznače da jedan vid privlačnosti isključuje 
drugi, kao što nošenje šešira isključuje nošenje drugog u isto vreme. Ali 
kao istorijsko pitanje, i predmet posmatranja, to nije tako. U naše doba je 
bilo savršeno moguće da se u isto vreme bude klasno svestan marksistički 
revolucionar i irski patriota, kao što je to bio Džejms Konoli, koji je po- 
gubljen 1916. godine zbog predvođenja Uskršnjeg ustanka u Dablinu. 

Ali svakako, u onoj meri u kojoj su se partije u zemljama masovne 
politike takmičile za istu skupinu pristalica, one su morale da naprave 
međusobno isključujuće izbore. 

Pokreti nove radničke klase, obraćajući su se svojim potencijalnim 
biračima na temelju klasne identifikacije, ubrzo su ovo shvatili, pošto su 
se nadmetali, što je bilo uobičajeno u višenacionalnim oblastima, protiv 
partija koje su tražile od proletera i potencijalnih socijalista da ih podrže 
kao Čehe, Poljake ili Slovence. Otuda njihova zaokupljenost ,,nacional- 
nim pitanjem“, čime su uistinu postali masovni pokreti. To što je, zapra- 
vo, svaki značajni marksistički teoretičar, od Kauckog do Roze Luksem- 
burg, preko austromarksista, do Lenjina i mladog Staljina, uzeo učešće u 
strasnoj raspravi o tim pitanjima tokom ovog perioda ukazuje na hitnost 
i važnost problema. 22 

Tamo gde je nacionalna identifikacija postala politička snaga, time 
je obrazovala neku vrstu opšteg temelja politike. Ovo čini raznolike ma- 
nifestacije nacionalizma krajnje teškim za definisanje, čak i kada tvrde 
da su izričito nacionalističke ili rodoljubive. Kao što ćemo videti, u našem 
periodu nacionalna identifikacija gotovo nesumnjivo postaje sve raspro- 
stranjenija, a značaj privlačnosti nacionalnog u politici je rastao. Ipak, 
ono što je skoro sigurno važnije bio je veliki skup promena unutar poli- 
tičkog nacionalizma, koje su ostavile duboke posledice na 20. vek. 

Moramo da pomenemo četiri vida ovih promena. Prvi je, kao što 
smo već videli, uspon nacionalizma i rodoljublja kao ideologije koju je 
preuzela politička desnica. To je, između ratova, našlo svoj krajnji izraz 
u fašizmu, čiji se ideološki preci nalaze ovde. Drugi je pretpostavka, 
prilično strana liberalnoj fazi nacionalnog pokreta, da nacionalno samo- 


122 Videti: Georges Haupt, Michel Lowy, Claudie Weill, Les Marxistes et la 
question nationale 1848-1914 études et textes (Paris 1974). 

opredeljenje, sve do formiranja nezavisnih suverenih država, važi ne sa- 
mo za poneke nacije koje mogu da ispolje ekonomsku, političku i kultur- 
nu održivost, već za sve grupe koje polažu pravo da budu „nacije“. 
Razlika između stare i nove pretpostavke ilustruje razlika između 12 
prilično velikih entiteta, koji treba da ustroje „Evropu nacija“, kako je to 
1857. zamislio Đuzepe Macini, veliki prorok devetnaestovekovnog na- 
cionalizma (vidi Doba kapitala, glava 5, I), i 26 zemalja — 27 ako uklju- 
čimo Irsku — koje su na kraju Prvog svetskog rata iznikle iz načela o sa- 
moopredeljenju predsednika Vilsona, Treći je sve veća sklonost da se 
smatra da „nacionalno samoodređenje“ ne može da bude zadovoljeno 
nikakvim oblikom autonomije manjim od pune državne nezavisnosti. 
Većim delom 19. veka glavnina zahteva za autonomijom ovo nije pred- 
viđala. Konačno, tu je bila i nova težnja da se nacija definiše u odnosu na 
etnicitet, a naročito u odnosu na jezik. 

Pre sredine 70-ih godina 19. veka bilo je država, uglavnom u zapad- 
nom delu Evrope, koje su sebe videle kao predstavnike „nacija“ (na pri- 
mer, Francuska, Britanija, ili nova Nemačka i Italija), i država koje su, 
mada zasnovane na nekim drugim političkim načelima, smatrane za pred- 
stavnike glavnine svojih stanovnika na temeljima o kojima možemo mi- 
sliti kao o nečemu nalik na nacionalno (ovo je bilo tačno što se tiče care- 
va, koji su svakako uživali odanost velikog ruskog naroda kao ruski i 
pravoslavni vladari). Izvan Habzburškog i možda Osmanskog carstva 
brojne nacionalnosti unutar ustanovljenih država nisu predstavljale veli- 
ki politički problem, posebno onda kada su ustanovljene nemačka i ita- 
lijanska država. Tu su, naravno, bili Poljaci, podeljeni između Rusije, 
Nemačke i Austrije, ali oni nikad nisu gubili iz vida obnovu nezavisne 
Poljske. Tu su bili, unutar Ujedinjenog Kraljevstva, Irci. Tu su bili popri- 
lični delovi raznih nacionalnosti koje su se, zbog ovog ili onog razloga, 
našle van granica odgovarajuće nacije-države kojoj su želeli da pripadnu, 
mada su samo neke od njih stvarale političke probleme, na primer, sta- 
novnici Alzasa i Lorene pripojenih Nemačkoj 1871. (Nica i Savoja, pre- 
pušteni Francuskoj od strane onoga što će 1860. postati Italija, nisu po- 
kazivale znake nezadovoljstva.) 

Nema sumnje da je od 70-ih godina 19. veka broj nacionalističkih 
pokreta u Evropi značajno porastao, mada je, zapravo, mnogo manje 


180 


novih nacionalnih država osnovano u Evropi u poslednjih 40 godina pre 
Prvog svetskog rata nego u 40 godina koje prethode obrazovanju Nemač- 
kog carstva, a one koje su osnovane nisu bile mnogo značajne: Bugarska 
(1878), Norveška (1907), Albanija (1913).* To su sada bili „nacionalni 
pokreti“, ne samo među narodima koji su do sada smatrani za ,,neistorij- 
ske“ (tj. koji nikada pre nisu imali nezavisnu državu, vladajuću klasu ili 
kulturnu elitu), kao što su Finci i Slovaci, već i među narodima, poput 
Estonaca i Makedonaca, o kojima teško da je bilo ko osim folklornih 
zanesenjaka uopšte ranije razmišljao. A unutar davno ustanovljenih na- 
cija-država oblasno stanovništvo je počelo da se politički mobilizuje kao 
»nacija“; ovo se desilo u Velsu, gde je pokret Mladi Vels 90-ih godina 19. 
veka bio organizovan pod vođstvom lokalnog advokata o kojem će se 
ubuduće mnogo više čuti, Dejvida Lojda Džordža, i u Španiji, gde je 
1894. formirana Baskijska nacionalna partija. A otprilike u isto vreme 
Teodor Hercl je pobudio cionizam među Jevrejima kojima je ta vrsta na- 
cionalizma do tada bila nepoznata i besmislena. 

Mnogi od ovih pokreta još nisu imali mnogo podrške među ljudima 
učije su ime tvrdili da govore, mada je masovno iseljavanje kod mnogih 
članova nerazvijenih zajednica sada pobudilo snažnu nostalgiju, težnju 
za poistovećenjem sa onim što su ostavili iza sebe, i podstaklo ih da slo- 
bodnije razmišljaju o novim političkim idejama. Ipak, masovno poisto- 
većenje s „nacijom“ nesumnjivo je bilo u porastu, a politički problemi 
nacionalizma su verovatno postali teži za obuzdavanje, kako za državu, 
tako i za nenacionalne takmace. Većina posmatrača evropske scene u 
ranim 70-im godinama 19. veka zasigurno je osećala da bi, nakon perio- 
da italijanskog i nemačkog ujedinjenja i austro-ugarske Nagodbe, ,,prin- 
cip nacionalnosti“ mogao da bude manje eksplozivan nego što je to bio 
ranije. Čak ni austrijske vlasti od kojih se tražilo da uključe pitanje jezika 
u svoj popis stanovništva (korak koji je preporučio Međunarodni statistič- 
ki kongres 1873), mada nisu bili oduševljene, nisu rekle ne. Kako god, 
mislili su, treba dati vrućim nacionalnim karakterima prošlosti deset go- 


* Države osnovane ili međunarodno priznate između 1830. i 1871. uključuju 
Nemačku, Italiju, Belgiju, Grčku, Srbiju i Rumuniju. Takozvana „Nagodba“ iz 
1867. je takođe doprinela vrlo dalekosežnoj autonomiji Mađarske u Habzburškoj 
carevini. 

dina da se ohlade, Mislili su da mogu sa sigurnošću da pretpostave da bi 
ovo moglo desiti do popisa stanovništva 1880. godine. Nisu mogli spek- 
takularnije da pogreše. 3 
Mada ono što se pokazalo značajnim na duge staze nije bio veliki 
stepen podrške za nacionalni cilj postignut u tom trenutku među ovim ili 
onim narodom, već preobražaj definicije nacionalizma i njegovog pro- 
grama, Sada smo se potpuno navikli na etnolingvistička određenja naci- 
je, tako da zaboravljamo da je ovo, u suštini, smišljeno krajem 19. veka. 
Bez dubljeg zalaženja u materiju, dovoljno je prisetiti se da su ideolozi 
irskog pokreta počeli da vezuju princip irske nacije za odbranu gelskog 
jezika tek nakon osnivanja Gelske lige 1893, godine; da do istog perioda 
osnov baskijskih nacionalnih zahteva nije bio njihov jezik (za razliku od 
njihovih istorijskih fueros odnosno ustavnih povlastica); ali strasne de- 
bate o tome da li je makedonski sličniji bugarskom nego srpskohrvat- 
skom su bile među konačnim argumentima da bi se donela odluka s kojim 
od ova dva naroda treba da se ujedine. Što se tiče Jevreja cionista, oni su 
otišli korak dalje poistovećujući jevrejsku naciju s hebrejskim, jezikom 
koji nijedan Jevrej nije upotrebljavao u svakodnevnevnom životu još od 
dana vavilonskog zatočeništva, ako je i tada. On je upravo (1880) smiš- 
ljen kao jezik za svakodnevnu upotrebu — za razliku od svetog i ritualnog 
jezika ili učenog lingua franca — a smislio ga je čovek koji je proces pri- 
bavljanja odgovarajućeg jezičkog blaga započeo izmišljanjem hebrejskog 
izraza za „nacionalizam“, a učen je više kao znak cionističke posvećeno- 
sti nego kao sredstvo komunikacije. 

Ovo ne znači da je jezik, kao nacionalna tema, prethodno bio neva- 
žan. To je, između ostalog, bio jedan od kriterijuma nacionalnosti; a inače, 
što je manje bio poznat, snažnije je bilo poistovećenje masa ljudi sa sop- 
stvenim kolektivitetom. Jezik nije bio tek ideološko bojno polj za one koji 
su samo prićali o tome, budući da je praksa kontrole nad jezikom kojim su 
majke pričale sa decom, muževi sa ženama, komšije između sebe, bila 
gotovo nemoguća, Jezik kojim je većina Jevreja, zapravo, govorila, tj. jidiš, 
gotova da nije imao ideološku dimenziju dok ga necionistička levica nije 


15 E, Brix, Die Umgangsprachen in Altosterreich zwischen Agitation und Assi- 
milation Die Sprachenstatistik in den zisleithanischen Volkszahlungen 1880- 
1910 (Vienna, Cologne, Graz 1982), 97, 

preuzela, niti se većina Jevreja koja ga je govorila obazirala što su mnoge 
vlasti (uključujući i one u Habzburškom carstvu) odbile čak i da ga prihva- 
te kao poseban jezik. Milioni su odlučili da postanu pripadnici američke 
nacije koja očigledno nije imala jednu etničku osnovu, a učenje engleskog 
je bilo pitanje neophodnosti ili korisnosti, bez učitavanja bilo kog suštin- 
skog elementa nacionalne duše, ili nacionalnog jedinstva, u njihove napo- 
re da govore taj jezik. Lingvistički nacionalizam je bio tvorevina ljudi koji 
su čitali i pisali, a ne ljudi koji su govorili. A „nacionalni jezici“, u kojima 
su oni otkrivali bitna obeležja svoje nacije, pretežno su bili artefakti, pošto 
su morali da budu sastavljeni, standardizovani, homogenizovani i moder- 
nizovani za savremenu i književnu upotrebu od kolopleta lokalnih ili regi- 
onalnih dijalekata koji su verno predstavljali neknjiževne jezike, onako 
kako se njima govorilo. Glavni pisani nacionalni jezici starih nacija-država, 

odnosno pisane kulture, mnogo su pre prošli kroz ovu fazu sakupljanja i 

„ispravljanja“: nemački i ruski u 18. veku, francuski i engleski u 17. veku, 

italijanski i kastiljanski čak i ranije. Za većinu jezika manjih lingvističkih 
grupa 19. vek je period velikih „autoriteta“ koji su ustanovili rečnik i ,,is- 
pravnu“ upotrebu njihovih idioma, Za nekoliko njih — katalonski, baskijski 
i baltičke jezike — to je bilo na prelasku između 19. i 20. veka. 

Pisani jezici su blisko, mada ne nužno, povezani s teritorijama i usta- 
novama. Nacionalizam koji se nametnuo kao standardna verzija nacional- 
ne ideologije i programa bio je suštinski teritorijalan, pošto je njegov 
osnovni model bio teritorijalna država Francuske revolucije, ili barem ono 
što je tome najbliže, dostupno u praksi, što upotpunjuje političku kontrolu 
nad jasno definisanom teritorijom i njenim stanovnicima. Još jednom je 
cionizam pružio ekstremni primer, samo zato što je to očito bio pozajmlje- 
ni program koji je bio bez presedana, odnosno bez organske veze sa aktu- 
elnom tradicijom koja je dala jevrejskom narodu postojanost, koheziju i 
neuništivi identitet za nekoliko milenijuma, Od njih se tražilo da steknu 
teritoriju (naseljenu drugim ljudima) — za Hercla čak nije bilo ni neophod- 
no da ta teritorija ima bilo kakvu istorijsku vezu s Jevrejima — kao i da 
usvoje jezik kojim nisu govorili hiljadama godina. 

Poistovećenje nacija sa ekskluzivnom teritorijom stvorilo je takve 
probleme duž velikih oblasti sveta masovne migracije, čak i u nemigra- 
cionom svetu, da se razvilo alternativno određenje nacionalnosti, poseb- 

no u Habzburškom carstvu i među jevrejskom dijasporom. Tamo je ono 
smatrano za prirođeno, ne kao poseban deo na mapi za koju je grupa 
stanovnika bila vezana, već preko pripadnika grupa muškaraca i žena koji 
su smatrali da pripadaju nekoj nacionalnosti, gde god da su se zadesili da 
žive. Kao takvi pripadnici oni bi uživali „kulturnu autonomiju“. Između 
pobornika geografskih i društvenih teorija „nacije“ vodila se ogorčena 
rasprava, posebno u međunarodnom socijalističkom pokretu, a kod Je- 
vreja između cionista i bundista. Nijedna teorija nije bila posebno zado- 
voljavajuća, mada je društvena teorija bila bezopasnija. Barem nije do- 
vela do toga da njene pristalice prvo stvore teritoriju, a nakon toga svoje 
stanovnike uguraju u odgovarajući nacionalni oblik; ili kako to kaže 
Pilsudski, vođa nove nezavisne Poljske nakon 1918: „Država je ono što 
čini naciju, ne nacija državu,“!24 

Što se tiče sociologije, neteritorijalisti su skoro sigurno bili u pravu. 
Ne da muškarci i žene — ako izuzmemo nekoliko nomadskih naroda, ili 
naroda u rasejanju — nisu bili duboko vezani za neki komad zemlje koji 
su nazivali „domom“, posebno ako uzmemo u obzir da je većim delom 
istorije ogromna većina njih pripadala najukorenjenijem delu čovečan- 
stva, onom koji je živeo od poljoprivrede. Ali taj , prostor domovine“ nije 
bio nalik na teritoriju moderne nacije ništa više nego što je reč „otac“ u 
modernom izrazu ,otadžbina“ bila poput pravog roditelja. , Domovina“ 
je bila mesto stvarne zajednice ljudskih bića sa stvarnim društvenim od- 
nosima jednih s drugima, ne zamišljena zajednica koja stvara neku vrstu 
veze između desetina — danas čak i stotina — miliona stanovnika. Rečnik 
ovo dokazuje sam po sebi. U španskom patria nije postala podudarna sa 
Španijom do kasnog 19. veka. U 18. veku još je prosto značila mesto ili 
grad gde je osoba bila rođena,!25 Paese u italijanskom (,,zemlja“) i pueblo 
u španskom („narod“) mogu da označavaju, i još označavaju, selo kao i 
nacionalnu teritoriju ili njene stanovnike." Nacionalizam i država su pre- 


13 H, Roos, A History of Modern Poland (London 1966), 48. 

125 [Juis Garcia i Sevilla, „Llengua, nacio 1 estat al diccionano de la reial aca- 
demia espanyola“, L'Avenf, Barcelona (16. maj 1979), 50-5. 

* Snaga nemačkog televizijskog serijala Heimat leži baš u spajanju doživljaja 
koje imaju likovi „male domovine“ (da upotrebimo španski izraz) — planine 
Hunzrik - s njihovim doživljajem „velike domovine“ — Nemačke, 

uzeli udruženja koja su počivala na rođačkoj, komšijskoj i kućnoj osnovi, 
pošto su teritorije i stanovništvo bili te veličine i tog obima da su ih pre- 
tvorili u metafore. 

Naravno, s propadanjem stvarnih zajednica na koje su ljudi navikli 
— sela i roda, župa i barrio-a, esnafa, bratstva i bilo koje druge — propa- 
danjem koje se dogodilo pošto one očito više nisu obuhvatale, kao što su 
nekad činile, većinu nepredviđenih događaja u ljudskim životima, njiho- 
vi članovi osećali su potrebu za nečim što bi zauzelo njihovo mesto. Iz- 
mišljena zajednica „nacije“ je mogla da ispuni tu prazninu. 

Ona se neizbežno vezala za tu karakterističnu pojavu 19. veka, ,,na- 
ciju-državu“. Što se političkih stvari tiče, Pilsudski je bio u pravu. Drža- 
va ne samo da je stvorila naciju, ona je morala da stvori naciju. Vlade su 
sada u svakodnevnom životu doprle direktno do svakog građanina na 
svojoj teritoriji preko majušnih, ali sveprisutnih posrednika, od poštara i 
policajaca do učitelja, a (u mnogim zemljama) i zaposlenih na železnici. 
One su mogle da zahtevaju njegovu, a naposletku čak i njenu, aktivnu 
ličnu privrženost državi: zapravo, njihov „patriotizam“. U sve demokrat- 
skijem dobu, vlastima koje više nisu mogli da se oslone na društveni 
poredak i spontano pokoravanje društveno nadređenima na tradicionalan 
način, ili na tradicionalnu religiju kao delotvorno jemstvo društvene po- 
slušnosti, bio je potreban način na koji će da sjedine državne podanike 
protiv prevrata i razdora. „Nacija“ je bila nova građanska religija države. 
Ona je bila spona između građana i države, način da nacija-država dopre 
direktno do svakog građanina, protivteža onima koji su pozivali na druge 
vrste odanosti pre nego na odanost državi — lojalnost crkvi, nacionalnosti 
ietnicitetu koji nije poistovećen s državom, a možda, pre svega, klasi. U 
ustavnim državama, što su mase više bile uvučene u politiku putem iz- 
bora, veći je bio i obim ovakvih obraćanja. 

Štaviše, čak i neustavne države su sada naučile da cene političku 
snagu sposobnosti obraćanja svojim podanicima na osnovu nacionalno- 
sti (vrsta demokratskog obraćanja bez opasnosti od demokratije), kao i 
na osnovu njihove dužnosti da se pokore vlastima potvrđenim od Boga. 
U 80-im godinama 19. veka čak je i ruski car, suočen s revolucionarnim 
agitacijama, počeo da primenjuje politiku koju su uzalud predlagali nje- 
govom dedi u 30-im godinama 19. veka, naime, da zasniva svoju vlada- 
vinu ne samo na principima samodržavlja i pravoslavlja već i na nacio- 

nalnosti: tj. na obraćanju Rusima kao Rus. 26 Naravno, s jedne strane, 
praktično svi devetnaestovekovni vladari su morali da navuku pomodne 
nacionalne halje, pošto teško da je iko od njih bio starosedalac u zemlji 
u kojoj je vladao. (Uglavnom) nemački prinčevi i princeze koji su posta- 
li vladari, ili supružnici vladara, Britanije, Grčke, Rumunije, Rusije, Bu- 
garske ili bilo koje druge zemlje kojoj su bile potrebne krunisane glave, 
uvažili su princip nacionalnosti pretvorivši se u Britance (kao kraljica 
Viktorija), ili Grke (kao Oto Bavarski), ili učeći neki drugi jezik koji su 
govorili sa akcentom, iako su imali mnogo više zajedničkog s drugim 
pripadnicima međunarodnog prinčevskog sindikata — ili, bolje reći, po- 
rodice. pošto su svi bili u srodstvu — nego sa sopstvenim podanicima. 

Ono što je državni nacionalizam činilo još bitnijim bilo je to što su 
i privreda tehnološke ere i priroda njenog javnog i privatnog upravljanja 
zahtevale masovno osnovno obrazovanje ili barem pismenost. 19. vek je 
bio era kada je usmena komunikacija doživela krah, pošto se razdaljina 
između vlasti i podanika povećala, a masovna migracija je između majki 
i sinova, nevesti i mladoženja postavila dane, odnosno nedelje putovanja. 
S državnog stanovišta, škola je imala dodatnu i suštinsku prednost: mogla 
je da nauči decu kako da budu dobri podanici i građani. Do trijumfa te- 
levizije nije bilo medijuma sekularne propagande koji bi se merio sa 
školskom učionicom. 

U većini evropskih država, u obrazovnom pogledu, vreme između 
1870. i 1914. bilo je pre svega doba osnovnih škola. Čak i u zemljama s 
poslovično dobrim školstvom broj učitelja u osnovnim školama se uve- 
ćao. U Švedskoj se utrostručio, a skoro isto toliko je i porastao i u Nor- 
veškoj. Relativno zaostale zemlje su hvatale priključak. Broj dece u 
osnovnim školama u Nizozemskoj je udvostručen; u Ujedinjenom Kra- 
ljevstvu (koje do 1870. godine nije imalo javni obrazovni sistem) je utro- 
stručen; u Finskoj je porastao 13 puta, Čak i na nepismenom Balkanu broj 
dece u osnovnim školama se učetvorostručio, a broj učitelja se skoro 
utrostručio. Ali nacionalni, tj. pretežno od države organizovani i nadgle- 
dani obrazovni sistem zahteva nacionalni jezik podučavanja. Obrazova- 
nje se pridružilo sudovima i birokratiji (vidi Doba kapitala, glava 5) kao 
snaga koja je jezik načinila prvim uslovom nacionalnosti. 


'* Hugh Seton- Watson, Nations and States (London 1977), 85. 

Države su stoga, izrazito žurno i revnosno, stvorile „nacije“ tj. na- 
cionalno rodoljublje i, barem za određene namene, lingvistički i admini- 
strativno homogenizovane građane. Francuska republika je seljake pre- 
tvorila u Francuze. Sledeći d“Aceljijev slogan (vidi Doba kapitala, glava 
5, II), Italijansko kraljevstvo, nakon što je „stvorilo Italiju“, dalo je sve 
od sebe, s delimičnim uspehom, da kroz školu i vojnu službu „stvori 
Italijane“. SAD su znanje engleskog postavile kao uslov za američko 
državljanstvo, a od kraja 80-ih godina 19. veka nadalje počeli su da uvo- 
de pravo obožavanje pod okriljem nove građanske religije - jedinom koja 
je dozvoljena po agnostičkom ustavu — u obliku dnevnog rituala odavanja 
počasti zastavi u svakoj američkoj školi. Mađarska država je učinila sve 
da svoje multinacionalne stanovnike pretvori u Mađare; ruska država je 
navalila s rusifikacijom svojih manjih nacionalnosti — tj. potrudila se da 
ruskom jeziku obezbedi monopol na obrazovanje. A tamo gde je višena- 
cionalnost bila u dovoljnoj meri prihvaćena da joj se dozvoli osnovno ili 
čak srednje obrazovanje na nekom drugom maternjem jeziku (kao u Ha- 
bzburškoj carevini), državni jezik je neizbežno uživao odlučujuću pred- 
nost na najvišim nivoima sistema. Stoga je za nedržavne nacionalnosti 
značajna borba za sopstveni univerzitet, kao što je to bilo u Bohemiji, 
Velsu ili Flandriji. 

Državni nacionalizam, stvarni (kao u slučaju vladara) ili, zbog prik- 
ladnosti, izmišljeni, bio je dvosekla strategija. Kao što je mobilisao neke 
stanovnike, tako je otuđivao druge — one koji nisu pripadali, ili nisu že- 
leli da pripadaju, naciji poistovećenoj s državom. Ukratko, pomogao je 
u definisanju nacionalnosti isključenih iz zvanične nacionalnosti odvaja- 
njem tih zajednica koje su se, iz bilo kog razloga, opirale zvaničnom 
javnom govoru i ideologiji. 


II 


Ali zašto su se neki opirali dok mnogi drugi nisu? Najzad, bilo je 
značajnih pogodnosti za seljake— čak i više za njihovu decu— ako posta- 
nu Francuzi, štaviše, za bilo koga ko je usvojio glavni jezik kulture i 
profesionalnog napretka kao dodatak sopstvenom dijalektu ili maternjem 
jeziku. Godine 1910. 70% nemačkih doseljenika u SAD, koji su tamo 

stigli uglavnom nakon 1900, i imali 41 dolar u džepu, !?7 postali su ame- 
rički građani koji govore engleski, iako očigledno nisu imali nameru da 
prestanu da govore nemački ili da se osećaju Nemcima. !28 (Pošteno go- 
voreči, retko koja država je zaista pokušala da zaustavi privatnost ma- 
njinskog jezika i kulture, sve dok nije osporavao javnu nadmoćnost zva- 
nične države-nacije.) Vrlo je moguće da nezvanični jezik ne može da se 
delotvorno takmičiti sa zvaničnim, osim ako mu cilj nije religija, poezija 
i društvena odnosno porodična osećajnost. Mada je danas teško povero- 
vati, ali bilo je vatrenih velških nacionalnosta koji su u stoleću napretka 
prihvatili sporedno mesto za svoj drevni keltski jezik, a bilo je i nekih 
koji su kao mogućnost razmatrali njegovu prirodnu eutanaziju.* Bilo je 
zaista mnogo onih koji su odabrali migraciju, ne s jedne teritorije na 
drugu, već iz jedne klase u drugu; putovanje prikladno za promenu naci- 
jeili barem jezika. Centralna Evropa je postala puna nemačkih naciona- 
lista, sa očito slovenskim imenima, i mađarskih, čija su imena bila buk- 
valni prevodi nemačkih, ili adaptacije slovačkih imena, Američka nacija 
i engleski jezik nisu bili jedini koji su, u eri liberalizma i pokretljivosti, 

uputili manje ili više otvoren poziv na priključenje. A bilo je mnogo i onih 
koji su bili srećni da prihvate ovakve pozive, tim više što se se od njih, 

zapravo, i nije očekivalo da, čineći to, poreknu svoje poreklo. ,,Asimila- 

cija“ je u većem delu 19. veka bila daleko od pogrdne reči: veoma veliki 

broj ljudi nadao da će u tome uspeti, posebno među onima koji su želeli 

da se pridruže srednjoj klasi. 

Očit razlog zašto su pripadnici nekih nacionalnosti odbili da se ,,asi- 
miluju“ jeste to što im nije bilo dozvoljeno da postanu punopravni pri- 
padnici zvanične nacije. Ekstremni slučaj predstavljaju domorodačke 
elite u evropskim kolonijama, obrazovane na jeziku i kulturi svojih gos- 
podara, tako da mogu upravljati kolonijama u korist Evropljana, ali koje 
očito nisu smatrane za istovredne. Ovde je sukob bio neizbežan, pre ili 
kasnije, tim više što je zapadno obrazovanje odista obezbeđivalo poseban 


© Dugujem ovaj podatak Dirku Herderu. 
1# Harvard Encyclopedia of American Ethnic Groups, „Naturalization and 


Citizenship“, 747. 
* Taj pojam je 1847. upotrebio velški izvestilac u parlamentarnom komitetu 


povodom velškog obrazovanja. 

jezik za artikulaciju svojih zahteva. Zašto se, pisao je indonežanski inte- 
lektualac 1913. godine (na holandskom), od Indonežana očekivalo da 
proslavljaju stogodišnjicu oslobađanja Nizozemske od Napoleona? Da 
sam Holanđanin, , ja ne bih organizovao proslavu nezavisnosti u zemlja- 
ma gde je nezavisnost naroda ukradena“.!2% 

Kolonijalni narodi su bili ekstremni slučajevi, pošto je od početka 

bilo jasno da, s obzirom na prožimajući rasizam buržoaskog društva, 
nijedna vrsta asimilacije ne bi pretvorila ljude tamne kože u „prave“ 
Engleze, Belgijance ili Holanđane, čak i ako su imali toliko novca i ple- 
menite krvi i isto toliko ukusa za sport kao evropsko plemstvo — kao što 
je bio slučaj s mnogim indijskim radžama obrazovanim u Britaniji. Pa 
ipak, čak i unutar belačkih zona, postojala je upadljiva protivrečnost iz- 
među ponude neograničene asimilacije svakom ko dokaže svoju spre- 
mnost i sposobnost da se pridruži državi-naciji, i faktičkog odbijanja 
nekih grupa. To je bilo posebno dramatično za one koji su do sada pret- 
postavljali, vrlo osnovano, da nije bilo granica onome što je asimilacija 
mogla da dosegne: a to su pozapadnjačeni, kultivisani Jevreji iz srednje 
klase. Zato je Drajfusov slučaj u Francuskoj, viktimizacija jednog fran- 
cuskog štapskog oficira zbog toga što je bio Jevrejin, proizveo tako ne- 
srazmernu prestravljenost — ne samo među Jevrejima već među svim li- 
beralima —i direktno vodio ka uspostavi cionizma, teritorijalnog državnog 
nacionalizma za Jevreje. 

Polovina veka pred Prvi svetski rat predstavlja klasično doba kse- 
nofobije, i stoga nacionalističke reakcije na nju, jer je to bila — čak i ako 
ostavimo po strani globalni kolonijalizam — era masovne mobilnosti i 
migracija i, posebno tokom decenija Depresije, otvorenih ili skrivenih 
društvenih napetosti. Uzmimo jedan primer: do 1914. negde oko 3,6 mi- 
liona ljudi (ili skoro 15% stanovništva) trajno je napustilo teritoriju me- 
đuratne Poljske, ne računajući pola miliona sezonskih migranata godiš- 
nje.130 Ksenofobija, kao posledica toga, nije dolazila samo odozdo. 
Njeno najneočekivanije ispoljavanje, koje se odražavalo kroz krizu bur- 


129 Benedict Anderson, Imagined Communities Reflections on the Origins and 


Spread of Nationalism (London 1983), 107-8. 
130 Ç, Bobinska, Andrzej Pilch (urednici), Employment-seeking Emigrations of 


the Poles World-Wide XIX and XX C. (Cracow 1975), 124-6. 

žoaskog liberalizma, došlo je iz utemeljenih srednjih klasa za koje nije 
bilo verovatno da će uistinu ikada sresti vrstu ljudi koji su se naseljavali 
u njujorškom Louer ist sajdu, ili su živeli u žetelačkim barakama u Sak- 
soniji, Maks Veber, dika slobodoumne nemačke buržoaske učenosti, ra- 
zvio je tako strastan animozitet protiv Poljaka (čime on, ispravno, optu- 
žuje nemačke zemljoposednike da ih uvoze en masse kao jeftinu radnu 
snagu) da se u 90-im godinama 19. veka upravo pridružio ultranaciona- 
lističkom Pangermanskom savezu (Alldeutscher Verband).!?! U SAD se 
prava sistematizacija rasnih predubeđenja protiv ,,Slovena, Mediterana- 
ca i semita“ može naći među belcima, prvenstveno protestantima, staro- 
sedeocima iz srednje i više klase kojima je engleski maternji, koji su u 
ovom periodu čak izmislili sopstveni herojski domorodački mit o belom 
anglosaksonskom (koji, srećom, nije u sindikatu) kauboju otvorenih pro- 
stora, tako različitih od opasnih mravinjaka naduvenih velikih gradova." 
Naime, za ovu buržoaziju priliv tuđinske sirotinje dramatizovao je 
i simbolizovao probleme koje je podstaklo širenje urbanog proleterijata 
spajajući u sebi karakteristike unutrašnjih i spoljašnjih ,,varvara“ koji su 
pretili da potope civilizaciju kakvom su je videli čestiti ljudi. Takođe su 
dramatizovali, nigde više nego u SAD, očiglednu nesposobnost društva 
da se nosi s problemima naglih promena i s neoprostivim propustom 
novih masa da prihvate nadmoćnu poziciju starih elita. U Bostonu, centru 
tradicionalne bele, anglosaksonske, protestantske buržoazije koja je i 
obrazovana i bogata, 1893. osnovana je Liga za ograničavanje useljava- 
nja. Politički je ksenofobija srednje klase skoro sigurno bila delotvornija 
nego ksenofobija radničke klase koja je odražavala kulturno trvenje iz- 
među suseda i strah od obaranja cene nadnica. Osim u jednom pogledu. 
To je bio lokalni pritisak radničke klase koji je, zapravo, isključivao stran- 
ce S tržišta rada, pošto je za poslodavce podsticaj da uvoze jeftinu radnu 


iši Wolfgang J. Mommsen, Max Weber and German Politics 1890-1920 (Chi- 
cago 1984), 54. 

" Tri pripadnika severoistočne elite koja je uglavnom odgovorna za ovaj mit (koji 
je, uzgred budi rečeno, istisnuo ljude većinom odgovorne za kaubojsku kulturu 
i rečnik, Meksikance) bili su Oven Vister (autor Čoveka iz Virdžinije, 1902), 
slikar Frederik Remington (1861-1909) i Teodor Ruzvelt koji će kasnije postati 
predsednik. 

snagu bio skoro neodoljiv. Tamo gde je to izuzeće držalo strance u pot- 
punosti po strani, što je u 80-im i 90-im godinama 19, veka ostvareno 
zabranom useljavanja u Kaliforniju i Australiju onima koji nisu bili bel- 
ci, nije došlo do opštih trvenja, ali tamo gde je to bila diskriminacija 
protiv grupe koja je već tu, poput Afrikanaca u beloj Južnoj Africi ili 
katolika u Severnoj Irskoj, bilo je prirodno da do toga dođe. Ipak, pre 
1914, ksenofobija radničke klase retko je bila istinski delotvorna. Kad se 
sve uzme u obzir, najveća međunarodna migracija ljudi u istoriji je kroz 
agitaciju protiv rada stranaca, čak i u SAD, donela iznenađujuće malo, a 
ponegde, kao u Argentini i Brazilu, skoro ništa. 

Međutim, grupe doseljenika u strane zemlje su vrlo verovatno ot- 
krile nacionalna osećanja, bez obzira da li su se srele s lokalnom kseno- 
fobijom. Poljaci i Slovaci su postali samosvesni, ne samo zato što jednom 
kada su napustili svoja rodna sela više nisu mogli sebe olako shvatati kao 
ljude koji ne zahtevaju nikakvo određenje, i ne samo zato što su im drža- 
ve u koje su se preselili nametnule neku novu definiciju njih samih, kla- 
sifikujući ljude koji su do sada sebe shvatali kao Sicilijance ili Napoli- 
tance, ili čak kao starosedeoce Luke ili Salerna, kao „Italijane“ pri 
njihovom dolasku u SAD. Njima je bila potrebna njihova zajednica zarad 
uzajamne pomoći. Od koga mogu doseljenici u nove, strane, nepoznate 
živote očekivati pomoć, izuzev rođaka i prijatelja, ljudi iz starog kraja? 
(Čak bi se i regionalni migranti unutar iste zemlje obično držali zajedno.) 
Ko je njega uopšte mogao razumeti, ili, bolje rečeno, nju — jer je žene 
domaćički položaj u društvu ostavljalo u mnogo većoj meri monoglotama 
nego muškarce? Ko ih je iz puke hrpe stranaca mogao oblikovati u dru- 
štvo ako ne neka zajednica poput njihove Crkve, koja je, iako univerzal- 
na u teoriji, u praksi bila nacionalna, jer su njeni sveštenici dolazili iz istih 
naroda kao i njihova pastva, a sveštenici Slovaci su morali s njima da 
govore na slovačkom, bez obzira na jezik na kojem se održavala misa? 
U ovom smislu „nacionalnost“ je postala stvarna mreža ličnih odnosa, 
pre nego puka zamišljena zajednica, jednostavno zato što je daleko od 
doma svaki Slovenac zaista imao mogućnost lične veze sa svakim drugim 
Slovencem koga sretne, 

Štaviše, ako su ovakva stanovništva bila na bilo koji način organi- 
zovana zarad potreba novih društava u kojima su se našla, to je moralo 

da bude učinjeno na način koji je dozvoljavao komunikaciju. Kao što smo 
videli, radnički i socijalistički pokreti su bili internacionalistički, i sanja- 
li su. kao i liberali (Doba kapitala, glava 3, I, TV), o budućnosti u kojoj 
će svi govoriti jedan svetski jezik — san koji još opstaje u malim grupama 
esperantista. Na kraju bi, kao što se Kaucki još nadao 1908, čitavo obra- 
zovano stanovništvo bilo objedinjeno u jedan jezik i jednu nacional- 
nost. 2 Ali u međuvremenu suočili su se s problemom Vavilonske kule: 
sindikati u mađarskim fabrikama su morali da štampaju pozive na štrajk 
na četiri različita jezika.!33 Uskoro su otkrili da nacionalno mešoviti 
ogranci ne rade dobro, osim ako njihovi članovi već nisu bilingvalni. 
Međunarodni pokreti radnih ljudi su morali da budu kombinacija nacio- 
nalnih i jezičkih celina. U SAD partija koja je postala u osnovi radnička 
masovna partija, Demokratska, nužno se razvila kao „etnička“ koalicija. 
Što je veća bila migracija naroda i što je brži bio razvoj gradova i 
industrije koja je iskorenjene mase suprotstavila jedne drugima, više je 
bilo osnova za nacionalnu svest kod iskorenjenih. Stoga, u slučaju novih 
nacionalnih pokreta, progonstvo je često bilo glavno mesto inkubacije. 
Kada je budući predsednik Masarik potpisao sporazum kojim je stvorio 
državnu zajednicu Čeha i Slovaka (Čehoslovačku), on je to učinio u Pit- 
sburgu, jer se masovno uporište organizovanog slovačkog nacionalizma 
pre nalazilo u Pensilvaniji nego u Slovačkoj. Što se tiče zaostalih planin- 
skih naroda naroda Karpata u Austriji znanih kao Ruteni, koji su se tako- 
đe priključili Čehoslovačkoj između 1918. i 1945, njihov nacionalizam 
nije bio organizovano izražen bilo gde osim kod emigranata u SAD. 
Možda je uzajamna pomoć i zaštita iseljenika doprinela rastu nacio- 
nalizma u njihovim nacijama, ali to nije dovoljno da ga objasni. Međutim, 
u onoj meri u kojoj se oslanjao na nejasnu i protivrečnu nostalgiju za starim 
običajima koje su iseljenici ostavili iza sebe, imao je nešto zajedničko sa 
silom koja je nesumnjivo podstrekavala nacionalizam kod kuće, posebno 
u manjim nacijama. To je bio neotradicionalizam, odbrana odnosno kon- 


132 Hans Mommsen, Nationalitčtenfrage und Arbeiterbewegung (Schriften aus 
dem Karl-Marx-Haus, Trier 1971), 18-19. 

13 History of the Hungarian Labour Movement. Guide to the Permanent 
Exhihition of the Museum of the Hungarian Labour Movement (Budapest 1983), 

zervativna reakcija protiv remećenja starog društvenog poretka nastupaju- 
ćom epidemijom modernosti, kapitalizma, gradova i industrije, ne zabo- 
ravljajući proleterski socijalizam koji je bio njen logičan ishod. 

Tradicionalistički element se očito ogledao u podršci katoličke cr- 
kve pokretima kao što su baskijski ili flamanski nacionalizam, odnosno 
mnogim nacionalizmima malih naroda koje je liberalni nacionalizam 
skoro po definiciji odbacio kao nesposobne da obrazuju održive naci- 
je-države. Desničarski ideolozi čiji se broj sada umnogostručio takođe su 
težili da razviju sklonost za tradicionalno ukorenjeni regionalizam kao 
što je provansalski f&librige. Zapravo, ideološki preci većine separatistič- 
ko-regionalističkih pokreta poznog 20. veka u zapadnoj Evropi (bretanj- 
skog, velškog, oksitanskog itd) nalaze se na predratnoj intelektualnoj 
desnici. Nasuprot tome, ni buržoazija ni novi proleterijat ovih malih na- 
roda obično nisu nalazili mini-nacionalizam po svom ukusu. U Velsu je 
uspon laburista narušio nacionalizam Mladog Velsa koji je pretio da uzur- 
pira Liberalnu partiju. Što se tiče nove industrijske buržoazije, moglo se 
očekivati da je ona sklonija tržištu velike nacije ili sveta od provincijske 
stisnutosti male zemlje ili regiona. Ni u ruskoj Poljskoj, ni u Baskiji, dve 
nesrazmerno industrijalizovane oblasti većih država, domaći kapitalisti 
nisu pokazali oduševljenje za nacionalnu stvar, a otvoreno frankocentri- 
stička buržoazija Genta je bila stalni izazov flamanskom nacionalizmu. 
Mada je ovaj nedostatak interesa bio u velikoj meri opšti, bio je dovoljno 
snažan da pogrešno navede Rozu Luksemburg na pretpostavku da nema 
buržoaske osnove za poljski nacionalizam. 

Ali još veće razočaranje za tradicionalističke nacionaliste predstav- 
ljalo je to što je najtradicionalnija od svih klasa, seljaštvo, takođe poka- 
zala samo bledi interes za nacionalizam. Seljaci koji su govorili baskijski 
pokazali su malo oduševljenja za Baskijsku nacionalnu partiju, osnovanu 
1894. godine da od naleta Španaca i bezbožnih radnika odbrani sve ono 
starostavno. Kao i većina drugih takvih pokreta, prvenstveno je predstav- 
ljala gradsku srednju i nižu srednju klasu, 34 

Napredak nacionalizma u našem razdoblju zapravo je velikim de- 
lom pojava koju su izneli ovi srednji društveni slojevi. Stoga su vrlo 


134 Marianne Heiberg, ,,Insiders/Outsiders; Basque Nationalism“, Archives 
Européennes de Sociologie, XVI (1975), 169-93. 

smislene reči onovremenih socijalista koji su ih nazivali „sitnom buržo- 
azijom". Veza nacionalizma sa ovim slojevima pomaže u objašnjenju tri 
nove karakteristike koje smo već posmatrali: ona se premešta Ka aktiviz- 
mu vezanom za jezik, ka zahtevu za nezavisnim državama pre nego ka 
manjim stepenima autonomije, i ka političkoj desnici i ulira desnici. 
Za niže srednje klase koje se izdižu iz narodnog okruženja karijera 
i matemji jezik bili su neodvojivi. Od trenutka kada se društvo oslonilo 
na masovnu pismenost, govorni jezik je u nekom smislu postao zvaničan 
— sredstvo birokratije i naredbi — ako nije potonuo u polusvet čisto usme- 
ne komunikacije kojoj se ugled ponekad digne statusom izložbenog ek- 
sponata u etnografskom folkloru. Masovno, tj. osnovno obrazovanje bilo 
je ključno dostignuće, pošto je bilo moguće samo na jeziku za koji se 
moglo očekivati da će većina stanovništva da ga razume." Obrazovanje 
na potpuno stranom jeziku, živom ili mrtvom, moguće je jedino za oda- 
branu i ponekad neznatnu manjinu koja može priuštiti sebi dovoljno vre- 
mena. znatne troškove i napor da se njime dovoljno ovlada. Birokratija 
je. pak, bila ključni element i zato što je odlučivala o zvaničnom statusu 
jezika i zato što je, u većini zemalja, izdržavala najveću grupu zaposlenih 
od kojih se zahtevala pismenost. Otuda beskrajne male borbe, koje su 
remetile politiku Habzburškog carstva od 90-ih godina 19. veka, oko 
jezika kojim bi trebalo da budu napisane oznake ulica u područjima me- 
šanih nacionalnosti, i oko takvih stvari kao što je nacionalnost pojedinač- 
nih pomoćnika načelnika pošte ili šefova železničkih stanica. 

Ali samo politička moć može da preobrazi status manjih jezika ili 
dijalekata (koji su, kao što svi znaju, naprosto jezici bez vojnih i policijskih 
snaga), Otuda pritisci i kontrapritisci posle složenih lingvističkih izbora 
tog perioda (najznačajniji su, na primer, belgijski i austrijski iz 1910), od 
kojih su zavisili politički zahtevi ovog ili onog idioma. I otuda, barem 


* Do zabrane korišćenja velškog ili nekih lokalnih jezika, odnosno oblasnih 
dijalekata, u školskoj učionici, koja je ostavila ovakve traumatične tragove u 
sećanjima lokalnih školaraca i intelektnalaca, nije došlo usled neke vrste tota- 
litarnih zahteva dominanine nacije u državi, već skoro izvesno zbog iskrenog 
verovanja da nikakvo odgovarajuće obrazovanje nije moguće osim na državnom 
jeziku, a da će osoba koja ostaje monoglota neizbežno biti hendikepirana i kao 
građanin i u svojim poslovnim planovima. 

delimično, politička mobilizacija nacionalista za jezik baš u trenutku kada 
je, kao u Belgiji, broj bilingvalnih Flamanaca vrlo primetno porastao, ili 
kao u Baskiji, gde je baskijski jezik u gradovima koji su se ubrzano razvi- 
jali, zapravo, odumirao. Politički pritisak je kroz medijum obrazovanja 
odnosno pisane javne komunikacije sam mogao da obezbedi mesto za 
jezike koji su u praksi bili ,,nekonkurentni“. Ovo, i samo ovo, učinilo je 
Belgiju dvojezičnom (1870), a flamanski obaveznim predmetom u sred- 
njim školama Flandrije (još 1883). Ali jednom kad je nezvanični jezik na 
taj način obezbedio zvaničan položaj, automatski je stvorio važnu politič- 
ku izbornu jedinicu birača pismenih na maternjem jeziku. 4,8 miliona 
učenika u osnovnim i srednjim školama habzburške Austrije 1912. pred- 
stavljalo je očigledno mnogo više potencijalnih i aktuelnih nacionalista 
nego onih 2,2 miliona 1874, da ne pominjemo 100.000 ili čak i više uči- 
telja koji su ih sada podučavali na različitim suparničkim jezicima. 

Pa ipak, oni koji su u multilingvalnim društvima obrazovani na 
maternjem jeziku, i bili sposobni da upotrebe ovo obrazovanje za profe- 
sionalno napredovanje, verovatno su još sebe smatrali podređenima i 
nepovlašćenima. Premda su oni u praksi bili u prednosti kod nadmetanja 
za lošije poslove zato što je bilo mnogo verovatnije da će oni biti bilin- 
gvalni, a ne skorojevići koji su pripadali jeziku elite, takođe su sasvim 
opravdano mogli da se osećaju osujećeni u svom traganju za najvišim 
funkcijama. Stoga i pritisak da se proširi obrazovanje na maternjem je- 
ziku sa osnovnog na srednje, i na kraju, do krune potpunog obrazovnog 
sistema, univerziteta na maternjem jeziku. I u Velsu i u Flandriji zahtev 
za ovakvim univerzitetom je bio izrazito, i isključivo, politički zbog sle- 
dećeg razloga. Naime, u Velsu je nacionalni univerzitet (1893) doista bio 
prva i jedno vreme jedina nacionalna institucija naroda male zemlje koja 
se nije ni administrativno, niti bilo kako drugačije bitno razlikovala od 
Engleske. Onima kojima je prvi jezik bio neslužbeni dijalekat skoro si- 
gurno su još bili isključeni iz viših područja kulture i privatnih ili javnih 
poslova, osim ako nisu govorili zvaničnim i nadmoćnim idiomom čije su 
časove sasvim sigurno pohađali. Ukratko, sama činjenica da su nove niže 
srednje, pa čak i srednje klase, bile obrazovane na slovenačkom ili fla- 
manskom naglašava da su najveća postignuća i visoki položaji išli onima 
koji su govorili francuski ili nemački, čak i ako se nisu opterećivali time 
da nauče jezik manjine. 

Da se prevlada ovaj ugrađeni nedostatak, bio je potreban veći poli- 
tički pritisak, Zapravo, ono što je bilo potrebno bila je politička moć. 
Grubo rečeno, ljudi su trebalo da budu prisiljeni da koriste maternji jezik 
u situacijama u kojima bi inače normalno radije koristili drugi jezik. Ma- 
dari su insistirali na mađarizovanom školstvu, iako je svaki obrazovani 
Mađar, tada kao i sada, odlično znao da je znanje bar jednog međunarod- 
no aktuelnog jezika bitno za sve osim najniže funkcije u mađarskom 
društvu. Prinuda, odnosno pritisak vlade koji je tome doprineo bila je 
cena koja je plaćena za pretvaranje mađarskog u književni jezik koji je 
mogao poslužiti u sve moderne svrhe na svojoj teritoriji, iako niko iz 
okruženja nije mogao razumeti ni reč. Samo je politička moć — na kraju 
krajeva, državna moć — mogla da se nada da će postići takve rezultate. 
Nacionalisti, posebno oni čiji su život i izgledi za karijeru bili vezani za 
njihov jezik, verovatno se nisu pitali da li je bilo drugih puteva kojima bi 
jezici mogli da se razvijaju i napreduju. 

Stoga je jezički nacionalizam imao usađenu sklonost ka otcepljenju. 
Nasuprot tome, zahtev za nezavisnom državnom teritorijom se činio sve 
više neodvojiv od jezika, tako da nailazimo na zvaničnu opredeljenost za 
uključenje gelskog jezika u irski nacionalizam (90-ih godina 19. veka) 
premda je— a možda baš zato — većina Iraca bila potpuno zadovoljna time 
što govori samo engleski jezik, a cionizam je izmislio hebrejski kao sva- 





izgradnju teritorijalne države. To je prostor za interesantna razmišljanja 
o različitim sudbinama ovakvih važnih političkih napora na jezičkom 
inženjeringu, jer su neki propali, poput ponovnog pretvaranja irskog u 
gelski, ili polupropali (kao izgradnja još norveškijeg norveškog — novo- 
norveškog / nynorsk), dok su ostali uspeli. Mada pre 1914. njima je ge- 
neralno nedostajala državna moć. Godine 1916. broj ljudi koji su zaista 
svakodnevno govorili hebrejski nije bio veći od 16.000. 

Ali nacionalizam je bio povezan sa srednjim slojevima na drugi 
način, što je dovelo do njihovog zajedničkog okretanja ka političkoj de- 
snici. Ksenofobija je odmah privukla trgovce, nezavisne zanatlije i deo 
farmera koje je ugrozio napredak industrijske privrede, naročito, pono- 
vimo, tokom mučnih godina Depresije, Stranac se pojavio simbolišući, 
s jedne strane, slom starih običaja, a s druge kapitalistički sistem koji je 
uništio te običaje. Tako je otrovni politički antisemitizam, koji smo po- 

smatrali kako se širi duž zapadnog sveta od 80-ih godina 19. veka, imao 
malo veze sa stvarnim brojem Jevreja protiv kojih je bio uperen: bio je 
delotvoran u Francuskoj, gde je bilo 60.000 Jevreja među 40 miliona 
stanovnika, u Nemačkoj, gde ih je bilo pola miliona među 65 miliona 
stanovnika, kao i u Beču, gde su činili 15% stanovništva. (Nije bio poli- 
tički faktor u Budimpešti, gde su Jevreji činili četvrtinu stanovništva.) 
Ovaj antisemitizam je više bio usmeren protiv bankara, preduzetnika i 
drugih koji su bili poistovećeni s pustošenjima koje je kapitalizam napra- 
vio među ,,malim ljudima“. Tipična karikatura kapitalista u belle epogue 
nije bio samo debeli čovek sa cilindrom i cigarom u ruci, već čovek s 
jevrejskim nosom — jer je polje preduzetništva u kome su Jevreji bili po- 
znati ono gde su se takmičili s malim dućandžijama i davali ili odbijali 
kredite farmerima i sitnim zanatlijama. 

Antisemitizam je, kako se činilo lideru nemačkih socijalista Babe- 
lu, bio „socijalizam idiota“, Ipak, ono što nam pada u oči kod uspona 
političkog antisemitizma krajem veka nije toliko jednakost , Jevrej = ka- 
pitalista“, što nije bilo neprihvatljivo u velikim delovima centralno-istoč- 
ne Evrope, već njegova povezanost s desničarskim nacionalizmom. To 
se zbilo ne samo usled uspona socijalističkih pokreta koji su se sistemat- 
ski suprotstavljali skrivenoj ili otvorenoj ksenofobiji svojih pristalica, 
tako da je duboko ukorenjena odbojnost prema strancima i Jevrejima u 
tim četvrtima težila da bude sramežljivija nego u prošlosti. Ona je u ve- 
likim državama označavala jasnu promenu nacionalističke ideologije na 
desnici, posebno u 90-im godinama 19. veka, kada možemo videti, na 
primer, staru masovnu organizaciju nemačkog nacionalizma, Turner (gi- 
mnastička udruženja), kako je promenila smer, od liberalizma koji je 
nasledila od revolucije iz 1848. ka nasrtljivom militarističkom i antise- 
mitskom stavu. To je trenutak kada su patriotske zastave u toj meri po- 
stale vlasništvo političke desnice, i kada se levica našla u problemu kako 
da ih preuzme, čak i tamo gde je patriotizam bio čvrsto poistovećen s 
revolucijom i narodnim pokretom, kao što je to slučaj s francuskom tro- 
bojkom. Mahanje nacionalnim imenom i zastavom, osećali su, nosilo je 
rizik infekcije virusom krajnje desnice. Sve do Hitlerovih dana francuska 
levica nije se u potpunosti vratila korišćenju jakobinskog patriotizma. 

Patriotizam se premestio na političku desnicu, ne samo zato što je 
njegov bivši ideološki saradnik, buržoaski liberalizam, bio dezorganizovan 

već zato što se promenila međunarodna situacija koja je očigledno uskla- 
dila liberalizam i nacionalizam. Sve do 70-ih godina 19, veka — možda čak 
i do Berlinskog kongresa 1878. — moglo se tvrditi da dobitak jedne naci- 
je-države nije nužno tuđi gubitak, Mapa Evrope je uistinu promenjena 
stvaranjem dve glavne nacije-države (Nemačke i Italije) i obrazovanjem 
nekoliko manjih na Balkanu, bez rata i bez nedopustivog uništenja među- 
narodnog državnog sistema. Sve do Velike depresije nešto veoma nalik na 
globalnu slobodnu trgovinu bilo je u interesu svih, premda je verovatno 
više koristilo Britaniji nego bilo kome drugom. Ipak, od 70-ih godina 19. 
veka nadalje, ovakve tvrdnje više nisu zvučale istinito, a kako je globalni 
sukob još jednom počeo da se razmatra kao ozbiljna, ako ne i kao nepo- 
sredna mogućnost, vid nacionalizma koji je otvoreno gledao na druge na- 
cije kao na pretnju ili ih video kao žrtve, naišao je na plodno tlo. 

I jedno i drugo su odgajili i ohrabrili pokreti s političke desnice koji 
su iznikli iz krize liberalizma. Zapravo, ljudi koji su se prvi nazvali ,,na- 
cionalistima“, što je bilo novo ime, često su bili podstaknuti na političku 
akciju ratnim porazima svojih država, poput Morisa Baresa (1862-1923) 
i Pola Deruleda (1846-1914) nakon nemačke pobede nad Francuskom 
1870-1871. i Enrika Koradinija (1865-1931) posle italijanskog poniža- 
vajućeg poraza od Etiopije 1896. godine. Pokreti koje su oni osnovali, a 
koji su uveli reč „nacionalizam“ u opšte rečnike, osnovani su s jasnom 
namerom „Kao reakcija protiv demokratije kakva je tada vladala“ tj. pro- 
tiv parlamentarne politike.!3* Francuski pokreti ove vrste ostali su mar- 
ginalni, poput Francuske akcije (1898) koja se izgubila u politički nevaž- 
nom monarhizmu i u zajedljivoj prozaičnosti. Italijanski pokreti su se 

nakon Prvog svetskog rata spojili sa fašizmom. To je bila nova karakte- 
ristična vrsta političkih projekata izgrađenih na šovinizmu, ksenofobiji 
i, sve više, idealizaciji nacionalnog širenja, osvajanja i samog čina rata. 
Tako je nacionalizam izuzetno dobro poslužio da izrazi zajedničku 
srdžbu ljudi koji nisu mogli tačno da objasne svoje nezadovoljstvo. To je 
bila krivica stranaca. Drajfusov slučaj je dao francuskom antisemitizmu 


135 A, Zolberg, „The Making of Flemings and Walloons: Belgium 1830-1914“, 
Journal of Interdisciplinary History (1974), 179-235; H. J. Puhle, ,,Baskischer 
Nationalismus im spanischen Kontext, u; H. A, Winkler (urednik), Nationalis- 
mus in der Welt von Heute (Gottingen 1982), posebno strane 60-5, 


198 


posebnu oštrinu ne samo zato što je optuženi bio Jevrejin (šta je tuđinac 
radio u francuskom vrhovnom štabu?) već zato što je njegov navodni 
zločin bio špijunaža u korist Nemačke. Nasuprot tome, „dobrim“ Nem- 
cima se krv ledila u žilama na pomisao da je njihova zemlja sistematski 
„Okružena“ savezom njenih neprijatelja, na šta su ih njihove vođe često 
podsećale. U međuvremenu Engleska se spremala da proslavi izbijanje 
svetskog rata (kao i ostali zaraćeni narodi) s provalom histerije protiv 
tuđinaca koja je dovela do toga da je bilo preporučljivo da se nemački 
naziv dinastije promeni u anglosaksonski ,,Vindzor“. Nema sumnje da je 
svaki starosedelac, za razliku od manjine socijalista internacionalista, 
nekoliko intelektualaca, svetskih biznismena i članova klubova aristokra- 
ta i pripadnika kraljevskih kuća, do neke mere osećao privlačnost šovi- 
nizma. Nema sumnje da su skoro svi, uključujući čak i mnoge socijaliste 
i intelektualce, bili duboko prožeti fundamentalnim rasizmom devetna- 
estovekovne civilizacije (vidi Doba kapitalizma, glava 14, II i str. 253- 
254), i da su oni, posredno, takođe bili podložni iskušenjima koja su 
proizlazila iz verovanja da je njihova klasa ili narod, po svojoj prirodi, 
superioran u odnosu na druge. Imperijalizam je mogao samo da ojača ova 
iskušenja pripadnika imperijalnih država. Mada je nesumnjivo da su se 
oni koji su najžešće odgovorili na nacionalistički zov nalazili negde iz- 
među utemeljene više klase društva i seljaka i proletera na dnu. 

Za ovaj deo srednjeg sloja koji se sve više širio, nacionalizam je 
takođe imao širu i manje instrumentalnu privlačnost. On ih je snabdeo 
kolektivnim identitetom „pravih branilaca" nacije, što im je izmaklo kao 
klasi ili kao aspirantima na punopravni buržoaski status koji su tako mno- 
go priželjkivali. Rodoljublje je bilo nadoknada za društvenu podređenost. 
Tako je u Britaniji, gde nije bilo obavezne vojne službe, krivulja dobro- 
voljnog regrutovanja vojnika iz radničke klase u imperijalističkom Juž- 
noafričkom ratu (1899-1902) jednostavno odražavala ekonomsku situa- 
ciju. Rasla je i opadala s nezaposlenošću. Ali je zato krivulja regrutacije 
omladine niže srednje klase i belih okovratnika jasno odražavala privlač- 
nost rodoljubive propagande. Na određen način, rodoljublje u uniformi 
je moglo doneti društvenu nagradu. U Nemačkoj je obezbeđivalo poten- 
cijalni društveni položaj rezervnog oficira za dečake koji su do svoje 16, 
godine završili srednju školu, čak iako se nisu dalje školovali. U Britani- 

ji, kao što je to rat pokazao, čak su i službenici i prodavci u službi nacije 
mogli postati oficiri i shodno brutalno iskrenoj terminologiji britanske 
više klase —, privremena gospoda“. 


III 


Ipak, nacionalizam između 70-ih godina 19. veka i 1914. ne može 
biti ograničen na vrstu ideologije koja se dopadala frustriranoj srednjoj 
klasi ili antiliberalnim (i antisocijalističkim) precima fašizma. Van sum- 
nje je da su u ovom periodu vlade i partije ili pokreti koji su mogli nositi 
ili nagovestiti privlačnost nacionalnog verovatno imali dodatnu prednost; 
i suprotno, oni koji to nisu mogli ili hteli bili su do neke mere hendikepi- 
rani. Nesumnjivo da je izbijanje rata 1914. u glavnim zaraćenim zemlja- 
ma proizvelo iskrenu, iako ponekad kratkotrajnu, provalu masovnog 
rodoljublja. A u multinacionalnim zemljama pokreti radničke klase orga- 
nizovani na svedržavnom nivou borili su se i nisu uspeli da se odupru 
raspadanju u odvojene pokrete zasnovane na radnicima svake pojedinač- 
ne nacionalnosti, Radnički i socijalstički pokret Habzburške monarhije 
se tako raspao pre samog carstva, 

Ipak, tu je i glavna razlika između nacionalizma kao ideologije na- 
cionalističkih pokreta šovinističkih vlada i šire privlačnosti nacionalizma, 
Prvi nisu gledali dalje od ustanovljavanja ili povećavanja „nacije“. Nji- 
hov program je bio da se odupre, pobedi, savlada, pokori ili uništi ,,stra- 
nac“, Sve drugo je bilo nevažno. Bilo je dovoljno da se brani irstvo, 
nemstvo ili hrvatstvo, irskog, nemačkog ili hrvatskog naroda, u njihovim 
sopstvenim nezavisnim državama koje pripadaju isključivo njima, da 
najave njihovu slavnu budućnost i da žrtvuju sve da bi to postigli. 

To je bilo ono što je, u praksi, ograničilo njegovu privlačnost na 
okosnicu strasnih ideologa i aktivista, na bezoblične srednje klase koje 
su u potrazi za jedinstvenošću i samoopravdavanjem, na takve grupe 
(ponovo, uglavnom među ,,malim ljudima“) koje mogu pripisati sve svo- 
je nezadovnijstvo prokletim strancima — i, naravno, vladama koje su poz- 
dravile ideologiju koja je govorila građanima da je rodoljublje dovoljno. 

Ali za većinu judi sam nacionalizam nije bio dovoljan. Ovo je, 
paradoksalno, najočiglednije u aktuelnim pokretima nacionalnosti koje 
nisu ostvarile samoopredeljenje. Nacionalni pokreti koji su u našem pe- 

riodu zadobili jedinstvenu masovnu podršku — naravno da nisu svi koji 
su to želeli to i postigli — bili su skoro bez izuzetka oni koji su kombino- 
vali privlačnost nacionalnosti i jezika s nekim još snažnijim interesom ili 
mobilizujućom snagom, drevnom ili modernom. A to je bila religija. Bez 
katoličke crkve flamanski i baskijski pokreti bi bili politički zanemarlji- 
vi, a niko ne sumnja da je nacionalizmu Iraca i Poljaka, kojima su vlada- 
li vladari druge vere, katolicizam dao doslednost i snagu mase. Zapravo, 
tokom ovog perioda nacionalizam irskih Fenijanaca, izvorno sekularan, 
uistinu antiklerikalan, pokret koji se obraćao Ircima s druge strane kon- 
fesionalne granice, postao je glavna politička snaga samim dozvoljava- 
njem irskom nacionalizmu da se suštinski poistoveti s katoličkim Ircima, 
Još više iznenađuje, kao što smo već nagovestili, da su partije čiji je 
izvorni i prvenstveni cilj bio međunarodno klasno i društveno oslobođenje 
postale i same motor nacionalnog oslobođenja. Ponovno uspostavljanje 
nezavisne Poljske postignuto je ne pod vođstvom bilo koje od brojnih de- 
vetnaestovekovnih partija posvećenih isključivo nezavisnosti, već pod 
vođstvom koje je dolazilo iz Poljske socijalističke partije koja je bila pod 
okriljem Druge Internacionale. Jermenski nacionalizam je pokazivao isti 
obrazac, a to je činio i jevrejski teritorijalni nacionalizam. Izrael nije stvo- 
rio Herc! ili Vajeman, već (nadahnut ruskim) radnički cionizam. I dok su 
neke takve partije bile opravdano kritikovane unutar međunarodnog soci- 
jalizma zato što su stavile nacionalizam mnogo ispred socijalnog oslobo- 
đenja, to se ne može reći za druge socijaliste ili čak marksiste, partije koje 
su bile iznenađene kada su postale predstavnici svojih nacija: finska soci- 
jalistička partija, menjševici u Gruziji, Jevrejski savez (Bund) u prostranim 
oblastima istočne Evrope — zapravo, čak i nepokolebljivi nenacionalistički 
boljševici u Letoniji. Nasuprot tome, nacionalistički pokreti su postali sve- 
sni poželjnosti iznošenja, ako ne posebnih društvenih programa, onda ba- 
rem brige za ekonomska i društvena pitanja. Karakteristično je to bilo u 
industrijalizovanoj Češkoj, rastrzanoj između Čeha i Nemaca, gde su i 
jedni i drugi privukli radničke pokrete," a ti pokreti, kada su se pojavili, 
izričito su opisivali sebe kao „nacionalne socijalste“. Češki nacionalni so- 
cijalisti su na kraju postali karakteristična partija nezavisne Čehoslovačke 


+ Socijaldemokrate su osvojile 38% čeških glasova na prvim demokratskim 
izborima — 1907. godine —i izbili na površinu kao najveća partija. 

koja je dala poslednjeg predsednika (Beneša), Nemački nacionalni socija- 
listi su nadahnuli mladog Austrijanca koji je njihovo ime i njihovu kombi- 
naciju antisemitskog ultranacionalizma s nejasnom populističkom socijal- 
nom demagogijom preneo u posleratnu Nemačku: Adolfa Hitlera. 

Nacionalizam je tako postao izuzetno popularan u osnovi kada je 
bio popijen kao koktel. Njegova privlačnost nije bila samo u njegovom 
ukusu, već u kombinaciji s nekim drugim sastojkom ili sastojcima koji 
bi, očekivalo se, gasili duhovnu i materijalnu žeđ. Ali ovakav nacionali- 
zam, mada prilično jedinstven, nije ni bio militantan, niti odlučan, a sva- 
kako ne tako reakcionaran kao što je to želela šovinistička desnica. 

Habzburško carstvo, blizu raspadanja pod različitim nacionalnim 
pritiscima, paradoksalno ilustruje ograničenja nacionalizma. Mada je ve- 
ćina njegovih naroda bila, do početka 20. veka, nesumnjivo svesna pripad- 
nosti jednoj ili drugoj nacionalnosti, tek je nekoliko njih mislilo da je to 
neuskladivo s podrškom habzburškoj monarhiji. Čak i nakon izbijanja rata 
nacionalna nezavisnost nije bila glavno pitanje, a odlučno neprijateljstvo 
prema državi se moglo naći samo u četiri habzburške nacije, od kojih su se 
tri mogle poistovetiti s nacionalnim državama van austrougarskih granica 
(Italijani, Rumuni, Srbi i Česi). Većina nacionalnosti nije tako uočljivo 
želela da sruši ono što su fanatici srednje i niže srednje klase voleli da na- 
zivaju ,tamnicom naroda“, A kada su se, u toku rata, nezadovoljstvo i re- 
volucionarna osećanja zaista nagomilali, uzeli su oblik, isprva, ne pokreta 
za nacionalnu nezavisnost, već za socijalnu revoluciju. 

Što se tiče zapadnih zaraćenih strana u toku rata, antiratna osećanja 
i društveno nezadovoljstvo su sve više potirali, ali bez dokinuća, patrio- 
tizam masovnih armija. Izvanredni uticaj revolucije 1917. je shvatljiv 
samo ako imamo na umu da su oni koji su otišli u rat dobrovoljno, čak sa 
oduševljenjem, 1914. bili ponešeni idejom patriotizma koja ne može biti 
ogranićena unutar nacionalističkih slogana: budući da je uključivala ose- 
ćaj onoga što je građanska dužnost. Ove armije nisu otišle u rat zbog 
sklonosti ka borbi, ka nasilju i heroizmu, ili da slede bezuslovni nacio- 
nalni egoizam i ekspanzionizam desničarskog nacionalizma, A još manje 
zbog neprijateljstva prema liberalizmu i demokratiji, 136 


136 Peter Hanak, „Die Volksmeinung wahrend den letzten Kriegsjahren in Os- 
terreich-Ungam“, u: R. G. Plaschka, K. H. Mack (urednici), Die Auflösung des 

Upravo suprotno. Godine 1914. domaća propaganda svih zaraćenih 
strana masovnom politikom pokazuje da glavna stvar nije bila slava i 
osvajanje, već da smo „mi“ bili žrtve agresije odnosno agresivne politike, 
da „oni“ predstavljaju smrtnu pretnju vrednostima slobode i civilizacije 
koju „mi“ oličavamo. Štaviše, ljudi i žene ne bi bili uspešno mobilisani 
za rat da nisu osećali da je rat nešto više od obične oružane bitke; da bi u 
nekom smislu svet bio bolji zbog „naše“ pobede, a „naša“ zemlja bi bila 
— da upotrebimo frazu Lojda Džordža — „zemlja prikladna da u njoj žive 
heroji“. Britanska i francuska vlada su tako tvrdile da brane demokratiju 
i slobodu od monarhističke sile, militarizma i varvarstva (,,Huna“), dok 
je nemačka vlada tvrdila da brani vrednosti reda, zakona i kulture od 
ruskog samovlašća i varvarizma. Izgledi za osvajanje i imperijalna širenja 
mogli su da budu isticani u kolonijalnim ratovima, ali ne i u velikim su- 
kobima — čak iako su se ministarstva spoljnih poslova time bavila iza 
kulisa. 

Nemačke, francuske i britanske mase koje su odmarširale u rat 
1914. godine učinile su to ne kao ratnici ili avanturisti, već kao građani i 
civili. Ipak, baš ova činjenica pokazuje i neophodnost rodoljublja za vla- 
de koje deluju u demokratskim društvima i njegovu snagu. Samo je ose- 
ćaj da je dobrobit države uistinu bila i njihova sopstvena mogao je delo- 
tvorno mobilisati mase: 1914. Britanci, Francuzi i Nemci su ga imali. I 
tako su bili mobilisani dok ih tri godine besprimernog masakra i primer 
revolucije u Rusiji nisu naučili da su pogrešili. 


Habsburgerreiches: Zusammenbruch und Neuorientierung im Donauraum 
(Vienna 1970), 58-67. 


203 


Glava 7 
KO JE KO, 
ILI NEODREĐENOSTI BURŽOAZIJE 


U najširem mogućem smislu... čovekovo biće je ukupan zbir onoga što on 
može nazvati svojim, ne samo njegovog tela i njegovih fizičkih snaga već nje- 
gove odeće i njegove kuće, njegove žene i dece, njegovih predaka i drugova, 
njegovog ugleda i rada, njegovih imanja, i konja, i jahte, i bankovnog računa. 
Vilijem Džejms!3? 


S neizmernim žarom... oni počinju da kupuju... Oni utonu u to kao što 


neko utone u karijeru; kao klasa oni govore, razmišljaju i sanjaju imovinu, 
H. Dž. Vels, 1909.138 


Koledž je osnovan na predlog i preporuku osnivačeve drage žene... da 
obezbedi najbolje obrazovanje za žene iz visoke i više srednje klase. 
iz osnivačkog dokumenta Holavej koledža, 1883. 


I 


Okrenimo se sada ka onima za koje se činilo da im demokratizacija 
preti. U veku pobedničke buržoazije, pripadnici uspešnih srednjih klasa 
su bili sigurni u svoju civilizaciju, obično su bili samouvereni i uglavnom 
bez finansijskih teškoća, ali tek na samom kraju veka osećali su se fizič- 
ki lagodno. U međuvremenu su živeli dosta dobro, okruženi obiljem 
dekorisanih trajnih stvari obloženih velikim količinama tekstila, sposob- 
ni da steknu ono što su smatrali prigodnim za osobe svog položaja i ne- 
odgovarajućim za one ispod njih, a hranu i piće su trošili u znatnim, a 


137 William James, The Principles of Psychology (New York 1950), 291. Ovu 
referencu dugujem Sanfordu Elvitu. 
138 H, G. Wells, Tono-Bungay (1909; Modem Library), 249. 

možda iu preteranim količinama. Hrana i piće su, barem u nekim zemlja- 
ma, bili vrhunski: cuisine bourgeoise, barem u Francuskoj, bila je pojam 
gastronomske hvale. Drugde ih je, ako ništa drugo, bilo u obilju. Odgo- 
varajući broj sluga nadoknađivao je neudobnost i nepraktičnost njihovih 
kuća. Ali ih nije mogao sakriti. Tek na kraju veka buržoasko društvo je 
razvilo životni stil i odgovarajuća materijalna sredstva projektovana da 
zaista pogoduju zahtevima klase koja treba da oblikuje njegovu okosnicu; 
ljudi iz biznisa, slobodnih profesija odnosno viših zvanja u javnim po- 
slovima i njihove porodice koji nisu nužno stremili ka aristokratskom 
statusu ili očekivali vrlo izdašne materijalne naknade, ali koji su bili 
daleko iznad zone gde kupovanje jedne stvari znači odustajanje od druge. 

Paradoks velikog dela buržoazije bio je u tome da je njihov stil ži- 
vota postao „buržujski“ tek pred kraj veka, da je ova promena pre zapo- 
četa na njegovim rubovima nego u centru, i da je ona kao specifično 
buržoaski način i stil življenja samo nakratko trijumfovala. Možda su se 
preživeli zato tako često i tako nostalgično osvrtali na doba pre 1914, kao 
na belle epoque. Počnimo s pregledom onoga šta se dogodilo sa srednjom 
klasom u ovom periodu razmatranjem tog paradoksa. 

Taj novi stil je predstavljala kuća s vrtom, u predgrađu, što je davno 
prestalo da budu izričito ,buržujsko“, osim kao pokazatelj htenja. Kao i 
mnogo toga drugog u buržoaskom društvu, i to je došlo iz klasične zemlje 
kapitalizma, Velike Britanije. Takve kuće možemo pronaći ponajpre u 
baštama predgrađa koje su 70-ih godina 19. veka arhitekte poput Norma- 
na Šoa projektovale za ležema, mada ne posebno bogata, domaćinstva 
srednje klase (Bedford Park). Ovakva naselja, obično namenjena za po- 
prilično bogatiji sloj nego što su njihovi britanski parnjaci, izgrađena su 
na obodima centralnoevropskih gradova — Kotaž Firtel u Beču, Dalem, 
Grunevald Firtel u Berlinu — a naposletku društveno pomerena nadole, u 
nižu ili nižu srednju klasu predgrađa odnosno neplanskih lavirinata ili 
„paviljona“ na rubovima velikih gradova i na kraju, preko građevinskih 
špekulanata i gradskih planera — socijalnih idealista, u ulice dupleks kuća 
i kolonija pravljenih s namerom da povrate duh sela i varošica (karakte- 
rističan nemački izraz za njih je bio Siedlungen ili ,,naselja“) kroz opštin- 
sko građenje stanova za imućnije radnike, kasnije u 20. veku. O idealnoj 
kući srednje klase više se nije razmišljalo kao o delu gradske ulice, ,,grad- 

skoj kući“, ili kao o njenoj zameni za stan u velikoj zgradi koja gleda na 
glavnu ulicu i teži da bude palata, već o urbanizovanoj ili, bolje rečeno, 
suburbanizovanoj seoskoj kući za odmor (,,vila“ ili čak ,letnjikovac“) u 
minijaturnom parku ili bašti okruženoj zelenilom. To je pokazivalo izu- 
zetno slikovit ideal življenja, mada do sada neprimenljiv unutar većine 
neanglosaksonskih gradova. 

„Vila“ se razlikovala od originalnog modela, seoskog letnjikovca 
za plemiće i gospodu, u jednom važnom pogledu, osim svojih skromnijih 
(i smanjenih) razmera i troškova. Ona je pre oblikovana za udobnost 
privatnog života nego za društveno statusne težnje ili igranje društvenih 
uloga. Naravno, činjenica da su ovakva naselja bila većinom zajednice 
samo jedne klase, topografski izdvojena od ostatka društva, olakšala je 
usredsređivanje na udobnosti života. Ova izdvojenost se pojavljivala čak 
i tamo gde to nije bila namera: „vrini gradovi“ i „vrtna predgrađa“, koje 
su oblikovali (anglosaksonski) planeri — socijalni idealisti, sledili su isti 
put kao i predgrađa posebno izgrađena da bi se srednja klasa udaljila od 
sebi potčinjenih. A ovaj egzodus je sam po sebi naznačio određeno od- 
micanje buržoazije od njene uloge vladajuće klase. ,,U Bostonu“, govorio 
je lokalni bogataš svojim sinovima oko 1900. godine, „nema ničega za 
vas, osim silnih poreza i političkog nereda. Kad se oženite, izaberite 
predgrađe gde ćete izgraditi kuću, učlanite se u Kantri klub i fokusirajte 
vaš život na vaš klub, vaš dom i vašu decu,“!3? 

Ali ovo je bilo potpuno suprotno od funkcije tradicionalnog letnji- 
kovca ili dvorca, pa čak i njegovog buržoaskog supamika ili imitatora, 
velike kapitalističke kuće — Krupova vila Higel, ili Bankfild haus i Belvi 
Ekrojda i Kroslija, koje su dominirale zadimljenim životima Halifaksa, 
grada vune. Ovakve tvorevine su bile kućišta motora moći. Bila su na- 
menjena da pokažu resurse i ugled članova vladajuće elite drugim člano- 
vima i podređenim klasama, i da organizuju trgovinu uticajem i vlašću. 
Kad su kabineti vlada pravljeni u letnjikovcu vojvode od Omniuma, Džon 
Krosli je pozvao najmanje 49 svojih kolega na veće Halifaks Boroua na 
tri dana u svoju kuću u Lejk Distriktu povodom svog 50, rođendana i 
zabavljao princa od Velsa prigodom svečanog otvaranja gradske većnice 
u Halifaksu. U ovakvim kućama privatni život je bio neodvojiv od javnog 


139 Lewis Mumford, The City in History (New York 1961), 495. 
207 


života i imao je priznatu, recimo to tako, diplomatsku i političku javnu 
funkciju. Njihove potrebe imale su prednost nad kućnom udobnošću. 
Nepojmljivo je da bi Ekrojdovi sagradili veliko stepenište oslikano sce- 
nama iz klasične mitologije, oslikali sale za proslave, trpezariju, biblio- 
teku i salone od devet soba za prijeme, ili krilo za poslugu projektovano 
za dvadeset petoro služinčadi, prvenstveno za svoje porodične potrebe. !40 
Seoski bogataš nije mogao da izbegne ispoljavanje svoje moći i uticaja 
u sopstvenom okrugu, kao što to nije mogao ni lokalni poslovni magnat 
u Beriju ili Cvikauu. Zapravo, dok god je živeo u gradu, po definiciji 
predstave o urbanoj društvenoj hijerarhiji, čak i prosečan član buržoazi- 
je je teško mogao da izbegne nagoveštavanje — čak isticanje — svog mesta 
u njemu, izborom svoje adrese, ili barem veličinom svog stana i sprata 
koji zauzima u zgradi, obimom posluge kojom može zapovedati, cere- 
monijalnošću svog odela i održavanjem društvenih veza. Edvardijanska 
porodica berzanskog mešetara, njen bludni sin se kasnije u životu prise- 
ća, bila je podređena u odnosu na Forsajte, jer njihova kuća nije izlazila 
baš na Kensington Gardens, ali nije bila predaleko da bi zbog toga izgu- 
bili društveni status. London Season* je bila kasnije, ali je majka bila 
formalno „kod kuće“ svakog popodneva i organizovala večernja primanja 
s ,.Mađarskim sastavom“ unajmljenim od Whiteleyes Universal Store a 
skoro svakodnevno je, tokom maja i juna, priređivala ili prisustvovala 
večernjim zabavama u zakazano vreme. Privatni život i javno predstav- 
ljanje statusa i socijalni zahtevi ne mogu da budu razdvojeni.!“! 

Srednje klase predindustrijskog perioda koje su bile u umerenom 
usponu većim su delom bile isključene iz takvih iskušenja zbog svog 
podređenog, premda uglednog, društvenog statusa, ili svojih puritanskih 
i pobožnih uverenja, da ne pominjemo obaveznu akumulaciju kapitala. 
Privredni rast polovinom 19. veka predstavlja srećnu okolnost koja im je 
omogućila da dosegnu uspešne, ali koja je u isto vreme nametnula opšti 


140 Mark Girouard, The Victorian Country House (New Haven, London 1979), 
208-12. 

" Odnosi se na doba godine kada društvena elita, koja mahom živi na selu, 
održava balove, večere i dobrotvorne priredbe sa ciljem ,,socijalizacije.“— Prim, 
prev. 

1 W, S. Adams, Edwardian Portraits (London 1957), 3-4. 

životni stil po obrascu starijih elita. Ipak, u ovom trenutku trijumfa četi- 
ri događaja su ohrabrila obrazovanje manje formalnog, istinski ličnog i 
slobodnijeg životnog stila. 

Prvi je, kao što smo videli, demokratizacija politike koja podriva 
javnii politički uticaj svih osim najuglednije i najkrupnije buržoazije. U 
nekim slučajevima (uglavnom liberalna) buržoazija je bila primorana da 
se de facto potpuno povuče iz politike kojom su dominirali masovni 
pokreti odnosno mase glasača koje su odbile da priznaju taj „uticaj“ koji, 
zapravo, i nije bio uperen protiv njih. Kultura fin de siecle Beča, tvrdilo 
se, većinom je pripadala klasi i narodu — Jevrejima iz srednje klase — ko- 
jima više nije bilo dopušteno da budu ono što su želeli, naime, nemački 
liberali, i Koji nisu našli mnogo sledbenika čak ni kao nejevrejska libe- 
ralna buržoazija. !42 Kultura Budenbrokovih i njihovog autora Tomasa 
Mana, koji je i sam sin patricija iz drevnog i ponosnog grada hanzeatskih 
trgovaca, jeste kultura te buržoazije koja se povukla iz politike. Daleko 
od toga da su Keboti i Laueli iz Bostona bili istisnuti iz nacionalne poli- 
tike, ali su izgubili kontrolu nad Bostonom u korist Iraca. Od 90-ih godi- 
na 19. veka patemalistička „fabrička kultura“ seveme Engleske je slom= 
ljena, kultura u kojoj radnici mogu da budu sindikalisti, ali će slaviti 
godišnjice svojih poslodavaca čije političke boje su sledili. Jedan od raz- 
loga zašto se Laburistička partija pojavila nakon 1900. je što su ljudi od 
uticaja u biračkim okruzima radničke klase, lokalna buržoazija, u 90-im 
godinama 19. veka odbili da se odreknu prava da nominuju lokalne 
»uglednike“, tj. ljude kao što su oni sami, za parlament i veće. Ako je 
buržoazija i zadržala političku moć, to je više bilo zbog mobilišućeg 
uticaja nego zbog sledbenika, 

Drugi je određeno slabljenje veza između pobedničke buržoazije i 
puritanskih vrednosti koje su u prošlosti bile vrlo korisne za akumulaci- 
ju kapitala, a koje su bile sredstvo pomoću kog se ta klasa tako često 
identifikovala i obeležavala svoju udaljenost od dokonih i raskalašnih 
aristokrata, i lenjih i pijanih radnika. Kod utemeljene buržoazije novac 
je već bio zarađen, Mogao je dolaziti, ne direktno iz svog izvora, već kao 
stalni prihod proistekao iz parčeta papira koji predstavlja , investicije" 


142 Ovo je glavna tema knjige: Carl E. Schorske, Fin-de-Siecle Vienna (London 
1980). 

čija je priroda mogla biti mračna, čak kada one i nisu poticale iz nekog 
udaljenog svetskog regiona, daleko od naselja oko Londona. Često je to 
bilo nasleđeno, ili raspodeljeno sinovima koji ne rade i rođakama. Dobar 
deo buržoazije poznog 19. veka se sastojao od „dokoličarske klase“, ko- 
joj je to ime nadenuo, u to vreme, radikalni američki sociolog poprilične 
originalnosti, Torsten Veblen, koji je o tome napisao Teoriju.!43 Čak i neki 
od onih koji su zaista zaradili novac nisu morali da potroše mnogo vre- 
mena na to. barem ako su to činili u (evropskom) bankarstvu, finansijama 
i mešetarenjima. U Britaniji je, u svakom slučaju, ovo ostavljalo mnogo 
vremena za druge hobije. Ukratko, potrošnja je postala važna barem ko- 
liko i zarađivanje. Potrošnja nije morala da bude obimna kao kod ultra- 
bogatih kojih je u belle epoque bilo zaista mnogo, Čak su i oni relativno 
manje bogati naučili kako da troše na udobnost i uživanje. 
Treći je bilo labavljenje struktura buržoaske porodice, što se odra- 
žavalo u nesumnjivom osamostaljenju žena (što će biti razmatrano u 
sledećoj glavi) i pojavi starosnih grupa između adolescencije i braka, kao 
posebne i nezavisne kategorije „mladih“, što je, zauzvrat, imalo snažan 
uticaj na umetnost i literaturu (vidi glavu 9). Reči „mladost“ i ,,moder- 
nost“ međusobno su ponekad bile skoro zamenjive; a ako je reč ,,moder- 
nost“ išta značila, značila je promenu ukusa, dekora i stila. Oba ova do- 
gađaja bila su primetna kod utemeljene srednje klase u drugoj polovini 
veka, a očigledna u njegove poslednje dve decenije. Oni nisu uticali samo 
na oblike dokolice koji su poprimili formu turizma i letovanja — kao što 
Viskontijeva Smrt u Veneciji (Morte a Venezia) ispravno pokazuje, veli- 
kim hotelom na plaži ili u planini, koji sada ulazi u svoj slavni period, 
dominirala je slika njegovih ženskih gostiju — već su u velikoj meri po- 
većali ulogu buržujskog doma kao okruženja za njegove žene. 

Četvrti događaj je značajan porast onih koji su pripadali ili tvrdili 
da pripadaju ili strasno težili da pripadaju buržoaziji: ukratko, „srednja 
klasa“ u celosti. Određena ideja u suštini porodičnog životnog stila je bila 
jedna od stvari koja je povezivala sve svoje članove. 


143 Thorstein Veblen, The Theory of the Leisure Class: An Economic Study of 
Institutions (1899). Izmenjeno izdanje: New York 1959. 

U isto vreme demokratizacija, uspon samosvesne radničke klase i 
društvena pokretljivost stvorili su nov problem društvenog identiteta za 
one koji su pripadali, ili želeli da pripadaju, nekom sloju ovih „srednjih 
klasa“. Dobro je poznato da je teško definisati „buržoaziju“ (vidi Doba 
kapitalizma, glava 13, III, TV), a nije ni postalo ništa lakše pošto su de- 
mokratija i uspon radničkih pokreta navodili one koji su pripadali buržo- 
aziji (čije ime je sve više postajalo psovka) da u javnosti ospore svoje 
postojanje kao klase, ako ne i da ospore postojanje svih klasa. U Francu- 
skoj je smatrano da je revolucija ukinula klase, u Britaniji da klase, pošto 
nisu zatvorene kaste, nisu postojale, na sve glasnijem polju sociologije 
da su društvena struktura i stratifikacija previše složene za takva pojed- 
nostavljenja. U Americi je izgledalo da opasnost nije toliko u tome da bi 
mase mogle da se mobilišu kao jedna klasa, a identifikuju svoje izrablji- 
vače kao drugu, i tako, u toj potrazi za svojim ustavnim pravom na jed- 
nakost, izjasne da pripadaju srednjoj klasi, umanjujući na taj način pred- 
nosti (drugačije od nepobitnih činjenica o bogatstvu) pripadanja eliti. 
Sociologija, kao akademska disciplina, plod perioda 1870-1914, još pati 
od beskrajnih rasprava bez ikakvih zaključaka o društvenim klasama i 
statusu, zbog sklonosti njenih stručnjaka da ponovo razvrstavaju stanov- 
ništvo na način koji najviše odgovara njihovim ideološkim ubeđenjima. 

Štaviše, s društvenom pokretljivošću i opadanjem tradicionalnih 
hijerarhija koje su ustanovljavale ko pripada, a ko ne pripada , srednjem 
rangu“ ili „staležu“ društva, granice ove srednje društvene zone (i obla- 
sti unutar nje) postaju nejasne. U državama naviklim na starije klasifi- 
kacije, kao što je Nemačka, razmatrane razlike su sada povučene između 
Bürgertum buržoazije, koja se deli na Besitzbiirgertum, zasnovanu na 
vlasništvu poseda, i Bildugsbiirgertum, zasnovanu na pristupu buržoas- 
kom statusu zahvaljujući višem obrazovanju, i, ispod nje, Mittelstand-a 
(,,srednjeg staleža“), koji je s nipodaštavanjem gledao na Kleinbiirger- 
tum ili sitnu buržoaziju, Drugi jezici zapadne Evrope samo su manipu- 
lisali promenljivim i nepreciznim kategorijama „velika“ ili „viša“, 
„mala“ ili „niža“ srednja klasa /buržoazija, s još nepreciznijim prostorom 
između njih. Ali kako odrediti ko može da tvrdi da pripada bilo kojoj od 
njih? 

Ova osnovna teškoća leži u rastućem broju onih koji su tražili buržo- 
aski status u društvu u kome je, naime, buržoazija formirala najviši dru- 
štveni sloj. Čak i tamo gde staro zemljoposedničko plemstvo nije bilo eli- 
minisano (kao u Americi), ili lišeno svojih de iure povlastica (kao u 
republikanskoj Francuskoj), u razvijenim zemljama je sada bilo značajno 
pritajenije nego ranije. Čak i u Britaniji, gde je zadržalo i vrlo značajno 
političko prisustvo i neuporedivo najveće bogatstvo u srednjim decenijama 
veka, relativno je opadalo. Od 1858. do 1879, od britanskih milionera koji 
su umrli, četiri petine (117) su još bili zemljoposednici; od 1880-1899. bilo 
ih je samo malo više od trećine, a od 1900-1914. procenat je bio čak i ni- 
ži.'“ Aristokrate su bile većina u svim britanskim vladama pre 1895. go- 
dine. Posle 1895. nisu bili nikad. Plemičke titule daleko da su bile prezrene, 
čak i u zemljama gde zvanično nije bilo mesta za njih: bogati Amerikanci, 
koji ih nisu mogli zadobiti za sebe, snalazili su se tako što su ih svojim 
ćerkama kupovali u Evropi subvencionisanim venčanjima. Singer šivaće 
mašine su postale princeza de Polinjak. Međutim, čak i drevne i duboko 
ukorenjene monarhije su priznale su da je novac sada korisno merilo otme- 
nosti kao i plava krv. Car Vilhelm TI „smatrao je za jednu od svojih vladar- 

skih dužnosti da izađe u susret željama milionera da budu odlikovani, da 
dobiju plemićke privilegije, ali ih je dodeljivao uslovljavajući to dobrotvor- 
nim poklonima u javnom interesu. Moguće da je bio pod uticajem engle- 
skog modela.“!45 A možda su samo posmatrači mislili tako. Od 159 dode- 
ljenih plemićkih titula u Britaniji od 1901. do 1920. (zanemarujući one za 
vojnu službu), 64 sv. dobili poslovni ljudi — polovina od toga industrijalci 
— 34 profesionalci, većinom advokati, a samo 20 zemljoposednici. 145 

lako je linija između buržoazije i aristokratije bila nejasna, granice 
između buržoazije i njoj potčinjenih klasa su takođe bile daleko od defi- 
nisanih. Ovo nije tako mnogo uticalo na „staru“ nižu srednju klasu ili 
sitnu buržoaziju nezavisnih zanatlija, malih dućandžija i njima sličnih. 
Njihov opseg delovanja čvrsto ih je postavio na niži nivo i poprilično ih 
suprotstavio buržoaziji. Program francuskih radikala je serija varijacija na 


14 W, D. Rubinstein, „Wealth, Elites and the Class Structure of Modern Britain“, 
Past & Present, 76 (avgust 1977), 102. 

145 Adolf Wilke, Alr-Berliner Erinnerungen (Berlin 1930), 232 f. 

146 W. L. Guttsman, The British Political Elite (London 1963), 122-7. 

temu „malo je lepo“: „reč "mali? se stalno ponavlja na kongresima Radi- 
kalne partije“.!4? Njen neprijatelj su bili les gros — veliki kapital, velika 
industrija, veliki prihodi, veliki trgovci. Isti stav, s nacionalističkim, de- 
sničarskim i antisemitskim izvrtanjem, pre nego republikanskim i levičar- 
skim, mogao se naći među njihovim nemačkim ekvivalentima, koji su od 
70-ih godina 19. veka nadalje bili u još većoj oskudici zbog nesavladive i 
nagle industrijalizacije. Što se može videti iz prethodnog, nije samo nji- 
hova majušnost, već je i njihovo zanimanje bilo prepreka na putu ka višem 
društvenom položaju, osim ako, izuzetno, veličina njihovog bogatstva nije 
izbrisala sećanje na njegovo poreklo. Ipak, dramatičan preobražaj sistema 
raspodele, posebno od 80-ih godina 19. veka nadalje, nametnuo je neke 
revizije kao neophodnost. Reč ,,piljar“ još sobom nosi notu prezira među 
višom srednjom klasom, ali u Britaniji ovog perioda ser Tomas Lipton 
(koji je svoj novac zaradio na pakovanjima čaja), lord Leverhalm (koji je 
novac zaradio na sapunu) i lord Vesti (koji se obogatio na smrznutom 
mesu) su stekli i titule i parne jahte. Ipak, prava teškoća je nastala sa ogro- 
mnim širenjem tercijarnog sektora — zapošljavanjem u javnim i privatnim 
službama — drugim rečima, širenjem rada koji je sasvim očito bio i podre- 
đen i plaćan nadnicom (čak i kada su je nazivali ,,zaradom“), ali koji je 
takođe očigledno bio nemanuelan, zasnovan na formalnim obrazovnim 
kvalifikacijama, relativno skromnim, koji su obavljali, pre svega, muškar- 
ci —iako i neke žene — od kojih je većina izričito odbijala da sebe smatra 
delom radničke klase, i težila, često uz velike materijalne žrtve, životnom 
stilu ugledne srednje klase. Granica između ove nove „niže srednje klase" 
ili „službenika“ (Angestellte, employés) i viših zvanja u profesijama, ili 
čak velikog biznisa koji sve više zapošljava rukovodioce i upravnike sa 
stalnom mesečnom platom, podstakla je nove probleme. 

Ako ostavimo po strani ove nove niže srednje klase, bilo je jasno da 
broj novih pripadnika srednje klase, ili onih koji su to hteli da budu, sada 
ubrzano raste, što je postavilo praktične probleme razgraničenja i određenja 
koje je otežavala neodređenost teorijskih kriterijuma za ovakve definicije. 
Ono što čini „buržoaziju“ je uvek bilo teže odrediti nego ono što, u teoriji, 
definiše plemstvo (na primer, rođenje, nasledna titula, zemljoposedništvo) 
ili radničku klasu (na primer, odnos nadnica i manuelni rad). Ipak (vidi 
Doba kapitala, glava 13) kriterijumi sredine 19. veka su bili prilično izri- 


147 Touchard, op. cit., 128. 
213 


čiti. Osim za više državne službenike koji su na plati, za pripadnike ove 
klase se očekivalo da poseduju kapital ili prihode od investicija, i/ili da 
deluju kao nezavisni preduzetnici koji stvaraju profit zapošljavajući radni- 
ke, ili kao pripadnici „slobodnih“ profesija, što je bio oblik privatnog pre- 
duzetništva. Značajni „profiti“ i „provizije“ su bili, za potrebe britanskog 
poreza na prihode, svrstani pod istu odrednicu. Ali s promenama koje smo 
pomenuli, ovi kriterijumi su postali mnogo manje upotrebljivi za razliko- 
vanje „prave“ buržoazije — i ekonomski, a pre svega društveno — u vrlo 
značajnoj masi , srednjih klasa“, da ne pominjemo čak i veće grupe onih 
koji su težili ovom statusu. Nisu sve one posedovale kapital; niti su, barem 
u početku, to posedovali ljudi nesumnjivog buržoaskog statusa čija je za- 
mena za početni resurs bilo više obrazovanje (Bildungsbiirgetum): a njihov 
broj se značajno povećao. Broj doktora u Francuskoj, 12.000, manje-više 
postojan između 1866. i 1886, do 1911. godine porastao je na 20.000; u 
Britaniji je broj doktora porastao sa 15.000 na 22.000, arhitekata sa 7.000 
na 11.000 između 1881. i 1901. godine; u obe zemlje rast je bio mnogo brži 
nego porast odraslog stanovništva. Oni nisu svi bili preduzetnici i poslo- 
davci (osim što se tiče posluge).'“* Ali ko je mogao poreći buržoaski status 
onih bolje plaćenih menadžera koji su sve više bili suštinski deo velikog 
poslovnog preduzetništva u vreme kada se, kako je 1892. jedan nemački 
stručnjak ukazao, ,intimni, čisto privatni karakter starog malog biznisa“ 
više nije mogao primeniti na tako velike poduhvate?!4? 

Velika većina ovih srednjih klasa, barem u meri u kojoj su mnoge 
od njih bile proizvod perioda nakon dvostruke revolucije (vidi Doba 
revolucije, Uvod), imala je jednu zajedničku stvar: društvenu pokretlji- 
vost, ranije ili sada. Sociološki, kao što je francuski posmatrač primetio, 
u Britaniji su se „srednje klase u osnovi“ sastojale od „porodica u proce- 
su društvenog uspona“, a buržoazija od onih koje „su već došle“ — sve- 
jedno da li na vrh ili neki konvencionalno definisan nivo,!5% Ali ovakvi 
snimci stanja teško mogu pružiti odgovarajuću sliku toka kretanja koja 
se mogla pojmiti, na neki način, samo sociološkim ekvivalentima tog 


148 Theodore Zeldin, France, 1848-1945 (Oxford 1973), 1,37; D. C. Marsh, The 
Changing Social Structure of England and Wales 1871-1961 (London 1958), 122. 
1496, A. Ritter, J. Kocka, Deutsche Sozialgeschichte. Dokumente und Skizzen, 
Band 111470-1914 (Munich 1977), 169-70. 

150 Paul Descamps, L Education dans les écoles Anglaises (Paris 1911), 67. 

skorašnjeg pronalaska, pokretnih slika odnosno filma. ,Novi društveni 
slojevi“, čiji je dolazak Gambeta video kao suštinski sadržaj režima fran- 
cuske Treće republike — on je, bez sumnje, mislio na ljude kao što je on 
sam, koji bez biznisa i poseda krče svoj put ka uticaju i zaradi kroz nede- 
mokratsku politiku — nisu zaustavili svoje kretanje čak i kada su prepo- 
znati kao oni koji su ,,došli“,!5! I obratno, nije li ,,došljak“ promenio 
karakter buržoazije? Može li pripadništvo ovoj klasi biti osporeno pri- 
padnicima njihove druge i treće generacije koji su živeli dokoličarskim 
životom na porodičnom bogatstvu; koji su ponekad reagovali protiv vred- 
nosti i aktivnosti koje još čine suštinu njihove klase? 

U našem periodu ovakvi problemi ne brinu ekonomiste. Privreda 
zasnovana na stvaranju profita u privatnom preduzetništvu, kao u neos- 
porno dominantnim razvijenim zemljama Zapada, ne zahteva od svojih 
analitičara da spekulišu oko toga koji pojedinci tvore „buržoaziju“. Sa 
ekonomskog stanovišta princ Henkel fon Donersmark, drugi najbogatiji 
čovek u carskoj Nemačkoj (posle Krupa) funkcionalno je kapitalista po- 
što 9/10 njegovog prihoda proističe iz rudnika uglja, industrijskih i ban- 
kovnih deonica, partnerstava u poslovima s nekretninama, da ne pomi- 
njemo 12-15 miliona maraka prihoda od kamata. S druge strane, za 
sociologa i istoričara njegov status kao naslednog aristokrate je daleko 
od nevažnog. Stoga problem definisanja buržoazije kao grupe muškara- 
ca i žena, i granice između ovih i „nižih srednjih klasa“, nema direktne 
veze sa analizama kapitalističkog razvoja u ovoj fazi, osim za one koji su 
verovali da sistem zavisi od lične motivacije pojedinaca kao privatnih 
preduzetnika," mada on zaista odslikava strukturne promene u kapitali- 
stičkoj privredi i može baciti svetlo na njegove organizacione oblike. 


III 


Ustanovljenje prepoznatljivih kriterijuma je stoga bilo neodložno za 
tadašnje pripadnike, odnosno tobožnje pripadnike, buržoazije ili srednje 


151 Zeldin, op. cit., 1, 612-13. 

" Bilo je dosta mislilaca koji su tvrdili da će rastuća birokratizacija, sve veća 
nepopularnost preduzetničkih vrednosti i drugi takvi faktori potkopati ulogu 
privatnog preduzetnika, a time i kapitalizma. Među savremenicima Maks Veber 
i Jozef Šumpeter su se držali takvog mišljenja. 

klase, a posebno za one čiji novac sam je bio nedovoljan da kupi društveni 
položaj zajamčenog poštovanja i povlastica za njih i njihove potomke. Tri 
glavna načina ustanovljavanja ovakvog pripadništva sve više dobijaju na 
važnosti u našem periodu — barem u zemljama u kojima se nesigurnost oko 
toga ..ko je ko“ već pojavila." Svi su morali da ispune dva uslova: da jasno 
razlikuju pripadnike srednje klase od radničke klase, seljaka i drugih koji 
se bave manuelnim radom i da omoguće hijerarhiju ekskluzivnosti, bez 
zatvaranja mogućnosti uspona stepenicama ovog društvenog stubišta. Ži- 
votni stil srednje klase i njena kultura su jedan od tih kriterijuma, dokoli- 
čarenje, a posebno novootkriveni sport, bio je drugi; ali je glavni pokazatelj 
društvenog članstva sve više bilo, i ostalo, formalno obrazovanje. 

Njegova glavna funkcija nije bila utilitarna, uprkos potencijalnoj 
finansijskoj dobiti od obučene inteligencije i specijalizovanog znanja u 
doba koje se sve više zasniva na naučnoj tehnologiji i, uprkos širenju 
zanimanja malo otvorenijih za meritokratski talenat, posebno u razgra- 
natoj industriji samog obrazovanja. Bilo je važno je da se pokaže je da su 
adolescenti u mogućnosti da odlože zarađivanje za život. Sadržaj obra- 
zovanja je bio sporedan, i zaista je strukovna vrednost grčkog i latinskog, 
na koje su dečaci iz britanskih ,javnih škola“ potrošili tako mnogo svog 
vremena, filozofije, književnosti, istorije i geografije, koji su ispunjavali 
77% časova u francuskim licejima (1890), bila zanemarljiva. Čak i ka 
praksi usmerena pruska klasična Gymnasien 1885. godine ima skoro 3 
puta više učenika nego „moderne“, tehnici sklone Realgymnasien i 
Ober-Realschulen. Štaviše, cena obezbeđivanja ovakvog obrazovanja za 
dete je sama po sebi društvena oznaka. Jedan pruski zvaničnik, koji je s 
nemačkom temeljitošću pravio računicu, tokom perioda od 31 godine 
potrošio je 31% svojih prihoda na školovanje svoja tri sina. 15? 

Zvanično obrazovanje, po mogućstvu okrunjeno nekom diplomom, 
do sada je bilo nevažno za uspon buržoazije, osim za one koji su se obuča- 
vali za zanimanja vezana za javnu službu, što je bila glavna funkcija uni- 


" Publikacije o referentnim radovima o ličnostima na društvenom položaju u naciji 
— za razliku od vodiča kroz pripadnost kraljevskim i plemićkim porodicama, kao 
što je Gotski almanah - počele su u ovom periodu. Britanski Ko je ko (1897) je 


verovatno prva. 
152 Thid., 11,250; H, U. Wehler, Das deutsche Kaiserreich 1871-1918 (Gottingen 


1973), 126; Ritter, Kocka, op, cit, 341-3. 

verziteta, kao dopuna prihvatljivog okruženja za pijančenje, bludničenje i 
sportske aktivnosti mlade gospode, kojima su trenutni ispiti bili prilično 
nevažni. Samo nekoliko devetnaestovekovnih biznismena je nešto diplo- 
miralo. Francuska polytechnique u ovom periodu nije posebno privlačila 
buržoasku elitu. Nemački bankar je, dajući 1884. godine savet prijatelju 
industrijalcu, odbacio teoriju i fakultetsko obrazovanje koje je smatrao samo 
»sredstvima uživanja za vreme odmora, poput cigara posle ručka“. Njegov 
savet je da se uđe u praktični posao što je pre moguće, potraži finansijska 
podrška, posmatra SAD, stekne iskustvo, a visoko obrazovanje prepusti 
»naučno obučenim tehničarima“ koje bi preduzetnik smatrao korisnim. S 
poslovnog stanovišta ovo je bilo razborito, mada je tehničke kadrove osta- 
vilo nezadovoljnim. Nemački inženjeri su s gorčinom zahtevali „društvenu 
poziciju koja je odgovarajuća značaju inženjera u životu“. 153 
Školovanje je, pre svega, obezbeđivalo kartu za pristup uglednim 
srednjim i višim zonama društva, i sredstvima socijalizacije novih člano- 
va koji bi ih razlikovali od nižih staleža. Čak je i minimalna starosna dob 
napuštanja škole za ovaj tip pristupa — oko 16 godina —u nekim zemljama 
s vojnim regrutovanjem garantovala dečacima razvrstavanje u potenci- 
jalni materijal za oficire. Srednje obrazovanje do 18. ili 19, godine sve 
više je postajalo redovno unutar srednjih klasa, obično praćeno univer- 
zitetom ili višom profesionalnom obukom. Broj onih koji su njime obu- 
hvaćeni je ostao mali, mada se donekle povećavao u srednjem obrazova- 
nju, a još dramatičnije u višem obrazovanju. Između 1875. i 1912. broj 
nemačkih studenata se više nego utrostručio, francuskih studenata (1875 
1910) više nego učetvorostručio, Ipak, 1910. je još manje od 3% Francu- 
za u starosnim grupama između 12 i 19 godina pohađalo srednje škole 
(77.500 ukupno), a samo 2% je ostalo do poslednjeg ispita, koji je pola 
njih položilo. 54 Nemačka, sa 65 miliona stanovnika, ušla je u Prvi svet- 
ski rat s korpusom od 120.000 rezervnih oficira, odnosno oko 1% muš- 
karaca u dobi između 20 i 45 godina.!55 


153 Ritter, Kocka, op. cit., 327-8, 352; Arno Mayer, The Persistence of the Old 
Regime: Europe to the Great War (New York 1981), 264. 

154 Hohorst, Kocka, Ritter, op. cit., str. 161; J. J. Mayeur, Les Débuts de la Ile 
Rčpublique 1871-1898 (Paris 1973), 150; Zeldin, op. cit., 11, str. 330. Mayer, op. 
cit., 262. 

155 Ritter, Kocka, op. cit., 224. 

Mada su ove brojke bile skromne, one su bile mnogo veće od uobi- 
čajene veličine starih vladajućih klasa — na primer, 7.000 osoba je u 70-im 
godinama 19. veka posedovalo 80% zemlje u Britaniji, da ne pominjemo 
da samo oko 700 porodica čini britansko plemstvo. One su sigurno bile 
suviše velike za obrazovanje tih neformalnih, ličnih mreža pomoću kojih 
se buržoazija ranije, u 19. veku, struktuirala, delom zbog privrede koja je 
bila vidno lokalizovana, delom zato što su religijske 1 etničke manjinske 
grupe koje su razvile posebnu sklonost ka kapitalizmu (francuski prote- 
stanti, kvekeri, unitarijanci, Grci, Jevreji, Jermeni) stvorile mreže uzaja- 
mnog poverenja, srodstva i poslovnih transakcija koje su se protezale pre- 
ko čitavih zemalja, kontinenata i okeana." Na samom vrhu nacionalne i 
međunarodne privrede ovakve neformalne mreže još mogu da deluju pošto 
je broj ljudi koji su uključeni bio mali, a neki delovi biznisa, posebno ban- 
karstvo i finansije, sve više koncentrisani u nekoliko finansijskih centara 
(Koji su obično i aktuelni glavni gradovi velikih nacija-država). Oko 1900. 
britansku bankarsku zajednicu, koja je de facto kontrolisala svetski finan- 
sijski biznis, činilo je nekoliko uspešnih porodica čije su kuće bile koncen- 
tisane na malom području Londona, koje su poznavale jedni druge, često 
posećivali iste klubove i društvene krugove, ženili se između sebe, !56 Rajn- 
sko-vestfalski sindikat čelika koji je činio veći deo nemačke industrije 
čelika, sastojao se od 28 firmi. Najveći od svih trustova, United States Steel, 
bio je formiran u službenim razgovorima između nekolicine muškaraca, a 
konaćni oblik je dobio tokom razgovora nakon večera i na golfu. 

Stoga istinska buržoazija, stara ili nova, nije imala velikih teškoća 
da se organizuje kao elita, pošto je mogla da upotrebi metode vrlo slične 
onima koje su koristili aristokrati, ili čak — kao u Britaniji — aktuelne 
mehanizme aristokratije. Doduše, gde je to bilo moguće, njihov cilj je sve 
više bio da krunišu poslovni uspeh pridruživanjem plemićkoj klasi, ba- 
rem preko svojih sinova i ćerki, a ako ne tako, barem preko aristokratskog 


* O razlozima ove sklonosti se prilično raspravljalo, u našem periodu osobito od 
strane nemaćkih ućenih ljudi (na primer, Maksa Vebera i Vernera Zombarta). Šta god 
da je objašnjenje — a sve što takve grupe imaju zajedničko je samosvest o statusu 
manjine — ostaje činjenica da su se male grupe ovakve vrste, kao što su britanski 
kvekeri, skoro u potpunosti pretvorile u grupe bankara, trgovaca i fabrikanata. 

156 Y, Cassis, Les Banquiers de la City a l'époque Edouardienne 1890-1914 
(Geneva 1984), 

životnog stila. Greška je ovo videti samo kao abdikaciju buržoazije pred 
starim aristokratskim vrednostima. Kao prvo, socijalizacija kroz elitne 
(ili bilo kakve) škole nije bila važnija za tradicionalnu aristokratiju nego 
za buržoaziju. U onoj meri u kojoj se to i desilo, kao u bntanskim ,javnim 
školama“, aristokratske vrednosti su asimilovane u moralni sistem obli- 
kovan po meri buržoaskog društva i njegove javne službe, Za druge je 
test aristokratske vrednosti sada sve više postajao razuzdani i skupi stil 
života koji je, pre svega, zahtevao novac svejedno odakle dolazio. Stoga 
je njihov kriterijum postao novac. Istinski tradicionalni plemić-zemljo- 
posednik, ako nije mogao da vodi takav stil života i aktivnosti koje su 
povezane s njim, bivao je prognan u provincijski svet koji iščezava, odan, 
ponosan, ali društveno marginalan, kao likovi u Štehlinu (Der Stechlin) 
(1895) Teodora Fontanea, snažnoj elegiji o drevnim vrednostima bran- 
denburških junkera. Krupna buržoazija je koristila mehanizme aristokra- 
tije, kao svake druge elitne selekcije, za svoje potrebe. 

Škole i fakulteti nisu bili pravi test instrumenata socijalizacije za 
one koji su već stigli na vrh, već za one koji su se penjali na društvenoj 
lestvici. To je sina konformističkog baštovana iz Salzberija preobrazilo 
u kembričkog univerzitetskog nastavnika, a njegovog sina, ekonomistu 
Džona Majnarda Kejnza, preko Itona i Kraljevskog koledža, u tako očitog 
člana samouverene i uglađene elite da smo još začuđeni kada razmišlja- 
mo o miljeu detinjstva njegove majke među provincijskim baptističkim 
tabernaklima — ali do kraja ponosnog člana svoje klase, koju će on kasni- 
je nazvati „obrazovana buržoazija“.!57 

Nije čudo da je oblik školovanja koji je nudio mogućnost, možda 
čak izvesnost buržoaskog statusa proširen da bi se izašlo u susret sve 
većem broju onih koji su stekli bogatstvo, ali ne i status (poput dede 
Kejnza), onima čiji se sopstveni buržoaski status tradicionalno oslanjao 
na obrazovanje, poput sinova siromašnih protestantskih sveštenika i bo- 
lje plaćenih stručnjaka, i masa manje „uglednih“ roditelja koji su imali 
ambicije u pogledu svoje dece. Srednje obrazovanje, važna kapija druš- 
tvenog uspona, širilo se. Broj učenika se povećao između dva (Belgija, 
Francuska, Norveška, Nizozemska) i pet puta (Italija). Broj studenata na 
univerzitetima koji su nudili garantovano članstvo u srednjoj klasi, u 


157 Skidelsky, op. cit., 84, 

većini evropskih zemalja se povećao približno trostruko između kasnih 
70-ih godina 19. veka i 1913. godine. (U prethodnim dekadama on je 
ostao manje ili više stabilan.) Zapravo, 80-ih godina 19. veka nemački 
posmatrači su postali zabrinuti zbog primanja više univerzitetskih stude- 
nata nego što su privredni sektori srednje klase mogli da prime. 

Problem prave „više srednje klase“ — recimo, 68 „velikih industrijala- 
ca" kojima se od 1895. do 1907. pridružilo još petoro koji su već bili na vrhu 
onih koji plaćaju najveći porez u Bohumu (Nemačka)!58 — bio je taj što ek- 
spanzija opšteg obrazovanja nije obezbedila dovoljno ekskluzivnih oznaka 
društvenog položaja. Međutim, u isto vreme krupna buržoazija nije mogla 
da se formalno odvoji od svojih podređenih, jer je njena struktura trebala da 
bude otvorena za novodolazeće — to je bila priroda njenog bića — i zato joj je 
bila potrebna mobilizacija ili barem pomirenje srednje i niže klase protiv sve 
veće mobilizacije radničkih klasa. Otuda istrajavanje nesocijalističkih po- 
smatrača da „srednja klasa“ nije samo sve veća, već da je izuzetno velika, 
Strašni Gustav fon Šmoler, poglavar nemačkih ekonomista, smatrao je da 
oni čine četvrtinu stanovništva,!5 ali je uvrstio među njih ne samo nove 
«službenike, upravnike i tehničare s dobrim, ali umerenim platama“, već 
takođe i predradnike i kvalifikovane radnike. Zombart ih slično procenjuje, 
na 12,5 miliona nasuprot 35 miliona radnika. 6" Ovo su u suštini bile kalku- 
lacije o potencijalno antisocijalističkim glasačima, Velikodušna procena 
teško može ići preko 300.000 onih za koje se računa da tvore „investicionu 
javnost“ u poznoj viktorijanskoj i edvardijanskoj Britaniji.!5S! U svakom slu- 
čaju aktuelni članovi ustanovljene srednje klase su bili daleko od širenja ruku 
ka nižim staležima, čak i kada su ovi nosili okovratnike i kravate. Engleskim 
posmatračima je bilo svojstveno da odbacuju nižu srednju klasu, zajedno s 
radnicima, kao nešto što pripada „svetu internatskih školi“. 162 


155 Crew, op. cit., 26. 

159 G, Schmoller, Was verstehen wir unter dem Mittelstande? Hat er im 19. 
Jahrhundert zu- oder abgenommen? (Gottingen 1907). 

164 W. Sombart, Die deutsche Volkswirthschaft im 19. Jahrhundert und im Anfang 
des 20, Jahrhunderts (Berlin 1903), 534, 531 

161 Pollard, „Capital Exports 1870-1914“, 498-9. 

162 W, R. Lawson, John Bull and His Schools: A Book for Parents, Ratepayers 
and Men of Business (Edinburgh, London 1908), 39. Procenio je da je „srednja 
klasa“ oko pola miliona. 

Stoga su unutar sistema otvorenog pristupa morali da budu ustanov- 
ljeni krugovi nezvanične, ali jasne ekskluzivnosti. Ovo je bilo najlakše u 
zemlji poput Engleske u kojoj nije bilo javnog osnovnog obrazovanja sve 
do 1870. (pohađanje škole nije bilo obavezno još sledećih 20 godina), 
javnog srednjeg obrazovanja i bilo kakvog značajnog fakultetskog obra- 
zovanja do 1902. godine, osim dva stara univerziteta, Oksforda i Kem- 
bridža.* Brojne, upadljivo pogrešno nazvane, „javne škole“ su od 40-ih 
godina 19. veka nadalje bile osnovane zarad srednje klase, po modelu 
devet drevnih zadužbina koje su 1870. priznate kao takve, a koje su već 
bile (posebno Iton) rasadnici plemstva. Do početka 20. veka proširili su 
listu— zavisno od stepena ekskluzivnosti ili snobizma— negde između 64 
i 160 manje ili više skupih škola je zahtevalo ovakav status i promišljeno 
obučavalo svoje učenike za članove vladajuće klase.!$* Grupa sličnih 
privatnih srednjih škola, uglavnom na severoistoku SAD, takođe je pri- 
premala sinove dobrih, ili u svakom slučaju bogatih, porodica za završno 
usavršavanje privatnih elitnih univerziteta. 

Unutar njih, kao i unutar velikog skupa nemačkih univerzitetskih 
studenata, privatna udruženja kao što su studentski Korps ili još prestiž- 
nija bratstva grčkih slova regrutovala su još ekskluzivnije grupe, čije 
mesto na starim engleskim univerzitetima su već ranije zauzeli studentski 
»Koledži“. Buržoazija poznog 19. veka je, dakle, bila zanimljiva kombi- 
nacija obrazovno otvorenih i zatvorenih društava; otvorenih, čim je pri- 
stup omogućavala snaga novca, ili (kroz školarine ili druga pravila za 
siromašne studente) čak zasluge, ali zatvorenih u onoj meri u kojoj je bilo 
posve razumljivo da su neki krugovi značajno jednakiji nego drugi. Eks- 
kluzivnost je bila čisto društvena. Nemački Korps studenti, naliveni pi- 
vom i u ožiljcima, bili su skloni dvobojima, jer je to dokazivalo da su (za 
razliku od nižih staleža) satisfaktionsfčihig, tj. gospoda, a ne plejbejci. 
Suptilne gradacije statusa britanskih privatnih škola bile su uspostavlje- 
ne izborom škola spremnih da se uključe u međusobna sportska takmiče- 


163 John R. de S. Honey, Tom Browns Universe: The Development of the Victo- 
rian Public School (London 1977). 

* Škotski sistem je bio nešto obuhvatniji, ali su škotski diplomci koji su želeli da 
napreduju u svetu našli za shodno da nastave školovanje na Oksbridžu, kao što 
je to Kejnzov otac učinio nakon diplomiranja u Londonu. 

nja— tj. čije su sestre bile odgovarajuće supruge. Skup američkih elitnih 
univerziteta, barem na istoku, bio je definisan društvenom ekskluziv- 
nošću sporta: međusobno su se nadmetali u „Ajvi ligi“. 

Za one koji su bili na putu ulaska u krupnu buržoaziju ovi mehanizmi 
socijalizacije garantovali su nepobitno članstvo njihovim sinovima. Aka- 
demsko obrazovanje za ćerke je bilo stvar izbora, a izvan liberalnih i na- 
prednih krugova još nije bilo zajamčeno. Ali je takođe imalo nekih izrazi- 
tih praktičnih prednosti. Organizacija „starih momaka“ (Alte Herren, 
alumni), koja se brzo razvijala od 70-ih godina 19. veka, pokazala je da su 
proizvodi obrazovnog establišmenta stvorili mrežu koja je mogla da bude 
nacionalna, ili čak intemacionalna, ali je vezala mlađe generacije za stari- 
je. Ukratko, to je donosilo društvenu povezanost heterogenom skupu novih 
članova, Ovde je i sport obezbedio dosta zvaničnih spona. Na ovaj način 
su škole, koledži, Korps odnosno bratstva — koje su ponovo posećivali i 
često finansirali njihovi bivši studenti — obrazovali neku vrstu potencijalne 
mafije (,,prijatelji prijatelja“) za uzajamnu pomoć, ne samo u biznisu, a 
zauzvrat je mreža ovakvih proširenih porodica, ljudi čiji se odgovarajući 
ekonomski i društveni status mogao pretpostaviti, obezbeđivala strukturu 
potencijalnih veza izvan prostora lokalnog i regionalnog srodstva i biznisa. 
Kao što je u vodiču kroz američka univerzitetska bratstva zabeleženo, pro- 
učavanjem ogromnog rasta alumni udruženja — 1889. Beta Teta Fi je ima- 
la alumni filijale u 16 gradova, ali ih je 1912. bilo 110 — oni su obrazovali 
„krug kultivisanih ljudi koji drugačije ne bi znali jedni za druge“. 15% 

Praktični potencijal ovakvih mreža u svetu nacionalnog i internaci- 

onalnog biznisa može biti naznačen činjenicom da se jedno ovakvo ame- 
ričko bratstvo (Delta Kapa Epsilon) 1889. godine razmetalo sa 6 senato- 
ra, 40 kongresmena, Kebotom Lodžom i Teodorom Ruzveltom, dok je 
1912. uključivalo i 18 njujorških bankara (uključujući Dž. P. Morgana), 
9 značajnih ličnosti iz Bostona, 3 direktora Standard Oila i ličnosti odgo- 
varajuće težine sa Srednjeg Zapada. To sigurno nije bilo smetnja budućim 
preduzetnicima iz, recimo, Piorije da prođu kroz surovost inicijacije u 
Delta Kapa Epsilonu na odgovarajućem Ajvi Lig koledžu. 


164 W, Raimond Baird, American College Fraternities: a descriptive analysis of 
the Society System of the Colleges of the United States with a detailed account 
of each fraternity (New York 1890), 20. 

Sve ovo je bilo kako od privrednog tako i od društvenog značaja, 
pošto je kapitalistička koncentracija uznapredovala, a čisto lokalna ili ćak 
regionalna industrija kojoj je nedostajala veza sa širom mrežom zakržlja- 
la, poput „seoskih banaka“ u Velikoj Britaniji koje su sve brže odumira- 
le. No iako su zvanični i nezvanični školski sistem bili podesni za usta- 
novljene ekonomske i društvene elite, to je bilo važno uglavnom onima 
koji su želeli da im se pridruže, ili da svoje ,,prispeće“ potvrde asimila- 
cijom svoje dece. Škola je predstavljala merdevine kojima su se deca 
skromnijih članova srednjeg sloja pela naviše; čak i u najmeritokratnijim 
obrazovnim sistemima mali broj sinova sadašnjih seljaka, a još manji 
radnika otišao je dalje od donjih stepenika. 


IV 


Relativna lakoća s kojom je „gornjih 10.000“ (kako su ih nazivali) 
moglo da uspostavi ekskluzivnost nije rešila problem gornjih stotina hi- 
ljada koji su ispunili loše definisan prostor između ljudi na vrhu i svetine, 
a u još manjoj meri, problem mnogo veće „niže srednje klase“ koja je 
finansijski često samo za dlaku iznad bolje plaćenih kvalifikovanih red- 
nika. Oni su svakako pripadali onome što su britanski društveni posma- 
trači nazivali „klasom koja drži sluge“ — u provincijskim gradovima kao 
što je Jork to je 29% stanovništva. Uprkos činjenici da je broj domaće 
posluge od 80-ih godina 19. veka nadalje stagnirao ili čak padao i stoga 
nije išao u korak s rastom srednjeg sloja, težnja ka srednjoj ili čak nižoj 
srednjoj klasi bez domaće posluge je još bila teško zamisliva osim u SAD. 
U tom smislu srednja klasa je još bila klasa gospodara (vidi Doba kapi- 
talizma) ili, još bolje, gazdarica nekoj devojci iz radničke klase. Oni su 
dakako omogućavali svojim sinovima, a sve više i ćerkama, srednje ob- 
razovanje. Ako je ovo muškarce kvalifikovalo za status rezervnih oficira 
(ili „privremenih džentlmena“ oficira u britanskoj masovnoj armiji 1914. 
godine) takođe ih je karakterisalo kao potencijalne gospodare drugih lju- 
di. Ipak, veliki i sve veći broj njih nije više bio „nezavisan“ u formalnom 
smislu, jer su bili primaoci nadnica od poslodavaca, čak i kada su eufe- 
mistički nazivani nekim drugim imenom. Rame uz rame sa starom bur- 
žoazijom preduzetnika ili nezavisnih profesionalaca, i onih koji su pri- 
znavali samo naređenja Boga ili države, sada je rasla nova srednja klasa 

menadžera na plati, rukovodilaca i tehničkih eksperata u kapitalizmu 
državnih korporacija i visoke tehnologije: javne i privatne birokratije čiji 
je uspon pratio Maks Veber, Rame uz rame sa starom sitnom buržoazijom 
nezavisnih zanatlija i trgovaca na malo, ali i zaklanjajući je, sada je izni- 
kla nova sitna kancelarijska buržoazija, trgovačka i potčinjena admini- 
stracija. Ovo je brojčano zaista bio veliki sloj, a postepena promena od 
primarnih i sekundarnih ka tercijarnim privrednim aktivnostima jamčila 
je njegovo uvećanje. Oni su u SAD već 1900. bili brojniji nego tadašnja 
radnička klasa, mada je to bio izuzetak, 

Ove nove srednje i niže srednje klase su bile odveć brojne i često, na 
nivou pojedinaca, odveć beznačajne, njihovo društveno okruženje odveć 
bez strukture i nepoznato (posebno u velikom gradu), a obim u kom su 
privreda i politika delovale bio je suviše širok da bi se na njih računalo kao 
na ličnosti ili porodice, na način na koji je to mogla ,,viša srednja klasa“ 
ili „krupna buržoazija“. Nema sumnje da je u velikom gradu oduvek bilo 
ovako, ali 1871. manje od 5% Nemaca je živelo u gradovima većim od 
100.000 stanovnika, dok je 1910. godine taj procenat bio preko 21%. 
Stoga se srednja klasa sve više mogla poistovećivati ne toliko sapojedin- 
cima s kojima je kao takvima „računala“, već sa zajedničkim znacima 
raspoznavanja: obrazovanjem koje su dobili, mestima u kojima su živeli, 
njihovim životnim stilovima i postupcima koji su naznačavali njihovu 
situaciju drugima koje je, kao pojedince, bilo podjednako teško identifi- 
kovati. Za prihvaćenu srednju klasu ovo je normalno uključivalo kombi- 
naciju prihoda i obrazovanja i određenu vidljivu udaljenost od narodnog 
porekla, koja je naznačavana u društvenom odnosu sa onima koji nisu 
podređeni, na primer, uobičajenom upotrebom standardnog nacionalnog 
jezika te kulture i akcenta koji ukazuje na klasu. Niža srednja klasa, stara 
ili nova, bila je jasno odvojena i potčinjena zbog „nedovoljnog prihoda, 
osrednjosti kulture ili bliskosti narodnom poreklu“.!55 Glavni cilj „nove“ 
sitne buržoazije je bio da se razgraniči, što je jasnije moguće, s radničkom 
klasom — cilj koji ih je u velikoj meri naginjao ka radikalnoj desnici u 
politici. Reakcija je bila njihov oblik snobizma. 

Jezgro „prave“, nesumnjive srednje klase nije bilo veliko: početkom 
20. veka manje od 4% onih koji su umrli u Ujedinjenom Kraljevstvu osta- 


167 Mayeur, op. cit., 81. 

vilo je iza sebe imovinu vrednu više od 300 funti (uključujući kuće, name- 
štaj, itd). No premda je više nego zadovoljavajući prihod srednje klase — 
recimo, 700-1.000 funti godišnje — bio možda 10 puta veći od dobrog 
prihoda radničke klase, ne može se porediti s prihodom zaista bogatih, na 
stranu super bogati. Ogroman je bio jaz između ustanovljene, prepoznat- 
ljive i uspešne više srednje klase i onoga što je nazvano ,,plutokratija“, koja 
predstavlja ono što su poznoviktorijanski posmatrači nazivali „vidljivo 
brisanje uobičajenih razlika između aristokratija po rođenju i novcu“. 156 
Izdvajanje mestom stanovanja — što je bilo izglednije u odgovara- 
jućim predgrađima — predstavljalo je jedan oblik struktuiranja takvih 
masa imućnih društvenim grupisanjem, Obrazovanje je, kao što smo vi- 
deli, bilo drugi. Oba je povezala delatnost koja je postala suštinski insti- 
tucionalizovana u poslednjoj četvrtini starog stoleća: sport. Do ovog 
vremena formalizovan u Britaniji, koja mu je obezbedila model i rečnik, 
munjevito se raširio i u drugim zemljama, Na svom početku njegova 
moderna forma je bila suštinski povezana sa srednjom klasom, ne nužno 
i s višom klasom. Mladi aristokrati su mogli, kao u Britaniji, da se opro- 
baju u nekom obliku fizičkog umeća, ali njihovo posebno polje je bilo 
vežbanje povezano s jahanjem i ubijanjem ili barem napadanjem životi- 
nja i ljudi: lov, streljaštvo, pecanje, konjske trke, mačevanje i slično. 
Zapravo, u Britaniji je reč ,,sport“ originalno ograničena na takve aktiv- 
nosti, igre i fizička nadmetanja koja se sada nazivaju „sportovima“ bila 
su kvalifikovana kao „razonode“. Buržoazija, kao i obično, nije samo 
usvojila, već je preobrazila plemićki način života. Aristokrate su, što je 
takođe karakteristično, zavoleli prilično skupe oblike razbibrige, poput 
novoizumljenog motornog automobila koji je u Evropi 1905. odgovara- 
juće opisan kao „igračka milionera i prevozno sredstvo imućne klase", 167 
Novi sportovi su takođe našli put do radničke klase, a čak i pre 
1914. neke od njih su radnici sa oduševljenjem praktikovali — bilo je 
možda oko pola miliona fudbalera u Britaniji — a veliko mnoštvo je to 
strasno gledalo i pratilo. Ova činjenica donela je sportu svojstvena klasna 
merila, amaterizam, odnosno skoro zabranu profesionalizma ili strogo 
kastinsko odvajanje profesionalaca. Nijedan amater se nije mogao istin- 


166 Escott, op, cit., 202-3. 
167 The Englishwoman 5 Year-Book (1905), 171. 

ski isticati u sportu ako nije bio u stanju da mu posveti mnogo više vre- 
mena nego što su to mogli članovi radničke klase, osim ako nisu bili 
plaćeni. Sportovi koji su postali karakteristika srednje klase, kao što su 
tenis, ragbi, američki fudbal — i dalje igra studenata — uprkos nekim pri- 
tiscima, kao i neki još nerazvijeni zimski sportovi, tvrdoglavo su odba- 
civali profesionalizam. Ideal amaterizma koji je imao dodatnu prednost 
u ujedinjavanju srednje klase i plemstva bio je brižljivo čuvan u novo- 
ustanovljenim Olimpijskim igrama (1896), duhovnom čedu francuskog 
obožavaoca britanskog državnog školskog sistema, izgrađenom oko nje- 
govih igrališta. 

Da je sport bio zamišljen kao važan element u zasnivanju nove vla- 
dajuće klase po modelu britanskog buržoaskog „džentlmena“ koji pohađa 
javne škole, očigledno je po ulozi škola u njihovom predstavljanju na kon- 
tinentu. (Budući profesionalni fudbalski klubovi su mnogo češće bili fa- 
brički timovi britanskih firmi koje posluju u inostranstvu i njihovog oso- 
blja.) Da je to imalo rodoljubivi, čak vojni aspekt, takođe je jasno. Ali je 
takođe služilo da stvori nove obrasce života srednje klase i povezanost. 
Tenis, izmišljen 1873. godine, vrlo brzo je postao najvažnija igra srednje 
klase iz predgrađa, ponajviše jer su ga igrala oba pola, obezbeđujući na taj 
način „sinovima i ćerkama velike srednje klase“ da sretnu partnere koje 
nisu upoznali preko porodice, ali koji su sigurno bili odgovarajućeg druš- 
tvenog statusa. Ukratko, proširili su uski krug srednjeklasne porodice i 
poznanika i kroz mrežu interaktivnih , teniskih klubova sa članarinom“ 
stvorili društveni kosmos od ćelija samostalnih domaćinstava. ,,Salon za 
primanje je uskoro iščezao, postao nevažno mesto.“!# Trijumf tenisa je 
nezamisliv bez suburbanizacije i rastućeg osamostaljenja žena iz srednje 
klase. Alpinizam, biciklizam kao novi sport (koji je postao prvi sport koji 
je masovno gledala radnička klasa kontinenta), a kasnije i zimski sportovi, 
prednjačilo je klizanje, takođe su iskoristili važnost privlačnosti među po- 

lovima i na kraju, iz tog razloga, igrali značajnu ulogu u emancipaciji žena. 

Golf klubovi su igrali podjednako važnu ulogu u (anglosakson- 
skom) muškom svetu stručnjaka i biznismena iz srednje klase. Već smo 

se sretali sa inicijalnim poslovnim sporazumima sklopljenim na golf te- 
renima. Društveni aspekt ove igre, koja je igrana na velikim komadima 


"6% Escon, op. cit., 196. 

zemljišta, čiju su izgradnju i održavanje skupo plaćali članovi kluba, 
oblikovanim da isključe društveno i finansijski neprihvatljive autsajdere, 
delovao je poput otkrovenja na novu srednju klasu, Pre 1889. u čitavom 
Jorkširu (Vest Rajding) postojala su samo dva golf igrališta na peščanom 
terenu: između 1890. i 1895. godine otvoreno ih je 29.15 U stvari, izu- 
zetna brzina s kojom su svi oblici organizovanih sportova osvojili buržo- 
asko društvo između 1870. i početka 20. veka ukazuje da je ispunjena 
društvena potreba za nečim što je znatno veće od vežbanja na svežem 
vazduhu. Paradoksalno, barem u Britaniji, industrijski proleterijat i nova 
buržoazija, odnosno srednja klasa, skoro u isto vreme su se pojavili kao 
samosvesne grupe, definišući sebe, jedna nasuprot drugoj, načinima i 
stilovima kolektivnog življenja i akcije. Sport, tvorevina srednje klase, 
pretvorena u dva očigledno klasno-identifikovana krila, bio je jedan od 
glavnih načina da se to učini. 


V 


Tri velika događaja su, u socijalnom smislu, obeležila srednje klase 
koje pripadaju decenijama pred Prvi svetski rat. Na donjem kraju druš- 
tvene lestvice, broj onih koji su polagali pravo na članstvo u ovoj srednjoj 
grupi je rastao. Ti nemanuelni radnici razlikovali su se od radnika, koji 
su možda mogli da zarađuju koliko i oni, samo po prividnim formalno- 
stima svoje radne odeće („cmi mantili“ ili, kao što bi Nemci rekli, prole- 
terijat „tvrdih okovratnika“) i po tobožnjem srednjeklasnom stilu življe- 
nja. Na gornjem kraju granica između poslodavaca, viših stručnjaka i 
viših rukovodilaca, direktora na plati i viših zvaničnika bila je sve ma- 
glovitija. Svi oni su se (realistično) grupisali kao „1. klasa“ kada je bri- 
tanski popis stanovništva 1911. godine pokušao da razvrsta stanovništvo 
po klasama. U isto vreme buržoaska dokoličarska klasa muškaraca i žena 
koji su živeli od posrednog profita, ,nezarađenog prihoda“ — puritanska 
tradicija odjekuje kroz klasifikaciju britanskih poreskih prihoda — rasla 
je još više. Relativno manje buržuja se sada bavilo pravim ,,zarađiva- 
njem“, a dostupno uvećanje profita koji se distribuirao među njihovim 
rođacima bilo je mnogo veće. Iznad svih su bili super bogati, plutokrate. 


169 Kao što se može utvrditi iz istorije okruga Viktorija. 

Na kraju krajeva, početkom 90-ih godina 19. veka već je bilo 4.000 do- 
larskih milionera u SAD. 

Ove predratne decenije su za većinu bile dobre; za povlaštenije one 
su bile izvanredno izdašne. Nova niža srednja klasa je dobila jedva dovolj- 
no u materijalnom smislu, njen prihod možda neće biti veći od onog koji 
je imao vešt majstor, mada će se to pre uočiti na godišnjem nego na sed- 
mičnom ili dnevnom nivou, a radnici nisu morali da troše tako mnogo da 
bi „održavali nivo“. Ipak, njihov status ih je nesumnjivo postavio iznad 
radničkih masa. U Britaniji, muškarci iz te klase nisu ni mogli da misle o 
sebi kao o „gospodi“ („gentlemen“), što je pojam prvobitno smišljen za 
zemljoposedničko plemstvo, ali je u eri buržoazije iscrpeo svoj specifični 
društveni kontekst i postao otvoren za sve koji nisu obavljali manuelni 
posao. (Nikad se nije odnosio na radnike.) Većina njih je za sebe mislila da 
su postigli više nego njihovi roditelji i nadali su se još boljim izgledima za 
svoju decu. Ovo je verovatno neznatno umanjilo osećaj bespomoćne srdž- 
be ka onima iznad i ispod njih, što je bilo karakteristično za ovu klasu. 

Oni koji su nepobitno pripadali svetu buržoazije imali su zaista vrlo 
malo na šta da se žale, jer je izuzetno ugodan život bio na raspolaganju 
svakom s nekoliko stotina funti strelinga godišnje, što je bilo daleko ispod 
praga velike sume. Slavni ekonomista Maršal je smatrao (u Principima 
ekonomije) da profesor može da živi odgovarajućim životom sa 500 fun- 
ti godišnje, "9 što je mišljenje koje je potvrdio njegov kolega, otac Džona 

Majnarda Kejnza koji je uspevao da uštedi 400 funti godišnje od prihoda 
(plata plus nasleđeni kapital) od 1.000 funti, što mu je omogućavalo da 
sebi obezbedi dom s Morisovim tapetama, s troje stalnih slugu i guver- 
nantom, da ima dva odmora godišnje — 1891. mesec u Švajcarskoj je 
kostao 68 funti —i da se odaje svojim strastima, skupljanju maraka, lovu 
na leptire, logici i, naravno, golfu.!?! Nije bilo teško pronaći način da se 
godišnje potroši i 100 puta toliko, a ultrabogataši belle epoque — američ- 
ki multimilioneri, ruske velike vojvode, južnoafrički magnati zlata i 
probrani međunarodni finansijeri — nahrupili su da se nadmeću u trošenju 
što su mogli obilnije. Ali čovek nije morao da bude bogataš da bi uživao 
u nekim vrlo pikantnim životnim slastima, jer se 1896. godine, na primer, 


“4 Principles of Economics (London 1920; 8. izdanje), 59. 
NI Skidelsky, op. cit., 55-6. 

servis za ručavanje od 101 komada, ukrašen s nečijim monogramom u 
maloprodaji u Londonu mogao kupiti za manje od 5 funti. Međunarodni 
grand hotel, polovinom veka ponikao uz železnicu, dostigao je svoj apo- 
gej u poslednjih dvadeset godina pre 1914. Mnogi od njih još nose ime 
najčuvenijeg od tadašnjih gazda, Cezara Rica, Ove palate su možda često 
posećivali super bogati, ali nisu bile građene prvenstveno za njih, pošto 
su super bogati još gradili ili unajmljivali svoja raskošna domaćinstva. 
One su usmerene ka srednje bogatima i onima koji su udobno živeli. Lord 
Rozberi je večerao u novom hotelu Sesil, ali ne standardnu večeru od 6 
šilinga po čoveku. Za delatnosti usmerene na zaista bogate cene su se 
utvrđivale po drugačijoj skali, 1909. komplet štapova za golf i vreća bi 
koštale jednu i po funtu u Londonu, dok je osnovna cena za novi merce- 
des bila 900 funti. (Lejdi Vimbom i njen sin posedovali su dva, plus dva 
dajmlera, tri daraksa i dva napjersa.)!7? 

Nije čudno da godine koje prethode 1914, žive u predanju buržoa- 
zije kao zlatno doba. Ili da je vrsta dokoličarske klase koja je privukla 
najveću javnu pažnju bila ona koja je uključena u (ponovo Veblen) ,,ra- 
sipničku potrošnju“ koja je utvrđivala društveni položaj i bogatstvo oso- 
be, ne toliko u odnosu na niže staleže koji su toliko ispod da ih je teško 
uopšte primetiti, već u nadmetanju s drugim tajkunima. Dž. P. Morganov 
odgovor na pitanje koliko košta vožnja jahtom (,,Ako morate da pitate, 
ne možete to sebi da priuštite“), i podjednako apokrifna primedba Džona 
D. Rokfelera kada mu je rečeno da je Dž. P. Morgan ostavio 80 miliona 
posle svoje smrti (,,A svi smo mislili da je bio bogat“), ukazuju na priro- 
du ove pojave. Bilo je mnogo toga u ovim zlatom optočenim decenijama 
kada su trgovci umetninama kao što je Džozef Davin uveravali milijar- 
dere da samo zbirka starih majstora može staviti pečat na njihov status, 
kada nijedan uspešan trgovac mešovitom robom nije bio uspešan bez 
velike jahte, nijedan rudarski špekulant bez niza trkačkih konja i (prven- 
stveno britanskom) palatom na selu, s močvarom punom jarebica, a kada 
je sam kvantitet i raznolikost hrane koja je tokom edvardijanskog viken- 
da bačena — a i količine koja je pojedena — iscrpljivao maštu. 

Naime, kao što je već nagovešteno, najveći deo dokolice potpomog- 
nute iz privatnih prihoda verovatno je uzeo oblik neprofitnih aktivnosti 


172 P, Wilsher, The Pound in Tour Pocket 1870-1970 (London 1970), 81, 96, 98. 

žena, sinova i ćerki, a ponekad i drugih rođaka imućnih porodica. Ovo, 
je kao što ćemo videti, bio važan element u emancipaciji žena (vidi glavu 
8): Virdžinija Vulf je smatrala „sopstvenu sobu“, tj. 500 funti godišnje, 
suštinskim za ovu svrhu, a veliko Fabijansko partnerstvo Beatris i Sidni- 
ja Veba počivalo je na 1.000 funti godišnje određenih za nju kada se 
venčala. Dobrotvorne akcije u rasponu od mirovnih kampanja i trezve- 
nosti, preko socijalne brige za siromašne — za aktiviste srednje klase ovo 
je bila era sirotinjskih „naseobina“ — do podrške nekomercijalnim umet- 
nostima, koje su se okoristile i neplaćenom pomoći i finansijskom po- 
drškom. Istorija umetnosti ranog dvadesetog veka je puna ovakvih pot- 
pora: Rilkeovu poeziju je omogućila darežljivost ujaka i nasledstvo 
plemkinja, poeziju Štefana Georga, društvenu kritiku Karla Krausa, kao 
i filozofiju Đerđa Lukača porodični biznis koji je isto tako omogućio 
Tomasu Manu da se usredsredi na književni život pre nego što je on po- 
stao unosan. Kako to kaže E. M. Forster, još jedan korisnik ličnog priho- 
da: ,,Dođoše dividende, isplivaše uzvišene misli.“ One su nicale u vilama 
i stanovima opremljenim proizvodima pokreta „umetnost i zanati“ (arts- 
and-crafts) koji je prilagodio metode srednjovekovnog zanatlije onima 
koji su to mogli da plate, i među ,negovanim“ porodicama, za koje su, s 
obzirom na ispravan akcenat i prihod, čak i do sada neugledna zanimanja 
postala ono što su Nemci nazivali salonfčihig (prihvatljiva u porodičnim 
salonima). Uopšte nije bila nezanimljiva spremnost nekada puritanske 
srednje klase da, na kraju veka, dopuste svojim sinovima i ćerkama da se 
popnu na profesionalnu scenu koja im je pribavila sve simbole javnog 
odobravanja. Napokon, ser Tomas Bičam, naslednik Bičamovih pilula, 
izabrao je da provodi vreme kao profesionalni dirigent Delijusa (sina 
bredfordskog trgovca vunom) i Mocarta (koji nije bio u tako povoljnom 
položaju). 


VI 


Ipak, da li je doba pobedničke buržoazije moglo da napreduje pošto 
su veliki delovi same buržoazije tako malo učestvovali u stvaranju bo- 
galstva, a udaljavali se vrlo brzo i vrlo daleko od puritanske etike, od 
vrednosti rada i truda, od akumulacije kroz lišavanje, od dužnosti i ka- 
rakterne ozbiljnosti koje su im podarile njihov identitet, ponos i divlju 

energiju? Kao što smo videli u 3. glavi, progonio ih je strah, tačnije, stid 
pred parazitskim bitisanjem. Dokolica, kultura, udobnost bili su sasvim 
dobrodošli. (Veliko javno šepurenje bogatstvom kroz rasipanje na luksuz- 
ne stvari je još bilo dočekivano s priličnom uzdržanošću od generacije 
koja je čitala Bibliju i koju je to podsećalo na obožavanje Zlatnog teleta.) 
No nije li se ta klasa koja je od 19. veka načinila svoj vek udaljavala od 
svoje istorijske sudbine? Kako je mogla, ako je uopšte mogla, da kombi- 
nuje vrednosti svoje prošlosti i svoje sadašnjosti? 

Problem je još bio teško vidljiv u SAD, gde dinamični preduzimač 
nije osećao primetne nastupe bolne nesigurnosti, mada su se neki brinuli 
zbog svojih odnosa s javnošću. Muškarci i žene iz starih porodica Nove 
Engleske, kao što su Džejmsovi i Adamsovi, koji su bili angažovani u 
javnim i stručnim službama koje su zahtevale fakultetsko obrazovanje, 
osećali su se izrazito neugodno u društvu u kom su se obreli. Najviše što 
se može reči o američkim kapitalistima je da su neki od njih zarađivali 
novac tako brzo i u takvim astronomskim količinama da su se prisilno 
suočili sa činjenicom da nagomilavanje kapitala samo po sebi nije podesan 
životni cilj za ljudska bića, čak i ona buržoaska,“ Ipak, većina američkih 
biznismena nije bila u klasi, po opštem priznanju, neobičnog Kamegija koji 
je razdelio 350 miliona za mnoštvo vrhunskih ljudi i povoda širom sveta, 
a što nije imalo vidljivog uticaja na njegov stil života u zamku Skibo, ili 
Rokfelera koji je podražavajući Kamegijev novi izum filantropske zaduž- 
bine razdelio još i više pre svoje smrti 1937. godine. Filantropija tih raz- 
mera, kao i sakupljanje umetnina, donela je uzgrednu prednost time što je, 
kada se posmatra sa ove distance, umekšala javne profile ljudi kojih su se 
radnici i suparnici sećali kao nemilosrdnih grabežljivaca. Za većinu ame- 
ričke srednje klase obogatiti se, ili barem biti imućan, bilo je i dalje dovo- 
ljan cilj u životu i odgovarajući dokaz svoje klase i civilizacije. 

Takođe ne možemo da otkrijemo neku veliku krizu buržoaskog sa- 
mopouzdanja u malom zapadnim zemljama koje stupaju u eru svog pri- 


* ,Gomilanje bogatstva je jedna od najgorih vrsta idolatrije — nijedan idol ne 
unižava toliko kao obožavanje novca... Ako još dugo nastavim da brinem samo 
za posao i da većinu svojih misli potpuno posvećujem načinu kako da zaradim 
novac za najkraće vreme, to će me neumitno degradirati sve do gubitka nade da 
se mogu potpuno oporaviti.“ — Endru Kamegi 

vrednog preobražaja — poput , stubova društva“ u provincijskom norveš- 
kom gradu s brodogradilištem, o čemu je Henrik Ibzen napisao istoimeni 
proslavljeni komad (1877). Za razliku od kapitalista u Rusiji, oni nisu 
imali razlog da osećaju da je čitavo breme i moralnost tradicionalističkog 
društva, od velikih vojvoda do mužika, u potpunosti protiv njih. Naprotiv. 
Ipak, čak i u Rusiji gde nalazimo na iznenađujuće pojave u literaturi i 
životu, poput uspešnog poslovnog čoveka koji se stidi svojih uspeha (Lo- 
pahin u Čehovljevom Višnjiku), i velikog tekstilnog magnata i pokrovi- 
telja umetnosti koji je finansirao Lenjinove boljševike (Sava Morozov), 
brzi industrijski napredak doneo je samopouzdanje. Paradoksalno, ono 
što je Februarsku revoluciju 1917. godine pretvorilo u Oktobarsku revo- 
luciju, ili je bar tako argumentovano tvrđeno, bilo je uverenje, koje su 
stekli ruski poslodavci u prethodnih dvadeset godina, da „ne može biti 
drugog ekonomskog poretka u Rusiji osim kapitalizma“, i da su ruski 
kapitalisti dovoljno jaki da primoraju svoje radnike da se vrate na posao." 
Bez sumnje je postojao veliki broj poslovnih ljudi i uspešnih struč- 
njaka u razvijenim delovima Evrope koji su i dalje osećali vetar istorije 
u svojim jedrima, mada je bilo sve teže nadgledati šta se dešava s dva 
jarbola koja su tradicionalno nosila ova jedra: preduzećima kojima je 
upravljao vlasnik i androcentričnim porodicama samog vlasnika. Vođenje 
krupnog biznisa koji vode službenici koji su na plati ili gubljenje neza- 
visnosti bivših suverenih (nekada neprikosnovenih) preduzetnika u kar- 
telima bilo je zaista, kao što je u to vreme nemački ekonomski istoričar 
sa olakšanjem zabeležio, „još daleko od socijalizma“.!73 Ali sama činje- 
nica da privatni biznis i socijalizam mogu da budu vrlo povezani poka- 
zuje koliko su daleko od prihvaćene ideje privatnog preduzetništva na- 
izgled bile nove privredne strukture ovog perioda. Što se tiče erozije 
buržoaske porodice, ne samo kroz emancipaciju njenih ženskih članova, 


" Kao što je umereni vođa izrazio izneo 3. avgusta 1917. godine: „Mi moramo 
istrajati ,.. da je sadašnja revolucija buržoaska revolucija (glas „Tako je“), da je 
buržoaski poredak u sadašnjem vremenu neizbežan, a pošto je neizbežan, treba 
da vodi potpuno logičkom zaključku da ličnosti koje vladaju zemljom treba da 
misle i deluju na buržoski način.“ 

UA, Sartorius Waltershausen, Deutsche Wirtschafisgeschichte 1815-1914 (2. 
izdanje, Jena 1923), 521. 

kako to može da ne podrije samoodređenje klase koja se tako mnogo os- 
lanja na svoje očuvanje (vidi Doba kapitalizma, glava 13, 11) — klase koja 
ugled izjednačava s ,,moralnošću“ i koja tako presudno zavisi od perci- 
piranog ponašanja svojih žena? 
Ono što je ovaj problem učinilo posebno akutnim, barem u Evropi, 
i razmrljalo jasne konture devetnaestovekovne buržoazije, bila je kriza, 
osim kod nekih samosvesnih pobožnih katoličkih grupa, odanosti i ideo- 
logije s kojom se dugo poistovećivala. Buržoazija je verovala ne samo u 
individualizam, ugled, svojinu, već i u napredak, reforme i umereni libe- 
ralizam. U večnoj političkoj borbi između gornjih slojeva devetnaesto- 
vekovnih društava, između „partija pokreta“ ili „napretka“ i „partija po- 
retka“, velika većina srednje klase je nepobitno podržavala pokret, 
premda nipošto nije bila neosetljiva na poredak. Međutim, kao što ćemo 
videti kasnije, napredak, reforme i liberalizam su bili u krizi, Naučni i 
tehnički napredak su, naravno, ostali nespomi. Privredni napredak je još 
izgledao kao sigurna stvar, barem nakon sumnji i neodlučnosti Depresije, 
iako je izrodio organizovane radničke pokrete koje su obično vodili opasni 
prevratnici. Politički napredak, kao što smo videli, bio je daleko proble- 
matičniji koncept u svetlu demokratije. Situacija na polju kulture i morala 
se činila još zagonetnijom. Kako su tumačeni Fridrih Niče (1844-1900) 
ili Moris Bare (1862—1923), koji su na početku 20. veka bili gurui dece 
koja su navigavala svojim intelektualnim morima upravljajući se po sve- 
tionicima Herberta Spensera (1820-1903) i Ernesta Renana (1820-1892)? 
Situacija je u intelektualnom pogledu postala još zamršenija sa uspo- 
nom i nadmoćnošću u buržoaskom svetu Nemačke, zemlje u kojoj kultura 
srednje klase nikada nije prihvatila razumljivu jednostavnost racionalistič- 
kog osamnaestovekovnog prosvetiteljstva, koje je prodrlo u liberalizam 
izvornih zemalja dvostruke revolucije, Francuske i Velike Britanije. Ne- 
mačka je nesumnjivo div u nauci i znanju, u tehnologiji i privrednom 
razvoju, statusu građana, kulturi i umetnosti i, naročito, snazi. Sve u sve- 
mu, verovatno je to bila najupečatljivija priča o nacionalnom uspehu u 19. 
veku. Njena istorija je dokazivala napredak. Ali je li to zaista bilo liberal- 
no? I čak, ako i jeste, kako se ono što je fin de siecle Nemačka nazivala 
liberalizmom uklapalo u usvojene istine sredine 19. veka? Nemački uni- 
verziteti su čak odbili da podučavaju ekonomiji, pošto je to bio predmet o 

kome su sada svi sve znali, Veliki nemački sociolog Maks Veber, koji 
potiče iz besprekomog liberalnog okruženja, smatrao je sebe za doživot- 
nog liberala i zaista je, po nemačkim merilima, bio liberal na levici. Ipak, 
on je takođe bio strasni pristalica militarizma, imeperijalizma i — barem 
neko vreme — u dovoljnoj privučen od desničarskog nacionalizma da se 
pridruži Pangermanskom savezu (Allgemeiner Deutscher Verband). Ili 
razmotrimo porodične književne ratove braće Man: Hajnrih,” klasični ra- 
cionalista, frankofil levičar, Tomas, strasni kritičar zapadne , civilizacije" 
i liberalizma, kojima je (u familijamom tevtonskom maniru) suprotstavio 
u osnovi nemačku „kulturu“. Ali čitava karijera Tomasa Mana, a svakako 
njegove reakcije na uspon i pobedu Hitlera, predočava da su njegovi ko- 
reni i njegovo srce bili u devetnaestovekovnoj liberalnoj tradiciji. Koji od 
ova dva brata je bio pravi „liberal“? Šta je zastupao biirger, odnosno ne- 
mačka buržoazija? 

Štaviše, kao što smo videli, buržoaska politika sama po sebi je po- 
stala složenija i rascepkanija kako se nadmoćnost liberalnih partija kruni- 
la tokom Velike depresije. Bivši liberali su se okrenuli ka konzervativizmu, 
što se desilo u Britaniji, liberalizam se raspolovio i oslabio, kao u Nemač- 
koj, ili izgubio podršku levice i desnice kao u Belgiji i Austriji. Šta je 
tačno značilo biti liberal, ili liberal uopšte, pod tim okolnostima? Potreba 
da se uopšte bude ideološki ili politički liberal? Najzad, do početka 20. 
veka bilo je dosta zemalja u kojima bi tipični član preduzetničke i profe- 
sionalne klase otvoreno bio desno od političkog centra. A ispod njih, po- 
većao se broj novih pripadnika srednjih i nižih srednjih klasa s njihovom 
zlovoljnom i urođenom sklonošću ka otvoreno antiliberalnoj desnici, 

Dva sporna pitanja koja su bila sve urgentnija potcrtavala su ovo 
razjedanje starih kolektivnih identiteta: nacionalizam/imperijalizam (vidi 
glave 3 i 6) i rat. Liberalna buržoazija svakako nije bila oduševljena 
imperijalnim osvajanjima, mada su (paradoksalno) njeni intelektualci bili 
odgovorni za način na koji se upravljalo najvećim imperijalnim posedom 
— Indijom (vidi Doba revolucije glava 8, IV). Imperijalna ekspanzija je 
mogla da bude pomirena s buržoaskim liberalizmom ali, po pravilu, ne 
lagodno. Najveći zagovornici osvajanja obično su se nalazili dalje na 


* Verovatno, a nepravićno, poznat van Nemačke uglavnom kao pisac knjige na 
kojoj je zasnovan film Plavi anđeo u kome je igrala Marlen Ditrih. 

desnici. S druge strane, liberalna buržoazija se principijelno nije protivi- 
la ni nacionalizmu ni ratu. Mada, oni su „naciju“, uključujući sopstvenu, 
videli kao privremenu fazu u evoluciji prema istinski globalnom društvu 
i civilizaciji, i bili su skeptični prema zahtevima za nacionalnu nezavi- 
snost malih naroda, pošto su to smatrali za očigledno neodrživo. Što se 
tiče rata, mada ponekad neophodnog, to je bilo nešto što se moglo izbeći, 
što je pobuđivalo oduševljenje samo među militarističkim plemstvom ili 
neprosvećenima. Bizmarkova (realistična) opservacija da se nemački 
problemi jedino mogu rešiti „krvlju i gvožđem“ je namerno smišljena da 
šokira buržoasku liberalnu javnost na polovini veka, što je i postigla 60- 
ih godina 19. veka. 

Očigledno da u doba carstava, širenja nacionalizma i približavanja 
ratu ovi sentimenti više nisu bili usklađeni sa ostalim političkim realite- 
tima sveta, Čovek koji je početkom 20. veka tvrdio ono što je 60-ih ili 
čak 80-ih godina 19. veka smatrano kao najčistiji zdrav razum buržoas- 
kog iskustva, 1910. bi bio bez simpatija za veći deo doba u kome živi. 
(Komadi Bernarda Šoa nakon 1900. su dobili nešto od svog komičnog 
efekta ovakvim sukobljavanjima.)!"* Pod takvim okolnostima od reali- 
stičnih liberala iz srednje klase moglo se očekivati da razrade uobičajene 
zaobilazne racionalizacije s pozicija polovičnih promena, ili da ostanu 
nemi. U stvari, ono što su ministri britanske vlade liberala učinili je da su 
zemlju uvukli u rat, premda su se pretvarali i pred samim sobom da nisu. 
Ali došli smo do još nečeg. 

Kako se buržoaska Evropa kroz rastuću materijalnu udobnost kreće 
prema svojoj katastrofi, mi posmatramo interesantan fenomen buržoazi- 
je, ili bar značajnog dela njene omladine i intelektualaca, koja dobrovolj- 
no, čak poletno, skače u ambis. Svako zna da su mladi muškarci — znatno 
je manje dokaza o potencijalnoj ratobornosti među mladim ženama uoči 
1914. — slavili izbijanje Prvog svetskog rata kao zaljubiljeni ljudi. „Sada 
Gospodu hvala što nas je spojio u ovaj čas“, napisao je inače racionalni 
fabijanski socijalista i kembridžki apostol, pesnik Rupert Bruk. „Samo 
rat“, napisao je italijanski futurista Marineti, „zna kako da podmladi, 
ubrza i izoštri ljudsku inteligenciju, da učini još radosnijim i podari sna- 
gu, da nas oslobodi od tereta dnevnog bremena, da da draž životu i talenat 


174 Na primer, u: Man and Superman, Misalliance. 

imbecilima", „U životu logora i pod vatrom“, pisao je francuski student, 
».«iskusićemo moćnu ekspanziju francuske snage koja leži u svima na- 
ma.“!'5 Ali i mnogo starijih intelektualaca, od koji su neki dovoljno dugo 
živeli da zažale, takođe je proglasima ushićenja i ponosa pozdravilo rat. 
Moda odbacivanja ideala mira, razuma i napretka, karakteristična za go- 
dine pred rat, zarad ideala nasilja, instinkta i eksplozija često je bila raz- 
matrana. Uticajna knjiga o britanskoj istoriji tokom tih godina zvala se 
Čudna smrt liberalne Engleske. 

Ovaj naslov može da se proširi na Zapadnu Evropu. Usred fizičkih 
udobnosti svog novocivilizovanog bitisanja, srednje klase Evrope su bile 
uznemirene (mada ovo još nije važilo za poslovne ljude Novog sveta). 
Izgubile su svoju istorijsku misiju. Najiskrenije i bezrezervne pesme u 
slavu razuma, nauke, obrazovanja, prosvećenosti, slobode, demokratije 
i napretka čovečanstva koje je buržoazija nekada imala zadovoljstvo da 
predstavi sada su došle (kao što ćemo videti kasnije) od onih čije je inte- 
lektualno oblikovanje pripadalo ranijem dobu i nije bilo osavremenjeno. 
Radnička klasa, a ne buržoazija, bila je ta koju je Žorž Sorel, briljantni i 
buntovni intelektualni ekscentrik upozorio na „iluziju napretka“ u knjizi 
koja je pod tim naslovom (Les Illusions du Progres) objavljena 1908. 
godine. Zagledani u budućnost, ili se osvrćući ka prošlosti, intelektualci, 
mladi, buržoaski političari, nipošto nisu bili uvereni da je sve bilo, ili će 
biti, najbolje za sve. Ipak, jedan važan deo viših ili srednjih klasa Evrope 
zadržao je snažno poverenje u budući napredak, jer je to bilo zasnovano 
na skorašnjem i upadljivom poboljšanju njihovog društvenog položaja. 
To su bile žene, a posebno žene rođene oko 1860. godine. 


|“ Robert Wohl, The Generation of 1914 (London 1980), 89, 169, 16. 

Glava 8 
NOVA ŽENA 


Po Frojdovom mišljenju istina je da žena ništa ne dobija učenjem i da se 
ženska sudbina u celini neće tako poboljšati. Štaviše, žene ne mogu doseći 
uspehe muškaraca u sublimaciji seksualnosti. 

Zapisnik Bečkog psihoanalitičkog društva, 1907.175 


Moja majka je napustila školu sa 14 godina. Morala je smesta da ide u 

službu, na neku farmu... posle je otišla u Hamburg kao sluškinja. Ali njenom 
bratu je omogućeno da nauči nešto, on je postao bravar. Kad je izgubio posao, 
oni su mu čak dali da započne drugo šegrtovanje kao moler. 

Grete Apen, rođena 1888. godine, o svojoj majci!" 


Obnova ženskog samopoštovanja je suština feminističkog pokreta. A 

njegova najvažnija politička pobeda ne može imati veću vrednost od toga — da 
pouči žene da ne potcenjuju svoj pol. 

Katarina Entoni, 1915.178 


I 


Na prvi pogled može se činiti apsurdnim razmatranje istorije polo- 
vine ljudske rase u našem periodu u kontekstu zapadne srednje klase, 
srazmerno male grupe, čak i unutar država „razvijenog“ kapitalizma i 
kapitalizma u razvoju. Ipak, to je legitimno, pošto su istoričari usredsre- 
dili pažnju na promene i transformacije položaja žena, jer je ona najupad- 


176 H, Nunberg, E. Federn (urednici), Minutes of the Vienna Psychoanalytical 
Society, 1: 1906-1908 (New York 1962), 199-200. 

177 Navedeno u: W. Ruppert (urednik), Die Arbeiter: Lebensformen, Alltag und 
Kultur (Munich 1986), 69. 

175 K, Anthony, Feminism in Germany and Scandinavia (New York 1915),231. 


237 


ljivija među njima, „ženska emancipacija“, začeta u tom periodu i još je 
skoro u potpunosti bila ograničena na srednji 1— u drugačijoj formi — sta- 
tistički manje značajan, viši društveni sloj. Danas to izgleda dosta skro- 
mno, premda je taj period iznedrio mali, ali do tada nezabeležen broj žena 
koje su bile aktivne i uistinu izuzetno istaknute na poljima koja su ranije 
bila u potpunosti predviđena za muškarce: ličnosti poput Roze Luksem- 
burg, gospođe Kiri, Beatris Veb. Ali to je ipak bilo dovoljno da se stvori 
ne samo nekolicina začetnica već — u okviru buržoaskog miljea — novi 
tip. „nova žena“ o kojoj su muški posmatrači spekulisali i raspravljali od 
80-ih godina 19. veka nadalje, a koja je bila junakinja „naprednih“ pisa- 
ca: Nora i Rebeka Vest Henrika Ibzena i heroine, bolje rečeno, antihero- 
ine, Bernarda Šoa. 

Što se tiče položaja velike većine žena u svetu, onih koje su živele u 
Aziji, Africi, Latinskoj Americi i seljačkim društvima južne i istočne Evro- 
pe. ili, zapravo, u većini zemljoradničkih društava, još nije bilo nikakve 
promene. Bilo je vrlo malo promena u položaju većine žena radničke kla- 
se bilo gde, osim, naravno, u jednom ključnom pogledu. Od 1875. nadalje 
žene u „razvijenom“ svetu počinju da imaju znatno manje dece. 

Ukratko, ovaj deo sveta je sada uočljivo proživljavao takozvanu 
„demografsku tranziciju“, od nekih varijanti starih modela — grubo reče- 
no, visoka stopa rađanja bila je uravnotežena visokom stopom smrtnosti 
— do poznatih modernih modela niske stope rađanja izjednačenih s ni- 
skom stopom smrtnosti. Kako i zašto se ova promena dogodila upravo je 
jedna od glavnih zagonetki oko koje su se sukobili istoričari stanovništva. 
Istorijski govoreći, oštar pad u rađanju u „razvijenim“ zemljama je pri- 
lična novina. Uzgred, to što fertilitet i mortalitet nisu zajedno pali u ve- 
ćem delu sveta uzrok je spektakularne eksplozije svetskog stanovništva 
nakon dva svetska rata, mortalitet je za kratko vreme opao dramatično, 
delom zbog poboljšanja životnog standarda, delom zbog revolucije u 
medicini, dok je stopa rađanja u većem delu Trećeg sveta ostala visoka 
ili je počela da opada tek sa zakašnjenjem od jedne generacije. 

Na Zapadu je opadanje stope rađanja i stope smrtnosti bilo bolje 
usklađeno. I jedna i druga su očigledno uticale na živote i osećanja žena 

-najuočljivija promena koja se ticala smrtnosti bio je oštar pad smrtnosti 
dece mlađe od godinu dana, što je postalo očevidno u poslednjim dece- 

nijama pre 1914. godine. U Danskoj, na primer, smrtnost odojčadi pro- 
sečno je bila oko 140 na 1.000 živorođenih u 70-im godinama 19. veka, 
ali se stabilizovala na 96 u pet poslednjih godina pred Prvi svetski rat; u 
Nizozemskoj su odgovarajuće brojke bile skoro 200, i malo preko 100. 
(Radi poređenja: u Rusiji početkom 20. veka smrtnost odojčadi je bila 
oko 250 na 1.000 živorođenih u poređenju sa 260 u 70-im godinama 19. 
veka.) Ipak, razumno je pretpostaviti da je to što su imali manje dece 
tokom života bilo važnija promena u ženskim životima nego to što je više 
njihove dece preživelo. 

Niža stopa rasta je mogla biti obezbeđena ili kasnijim stupanjem 
žena u brak, ili većim brojem onih koje ostaju neudate (uz pretpostavku 
da nema povećanja vanbračne dece), ili nekim oblikom kontrole rađanja 
koje u 19. veku pretežno znači uzdržavanje od seksa ili coitus interruptus. 
(Što se tiče Evrope, možemo zanemariti masovna ubistva dece.) Zapravo, 
vrlo osobeni zapadnoevropski oblik braka, koji je prevladao tokom ne- 
koliko vekova, koristio je sve ove načine, ali posebno prva dva, jer, za 
razliku od uobičajenog bračnog obrasca u ne-zapadnim zemljama, gde 
su se devojke udavale mlade i jedva da je i jedna ostala neudata, predin- 
dustrijske žene na Zapadu su bile sklone da se udaju kasnije — ponekad u 
svojim kasnim dvadesetim — a udeo neženja i neudatih devojaka je bio 
visok. Otuda je, čak i tokom perioda ubrzanog rasta stanovništva u 18. i 
19. veku, evropska stopa rađanja u , razvijenim" ili zemljama u razvoju 
na Zapadu bila niža nego u dvadesetovekovnom Trećem svetu, a stopa 
demografskog rasta je, koliko god zapanjujuća po bivšim merilima, bila 
još skromnija. Pri svemu torne, a uprkos glavnoj, ali ne i opštoj težnji da 
se veći broj žena uda, i da to urade u mlađem dobu, stopa rađanja je opa- 
la: tj. svesna kontrola rađanja je morala da bude raširena, Strasne raspra- 
ve o ovom emotivno eksplozivnom pitanju, koje je slobodnije rasprav- 

ljano u nekim zemljama nego u drugim, manje su značajne od krupne i 
tihe odluke (donesene van merodavnih spavaćih soba) armije parova da 
ograniče veličinu svojih porodica. 

U prošlosti su ovakve odluke pretežno bile deo strategije održavanja 
i proširenja porodičnih resursa, što je, s obzirom na to da su većina Evrop- 
ljana bili seljaci, značilo obezbeđivanje prenosa zemlje s jedne genera- 
cije na drugu, Dva vrlo iznenađujuća primera devetnaestovekovne kon- 

trole potomstva, postrevolucionarna Francuska i Irska nakon Velike 
gladi, prouzrokovana su prvenstveno odlukom seljaka da spreče rastura- 
nje porodičnih poseda smanjenjem broja naslednika s mogućim zahtevi- 
ma da učestvuju u podeli; u francuskom slučaju redukovanjem broja 
dece; u slučaju mnogo pobožnijih Iraca smanjenjem broja ljudi i žena 
koji su bili u mogućnosti da imaju decu, i to podizanjem prosečnog doba 
stupanja u brak do najviše tačke u evropskoj istoriji, uvećavanjem broja 
neoženjenih i neudatih, prvenstveno u prestižnom obliku religioznog ce- 
libata, i, naravno, izvozom suvišnog potomstva en masse preko mora u 
vidu emigranata. Odatle u veku rasta stanovništva retki primeri zemalja 
čiji je broj stanovnika ostao jedva nešto više od postojanog (Francuske), 
i druge (Irska), gde je taj broj, u stvari, opao. 

Novi oblici kontrolisanja veličine porodice skoro sigurno nisu bili 
prouzrokovani istim motivima. U gradovima su nesumnjivo bili podstak- 
nuti željom za višim standardom življenja, što posebno važi za umnože- 
nu nižu srednju klasu, čiji pripadnici nisu mogli sebi priuštiti i troškove 
velikog potomstva male dece i širi asortiman roba široke potrošnje i uslu- 
ga koje su sada postale dostupne; u 19. veku niko drugi osim siromašnih 
staraca nije bio siromašniji od bračnog para s niskim primanjima i kućom 
punom male dece. Ali to je verovatno bilo prouzrokovano promenama 
koje su u to vreme od dece načinile povećani teret za roditelje, pošto su 
ona išla u školu, ili na obuku, na sve duži period tokom kojeg su ostajala 
ekonomski zavisna. Zabrana dečjeg rada i urbanizacija rada smanjila je 
ili izbrisala skromne ekonomske vrednosti koje su deca imala za roditelje, 
na primer, na farmama gde su mogla biti od koristi. 

U isto vreme kontrola rađanja nagoveštava značajne kulturne pro- 
mene, kako u odnosu na decu tako i prema onome što su muškarci i žene 
očekivali od života. Ako je deci trebalo da bude bolje nego njihovim 
roditeljima — a za većinu ljudi u predindustrijskoj eri ovo nije bilo ni 
moguće, ni poželjno — onda im je trebalo dati bolju šansu u životu, a u 
manjim porodicama je bilo moguće da se svakom od njih posveti više 
vremena, brige i sredstava, I baš kao što je jedan aspekt sveta promene i 
napretka otvorio mogućnost društvenog i profesionalnog poboljšanja od 
jedne generacije do sledeće, takođe je mogao da poduči muškarce i žene 
da njihovi životi ne moraju da budu kopija života njihovih roditelja. Mo- 

ralisti su zabrinuto vrteli glavama nad francuskim porodicama koje su 
imale samo jedno ili dva deteta; ali nije moglo biti sumnje da je u privat- 
nosti spavaćih soba to nagoveštavalo nove mogućnosti supružnicima.“ 
Uspon kontrole rađanja na taj način nagoveštava određeno prodira- 
nje novih struktura, vrednosti i očekivanja u sferu zapadnih zaposlenih 
žena, Na većinu njih to je, ipak, samo neznatno uticalo. U stvari, one su 
bile mahom izvan „privrede“ za koju je uobičajena definicija da obuhva- 
ta one koji se izjašnjavaju da imaju zaposlenje ili „zanimanje“ (za razliku 
od porodičnog rada u domaćinstvu). U 90-im godinama 19. veka negde 
oko 2/3 svih muškaraca u „razvijenim“ zemljama Evrope i SAD je na taj 
način bilo klasifikovano kao , zaposleni", dok negde oko 3/4 žena — u 
SAD njih 87% — nije."" Još preciznije, 95% svih oženjenih muškaraca 
između 18 i 60 godina u tom smislu bilo je „zaposleno“ (na primer, u 
Nemačkoj), međutim, u 90-im godinama 19. veka to važi za samo 12% 
udatih žena, ali za polovinu neudatih i oko 40% udovica. 
Predindustrijska društva nisu bila potpuno repetitivna, čak ni na 
selu, Životni uslovi se menjaju, čak ni model ženske egzistencije nije 
ostao isti kroz generacije, mada čovek teško može da očekuje da vidi bilo 
kakve dramatične promene tokom perioda od 50 godina, osim kao rezul- 
tat klimatske ili političke katastrofe, ili uticaja sveta industrije. Na većinu 
seoskih žena izvan „razvijene“ zone sveta, taj uticaj je bio još sasvim 
mali. Karakteristika njihovih života je bila neodvojivost porodičnih duž- 
nosti i rada. Oni su se odvijali u jedinstvenom okruženju u kojem je ve- 
ćina muškaraca i žena izvršavala sve svoje zadatke koji su se razlikovali 
s obzirom na njihov pol — bilo u onom što mi danas smatramo ,,domaćin- 
stvom“ ili u „proizvodnji“. Farmerima su žene bile potrebne i zbog po- 
ljoprivrede, i zbog kuvanja, i zbog staranja o deci, majstorima zanatlija- 


" Francuski primer su navodili Sicilijanaci koji su u 50-im i 60-im godinama 20. 
veka odlučili da pristupe ograničenju veličine porodice, ili sam bar ja tako 
obavešten od strane dvojice antropologa koji su istraživali taj predmet, P. i Dž. 
Šnajdera. 

** Drugačija klasifikacija je mogla doneti potpuno drugačije brojke. Tako je 
austrijska polovina Habzburške monarhije pobrojala 47,3% zaposlenih žena, u 
poređenju sa ekonomski ne tako različitom mađarskom polovinom na kojoj su 
došli do brojke od malo manje od 25%. Ovi procenti su zasnovani na ukupnom 
stanovništvu, uključujući decu i stare. 

ma i trgovcima su trebale da bi im vodile trgovine. Ako je bilo nekih 
poslova koji su na duže periode okupljali muškarce bez žena — poput 
vojnika ili momara — nije bilo čisto ženskih poslova (osim možda prosti- 
tucije i javnih zabava vezanih za nju) koji se inače nisu većim delom 
odvijali u okruženju nekog domačinstva; čak su i neoženjeni muškarci i 
neudate žene, koji su bili unajmljeni kao posluga ili poljoprivredni rad- 
nici, živeli tu gde su i radili. U onoj meri u kojoj je masa žena u svetu 
nastavila da živi na ovaj način, sputana dvostrukim poslom i podređeno- 
šću muškarcima, malo se šta ima reći o njima što nije moglo biti rečeno 
u doba Konfučija, Muhameda ili Starog zaveta, One nisu bile izvan isto- 
rije, ali su bile izvan istorije devetnaestovekovnog društva. 

Naravno, bilo je mnogo, a taj broj je rastao, zaposlenih žena čiji se 
način života promenio ili ga je promenila — ne nužno nabolje — privredna 
revolucija. Prvi aspekt ove revolucije koji ih je preobrazio bilo je ono što 
se danas naziva ,,proto-industrijalizacija“, izvanredan rast kućne radino- 
sti usmerene ka prodaji na širem tržištu. U onoj meri u kojoj je ovo na- 
stavilo da se odvija u situaciji koja je spajala kućnu radinost i proizvodnju 
za spoljne potrebe, to ipak nije promenilo poziciju žena, mada su odre- 
đene vrste kućne manufakture bile specifično ženske (na primer, izrada 
čipke ili pletenje slame) i tako obezbedile seoskim ženama relativno ret- 
ku blagodet u smislu zarađivanja malo gotovine nezavisno od muškaraca. 
Međutim, ono što je kućna radinost postigla u širem smislu je određena 
erozija uobičajenih razlika između muškog i ženskog rada i, iznad svega, 
promena u strukturi i strategiji porodice. Domaćinstva su mogla da na- 
stanu čim dvoje ljudi postanu radno sposobni; deca, značajan dodatak 
radnoj snazi porodice, mogla su da budu začeta bez razmišljanja o tome 
šta će se posle dogoditi s delom zemlje od koga je zavisila njihova bu- 
dućnost kao seljaka. Složeni i tradicionalni mehanizmi za održavanje 
ravnoteže u narednoj generaciji između ljudi i sredstava za proizvodnju 

od kojih zavise, kontrolisanjem starosne dobi i izbora bračnih partnera, 
veličinom porodice i nasleđivanjem, propali su. O posledicama demo- 
grafskog rasta se mnogo raspravljalo, ali ono što je ovde važno su nepo- 
sredne posledice za životne priče i način života žena. 

Upravo su krajem 19. veka protoindustrije, bez obzira na to da li su 
bile muške, ženske ili kombinovane, propale zbog manufakture koja je 
bila mnogo obimnija, kakvo je uistinu bilo i zanatstvo u industrijalizova- 

nim zemljama. Opšte uzev, „domaća industrija“, čiji su problemi stoga 
sve više zaokupljali društvene istraživače i vlade, bila je još značajna, U 
90-im godinama 19, veka u Nemačkoj je uključivala oko 7% svih zapo- 
slenih u industriji, približno 19% u Švajcarskoj, skoro 34% u Austriji.’ 
Ovakve industrije, poznate kao „industrije znoja“ su pod određenim okol- 
nostima čak i proširivane uz pomoć srazmerno male mehanizacije, koja 
je bila nova (ponajpre šivaće mašine), i ozloglašeno slabo plaćenog i 
izrabljivačkog rada. Ipak, one su, kako je njihova radna snaga postajala 
sve više feminizirana, u sve većoj meri gubile svoj karakter „porodične 
manufakture“, a pored toga prinudno školovanje ih je lišilo dečjeg rada, 
koji je bio njihov integralni deo. Kako su tradicionalna ,,proto-industrij- 
ska“ zanimanja bila zbrisana — tkanje na ručnom razboju i polumašinsko 
pletenje itd. — veći deo kućne industrije prestaje da bude porodično pre- 
duzeće i postaje samo oblik slabo plaćenog posla koji žene mogu da 
obavljaju u barakama, potkrovljima i dvorištima. 

Domaća radinost im je barem omogućavala da kombinuju plaćeni 
posao s kakvim-takvim nadzorom domaćinstva i dece. Zato je tako mno- 
go udatih žena, kojima je stalo da zarade novac, ali i da ostanu vezane za 
kuhinju i malu decu, našlo sebe u obavljanju takvog posla. Drugi i važ- 
niji efekat industrijalizacije na položaj žene je bio drastičniji: razdvojio 
je domaćinstvo od radnog mesta. A u tom činjenju one su umnogome 
isključene iz opšteprihvaćene privrede — one u kojoj su ljudima isplači- 
vane plate — i spojio je njihovu tradicionalnu podređenost u odnosu na 
muškarce s novom ekonomskom zavisnošću. Seljaci su, na primer, teško 
mogli da opstanu kao seljaci bez supruga. Posao na imanju je zahtevao 
kako žene tako i muškarce. Apsurdno je smatrati da je kućni prihod za- 
radio jedan pol, a ne oba, premda je jedan pol smatran dominantnim. Ali 
u novoj privredi prihod domaćinstva su u pravilu, i sve više, zarađivali 
određeni ljudi koji su išli na posao i vraćali se iz fabrike ili kancelarije u 
pravilnim vremenskim razmacima s novcem koji je bio razdeljivan dru- 
gim članovima porodice koji ga, podjednako očito, nisu neposredno za- 
rađivali, iako je njihov doprinos domaćinstvu bio značajan na druge na- 
čine. Oni koji su donosili novac nisu nužno bili samo muškarci, mada je 
„hranitelj porodice“ u pravilu bio muškarac; udate žene su bile one koji- 
ma je bilo teško da vrate novac kad ga iznesu iz kuće. 


179 Thid., ,,Hausindustrie“, 1148, 1150. 

Ovakvo razdvajanje domaćinstva i radnog mesta logično je iziski- 
valo model polno-privredne podele. Za ženu je to značilo da je uloga 
rukovodioca domaćinstva postala njena prvenstvena dužnost, posebno 
tamo gde su porodična primanja bila neredovna ili nedostatna. Što se toga 
tiče, ovo može objasniti stalne žalbe koje su poticale iz srednje klase na 
nejednakost žena iz radničke klase: ovakvi prigovori nisu bili uobičajeni 
u predindustrijsko doba. Naravno, sa izuzetkom bogataša, ovo je stvori- 
lo novu vrstu komplementarnosti između muževa i žena. Međutim, ona 
i dalje nije donosila prihod u kuću. 

Glavni hranitelj porodice je morao da se usmeri ka zarađivanju 
prihoda dovoljnog da izdržava sve one koji zavise od njega. Njegova 
primanja (jer on je, po pravilu, bio muškarac) trebalo je zato da, idealno, 
budu utvrđena na nivou koji nije zahtevao bilo čiji drugi doprinos u ostva- 
renju porodične zarade dovoljne za sve potrebe. Suprotno tome, prihod 
drugih članova porodice bio je shvaćen, u najboljem slučaju, kao kom- 
plementaran i ovo je ojačalo uobičajeno uverenje da je ženski (i, naravno, 
dečji) rad manje vredan i lošije plaćen. Konačno, žena je trebala da bude 

manje plaćena, jer nije ona morala da zaradi porodični prihod. Pošto bi 
bolje plaćenim muškarcima bile smanjene plate zbog nadmetanja sa sla- 
bije plaćenim ženama, njihova logična strategija po tom pitanju bila je 
da isključe ovakvu konkurenciju, ako je to moguće, potiskujući tako žene 
dalje u ekonomsku zavisnost ili stalna slabo plaćena zanimanja. U isto 
vreme, sa ženinog stanovišta, zavisnost je postala najpovoljnija ekonom- 
ska strategija. Njena daleko najbolja prilika da dođe do dobrog prihoda 
ležala je u vezivanju za čoveka koji je sposoban da joj to obezbedi, pošto 
su njene šanse da ostvari takav život obično bile minimalne. Pored pro- 
stitucije višeg ranga, do koje nije bilo lakše doći nego do statusa filmske 
zvezde u poznijim danima Holivuda, njena karijera koja je najviše obe- 
čavala bila je brak. Ali brak joj je bio prepreka da izađe da zaradi za život, 
čak i da je to želela, delimično zbog toga što su je kućni poslovi i briga o 
deci i mužu vezali za domaćinstvo, delimično zbog opravdane pretpo- 
stavke da je dobar muž po definiciji bio i dobar hranitelj porodice, što je 
pojačavalo uobićajeni otpor, kod oba pola, prema ideji da žena radi. Či- 
njenica da se ona mogla posmatrati kao neko kome ne treba posao bila je 
očigledan dokaz društvu da porodica nije osiromašena. Sve se zaverilo 

da zadrži udatu ženu u zavisnosti. Žene su išle na posao obično dok se ne 
udaju. Veoma često su bile prinuđene da idu na posao kada obudove ili 
kada ih muževi ostave, Ali kada su bile udate, obično to nisu radile. Deve- 
desetih godina 19. veka samo 12,8% udatih Nemica imalo je priznato 
zanimanje. U Britaniji (1911) samo oko 10% njih je imalo zanimanje. 15% 
Pošto mnogi odrasli muški hranitelji porodice očito nisu mogli sami 
da u kuću donesu odgovarajući prihod, plaćeni rad žena i dece je suviše 
često bio uistinu suštinski za porodični budžet. Štaviše, pošto su žene i deca 
bili na glasu kao jeftini i laki za zastrašivanje, posebno pošto su veći deo 
ženskog rada obavljale mlade devojke, kapitalistička privreda je ohrabri- 
vala njihovo zapošljavanje gde god je to bilo moguće — tj. gde nije spreče- 
na otporom muškaraca, zakonom, konvencijom ili prirodom nekog fizički 
napornog posla. Postojao je, dakle, veliki deo ženskog rada, čak i prema 
strogom merilu popisa stanovništva, koji je nesumnjivo bitno umanjivao 
vrednost „zaposlenih“ udatih žena, pošto dobar deo njihovog plaćenog rada 
ne bi bio prikazan kao takav ili ne bi bio razlikovan od kućnih poslova s 
kojima se preklapao, poput primanja podstanara, honorarnog čišćenja kuća, 
pranja i tome slično. U Britaniji 80-ih i 90-ih godina 19. veka 34% žena 
starijih od 10 godina bilo je „zaposleno“ —u poređenju sa 83% muškaraca, 
a u „industriji“ proporcija žena je bila u rasponu od 18% u Nemačkoj do 
31% u Francuskoj.!#! Na početku našeg perioda ženski rad u industriji je 
bio koncentrisan pretežno u nekoliko tipičnih „ženskih“ grana, posebno u 
tekstilu i konfekciji, ali sve više i u prehrambenoj industriji. Ipak, većina 
žena koja je samostalno ostvarivala prihod to je činila u sektoru usluga. 
Koliko god to čudno zvučalo, broj i udeo kućne služinčadi se menjao, i to 
veoma mnogo. U Britaniji je verovatno bio veći nego bilo gde drugde — 
verovatno skoro dva puta veći nego u Francuskoj ili Nemačkoj — ali od 
kraja veka prilično upadljivo počinje da opada. U graničnom slučaju Eng- 
leske, taj broj, koji se udvostručio između 1851. i 1891. godine (od 1,1 na 
2 miliona) ostao je postojan tokom ostatka ovog perioda. 
Sve u svemu, industrijalizaciju 19. veka možemo da posmatramo 
— koristeći tu reč u njenom najširem smislu — kao proces koji teži da is- 
tisne žene, a posebno udate žene, iz zvanično definisane privrede, naime, 


180 Louise Tilly, Joan W. Scott, Women, Work and Family (New York 1978), 124, 
181 Handwörterbuch, ,Frauenarbeit“, 1205-6, 

da se samo oni koji dobijaju pojedinačne gotovinske prihode računaju 
kao „zaposleni“; vid ekonomije koji je, barem u teoriji, u „nacionalni 
dohodak“ uključivao zarade prostitutki, ali ne i odgovarajuće, ali nepla- 
čene, bračne ili vanbračne aktivnosti drugih žena, ili koji je ubrajao pla- 
ćene sluge u „zaposlene“ a neplaćeni domaćički posao u „nezaposlene“, 
To je donelo određenu maskulinizaciju onoga što je ekonomija prepozna- 
vala kao „rad“, baš kao što je u buržoaskom svetu, gde su predrasude 
protiv žena koje rade bile mnogo veće i mnogo lakše se nametale (vidi 
Doba kapitala, glava 13, II) dovelo do maskulinizacije biznisa. U pred- 
industrijskim vremenima žene koje su se bavile nekretninama i preduzet- 
ništvom bile su prihvaćene, mada to nije bilo uobičajeno. U 19. veku sve 
više su smatrane za osobenjake, osim u nižim društvenim slojevima gde 
su siromaštvo i opšta oskudica nižih staleža onemogućili da se tako ve- 
liki broj prodavačica i piljarki, krčmarica i stanodavki, trgovkinja na malo 
i zajmodavki posmatra kao „neprirodan“. 

Ako je na taj način privreda bila maskulanizovana, to je bila i politi- 
ka. Kako je demokratizacija napredovala, tako je i pravo glasa — kako na 
lokalnom tako i na nacionalnom nivou — proširivano nakon 1870, ali su 
žene sistematski isključivane. Tako je politika postala u suštini muška stvar 
o kojoj se raspravljalo u krčmama i kafanama gde su se muškarci skuplja- 
li ili na skupovima koje su posećivali, dok su žene bile ograničene na onaj 
deo života koji je bio privatan i ličan, za koji ih je sama priroda prilagodi- 
la (ili se to na taj način objašnjavalo). To je, takođe, bila relativna novina. 
U narodskoj politici predindustrijskog društva koja se kretala u rasponu 
od pritiska seoskog mišljenja kroz pobune, a u korist stare ,,moralne pri- 
vrede“, do revolucija i barikada, siromašne žene su imale ne samo udela 
već priznatu ulogu. Bilo je žena u Parizu koje su u Francuskoj revoluciji 
marširale na Versaj da kralju iznesu narodne zahteve za kontrolu cena 
hrane. U eri partija i opštih izbora one su bile gurnute u pozadinu. Ako i 
jesu bilo kako uticale, to je bilo jedino preko njihovih muškaraca. 

Po prirodi stvari, ovi su procesi uticali, više nego na bilo koga dru- 
gog, na žene novih klasa, tipičnih za 19. vek: srednje i radničke klase. 
Seljanke, žene i ćerke trgovaca i njima sličnih nastavile su po starom, osim 
u onoj meri u kojoj su one, ili njihovi muškarci sami, bili uvučeni u novu 
privredu. Po prirodi stvari, razlike između žena, u ovoj novoj situaciji 

ekonomske zavisnosti i u staroj situaciji podređenosti, u praksi nisu bile 
mnogo velike. I u jednoj i u drugoj situaciji muškarci su bili nadmoćni pol, 
a žene drugorazredna ljudska bića; pošto uopšte nisu imale građanska 
prava, nisu se mogle nazvati ni drugorazrednim građanima. 1 u jednoj i u 
drugoj većina njih je radila, bez obzira na to da li su bile plaćene ili ne. 

I žene iz radničke i žene iz srednje klase su videle da njihova pozi- 
cija, u ovim decenijama, bitno počinje da se menja iz ekonomskih razlo- 
ga. Kao prvo, i strukturne promene i tehnologija su sada izmenile i veoma 
proširile područje zaposlenosti žena koje primaju platu. Najupadljivija 
promena koja se desila, osim opadanja domaće posluge, bio je rast zani- 
manja koja su sada prvenstveno ženska: zaposlenja u prodavnicama i 
kancelarijama. Broj ženskih trgovačkih pomoćnika u Nemačkoj je pora- 
stao sa 32.000 1882. godine (ispod jedne petine od ukupnog broja) na 
174.000 (ili oko 40% ukupnog broja) 1907. godine. U Britaniji su cen- 
tralna i lokalna uprava upošljavale 7.000 žena 1881, godine, a 76.000 
1911. godine; broj „činovnika i službenika“ je porastao sa 6.000 na 
146.000 — u počast pisaćoj mašini.!5 Razvoj osnovnog obrazovanja pro- 
širio je poučavanje, (nižerazredno) zanimanje koje je u jednom broju 
zemalja, SAD, a sve više i u Britaniji postalo upadljivo feminizirano. Čak 
i u Francuskoj 1891. prvi put je više žena nego muškaraca bilo regruto- 
vano u tu loše plaćenu, a odanu armiju „crnih husara Republike“; 155 žene 
su ryogle da podučavaju dečake, ali je bilo nezamislivo da muškarci tre- 
ba da prođu kroz iskušenje podučavanja rastućeg broja učenica. Neke od 
ovih novih mogućnosti iskoristile su ćerke iz srednje klase i stare odnosno 
nove niže srednje klase, naročito privučene poštama koje su imale odre- 
đen društveni ugled ili su se mogle smatrati (po cenu smanjenja nivoa 
njihovih plata) radom za ,,džeparac“.* 


182 Za Nemačku: Hohorst, Kocka, Ritter, op. cit., 68, n. 8; za Britaniju: Mark 
Abrams, The Condition of the British People 1911-1945 (London 1946), 60-1; 
Marsh, op. cit., 127. 

183 Zeldin, op. cit., 169. 

+ „Devojke koje rade u robnim kućama i kao uredske službenice dolaze iz bolje 
stojećih porodica i zbog toga su češće pomagane od strane roditelja... u nekoliko 
zvanja, kao što je daktilografsko i svešteničko i ono trgovačkog pomoćnika... 
nalazimo moderni fenomen devojke koja radi za džeparac.“ 

Promena socijalnog položaja i očekivanja žena postala je očigledna 
emancipacije još bili ograničeni većinom na žene iz srednje klase. Kod 
njih ne moramo da obraćamo previše pažnje na najistaknutiji aspekt, ak- 
tivnu. a u zemljama poput Britanije i dramatičnu kampanju organizovanih 
.Sifražetkinja" i ,,sifražeta“ za žensko pravo glasa, Kao nezavisni ženski 
pokret on nije bio od velikog značaja osim u nekoliko zemalja (posebno 
u SAD i Britaniji), a čak i tamo je počeo da postiže ciljeve tek nakon 
Prvog svetskog rata. U zemljama kao što je Britanija, gde je sifražetizam 
postao važan fenomen, on je bio merilo društvene snage organizovanog 
feminizma, ali je otkrivao i njegovo glavno ograničenje, privlačnost ogra- 
ničenu prvenstveno na srednju klasu. Pravo glasa za žene je bilo, kao i 
drugi aspekti ženske emancipacije, snažno podržano, u načelu, od novih 
radničkih i socijalističkih partija koje su istinski obezbedile daleko naj- 
pogodnije okruženje, barem u Evropi, u kojem su emancipovane žene 
mogle uzeti ulogu u javnom životu. Ipak, pošto se ova nova socijalistič- 
ka levica (za razliku od delova stare, izrazito muške, radikalno-demo- 
kratske i antiklerikalne levice) preklapala sa sifražetskim feminizmom, 
a ponekad je njime bila privučena, ona je mogla samo da posmatra kako 
većina žena radničke klase radi pod nepovoljnim uslovima koji su bili 
urgentniji od problema političkog onemogućavanja glasačkog prava, a 
nije bilo verovatno da će ti problem biti automatski otklonjeni pravom na 
glasanje, a nisu ni bili prioritet većini sifražetkinja srednje klase. 


II 


Ako se osvrnemo unazad, pokret za emancipaciju izgleda prilično 
prirodno, pa čak i njegovo ubrzanje u 80-im godinama 19. veka na prvi 
pogled nije previše iznenađujuće. Kao i demokratizacija politike, veći 
stepen jednakih prava i mogućnosti za žene je bio sadržan u ideologiji 
liberalne buržoazije, iako se patrijarsima njihovih privatnih Života to mo- 
glo učiniti nepogodnim i nepodesnim. Promene unutar buržoazije nakon 
70-ih godina 19. veka neizbežno su omogućile širi delokrug njihovim 
ženama, a posebno njihovim ćerkama, jer su, kao što smo videli, stvorile 
imućnu dokolićarsku klasu žena s nezavisnim izvorima sredstava, neza- 
visnim od braka i, sledstveno tome, s potrebom za delatnošću van kuće, 

Štaviše, kada je porastao broj buržuja od kojih više nije zahtevano da rade 
produktivni posao, mnogi od njih su se uključili u kulturne aktivnosti koje 
su do tada grubi biznismeni težili da prepuste ženskim članovima poro- 
dice, te tako rodne razlike nisu mogle da ne izgledaju smanjene. 

Štaviše, određeni stepen ženske emancipacije je verovatno bio nu- 
žan za očeve iz srednje klase, jer nipošto nisu sve porodice iz srednje, i 
praktično nijedna iz niže srednje klase, bile dovoljno dobrostojeće da 
omoguće udobnost svojim ćerkama, ako ove nisu bile ni udate, niti za- 
poslene. Ovo može objasniti entuzijazam mnogih muškaraca iz srednje 
klase, koji nisu dozvoljavali pristup ženama u svoje klubove ili profesi- 
onalna udruženja, za obrazovanje svojih ćerki koje je predstavljalo odre- 
đenu nezavisnost. Ipak, uopšte nema razloga da se sumnja u iskrenost 
ubeđenja liberalnih očeva po ovom pitanju. 

Uspon radničkih i socijalističkih pokreta kao glavnih pokreta za 
emancipaciju nepovlašćenih neosporno je ohrabrio žene u traženju sop- 
stvene slobode: nije slučajnost da su one činile jednu četvrtinu članstva 
(malog i srednjeklasnog) Fabijanskog društva — osnovanog 1883. Kao 
što smo videli, uspon privrede usluga i drugih tercijarnih zanimanja obez- 
bedio je širi opseg poslova za žene, dok ih je uspon potrošačke privrede 
načinio centralnom metom kapitalističkog tržišta. 

Stoga ne moramo mnogo da se zadržavamo na traženju razloga za 
nastanak „nove žene“, mada je dobro setiti se da razlozi možda nisu bili 
tako jednostavni kao što se čini na prvi pogled. Na primer, nema valjanog 
dokaza da se, u našem periodu, pozicija žene mnogo promenila s njenom 
rastućom ključnom ekonomskom važnošću vladarke korpe za kupovinu, 
što je reklamna industrija, koja sada ulazi u svoje prvo slavno doba, uvi- 
dela sa svojim uobičajenim nemilosrdnim realizmom. Usredsređenost na 
žene u ekonomiji je otkrila masovnu potrošnju čak i među prilično siro- 
mašnim, jer je novac trebalo iskamčiti od osoba koje su odlučivale o 
većini kupovina za domaćinstvo. Njih je trebalo tretirati s većim pošto- 
vanjem, barem od strane ovog mehanizma kapitalističkog društva. Pro- 
mena sistema distribucije — lanci maloprodaje i robne kuće su napredo- 
vali u odnosu na kiosk i pijacu, a naručivanje preko kataloga nad 

torbarima — institucionizovala je ovaj odnos kroz poštovanje, laskanje, 
prikazivanje i oglašavanje. 

Doduše, buržoaske dame su dugo bile tretirane kao dragoceni kup- 
ci, dok je većina troškova delimične ili potpune sirotinje odlazila na naj- 
neophodnije stvari ili je bila rezultat utvrđene navike. Obim onoga što se 
sada smatralo neophodnim za domaćinstvo se proširio, ali je lični luksuz 
za žene, poput kozmetike i praćenja mode, i dalje bio vezan za srednju 
klasu. Tržišna moć žena još nije mnogo doprinosila promeni njihovog 
statusa. a posebno ne unutar srednje klase gde ona nije bila novina. Mo- 
gli bi čak da tvrdimo da su tehnike, za koju su oglašivači i novinari utvr- 
dili da su najdelotvornije, ako ništa drugo, stremile da ovekoveče uobi- 
čajene stereotipe ženskog ponašanja, S druge strane žensko tržište je 
stvorilo značajan broj novih poslova za stručne žene od kojih su mnoge 
bile, iz očiglednih razloga, takođe aktivno zainteresovane za feminizam. 

Bez obzira na složenosti procesa, nema dilema oko upadljive pro- 
mene pozicije i težnje žena u svim događanjima u srednjoj klasi tokom 
decenija koje prethode 1914. godini. Najočiglednije obeležje ovoga je 
bilo značajno proširenje srednjeg obrazovanja za devojke. U Francuskoj 
je broj liceja za dečake ostao ustaljen na približno 330-340 tokom čitavog 
našeg perioda, ali je broj odgovarajućih ustanova za devojke rastao od 
nule 1880. godine do 138 u 1913. godini, a broj devojaka u njima (oko 
33.000) dostigao je trećinu broja dečaka. U Britaniji, gde nije bilo naci- 
onalnog srednjeg obrazovanja pre 1902. godine, broj škola za dečake se 
popeo sa 292 u 1904-1905. do 397 u 1913—1914. godini, ali je broj ško- 
la za devojke porastao sa 99 na sličan broj (349).“ Do 1907—1908. u 
Jorkširu je broj devojaka u srednjim školama bio približno jednak broju 
dečaka: ali možda je interesantnije da je 1913-1914. broj devojaka koje 
su ostajale u nacionalnim državnim srednjim školama posle šesnaeste 
godine bio mnogo veći nego broj dečaka, !84 

Nisu sve zemlje pokazale sličan žar za formalno obrazovanje devo- 
jaka (iz srednje i niže srednje klase), U Švedskoj je to napredovalo daleko 
sporije nego u drugim skandinavskim zemljama, u Nizozemskoj jedva da 
je napredovalo, vrlo malo u Belgiji i Švajcarskoj, dok je u Italiji sa 7.500 
učenika bilo poprilično zanemarivo, Nasuprot tome, do 1910. u Nemačkoj 


* Broj zajedničkih škola koje su sasvim sigurno imale lošiji status, rastao je 
skromnije, sa 184 na 281. 


HH Margaret Bryant, The Unexpected Revolution (London 1979), 108. 

je oko 250.000 devojaka dobilo srednje obrazovanje (mnogo više nego u 
Austriji), au Rusiji, donekle iznenađujuće, tu su brojku dosegli do 1900. 
godine. U Škotskoj je taj rast mnogo umereniji nego u Engleskoj i Velsu. 
Širenje fakultetskog obrazovanja za žene pokazalo je manje nejednakosti, 
izuzev prilično značajnog širenja u carističkoj Rusiji, gde je raslo s manje 
od 2.000 u 1905. godini na 9.300 u 1911. godini — i, naravno, u SAD gde 
je ukupan broj (56.000 u 1910) skoro udvostručen u odnosu na 1890. 
godinu, i to zaista nije uporedivo s drugim univerzitetskim sistemima. 
Godine 1914. njihov broj u Nemačkoj, Francuskoj i Italiji je bio između 
4.500 i 5.000, a u Austriji 2.700. Treba primetiti da su žene primane na 
fakultetske studije u Rusiji, SAD i Švajcarskoj od 60-ih godina 19. veka, 
u Austriji tek od 1897, au Nemačkoj nisu sve do 1900-1908. (Berlin). Ako 
izuzmemo medicinu, samo 103 žene su diplomirale na nemačkim univer- 
zitetima do 1908, godine u kojoj je prva žena imenovana za univerzitet- 
skog nastavnika u toj zemlji (na Trgovačkoj akademiji u Manhajmu). 
Nacionalne razlike u napretku ženskog obrazovanja do sada nisu privukle 
neko veće interesovanje među istoričarima. 155 
Čak i da sve ove devojke (sa izuzetkom nekoliko njih koje su pro- 
drle u muške ustanove univerziteta) nisu dobile isto obrazovanje, ili tako 
dobro kao dečaci njihove dobi, sama činjenica da je zvanično srednje 
obrazovanje ženama iz srednje klase postalo blisko, a u nekim zemljama, 
u određenim krugovima, već skoro normalno, bila je potpuno nečuvena. 
Drugi, manje merljiv simptom značajne promene u poziciji (mla- 
dih) žena je sticanje veće slobode kretanja u društvu, kako kroz njihova 
lična prava kao jedinki, tako i u njihovim odnosima s muškarcima, To je 
bilo od posebne važnosti za devojke iz ,čestitih“ porodica koje su ogra- 
ničene najčvršćim konvencijama. Praksa povremenog društvenog plesa- 
nja na javnim mestima raspoloživim upravo za ovu svrhu (tj. ne u kući 
ili na zvaničnim balovima organizovanim za posebne prilike) odražava 
ovo labavljenje uobičajenih pravila ponašanja. Do 1914. sve više neo- 
buzdane omladine u velikim zapadnim gradovima i letovalištima već je 
bilo blisko seksualno provokativnim plesnim ritmovima sumnjivog, 


185 Edmće Charnier, L "Evolution intellectuelle feminine (Paris 1937), 140, 189. 
Videti takođe: H.-J. Puhle, „Warum gibt es so wenige Historikerinnen?“, Ge- 
schichte und Gesellschaft, 7 (1981), posebno str. 373. 

mada egzotičnog porekla (argentinski tango, sinkopirani koraci američ- 
kih emaca) koji su praktikovani u noćnim klubovima ili, što je bilo još 
šokantnije. u hotelima u terminu za čaj ili tokom večere, između obroka. 

Ovo je značilo slobodu pokreta ne samo u društvenom već u doslov- 
nom smislu. Mada ženska moda nije dramatično iskazivala emancipaci- 
ju sve do perioda nakon Prvog svetskog rata, nestanak oklopa od tekstila 
i riblje kosti koji je okruživao žensku figuru u javnosti već je bio nago- 
vešten širokom i lepršavom odećom koju je popularizovala moda inte- 
lektualnog estetizma u 80-im godinama 19. veka, art nuvo (art nouveau) 
i visoka moda pre 1914. godine. I ovde je beg žene srednje klase iz mrač- 
ne, slabo osvetljene čaure buržoaskog okruženja u otvoreni prostor zna- 
čajan jer predstavlja, barem u određenim prilikama, i beg od odeće i 
korseta koji ograničavaju pokrete (a, nakon 1910, i njihovo zamenjivanje 
novim, savitljivim grudnjakom). Nije slučajno da je Ibzen simbolizovao 
oslobođenje svojih junakinja promajom svežeg vazduha u norveškom 
domu. Nije sport omogućio da se mladi muškarci i žene samo susretnu 
kao partneri van okvira domaćinstva i srodstva. Žene, mada malobrojne, 
bile su članice novih biciklističkih i planinarskih klubova, a taj veliki 
instrument slobode, bicikl, oslobodio je ženu srazmerno više nego muš- 
karca. pošto je ona imala više potrebe za slobodnim kretanjem. On je 
doneo više slobode čak i od one u kojoj su uživale aristokratkinje koje su 
se bavile jahanjem, a još bile primorane da, zbog ženske čednosti, a sa 
znatnim fizičkim rizikom po sebe, jašu postrance. Koliko je još slobode 
žena iz srednje klase stekla kroz sve veću i ka seksu naklonjenu praksu 
godišnjih odmora u letnjim odmaralištima — zimski sportovi, osim bisek- 
sualnog klizanja, bili su u povoju — gde su im se samo povremeno pridru- 
živali muževi koji su inače ostajali u svojim gradskim kancelarijama?" U 
Svim slučajevima zajedničkog kupanja, a uprkos svim naporima koji su 
težili suprotnom, telo je neizbežno bilo više otkriveno nego što bi vikto- 
rijanska čestitost smatrala za podnošljivo. 

Koliko je ova sve veća sloboda kretanja značila i veću seksualnu 
slobodu za žene iz srednje klase, teško je ustanoviti. Seks bez braka sva- 


* Čitaoci zainteresovani za psihoanalizu mogli su da primete ulogu koju su go- 
dišnji odmori igrali u napretku pacijenata u studijama slučajeva Sigmunda 

kako je vezan za manjinu svesno emancipovanih devojaka ove klase koje 
su skoro sigurno tražile i druge izraze oslobođenja, političkog ili nekog 
drugog. Kao što se jedna Ruskinja priseća, u periodu posle 1905. „posta- 
lo je vrlo teško za 'naprednu' devojku da odbije udvaranja bez dugih 
objašnjenja. Momci iz provincije nisu bili mnogo zahtevni, obični po- 
ljupci su bili dovoljni, ali studente iz prestonice ... nije bilo lako odbiti. 
"Da li ste vi staromodni frojlajn?' A ko želi da bude staromodan?“!86 
Koliko su ove zajednice emancipovanih mladih žena bile velike, nepo- 
znato je, mada je skoro sigurno da su bile najveće u carističkoj Rusiji, 
zanemarljive veličine u mediteranskim zemljama,“ a verovatno mnogo 
značajnije u severozapadnoj Evropi (uključujući Britaniju) i u gradovima 
Habzburške monarhije. Preljuba, za koju je bilo prilično izvesno da je 
najrašireniji oblik vanbračnog seksa za žene iz srednje klase, rasla je u 
zavisnosti od njihovog samopouzdanja. Sasvim je različita preljuba kao 
oblik utopijskog sna o oslobođenju od skučenog života, kao u standardnoj 
Gospođa Bovari, verziji devetnaestovekovnih romana, u odnosu na rela- 
tivnu slobodu francuskih supružnika iz srednje klase da, dok god se drže 
konvencija, imaju ljubavnike, kao što je prikazivano u devetnaestovekov- 
nim francuskim bulevarskim predstavama. (I jedno i drugo su, uzgred 
budi rečeno, prvenstveno pisali muškarci). Ipak, devetnaestovekovna 
preljuba, kao i većina devetnaestovekovnog seksa, opire se kvantifikaci- 
ji. Sve što se može, s nekom pouzdanošću, reći je da je ovaj oblik pona- 
šanja bio najuobičajeniji u aristokratskim i pomodnim krugovima i u 
velikim gradovima gde su se (uz pomoć diskretne i bezlične ustanove kao 
što su hoteli) izlasci mogli mnogo lakše održavati." 

Kako god, ako je kvantitativni istoričar na gubitku, kvalitativni isto- 
ričar ne može a da ne bude dirnut sve većim odobravanjem ženske sen- 
zualnosti u gromkim muškim izjavama o ženama tokom ovog perioda. 
Mnoge od njih su pokušaji da se ponovo potvrdi, književnim i naučnim 


186 Rosa Levinć-Meyer, Levinć (London 1973), 2. 

" Ovo može objasniti nesrazmernu ulogu ruskih emigranikinja u naprednim, 
radničkim pokretima u državi poput Italije. 

** Ovakve napomene su primenjive isključivo na srednju i višu klasu. One se ne 
odnose na predbračno i postbračno seksualno ponašanje seljanki i žena iz gradske 
radničke klase koje su, naravno, činile većinu svih žena. 

terminima, nadmoćnost muškaraca u delatnim i intelektualnim dostignu- 
ćima, a i takoreći sporedna i pasivna funkcija žena u odnosu između 
polova. Da li ove pojave izražavaju ili ne izražavaju strah od ženskog 
uticaja, kao što je slučaj kod švedskog dramatičara Strindberga ili u ne- 
uravnoteženom delu Pol i karakter (1903) mladog Austrijanca Ota Vaj- 
ningera, knjizi koja je doživela 25 izdanja za 22 godine, čini se spored- 
nim. Ničeova beskrajno citirana zapovest muškarcima da ne zaborave bič 
kada idu ženi (Tako je govorio Zaratustra, 1883),!57 zapravo, i nije bila 
više ,,seksistička“ od veličanja žena Vajningerovog savremenika i obo- 
žavaoca Karla Krausa. Krausovo insistiranje da ,,ono što nije dato ženi 
je upravo ono što omogućava da muškarac iskoristi svoje talente“!5% ili 
tvrdnja psihijatra Mobijusa (1907), da je ,,čoveku kulture otuđenom od 
prirode“ potrebna prirodna žena kao partner, može nagovestiti (što se tiče 
Mobijusa) da sve više obrazovne ustanove za žene treba da budu unište- 
ne, ali (što se tiče Krausa) nešto takvo se ne može pretpostaviti. Osnovni 
stav je bio sličan. Tu je ipak postojalo nesumnjivo i neobično insistiranje 
da žena kao takva ima snažna erotska interesovanja: za Krausa ,,senzu- 
alnost [moj kurziv] žena je izvor ka kojem muška duhovnost [Geisligke- 
it] ide zarad reprodukcije.“ Beč s kraja veka (fin de siècle), ta izuzetna 
laboratorija moderne psihologije, pruža najprefinjenije i najslobodnije 
priznanje ženske seksualnosti. Klimtovi portreti bečkih dama su, da ne 
pominjemo obične žene, pre slike ličnosti snažnih ličnih erotskih intere- 
sovanja nego puki likovi iz muških seksualnih snova. Bilo bi prilično 
neverovatno da oni nisu odražavali ponešto od seksualne stvarnosti hab- 
zburške srednje i više klase. 

Treći simptom promene ponajpre je primetno veća javna pažnja koja 
se posvećuje ženama kao grupi koja ima posebne interese i težnje kao 
jedinke. Nema sumnje da je poslovni njuh bio prvi koji je osetio miris 
posebnog ženskog tržišta - primer su ženske stranice novih masovnih 
dnevnih listova koji su se obratili nižoj srednjoj klasi i devojačko-ženska 
periodika za novoopismenjene — ali čak je i tržište poštovalo propagandnu 
vrednost tretiranja žena ne samo kao potrošača već kao onih koji postižu 


1 Prvi put prevedeno na engleski 1891, 
"= Caroline Kohn, Karl Kraus (Stuttgart 1966), 259, n. 40; J. Romein, The 
Warershed of Two Eras, 604. 


254 


uspehe. Velika Anglofrancuska intemacionalna izložba 1908. zahvatila je 
duh svog vremena ne samo kombinovanjem prodajnih napora izlagača s 
proslavama carstva i prvim namenski građenim olimpijskim stadionom 
već i sa centralno postavljenom Palatom ženskog rada koja uključuje isto- 
rijsku izložbu o istaknutim ženama koje su umrle pre početka 20. veka, a 
koje su „kraljevskog, plemenitog ili prostog porekla“ (skice mlade Vikto- 
rije, rukopisi Džejn Ejr, krimska kočija Florens Najtingejl itd.), i izložbe 
vezova, umetnosti i zanata, ilustracije knjiga, fotografija i slično." Ne tre- 
ba da previdimo ni pojavu žena kao jedinki koje ostvaruju dostignuća u 
takmičarskim naporima od kojih je sport, još jednom, upečatljiv primer. 
Ustanovljavanje ženskog singla na Vimbldonu šest godina nakon muškog 
singla, a takođe sa otprilike istim vremenskim zaostatkom i na Otvorenim 
prvenstvima Francuske i Amerike, bila je toliko revolucionarna novost u 
80-im godinama 19. veka da je to danas teško uvideti. Za uvaženu, čak i 
udatu ženu pojavljivanje u takvim javnim ulogama nevezanim za porodi- 
cu i muškarca bilo bi skoro nezamislivo samo dve decenije ranije. 


II 


Očigledni su razlozi zbog kojih je lakše dokumentovati osvešćeni i 
borbeni pokret za žensku emancipaciju, i žene koje su zaista uspele u 
prodiranju u dotadašnje rezervate muškog života. I jedno i drugo se sa- 
stoji od rečitih i, zbog njihove prave retkosti, upamćenih manjina žena iz 
zapadne srednje i više srednje klase — što je tim bolje zabeleženo pošto 
su sami njihovi pokušaji, ili u nekim slučajevima samo njihovo postoja- 
nje, pobuđivali otpor i raspravu. Sama istaknutost ovih manjina odvraća 
pažnju sa široke podrške istorijskoj promeni društvenog položaja žena 
koju istoričari mogu razumeti samo posredno. Doduše, čak i osvešćeni 
razvoj pokreta za emancipaciju nije sasvim shvaćen zbog koncentrisanja 
na njegove militantne glasnogovornike. Njegov važan deo, a gotovo si- 
gurno i većina onih koji su uzeli učešće u njemu, a nisu bili iz Britanije, 
Amerike, i verovatno Skandinavije i Nizozemske, nije to učinio poisto- 
* To je ipak tipično za vreme u kojem »umetnice najviše vole da prikazuju svoj 
rad u Palati lepih umetnosti“. A Ženski industrijski savet se žalio Tajmsu na 
nepodnošljive uslove pod kojima je radilo približno 1.000 žena zaposlenih na 
Izložbi. 


255 


većujući se sa ženskim oslobađanjem kao delom šireg pokreta opšte 
emancipacije, kao što su radnički i socijalistički pokreti. I pored toga, 
moramo ukratko razmotriti pitanje ovih manjina. 

Kao što je već nagovešteno, posebno su feministički pokreti bili mali: 
u mnogim kontinentalnim zemljama njihove organizacije su se sastojale 
od nekoliko stotina ili, u najboljem slučaju, hiljadu ili dve hiljade pojedi- 
naca. Njihovi članovi su velikom većinom poticali iz srednje Klase, a nji- 
hovo poistovećenje s buržoazijom, a naročito s buržoaskim liberalizmom 
za čije širenje na drugi pol su se zalagali, dalo im je tu snagu koju su imali 
i odredilo njihova ograničenja. Bilo je malo verovatno da će kod slojeva 
nižih nivoa od imućne i obrazovane buržoazije pravo glasa za žene, dostu- 
pnost višeg obrazovanja, pravo da se iz kuće izađe, radi i da se priključi 
struci, kao i bitka za jednakost s muškim zakonskim statusom i pravima 
(posebno imovinskim), doneti toliki gorljivi zanos kao druga pitanja. Niti 
treba da zaboravimo da je relativna sloboda žena iz srednje klase da vode 
kampanju sa ovakvim zahtevima počivala, barem u Evropi, na prebaciva- 
nju tereta kućnih poslova na mnogo veću grupu žena, na njihovu služinčad. 

Ograničenja feminizma zapadne srednje klase nisu bila samo druš- 
tvena i ekonomska već i kulturna, Oblik emancipacije kojem su njihovi 
pokreti težili, naime, da budu tretirane pravno i politički kao i muškarci 
i da preuzmu učešće u društvenom životu kao jedinke, nezavisno od pola, 
pretpostavljao je promenu obrasca društvenog života koji se već daleko 
udaljio od uobičajenog „ženinog mesta“. Uzmimo ekstremni slučaj: 
emancipovani muškarci iz Bengalija, koji su želeli da pokažu svoje po- 
zapadnjačenje dovođenjem svojih žena iz odeljenosti ,,u primaću sobu“, 
proizvelo je neočekivane napetosti sa ženama i između njih, pošto je tim 
ženama bilo prilično nejasno šta su dobile zauzvrat, za određeni gubitak 
potčinjenosti, ali i vrlo stvarne autonomije u delu domaćinstva koji je 
bespogovorno bio njihov, !$? Jasno definisana „ženska sfera“ — bilo poje- 
dinačnih žena u njihovim odnosima u domaćinstvu ili žena kolektivno, 
kao dela zajednice — mogla je uzdrmati pobornike napretka kao jedno- 
slavan izgovor za držanje žena pod kontrolom, što je odista, između osta- 
log, očigledno i bila. I zaista, ona je to sve više postajala sa slabljenjem 
tradicionalnih društvenih struktura. 


189 Dugujem ovo gledište dr S. N. Mukherjeu sa Univerziteta u Sidneju. 

Ipak unutar svojih ograničenja to je dalo ženama takve individualne 
i kolektivne resurse kakve su imale, a koji nisu bili zanemarljivi: bile su 
čuvari i tvorci jezika, kulture i društvenih vrednosti, suštinski tvorci ,jav- 
nog mnjenja“, važni začetnici određenih vrsta javnih akcija (na primer, 
odbrane „moralne privrede“), i posebno, ličnosti koje nisu samo naučile 
da manipulišu svojim muškarcima, već se, u nekim stvarima i nekim si- 
tuacijama, od muškaraca očekivalo da ih poštuju. Vladavina muškaraca 
nad ženama, koliko god bila apsolutna u teoriji, u kolektivnoj praksi nije 
bila neograničenija i proizvoljnija od vladavine apsolutnog monarha po- 
zivanjem na božansko pravo, što je predstavljalo neograničeni apsoluti- 
zam. Ova primedba ne opravdava jedan oblik vladavine više nego drugi, 
ali može pomoći da se objasni zašto su mnoge žene koje su, želeći bolji- 
tak, tokom generacija naučile da ,,zaobiđu sistem“ bile relativno ravno- 
dušne prema zahtevima liberalne srednje klase za koje se činilo da ne 
nude posebnu praktičnu prednost. Nakon svega, čak i unutar buržoaskog 
liberalnog društva, Francuskinje koje su pripadale srednjoj klasi i sitnoj 
buržoaziji, nimalo neozbiljne i nipošto utonule u otmenu pasivnost, nisu 
se zamarale da u velikom broju podrže pravo žena da glasaju, 

Pošto su se vremena menjala a podređenost žena, neskriveno i po- 
nosno razglašavana od strane muškaraca, bila opšta, to je i dalje ostav- 
ljalo previše prostora za pokrete ženske emancipacije. Međutim, iako je 
bilo izgledno da će u tom periodu oni zadobiti podršku među masama 
žena, paradoksalno to nisu bili specifično feministički pokreti, već ženski 
sastavni delovi unutar pokreta opšte ljudske emancipacije. Otuda privlač- 
nost novih društveno-revolucionarnih i socijalističkih pokreta. Oni su bili 
posebno posvećeni ženskoj emancipaciji — najpopularnije obrazloženje 
socijalizma je značajno delo vođe Nemačke socijaldemokratske partije 
Augusta Bebela Žena i socijalizam. Socijalistički pokreti su zaista pru- 
žali najpovoljnije javno okruženje za žene, drugačije nego što su to bili 
zabavljači i nekolicina uistinu povlašćenih ćerki iz elite, da razviju ličnost 
i talenat. Ali, više od toga, oni su obećali potpuni preobražaj društva koji 
bi, kao što su realne žene vrlo dobro znale, zahtevao promenu davnašnjeg 
obrasca odnosa među polovima." 


* Iz toga ne sledi da bi ova promena uzela oblik samo društvene revolucije koju 
su predviđali socijalistički i anarhistički pokreti. 

U tom smislu stvarni politički izbor za masu evropskih žena nije 
ležao između feminizma i izmešanih političkih pokreta, već između cr- 
kava (posebno Katoličke crkve) i socijalizma. Crkve, snažno se boreći 
protiv devetnaestovekovnog „napretka“ (up, Doba kapitala, glava 6, I) 
branile su prava kakva je žena imala u tradicionalnom društvenom poret- 
ku, i to s još više žara budući da je i skup njihovih vernih sledbenika, a 
po mnogo čemu i njihovo postojeće ljudstvo, bilo dramatično feminizi- 
rano: krajem veka nesumnjivo je bilo mnogo više ženskih religijskih 
službenika nego u bilo kom vremenu još od srednjeg veka. Teško da je 
slučajnost to što su najpoznatiji katolički sveci u periodu od sredine 19. 
veka bile žene: sv. Bernadeta od Lurda i sv. Tereza od Lizjea — obe kano- 
nizovane početkom 20. veka — i da je crkva značajno ohrabrila kult De- 
vice Marije. U katoličkim zemljama Crkva je opskrbila žene snažnim, i 
ogorčenim, oružjem protiv muževa. Veći deo antiklerikalizma u Francus- 
koj i Italiji je stoga imao primetnu primesu antifeminističkog animozite- 
ta. S druge strane, crkve su podržavale žene, ali su, zauzvrat, i obavezi- 
vale svoje pobožne pristalice da prihvate svoju tradicionalnu potčinjenost 
i da osude žensku emancipaciju koju su socijalsti ponudili. 

Statistički, žene koje su se odlučile za odbranu svog pola kroz po- 
božnost brojčano su u velikoj meri nadmašile one koje su se odlučile za 
emancipaciju. U stvari, dok je socijalistički pokret od početka privukao 
avant garde izuzetno sposobnih žena — uglavnom, kao što se moglo oče- 
kivati, iz srednje i više klase — pre 1905. nije bilo mnogo znakova bilo 
kakvog značajnog ženskog članstva u radničkim i socijalističkim partija- 
ma. U 90-im godinama 19. veka samo pedesetak žena, što je predstavlja- 
lo 2-3%, pripadalo je nesumnjivo ne preterano velikoj Partiji rada Fran- 
cuske (Partie Ouvrier Francais).!% Kada su se u velikom broju učlanile, 
kao u Nemačkoj posle 1905, to je većinom bilo zato što su žene, ćerke ili 
(kao u čuvenom romanu Gorkog) majke muškaraca socijalista. Pre 1914. 
godine nema ekvivalenta, recimo, austrijskoj Socijaldemokratskoj partiji 
iz sredine 20-ih godina 20. veka, čijih skoro 30% članstva predstavljaju 
žene, ili britanskoj Laburističkoj partiji iz 30-ih godina 20. veka čijih 40% 
pojedinačnih članova su žene, mada je i u Nemačkoj taj procenat već bio 


1% Claude Willard, Les Guesdistes (Paris 1965), 362. 

značajan.!?! Procenat žena organizovanih u radničke sindikate ostao je 
dosledno mali: zanemarljiv u 90-im godinama 19. veka (osim u Britaniji), 
obično ne veći od 10% početkom 20. veka.** Pošto žene nisu imale pravo 
glasa u velikoj većini zemalja, taj najprikladniji pokazatelj njihovih poli- 
tičkih naklonosti nije nam dostupan i dalja nagađanja su uzaludna. 

Većina žena je tako ostala izvan bilo kakvog oblika pokreta za 
pokazali da silno brinu oko slamanja tradicionalnog kaveza „ženskog 
delokruga“ pokazalo je malo oduševljenja za ortodoksnije kampanje fe- 
ministkinja. Rani period ženske emancipacije iznedrio je izuzetnu grupu 
istaknutih žena, ali neke od najvažnijih među njima (na primer, Roza 
Luksemburg ili Beatris Veb) nisu videle razlog da ograniče svoje talente 
na stvari bilo kog pola. Istina, javno priznanje je išlo ponešto lakše: od 
1891. britanska knjiga referenci Ljudi ovog vremena promenila je svoj 
naslov u Muškarci i žene ovog vremena, a javno delovanje u korist žen- 
skih ciljeva, ili onih koji su uobičajeno smatrani kao posebno interesantni 
ženama (na primer, socijalna zaštita dece), sada je samo po sebi moglo 
da donese određeni javni ugled. I pored toga, put žena kroz muški svet 
ostao je težak, uspeh je uključivao izuzetne napore i nadarenost, a broj 
onih koje su uspele je bio skroman. 

Daleko najveći deo njih je praktikovao aktivnosti prihvaćene kao 
primerene tradicionalnoj ženstvenosti, poput izvođačkih umetnosti i (za 
žene iz srednje klase, posebno one udate) pisanja. Ponajviše britanskih 
»žena ovog vremena“, kako je zabeleženo 1895. godine, bile su pisci (48) 
i pozorišne ličnosti (42),!?2 U Francuskoj je Kolet (1873-1954) bila i 


9 G, D, H. Cole, A History of the Labour Party from 1914 (London 1948), str. 
480; Richard J. Evans, The Feminists (London 1977), 162. 
"" Procenat žena u organizovanim sindikatima 1913, 


zemlja procenat 

Ujedinjeno Kraljevstvo 10,5 

Nemačka 9 

Belgija (1923) 8.4 

Švedska 5 

Švajcarska 11 

Finska 12,3 

192 Izračunato prema: Men and Women of the Time (1895). 

jedno i drugo. Pre 1914, jedna žena je već osvojila Nobelovu nagradu za 
književnost (Selma Lagerlef iz Švedske, 1909). Sada se, takođe, s velikim 
porastom srednjeg i višeg obrazovanja za devojke otvorio prostor za pro- 
fesionalne karijere, na primer, u obrazovanju, ili — naročito u Britaniji — u 
novom žumalizmu. U našem periodu politička i javna kampanja na levici 
je postala još jedna izgledna mogućnost. Godine 1895. najveći procenat 
poznatih Britanki — jedna trećina — pojavio se pod odrednicom ,,Refor- 
matori, filantropi, itd.“. Zapravo, socijalistička i revolucionarna politika 
ponudila je jedinstvene mogućnosti, što je pokazao jedan broj žena iz 
carističke Rusije koje su delovale u različitim zemljama (Roza Luksem- 
burg, Vera Zasulič, Aleksandra Kolontaj, Ana Kuljišov, Anželika Bala- 
banova, Ema Goldman) i njih nekoliko iz drugih zemalja (Beatris Veb u 
Britaniji, Henrijeta Roland-Holst u Nizozemskoj). 

Po tome se ona razlikovala od konzervativne politike koja je u Bri- 
taniji —ali teško bilo gde drugde — zadržala odanost mnogih feministkinja 
aristokratkinja,* ali nije ponudila takve mogućnosti; a razlikovala se i od 
politike liberalne partije u kojoj su političari u to vreme u biti takođe bili 
muškarci, Ipak, relativna lakoća s kojom su žene mogle da obeleže javni 
život simbolizovana je Nobelovom nagradom koja je dodeljena jednoj 
od njih (Berti fon Zutner, 1905). Nesumnjivo da su najteži zadatak imale 
žene koje su prkosile ušančenom otporu, institucionalnom i nezvanič- 
nom, muškaraca u organizovanim strukama, uprkos malom, ali sve širem 
mostobranu kojeg su ustanovile u medicini: 20 doktorki u Engleskoj i 
Velsu 1881. godine, 212 1901. godine, 447 1911. godine, Neko merilo su 
i izuzetnia postignuća Marije Sklodovske Kiri (još jednog izdanka Ruske 
imperije) koja je dobila dve Nobelove nagrade za nauku u ovom periodu 
(1903, 1911). Ove velikanke nisu mera učešća žena u muškom svetu, koje 
bi moglo biti vrlo upečatljivo, jer uključuju samo male brojeve: mislimo 
na ulogu nekolicine emancipovanih Britanki u obnovi radničkog pokre- 
ta nakon 1888: na Eni Besant i Eleonoru Marks i na putujuće propagan- 
diste koji su učinili tako mnogo da stvore Nezavisnu laburističku partiju 
(Enid Stejsi, Katarinu Konvej, Kerolajn Martin). I pored toga, dok su 


* Imenik feminističkog Godišnjaka Engleskinja (1905) uključivao je 198 dama 
s titulama, ukljućujući 30 vojvotkinja, markiza, vikontesa, grofica. Ovo je 
obuhvatalo četvrtinu britanskih vojvotkinja, 

skoro sve takve žene bile pobornice ženskih prava, naročito u Britaniji i 
SAD, a većina njih snažno podržavala politički feministički pokret, one 
su tome posvetile tek neznatnu pažnju, 

One koje su se na to usredsredile inače su bile posvećene političkoj 
agitaciji, pošto su prava koja su zahtevale, poput prava glasa, iziskivala 
političke i zakonske promene. Teško da su mogle mnogo da očekuju od 
konzervativnih i konfesionalnih partija, a njihov odnos s liberalnim i 
radikalnim partijama, čijim je ideološkim sklonostima feminizam srednje 
klase bio izložen, ponekad je bio težak, naročito u Britaniji, gde su vlade 
liberala bile te koje su stajale na putu snažnog sifražestičkog pokreta u 
periodu 1906-1914. Katkada su (kod Čeha i Finaca, na primer) bile po- 
vezane sa opozicionim pokretima nacionalnog oslobođenja. Unutar so- 
cijalističkih i radničkih pokreta žene su bile ohrabrivane da se usredsrede 
na svoj pol, a mnoge socijalističke feministkinje su to i činile, ne samo 
zato što je iskorišćavanje radnih žena tako očigledno pozivalo na akciju 
već stoga što su otkrile potrebu da se bore za prava i interese žena unutar 
svog sopstvenog pokreta, uprkos njegovoj ideološkoj opredeljenosti za 
jednakost. Razlika između male avant garde naprednih ili revolucionar- 
nih militanata i masovnog radničkog pokreta bila je u tome što se ovaj 
poslednji prvenstveno sastojao ne samo od muškaraca (ponajpre što je 
većina onih koji su zarađivali, a i većina organizovane radničke klase, 
pripadala muškom rodu) već od muškaraca čiji je stav prema ženama bio 
tradicionalan i čiji su interesi kao sindikalista bili da iz muških poslova 
isključe slabo plaćene takmace, A žene su bile suštinski oblik jeftinog 
rada. Ipak, unutar radničkog pokreta ova pitanja su bila potisnuta i do 
neke mere obesnažena umnožavanjem ženskih organizacija i komiteta 
unutar njih, posebno posle 1905. 

Od feminističkih političkih pitanja, pravo glasa na parlamentarnim 
izborima je bilo daleko najznačajnije. Pre 1914. ono nigde nije bilo za- 
dobijeno na nacionalnom nivou, osim u Australaziji, Finskoj i Norveškoj, 
mada je postojalo u jednom broju država SAD i u ograničenom obimu u 
lokalnim vladama. Žensko pravo glasa nije bilo pitanje koje je mobilizo- 
valo značajne ženske pokrete ili igralo važnu ulogu u nacionalnoj politi- 
ci, osim u SAD i Britaniji, gde je imalo vrlo važnu podršku među ženama 
više i srednje klase i među političkim vođama i aktivistima socijalističkog 

pokreta. Agitacije su bile dramatizovane taktikama direktne akcije Žen- 
skog društvenog i političkog saveza (,,sifražetkinja“) u periodu 1906— 
1914. Doduše, sifražizam ne treba da nas dovodi u iskušenje da previdi- 
mo široku političku organizaciju žena u svojstvu grupa za pritisak zarad 
drugih ciljeva koji nisu prevashodno vezani za njihov pol — poput kam- 
panje protiv „trgovine belim robljem“ (što je vodilo do Manovog zakona 
iz 1910. u SAD) — ili brige za takva pitanja kao što su mir i antialkoholi- 
zam. Ako su bile, avaj, neuspešne u prvom nastojanju, njihov doprinos 
trijumfu drugog, Osamnaesti amandman na Ustav SAD (prohibicija) bio 
je ključan. Ipak, van SAD, Britanije, Nizozemske i Skandinavije, neza- 
visna politička aktivnost žena (osim kao dela radništva) ostala je manje 
značajna. 


IV 


Pa ipak postojala je druga nit feminizma koja je plela put kroz po- 
litičke i nepolitičke rasprave o ženama: seksualno oslobođenje. Ovo je 
bilo osetljivo pitanje, o čemu svedoče progoni žena koje su javno propa- 
girale i u znatnoj meri podržavale pitanje kontrole rađanja — Eni Besant, 
kojoj su zbog toga 1877. oduzeta deca, kasnije su to bile Margaret Sanger 
i Meri Stoups. Ali to se, pre svega, nije lako uklapalo u tkivo bilo kog 
pokreta. Svet više klase iz Prustovog velikog romana ili Pariz nezavisnih 
i često imućnih lezbejki poput Natali Barni prihvatio je seksualnu slobo- 
du, uvreženu ili neuvreženu, s lakoćom, dokle god su se njena ispoljava- 
nja odvijala tamo gde je trebalo. Mada — kao što svedoči Prust — taj svet 
nije povezivao seksualno oslobođenje s društvenom ili ličnom srećom, 
ili društvenim preobražajem; niti je (osim mnogo niže boheme-ije umet- 
nika i pisaca privučenih anarhizmom) pozdravio izglede za ovakve pro- 
mene. Nasuprot tome, društveni revolucionari su bili doista posvećeni 
seksualnoj slobodi izbora za žene — Furijeova seksualna utopija, kojoj su 
se divili Engels i Bebel, nije bila sasvim zaboravljena — a takvi pokreti su 
privlačili antikonvencionalne, utopiste, boeme i kontrakulturne propa- 
gandiste svih vrsta, uključujući one koji su želeli da odbrane pravo da 
spavaju s bilo kim, na bilo koji način koji im se sviđa. Homoseksualci 
poput Edvarda Karpentera i Oskara Vajlda, pobornici seksualne toleran- 
cije poput Haveloka Elisa, oslobođene žene različitih sklonosti kao što 

su Eni Besant i Olivija Šrajner, 80-ih godina 19. veka gravitirale su u 
orbiti malog britanskog socijalističkog pokreta. Slobodne zajednice bez 
bračnih sertifikata bile su ne samo prihvaćene već, tamo gde je antiklen- 
kalizam bio posebno strastven, praktično obavezne. Međutim, kao što su 
pokazali kasniji Lenjinovi sukobi s drugaricama koje su bile preokupira- 
ne seksualnim pitanjem, mišljenja su bila podeljena oko toga šta ,,slobod- 
na ljubav“ treba da znači i koliko treba da bude važna za socijalistički 
pokret. Zastupnik neograničenog oslobođenja instinkata, psihijatar Oto 
Gros (1877—1920), kriminolog, narkoman i s početka Frojdov učenik, 
koji je sebi krčio put kroz intelektualni i umetnički milje Hajdelberga (ne 
samo kao ljubavnik sestara Rihtofen, ljubavnica odnosno žena Maksa 
Vebera, D. H. Lorensa i drugih), Minhena, Askone, Berlina i Praga, bio 
jeničeanac s malim simpatijama za Marksa. Mada je u periodu pre 1914. 
bio slavljen od strane nekih anarhista boema — ali i osporavan kao nepri- 
jatelj morala od drugih — i podržavao sve što je moglo da uništiti posto- 
jeći poredak, on je bio elitista koji se teško uklapao u bilo koji politički 
okvir. Ukratko, kao program seksualno oslobađanje je stvorilo više pro- 
blema nego što je ponudilo rešenja. Izvan avant garde boheme njegova 
programska privlačnost je bila mala. 

Jedan važan problem koji je podstaknut, odnosno koji je privukao 
pažnju, je pitanje jasne suštine budućnosti žene u društvu koje joj daje 
jednaka prava, mogućnosti i tretman, Nedoumica je ovde bila oko buduć- 
nosti porodice, koja je zavisila o ženi kao majci. Bilo je lako zamisliti 
žene oslobođene tereta domaćinstva, kojeg se srednja i viša klasa (poseb- 
nou Britaniji) umnogome rešila preko služinčadi i slanjem svojih muških 
potomaka u internate još od malih nogu. Američke žene, u zemlji u kojoj 
je već postojao nedostatak posluge, dugo su zagovarale — a sada su poče- 
le i da ostvaruju — tehnološki preobražaj doma koji je počivao na uštedi 
rada. Kristin Frederik u Ladies Home Journal 1912. unela je u kuću čak 
i „naučno rukovođenje“. Od 1880. plinski šporeti su počeli da ulaze u širu 
upotrebu, ne baš brzo, električni šporeti mnogo brže, ali tek od poslednjih 
predratnih godina. Pojam „usisivač“ se pojavljuje 1903, a električne pe- 
gle su najavljivane skeptičnoj javnosti od 1909. godine, no njihov trijumf 
će doći tek u međuratnom periodu. Pranje rublja je bilo mehanizovano, 
mada ne i u kući: vrednost proizvodnje veš mašina u SAD je upetostru- 

čena između 1880. i 1910. godine.!?? Socijalisti i anarhisti, podjednako 
zaneseni tehnološkom utopijom, davali su prednost zajedničkim progra- 
mima, a takođe su se koncentrisali na predškolske ustanove, jaslice i 
javno snabdevanje kuvanom hranom (čiji su rani primer školski obroci), 
što je omogućavalo ženama da povežu materinstvo s poslom i drugim 
aktivnostima. Ipak, ovo nije u potpunosti rešilo problem. 

Ne znači li ženska emancipacija zamenu postojećeg porodičnog jez- 
gra nekim drugim ljudskim grupisanjem? Etnografija koja je bujala kao 
nikada pre, predočavala je da istorija poznaje daleko više od jedne vrste 
porodice — Istorija ljudskog braka finskog antropologa Vestermarka iz 
1891. godine imala je pet izdanja do 1921. i prevedena je na francuski, 
nemački švedski, italijanski, španski i japanski — a Engelsovo Poreklo 
porodice, privatnog vlasništva i države 1884. izvlačilo je neophodne re- 
volucionarne zaključke, Međutim, iako je utopijsko-revolucionarna levi- 
ca eksperimentisala s novim oblicima komunalnih celina, čiji je najdugo- 
večniji plod bio kibbutz jevrejskih naseljenika u Palestini, možemo reći da 
je najviše socijalističkih vođa, a i ogromna većina njihovih pristalica, da 
ne pominjemo manje „napredne“ osobe, zamišljala budućnost u terminima 
preobražene, ali još bitne uže porodice. Ipak, razlikovala su se mišljenja 
o ženi kojoj su brak, briga o domaćinstvu i materinstvo bili primarno Za- 
nimanje. Kao što je Bernard Šo ukazao emancipovanoj novinarki, ženska 
emancipacija se uglavnom ticala nje. 94 Uprkos određenoj odbrani doma 
i ognjišta od strane socijalističkih oportunista (tj. nemačkih ,,revizioni- 
sta“), levičarski teoretičari su generalno osećali da će ženska emancipacija 
doći kroz zaposlenja van domaćinstva odnosno boljitak, što su oni stoga 
snažno ohrabrivali. Ipak, problem kombinovanja emancipacije i materin- 
stva nije bio lako rešiv. 

Veliki broj, a verovatno i većina, emancipovanih žena iz srednje 
klase koje su se u ovom vremenu odlučile za karijeru u svetu muškaraca, 
razrešile su to odustajanjem od dece, odbijanjem udaje, često (kao u 
Britaniji) stvarnim celibatom. Ovo nije bio samo odraz neprijateljstva 


193 Videti; S. Giedion, Mechanisation Takes Command (New York 1948), pa- 
ssim; za citat: 520-1, 

1% Rodelle Weintraub (urednik), Bernard Shaw and Women (Pennsylvania State 
University 1977), 3-4. 

prema muškarcima koji je ponekad prerušen u osećaj ženske nadmoći 
nad drugim polom, što se može zateći na obodima anglosaksonskog si- 
fražetskog pokreta, Niti je to prosto nusprodukt demografske činjenice 
da je višak žena — 1,33 miliona u Britaniji 1911, godine - mnogima one- 
mogućavao brak. Brak je, naravno, još zanimanje kojem su se čak i mno- 
ge nemanuelne radne žene radovale napuštajući podučavanje u školama 
ili svoja kancelarijska zaposlenja na dan venčanja, čak i kada to nisu 
morale. To odražava vrlo realnu teškoću povezivanja dva zahtevna pozi- 
va, i to u vreme kada su jedino izuzetna sredstva i pomoć ovo činili iz- 
vodljivim. U odsustvu toga, radnica feministkinja kao što je Amelija 
Riba-Zidl (1876-1952) morala je na pet godina da se odrekne svoje do- 
životne borbenosti u austrijskoj Socijalističkoj partiji (1895-1900), kako 
bi izrodila troje dece svom mužu,!% a po našim merilima još neoprosti- 
vije, Berta Filpots Njual (1877-1932) izvrsna, a zapostavljena istoričar- 
ka, osećala je da mora da da otkaz kao upravnica Džirton koledža u 
Kembridžu još 1925, jer je „bila potrebna svom ocu i osećala je da mora 
da ode“.!?5 Ali cena samoodricanja je bila velika i žene koje su se opre- 
delile za karijeru, kao Roza Luksemburg, znale su da to mora biti plaće- 
no, i one su to plaćale. !?7 

Koliko su se, dakle, uslovi za žene promenili u polovini veka koja 
prethodi 19147 Problem nije bio kako izmeriti, već kako oceniti promene 
koje su, po svim standardima, bile važne za veliki broj, možda i za veći- 
nu žena na gradskom i industrijskom Zapadu, i dramatične za manjinu 
žena iz srednje klase. (Ali vredno je ponoviti da je sve ovo zajedno čini- 
lo samo mali procenat ženske polovine ljudske rase.) Po jednostavnim i 
osnovnim merilima Meri Volstonkraft, koja je tražila ista prava za oba 
pola, došlo je da velikog proboja u ženskom pristupu poslovima i zani- 
manjima koja su se do tada održavala kao muški monopol i često bila 
ogorčeno branjena uprkos zdravom razumu, čak i buržoaskim konvenci- 
jama, poput onoga kada muškarci ginekolozi tvrde da su žene posebno 
nepodesne da leče specifično ženske bolesti. Do 1914. nekoliko žena je 


195 Jean Maitron, Georges Haupt (urednici), Dictionnaire biographique du mou- 
vement ouvrier international: L'Autriche (Paris 1971), 285. 

196 T, E, B. Howarth, Cambridge Between Two Wars (London 1978), 45. 

197 J, P, Nettl, Rosa Luxemburg (London 1966), 1, 144. 

prebrodilo taj jaz, ali, načelno, put je sada bio otvoren. Uprkos izgledima 
da se desi upravo suprotno, žene su bile na rubu ogromne pobede u dugoj 
borhi za jednaka građanska prava, što je simbolizovano pravom glasa. 
Koliko god su se ogorčeno borile pre 1914. nije prošla ni decenija, a žene 
su prvi put mogle da glasaju na nacionalnim izborima u Austriji, Čeho- 
slovačkoj, Danskoj, Nemačkoj, Irskoj, Nizozemskoj, Norveškoj, Polj- 
skoj, Rusiji, Švedskoj, Ujedinjenom Kraljevstvu i SAD." Očito da je ova 
značajna promena bila vrhunac borbi vođenih pre 1914. Što se tiče jed- 
nakih prava pre (građanskog) zakonika, ukupni rezultat je bio manje po- 
zitivan, uprkos uklanjanju nekih očitih nejednakosti. U pogledu jedna- 
kosti prihoda nije bilo značajnog napretka. Sa zanemarljivim izuzecima, 
žene su još mogle očekivati da za isti posao zarađuju mnogo manje nego 
muškarci ili da se bave poslovima koji su smatrani za „ženske poslove“, 
a koji su stoga bili lošije plaćeni. 

Može se reći da su u stoleću nakon Napoleona prava čoveka Fran- 
cuske revolucije bila proširena i na žene. One su bile na ivici jednakih 
građanskih prava i, premda nevoljno i u skučenom obimu, zanimanja su 
sada bila otvorena za njihov talenat podjednako kao i za muški. Sa ove 
distance lako je prepoznati ograničenja ovih uspeha, kao što je lako pre- 
poznati i ograničenja izvornih prava čoveka. Uspesi su bili dobrodošli, 
ali to nije bilo dovoljno za veliku većinu žena koje su siromaštvo i brak 
činili zavisnim. 

Čak i pred one za koje je napredak emancipacije bio neporeciv — za 
žene iz postojećih srednjih klasa (mada verovatno ne iz nove i stare sitne 
buržoazije ili niže srednje klase) i mlade žene u radnom dobu pre udaje 
— postavio se veliki problem. Ako je emancipacija značila pomaljanje iz 
privatnog i često izdvojenog porodičnog kruga, domaćinstva i ličnih od- 
nosa kojima su žene tako dugo bile ograničene, mogu li, ikako mogu, da 
povrate te delove svoje ženstvenosti koji nisu bili samo nametnute uloge 
od strane muškaraca? Drugim rečima, kako se žene mogu takmičiti u 
javnoj sferi koju je stvorio za sebe, i pod uslovima koji mu odgovaraju, 
drugačije uobličen pol? 

* U Evropi su žene, zapravo, bile isključene iz glasanja samo u rimokatoličkim 
zemljama, uključujući i Francusku, u Mađarskoj, zaostalijim delovima istočne i 
jugoistočne Evrope — i u Švajcarskoj. 

Verovatno nema postojanog odgovora na ovo pitanje s kojim se na 

različite načine suočava svaka generacija koja poziciju žena u društvu 
shvata ozbiljno. Svaki odgovor ili skup odgovora može biti zadovoljava- 
jući samo u okviru konkretnih istorijskih okolnosti. Šta je bio odgovor 
prve generacije zapadnih gradskih žena koje su pohitale u doba emanci- 
pacije? Znamo mnogo o prethodnici politički aktivnih ili kulturno jasno 
artikulisanih istaknutih začetnika, ali malo o neaktivnim i neartikulisa- 
nim. Sve što znamo je da je ženska moda koja se šepurila emancipovanim 
delovima Zapada nakon Prvog svetskog rata i koja je preuzela teme koje 
su nagoveštene u miljeima „naprednih“ pre 1914, posebno u onim umet- 
ničko-boemskim u velikim gradova, kombinovala dva vrlo različita ele- 
menta. S jedne strane, posleratna ,,džez generacija“ demonstrativno je 
preuzela javnu upotrebu kozmetike koja je ranije bila karakteristika žena 
čija je isključiva funkcija bila da udovolje muškarcima: prostitutki i dru- 
gih zabavljačica. One su sada pokazivale delove tela, počev od nogu, koje 
su devetnaestovekovne konvencije ženske polne čednosti štitile od po- 
hotnih očiju muškaraca. S druge strane, posleratna moda je činila sve da 
umanji sekundarne seksualne karakteristike koje su najvidljivije razliko- 
vale žene od muškaraca, sečenjem, ili makar šišanjem tradicionalno duge 
kose, i predstavljanjem njihovih grudi što je fizički moguće ravnijim. 
Kratke suknje, napušteni korseti, novopronađena lakoća pokreta, sve su 
to bili znaci i pokliči slobode. A njih nisu mogli da trpe starije generacije 
očeva, muževa i drugih nosilaca tradicionalne patrijarhalne vlasti. Šta su 
oni još naznačavali? Možda su, kao u pobedi ,,male crne haljine“ koju je 
smislila Koko Šanel (1883-1971), preteča profesionalne poslovne žene, 
takođe odražavali prohteve žena kojima je bilo potrebno da spoje rad i 
javnu neformalnost sa elegancijom. Ali mi možemo samo da spekuliše- 
mo. Ipak, teško je poreći da su znaci emancipovane mode usmereni u 
suprotnim i ne baš uvek usklađenim pravcima, 

Kao mnogo šta drugo u svetu između dva rata, oblici ženskog oslo- 
bođenja posle 1918. bili su začeti u predratnoj avant gardes. Preciznije, 
oni su cvetali u boemskim četvrtima velikih gradova: Grinič Vilidžu, 
Monmartru i Monparnasu, Čelziju, Švabingu. Ideje buržoaskog društva, 
uključujući njegove ideološke krize i protivrečnosti, našle su svoju oso- 
benost, premda često zbunjujuću i nesigurnu, u njegovoj umetnosti. 

Glava 9 
PREOBRAŽENA UMETNOST 


Oni (francuski političari s levice) su bili velike neznalice što se tiče umetnosti 
„~ ali svi oni su se manje ili više pretvarali da o njoj nešto znaju, a često su je 
zaista i voleli ... jedan od njih bi pisao pozorišne komade, drugi bi strugao po 
violini, sledeći bio zaneseni vagnerijanac. I svi bi oni skupljali fotografije 
impresionističkih slika, čitali dekadentne knjige i ponosili se ukusom za neku 
ultraristokratsku umetnost. 

Romen Rolan, 1915.1 


I baš među takvim ljudima negovanog intelekta, osetljivih nerava i loše proba- 
ve nalazimo proroke i sledbenike jevanđelja pesimizma... zato pesimizam nije 
ubeđenje za koje je verovatno da neće izvršiti veliki uticaj na snažno, praktič- 

no, anglosaksonsko pleme i možemo razaznati njegove sasvim nerazgovetne 
tragove u težnji određenih, vrlo ograničenih, klika takozvanog esteticizma da 


se dive morbidnim i samosvesnim idealima, kako u poeziji tako i u slikarstvu. 
S. Lejng, 1885.1 


Prošlost je nužno potčinjena budućnosti. Mi želimo da to tako bude. Kako 
možemo da priznamo bilo kakvu vrednost našem najopasnijem neprijatelju? 
„na taj način mi poričemo dosadnu velelepnost mrtvih vekova i sarađujemo s 
pobedničkim mehanizmom koji čvrsto drži svet u svojoj mreži brzine. 

F. T. Marineti, futurista, 1913,2% 


198 Romain Rolland, Jean Christophe in Paris (prevod; New York 1915), 120. 
199 S. Laing, Modern Science and Modern Thought (London 1896), 230-1, 
originalno izdanje 1885. 

200 F, T, Marinetti, Selected Writings, urednik R. W. Flint (New York 1971), 67. 

Verovatno ništa tako dobro ne oslikava krizu identiteta kroz koju je 
buržoasko društvo prošlo u ovom periodu kao istorija umetnosti od 70-ih 
godina 19. veka do 1914. To je bio period u kome su i umetnosti i njiho- 
va publika izgubili orijentaciju. Umetnosti su reagovale na ovu strategi- 
ju odlučnim kretanjem ka inovaciji i eksperimentu, Sve više se vezujući 
za utopizam i pseudoteoriju. Publika je pak, osim ako nije bila preobra- 
čena modom i snobizmom, gunđala braneći se da ona „ne poznaje umet- 
nost, ali zna šta joj se dopada“, ili se povlačila u sferu ,,klasičnih“ dela za 
čiju je izvanrednost jemstvo bila saglasnost generacija. Ipak, sam koncept 
ovakvog saglasja bio je predmet napada. Od 16. pa do kraja 19. veka, oko 
stotinak antičkih skulptura ovaplotilo je ono oko čega se svi slažu da je 
najviše dostignuće skulpture, njihova imena i reprodukcije su poznate 
svakom obrazovanom čoveku na Zapadu: Laokon, Apolon Belvederski, 
Gal na umoru, Dečak koji vadi trn, Nioba koja plače. Praktično sve one 
su zaboravljene u roku od dve generacije nakon 1900. godine, osim mož- 
da Miloske Venere, izdvojene, nakon što je pronađena početkom 19. 
veka, konzervativizmom uprave pariskog Luvra, koja je zadržala popu- 
larnost do današnjih dana, 

Štaviše, od kraja 19. veka tradicionalno kraljevstvo visoke kulture 
je podrio još strašniji protivnik: umetnosti privlačne običnim ljudima i 
(sa delimičnim izuzetkom literature) revolucionizovane kombinacijom 
tehnologije i novootkrivenog masovnog tržišta. Film, najneobičniji izum 
na ovom polju, zajedno sa džezom i njegovim raznim izvedenicama, još 
nije trijumfovao: ali do 1914. biće sveprisutan i spreman da osvoji svet. 

Naravno, besmisleno je, u ovom periodu, preuveličavati razilaženje 
između publike i stvaralačkih umetnika visoke odnosno buržoaske kul- 
ture. U mnogo čemu saglasnost između njih je opstala, a radovi ljudi koji 
su smatrani za inovatore i kao takvi dočekani sa otporom bili su uključe- 
ni u korpus onoga što je bilo i „dobro“ i „omiljeno“ kod kulturne publike, 
ali takođe, u razređenom ili probranom obliku, i među mnogo širim slo- 

jevima stanovništva, Prihvaćeni repertoar koncertnih dvorana poznog 19. 
veka uključuje dela kompozitora ovog perioda, kao i onih osamnaesto- 
vekovnih i devetnaestovekovnih „klasika“ koji su njihovi najvažniji pret- 
hodnici: Malera, Riharda Štrausa, Debisija i različitih ličnosti od pretež- 

no nacionalnog značaja (Elgara, Vona Vilijamsa, Regera, Sibelijusa). 
Međunarodni operski repertoar je bio još širi (Pučini, Štraus, Maskanji, 
Leonkavalo, Janaček, da ne pominjemo Vagnera, čiji trijumf datira od 
80-ih godina 19. veka). U stvari, velika opera je bila u silovitom zamahu, 
čak je, kroz ruski balet, apsorbovala avante garde u korist pomodne pub- 
like. Velika imena tog perioda su još legendarna: Karuzo, Šaljapin, Mel- 
ba, Nižinski. ,,Laki klasici“ odnosno omiljene operete, pesme i kratke 
kompozicije, obavezno na njihovom jeziku, bili su u punom cvatu, poput 
habzburške operete (Lehar 1870-1948) i „muzičke komedije“. Reperto- 
ar orkestara u hotelima, muzičkim paviljonima, čak i današnja muzika za 
liftove svedoci su te privlačnosti. 

»Ozbiljna“ prozna literatura tog vremena našla je i zadržala svoje 
mesto, mada ne uvek i tadašnju popularnost. Ako je ugled Tomasa Har- 
dija, Tomasa Mana ili Marsela Prusta (opravdano) rastao — veći deo nji- 
hovog rada štampan je nakon 1914. godine, mada su se Hardijevi roma- 
ni pojavili uglavnom između 1871. i 1897. — uspeh Arnolda Beneta i H, 
Dž. Velsa, Romena Rolana i Rožea Martin di Gara, Teodora Drajzera i 
Selme Lagerlef je imao mnogo veće oscilacije. Ibzen i Šo, Čehov i (u 
svojoj zemlji) Hauptman su preživeli početni skandal i postali deo kla- 
sičnog teatra. Takođe su i revolucionari vizuelne umetnosti poznog de- 
vetnaestog veka, impresionisti i postimpresionisti, u 20, veku prihvaćeni 
kao „veliki majstori“, a ne kao pokazatelj modernosti svojih obožavalaca. 

Sam ovaj period raseca istinska linija razdvajanja. To je eksperi- 
mentalna avangarda poslednjih predratnih godina koja izvan male zajed- 
nice ,naprednih“ — intelektualaca, umetnika i kritičara i modno svesnih 
— nikad nije naišla na istinsku, spontanu dobrodošlicu u široj javnosti. 
Oni su mogli da se teše mišlju da je budućnost njihova, ali za Šenberga 
budućnost nije stigla kao za Vagnera (mada se može raspravljati da li je 
stigla za Stravinskog; za kubiste nije stigla kao za Van Goga. Izneti ovu 
činjenicu ne znači suditi o njihovom radu, još manje potcenjivati talenat 
tih stvaralaca, koji je mogao biti izuzetno upečatljiv. Štaviše, teško je 
poreći da je Pablo Pikaso (1881-1973), čovek izvanrednog genija i og- 
romne produktivnosti, uglavnom više poštovan kao fenomen (osim ne- 

koliko slika, većinom iz njegovog pre-kubističkog perioda), nego zbog 
dubine uticaja, ili čak našeg jednostavnog uživanja u njegovim delima. 

On je možda prvi umetnik takvog dara još od renesanse, o kome nešto 
tako može biti rečeno. 

Stoga je bespredmetno razmatranje umetnosti ovog perioda kroz 
njena dostignuća, što su istoričari bili u iskušenju da čine u pogledu ra- 
nijeg 19. veka. Štaviše, mora se naglasiti da su se one značajno razgra- 
nale, Očevidni porast brojnosti i bogatstva gradske srednje klase koja je 
u mogućnosti da posveti više svoje pažnje kulturi, kao i veliko širenje 
pismene niže srednje klase željne kulture i delova radničke klase, bio je 
dovoljan da tu razgranatost osigura. Broj pozorišta u Nemačkoj se utro- 
stručio između 1870. i 1896, porastao je sa 200 na 600.2% To je period 
kada su u Britaniji počeli promenadni koncerti (1895), kada je novo 
Udruženje Mediči (1908) masovno proizvodilo jeftine reprodukcije ve- 
likih majstora slikarstva za one koji su stremili ka kulturi, kada je Have- 
lok Elis, poznatiji kao seksolog, štampao jeftinu seriju britanskih i jako- 
bističkih dramatičara (Mermaid), kada su serije kao što su Svetski klasici 
(World Classics) i Biblioteka za svakoga (Everyman Library) približili 
međunarodnu literaturu čitaocima skromnih primanja. Na vrhu lestvice 
bogatstva cenama starih majstora i drugih simbola velikog novca, nad- 

mećući se u kupovini, gospodare američki multimilioneri koje savetuju 
dileri i njima srodni stručnjaci, poput Bernarda Berensona, pri čemu su i 
jedni i drugi izuzetno dobro prošli u ovoj trgovini, dosežući najviše tačke 
svih vremena u stvarnim vrednostima. Grupe prefinjenih bogataša, a po- 
nekad i super bogataša, u prikladnim područjima, i dobro finansirani 
muzeji, uglavnom nemački, pribavili su ne samo ono najbolje od starog 
već i najbolje od novog, uključujući krajnju avangardu koja je ekonom- 
ski preživela uglavnom uz pomoć pokroviteljstva nekolicine takvih ko- 
lekcionara kao što su moskovski poslovni ljudi Morozov i Ščukin. Oni 
manje prefinjeni su imali, zapravo, češće njihove žene, platna Džona 
Singera Sardženta ili Boldinija, a njihove domove su projektovali pomod- 
ni arhitekti. 

Prema tome, nema sumnje da je publika, bogatija, prefinjenija i de- 
mokratičnija, bila poletna i prijemčiva za umetnost. Najzad, ovo je bio 
period kada su kulturne aktivnosti, dugo pokazatelj statusa bolje stojećih 


21 Peter Jelavich, Munich and Theatrical Modernism: Politics, Playwriting and 
Performance 1890-1914 (Cambridge, Mass. 1985), 102, 

srednjih klasa, našle konkretne simbole da izraze težnje i skromna mate- 
rijalna postignuća širih slojeva, poput pijanina koji je, finansijski dostupan 
kroz plaćanja na rate, sada prodro u primaće sobe službenika, bolje plaće- 
nih radnika (barem u anglosaksonskim zemljama) i seljaka koji su bili 
željni da prikažu svoju modemost. Povrh toga, kultura je predstavljala ne 
samo pojedinačna već i kolektivna stremljenja, nigde toliko kao u novom 
masovnom radničkom pokretu. Umetnost je takođe simbolizovala politič- 
ke ciljeve i postignuća demokratskog doba, a donela je i materijalnu korist 
arhitekatama koji su projektovali džinovske građevine nacionalnog raz- 
metanja i imperijalne propagande ispunivši novo Nemačko carstvo i ed- 
vardijansku Britaniju masama zidova i vajarima koji su ovo zlatno doba 
onoga što se zvalo ,,statuomanija“2% snabdevali predmetima u rasponu od 
ogromnih (u Nemačkoj i SAD) do skromnih poprsja Marijane i spomeni- 
ka lokalnim velikanima u francuskim seoskim zajednicama. 

Umetnost ne treba meriti samim kvantitetom, niti su njena dosti- 
gnuća jednostavna funkcija troškova i zahteva trzišta. Ipak, niko ne po- 
riče da je u to vreme bilo više ljudi koji su pokušavali da zarade za život 
kao stvaralački umetntici (ili je povećan njihov udeo u radnoj snazi). 
Čak se pretpostavljalo da su se razni raskidi sa zvaničnim umetničkim 
establišmentom koji je kontrolisao zvanične javne izložbe (New English 
Arts Club, jasno naslovljena ,,Secesija“ u Beču i Berlinu, itd., nastavlja- 
či francuske Impresionističke izložbe ranih 70-ih godina 19. veka) veći- 
nom dogodili usled prenatrpanosti u okviru profesije i njenih zvaničnih 
ustanova u kojima prirodno teže da budu dominantni stariji i etablirani 
umetnici. Moglo bi se čak reći da je postalo lakše nego ikada ranije zara- 
diti za život kao profesionalni stvaralac, zbog upadljivog porasta dnevne 
i periodične štampe (uključujući ilustrovanu štampu), pojave reklamne 
industrije, kao i potrošačkih dobara koja su dizajnirali umetnici — zanat- 
lije ili drugi stručnjaci s profesionalnim ugledom. Reklamna industrija je 
stvorila barem jedan nov oblik vizuelnih umetnosti koji je doživeo malo 
zlatno doba 90-ih godina 19. veka: poster. Nema sumnje da je širenje 


202 Reč je skovao M. Agulhon, „La statuomanie et Phistoire“, Ethnologie Fran- 
gaise 3-4 (1978). 

203 John Willett, „Breaking Away“, New York Review of Books, 28. maj 1981, 
47-9. 

profesionalnih stvaralaca iznedrilo veliku količinu stereotipnih dela, ili 
da su ih njeni literarni i muzički praktičari, koji su sanjali o simfonijama 
dok su pisali operete ili hit pesme, prezirali, ili poput Džordža Gisinga 
maštali o velikim romanima i poemama dok su štancovali recenzije i 
„oglede“, ili feuilleton-e. Ali to je bio plaćeni posao, i mogao je da bude 
prilično plaćen: ambiciozne novinarke, verovatno najveći skup među 
novim ženskim stručnjacima, bile su uverene da se samo od australijskih 
novina može zaraditi 150 funti godišnje.! 

Štaviše, niko ne poriče da se tokom ovog perioda samo umetničko 
stvaralaštvo silno razgranalo, i to preko šireg područja zapadne civiliza- 
cije više nego ikada pre. Sada je postalo uistinu intemacionalizovano kao 
nikada pre, ako zanemarimo muziku koja je već koristila u osnovi inter- 
nacionalni repertoar, uglavnom austro-nemačkog porekla. Fertilizacija 
zapadne umetnosti egzotičnim uticajima — japanskim od 60-ih godina 19. 
veka, afričkim od početka 20. veka — već je bila pominjana u vezi imperi- 
jalizma. Kroz popularne umetnosti uticaji iz Španije, Rusije, Argentine, 
Brazila i nadasve Severne Amerike raširili su se širom zapadnog sveta, Ali 
kultura je bila, u usvojenom elitističkom smislu, takođe značajno interna- 
cionalizovana potpunom lakoćom ličnog kretanja unutar široke kulturne 
zone. Ne mislimo toliko na stvarnu ,,naturalizaciju“ stranaca privučenih 
ugledom određenih nacionalnih kultura koja je omogućila da Grci (More- 
as), Amerikanci (Stjuat Meril, Frensis Vijl Grifin) i Englezi (Oskar Vajld) 
pišu simbolističke tekstove na francuskom; podstakla Poljake (Džozef 
Konrad) i Amerikance (Henri Džejms, Ezra Paund) da se nastane u Engle- 
skoj; i osigurala da u pariskoj slikarkoj školi bude manje Francuza nego 
Španaca (Pikaso, Gris), Italijana (Modiljani), Rusa (Šagal, Lipšic, Sutin), 
Rumuna (Brankuši), Bugara (Paskin) i Holanđana (Van Dongen). Na odre- 
đen način ovo je bio samo jedan aspekt tog raspršivanja intelektualaca koji 
su se u ovom periodu razmestili širom svetskih gradova, kao emigranti, 
dokoni posetioci, naseljenici i političke izbeglice, ili kroz sveučilišta i 
laboratorije, da obogate međunarodnu politiku i kulturu.* Mislimo više 


| The Englishwoman s Year-Book (1905), „Colonial journalism for women“, 138. 
* Uloga takvih emigranata iz Rusije u politici drugih zemalja je bliska Luksem- 
burgovoj, Geljfand-Parvusu i Radeku u Nemačkoj, Kuljiševoj i Balabanovoj u Italiji, 
Rapoportu u Francuskoj, Dobrodžanu-Gerji, Emi Goldman u SAD. 

na zapadne čitaoce koji su (u prevodu) otkrili rusku i skandinavsku knji- 
ževnost 80-ih godina 19. veka, ljude iz centralne Evrope koji su našli in- 
spiraciju u pokretu „umetnost i zanati“ (arts-and-crafts), ruski balet koji je 
pokorio pomodnu Evropu pre 1914. Visoka kultura se od 80-ih godina 19. 
veka oslanjala na kombinaciju domaće proizvodnje i uvoza. 

Međutim, nacionalne kulture, barem u svojim manje konzervativ- 
nim i konvencionalnim ispoljavanjima, očito su bile u zdravom stanju — 
ako je ovo prava reč za neke umetnosti i stvaralačke talente koji su u 
80-im i 90-im godinama 19. veka bili ponosni na to što su ih smatrali za 
„dekadente“. Notorna je činjenica da je teško donositi vrednosne sudove 
u ovim nejasnim okvirima, jer je nacionalno osećanje sklono da preuve- 
ličava vrednosti kulturnih dostignuća na svom jeziku. Štaviše, kao što 
smo videli, sada je postojala obimna pisana književnost na jezicima koje 
je razumelo tek nekoliko stranaca, Za pretežnu većinu nas veličina proze, 
a posebno poezije na gejlskom, mađarskom ili finskom mora da ostane 
pitanje vere, kao što je to veličina poezije Getea ili Puškina za one koji 
ne znaju nemački ili ruski. Muzika je srećnija u tom pogledu. U svakom 
slučaju, nije bilo valjanih merila prosuđivanja, izuzev možda uključiva- 
nja u prihvaćenu avangardu, za izdvajanje neke nacionalne figure među 
njegovim ili njenim savremenicima radi međunarodnog priznanja. Da li 
je Ruben Dario (1867-1916) bolji pesnik od bilo kog od njegovih latino- 
američkih savremenika? Možda je bio, ali sve ono u šta možemo biti si- 
gurni je da je ovaj nikaragvanski sin dobio međunarodno priznanje kao 
uticajan poetski inovator. Ova teškoća u ustanovljavanju međunarodnih 
merila prosuđivanja o literaturi je učinila izbor Nobelove nagrade za 
književnost (ustanovljene 1897) trajno nezadovoljavajućim, Kulturni 
procvat je bio možda manje primetan u zemljama opštepriznatog ugleda 
ineprekinutih dostignuća u visokoj umetnosti, mada čak i tamo možemo 
zapaziti živost kulturne scene u francuskoj Trećoj republici iu Nemač- 
kom carstvu nakon 80-ih godina 19. veka (u poređenju s decenijama oko 
polovine veka), i rast novog lišća na granama stvaralačkih umetnosti koje 
su do sada bile prilično gole: drame i muzičke kompozicije u Britaniji, 
književnosti i slikarstva u Austriji. Ali posebno je impresivno neupitno 
bujanje umetnosti u malim ili sporednim zemljama ili područjima koja 
dosad nisu bila mnogo primećena ili su dugo bila neaktivna: u Španiji, 
Skandinaviji ili Češkoj. Ovo je krajem veka vrlo očigledno u međuna- 

rodnom stilu kakav je različito nazivani art nuvo (Jugendstil, style li- 
berty). Njena žarišta se nisu nalazila samo u nekim važnim kulturnim 
prestonicama (Pariz, Beč) već takođe, zapravo, pre svega, u onim više ili 
manje perifemim: Briselu, Barseloni, Glazgovu i Helsingforsu (Helsin- 
ki). Belgija, Katalonija i Irska su upečatljivi primeri. 

Verovatno nikada od 17. veka ostatak sveta nije morao u toj meri da 
obrati pažnju na kulturu južne Nizozemske kao u poslednjim decenijama 
19. veka, Tada su Meterlink i Verharen nakratko postali glavna imena u 
evropskoj literaturi (jedan od njih je još poznat kao pisac Debisijeve 
opere Peleas i Melisanda), Džejms Ensor je postao poznato ime u slikar- 
stvu, dok je arhitekta Horta lansirao art nuvo, Van de Velde je uneo ,,mo- 
dernizam“, koji potiče iz Britanije, u nemačku arhitekturu, a Konstantin 
Monije je izmislio međunarodni stereotip skulpture proletera. Što se tiče 
modernizma Katalonije ili, bolje reći Barselone, među čijim su arhitek- 
tama i slikarima Gaudi i Pikaso jedini svetski poznati, može se sa sigur- 
nošću reći da bi im samo najsamouvereniji Katalonac predvideo takvu 
kulturnu slavu, recimo, 1860. Niti bi posmatrač irske scene te godine 
predvideo izvanredan procvat (mahom protestantskih) pisaca koji su se 
pojavili na tom ostrvu u generaciji 1880; Džordž Bernard Šo, Oskar 
Vajld, veliki pesnik V. B. Jejts, Džon M. Singe, mladi Džejms Džojs i 
drugi mnogo više lokalno poznati. 

Ipak, jasno je da istorija umetnosti ovog perioda neće biti napisana 
kao jednostavna priča o uspehu, što je u ekonomskom smislu i u pogledu 
demokratizacije kulture, naravno, bila, i široko distribuiranim stvaralač- 
kim dostignućima koja su na nešto skromnijem nivou od Šekspira ili 
Betovena. Čak i ako ostanemo u sferi ,,visoke kulture“ (koja je već bila 
tehnološki zastarela), niti su stvaraoci, niti publika onih umetnosti koje 
su klasifikovane kao „dobra“ književnost, muzika, slikarstvo itd. na taj 
način posmatrali stvari. Tu su još bili, posebno u graničnoj zoni gde su se 
umetničko stvaralaštvo i tehnologija preklapali, izraženi smelost i osećaj 
pobede. Te javne palate 19. veka, velike železničke stanice u Njujorku, 
Sent Luisu, Antverpenu, Moskvi (posebno ona u Kazanju), Bombaju i 
Helsinkiju su još bile građene kao masivni spomenici lepim umetnostima. 
Istinsko tehnološko dostignuće, koje iskazuju Ajfelov toranj i novi ame- 
rički neboderi, zaslepilo je i one koji su poricali njihovu estetsku privlač- 
nost. Za ambiciozne i sve pismenije mase, sama pristupačnost visoke 

kulture koja je još bila poimana kao kontinuum prošlosti i sadašnjosti, 
„klasično“ i „modemo“ je trijumf po sebi. (Britanska) edicija Biblioteka 
za svakoga (Everyman s Library) je objavila, u rasponu od Homera do 
Ibzena, od Platona do Darvina,“% svoja dostignuća u tomovima čiji je 
dizajn prizivao duh Vilijema Morisa. I naravno, javne statue i slavljenje 
istorije i kulture na zidovima javnih zdanja — kao na pariskoj Sorboni ili 
bečkom Burgteatru, Sveučilištu i Muzeju istorije umetnosti — bujalo je 
kao nikada pre. Uvodna borba između italijanskog i nemačkog naciona- 
lizma u Tirolu kristalizovala se oko podizanja spomenika Danteu, odno- 
sno Valteru fon der Fogelvajdu (srednjevekovnom liričaru), 


II 


Ipak, pozni 19. vek ne nagoveštava široko rasprostranjeni trijumfa- 
lizam i kulturnu samouverenost, i poznate implikacije pojma fin de siec- 
le koje su prilično obmanjujuće što se tiče „dēkadencije“ kojom su se 
mnogi etablirani umetnici, kao i oni u usporiu = mladi Tomas Man nam 
pada na pamet — ponosili u 80-im i 90-im godinama 19. veka. Uopšteno 
govoreći, „visoka“ umetnost je predstavljala nelagodnost društva. Na 
neki način, na polju kulture, kao i svuda drugde, rezultati buržoaskog 
društva i istorijskog progresa koji su dugo zamišljani kao usklađeni marš 
ljudske misli razlikovali su se od onoga što se očekivalo. Prvi veliki li- 
beralni istoričar nemačke književnosti, Gervinus, pre 1848. je tvrdio da 
je (liberalno i nacionalno) uređenje nemačkih političkih poslova neop- 
hodan preduslov za sledeći boljitak nemačke literature.” Nakon što je 


205 Među drugim edicijama koje su se javile u težnji za samoobrazovanjem u 
Britaniji, možemo pomenuti: Camelot Classics (1886-91), 300-odd volumes of 
Cassell s National Library (1886-90, 1903-7), Cassell $ Red Library (1884-90), 

Sir John Lubbock Hundred Books, objavljena u izdanju Routledge (koji je 

takođe izdavač Modern Classics 1897) 1891, Nelson s Classics (1907), Sixpenny 

Classics trajala je samo od 1905. do 1907, kao i Oxfords Worlds Classics. 

Everyman (1906) zaslužuje priznanje za objavljivanje ključnog modernog 

klasika Džozefa Konrada Nostromo, u prvih pedeset naslova, između Makolijeve 

History of England i Lokartovog Life of Sir Walter Scott. 

206 Georg Gottfried Gervinus, Geschichte der poetischen Nationalliteratur der 

Deutschen, 5 tomova (1836-42). 

de facto nastala nova Nemačka udžbenici istorije književnosti pouzdano 
su predviđali neizbežnost ovog zlatnog doba, ali do kraja veka ovakve 
optimističke prognoze su se pretvorile u veličanje klasičnog nasleđa na- 
suprot savremenom pisanju koje je smatrano za razočaravajuće ili (u 
slučaju ,, modernista") nepoželjno. Umovima većim od prosečnih peda- 
goga već se činilo očitim da ,nemački duh 1888. označava povratak na 
stanje nemačkog duha iz 1788." (Niče). Kultura je ličila na borbu medio- 
kriteta sjedinjenih protiv ,,vladavine rulje i ekscentrika (koji su obično u 
savezu)“. U evropskoj bici između tradicionalnog i modernog, koja se 
odvijala krajem 18. veka i u kojoj su u Doba revolucije vrlo očigledno 
pobedili modemisti, tradicionalisti — ne više situirani u klasičnoj antici 
— opet su pobeđivali. 

Demokratizacija kulture kroz masovno obrazovanje — čak i kroz 
brojčani rast srednje i niže srednje klase željne kulture — sama je po sebi 
bila dovoljna da natera elite da potraže neke ekskluzivnije statusne sim- 
bole. Ali suština krize umetnosti je ležala u rastućem neslaganju između 
onoga što je bilo savremeno i što je bilo ,moderno“.2% 

Na prvi pogled ovo neslaganje nije bilo očito. Doista se, nakon 
1880, kada je ,modemnost“ postala slogan, a termin „avant garde“ se, u 
svom modernom smislu, prvi put uvukao u razgovore francuskih slikara 
i pisaca, činilo da se smanjuje jaz između publike i još odvažnijih umet- 
nosti. Ovo je bilo delom stoga što su se, posebno u decenijama ekonom- 
ske depresije i društvenih napetosti, „napredni“ pogledi na društvo i kul- 
turu pokazali kao prirodna kombinacija, a delom zato — možda kroz opšte 
prepoznavanje emancipovanih žena (iz srednje klase) i mladih kao grupe, 
i kroz opušteniju i ka dokolici usmerenu fazu buržoaskog društva (vidi 
glavu 7) -što su važni sektori ukusa srednje klase očito postali fleksibil- 


207 F, Nietzsche, Der Wille zur Macht in Sämtliche Werke (Stuttgart 1965), IX, 
65, 587. 

208 R, Hinton Thomas, Nietzsche in German Politics and Society 1890-1918 
(Manchester 1984), naglašava — može se reći i preterano — njegov apel za liber- 
tarijance. Ipak i uprkos Ničeovim neslaganjima sa anarhistima (cf. Jenseits von Gut 
und Base in Samtliche Werke, VII, 114, 125), u francuskim anarhističkim kru- 
govima oko 1900. ,,on discute avec fougue Stirner, Nietzsche et surtout Le Dantec“ 
(Jean Maitron, Le Mouvement anarchiste en France [Paris 1975), 1, 421). 

niji. Tvrđava ustanovljene buržoaske publike, velika opera, koja je 1875, 
bila šokirana populizmom Bizeove Karmen, početkom 20. veka je pri- 
hvatila ne samo Vagnera već i zanimljivu kombinaciju arija i socijalnog 
realizma (verismo) o nižim staležima (Maskanjijeva Kavalerija Rustika- 
na 1890; Šarpantjeova Lujza, 1900). Sve je bilo spremno da se zgme 
bogatstvo na kompozitorima poput Riharda Štrausa, čija je Salome (1905) 
kombinovala sve planirano da šokira buržoaziju 80-ih godina 19. veka: 
simbolistički libreto zasnovan na radu borbenog i skandaloznog estete 
(Oskar Vajld) i beskompromisni post-vagnerijanski muzički idiom. Na 
drugom i komercijalno značajnijem nivou, ukus antikonvencionalne ma- 
njine je sada imao dobru prođu, čemu svedoči bogatstvo londonskih firmi 
„Heals“ (proizvođači nameštaja) i „Liberty“ (tkanine). U Britaniji, epi- 
centru ovih stilističkih zemljotresa, još 1881. glasnogovornik sitničavih 
konvencija, Gilbertova i Salivenova opereta Strpljenje, satira na lik Oska- 
ra Vajlda, napala je mlade dame (inače naklonjene ,,estetskoj“ odeći ins- 
pirisanoj umetničkim galerijama) zbog nove naklonosti simbolističkim 
pesnicima s ljiljanima umesto jedrim oficirima-dragonima. Ubrzo nakon 
toga Vilijem Moris i umetnost i zanati (arts-and-crafts) ponudili su novi 
model vila, seoskih kuća i enterijera ležernoj i obrazovanoj buržoaziji 
(»mojoj klasi“, kako ju je kasnije nazivao ekonomista Dž. M. Kejnz). 

Odista, činjenica da su se iste reči koristile za opisivanje društvenih, 
kulturnih i estetskih novina podvlači uzajamno približavanje, Novi eng- 
leski umetnički klub (1886), art nuvo i Neue Zeit, glavni časopis među- 
narodnog marksizma, koristili su isti pridev koji su dali „novoj ženi“, 
Mladost i prolećno bujanje su metafore koje su opisivale nemačku ver- 
ziju art-nuvoa (Jugendstil), umetničke buntovnike Mladog Beča (Jung- 
Wien) (1890) i autore slika proleća i razvitka za radničke prvomajske 
demonstracije. Budućnost je pripadala socijalizmu — ali je Vagnerova 
»muzika budućnosti“ (Zukunfimusik) imala svesnu društveno-političku 
dimenziju, u kojoj su čak i politički revolucionari s levice (Bemard Šo; 
Viktor Adler, austrijski socijalistički vođa; Plehanov, predvodnik ruskih 
marksista) mislili da raspoznaju socijalne elemente koji mnogima od nas 
izmiču. Zapravo je anarhistička levica (mada verovatno manje nego so- 
cijalisti) čak otkrila ideološke vrednosti u velikom, ali nimalo politički 
„naprednom“ Ničeovom geniju koji je, kakve god da su mu bile druge 
osobine, bez sumnje, bio ,moderan“. 

Nesumnjivo je bilo prirodno da „napredne“ ideje treba da razviju 
naklonost ka umetničkim stilovima inspirisanim ,,ljudima“, ili onima koji 
su, usmeravajući realizam (up. Doba kapitala) prema ,,naturalizmu", 
uzimali potlačene i izrabljivane, pa čak i radničku borbu, kao svoje teme. 
I obratno. U društveno svesno doba Depresije postojala je znatna količi- 
na ovakvih dela, dobar deo toga — na primer, u slikarstvu — stvorili su 
ljudi koji nisu potpisali nikakav manifest ili se obavezali na umetničko 
buntovništvo. Bilo je prirodno da „napredni“ treba da se dive piscima koji 
su poljuljali buržoaske konvencije oko toga o čemu je „prikladno“ da se 
piše. Bili su naklonjeni velikim ruskim romanopiscima, koje su na Zapa- 
du otkrili i popularizovali uglavnom ,,progresivci“, potom Ibzenu (a u 
Nemačkoj i drugim Skandinavcima kao što su mladi Hamsun i još neo- 
čekivaniji izbor — Strindberg), a pre svega svim „naturalističkim“ piscima 
optuženim od strane uglednika zbog usredsređivanja na prljavštinu mrač- 
ne strane društva, a često, ponekad privremeno, privučenih različitim 
vidovima demokratske levice, poput Emila Zole i nemačkog dramatiča- 
ra Hauptmana, 

Niti je izgledalo čudno da umetnici svoju strasnu posvećenost čo- 
večanstvu koje pati treba da izraze na način koji je otišao dalje od ,,rea- 
lizma“ čiji je model bilo nepristrasno naučno beleženje; Van Gog, tada 
još prilično nepoznat; Norvežanin Munk, socijalista; Belgijanac Džejms 
Ensor, čiji je „Ulazak Isusa Hrista u Brisel“ 1889. uključivao transparent 
koji veliča socijalnu revoluciju; ili nemačka protoekspresionistkinja Kete 
Kolvic, koja odaje počast ustanku tkača. I ratoborne estete, i pristalice 
umetnosti radi umetnosti, pobornici „dekadencije“ i škola kao što je ,,sim- 
bolizam“, zamišljenih da budu teško pristupačne masama, takođe su izra- 
zili simpatije za socijalizam, poput Oskara Vajlda i Meterlinka, ili barem 
interes za anarhizam. Uismans, Lekont de Lil i Malarme su bili među 
pretplatnicima časopisa Le Revolte (1894).2% Ukratko, pre novog veka 
nije bilo sveopšteg raskola između političke i umetničke „modernosti“. 

Revolucija u arhitekturi i primenjenim umetnostima, utemeljena u 
Britaniji, ilustruje njihovu međusobnu vezu, kao i njihovu konačnu nepo- 
mirljivost. Britanski koreni ,modernizma“ koji su vodili ka Bauhausu bili 


2% Eugenia W. Herbert, Artists and Social Reform France and Belgium 1885- 
1898 (New Haven 1961), 21. 

su, paradoksalno, gotički. U zadimljenoj radionici sveta, društvu sebič- 
nosti i estetskih divljaka, gde se mali zanatlija, tako primetan drugde u 
Evropi, više nije mogao videti od magle koju su stvorile fabrike, srednji 
vek seljaka i zanatlija, kao model društva, dugo je izgledao i socijalno i 
umetnički mnogo podesniji. S obzirom na neopozivu industrijsku revolu- 
ciju, on pre neizbežno teži da postane model koji nadahnjuje viziju buduć- 
nosti nego da bude nešto što može biti sačuvano, da ne pominjemo vraća- 
nje u pređašnje stanje. Delatnost Vilijema Morisa (1834-1996) predočava 
čitavu putanju od kasnoromantičarskog srednjevekovca do neke vrste 
marksističkog društvenog revolucionara, Ono što je Morisa, i s njim po- 
vezan pokret umetnost i zanati, učinilo tako upečatljivo uticajnim bila je 
ideologija, više nego njegova zapanjujuća i mnogostruka nadarenost kao 
dizajnera, dekoratera i zanatlije. Ovaj pokret umetničkog preporoda izri- 
čito je nastojao da obnovi pokidane veze između umetnosti i proizvodnog 
radnika i da preobrazi okruženje svakodnevnog življenja — od opremanja 
enterijera do kuća, i naravno sela, grada i krajolika — u samodovoljne 
sfere „lepih umetnosti“ za bogate i dokone. Pokret umetnost i zanati bio 
je nesrazmerno uticajan, jer se njegov učinak automatski protezao izvan 
malih krugova umetnika i kritičara i stoga je nadahnuo one koji su želeli 
da promene život ljudi, da ne pominjemo praktične ljude koji su se zani- 
mali za podizanje zgrada i stvaranje upotrebnih predmeta, kao i za odgo- 
varajuće grane obrazovanja. Posebno je privukao u zagrljaj arhitekte na- 
prednih opredeljenja, privučene novim i hitnim zadacima „gradskog 
planiranja“ (pojam je postao poznat posle 1900) s vizijom utopije tako 
spremno povezane s njihovom profesijom i pridruženim propagandistima: 
„vrini grad“ Ebenizera Hauarda (1898) ili barem „vrtno predgrađe“, 

S pokretom umetnost i zanati umetnička ideologija je među stvara- 
ocima i poznavaocima tako postala više od mode, jer je njena posveće- 
nost društvenim promenama povezana sa svetom javnih ustanova i re- 
formskih javnih tela koja to mogu prevesti u zajedničku stvarnost 
umetničkih škola i preoblikovati ili proširiti gradove i zajednice. A s 
proizvodnjom je povezivala i muškarce i — u osetno većoj meri — u tome 
aktivne žene, jer je njihov suštinski cilj bio da stvore „primenjenu umet- 
nost“, odnosno umetnost iskorišćenu u stvarnom životu. Najpostojanije 
sećanje na Vilijema Morisa je skup čarobnih tapeta i dizajniranih tkanina 
koji su se mogli kupiti i u 80-im godinama 20, veka. 

Vrhunac ovog društveno-estetskog braka između zanata, arhitektu- 
re i reforme bio je stil koji je — u velikoj meri, mada ne u potpunosti, 
podstaknut britanskim primerom i njegovim propagandistima — preplavio 
Evropu u kasnim 90-im godinama 19. veka pod različitim imenima od 
kojih je najpoznatije art. Bio je namerno revolucionaran, antiistoricistič- 
ki, antiakademski i, kao što njegovi pobornici nikada nisu prestali da 
ponavljaju, „savremeni“. Kombinovao je neophodnu modernu tehnologi- 
ju— njeni najpoznatiji spomenici bile su stanice pariskog i bečkog grad- 
skog saobraćajnog sistema — sa zanatskim sjedinjenjem ukrasa i svrsis- 
hodnosti; u tolikoj meri da danas predočava, pre svega, bogatstvo 
prepličućih krivolinijskih dekoracija zasnovanih na stilizovanim motivi- 
ma. uglavnom ženskim, ili preuzetim iz biologije i botanike. Bile su to 
metafore prirode, mladosti, rasta i pokreta, tako karakterističnih za to 
vreme. Naravno, čak i izvan Britanije, umetnici i arhitekti ovakvog na- 
čina izražavanja bili su povezani sa socijalizmom i radom — poput Ber- 
lagea koji je projektovao sedište trgovačkog sindikata u Amsterdamu, i 
Horta, koji je projektovao „Narodni dom“ („Maison de Peuple“) u Bri- 
selu. U suštini, art nuvo je ostvario uspeh nameštajem, motivima u unu- 
trašnjoj dekoraciji i bezbrojnim malim predmetima za domaćinstvo, u 
rasponu od luksuza koji oličavaju Tiffany, Lalique i Wiener Werkstatte 
do stonih lampi i pribora za jelo čije su se mehaničke imitacije širile kroz 
skromne kuće predgrađa, Bio je to prvi ,moderni“ stil koji je bio apso- 
lumo dominantan." 

Ipak, postojale su mane u srcu art nuvoa koje mogu delimično biti 
odgovorne za njegov brzi nestanak, barem sa scene visoke kulture. To su 
bile protivrečnosti koje su dovele do izolacije avant garde. U svakom 
slučaju, napetosti između elitizma i populističkih težnji ,,napredne" kul- 
ture, tj. između nade u opštu obnovu i pesimizma obrazovane srednje 

klase suočene s „masovnim društvom“, samo su privremeno bile zataš- 
kane. Od sredine 90-ih godina 19, veka, kada je bilo jasno da veliki uspon 
socijalizma ne vodi ka revoluciji, već ka organizovanim masovnim po- 
kretima koji su zaokupljeni punonadežnim, ali ustaljenim aktivnostima, 
umetnici i estete su ustanovili da su oni manje podsticajni. U Beču se Karl 


* Dok ovo piše, pisac meša svoj čaj kašičicom proizvedenom u Koreji, čiji 
dekorativni motivi očigledno potiču iz art nuvoa, 

Kraus, prvobitno privučen socijalnom demokratijom) u novom veku uda- 
ljio od nje. Izborne kampanje ga nisu uzbuđivale, a kulturna politika 
pokreta je morala da računa na konvencionalan ukus njenih proleterskih 
militanata i zaista je imala prilično problema boreći se protiv uticaja je- 
ftinih krimi i ljubavnih romana i drugih oblika Shundliterartur protiv 
kojih su socijalisti (posebno u Skandinaviji) vodili ogorčenu borbu. ?!9 
Snu o umetnosti za narod suprotstavila se stvarnost u kojoj je publika 
»naprednih“ umetnosti suštinski bila iz više i srednje klase, sa izuzetkom 
nekoliko ličnosti čije su se poruke pokazale politički prihvatljivim za 
radničke aktiviste. Za razliku od avangardista 1880-1895, ove novove- 
kovne, ako izuzmemo preživele iz starije generacije, nije privukla radi- 
kalna politika. Oni su bili apolitični ili su se čak, u nekim školama, poput 
italijanskih futurista, odmicali ka desnici, Tek su rat, Oktobarska revolu- 
cija i apokaliptično raspoloženje koje su oni doneli sa sobom ponovo 
sjedinili revoluciju u umetnosti i revoluciju u društvu, bacivši retrospek- 
tivno crveni sjaj na kubizam i „konstruktivizam“ s kojim pre 1914. nisu 
bili tako povezivani. „Većina današnjih umetnika“, žalio se stari marksi- 
sta Plehanov 1912—1913, „prati buržoasko stanovište i potpuno su otpor- 
ni na velike ideale slobode našeg doba.“?!! A u Francuskoj je bilo primet- 
no da je slikarska avant garde potpuno zaokupljena svojim tehničkim 
raspravama i da se drži podalje od drugih intelektualnih i društvenih 
pokreta.2!2 Ko je ovo mogao očekivati 1890. godine? 


NI 


Međutim, bilo je još temeljnih protivrečnosti unutar avant garde 
umetnosti. One se tiču prirode dve stvari koje su nagovestile slogan beč- 
ke Secesije (,,Der Zeit Ihre Kunst, der Kunst Ihre Freiheit“ —,,Svakom 
dobu njegova umetnost, svakoj umetnosti njena sloboda“), odnosno „mo- 
demosti“ i ,,stvarnosti“. „Priroda“ je ostala predmet stvaralačkih umet- 
nosti, Čak i 1911. slikar Vasilij Kandinski (1866-1944), kasnije smatran 


210 Patrizia Doghani, La „Scuola delle Reclute“, L'Internazionale Giovanile So- 
cialista dallafine dell'ottocento, alia prima guerra mondiale (Turin 1983), 147. 
211 G, W. Plechanow, Kunst und Literatur (East Berlin 1955), 295, 

212 J, C, Holl, La Jeune Peinture contemporaire (Paris 1912), 14-15. 

za vesnika čiste apstrakcije, odbio je da raskine sve veze s njom, pošto bi 
ovo prosto dovelo do šara ,,kao za kravate ili tepihe (da se grubo izra- 
zim).“?! Ali kao što ćemo videti, umetnost je bila samo eho nove i te- 
meljne nesigurnosti oko toga šta je priroda (vidi glavu 10). Suočili su se 
s trostrukim problemom. S obzirom na objektivnu stvarnost koju je mo- 
guće opisati — stablo, lice, događaj — kako opisivanje može da sustigne 
stvarnost? Razlike u predstavljanju stvarnosti u „realnom“, u „naučnom“ 
ili objektivnom smislu, već su vodile, impresionističke slikare na primer, 
daleko izvan vizuelnog jezika figurativnih konvencija (vidi Doba kapi- 
tala, glava 15, IV), mada, kao što je taj slučaj pokazao, ne van laičke 
mogućnosti poimanja. To je njihove sledbenike povelo znatno dalje, u 
Seraov (1859-1906) poentilizam i traganje za osnovnom strukturom, 
nasuprot pojavi vizuelne realnosti, za koju su kubisti, pozivajući se na 
Sezanov (1859-1906) autoritet, mislili da mogu razaznati u nekim trodi- 
menzionalnim geometrijskim oblicima. 

Drugo, postojao je dualitet između „prirode“ i „mašte“, ili umetno- 
sti kao komunikacije između opisivanja i ideja, osećanja i vrednosti, Teš- 
koća ne leži u biranju između njih, pošto je nekolicina čak i krajnje po- 
zitivističkih „realista“ ili „naturalista“ videla sebe u potpunosti kao 
nepristrasne ljudske kamere. Ona leži u krizi devetnaestovekovnih vred- 
nosti, što je dijagnosticirala snažna Ničeova vizija, i, sledstveno tome, 
konvencionalnog jezika, figurativnog ili simboličkog, u pogledu prevo- 
đenja ideja i vrednosti u umetnost. Poplava statua i zgrada u tradicional- 
nom idiomu koje su preplavile zapadni svet između 1880-1914, od Kipa 
slobode (1886) do spomenika Viktoru Emanuelu (1912), predstavljala je 
umiruću, a nakon 1918. očito mrtvu prošlost. Međutim, potraga za dru- 
gim načinima izražavanja, često egzotičnim, koja su protezala od starih 
Egipćana i Japanaca do ostrva Okeanije i afričkih skulptura, odražavala 

je ne samo nezadovoljstvo sa starim već i nesigurnost oko novog. Zbog 
ovoga je art nuvo na određen način bio otkriće nove tradicije za koju se 
uspostavilo da ne funkcioniše. 

Treće, tu je bio i problem kombinovanja realnosti i subjektivnosti. 

Deo krize „pozitivizma“, o kome će biti potpunije raspravljano u nared- 


215 On the spiritual in art“, navedeno u; New York Review of Books, 16. februar 
1984, 28. 

noj glavi, bilo je i istrajavanje na tome da ,,stvarnost“ nije nešto što je 
tamo samo da bi bilo otkriveno, već je bila nešto zamišljeno, oblikovano, 
čak i konstruisano u umu posmatrača. U ,,mekoj“ verziji ovog razmatra- 
nja, stvarnost je objektivno bila tamo, ali shvaćena isključivo kroz stanje 
uma pojedinca koji je tu svarnost shvatio i rekonstruisao, poput Prustove 
vizije francuskog društva kao nusprodukta pojedinčeve duge ekspedici- 
je istraživanja sopstvenog sećanja. U „tvrdoj“ verziji, od nje ne ostaje 
ništa osim stvaraočevog ega i njegovih emanacija kroz reči, slike ili boju. 
Takva umetnost je neizbežno imala ogromnih teškoća u komunikaciji. 
Neizbežno je i sama tome dala povoda, a nesaosećajni kritičari su to od- 
bacili kao čisti subjektivizam koji naginje ka solipsizmu. 

Ali avangardna umetnost je, naravno, želela da prenese i nešto dru- 
go osim umetnikovog stanja svesti ili njegovih tehničkih vežbanja, Ipak 
»modernost“ koju je težila da izrazi sadržavala je protivrečnost koja se 
pokazala kobnom za Morisa i art nuvo. U društvenoj obnovi umetnosti 
duž linije Raskin — Moris nije bilo nikakvog stvarnog mesta za mašinu, 
srce tog kapitalizma koji je bio, da primenimo frazu Valtera Benjamina, 
doba kada je tehnologija naučila da umnožava umetnička dela. Naravno, 
avant gardes kasnog 19. veka su pokušavale da stvore umetnost novog 
doba držeći se starih metoda, čije su forme diskursa još delile. ,,Natura- 
lizam“ je proširio polje književnosti kao predstavnika ,,stvarnosti“, uve- 
ćavajući svoju sadržinu, ponajpre uključujući živote siromašnih i seksu- 
alnost. Ustanovljeni jezik simbolizma i alegorije je promenjen ili 
prilagođen da izrazi nove ideje i stremljenja, kako u novoj morisovskoj 
ikonografiji društvenih pokreta tako i u drugoj glavnoj avangardnoj ško- 
li — „simbolizmu“, Art nuvo je bio vrhunac ovog pokušaja da se novo 
iskaže verzijom starog jezika. 

Ali kako može da izrazi upravo ono što tradicija umetnosti i zanata 
nije volela, naime, društvo mašine i moderne nauke? Nije li baš sama 
masovna proizvodnja grana, cveća i ženskih oblika, motiva zanatske de- 
koracije i idealizma, što je za sobom povlačilo omiljenost art nuvoa kod 
trgovaca, reductio ad apsurdum Morisovog sna o preporodu zanatstva? 
Kao što je Van de Velde osećao —a on je na početku bio pobornik težnji 
Morisa i art nuvoa — smeju li sentimentalizam, lirizam, romantizam da 
budu uskladivi s modernim čovekom koji je živeo u novoj racionalnosti 

mašinskog doba? Sme li umetnost da izrazi novu ljudsku racionalnost 
odražavajući racionalnost tehnološke privrede? Nije li postojala protiv- 
rečnost između jednostavnog, utilitarnog funkcionalizma nadahnutog 
starim zanatima i zanatskog uživanja u dekoraciji, iz koje je art nuvo 
razvio svoju ornamentalnu džunglu? ,Ornament je zločin" tvrdio je ar- 
hitekta Adolf Los (1870-1933), podjednako nadahnut Morisom i zanati- 
ma. Značajno je da su arhitekte, uključujući ličnosti koje su bile izvorno 
vezane za Morisa ili čak art nuvo, kao što su Berlage u Holandiji, Saliven 
u SAD, Vagner u Austriji, Mekintoš u Škotskoj, Ogist Pere u Francuskoj, 
Berens u Nemačkoj, pa čak i Hort u Belgiji, sada napredovale dalje ka 
novoj utopiji funkcionalizma, ka povratku čistoće linije, obliku i materi- 
jalu koji nije prikriven ornamentom i prilagođen tehnologiji koja više ne 
može da se poistoveti sa zidarima i stolarima. Kao što je jedan od njih 
(Mutezijus) — takođe, karakteristično, ljubitelj britanske „naive“ tvrdio 
1902: „Učinak mašine može da bude samo neulepšani, istinski oblik.“2!4 
Mi već jesmo u svetu Bauhausa i Le Korbizijea. 

Za arhitekte, sada angažovane na zdanjima za čiju je strukturu za- 
natska tradicija bila nevažna, i gde je dekoracija bila dodatno kićenje, 
naklonost takvoj racionalnoj čistoći je bila razumljiva; mada je tako žrt- 
vovano divno nadanje u potpuno sjedinjenje strukture i dekoracije, skulp- 
ture, slikarstva i primenjenih umetnosti, koje je Moris izveo iz svog div- 
ljenja gotskim katedralama, vrsti vizuelnog ekvivalenta Vagnerovom 
»Sveobuhvatnom umetničkom delu“ ili Gesamtkunstwerk-u. Umetnosti 
koje dosežu vrhunac u art nuvou su još pokušavale da postignu ovo je- 
dinstvo. Ali ako se može razumeti privlačnost nove arhitektonske stro- 
gosti, takođe treba zapaziti da apsolutno nema ubedljivog razloga zašto 
bi upotreba revolucionarne tehnologije u gradnji morala da ima za po- 
sledicu dekorativno ogoljeni „funkcionalizam“ (posebno kada je, što je 
bivalo često, postao antifunkcionalna estetika), ili zašto bi bilo šta osim 
mašina težilo da izgleda poput mašina. 

Stoga je bilo sasvim moguće, a svakako logičnije, trijumf revolucio- 
name tehnologije pozdraviti počasnom paljbom ustaljene arhitekture, u 
stilu velikih devetnaestovekovnih železničkih stanica. Nije bilo uverljive 
logike u korist pokreta arhitektonskog ,, modernizma". Ono što je on izra- 


214 Navedeno u: Romein, Watershed of Two Eras, 572. 
286 


žavao bila je prvenstveno emocionalna ubeđenost da je uobičajeni jezik 
vizuelnih umetnosti, zasnovan na istorijskoj tradiciji, na neki način bio 
neprikladan ili nedovoljan za moderan svet. Preciznije rečeno, osećali su 
da takav jezik ne bi mogao da izrazi, već samo zamagli novi svet koji je 19. 
vek stvorio. Mašina, narasla do takoreći džinovske veličine, slomila je 
fasadu lepih umetnosti iza koje je bila skrivena. A ni stari način izražavanja, 
osećali su, nije mogao da izrazi krizu razumevanja čoveka i vrednosti koje 
je stvorio ovaj vek revolucije i kojoj je sada bio prisiljen da se suprotstavi, 
S jedne strane, avant garde je podjednako krivila tradicionaliste i 
fin de siecle moderniste za ono za šta je i Marks optužio revolucionare 
1789-1848. da su činili, naime, ,,prizivali duhove prošlosti da im služe, 
pozajmljivali od njih imena, bojne pokliče i kostime u cilju da predstave 
novu scenu svetske istorije ovim klasičnim prerušavanjem i ovim pozaj- 
mljenim jezikom“ ,2!5 Izuzev što oni nisu imali novi jezik, odnosno nisu 
znali koji bi to jezik trebalo da bude. Kakav je bio jezik kojim je trebalo 
da se izrazi novi svet, posebno (tehnologiju na stranu) što je njegov jedi- 
ni prepoznatljivi aspekt bilo razbijanje starog? Takva je nedoumica ,,mo- 
dernizma“ na početku novog veka. 

Stoga ono što je avangardne umetnike usmeravalo napred nije bila 
vizija budućnosti, već izokrenuta vizija prošlosti. U arhitekturi i muzici 
zaista često nailazimo na znamenite praktičare stilova izvedenih iz tradi- 
cije, koje su oni, poput ultravagnerijanca Šenberga, napustili samo zato 
što su osećali da su nesposobni za dalje promene. Arhitekte su napustile 
ornamente, pošto ih je art nuvo doveo do krajnosti, kompozitori tonal- 
nost, pošto se muzika udavila u postvagnerijanskom hromatizmu. Slika- 
re je dugo mučila nepodesnost starijih konvencija predstavljanja spoljne 
stvarnosti i ličnih osećanja, ali — osim nekolicine koja je u predvečerje 
rata utrla put kompletnoj „apstrakciji“ (posebno među ruskom avant gar- 
de) — bilo im je teško da napuste slikanje nečega. Avant garde se razgra- 
nala u različitim pravcima, ali, otvoreno govoreći, odabrala je ono što je 
posmatračima poput Maksa Rafaela izgledalo kao nadmoćnost boje i 
oblika nad sadržinom, ili kao usredsređeno bavljenje nepredstavljačkim 
sadržajem koji uobličava emocija (,,ekspresionizam“) ili kao različiti na- 
čini rastavljanja konvencionalnih elemenata predmetne stvarnosti i po- 


215 Karl Marx, The Eighteenth Brumaire of Louis Bonaparte, 

novnog sastavljanja kroz različite vidove reda i nereda (kubizam).?!$ 
Međutim, piscima sputanim sopstvenom zavisnošću od reči i zvukova 
koji imaju znana značenja bilo je teško da sada naprave ekvivalentnu 
revoluciju forme, mada je nekolicina probala, Eksperimenti u napuštanju 
konvencionalnih formi književne kompozicije (na primer, stiha u rimi i 
metru) nisu bili ni novi, ni ambiciozni. Pisci su sadržaj razvlačili, uvrtali 
i manipulisali njime, tj. onim što se moglo reći običnim rečima. Srećom, 
poezija ranog 20. veka je više predstavljala direktan razvoj nego protest 
protiv simbolizma kasnog devetnaestog veka, i stoga je stvorila Rilkea 
(1875-1926), Apolinera (1880-1918), Georgea (1868—1933), Jejtsa 
(1865-1939), Bloka (1880-1921) i velike Špance. 

Savremenici, još od Ničea, nisu sumnjali da kriza umetnosti odra- 
žava krizu društva — liberalnog buržoaskog društva 19. veka — koje je, na 
jedan ili drugi način, bilo u procesu razaranja osnove svog postojanja, 
sistema vrednosti, ustaljenih običaja i intelektualnog razumevanja koji 
su činili strukturu tog istog društva i uređivali ga. Kasnije su istoričari 
pratili ovu krizu u umetnosti na opštem nivou i pojedinačnim slučajevi- 
ma, kao što je „fin de siecle Beč“. Ovde je potrebno da primetimo samo 
dve stvari. Pod jedan, vidljivi prekid između fin de siecle i dvadeseto- 
vekovne avangarde dogodio se negde između 1900. i 1910. Ljubitelji 
datuma mogu da biraju između nekoliko, ali je 1907, kao godina rođenja 
kubizma, pogodna kao i bilo koja druga. Poslednjih nekoliko godina pred 
1914. skoro sve što je obeležje raznih vrsta post-1918-ih ,modernizama“ 
je već prisutno. Pod dva, avant garde je od tada marširala pravcima koje 
glavna armija publike nije ni želela da sledi, a nije ni bila sposobna za to. 
Rihard Štraus, koji se znatno udaljio od tonalnosti kao umetnik, zaključio 
je nakon neuspeha Elektre (1909), kao intendant komercijalne opere, da 
ga publika neće dalje slediti, i vratio se (sa ogromnim uspehom) mnogo 
prijemčivijem jeziku Kavaljera sa ružom (Rosenkavalier) (1911). 

Tako se stvorio dubok jaz između glavne grupe ,,negovanog“ ukusa 
i raznolikih sićušnih manjina koje su dokazale svoj status disidentskih 
antiburžoaskih buntovnika divljenjem za stilove umetničkog stvaranja 
nedostupnim i skandaloznim za većinu. Samo tri velika mosta su ga pre- 


216 Max Raphael, Von Monet zu Picassa Grundzuge einer Aesthetik und Enl- 

mošćavala. Prvi je bio pokroviteljstvo nekolicine onih koji su bili i pro- 
svetljeni i dobrostojeći, poput nemačkog industrijalca Valtera Ratenaua, 
ili trgovaca umetninama kao što je Kanvejler koji je shvatio komercijalni 
potencijal ovog malog, ali finansijski zahvalnog tržišta. Drugi je predstav- 
ljao deo pomodnog visokog društva, oduševljenog, kao nikad ranije, stal- 
nom promenom zajamčeno neburžoaskih stilova, poželjno egzotičnih i 
šokantnih. Treći je, paradoksalno, bio biznis. Tako su joj nedostajala estet- 
ska predubeđenja, industrija je mogla da pojmi revolucionamu tehnologi- 
ju građenja i ekonomiju funkcionalnog stila — to je uvek i činila —a biznis 
je mogao da vidi da su tehnike avant garde vrlo učinkovite u reklamama. 
»Modernistička“ merila su imala praktičnu vrednost za industrijski dizajn 
imehanizovanu masovnu proizvodnju. Nakon 1918. pokroviteljstvo biz- 
nisa i industrijski dizajn postali su glavna sredstva asimilovanja stilova 
koji su prvobitno vezani za visokokulturnu avant garde. Međutim, pre 
1914. to je ostalo ograničeno unutar izdvojenih enklava. 

Stoga je pogrešno pridavati previše pažnje ,modemnističkoj“ avant 
garde pre 1914, osim kao prethodnici. Većina ljudi, čak i među onim 
visokokulturnim, verovatno nikad nije čula za, recimo, Pikasa ili Šenber- 
ga, dok su inovatori poslednje četvrtine 19. veka već postali deo kultur- 
nog prtljaga obrazovane srednje klase. Novi revolucionari su pripadali 
jedni drugima, polemičkim grupama disidenata iz kafea odgovarajućih 
gradskih četvrti, kritičarima i piscima nacrta manifesta za nove „izme“ 
(kubizam, futurizam, vorticizam), malim časopisima, i nekolicini impre- 
sarija i kolekcionara sa čulom i ukusom za nove radove i njihove stvara- 
oce, kao što su Đagiljev i Alma Šindler koja je čak i pre 1914. napredo- 
vala od Gustava Malera do Kokoške, Gropijusa i (manje uspešne kulturne 
investicije) ekspresioniste Franca Verhela, Njih je preuzeo deo visoke 
mode. To je bilo sve. 

U svakom slučaju, avangarde poslednjih godina pred 1914. ozna- 
čavaju temeljni prekid istorije visoke umetnosti nakon renesanse. Ali ono 
što nisu postigle bila je istinska kulturna revolucija 20. veka kojoj su te- 
žili, koja se istovremeno odigravala kao nusprodukt demokratizacije 
društva, u čemu su posredovali preduzetnici čije su oči bile upravljene 
ka potpuno ne-buržoaskom tržištu, Plebejska umetnost će osvojiti svet, i 
sopstvenom verzijom umetnosti i zanata, i sredstvima visoke tehnologi- 
je. Ovo osvajanje predstavlja najvažniji događaj u kulturi 20. veka, 

Njegove rane etape nije uvek lako pratiti, U jednom trenutku u 
poznom 19. veku masovna migracija u naglo rastuće gradove stvorila je 
i probitačno tržište za popularne predstave i zabavu, kao i one specijali- 
zovane gradske četvrti tome posvećene, koje su takođe bile privlačne za 
boeme i umetnike: Monmartr, Švabing. Sledstveno tome, tradicionalni 
oblici popularne zabave su se modifikovali, preoblikovali i profesionali- 
zovali. stvorivši originalne verzije omiljenih umetničkih ostvarenja. 

Svet elitne kulture ili, bolje rečeno, njegov boemski rub je, naravno, 

bio vrlo svestan sveta popularne pozorišne zabave koja se razvila u takvim 
zabavljačkim četvrtima velikih gradova. Avanturistička mladež, avant 
garde odnosno umetnička boheme, seksualno nekonvencionalni, razuzda- 
ni elementi više klase koji su uvek bili pokrovitelji bokserima, džokejima 
i plesačicama, osećali su se udobno u tom nepriličnom miljeu. Zapravo, u 
Parizu su ovi narodski elementi bili oblikovani u kabaretsku i šou kulturu 
Monmartra, uglavnom zarad publike koja se sastojala od otmenog društva, 
turista i intelektualaca, a postala je besmrtna preko postera i litografija 
svog najvećeg stanovnika, slikara aristokrate, Tuluz-Lotreka. Kultura 
avangardnog buržoaskog plebsa takođe je pokazala znakove razvoja u 
centralnoj Evropi, ali je u Britaniji mjuzikhol, koji je privlačio intelektu- 
alne estete od 80-ih godina 19. veka nadalje, izvorno bio usmeren ka širo- 
koj publici. Divljenje je bilo opravdano. Bioskop je jednu ličnost iz sveta 
zabave britanske sirotinje, Čarlija Čaplina (1889-1977), ubrzo pretvorio 
u sveopšte obožavanog umetnika prve polovine 20. veka. 

Na znatno skromnijem nivou popularne zabave, odnosno zabave 
koju su priređivali siromašni — u gostionici, sali za ples, kafeu u kojem 
se pevalo i bordelu — muzičke inovacije su dosegle međunarodni domet 
krajem veka, šireći se preko granica i okeana, delom kroz turizam i kroz 
muzičku scenu kao medij, uglavnom kroz novu praksu društvenog ple- 
sanja u javnosti. Neke, poput napolitanske canzone, koja je tada u svom 
zlatnom dobu, ostale su ograničenog dometa. Druge su pokazale veću 
snagu ekspanzije, poput andaluzijskog flamenka, oduševljeno prihvaće- 
nog 80-ih godina 19. veka od populističkih španskih intelektualaca, ili 
tanga, proizvoda bordelskih četvrti Buenos Ajresa, koji je dospeo do 
evropskog bedu monde pre 1914. Nijedna od ovih egzotičnih i plebejskih 

tvorevina neće imati takvu trijumfalnu i globalnu budućnost kao muzič- 
ki idiom severnoameričkih crnaca koji je — još jednom preko scene, ko- 
mercijalizovane popularne muzike i društvenih plesova — do 1914. već 
prešao okean. Sve one su se izmešale sa umetnostima plebejskog po- 
lusveta (demi-monde) velikih gradova, povremeno ojačavanog deklasi- 
ranim boemima, i bile slavljene od poklonika (aficionados-a) iz visoke 
klase. Bile su gradski ekvivalent narodne umetnosti koji je sada stvorio 
osnovu komercijalizovane industrije zabave, mada njihov oblik stvara- 
laštva ništa ne duguje svom načinu korišćenja. Ali, iznad svega, one su 
suštinski bile umetnosti koje ništa od sadržaja nisu dugovale buržoaskoj 
kulturi, niti u formi „visoke“ kulture, niti u formi lake zabave srednje 
klase. Naprotiv, one su uskoro odozdo promenile buržoasku kulturu. 
Istinska umetnost tehnološke revolucije, zasnovana na masovnom 
tržištu, u međuvremenu se razvila brzinom koja nije imala paralelu u 
istoriji. Od ovih tehnološko-ekonomskih medija dva su još bila od manjeg 
značaja: mehaničko emitovanje zvuka i štampa. Uticaj fonografa je bio 
sputan cenom neophodnih uređaja koja je u velikoj meri njegovo pose- 
dovanje i dalje ograničavala na one relativno dobro stojeće. Uticaj štam- 
pe je bio ograničen njenim oslanjanjem na staromodnu pisanu reč, Njen 
sadržaj je bio razlomljen na male i samostalne komade na dobrobit sloja 
čitalaca s manje obrazovanja i manje volje za koncentracijom nego što je 
imala postojana elita srednje klase koja čita The Times, Journal des De- 
bats i Neue Freie Prese, ali to je bilo sve. Njene čisto vizuelne inovacije 
— glavni naslovi boldiranim slovima, prelom, komponovanje teksta i sli- 
ka, a posebno isticanje reklama, bile su očigledno revolucionarne, što su 
kubisti prepoznali uklapajući komadiće novina u svoje slike, ali verovat- 
no jedini istinski nov oblik komunikacije koji je štampa oživela bili su 
stripovi, pa čak i rane verzije modernih kaiševa stripova koje su preuze- 
li od popularnih pamfleta i novina velikog formata u obliku pojednostav- 
ljenom iz tehničkih razloga.?!7 Masovna štampa, koja je 90-ih godina 19. 


217 Treba naglasiti ulogu zemalja s jakom demokratskom i popularnom štampom 
i nedostatkom velikog dela javnosti iz srednje klase u evoluciji savremene 
političke karikature. Za važnost Australije pre 1914. u vezi sa ovim, videti: E. J. 
Hobsbawm, „Uvod“, u: Communist Cartoons by „Espoir“ and others (London 
1982), 3. 

veka počela da dostiže tiraže od milion i više primeraka, preobrazila je 
ambijenat štampe, ali ne i njen sadržaj ili odnose — možda zato što su 
ljudi koji su osnivali novine bili verovatno obrazovani, a sigurno bogati 
i stoga osetljivi na vrednosti buržoaske kulture. Osim toga, u načelu nije 
bilo ničeg novog oko novina i periodike. 

S druge strane, bioskop, koji je (na posletku i preko televizije i vi- 
dea) dominirao celokupnom umetnošću 20. veka, bio je potpuna novina, 
kako tehnološki tako i načinom proizvodnje i predstavljanja stvarnosti. 
Ovo je zaista bila prva umetnost koja je mogla postojati samo u industrij- 
skom društvu 20. veka i koja nije imala paralele ili prethodnika u pređaš- 
njim umetnostima — čak ni u fotografiji koja se ne može razmatrati kao 
ništa više od alternative crtanju ili slikarstvu (vidi Doba kapitala, glava 
15, IV). Prvi put u istoriji svog vizuelnog predstavljanja pokret je bio 
oslobođen od neposrednog živog izvođenja. I prvi put u istoriji priča, 
drama ili predstava su bile oslobođene od ograničenja koja su nametnuli 
vreme, prostor i fizička priroda posmatrača, da ne pominjemo prethodna 
ograničenja scenske iluzije. Pokret kamere, promenljivost njene žiže, 
neograničeni delokrug fotografskog trika, a iznad svega sposobnost da 
se traka filma na kojem je sve to snimljeno iseče u odgovarajuće deliće i 
po sopstvenom nahođenju sastavi ili rastavi, sve to je odmah bilo očigled- 
no i odmah iskorišćeno od filmadžija koji su retko imali bilo kakav inte- 
res ili simpatije za avangardne umetnosti. Ipak, nijedna umetnost ne 
predstavlja zahteve, i nenameravani trijumf, potpuno netradicionalnog 
umetničkog modernizma dramatičnije nego film. 

A trijumf filma je bio prilično neuobičajen i besprimeran po svojoj 
brzini i obimu. Pokretne fotografije nisu postale tehnički izvodljive sve do 
negde 1890. Mada su Francuzi bili glavni začetnici prikazivanja ovih po- 
kretnih slika, kratki filmovi su prikazivani, prvo kao vašarska ili vodviljska 
novost, skoro istovremeno u Parizu, Berlinu, Londonu, Briselu i Njujorku, 
1895-1896.?!5 Jedva desetak godina kasnije, bilo je 26 miliona Amerika- 
naca koji su išli da gledaju pokretne slike svake nedelje, najverovatnije u 
8-10.000 malih ,,niklodeona“; drugim rečima, to je približno 20% čitavog 
stanovništva SAD.2!? Što se tiče Evrope, čak i u zaostaloj Italiji tada je 

219 T, Baho (urednik), The American Film Industry (Madison, Wis 1985), 86. 


292 


bilo skoro 500 bioskopa u najvećim gradovima, od toga samo u Milanu 
40.22% Do 1914. američka filmska publika je porasla na skoro 50 milio- 
na.??! Filmovi su sada bili veliki posao. Smišljen je sistem filmskih zvez- 
da (1912. Karl Lemle za Meri Pikford). A filmska industrija je počela da 
naseljava obronke Los Anđelesa koji su već bili na putu da budu njegova 
globalna prestonica. 

Ovo izuzetno dostignuće se zbilo na prvom mestu usled potpunog 
odsustva interesa filmskih pionira za bilo šta izuzev profitabilne zabave za 
masovnu publiku. Oni su stupili u industriju kao šoumeni, ponekad nevaž- 
ni vašarski šoumeni poput prvog filmskog mogula, Šarla Patea (1863— 
1957) u Francuskoj — mada on nije bio tipičan za evropske preduzetnike. 
Mnogo češće su (kao u SAD) to bili siromašni, ali energični jevrejski 
sitni trgovci koji bi sa istom voljom rado prešli na prodaju odeće, rukavi- 
ca, krzna, metalne robe ili mesa, samo da je izgledala podjednako unosno. 
Na proizvodnju filmova su prešli da bi popunili svoje predstave. Bez uste- 
zanja su se usmerili ka najmanje obrazovanima, najmanje intelektualnim, 
najmanje prefinjenim, onima koji su se najmanje usavršavali, a koji su 
punili niklodeone s kojima su oko 1905. počeli Karl Lemle (Universal 
films), Luis B, Majer (Metro-Goldwyn-Mayer), braća Vorner (Warner 
Brothers) i Vilijem Foks (Fox Films). U Naciji (1913) američka populi- 
stička demokratija pozdravila je pobedu nižih staleža pomoću ulaznice od 
5 centi, dok je evropska socijaldemokratija, koja se starala da radnicima 
pruži uzvišene životne vrednosti, odbacila filmove kao skretanje lumpen- 
proleterijata u potrazi za eskapizmom.??? Film se tako razvijao prema 
formulama sigurnih aplauza, isprobavanim i testiranim još od starog Rima. 

Štaviše, film je koristio jednu nepredvidivu, ali apsolutno ključnu 
prednost. Pošto je mogao, do kasnih 20-ih godina 20. veka, da reprodu- 
kuje samo slike, ali ne i reči, bio je prisiljen na tišinu, koju su narušavali 
samo zvuci muzičke pratnje, što je umnožavalo mogućnost zaposlenja za 
drugorazredne instrumentaliste. Oslobođeni od ograničenja Vavilonske 
kule, filmovi su stoga razvili univerzalni jezik koji im je, u stvari, omo- 
gućio da iskoriste svetsko tržište nezavisno od jezika. 


220 G, P. Brunetta, Storm del cinema italiano 1895-1945 (Rome 1979), 44. 

Nema sumnje da su revolucionarne ideje filma kao umetnosti, koje 
su praktično sve razrađene u SAD do 1914, nastale usled njegove potre- 
be da se potencijalno širokoj publici obrati isključivo kroz — tehnički 
manipulativno — oko, već su takođe te ideje, koje su u svojoj odvažnosti 
visoko kultumu avangardu ostavile daleko iza sebe, bile spremno pri- 
hvaćene od masa, jer je ovo bila umetnost koja je promenila sve osim 
svog sadržaja. Ono što je publika videla i volela u filmovima bilo je tač- 
no ono što je zapanjivalo, uzbuđivalo, zabavljalo i pokretalo publiku od 
kada je postojala profesionalna zabava. Paradoksalno, ovde je visoka 
kultura napravila svoj jedini značajan uticaj na američku filmsku indu- 
striju koja je do 1914. bila na putu da osvoji i potpuno zavlada svetskim 
tržištem. 

Za kratko vreme američki vlasnici niklodeona su postali milioneri 
zahvaljujući doseljeničkim i radničkim novčićima od 5 centi, dok su dru- 
gi pozorišni i vodviljski preduzetnici (da ne pominjemo neke niklodeon- 
ske pijačare) sanjali o iskorišćavanju veće kupovne moći i „klase“ česti- 
te porodične publike, a posebno o prihodu od američke „nove žene“ i 
njene dece. (Jer 75% publike u eri niklodeona bili su odrasli muškarci.) 
To je zahtevalo skupe priče i ugled („klasici ekrana“), dok je anarhija 
jeftine američke filmske produkcije bila nevoljna da rizikuje. Ali ovo je 
mogla da se uveze iz pionirske francuske industrije, koja je još vladala 
trećinom svetske proizvodnje, ili od drugih Evropljana. Priznato evrop- 
sko pozorište, sa svojim ustanovljenim srednjeklasnim tržištem, bilo je 
prirodan izvor za ambiciozniju filmsku zabavu, a ako su dramske adap- 
tacije biblijskih priča i sekularnih klasika (Zola, Dima, Dode, Igo) bile 
uspešne, zašto to ne bi bile i filmske adaptacije? Uvoz složenih kostimi- 
ranih produkcija sa slavnim glumcima poput Sare Bernar, ili detaljna 
epska rekvizita, u kojoj su se Italijani specijalizovali, pokazala se komer- 
cijalno uspešnom u poslednjim predratnim godinama. Podstaknuti dra- 
matičnim zaokretom od dokumentarnog filma ka pričama i komedijama, 
koji se izgleda dogodio 1905-1909, američki producenti su se ohrabrili 
da naprave sopstvene filmske romane i epove. To je, zauzvrat, dalo, ina- 
če nezanimljivim i beznačajnim književnim talentima zdrave američke 
loze belih okovratnika, kao što je D. V. Grifit, šansu da pretvore igrani 
film u važnu i originalnu umetničku formu. 

Holivud je bio zasnovan na spoju između niklodeon populizma i 
kulturno i moralno korisne drame i osećanja koje je očekivala podjedna- 
ko velika masa prosečnih Amerikanaca. Njegova snaga i njegova slabost 
je ležala baš u njegovoj odlučnoj usredsređenosti na blagajne masovnog 
tržišta. Snaga je na početku bila prvenstveno privredna. Evropski film se 
odlučivao, ne bez otpora populističkih impresarija“ za obrazovanu publi- 
ku nauštrb neobrazovane. Ko bi inače stvorio slavne filmove nemačke 
UFA-e iz 20-ih godina 20. veka? Za to vreme, američka industrija je 
mogla u potpunosti da iskorišćava masovno tržište zahvaljujući stanov- 
ništvu koje je, na papiru, bilo negde za trećinu veće nego što je tada bilo 
stanovništvo Nemačke. Ovo im je omogučilo da pokriju troškove, zarade 
dovoljno profita kod kuće, pa ostatak sveta osvoje dampinškim cenama. 
Prvi svetski rat je povećao tu odlučujuću prednost i učinio američku po- 
ziciju neospornom. Takođe, bezgranični resursi će Holivudu omogućiti 
da nakon rata pokupuje talente iz celog sveta, posebno one iz centralne 
Evrope. Nije ih uvek upotrebio na odgovarajući način. 

Slabosti Holivuda su bile podjednako očigledne. Stvoren je izuzetan 
medij sa izuzetnim potencijalom, ali je on imao umetnički zanemarljivu 
poruku, barem do 30-ih godina 20. veka. Broj američkih nemih filmova 
koji se još prikazuju ili kojih se čak i obrazovani ljudi mogu prisetiti je 
mali — sa izuzetkom komedija. S obzirom na ogroman broj snimljenih 
filmova, one su činile beznačajni procenat produkcije. Premda se iko 
teško može setiti velike mase B-filmova, njihove vrednosti će biti preto- 
čene u američku visoku politiku poznog 20. veka. 

Ipak, industrijalizovana masovna zabava revolucionalizavala je 
dvadesetovekovnu umetnost, a učinila je to odlučno i nezavisno od avan- 
garde. Pre 1914. umetnost avangarde nije imala udela u filmovima i či- 
nilo se da nije ni zainteresovana da učestvuje u njima, osim jednog kubi- 
ste iz Pariza rođenog u Rusiji koji je rekao da je 1913.225 razmišljao o 


* „Našoj industriji, koja je napredovala u smislu izuzetne privlačnosti, potrebna 
je podrška svih društvenih klasa. Ona ne sme da postane miljenik samo bolje- 
stojećih klasa koje mogu da daju za bioskop koliko i za pozorište.“ — Vita Ci- 


nematografica (1914) 
223 Luigi Chianni, „Cinematography“, Encyclopedia of World Art (New York, 


London, Toronto 1960), III, 626 

apstraktnoj filmskoj sekvenci. Medij su shvatili ozbiljno sredinom rata, 
kada je on bio skoro već zreo, Tipičan oblik avangardnog šou biznisa pre 
1914, bio je ruski balet, za koji je veliki ruski impresario Serž Đagiljev 
mobilisao najrevolucionarnije i najegzotičnije kompozitore i slikare. Ali 
ruski balet je bio usmeren ka eliti dobrostojećih, odnosno ka kulturnim 
snobovima plemenitog porekla, isto tako odlučno kao što su se američki 
filmski producenti usmerili na najniži dozvoljeni zajednički sadržalac 
čovečanstva. 

Tako se „moderna“, istinski „savremena“ umetnost ovog veka neo- 
čekivano razvila, neopažena od čuvara kulturnih vrednosti, brzinom koja 
se i očekivala od prave kulturne revolucije, Ali ona više nije bila, i nije ni 
mogla da bude, umetnost buržoaskog sveta i buržoaskog veka osim u 
jednom ključnom pogledu: bila je duboko kapitalistička. Je li to uopšte 
bila „kultura“ u buržoaskom smislu? Skoro je sigurno da bi 1914. većina 
obrazovanih osoba mislila da nije. Ipak, ovaj nov i revolucionaran medij 
masa je bio mnogo snažniji nego elitna kultura čija potraga za novim na- 
činom verbalizovanja sveta ispunjava većinu istorija umetnosti 20. veka. 

Tek nekoliko ličnosti, u svojim konvencionalnim i revolucionarnim 
verzijama, očiglednije predstavlja staru tradiciju od dvojice kompozitora 
iz predratnog Beča: Erih Volfgang Korngold, čudo od deteta mediokri- 
tetske muzičke scene već je otpočeo sa simfonijama, operama i ostalim 
stvarima; i Arnold Šenberg. Prvi je završio život kao vrlo uspešni kom- 
pozitor muzike za holivudske igrane filmove i muzički supervizor u Vor- 
ner Bradersu. Drugi, nakon revolucionarizovanja devetnaestovekovne 
klasične muzike, završio je život u istom gradu, još nije imao publike, ali 
je bio uvažavan i potpomagan od bolje prilagođenih i beskrajno imućni- 
jih muzičara koji su zaradili novac u filmskoj industriji tako što nisu 
primenjivali ono što su od njega naučili. 

Umetnost 20. veka je tako revolucionarizovana, ali to nisu izveli 
oni koji su sebi postavili taj zadatak. U tom pogledu dramatično su se 
razlikovali od nauke. 

Glava 10 
PODRIVENE POUZDANOSTI: NAUKE 


Od kog je materijala univerzum sastavljen? Etra, materije i energije. 
Semjuel Leng, 1885.224 


Postoji opšta saglasnost da je tokom poslednjih 50 godina došlo do 

velikog napreika u našem znanju o temeljnim zakonima nasleđivanja. U stvari, 
može se otvoreno reči da je u tom pogledu na ovom polju saznanja više posti- 
gnuto u ovom periodu nego u čitavoj prethodnoj istoriji. 

Rejmond Perl, 1913.225 


Vreme i prostor su, zbog teorije relativiteta u fizici, prestali da budu deo 
osnovnih činjenica o svetu, i sada su prihvaćeni kao njegovo ustrojstvo, 
Bertrand Rasel, 1914.226 


Postoje vremena kada se čitav čovekov način poimanja i ustrojstva 
sveta promeni za sasvim kratko vreme, decenije koje su prethodile Prvom 
svetskom ratu bile su takve. Ovu promenu je do sada shvatao, ili makar 
posmatrao, relativno ograničen broj muškaraca i žena iz nekoliko zema- 
lja, a ponekad, čak i unutar preobraženih polja intelektualne i stvaralačke 
aktivnosti, samo manjine. Naravno da sva ta polja nisu na isti način shva- 
tala ovu promenu, niti su na isti način bila preobražena. Celovitije istra- 
živanje će morati da pravi razliku između polja u kojima su ljudi bili 
svesni da je pre u pitanju linearni napredak nego preobražaj (kao u me- 
dicinskim naukama) i onih koja su bila revolucionarizovana (kao što je 


224 Laing, op cit, 51. 
225 Raymond Pearl, Modes of Research in Genetics (New York 1915), 159. Ovaj 


deo je preuzet iz predavanja 1913. 
226 Bertrand Russell, Our Knowledge of the External World as a Field for Scien- 


tific Method in Philosophy (London 1952), 109. 

fizika); između revolucionarizovanih starih nauka i nauka koje su, pošto 
su rođene u ovom periodu (poput genetike), same stvorile inovacije; iz- 
među naučnih teorija preodređenih da budu osnova novog konsenzusa ili 
ortodoksije, i drugih koje su ostale na marginama svoje naučne discipli- 
ne, poput psihonalize. Takođe će morati da razlikuje prihvaćene teorije 
koje su osporavane, ali su, poput darvinizma, ušpešno uspostavljene u 
više-manje promenjenom obliku, i drugih delova intelektualnog nasleđa 
19. veka koje je iščezlo, osim iz manje naprednih udžbenika, poput onih 
iz fizike lorda Kelvina, I naravno, mora da pravi razliku između prirodnih 
nauka i društvenih, koje su se, kao tradicionalna polja učenosti humani- 
stičkih nauka, sve više udaljavale od ovih prvih — stvarajući sve širi jaz 
u kome je, tako je bar izgledalo, nestajao veliki deo onoga što je 19. vek 
smatrao „filozofijom“. Mada, kako god iskazali opšti zaključak, on osta- 
je tačan. Intelektualni pejsaž u kome su se pomaljali vrhovi koji se zovu 
Plank, Ajnštajn i Frojd, da ne pominjemo Šenberga i Pikasa, bio je jasno 
i temeljno različit od onoga kako su ga inteligentni posmatrači poimali, 
recimo, 1870. 

Promena se odvijala u dva vida. Intelektualno, ona je značila kraj ra- 
zumevanja sveta kroz sliku arhitekte ili inženjera: građevine koja još nije 
nezavršena, ali čije dovršenje neće još dugo biti odlagano; građevine zasno- 
vane na „činjenicama“, koja je opstala u čvrstom okviru uzroka koji deter- 
minišu posledice i „zakone prirode“ i izgrađena pouzdanim alatom razuma 
i naučnog metoda; konstrukcija intelekta, ali onog koji je takođe izrazio, još 
približnije i preciznije, objektivnu realnost kosmosa. U svesti pobedničkog 
buržoaskog sveta džinovski statični mehanizam kosmosa nasleđen od 17. 
veka, ali sada proširen na nova polja, stvorio je ne samo postojanost i pred- 
vidljivost već i promenu. Stvorio je evoluciju (koja se lako može identifi- 
kovati sa sekularnim „napretkom“, barem u ljudskim odnosima). Taj model 
kosmosa i način na koji ga je ljudski um poimao sada se raspao. 

Ali ovaj slom je imao presudan psihološki aspekt. Intelektualna kon- 
strukcija buržoaskog sveta uklonila je drevne sile religije iz analize kosmo- 

sa u kome natprirodno i čudotvorno nije moglo da ima ulogu, i ostavila je 
malo analitičkog mesta za osećanja, sem kao plod prirodnih zakona. Ipak, 
s marginalnim izuzecima, intelektualni univerzum pokazuje da se uklapa 
i u intuitivno ljudsko shvatanje materijalnog sveta (sa ,čulnim opažajem“) 
i sa intuitivnim ili barem starovremenskim konceptima delovanja ljudskog 

zaključivanja. Mada je još bilo moguće misliti o fizici i hemiji na osnovu 
mehaničkih modela (,,bilijarska kugla — atom“)." Ali novo konstruisanje 
kosmosa sve više je osećalo obavezu da izbaci intuiciju i „zdrav razum“. 
Na određen način „priroda“ je postala manje , prirodna“ i sve više neshvat- 
ljiva. I zaista, mada svi mi danas živimo pored tehnologije i s tehnologijom, 
koja se oslanja na novu naučnu revoluciju, u svetu čiji je izgled ona i pro- 
menila, i u kome govor obrazovanih laika odražava njene zamisli i njen 
rečnik, daleko od toga da je jasno, čak i danas, u kom je obimu misao laič- 
ke javnosti apsorbovala ovu revoluciju. Može se reći da ju je u većoj meri 
apsorbovala egzistencijalno nego intelektualno. 
Proces rastavljanja nauke i intuicije možda može da bude ilustrovan 
graničnim matematičkim primerom. U jednom trenutku, sredinom 19. 
veka, napredak matematičke misli počeo je da dovodi do rezultata (što je i 
ranije činio — vidi Doba revolucije) koji su ne samo suprotstavljeni stvar- 
nom svetu kako ga poimaju čula, poput ne-euklidovske geometrije, već 
rezultate koji su se pokazali šokantnim čak i za matematičare, koji su utv- 
dili, kao veliki Georg Kantor, da „je vois mais ne le crois pas“ („vidim ali 
ne verujem“).?27 Počelo je ono što Burbaki naziva ,,patologijom matema- 
tike“,?2 U geometriji, jednoj od dve promenljive granice devetnaesto- 
vekovne matematike, pojavljuju se sve vrste dotad nezamislivih fenomena, 
poput krivulja bez tangenti. Ali najdramatičniji i „nemoguć“ događaj je 
verovatno bilo istraživanje beskrajnih magnituda Georga Kantora, koji je 
stvorio svet u kome intuitivni koncept „većeg“ i „manjeg“ nije više primen- 
ljiv, a pravila aritmetike nisu više davala očekivane rezultate. To je bio 
uzbudljiv napredak, novi matematički „raj“, da upotrebimo Hilbertovu 
frazu, iz koga je avant garde matematičara odbila da bude izbačena. 
Jedno rešenje — koje je kasnije sledila većina matematičara — bilo 
je da se matematika oslobodi od bilo kakvog slaganja sa stvarnim svetom, 


"Igrom slučaja, atom, koji će uskoro biti razbijen na manje delove, nakon 
razdoblja relativnog zanemarivanja vratiće se u ovom periodu u fiziku kao 
osnovni sastavni deo. 

227 Carl Boyer, A History of Mathematics (New York 1968), 82. 

228 Bourbaki, Elements d'histoire des mathématiques (Paris 1960), 27. Grupa 
matematičara koja se pojavljuju pod ovim imenom bila je zainteresovana za 
istoriju svog predmeta pre svega u odnosu na sopstveni rad. 

i pretvori u razrađivanje postulata, bilo kojih postulata, što zahteva samo 
da budu precizno određeni i povezani nužnošću da ne budu protivrečni. 
Matematika je odsada bila zasnovana na strogom prekidu verovanja u 
bilo šta osim pravila igre. Po rečima Bertranda Rasela — čoveka koji je 
najviše doprineo promišljanju o temeljima matematike koji su se sada 
pomerili ka centru scene, verovatno prvi put u istoriji — matematika je 
bila predmet u kome niko nije znao o čemu govori, odnosno da li je ono 
što govori tačno.” Njeni temelji su bili preformulisani strogim izbaci- 
vanjem svakog poziva na intuiciju. 

Ovo je nametnulo ogromne psihološke teškoće, baš kao i neke inte- 
lektualne. Odnos matematike prema stvarnom svetu je bio nesporan, iako 
je, sa stanovišta matematičkih formalista, to bilo nevažno. U 20. veku 
„najčistija“ matematika je, iznova, našla određenu podudarnost u stvar- 
nom svetu i odista služila da objasni ovaj svet, ili da njime vlada tehnološ- 
kim sredstvima. Čak je i G. H. Hardi, teorijski matematičar koji se speci- 
jalizovao u teoriji brojeva — a uzgred i tvorac sjajnog dela autobiografske 
introspekcije — čovek koji je ponosno tvrdio da ništa što je uradio nema 
praktičnu primenu, doprineo teoremom koja je u temelju moderne popu- 
lacione genetike (takozvani Hardi-Vajnbergov zakon). Kakva je bila pri- 
roda odnosa između matematičke igre i strukture stvarnog sveta koji joj 
odgovara? Možda to ništa nije značilo matematičarima za njihovu mate- 
matičku sposobnost, ali, zapravo, izgleda da su čak i mnogi od formalista 
poput velikog Hilberta (1862-1943) verovali u objektivnu matematičku 
istinu, tj. da nije bilo nevažno šta su matematičari mislili o „prirodi“ ma- 
tematičkih entiteta kojima su baratali ili „istinama“ o svojim teoremama. 
Čitava škola „intuicionista“ koju je predvideo Anri Poenkare (1854-1912), 
a od 1907. vodio Holanđanin L. E, J. Brauer (1881-1966), sa ogorčenjem 

je odbacivala formalizam, ako je potrebno i po cenu napuštanja onih po- 
beda matematičkog umovanja čiji su doslovce neverovatni rezultati vodi- 
li do ponovnog razmatranja osnova matematike, a posebno Kantorovog 
rada na teoriji skupova, iznešenog, nasuprot raspaljenom protivljenju ne- 
kih, 70-ih godina 19. veka. Strast koju je ova bitka izazvala u stratosferi 
čiste misli ukazuje na dubinu intelektualne i psihološke krize koja je do- 
vela do kraha starih veza između matematike i poimanja sveta. 


29 Boyer, op cil, 649. 

Štaviše, promišljanje samih temelja matematike je bilo daleko od 
neproblematičnog, jer je pokušaj da se zasnuje na strogim definicijama i 
untrašnjim neprotivrečnostima (koje su takođe poticale razvoj matema- 
tičke logike) upao u teškoće koje su period između 1900. i 1930. pretvo- 
rile „u veliku krizu temelja“ (Burbaki).?3" Nemilosrdno isključenje same 
intuicije je bilo moguće samo sa određenim sužavanjem matematičkog 
obzorja. Iza tog obzorja ležali su paradoksi koje su matematičari i mate- 
matičari logičari sada otkrili — Bertrand Rasel je formulisao nekoliko na 
samom početku 20. veka — što je izazvalo najtemeljnije teškoće.“ Napo- 
kon je (1931) austrijski matematičar Kurt Gedel dokazao da za određene 
temeljne svrhe kontradikcija uopšte ne može biti eliminisana: ne možemo 
dokazati da su aritmetički aksiomi nepromenljivi ograničenim brojem 
koraka koji ne vode u kontradikciju. Doduše, do tada su se matematičari 
navikli da žive s nepouzdanošću svog predmeta. Generacije 90-ih godina 
19. i početka 20. veka još su bile daleko od toga da se pomire s tim. 

Osim za nekolicinu ljudi, kriza matematike je mogla da prođe neopa- 
žena. Mnogo veći skup naučnika, kao i verovatno najobrazovaniji ljudi, 
uvučeni su u krizu, čiji početak se prilično precizno može datirati u 1895, 
galilejevskog ili njutnovskog sveta fizike koji je zamenjen ajnštajnovskim 
svetom relativiteta. To je naišlo na manji otpor u svetu fizičara nego mate- 
matička revolucija, verovatno zato što još nije otkriveno da u sebi sadrži 

izazove uvreženim verovanjima u pouzdanost i zakone prirode. Do toga je 
došlo tek u 20-im godinama 20. veka, S druge strane, suočio se sa ogromnim 
otporom od strane laika. Doduše, još 1913, učeni i nipošto neozbiljni ne- 
mački autor četvorotomne istorije i pregleda nauke (koji, doduše, nije ni 
pomenuo Planka — osim kao epistomologa — niti Ajnštajna, Dž. Dž. Tompso- 
na, niti popriličan broj onih koje bi sada teško bili zaobiđeni) poricao je da 


230 Bourbaki, 43. N 

* Jednostavan primer (Beri i Rasel) je iskaz da je „klasa celih brojeva čija se de- 
finicija može izraziti u manje od 16 reči ograničena", Nemoguće je bez protiv- 
rečnosti odrediti ceo broj kao „najmanji celi broj koji se nemože definisati u 
manje od šestnaest reči“ pošto ova druga definicija sadrži sama 10 reči. Naj- 
fundamentalniji od ovih paradoksa je ,Raselov paradoks“ koji postavlja pitanje 
da li je skup svih skupova koji nisu svoji članovi sam svoj član. Ovo je analogno 
antičkom paradoksu grčkog filozofa Zenona o tome da li možemo verovati 
Krićaninu koji kaže: ,,Svi Krićani su lažovi.“ 

se bilo šta posebno revolucionarno desilo u nauci: „Obeležje predrasude je 
kada se nauka predstavlja kao da su njeni temelji postali nestabilni, naša era 
se mora latiti njene rekonstrukcije. "3! Kao što znamo, moderna fizika je 
još tako daleka za većinu laika, čak i za one koji su pokušavali da prate 
često blistave pokušaje da im se objasni, a koji su se umnožili nakon Prvog 
svetskog rata, kao što su za većinu hrišćanskih vernika bili previsoki dome- 
ti sholastičke teologije u četrnaestovekovnoj Evropi. Ideolozi na levici su 
odbacivali relativnost kao nespojivu s njihovom idejom nauke, a oni na 
desnici su je osuđivali kao jevrejsku. Ukratko, nauka je od sada postala ne 
samo nešto što tek nekoliko ljudi može da razume već nešto što mnogi nisu 
odobravali, dok su sve više shvatali da od toga zavise. 

Šok za iskustvo, zdrav razum i usvojene predstave o svemiru vero- 
vatno bi se najbolje mogle ilustrovati problemom ,,svetlonosnog etra“, 
danas skoro zaboravljenog kao što je to i filogiston, kojim je, u 18. veku, 
pre revolucije u hemiji, objašnjavano sagorevanje. Nije bilo dokaza da 
postoji etar, rastegljiv, krut, nestišljiv i gladak, nešto za šta se verovalo 
da ispunjava svemir, ali što treba da postoji u slici sveta koja je, u suštini, 
bila mehanička i isključivala bilo kakvo takozvano ,,dejstvo na daljinu“, 
uglavnom jer je devetnaestovekovna fizika bila puna talasa, počev od 
onih svetlosnih (čija će se stvarna brzina utvrditi prvi put) i umnožena 
napretkom istraživanja elektromagnetizma za koji se činilo, nakon Mak- 
svela, da uključuje svetlosne talase, Ali u mehanički zamišljenom fizič- 
kom svemiru talasi su morali da budu talasi u nečemu, baš kao što su 
morski talasi bili talasi u vodi. Kao što je talasno kretanje postalo još 
važnije za fizičku sliku sveta (da citiramo nipošto naivne savremenike), 
„etar je otkriven u ovom veku, u smislu da su svi poznati dokazi o njego- 
vom postojanju sakupljeni u ovoj epohi“.232 Ukratko, to je bilo izmišlje- 
no zato što, kako su svi , fizičari od autoriteta“ smatrali (s vrlo retkim 
disidentima poput Hajnriha Herca (1857-1894) pronalazača radio talasa 
i Ernsta Maha (1836-1916), najpoznatijeg kao filozofa nauke) da ,,ne 
treba ništa da znamo o svetlu, toplotnom zračenju, o elektricitetu ili mag- 
netizmu; bez njega verovatno ne bi bilo takve stvari kao što je gravitaci- 


231 F, Dannemann, Die Naturwissenschafien in ihrer Entwicklung und ihrem 

ja“? pošto je mehanička slika sveta takođe zahtevala da istakne svoju 
snagu kroz neki materijalni medijum. 

Ali ako je postojao, morao je imati mehanička svojstva, bez obzira 

na to da li su bila razrađena na osnovu novih elektromagnetnih pojmova. 
Ovo je iznedrilo značajne teškoće pošto su fizičari (nakon Faradeja i Mak- 
svela) koristili dve idejne postavke koje nisu bile lake za spajanje, zapravo 
su težile da se razilaze: fizika diskretnih čestica („materije“) i fizika „polja“ 
na kontinuumu. Najjednostavnijom se činila pretpostavka — teoriju je ra- 
zradio H, A. Lorenc, jedan od istaknutih holandskih naučnika koji su uči- 
nili ovaj period zlatnim dobom holandske nauke, uporediv sa 17. vekom 
— da je etar stacionaran u odnosu na materiju u kretanju. Ali sada je to 
moglo da bude i testirano, a dva Amerikanca, A. A. Majkelson (1852-1931) 
i E. V. Morli (1838-1923) pokušali su to i da urade 1887. u slavnom i ma- 
štovitom eksperimentu koji je doveo do, činilo se, potpuno neobjašnjivog 
rezultata. Toliko neobjašnjivog i toliko nespojivog s duboko ukorenjenim 
verovanjima da je bio periodično ponavljan sa svom mogućom obazrivošću 
do 20-ih godina 20. veka: uvek sa istim rezultatom, 

Koja je brzina kretanja Zemlje kroz stacionarni etar? Zrak svetlosti je 
bio podeljen na dva dela, koji su putovali tamo-amo duž dve jednake staze, 
pod međusobnim pravim uglom, a onda se ponovo sjedinjavali. Ako je zem- 
lja putovala kroz etar u pravcu jednog od zraka, kretanje uređaja tokom 
putovanja svetla treba da učini putanje zraka nejednakim. Ovo se moglo 
utvrditi, Ali nije. Činilo se da se etar, šta god bio, kretao sa Zemljom, ili ve- 
rovatno sa svim drugim što je mereno. Izgledalo je da etar uopšte nije imao 
fizičke karakteristike ili da je bio van bilo kakve forme materijalnog shvata- 
nja. Alternativa je bila da se napusti ustanovljena naučna slika svemira. 

Čitaoce upoznate sa istorijom nauke neće iznenaditi da je Lorenc više 
voleo teoriju nego činjenice i stoga je pokušao da racionalizuje Majkel- 
son-Morlijev eksperiment i da na ovaj način sačuva etar koji je smatran 


„uporištem moderne fizike“,2* izuzetnim delom teorijske akrobatike koja 


ga je pretvorila u „Jovana Krstitelja relativiteta“.255 Pretpostavimo da vre- 
me i prostor mogu da budu neznatno razdvojeni, tako da se može isposta- 
viti da je telo kraće kada je okrenuto u pravcu kretanja ili kad bi bilo u 

mirovanju ili okrenuto dijagonalno. Tada bi skraćenje Majkelson-Morlije- 
vog uređaja moglo sakriti postojanost etra. Ova pretpostavka, objašnjava- 
no je, zaista je blizu Ajnštajnove teorije relativiteta (1905), ali glavna stvar 
kod Lorenca i njegovih savremenika je da su oni razbili ljušturu tradicional- 
ne fizike u očajničkom pokušaju da je održe netaknutom, dok je Ajnštajn, 
koji je bio dete kada su Majkelson i Morli došli do svog iznenađujućeg 
zaključka, bio spreman da napusti stara uverenja. Apsolutno kretanje nije 
postojalo. Nije bilo etra, odnosno ako ga je i bilo, on nije bio važan za fizi- 
čare, Na ovaj ili onaj način stari poredak u fizici je bio osuđen na propast. 

Dva zaključka se mogu izvući iz ove poučne epizode. Prvi, koji se 
uklapa u racionalistički ideal koji su nauka i njeni istoričari nasledili od 
19. veka, da su činjenice jače nego teorije. S obzirom na razvoj elektro- 
magnetizma, otkriće novih vrsta zračenja — radio talasa (Herc, 1883), iks 
zraka (Rentgen, 1895), radioaktivnosti (Bekerel, 1896), s obzirom na 
potrebu da se ortodoksna teorija sve više rasteže u zanimljive oblike, s 
obzirom na Majkelson-Morlijev eksperiment, pre ili kasnije teorija će 
morati da bude izmenjena da bi bila usklađena sa činjenicama. Nije izne- 
nađujuće da se ovo nije desilo odmah, ali se desilo dovoljno brzo: pro- 
mena se može datirati otprilike u deceniju 1895-1905. 

Drugi zaključak je potpuno suprotan. Pogled na svet fizike koji se 
raspao 1895-1905, bio je zasnovan ne samo na činjenicama već na a pri- 
ori pretpostavkama o svemiru, zasnovanim delimično na sedamnaesto- 
vekovnom mehaničkom modelu, delimično na još davnijoj intuiciji čulnog 
iskustva i logici. Nikada nije bilo neke veće suštinske teškoće oko prime- 
ne relativnosti na elektrodinamiku ili nešto drugo, kao što je na klasičnu 
mehaniku koja je uzimana zdravo za gotovo još od Galileja. Sve što fizika 
može da kaže o dva sistema unutar kojih se na svakog od njih primenjuju 
Njutnovi zakoni (na primer, dva voza) je da se oni kreću jedan u odnosu 
na drugi, ali ne da je jedan u bilo kom apsolutnom smislu „u mirovanju“, 
Etar je bio smišljen jer je prihvaćeni mehanički model svemira zahtevao 
nešto tako, i zato što se činilo intuitivno nezamislivo da u nekom smislu 
nije bilo razlike između apsolutnog kretanja i apsolutnog mirovanja negde, 
Nakon što je smišljen, on je onemogućio proširivanje relativnosti na elek- 
trodinamiku ili na zakone fizike uopšte, Ukratko, ono što je revoluciju u 
fizici učinilo toliko revolucionarnom nije bilo otkriće novih činjenica, 

mada se to sigurno desilo, već nevoljnost fizičara da razmatraju njihove 
paradigme. Kao i obično, nije sofisticirana inteligencija bila ta koja je bila 
spremna da shvati da je car go; oni su provodili vreme izmišljajući teorije 
da objasne zašto je carevo ruho i blistavo i nevidljivo. 

Danas su oba zaključka tačna, ali je ovaj drugi istoričarima mnogo 
korisniji nego prvi, jer prvi, u stvari, ne objašnjava na odgovarajući način 
kako je došlo do revolucije u fizici. Stare paradigme obično ne sprečava- 
ju, ani tada nisu, napredak istraživanja odnosno oblikovanje teorija koje 
su očito bile i istrajne što se tiče činjenica i intelektualno plodne. One su 
samo stvorile ono što se (poput slučaja etera) retrospektivno može sma- 
trati nepotrebnim i neopravdano komplikovanim teorijama. Suprotno 
tome, revolucionari u fizici — koji su uglavnom pripadali toj „teorijskoj 
fizici“ koja jedva da je bila priznata kao zasebno polje, smeštena negde 
između matematike i laboratorijskih aparata — prosto nisu bili temeljno 
motivisani bilo kakvom željom da raščiste protivrečnosti između opaža- 
nja i teorije. Oni su išli svojim putem, ponekad podstaknuti čisto filozof- 
skim ili čak metafizičkim preokupacijama, poput Plankovog traganja za 
„apsolutnim“, koje su ih odvele u fiziku uprkos saveta njihovih učitelja 
koji su bili ubeđeni da je u toj nauci ostalo još samo malo kutaka koji 
treba da budu sređeni, i to u delovima fizike koje su drugi smatrali neza- 
nimljivim.25* U kratkoj autobiografskoj crtici koju je u svom poznom 

dobu zabeležio Maks Plank, čija je kvantna teorija (najavljena 1900) 
označila prvi javni prodor nove fizike, najviše iznenađuje osećaj izolaci- 
je, nerazumevanja, skroro neuspeha, koji ga očigledno nikad nije napu- 
stio. Naposletku, svega nekoliko fizičara je doživelo više počasti u svojoj 
zemlji ina međunarodnoj sceni nego što je on za svog života, Mnogo toga 
je očito bilo rezultat 25 godina, počev s njegovom disertacijom iz 1875, 
tokom kojih je mladi Plank uzaludno pokušavao da svoje uvažene pret- 
postavljene — uključujući ljude koje će na kraju preobratiti — ubedi da 
shvate, da odgovore na rad, čak i da ga pročitaju kada im ga je dostavio: 
rad u čiju uverljivost, po njegovom mišljenju, nije bilo moguće posum- 
njati. Osvrćemo se u prošlost i vidimo naučnike koji prepoznaju ključne 
nerešene probleme u svom polju 1 lačaju se njihovog rešavanja, neki idu 
pravom stazom, većina pogrešnom, Međutim, kao što su nas podsetili 

istoričari nauke, ili barem Tomas Kun (1962), to nije način na koji nauč- 
ne revolucije dejstvuju. 

Šta onda objašnjava preobražaj matematike i fizike u ovom perio- 
du? Za istoričara ovo je ključno pitanje. Štaviše, za istoričara koji se ne 
usredsređuje samo na specijalizovane rasprave među teoretičarima, pita- 
nje nije samo promena u naučnoj slici svemira, već odnos ovih promena 
prema ostalom što se dešavalo u tom periodu. Intelektualni procesi nisu 
nezavisni. Kakva god da je priroda odnosa između nauke i društva u koje 
je uklopljena, i posebne istorijske okolnosti u kojima se to dogodilo, 
postoji takav odnos. Problemi koje naučnici prepoznaju, metodi koje 
koriste, tipovi teorija koje smatraju za, opšte uzev, zadovoljavajuće ili 
delimično odgovarajuće, ideje i modeli koje koriste u njihovom rešava- 
nju, pripadaju onim muškarcima i ženama čiji je život, čak i danas, samo 
delimično ograničen na laboratoriju ili radnu sobu. 

Neki od ovih odnosa su jednostavni do tačke sirovosti. Suštinski deo 
podsticaja za razvoj bakteriologije i imunologije rezultat je delovanja 
imperijalizma, budući da su carstva davala snažan podstrek pobedi nad 
tropskim bolestima, poput malarije i žute groznice, koje su sputavale ak- 
tivnosti belih ljudi u kolonijalnim oblastima.237 Prema tome, postoji ne- 
posredna veza između Džozefa Čembrlena i (ser) Ronalda Rosa, dobitni- 
ka Nobelove nagrade za medicinu 1902. godine. Nacionalizam je igrao 
ulogu koja je bila daleko od zanemarljive. Nemačke vlasti, koje su bile 
nestrpljive da dostignu ono što su smatrale za preteranu prednost francu- 
skih istraživanja sifilisa, 1906. su požurivale Vasermana čiji je test na si- 
filis omogućio podsticaj razvoju serologije.238 Premda ne bi bilo mudro 
zanemariti takve neposredne veze između nauke i društva, bilo u formi 
finansijske podrške i pritiska vlade ili poslovnih krugova, ili u manje tri- 
vijalnom obliku naučničkog rada podstaknutog, ili nastalog, praktičnim 
napretkom ili njegovim tehničkim zahtevima, ni ovi odnosi nisu mogli biti 
zadovoljavajuće analizirani u takvim uslovima, ponajmanje u periodu od 
1873. do 1914. S jedne strane, odnosi između nauke i praktične primene 
su bili daleko od bliskih, ako izuzmemo hemiju i medicinu. Tako su se u 
Nemačkoj 80-ih i 90-ih godina 19. veka — nekoliko zemalja je ozbiljnije 

shvatilo praktične implikacije nauke — tehničke akademije (Technische 
Hochschulen) su se žalile da se njihovi matematičari nisu ograničili na 
podučavanje matematike koja je potrebna samo građevincima, a profeso- 
ri građevine su se 1897. ovim matematičarima suprotstavili u otvorenoj 
bici. Doduše, većina nemačkih inženjera, premda se nadahnula američkim 
napretkom u pokretanju tehnoloških laboratorija 90-ih godina 19. veka, 
nije bila u bliskom dodiru sa savremenom naukom, Nasuprot tome, indu- 
strija se žalila da univerziteti nisu zainteresovani za njene probleme i da 
rade na svojim istraživanjima — mada i to sporo rade. Krup (koji nije doz- 
voljavao svom sinu da pohađa tehničku akademiju sve do 1882) nije po- 
kazivao interes za fiziku, za razliku od hemije, sve do sredine 90-ih godi- 
na 19. veka.25% Ukratko, univerziteti, tehničke akademije, industrija i 
vlada su bili daleko od usklađivanja svojih interesa i postignuća. Istini za 
volju, nastaju istraživačke inistitucije pod pokroviteljstvom vlade, ali jed- 
va da su išta napredovale: Institut Kajzer Vilhelm (danas Institut Maks 
Plank) koji je finansirao i usklađivao osnovna istraživanja, nije osnovan 
sve do 1911, mada je imao privatno finansirane prethodnike. Štaviše, iako 
su vlade nesumnjivo počinjale da poručuju i podstiču istraživanja koja su 
smatrala značajnim, još teško da možemo pričati o vladi kao glavnoj sna- 
zi koja podstiče temeljna istraživanja išta više nego industrija, smogućim 
izuzetkom Belovih laboratorija. Štaviše, jedina nauka u ovo vreme, pored 
medicine, u kojoj su čista istraživanja i njihova praktična primena bili 
odgovarajuće objedinjeni bila je hemija, koja svakako nije prolazila kroz 
temeljite ili revolucionarne promene tokom ovog perioda. 

Ove naučne promene ne bi bile moguće osim kod tehničkih dosti- 
gnuća u industriji, poput onih koja su učinila elektricitet slobodno dostup- 
nim, obezbedila odgovarajuće vakuum pumpe i precizne merne instru- 
mente. Ali neophodni element bilo kog objašnjavanja nije sam po sebi 
dovoljno objašnjenje. Moramo gledati dalje. Možemo li razumeti krizu 
tradicionalne nauke analiziranjem društvenih i političkih preokupacija 
naučnika? 

One su očigledno prevladavale u društvenim naukama; a čak i u 
onim prirodnim naukama koje su izgledale neposredno važne za društvo 

i njegove interese, društveni i politički element je često bio odlučujući. U 
ovom periodu ovo je očito bio slučaj sa onim poljima biologije koja su se 
neposredno ticala čoveka kao društvenog bića i svim onim što je moglo 
da bude povezano s konceptom „evolucije“ i sve politizovanijim imenom 
Čarlsa Darvina. I jedno i drugo je nosilo snažan ideološki naboj. Kroz 
formu rasizma, čija centralna uloga u 19. veku ne može biti prenaglašena, 
biologija je bila od suštinske važnosti za teorijski egalitarnu buržoasku 
ideologiju, pošto je krivicu za vidljive ljudske nejednakosti prenela s druš- 
tva na „prirodu“ (vidi Doba kapitala, glava 14, II). Siromašni su siromaš- 
ni jer su rođeni inferiorni. Stoga biologija nije samo potencijalno nauka 
političke desnice, već nauka onih koji su sumnjali u nauku, razum i napre- 
dak. Samo nekolicina mislilaca je bila sumnjičavija prema istinama sredi- 
ne 19. veka, uključujući i one naučne, od filozofa Fridriha Ničea. Iako 
njegovi spisi, a posebno njegovo najambicioznije delo Volja za moć, ® 
mogu da se čitaju kao varijanta socijalnog darvinizma, rasprava vođena 
jezikom „prirodne selekcije“, u ovom slučaju selekcije predodređene da 
stvori novu rasu ,,nadljudi“ koji će vladati slabijim ljudima, kao što čovek 
gospodari u prirodi i iskorišćava životinjski svet. A veze između biologije 
i ideologije su, u stvari, delimično očite u uzajamnom delovanju ,,eugeni- 
ke“ i nove nauke „genetike“, koja je nastala, zapravo, oko 1900, a ime je 
joj je, nedugo zatim (1905), dao Vilijem Bejtson. 

Eugenika, koja je bila program primene selektivnih tehnika uzgoja, 
poznatih u agrokulturi i uzgoju stoke na ljude, daleki je prethodnik genetike. 
Ime datira iz 1883. U suštini, to je bio politički pokret, pretežno ograničen 
na pripadnike buržoazije ili srednje klase koji je zahtevao od vlasti program 
pozitivne ili negativne akcije u cilju poboljšanja genetičkog stanja ljudske 
rase. Ekstremni eugenisti su verovali da se stanje ljudi i društva može po- 
praviti samo genetičkim poboljšanjem ljudske rase — koncentrisanjem na 
ohrabrivanje vrednih ljudskih vrsta (obično poistovećenih s buržoazijom ili 
odgovarajućom nijansiranom rasom, kakva je ,,nordijska“) i eliminisanjem 
nepoželjnih vrsta (obično poistovećenih sa siromašnima, kolonizovanima 
ili neomiljenim strancima). Manje ekstremni eugenisti su ostavili određeno 
područje za socijalne reforme, obrazovanje i opšte promene okoline. Dok 
je eugenika pod Hitlerom mogla da postane fašistička i rasistička pseudo- 

nauka koja se pretvorila u nameran genocid, pre 1914. teško da je mogla da 
bude izričito poistovećena s bilo kojom oblašću politike srednje klase više 
nego bilo koja popularna teorija rasa u kojoj je ona bila implicitno sadržana. 
Eugeničke teme se pojavljuju u ideološkoj muzici liberala, socijalnih refor- 
matora, fabijanskih socijalista i nekih drugih delova levice, u onim zemlja- 
ma u kojima je pokret bio u modi,“ mada u bici između nasleđa i okoline, 
ili, rečima Karla Pirsona, „prirode“ i „vaspitanja“, levica je teško mogla da 
izabere isključivo nasleđe. Odatle, uzgred budi rečeno, upadljiv nedostatak 
oduševljenja za genetiku unutar lekarske profesije u tom periodu, Veliki 
trijumfi medicine u to doba su se ticali okruženja, a putem tretmana mikrob- 
nih bolesti (koji su nakon Koha i Pastera, doveli do nove nauke — bakterio- 
logije) i putem javne higijene. Doktori su se, kao i socijalni reformatori, 
ustezali da poveruju Pirsonu da će „1,5 miliona funti potrošenih za ohrabri- 
vanje zdravog potomstva učiniti više nego osnivanje sanatorijuma u svakoj 
opštini“ da se uništi tuberkuloza.?*! Bili su u pravu. 

Ono što je eugeniku učinilo „naučnom“ zapravo je bio uspon gene- 
tike kao nauke nakon 1900, koja je ukazivala da uticaj okoline na nasle- 
đivanje može biti potpuno isključen, i da je većina svih karakteristika 
određena pojedinačnim genom, tj, da je selektivno odgajanje ljudskih 
bića u skladu s Mendelovim linijama moguće, Bilo bi nedopustivo tvrdi- 
ti da je genetika izrasla iz eugeničkih predrasuda, mada postoje slučajevi 
naučnika koji su bili uvučeni u istraživanje nasleđivanja „kao posledice 
ranije posvećenosti rasnoj kulturi“, posebno ser Frensis Galton i Karl 
Pirson.?42 S druge strane, između 1900. i 1914. veze između genetike i 
eugenike očigledno su bile bliske, a i u Britaniji iu SAD vodeće ličnosti 
nauke su bile povezane s pokretom, mada je i pre 1914, barem u Nemač- 
koj iu SAD, granica između nauke i rasističke pseudonauke bila daleko 
od raspoznatljive.24 To je ozbiljne genetičare navelo da između ratova 


* Pokret za kontrolu rađanja bio je blisko povezan sa eugeničkim raspravama. 
241 C, Webster (urednik), Biology, Medicine and Society 1840-1940 (Cambridge 


1981), 225. 


242 Ibid, 221. 
243 Kao što smo sugerisali: A. Ploetz, F. Lentz, Deutsche Gesellschaft fur Ras- 


senhygiene (1905 „German Society for Racial Hygiene“), i časopis Archiv fur 
Rassen- und Gesellschafisbiologie („Archives of Racial and Social Biology“), 

napuste organizacije predanih eugeničara. U svim događajima „politički“ 
element u genetici je bio očigledan. Godine 1918. budući dobitnik No- 
belove nagrade H. Dž. Miler je izjavio: „Nikada nisam bio zainteresovan 
za genetiku kao za puku apstrakciju, već uvek zbog njenih temeljnih veza 
sa čovekom — njegovim osobinama i načinima samopoboljšanja. "244 
Ako se razvoj genetike mora sagledati u kontekstu neodložne zaokup- 
ljenosti socijalnim problemima za koje je eugenika tvrdila da pruža biološ- 
ka rešenja (ponekad kao altemativu socijalističkim), razvoj evolucionistič- 
ke teorije, u koju se uklapa, takođe je imao političku dimenziju. Razvoj 
»Sociobiologije“ poslednjih godina je još jednom usmerio pažnju na ovo. 
Ovo je bilo očigledno još od začetka teorije „prirodne selekcije“, čiji je 
ključni model, „borba za opstanak“, primarno izveden iz društvenih nauka 
(Maltus). Posmatrači su na prelazu stoleća primetili „krizu u darvinizmu“ 
koja je proizvela različita alternativna razmišljanja, takozvani ,,vitalizam“, 
»neolamarkizam“ (ime je dobio 1901) i druga. To je bilo ne samo zbog 
naučnih nedoumica oko formulisanja darvinizma, koji je 80-ih godina 19. 
veka postao nešto kao biološka ortodoksija, već i zbog sumnji u njegove 
šire implikacije. Očiti zanos socijaldemokrata darvinizmom je dovoljno 
uverljivo govorio u prilog tome da se o njemu neće raspravljati isključivo 
naučnim izrazima, S druge strane, dok je vladajući političko-darvinistički 
trend u Evropi shvatao to kao ojačavanje Marksovog viđenja da se evolu- 
cioni proces u prirodi i društvu odigrava bez obzira na čovekovu volju i 
svest — a svaki socijalista je znao gde to neizbežno vodi — u Americi je 
„Socijalni darvinizam“ naglašavao slobodno nadmetanje kao temeljni pri- 
rodni zakon i trijumf najspremnijih (tj. uspešnih biznismena) nad nespo- 
sobnima (tj. siromašnima). Preživljavanje najsposobnijih takođe može da 
bude nagovešteno i uistinu utvrđeno pokoravanjem inferiornih rasa i naro- 
da ili ratom protiv suparničkih država (kao što je 1913. nemački general 
Bernardi predlagao u svojoj knjizi Nemačka i sledeći rat)?“ 


ili: G. F. Schwalbe's Zeirschrififur Morphologie und Anthropologic, Erb- und 
Rassenbiologie (1899 , Journal for Morphology, Anthropology, Genetic and 
Racial Biology“). J. Sutter, L 'Eugćnique Problemes-Methodes-Resultats (Paris 


1950), 24-5. 
244 Kenneth M. Ludmerer, Genetics and American Society A Historical Appraisal 


(Baltimore 1972), 37. 
245 Navedeno u: Romein, op cit, 343. 

Ovakve društvene teme su i same dospele u rasprave naučnika, Tako 
su rane godine genetike bile pomućene stalnom i ogorčenom svađom 
između mendelijanaca (najuticajnijih u SAD i među eksperimentalistima) 
i takozvanih biometričara (relativno snažnih u Britaniji i među matema- 
tički naprednim statističarima). Godine 1900. Mendelova dugo zanema- 
rivana istraživanja zakonitosti nasleđivanja su, istovremeno a odvojeno, 
nanovo otkrivena u tri zemlje i — uprkos biometrijskoj opoziciji — omo- 
gućila ustanovljenje moderne genetike, premda je 1900. predlagano da 
biolozi iz starih izveštaja o uzgajanju graška iščitaju teoriju o genetskoj 
uslovljenosti koja nije bila Mendelu na umu u njegovoj manastirskoj 
bašti 1865. godine. Više razloga za ovu raspravu su nagovestili istoričari 
nauke, a jedan deo takvih razloga ima čisto političku dimenziju, 

Glavna novost koja je, zajedno s Mendelovom genetikom, obnovi- 
la značajno izmenjen ,,darvinizam“ do njegove pozicije naučno ortodok- 
sne teorije biološke evolucije bila je uvođenje nepredvidivih i nepravilnih 
genetičkih ,,skokova“, neobičnih ili anomalijskih, većinom neodrživih, 
ali ponekad s potencijalnim evolucionim napretkom, na koje bi prirodna 
selekcija delovala. Hugo de Vris, jedan od nekoliko savremenih istovre- 
menih otkrivača Mendelovih zaboravljenih istraživanja, nazvao ih je 
„mutacijama“. Sam de Vris je bio pod uticajem glavnog britanskog men- 
delevca, Vilijema Bejtsona, čoveka koji je izmislio reč „genetika“, a čija 
su proučavanja varijacija (1894) bila vođena ,,sa posebnim osvrtom na 
diskontinuitet u poreklu vrsta“. Ipak, kontinuitet i diskontinuitet nisu bili 
samo pitanje oplemenjavanja biljaka. Poglavar biometrista, Karl Pirson, 
odbacio je diskontinuitet i pre nego što je počeo da se interesuje za bio- 
logiju, jer „nijedna velika društvena rekonstrukcija, koja će biti od stalne 
koristi svakoj klasi zajednice, nikada nije ostvarena revolucijom... ljudski 
napredak, poput prirode, nikad ne pravi skokove“.24$ 

Bejtson, njegov veliki protivnik, bio je daleko od revolucionara. Ipak, 
ako je nešto sigurno u pogledu stavova ove zanimljive ličnosti to je njego- 
va odvratnost prema postojećem društvu (onom izvan univerziteta Kem- 
bridž, kojeg je želeo da sačuva od svih reformi osim prijema žena), njego- 
va mržnja prema industrijskom kapitalizmu i ,cicijaškoj trgovačkoj 
koristi“, i njegova nostalgija za organskom feudalnom prošlošću. Ukratko, 


246 Webster, op cit, 266. 

i za Pirsona i Bejtsona varijabilnost vrsta koliko je bila ideološko pitanje 
toliko je bila i naučno pitanje. Bespredmetno je, a doista obično i nemogu- 
će, izjednačiti određene naučne teorije i određene političke stavove, poseb- 
no ne u takvim poljima kao što je „evolucija“, koja je vodila ka mnoštvu 
različitih ideoloških metafora. Isto tako je bespredmetno razmatrati ih u 
pojmovima društvene klase njenih praktičara koji su skoro svi, u ovom 
periodu, skoro po definiciji pripadali stručnjacima iz srednje klase. Među- 
tim, u takvim poljima kao što su biologija, politika, ideologija i nauka one 
ne mogu biti odvojene, jer je njihova povezanost suviše očigledna. 

Uprkos činjenici da su teorijski fizičari, pa čak i matematičari ljud- 

ska bića, ove veze nisu očigledne u njihovom slučaju. Svesni ili nesvesni 
politički uticaji se mogu učitati u njihove rasprave, ali to ne koristi mno- 
go. Imperijalizam i uspon masovnog radničkog pokreta mogu pomoći u 
objašnjavanju kretanja u biologiji, ali teško u simboličkoj logici ili kvan- 
tnoj teoriji. Događaji u svetu u godinama između 1875. i 1914. koji su 
ostali izvan njihovih proučavanja nisu bili tako kataklizmični da bi se 
neposredno umešali u njihove radove — kao što se desilo nakon 1914, a 
što se možda već dogodilo u poznom 18. i ranom 19, veku. Revolucije u 
svetu intelekta u ovom periodu teško se mogu analogijom izvesti iz re- 
volucija u spoljnom svetu. Pa ipak, svaki istoričar je osupnut činjenicom 
da revolucionarna promena naučnog pogleda na svet u ovim godinama 
oblikuje deo opštijeg i dramatičnijeg napuštanja ustanovljenih i često 
davno prihvaćenih istina i načina gledanja na svet, i pojmovno ustrojenje. 
Možda je potpuna slučajnost ili proizvoljni odabir da Plankova kvantna 
teorija, ponovno otkrivanje Mendela, Huserlova Logička istraživanja, 
Frojdovo Tumačenje snova i Sezanova Mrtva priroda s lukom mogu biti 
datirani u 1900. — takođe bi bilo jednako moguće otvoriti novo stoleće sa 
Ostvaldovom Neorganskom hemijom, Pučinijevom Toskom, Koletinim 
prvi romanom o ,Klodin“ i Rostanovim Orlićem — ali podudarnost dra- 
matičnih otkrića na nekoliko polja ostaje upadljiva. 

Na jednu naznaku promena je već ukazano. Ona je pre negativna 
nego pozitivna, u onoj meri u kojoj je zamenila ono što je smatrano, 
ispravno ili pogrešno, za dosledan, potencijalno sveobuhvatan naučni 
pogled na svet u kome razum nije u raskoraku sa opažanjem, bez odgo- 
varajuće alternative. Kao što smo videli, sami teoretičari su bili zbunjeni 

i smeteni. Ni Plank ni Ajnštajn nisu bili spremni da se odreknu racional- 
nog, uzročnog, determisanog svemira na čijem je uništenju njihov rad 
učinio tako mnogo. Plank je, kao i Lenjin, bio neprijateljski nastrojen 
prema neopozitivizmu Ernsta Maha. Mah je, zauzvrat, mada jedan od 
retkih ranih skeptika u pogledu sveta fizike naučnika 19. veka, bio po- 
djednako skeptičan oko teorije relativiteta.2*7 Mali svet matematike, kao 
što smo videli, bio je podeljen bitkama oko toga da li bi matematička 
istina mogla da bude više od formalne. Barem su prirodni brojevi i vreme 
bili „realni“, mislio je Brauer. Istina je da su se teoretičari suočili s pro- 
tivrečnostima koje nisu mogli da razreše, jer čak i „paradoksi“ (eufemi- 
zam za protivrečnosti), koje su simbolički logičari trudili s tolikim napo- 
rom da prevaziđu, nisu bili na zadovoljavajući način eliminisani — ne čak, 
kao što je Rasel priznao, ni njegovim i Vajthedovim, monumentalnim 
delom Principi matematike (1910-1913). Najmanje problematično reše- 
nje je bilo uzmicanje u neopozitivizam koji je postao nešto najbliže pri- 
hvaćenoj filozofiji nauke u 20. veku. Neopozitivističku struju koja se 
pojavila pred kraj 19. veka, s piscima poput Djuema, Maha, Pirsona i 
hemičara Ostvalda, ne treba mešati s pozitivizmom koji je vladao u pri- 
rodnim i društvenim naukama pre nove naučne revolucije. Taj pozitivi- 
zam je verovao da se može naći celovit pogled na svet koji će biti iskušan 
na pravim teorijama zasnovanim na testiranom i sistematizovanom isku- 
stvu (idealno eksperimentalnih) nauka, tj. na „činjenicama“ prirode koje 
su otkrivene naučnim metodom. Nasuprot tome, ove , pozitivne" nauke, 
za razliku od nedisciplinovanih razmišljanja teologije i metafizike, obez- 
bediće čvrste temelje za zakon, politiku, moral i religiju — ukratko za 
načine na koje ljudska bića žive zajedno u društvu i artikulišu svoja na- 
danja za budućnost. 

Nenaučni kritičari poput Huserla istakli su da je „izuzetnost s kojom 
je sveukupni pogled na svet modernog čoveka u drugoj polovini 19. veka 
dopustio sebi da bude određen pozitivnim naukama i zaslepljen 'prospe- 
ritetom' koje su one stvorile značila ravnodušan uzmak od pitanja koja su 
bila odlučujuća za istinsku ljudskost“.?4* Neopozitivisti su se usredsredili 
na konceptualne nedostatke samih pozitivnih nauka. Suočeni s naučnim 


247 Ernst Mah u: Neue Osterreichische Biographic, 1 (Vienna 1923). 
248 J, J, Salomon, Science and Politics (London 1973), XIV, 

teorijama koje se danas smatraju kao neodgovarajuće, a koje takođe mo- 
žemo smatrati za „prisiljavanje jezika i deformaciju definicija“,2*? i s gra- 
fičkim modelima koji su bili nezadovoljavajući (poput „atoma — bilijarske 
kugle“), oni su odabrali dva povezana puta koja su vodila iz teškoća. S 
jedne strane, oni su predložili obnovu nauke na nepopustljivim empirij- 
skim ili čak fenomenološkim osnovama, s druge, strogu formalizaciju i 
aksiomatizaciju na naučnim osnovama. Ovo eliminiše razmišljanja o ve- 
zama između „realnog sveta“ i toga kako ga tumačimo, tj. oko „istine“ kao 
razlike između unutrašnje doslednosti i upotrebljivosti teorema, bez upli- 
tanja aktuelne naučne prakse. Naučne teorije, kako je Anri Poenkare od- 
lučno rekao, nisu bili „ni tačne ni pogrešne“, već samo korisne. 

Pretpostavlja se da je uspon neopozitivizma krajem veka omogućio 
naučnu revoluciju dopuštanjem da se fizičke ideje promene bez neugod- 
nosti zbog ranijih predrasuda oko kosmosa, uzročnosti i prirodnih zako- 
na. Ovo je, uprkos Ajnštajnovom divljenju prema Mahu, i davalo previše 
poverenja filozofima nauke — čak i onima koji govore naučnicima da se 
ne zamaraju suviše oko filozofije — i potcenjivalo i samu opštu krizu 
prihvaćenih devetnaestovekovnih ideja u ovom periodu, od kojih su neo- 
pozitivistički agnosticizam i ponovno razmišljanje o matematici i fizici 
bili samo neka stanovišta, 

Ako ćemo ovo uopšte da sagledavamo u istorijskom kontekstu, to 
mora biti kao deo ove opšte krize. A ako bismo našli zajednički imenitelj 
umnoženih stanovišta ove krize, koja je, u različitom stepenu, uticala na 
skoro sve grane intelektualnog života, to bi morala biti opšta suprotstav- 
ljenost, nakon 70-ih godina 19. veka, neočekivanim, nepredvidljivim i 
često neshvatljivim rezultatima napretka. Ili, da budemo precizniji, pro- 
tivrečnostima koje stvara. 

Da upotrebimo metaforu odgovarajuću pouzdanom Dobu kapitala, 
za železničke pruge koje je čovečanstvo izgradilo očekivalo se da vode 
do odredišta koja putnici možda ne znaju, gde možda još nisu stigli, ali 
oko čijeg postojanja i opšte naravi nisu imali stvarnih sumnji, Upravo 
tako putnici na Mesec Žila Verna nisu sumnjali u postojanje tog satelita, 
ili u ono što bi, kada tamo dođu, već znali i što je ostalo da bude otkrive- 

no neposrednijim istraživanjem na tlu. 


2 Gillispie, op cit, 499. 

Dvadeseti vek se može predvideti, ekstrapolacijom, kao usavršena 
i blistavija verzija sredine 19. veka." Ali dok su putnici gledali kroz prozor 
voza čovečanstva koji se odmereno kretao ka budućnosti, da li je predeo koji 
su videli, nepredvidljiv, zagonetan i zabrinjavajući, zaista mogao da bude na 
putu za odredište koje je naznačeno na njihovim kartama? Da li su ušli u 
pogrešan voz? Još gore: da li su ušli u pravi voz koji ih na neki način vozi u 
pravcu koji oni niti su želeli niti im se dopadao? Ako je tako, kako je ova 
košmarna situacija nastala? 

Intelektualna istorija decenija nakon 1875. je ispunjena nadanjima, 
ne samo izneverenim — ,kako je bila divna Republika dok smo još imali 
Cara“, kako su se razočarani Francuzi šalili — već su se ona na neki način 
pretvorila u svoju suprotnost. Videli smo da je ovo osećanje obrtanja 
uznemirilo i ideologe i praktičare politike u ovo vreme (vidi glavu 4), Već 
smo to posmatrali na polju kulture, gde je od 80-ih godina 19. veka pro- 
izvelo mali, ali bujan žanr buržoaskih spisa o padu i propasti moderne 
civilizacije. Degeneracija budućeg cioniste Maksa Nordaua je dobar i 
prikladno histeričan primer. Niče, rečiti i preteći prorok predstojeće ka- 
tastrofe, čiju tačnu prirodu nije sasvim definisao, izražava ovu krizu na- 
danja bolje nego iko drugi. 

Njegov način književnog izlaganja, neprekidnim nizanjem poetskih 
i proročkih aforizama koji sobom nose vizionarske intuicije ili neporeci- 
ve istine, izgledao je kao protivrečnost racionalističkog diskursa filozo- 
fije koji je zasnovan na građenju sistema za koji on tvrdio da ga provodi. 
Od 1890. uvećavao se broj njegovih prilježnih obožavalaca među (muš- 
kom) omladinom srednje klase. 

Za Ničea dekadencija avant garde, pesimizam i nihilizam 80-ih 
godina 19. veka su bili više od mode, Oni su bili „logički krajnji proizvod 
naših velikih vrednosti i ideala“.25% Prirodne nauke su, tvrdio je on, stvo- 
rile sopstveno unutrašnje raspadanje, sopstvene neprijatelje, antinauku. 
Posledice načina mišljenja prihvaćenih u politici i privredi 19, veka bile 

su nihilističke.2*! Kultura tog doba bila je ugrožena od sopstvenog kul- 


* Osim u onoj meri u kojoj je Drugi zakon termodinamike predvideo moguću 
smrt kosmosa smrzavanjem, obezbeđujući tako odgovarajuću viktorijansku 
osnovu za pesimizam. 

250 Nietzsche, Wille zur Macht, Vorrede, 4. 

251 Ibid, aforizmi, 8. 

turnog proizvoda. Demokratija je stvorila socijalizam, tu pogubnu zaglib- 
ljenost genija u osrednjosti, snagu slabosti — opaska koje su takođe sko- 
vali, u dosadnijem i pozitivističkom ključu, eugenisti. Nije li u tom 
slučaju bilo bitnije razmotriti sve te vrednosti i ideale i sistem ideja čiji 
su deo činili, jer se u svakom slučaju odigravala ,,revalorizacija svih 
vrednosti“? Takva razmišljanja su se umnožavala kako se stari vek vukao 
ka svom kraju. Jedina ideologija ozbiljnog kalibra koja je ostala čvrsto 
posvećena devetnaestovekovnom verovanju u nauku, razum i napredak 
bila je marksizam koji je ostao netaknut razočaranjem u sadašnjost, jer 
je očekivao buduću pobedu upravo tih ,,masa" čiji je uspon stvorio toliko 
nelagode među misliocima iz srednje klase. 

Kretanja u nauci koja su razbila kalup ustanovljenih objašnjenja i 
sama su bila deo ovog opšteg procesa menjanja i preokretanja očekivanja 
na koja nailazimo u ovo vreme kad god su se žene i muškarci, u javnom 
ili privatnom svojstvu, suprotstavili stvarnosti i uporedili je sa sopstve- 
nim očekivanjima ili očekivanjima svojih roditelja. Može li se u ovakvoj 
atmosferi očekivati da bi mislioci mogli da budu spremniji nego u drugim 
vremenima da postave pitanje ustanovljenih puteva intelekta, da misle ili 
barem da razmatraju do sada nezamislivo? Za razliku od ranog 19. veka, 
revolucije su u nekom smislu imale odjeka, u tvorevinama uma se, za- 
pravo, nisu odigrale, više su se očekivale. One su bile sadržane u krizi 
buržoaskog sveta koja više nije mogla da se razume preko svojih starih 
termina. Gledati iznova na svet, promeniti stanovište, nije bilo jednostav- 
no lakše. Bilo je to ono što je, na ovaj ili onaj način, većina ljudi uistinu 
trebalo da uradi u svom Životu. 

Ipak, nesumnjivo je da se ovaj osećaj intelektualne krize pojavio 
samo kod manjine. Možemo pretpostaviti da je među naučno obrazovani- 
ma to bilo ograničeno na nekoliko ljudi direktno uvučenih u propast devet- 
naestovekovnog pogleda na svet i nipošto nisu svi to osećali snažno. Broj- 
ke koje su bile u pitanju bile su zanemarive, jer čak i tamo gde se naučno 
obrazovanje dramatično širilo - kao u Nemačkoj, gde se broj studenata 
nauke između 1880. i 1910. uosmostručio, to se još moglo brojati u hilja- 

dama, pre nego u desetinama hiljada,252 A većina njih je otišla u industriju 


252 Bemal (op cit, str. 503) procenjuje da je 1896. bilo oko 50,000 u celom svetu 
koji su nosili ,tradiciju čitave nauke“, od kojih su 15.000 bili istraživači. Broj je 

ili u prilično rutinsko podučavanje, gde je malo verovatno da su morali da 
brinu o krahu ustanovljene slike sveta. (Između 1907. i 1910. jedna trećina 
britanskih diplomanata prirodnih nauka bili su učitelji u osnovnim škola- 
ma.)?53 Hemičari, daleko najveći deo profesionalnih naučnika tog doba, 
još su bili samo na rubu nove naučne revolucije. Matematičari i fizičari bili 
su oni koji su intelektualni zemljotres direktno osetili, a njihov broj još nije 
brzo rastao. Godine 1910. nemačko i britansko društvo fizičara su zajedno 
imali samo oko 700 članova, u poređenju sa, u to vreme, desetostruko 
većim brojem u britanskom i nemačkom društvu hemičara.25* 

Štaviše, čak i u najproširenijoj definiciji, moderna nauka je ostala 
geografski koncentrisana zajednica. Raspodela Nobelovih nagrada"?! po- 
kazuje da su njena glavna dostignuća još načičkana u tradicionalnim po- 
dručjima naučnog napretka, u centralnoj i severozapadnoj Evropi. Od prvih 
76 dobitnika Nobelove nagrade samo njih 10 nije iz Nemačke, Britanije, 
Francuske, Skandinavije, Nizozemske, Austrougarske i Švajcarske. Samo 
troje dolaze s Mediterana, dvoje iz Rusije, a troje iz naglo rastuće, ali i dalje 
drugorazredne naučne zajednice SAD. Ostatak neevropske nauke i mate- 
matike je davao svoj doprinos — ponekad kao izuzetno uvažen doprinos, kao 
što je s novozelandskim fizičarem Emestom Raterfordom — uglavnom kroz 
svoj rad u Britaniji. Zapravo, naučna zajednica je bila još koncentrisanija 
nego što to brojke pokazuju. Više od 60% svih dobitnika Nobelove nagrade 
došlo je iz nemačkih, britanskih i francuskih naučnih centara. 

Zapadni intelektualci koji su pokušali da razrade alternative devetna- 
estovekovnom liberalizmu, obrazovana buržoaska omladina koja je srdač- 
no dočekala Ničea i iracionalizam, bili su poprilična manjina, Njenih gla- 
snogovornika je bilo nekoliko desetina, njihova publika je u suštini 


porastao od 1901. do 1915, tako da je samo u SAD bilo oko 74.000 ljudi u os- 
novnim akademskim stepenima u prirodnim naukama i 2577 doktora nauka i 
inženjera. (D. M. Blank, George J. Stigler, The Demand and Supply of Scientific 
Personnel [New York 1957), 5-6.) 

253 G, W. Roderick, The Emergence of a Scientific Society (London, New York 
1967), 48. 

254 Frank R. Pfetsch, Zur Entwicklung der Wissenschafispolitik in Deutschland 
1750-1914 (Berlin 1974), 340. 

255 Nagrade su date do 1925. godine kako bi se nadoknadilo određeno zaostajanje 
u prepoznavanju dostignuća sjajnih mladih naučnika u godinama uoči 1914. 

pripadala novim generacijama fakultetski obučenih, koji su bili, van SAD, 
neznatna obrazovna elita. Godine 1913. bilo je 14.000 studenata u Belgiji 
i Holandiji čije je ukupno stanovništvo bilo oko 13-14 miliona, 11.400 u 
Skandinaviji (bez Finske) na stanovništvo od skoro 11 miliona, a čak i u 
marljivoj Nemačkoj samo 77.000 na 65 miliona stanovnika.25€ Kada su 
novinari govorili o „generaciji 1914“, obično su podrazumevali kafanski 
sto pun mladih ljudi koji govore o mreži prijatelja koje su stekli kada su 
stupili u Ecole Normale Supćrieure u Parizu, ili onekom samoizabranom 
vođi intelektualne mode na univerzitetima Kembridž ili Hajdelberg. 

Ovo ne treba da nas navede da potcenimo uticaj novih ideja, jer broj 
nije pokazatelj intelektualnog uticaja. Ukupan broj ljudi izabranih u mala 
diskusiona društva u Kembridžu, poznata pod imenom ,,Apostoli“ između 
1890. i rata bio je samo 37; ali on je uključivao filozofe Bertranda Rasela, 
Dž. E. Mura, Ludviga Vitgenštajna, budućeg ekonomistu Dž. M. Kejnza, 
matematičara G. H. Hardija i mnoštvo ličnosti prilično čuvenih u engleskoj 
književnosti." U ruskim intelektualnim krugovima uticaj revolucije na 
fiziku i filozofiju je 1908. već bio takav da je Lenjin bio podstaknut da na- 
piše obimnu knjigu protiv Emsta Maha, čiji je politički uticaj na boljševike 
on smatrao i ozbiljnim i štetnim: Materijalizam i empiriokriticizam, Šta god 
mi mislili o Lenjinovom prosuđivanju nauke, njegova procena političke 
stvarnosti je bila veoma razborita. Štaviše, neće proći dugo vremena u sve- 
tu koji su već uobličili (kao što je Karl Kraus, satirista i neprijatelj štampe 
tvrdio) moderni mediji, do trenutka kada će iskrivljene i uprošćene ideje 
glavnih intelektualnih promena prodreti u širu javnost, Godine 1914. Ajn- 
štajnovo ime teško da je bilo uvrežena reč van domaćinstva samog velikog 
fizičara, ali do kraja svetskog rata reč , relativnost" je već bila predmet ne- 
prijatnih šala u kabareima centralne Evrope. Za nekoliko godina Prvog 
svetskog rata Ajnštajn je, uprkos potpunoj nedokučivosti njegove teorije za 
većinu laika, postao verovatno jedini naučnik nakon Darvina čiji su ime i 
lik bili opštepoznati među obrazovanom laičkom publikom širom sveta. 


256 Joseph Ben-David, „Professions in the Class Systems of Present-Day Soci- 
eties“, Current Sociology, 12 (1963-4), 262-9. 

257 Paul Levy, Moore G, E. Moore and the Cambridge Apostles (Oxford 1981), 
str. 309-11, 

Glava 11 
RAZUM I DRUŠTVO 


Oni veruju u Razum kao što katolici veruju u Blaženu Devicu. 
Romen Rolan, 1915.2% 


Kod neurotičara mi vidimo potisnuti instinkt agresije, klasna svest ga osloba- 
đa; Marks pokazuje kako on može biti zadovoljen u skladu sa smislom civiliza- 
cije; shvatanjem pravih uzroka ugnjetavanja i odgovarajućom organizacijom. 
Alfred Adler, 1909.2 


Mi ne delimo zastarelo verovanje da ukupnost kulturnih pojava može biti de- 
dukovana kao proizvod ili funkcija sticaja prilika „materijalnih“ interesa. I 
pored toga, mi verujemo da je bilo naučno kreativno i plodno da se društvene 
pojave i kulturni događaji analiziraju u posebnom svetlu do obima u kom su 
ekonomski uslovljeni. Tako će i ostati u doglednoj budučnosti, dokle god se 
ovo načelo primenjuje pažljivo i nesputano dogmalskom pristrasnošću. 

Maks Veber, 1904.70 


Ovde verovatno treba pomenuti još jedan oblik suprotstavljanja 
intelektualnoj krizi. Tadašnjem mentalnom sklopu je bilo nezamislivo da 
odbaci zajedno i razum i nauku. Teško je odmeriti, ili shvatiti, snagu 
ovakvog otpora intelektu u poslednjim godinama starog stoleća. Mnogi 
od njegovih glasovitijih pobornika pripadali su podzemlju odnosno po- 
lusvetu inteligencije, i danas su zaboravljeni. Skloni smo da previdimo 
mode okultizma, nekromantije, magije, parapsihologije (koja je zaoku- 
pila neke od vodećih britanskih intelektualaca) i različite varijante istoč- 


258 Rolland, op cit, 222, 

259 Nunberg, Federn, op cit, 11, 178. 

260 Max Weber, Gesammelte Aufsatze zur Wissenschafislehre (Tubingen 1968), 
166, 

njačkog misticizma i religioznosti, koje su klizile po rubovima zapadne 
kulture. Nepoznato i neshvatljivo je postalo još popularnije nego što je 
bilo u doba ranog romantizma (vidi Doba revolucije, glava 14, II). Usput 
možemo primetiti da je sklonost ovakvim stvarima, nekada većim delom 
smeštena na samoukoj levici, sada naglo težila da se premesti ka politič- 
koj desnici. Heterodoksne discipline više nisu bile, kao nekad, tobožnje 
nauke poput frenologije, homeopatije, spiritualizma i drugih formi pa- 
rapsihologije kojima su bili naklonjeni oni koji su oko uobičajenog uče- 
nja establišmenta bili skeptični sve do odbacivanja nauke i svih njenih 
metoda. Ipak, dok su svi ovi oblici mračnjaštva dali neki doprinos sadr- 
žaju avangardne umetnosti (kao, na primer, preko slikara Kandinskog i 
pesnika V. B. Jejtsa), njihov uticaj na prirodne nauke bio je zanemarljiv. 

Zapravo, oni nisu ni imali mnogo uticaja na široku publiku. Za 
veliku masu obrazovanih, a posebno one novoškolovane, stare intelek- 
tualne istine nisu dovođene u pitanje. Naprotiv, one su bile trijumfalno 
reafirimisane od strane muškaraca i žena za koje je ,napredak“ bio dale- 
ko od očekivanog. Glavni intelektualni događaj u godinama između 
1875.1 1914. bio je ogroman napredak narodnog obrazovanja i samoob- 
razovanja, i popularnog javnog čitanja. Zapravo, samoobrazovanje i sa- 
mousavršavanje su bili neke od glavnih funkcija novog pokreta radničke 
klase i neke od glavnih privlačnosti za njegove militante. A ono što su 
mase novoobrazovanih laika upile, i pozdravile ako su politički bile na 
demokratskoj ili socijalističkoj levici, bila je racionalna izvesnost devet- 
naestovekovne nauke, neprijatelja praznoverja i povlastica, koja je uprav- 
ljala duhom obrazovanja i prosvetiteljstva i bila dokaz i jemstvo napret- 
ka i emancipacije nižih klasa. Jedna od glavnih privlačnosti marksizma 
nad drugim vrstama socijalizma je bilo upravo to da je to „naučni socija- 
lizam“. Darvinu i Gutenbergu, pronalazaču štamparske prese, počast su 
odavali i radikalni i socijalni demokrati poput Tomasa Pejna i Marksa. 
Galilejevo „Ipak se kreće“ bilo je stalno citirano u socijalističkoj retorici 
da bi se naznačio neizbežan trijumf radničkog pokreta. 

Mase su i napredovale i obrazovale se. Između sredine 70-ih godi- 
na 19. veka i rata broj učitelja u osnovnim školama porastao je za 1/3 u 
zemljama s dobrim školstvom poput Francuske, do 7 ili čak 13 puta, u 
odnosu na broj iz 1875, u zemljama poput Engleske i Finske koje su ra- 

nije imale loše školstvo; broj srednjoškolskih nastavnika se povećao 
možda čevorostruko ili petostruko (Norveška, Italija). Upravo je činje- 
nica da su mase i napredovale i obrazovale se pomerila liniju fronta stare 
nauke prema napred, iako je njena linija snabdevanja u pozadini bila 
spremna za reorganizaciju. Za školske nastavnike, barem u romanskim 
zemljama, podučavanje je značilo usađivanje u glavu duha enciklope- 
dista, napretka i racionalizma, onoga što je francuski priručnik (1898) 
nazivao „oslobađanjem duha“,25! lako poistovećivanim sa „slobodnom 
mišlju“ ili oslobođenjem od Crkve i Boga. Ako je za takve muškarce i 
žene postojala neka kriza, to nije bila kriza nauke ili filozofije, već sveta 
onih koji su živeli od povlastica, iskorišćavanja i sujeverja. A u svetu 
izvan zapadne demokratije i socijalizma, nauka je značila snagu i napre- 
dak čak i u manje metaforičnom smislu. Značila je ideologiju modemi- 
zacije, uperenu, od strane cientificos-a, prosvećene političke elite oligar- 
ha nadahnutih pozitivizmom, protiv zaostalosti i praznoverja seoskih 
masa — kao u Brazilu, za vreme Stare republike, i u Meksiku Porfirija 
Dijaza. Značila je tajnu zapadne tehnologije. Značila je socijalni darvi- 
nizam koji je opravdavao američke multimilionere. 

i razuma bio je dramatičan uzmak tradicionalne religije, barem u evrop- 
skom središtu buržoaskog društva. Ovo ne znači da će od većeg dela 
ljudske rase postati ,,slobodni mislioci“ (da upotrebimo savremeni izraz). 
Velika većina ljudi, uključujući praktično sve žene, ostala je posvećena 
verovanju u božanstva ili duhove makar neke religije, ili lokaliteta i za- 
jednice, i njenim ritualima, Kao što smo videli, posledica toga je da su 
hrišćanske crkve bile izrazito feminizirane. Uzimajući u obzir da su sve 
glavne religije sumnjale u žene i čvrsto istrajale na njihovoj podređenosti, 
a neki ih, poput Jevreja, praktično i isključili iz formalnog religioznog 
bogosluženja, ženska odanost bogovima činila se nerazumljivom i bila 
iznenađujuća za racionalne muškarce, a često je smatrana kao još jedan 
dokaz podređenosti njihovog pola. Na taj način su se i bogovi i antibo- 
govi zaverili protiv žena, a pobornici slobode, teorijski posvećeni jedna- 
kosti polova, premda su tako razmišljali, to su stidljivo činili. 


261 Guy Vincent, L'Ecole primaire frangaise Etude sociologique (Lyon 1980), 
332,n. 779. 

S druge strane, diljem najvećeg dela ne-belačkog sveta religija je 

još ostala jedini jezik za razgovor o kosmosu, prirodi, društvu i politici, 
a ujedno je izražavala i kažnjavala ono što su ljudi mislili i radili. Religi- 
jaje bila ono što je mobilisalo muškarce i žene za ciljeve koje su zapad- 
njaci iskazali u sekularnim pojmovima, ali koji, u stvari, nisu mogli da 
budu potpuno prevedeni u sekularni govor, Britanski političari možda 
žele da svedu Mahatmu Gandija samo na antiimperijalističkog agitatora 
koji koristi religiju da podigne sujeverne mase, ali za Mahatmu svetački 
i duhovni život je bio više od političkog instrumenta za dobijanje neza- 
visnosti. Kakvo god da joj je bilo značenje, religija je bila sveprisutna. 
Mladi bengalski teroristi iz prve decenije 20. veka, rasadnik onog što će 
kasnije postati indijski marksizam, prvobitno su bili nadahnuti bengal- 
skim isposništvom i njegovim nastavljačem Svamijem Vivekanandom 
(njegovo Vedanta učenje je verovatno najbolje poznato kroz razblaženi- 
ju kalifornijsku verziju), čiju su doktrinu tumačili, i to ne neuverljivo, kao 
poziv na ustanak zemlje sada potčinjene stranoj sili, ali opredeljene da 
čovečanstvu podari opštu veru." Govorilo se da ,,obrazovani Indijci nisu 
kroz sekularnu politiku, već prvo kroz kvazireligiozna društva počeli da 
razmišljaju i da se organizuju na nacionalnom nivou“.262 I zaokupljenost 
Zapadom (kroz grupe poput Brahmo Samadž) — vidi Doba revolucije, 
glava 12, IT) i odbacivanje Zapada od strane domaće srednje klase (kroz 
Arja Samadž, osnovan 1875) uzelo je ovu formu; da ne pominjemo Teo- 
zofsko društvo, čije će veze sa Indijskim nacionalnim pokretom biti po- 
menute u daljem tekstu, 

A ako je u zemljama poput Indije emancipovani, obrazovani sloj 
koji je pozdravio modernizam i na taj način ustanovio da je njegova 
ideologija neodvojiva od religije (ili, ako su je smatrali odvojivom, tre- 
balo je da budu obazrivi da bi sakrili tu činjenicu), onda je očigledno da 
je privlačnost čisto sekularnog ideološkog jezika masama bila zanemar- 
ljiva, a čisto sekularna ideologija neshvatljiva. Tamo gde su dizali bune, 
bilo je prilično verovatno da će to činiti pod zastavama svojih bogova, 


* „O, Indijo... da li ćeš svojim ljupkim kukavičlukom dosegnuti tu slobodu koju 
zaslužuju samo hrabri i junačni? ... O, Ti majko snage, odagnaj moju slabost, 
odagnaj moju kukavnost i načini od mene muškarca,“ — Vivekananda. 

262 Anil Seal, The Emergence of Indian Nationalism (Cambridge 1971), 249. 

kako su nakon Prvog svetskog rata i radili protiv Britanaca zbog pada 
turskog sultana, koji je bio ex officio kalif, odnosno poglavar svih musli- 
manskih vernika, ili protiv meksičke revolucije, a za Hrista Kralja. Ukrat- 
ko, u svetskim razmerama bilo bi apsurdno razmišljati o religiji kao zna- 
čajno slabijoj 1914. nego 1870. ili 1780. 

I pored toga, u buržoaskim središtima, premda možda ne u SAD, 
tradicionalna religija je besprimernom brzinom uzmicala, i kao intelek- 
tualna snaga, i među masama. To je, do izvesne mere, bila skoro auto- 
matska posledica urbanizacije, pošto je praktično izvesno da je, ako su 
druge okolnosti jednake, verovatnije da će grad da obeshrabri pobožnost 
više nego selo, veliki grad više nego mali grad. Ipak, čak su i gradovi 
postajali manje pobožni kako su se doseljenici iz pobožnog seoskog okru- 
ženja prilagođavali areligioznim, odnosno skeptičnim starosedeocima 
gradova. U Marseju 1840. polovina stanovništva je još prisustvovala 
nedeljnom bogosluženju, ali do 1901. to je činilo samo njih 16%.253 Šta- 
više, u rimokatoličkim zemljama, koje su obuhvatale 45% evropskog 
stanovništva, vera je u ovom periodu posebno brzo uzmicala, pre nego 
što je zajednička ofanziva (da citiramo jadikovanje francuskog svešteni- 
ka) racionalizma srednje klase i socijalizma školskih nastavnika," ali 
naročito kombinacija emancipatorskih ideala i političke proračunatosti, 
učinila borbu protiv Crkve ključnim političkim pitanjem, Reč ,,antikle- 
rikal“ prvo se pojavljuje 50-ih godina 19. veka u Francuskoj, a antikleri- 
kalizam postaje važan za politiku francuskog centra i levice od sredine 
stoleća, kada je slobodno zidarstvo prošlo antiklerikalnu kontrolu, 265 

Antiklerikalizam je postao ključan za politiku u katoličkim zemlja- 
ma iz dva glavna razloga: zato što se rimska crkva odlučila za potpuno 
odbacivanje ideologije razuma i napretka, i stoga se mogla poistovetiti 
samo s političkom desnicom, i zato što je bitka protiv praznoverja i mrač- 


263 R, M. Goodndge, „Nineteenth Century Urbanisation and Religion Bristol and 
Marseille, 1830-1880“, Sociological Yearbook of Religion in Britain (London 
1969), 131. 

264 La bourgeoisie adhere au rationnalisme, l'instituteur au socialisme" — Gab- 
riel Le Bras, Etudes de sociologie religieuse, 2 toma (Paris 1955-6), I, 51. 

265 A, Fliche, V. Martin, Histoire de l'Église Le pontificat de Pie IX (2. izdanje, 
Paris 1964), 130. 

njaštva ujedinila liberalnu buržoaziju i radničku klasu više nego što je 
razdvajala kapitaliste od proletera. Prepredeni političari nisu propustili 
da imaju ovo na umu kada su pozivali na jedinstvo svih dobrih ljudi: tak- 
vim ujedinjenim frontom Francuska je prebrodila sferu Drajfus i odmah 
ukinula povlašćeni status Katoličke crkve. 

Jedan od nusproizvoda ove borbe, koja je u Francuskoj 1905. tako 
dovela do razdvajanja crkve od države, bilo je oštro ubrzanje militantne 
dehrišćanizacije. Godine 1899. samo 2,5% dece iz biskupije Limoža nije 
bilo kršteno; 1904. — vrhunac pokreta — taj procent je iznosio 34%. Ali 
čak i tamo gde borba između crkve i države nije bila u središtu politike, 
organizacija masovnih radničkih pokreta ili ulazak običnih muškaraca 
(budući da su žene bile mnogo odanije veri) u politički život imali su isti 
efekat. Krajem veka, u pobožnoj dolini reke Po, u severnoj Italiji, umno- 
žile su se žalbe na propadanje religije. (U gradu Mantovi 1885. već dve 
trećine ljudi klonilo se uskršnjeg pričešća.) Italijanski radnici koji su pre 

1914. migrirali u lorenske čeličane već su bili bezbožni. U španskim (ili, 
tačnije, katalonskim) biskupijama Barselone i Vika između 1900. i 1910. 
udeo dece krštene u prvim nedeljama života se prepolovio.ž$$ Ukratko, 
za veći deo Evrope napredak i sekularizacija su išli zajedno i odmicali 
sve brže, budući da je crkvama sve više uskraćivan taj zvanični status koji 
im je donosio monopolisku prednost. Univerziteti Oksford i Kembridž 
koji su do 1871. neanglikancima branili pristup ili ih diskriminisali, ubr- 
zo su prestali da budu pribežište za anglikansko sveštenstvo. Ako je 1891. 
u Oksfordu većina čelnika koledža još bila iz redova rukopoloženog sve- 
štenstva, od profesora to više niko nije bio.257 
Istini za volju, postojale su male struje koje su išle u suprotnom 
smeru: anglikanci iz više klase koji su prešli u krepkiju katoličku veru, 
fin de siecle estete privučene živopisnim obredima, a posebno iraciona- 
listi za koje je baš intelektualna apsurdnost tradicionalne vere dokazala 
svoju nadmoćnost nad čistim razumom, i reakcionari koji su podržava- 
li veliki bedem drevne tradicije i hijerarhije, čak i kada nisu verovali u 


266 R, Duocastella, „Geographie de la pratique religieuse en Espagne“, Social 
Compass, XII (1965), 256; A. Leoni, Sociologia e geografia religiosa di una 
Diocesi saggio sulla pratica religiosa nella Diocesi di Mantova (Rome 1952), 7. 
267 Halevy, op cit, V, 171. 

nju, kao što je to u Francuskoj bio slučaj Šarla Morasa, intelektualnog 
vođe rojalističke i ultrakatoličke Francuske akcije. Zaista je bilo mnogo 
onih koji su praktikovali svoju religiju, bilo je vatrenih vernika čak i 
među nekim stručnjacima, naučnicima i filozofima, ali samo kod neko- 
licine se, na osnovu njihovih rukopisa, mogao izvući zaključak o njiho- 
voj religioznosti. 

Ukratko, intelektualno, zapadna religija nije nikada bila tako suo- 
čena s teškoćama kao na početku 20. veka, a politički je bila u potpunom 
odstupanju ili barem zabarikadirana protiv spoljašnjih napada u konfesi- 
onalno omeđenim prostorima. 

Prirodni dobitnik ove kombinacije demokratizacije i sekularizacije 
bila je politička i ideološka levica, a u ovim okruženjima je cvetala stara 
buržoaska uverenost u nauku, razum i napredak. 

Najupečatljiviji naslednik tih (politički i ideološki promenjenih) 
starih uverenja bio je marksizam, celina teorije i učenja, razrađena nakon 
smrti Karla Marksa iz njegovih i spisa Fridriha Engelsa, uglavnom unu- 
tar Socijaldemokratske partije Nemačke. Na mnoge načine je marksizam 
u verziji Karla Kauckog (1854-1938), čoveka koji je odredio njegovu 
ortodoksiju, bio poslednji trijumf pozitivističke naučne smelosti 19. veka. 
Bio je materijalistički, deterministički, neizbežan, evolucionistički i od- 
lučno je poistovetio ,,zakone istorije“ s , naučnim zakonima“. Sam Ka- 
ucki je počeo tako što je sagledavao Marksovu teoriju istorije kao „ništa 
drugo do primenu darvinizma na društveni razvoj“ i smatrao je tokom 
80-ih godina 19. veka da darvinizam u društvenim naukama uči da se 
„prelazak od stare ka novoj predstavi sveta neizbežno zbiva",2$8 Para- 
doksalno, za teoriju tako čvrsto vezanu za nauku, marksizam je, u celini 
uzev, poprilično sumnjičav oko dramatičnih savremenih novina u nauci 
i filozofiji, možda zato što se činilo da su one vezane za slabljenje mate- 
rijalističkih (tj. slobodnomislećih i determinističkih) uverenja koja su bila 
vrlo privlačna. Samo je u austromarksističkim krugovima intelektualnog 
Beča, gde se steklo mnoštvo tih novina, marksizam ostao u dodiru sa 
ovim kretanjima, mada je mnogo više mogao da učini među revolucio- 
namim ruskim intelektualcima za još ratoborniju privrženost materija- 


268 Massima Salvadon, Karl Kautsky and the Socialist Revolution (London 
1979),23-4. 

lizmu svojih marksističkih gurua." Stoga su naučnici iz oblasti prirodnih 
nauka u ovom periodu imali malo profesionalnih razloga da se zaintere- 
suju za Marksa i Engelsa, i premda su neki bili na političkoj levici, kao u 
Francuskoj u vreme Drajfusove afere, samo nekolicina je pokazala zani- 
manje za njih. Kaucki nije čak ni štampao Engelsovu Dijalektiku prirode, 
na savet jedinog profesionalnog fizičara u partiji zbog koga je Nemačko 
carstvo usvojilo takozvani Leks Arons (1898), kojim je zabranjeno soci- 
jaldemokratskim naučnicima da predaju na fakultetima 269 

Međutim, Karl Marks, kakva god da je bila njegova zainteresova- 
nost za napredak prirodnih nauka sredinom 19. veka, svoje vreme i inte- 
lektualnu energiju pretežno je posvetio društvenim naukama, A na njih 
je, kao i na istoriju, uticaj Marksovih ideja bio suštastven. 

Njihov uticaj je bio i neposredan i posredan.2'% U Italiji, central- 
no-istočnoj Evropi i, pre svega, u Carskoj Rusiji, oblastima za koje se 
činilo da su na ivici društvene revolucije ili raspada, Marks je odmah 
privukao veliku, vanredno blistavu, ali ponekad nestabilnu, intelektualnu 
podršku. U takvim zemljama i oblastima bilo je vremena, tokom posled- 
nje decenije 19. veka, na primer, kada su praktično svi mlađi fakultetski 
intelektualci bili neka vrsta revolucionara ili socijalista, a većina njih je 
sebe smatrala marksistima, što se od tada često dešavalo u istoriji zema- 
lja Trećeg sveta. U Zapadnoj Evropi samo nekolicina intelektualaca su 
bili izraziti marksisti uprkos veličini masovnih radničkih pokreta posve- 
ćenih marksističkoj socijaldemokratiji — osim, začudo, u Nizozemskoj, 


* Na primer, Sigmund Frojd je preuzeo stan austrijskog socijaldemokratskog 
vođe Viktora Adlera u Berggase, gde je Alfred Adler (nisu u vezi), predani soci- 
jaldemokrata među psihoanalitičarima 1909. čitao spis o „psihologiji marksizma“ 
Viktorovog sina Fridriha koji je bio naučnik i poklonik Ernsta Maha. Da ne po- 
minjem sestru socijalističkog lidera Ota Bojera koja se, pod drugim imenom, 
pojavila u poznatom Frojdovom slučaju. Videti: Ernst Glaser, Im Umfeld des 
Austromarxismus (Vienna 1981), passim. 

36% Za ovu epizodu videti: Marx-Engels Archiv, urednik D. Rjazanov (ponovljeno 
izdanje: Erlangen 1970), IL, 140. 

270 Potpuna rasprava o ekspanziji marksizma nije dostupna na engleskom; upo- 
rediti: E. J. Hobsbawm, ,,La diffusione del Marxismo, 1890-1905“, Studi Stonci, 
XV (1974), 241-69, Storia del Marxismo, Il, I! marxismo nell'etd delta seconda 
Internazionale (Turin 1979), 6-110, tekstovi F. Andreucci i E. J. Hobsbawm. 

koja je tada ulazila u ranu industrijsku revoluciju. Nemačka socijaldemo- 
kratska partija je uvezla svoje marksističke teoretičare iz Habzburške 
monarhije (Kaucki, Hilferding) i iz carske Rusije (Roza Luksemburg, 
Parvus). Ovde je marksizam uticao uglavnom preko ljudi koji su bili do- 
voljno impresionirani njegovom intelektualnošću kao i političkim izazo- 
vom da kritikuju njegovu teoriju ili da traže alternativne nesocijalističke 
odgovore na politička pitanja koja je podstakao. U slučaju njihovih i 
pobornika i kritičara, da ne pominjemo eksmarksiste ili postmarksiste, 
poput istaknutog italijanskog filozofa Benedeta Kročea (1866-1952), koji 
su počeli da se pojavljuju pred sam kraj 19. veka, politički faktor je oče- 
vidno bio nadmoćan; u zemljama poput Britanije, koja nije morala da 
brine oko snažnog marksističkog radničkog pokreta, niko se nije mnogo 
uznemiravao zbog Marksa. U zemljama koje su imale snažne pokrete ove 
vrste vrlo uvaženi profesori, poput Eugena fon Bem-Baverka (1851— 
1914) u Austriji, uzimali su odsustva kao profesori i ministri vlade da bi 
pobili marksističku teoriju.?7! Naravno da bi marksizam teško podstakao 
literaturu, tako suštinski i tako snažno, za i protiv, da njegove ideje nisu 
bile od velikog intelektualnog interesa. 

Marksov uticaj na društvene nauke ilustruje teškoća poređenja nji- 
hovog razvoja s razvojem prirodnih nauka u ovom periodu, budući da su 
se bavile ponašanjem i problemima ljudskih bića, koja su vrlo daleko od 
neutralnih i nepristrasnih posmatrača sopstvenih stanja. Kao što smo vi- 
deli, čak i u prirodnim naukama, ideologija postaje istaknutija kako se 
krećemo od neživog ka živom svetu, što se posebno vidi u problemima 
biologije koji se tiču ljudi i neposredno ih uključuju. Društvene i huma- 
nističke nauke, u potpunosti i po definiciji, dejstvuju u eksplozivnoj zoni 
gde sve teorije imaju neposredne političke implikacije, a gde je uticaj 
ideologije, politike i situacije u kojoj se mislioci nalaze najvažniji. U 
ovom našem (ili bilo kom) periodu bilo je vrlo moguće da se bude i uva- 
ženi astronom i revolucionarni marksista, poput A. Panekuka (1873- 
1960), čiji su profesionalni saradnici nesumnjivo mislili da je njegova 
politika nevažna za njegovu astronomiju, baš kao što su i njegovi drugo- 


271 E. Bohm-Bawerk, Zum Abschluss des Marxschen Systems (Berlin 1896), 
dugo je bila najsnažnija Marksova ortodoksna kritika Bom-Baverk koji je bio na 
čelu vlade u Austriji tri puta u ovom periodu. 

vi to smatrali za astronomiju u odnosu na klasnu borbu. Da je bio socio- 
log, niko ne bi njegovu politiku smatrao nevažnom za njegovu teoriju, Iz 
ovog razloga društvene nauke su dosta često krivudale, ukrštale se, pre- 
secale istu teritoriju ili se vrtele u krug. Za razliku od prirodnih nauka, 
njima je nedostajao opšteprihvaćeni glavni skup kumulativnog znanja i 
teorije, strukturisanog polja istraživanja u kome se moglo tvrditi da je 
napredak rezultat prilagođavanja teorije novim otkrićima. A tokom našeg 
perioda udaljavanje dvaju grana „nauke“ postalo je naglašeno. 
Na određeni način ovo je bilo novo. U zenitu liberalnog verovanja 
u napredak, izgledalo je kao da je većina društvenih nauka — etnografija/ 
antropologija, filologija/lingvistika, sociologija i nekoliko važnih eko- 
nomskih škola— u formi evolucionizma delila osnovni okvir istraživanja 
i teorije s prirodnim naukama (vidi Doba kapitala, glava 14, II). Suštinu 
društvenih nauka je predstavljalo izučavanje uspona čoveka od primitiv- 
nog stanja do danas i racionalno poimanje te sadašnjosti. Ovaj proces je 
obično bio zamišljan kao napredak čovečanstva kroz različite ,,faze“, 
iako na margini iza sebe ostavlja relikte iz ranijih faza, koji prilično na- 
likuju na žive fosile. Proučavanje ljudskog društva bilo je pozitivistička 
nauka kao bilo koja druga evoluciona disciplina od geologije do biologi- 
je. Činilo se sasvim prirodnim da autor piše studiju o uslovima za napre- 
dak pod naslovom Fizika i politika, ili razmišljanja o primeni načela 
„prirodne selekcije“ i „nasleđa“ na političko društvo, i da je ta knjiga 
štampana 80-ih godina 19. veka u Londonu, u izdavačevoj Međunarodnoj 
naučnoj seriji, rame uz rame s tomovima Očuvanja energije, Proučavanja 
spektralne analize, Istraživanja sociologije, Opšte fiziologije mišića i 
živaca i Novca i mehanizma razmene”? 

Ipak, ovaj evolucionizam nije bio blizak ni novim strujanjima u filo- 
zofiji i neopozitivizmu, ni onima koji su bili sumnjičavi oko napretka, za 
koji se činilo da vodi u pogrešnom pravcu, a stoga i oko , istorijskih zako- 
na“ koji su ga učinili prividno neizbežnim., Istorija i nauka, tako uspešno 
sjedinjeni u teoriji evolucije, sada su bili razdvojeni. Nemački profesori 
istorije na sveučilištima odbacili su ,istorijske zakone“ kao deo poopšta- 
vanja nauke, koji nije imao mesta u humanističkim disciplinama posebno 


272 Walter Bagehot, Physics and Politics, izvorno objavljeno 1872. Izdanje iz 
1887, uredio je Kegan Pol. 

posvećenim jedinstvenom i neponovljivom, čak i ,subjektivno-psihološ- 
kom načinu gledanja na stvari“ koji „provalija“ odvaja „od grubog objek- 
tivizma marksista“.273 Teška artiljerija teorije mobilisane u starom evrop- 
skom istorijskom mesečniku 90-ih godina 19. veka, Historische Zeitschrift 
— mada prvobitno usmerenom protiv drugih istoričara koji su suviše nagi- 
njali ka društvenim ili bilo kojim drugim naukama — uskoro se mogla vi- 
deti kako osipa paljbu prvenstveno po socijaldemokratama.?/4 

S druge strane, neke društvene i humanističke nauke koje su mogle 
da teže strogim ili matematičkim argumentima, ili eksperimentalnim me- 
todama prirodnih nauka, takođe su napustile istorijsku evoluciju, pokatkad 
sa olakšanjem. Učinile su to čak i one koje nisu težile nijednom od to 
dvoje, psihoanaliza, na primer, koju je jedan pronicljivi istoričar opisao 
kao ,anistorijsku teoriju čoveka i društva koja je učinila podnošljivim 
(Frojdovim kolegama liberalima iz Beča) politički svet koji je van orbite 
i kontrole“,275 Nesumnjivo da je „bitka metoda“ u ekonomiji, koja je ogor- 
čeno vođena u 80-im godinama 19. veka, zavisila od istorije. Pobednička 
strana (predvođena Karlom Mengerom, još jednim bečkim liberalom) 
predstavljala je ne samo gledište naučnog metoda — deduktivni nasuprot 
induktivnog argumenta — već namerno sužavanje dosad širokih pogleda 
ekonomske nauke. Ekonomisti skloni istorijskom evolucionizmu bili su, 
poput Marksa, ili potisnuti u limbus osobenjaka i nezadovoljnika, ili je od 
njih, poput „istorijske škole“ koja je bila glavna u nemačkoj ekonomiji, 
traženo da se prekvalifikuju u nešto drugo, na primer, ekonomske istori- 
čare ili sociologe i da ostave pravu teoriju analitičarima neoklasicističke 
ravnoteže. Ovo je značilo da su pitanja istorijske dinamike, privrednog 
razvoja i, naravno, privrednih kolebanja i kriza bila u velikoj meri istisnu- 
ta s polja nove akademske ortodoksije. Ekonomija je tako postala jedina 
društvena nauka u ovom periodu neuznemirena problemima nerazumnog 
ponašanja, pošto je bila tako definisana da isključi sve stavke koji nisu 
mogle da budu opisane kao, bar u nekom smislu, racionalne. 


213 Otto Hintze, „Ober individualistische und kollektivistisehe Geschichts auf- 
fassung“, Historische Zeitschrift, 78 (1897), 62. 

214 Videti naročito dugu polemiku: G. Below, „Die neue historische Methode“, 
Historische Zeitschrift, 81 (1898), 193-273. 

275 Schorske, op cit, 203. 

Slično tome lingvisti, koji su bili (sa ekonomistima) prvi i najpouz- 
daniji među društvenim naukama, kao da su izgubili interesovanje za 
model lingvističke evolucije koji je bio njihovo najveće dostignuće. Fer- 
dinand de Sosir (1857—1913), koji je posthumno nadahnuo sve struktu- 
ralističke struje nakon Drugog svetskog rata, umesto toga, usredsredio se 
na apstraktnu i statičku strukturu komunikacije, čiji su, slučajno se ispo- 
stavilo, jedini mogući medijum bile reči. Tamo gde su mogli, stručnjaci 
za društvene i humanističke nauke su se asimilovali u eksperimentalne 
naučnike, naročito u jednom delu psihologije koji je jurnuo u laboratori- 
je da se bavi proučavanjima opažanja, učenja i eksperimentalnih prome- 
na ponašanja. Ovo je stvorilo rusko-američku bihejviorističku teoriju (I. 
Pavlov, 1849-1936, Dž. B. Votson, 1878-1958), koja teško da je odgo- 
varajući vodič za razumevanje ljudskog uma. Zbog svoje složenosti ljud- 
ska društva, pa čak i obični ljudski životi i odnosi, nisu bila podesni za 
redukcionizam laboratorijskih pozitivista, koliko god istaknutih, niti se 
proučavanje promena tokom vremena moglo izvesti eksperimentalno. 
Najdalekosežnije praktične posledice eksperimentalne psihologije, testo- 
vi inteligencije (čiji je začetnik Bine u Francuskoj od 1905), našli su da 
je, iz tog razloga, lakše da odrede granice intelektualnog razvoja ličnosti 
preko očigledno stalnog „IQ“-a, nego preko prirode tog razvoja, ili kako 
se on odigrao, ili kuda možda vodi. 

Takve pozitivističke ili „stroge“ društvene nauke su se razvijale, 
stvarajući fakultetska odeljenja i zanimanja, ali bez nečega što bi se 
moglo porediti sa svojstvom da iznenadi i zaprepasti, a što nalazimo u 
revolucionarnim prirodnim naukama tog perioda. I zaista, tamo gde je 
došlo do promena, začetnici promene su uradili svoj posao već u rani- 
jem periodu. Nova ekonomija granične koristi i ravnoteže osvrtala se 
ka V. S. Dževonsu (1835-1882), Leonu Valrasu (1834-1910) i Karlu 
Mengeru (1840-1921) čiji su izvorni radovi obavljeni 60-ih i 70-ih 
godina 19. veka; eksperimentalni psiholozi, iako je njihov prvi časopis 
s tim naslovom bio onaj Rusa Behtereva 1904, prizivali su nemačku 
školu Vilhelma Vunta, utemeljenu 60-ih godina 19. veka. Među lingvi- 
stima, revolucionarni Sosir je, izvan Lozane, bio jedva poznat, pošto je 


njegov ugled počivao na beleškama predavanja objavljenim posle nje- 
gove smrti. 

Dramatičniji i protivrečniji događaji u društvenim i humanističkim 
naukama su bili blisko povezani sa intelektualnom fin de siecle krizom 
buržoaskog sveta. Kao što smo videli, ona je zadobila dva oblika. Očito 
da su društvo i politika u doba masa sami zahtevali ponovno promišljanje, 
a to se posebno odnosilo na probleme društvene strukture i povezanosti, 
ili (u političkim terminima) građanske odanosti i legitimiteta vlasti. Mož- 
da je činjenica da se kapitalistička privreda na Zapadu nije suočila s po- 
djednako ozbiljnim problemima — ili barem onim privremenim — ono što 
je sačuvalo ekonomiju od većih intelektualnih potresa. U celini gledano, 
tu je bilo novih sumnji oko devetnaestovekovnih pretpostavki u vezi sa 
čovekovom racionalnošću i prirodnim poretkom stvari. 

Kriza razuma je najočiglednija u psihologiji, barem u onoj meri u 
kojoj se ona trudila da izađe na kraj ne sa eksperimentalnim situacijama 
već s ljudskim umom u celini. Šta je ostalo od zdravog građanina koji 
stremi racionalnim ciljevima preko maksimizacije lične koristi, ako je 
ovo stremljenje bilo zasnovano na hrpi , nagona" poput onih životinjskih 
(MekDugal),7* ako je racionalni um bio samo čamac bačen na talase i u 
struje nesvesnog (Frojd), ili čak ako je racionalna svest samo posebna 
vrsta svesti „dok blizu nje, odvojeni od nje najtanjom pregradom, leže 
mogući oblici svesti potpuno drugačiji“ (Vilijem Džejms, 1902)?" Ta. 
kva opažanja su, naravno, bila poznata svakom čitaocu klasične književ- 
nosti, svakom ljubitelju umetnosti ili većini introspektivnih zrelih odra- 
slih ljudi. Ipak, ona su tek sad postala deo onoga što je navodno naučno 
proučavanje ljuske psihe. Ona se nisu uklapala u psihologiju laboratorije 
ili rezultata na testu, i te dve grane istraživanja ljudske psihe su s nelago- 
dom koegzistirale. Naravno, najdramatičniji inovator na ovom polju, 

Sigmund Frojd, stvorio je disciplinu, psihoanalizu, koja se odvojila od 
ostatka psihologije, a njeni zahtevi za naučnim statusom i terapeutskim 
vrednostima su u konvencionalnim naučnim krugovima od početka pri- 
hvatani sa sumnjom, S druge strane, njen uticaj na manjinu emancipova- 
nih intelektualnih laika oba pola bio je brz i značajan, uključujući i neke 
u humanističkim i društvenim naukama (Veber, Zombart). Nakon 1918. 


276 William MacDougall (1871-1938), An Introduction to Social Psychology 
(London 1908). 


277 William James, Varieties of Religious Belief (New York 1963), str. 388. 

nejasna Frojdova terminologija prodrla je u uobičajeni govor obrazova- 
nih laika, barem u zonama nemačke i anglosaksonske kulture. Uz Ajn- 
štajna, Frojd je verovatno jedini naučnik ovog perioda (jer je on sebe 
video kao takvog) čije ime je uglavnom poznato običnom čoveku. Nema 
sumnje da je to bilo zbog prikladnosti teorije koja je dopuštala muškar- 
cima i ženama da krivicu za svoje akcije prebace na nešto poput svog 
nesvesnog, čemu se nisu mogli odupreti, ali čak i više na činjenicu da je 
Frojd, ispravno, mogao biti smatran za rušitelja seksualnih tabua i, po- 
grešno, kao borac za slobodu od seksualne represije. Seksualnost, tema 
koja je u ovom periodu postala otvorena za javnu raspravu i istraživanje, 
i prilično neskrivenu obradu u literaturi (treba se samo setiti Prusta u 
Francuskoj, Artura Šniclera u Austriji i Frenka Vedenkinda u Nemačkoj), 
bila je glavna u Frojdovoj teoriji. Svakako da Frojd nije bio jedini ili čak 
prvi koji je to dubinski istraživao. Istina, on ne pripada rastućem skupu 
seksologa koji su se pojavili nakon izdavanja Psihopatia sexualis (1886) 
Riharda fon Kraft-Ebinga, koji je izmislio termin „mazohizam“. Za raz- 
liku od Kraft-Ebinga, većina njih su bili reformatori koji su težili da 
razviju trpeljivost javnosti za različite oblike nekonvencionalnih (,,ne- 
normalnih“) seksualnih sklonosti, da obezbede informacije i da oslobode 
od krivice one koji pripadaju takvim seksualnim manjinama (Havelok 
Elis 1859-1939, Magnus Hiršfeld, 1868—1935)."" Za razliku od drugih 
seksologa, Frojd se obraćao ne toliko javnosti posebno zainteresovanoj 
za seksualne probleme, već svim muškarcima i ženama koji čitaju, a koji 
su se dovoljno emancipovali od tradicionalnih judeo-hrišćanskih tabua 
da prihvate ono u šta su dugo sumnjali, naime, u ogromnu snagu, svepri- 
sutnost i raznovrsnost seksualnog nagona. 

Frojdovsko ili nefrojdovsko, pojedinačno ili društveno, ono što je 
zanimalo psihologiju nije bilo kako ljudska biča razmišljaju, već koliko 
uopšte njihova sposobnost da razmišljaju utiče na njihovo ponašanje. Da 


* Prusta zbog ženske i muške homoseksualnosti, Šniclera — medicinara — zbog 
slobodnog tretmana slučajeva promiskuiteta (Reigen, 1903, prvobitno napisano 
1896/7), Vedekinda (Buđenje proleća, 1891) zbog tinejdžerske seksualnosti. 
** Elis je počeo sa izdavanjem Studija psihologije seksa 1897; dr Magnus Hirš- 
feld je počeo sa izdavanjem Godišnjaka za seksualno granične slučajeve iste 
godine. 

bi to uradila, bila je sklona da prikaže eru masovne politike i privrede na 
dva načina, oba kritička, pomoću svesne antidemokratske „psihologije 
gomile“ Gistava le Bona (1841-1931), Tarda (1843-1904) i Trotera 
(1872-1939) koji su verovali da se svi ljudi u rulji odriču razumnog po- 
našanja, i kroz reklamnu industriju koja je odavno otkrila da sapun ne 
prodaju argumenti, a čije je oduševljenje za psihologiju bilo poznato, 
Radovi na psihologiji reklamiranja pojavili su se još pre 1909. Ipak, psi- 
hologija, koja se uglavnom bavila pojedincem, nije se izborila s proble- 
mima društva koje se menja. Preobražena disciplina — sociologija — jeste. 

Sociologija je bila možda najoriginalniji proizvod društvenih nauka 

u ovom periodu; ili, preciznije, najznačajniji pokušaj da se intelektualno 
izbori sa istorijskim promenama koje su glavni predmet ove knjige. Te- 
meljni problemi koji su zaokupljali njene najistaknutije predstavnike bili 
su politički. Kako su se društva održavala na okupu kada ih više nisu 
spajali ni običaji ni tradicionalno prihvatanje kosmičkog poretka, obično 
odobravani od strane neke religije, koja jenekada opravdavala društvenu 
subordinaciju i norme? Kako su društva funkcionisala kao politički si- 
stemi pod takvim uslovima? Ukratko, kako društvo može da se nosi s 
nepredvidljivim i uznemirujućim posledicama demokratizacije i masov- 
ne kulture; ili, opšte uzev, sa evolucijom buržoaskog društva koja je izgle- 
dala kao da vodi ka nekoj drugoj vrsti društva? Ovaj niz problema je ono 
što razlikuje ljude koje danas smatramo osnivačima sociologije od gomi- 
le danas zaboravljenih evolucionista nadahnutih Kontom i Spenserom 
(vidi Doba kapitala, glava 14, IT) koji su do tada predstavljali ovo nauč- 
no polje. 

Nova sociologija nije bila niti ustanovljeni, niti čak dobro definisa- 
ni akademski predmet, niti je ikada uspela da uspostavi međunarodnu 
saglasnost oko svog tačnog sadržaja. Najviše što se pojavilo u ovom 
periodu u nekim evropskim zemljama je nešto poput akademskog ,,pod- 
ručja“, i to oko nekoliko ljudi, mesečnika, društava i čak jedne ili dve 
univerzitetske katedre, ponajpre u Francuskoj oko Emila Dirkema (1858— 
1917), a u Nemačkoj oko Maksa Vebera (1864-1920). Samo su u Sever- 
noj i Južnoj Americi, a posebno u SAD, sociolozi u značajnom broju 
postojali pod tim imenom. Zapravo, dobar deo onoga što bi se danas 
svrstalo pod sociologiju bilo je delo ljudi koji su nastavili da sebe sma- 

traju za nešto drugo — Torsten Veblen (1857—1929) za ekonomistu, Ernst 
Trelč (1865—1923) za teologa, Vilfredo Pareto (1848—1923) za ekonomi- 
stu, Gaetano Moska (1858-1941) za politikologa, čak i Benedeto Kroče 
za filozofa. Ono što je tom području dalo neku vrstu celovitosti bio je 
pokušaj da se pojmi društvo koje teorije političkog i ekonomskog libera- 
lizma nisu mogle, ili više nisu mogle, da shvate. Premda je, za razliku od 
pomodnosti sociologije u nekoj od njenih kasnijih faza, glavna briga u 
ovom periodu više bila kako da se obuzdaju promene, nego kako da se 
društvo promeni, da ne pominjemo njegovu revolucionizaciju. Otuda 
njen nerazgovetni odnos prema Marksu koji se sada često stavlja u istu 
grupu s Dirkemom i Veberom, kao osnivačima dvadesetovekovne soci- 
ologije, a čijim se učenicima nije uvek dopadala takva procena, Ili po 
rečima jednog savremenog nemačkog naučnika: ,,Poprilično udaljen od 
praktičnih posledica svojih učenja i organizacije svojih sledbenika koji 
su mu bili odani, Marks je, čak i s naučnog stanovišta, uvezao čvorove 
koje mi moramo da raspetljamo. 278 

Neki od praktičara nove sociologije usredsredili su se na to kako 
društva, zapravo, funkcionišu tako različito od onoga kako je liberalna 
teorija pretpostavljala da ona delaju. Otuda je obilje izdanja onoga što bi 
se danas zvalo „politička sociologija“ velikim delom zasnovano na isku- 
stvu nove demokratske izborne politike, masovnih pokreta ili i jednog i 
drugog (Moska, Pareto, Mikels, S. i B. Veb). Neki su se koncentrisali na 
ono za šta su mislili da drži društvo na okupu, protiv snaga razdora pod- 
staknutih sukobom klasa i grupa unutar njih, i težnjom liberalnog društva 
da svede čovečanstvo na skup dezorijentisanih i neukorenjenih pojedina- 
ca (,anomija“). Otuda zanimanje vodećih i skoro bez izuzetka agnostičnih 
ili ateističkih mislilaca, poput Vebera i Dirkema, za fenomen religije, i 
otuda verovanja da je svim društvima potrebna ili religija ili njen funkci- 
onalni ekvivalent da bi održale svoj okvir, i da su elementi svih religija 
nađeni u ritualima australijskih Aboridžina, tada obično smatranih relik- 
tima detinjstva ljudske rase (vidi Doba kapitala, glava 14, II), Nasuprot 
tome, imperijalizam je sada dopuštao, a ponekad i zahtevao, da antropo- 
lozi s bliskog odstojanja proučavaju primitivna i varvarska plemena — ,,te- 


278 E, Gothein, „Gesellschaft und Gesellschaftswissenschafl“, u; Handwörterbuch 
der Staatswissenschaften (Jena 1900), IV, 212. 

renski rad" je postao redovni deo socijalne antropologije u ranom 20. veku 
— koja su sada prvenstveno smatrana ne za eksponate revolucionarnih faza 
prošlosti, već kao delatni funkcionalni društveni sistemi. 

Ali kakva god da je priroda strukture i kohezije društava, nova so- 

ciologija nije mogla da izbegne probleme istorijske evolucije čovečan- 
stva. Doduše, društvena evolucija je još ostala srž antropologije, a za 
ljude poput Maksa Vebera problem odakle je buržoasko društvo došlo i 
u kom pravcu se razvija ostao je ključan kao što je bio, iz sličnih razloga, 
i za marksiste. Zato i jesu Dirkem, Veber i Pareto — sva tri liberali razli- 
čitog stepena skepticizma — bili zaokupljeni novim socijalističkim pokre- 
tima i njihov posao jeste bio da ospore Marksa ili, još bolje rečeno, nje- 
gov „materijalistički koncept istorije“, razvijajući opštiju perspektivu 
društvene evolucije. Oni su planirali, takoreći, da daju nemarksističke 
odgovore na marksistička pitanja. To je najmanje očigledno kod Dirke- 
ma, jer u Francuskoj Marks nije bio uticajan, osim kao neko ko obezbe- 
đuje malo crveniju boju za stari jakobinsko-komunarski revolucionizam. 
U Italiji je Pareto (najbolje zapamćen kao briljantni matematički ekono- 
mista) prihvatio stvarnost klasne borbe, ali je tvrdio da ona neće voditi 
ka svrgavanju svih vladajućih klasa, već do smenjivanja jedne vladajuće 
elite drugom. U Nemačkoj su Vebera zvali ,buržoaski Marks“, jer je on 
prihvatio tako mnogo Marksovih pitanja postavljajući naglavačke odgo- 
vore na ta pitanja („istorijski materijalizam“). 

Prema tome, ono što je motivisalo i odredilo razvoj sociologije u 
našem periodu je osećaj krize stanja buržoaskog društva, svest o potrebi 
da se učini nešto da se spreči raspadanje ili preobražaj u drugačije i, bez 
sumnje, manje poželjne vrste društva. Da li je to revolucionisalo društve- 
ne nauke ili čak stvorilo odgovarajući temelj za opštu nauku o društvu 
koju su njeni začetnici namerili da osmisle? Mišljenja se razlikuju, ali 
većina njih je verovatno skeptična. Ipak, na sledeće pitanje o njima može 
se odgovoriti s više samouverenosti. Da li su predvidele načine da se 
izbegnu revolucija i raspad, za koje su se nadali da će biti zadržane na 
odstojanju ili dokinute? 

Nisu. Svake godine je kombinacija rata i revolucije bivala sve bliža. 
Sledimo sada taj tok događaja. 

Glava 12 
KA REVOLUCIJI 


Da li ste čuli za Šin Fejn u Irskoj... to je najinteresantniji pokret i veoma 
podseća na takozvani Ekstremistički pokret u Indiji. Njihova politika nije 

da mole za pomoć, već da je atmu. 

Džavaharlal Nehru (osamnaestogodišnjak), svom ocu 12. septimbra 190,27 


U Rusiji su i vladar i narod Sloveni, ali samo zato šta ljudi ne magu da 
podnesu otrov samovlašća, spremni su da žrtvuju milione života da bi 
dobili slobodu... Ali ja kad pogledam moju zemlju ne mogu da obuzdam 
svoja osećanja. Ne samo da je isto samovlašće kao u Rusiji, nego nas već 
200 godina gaze strani varvari. 

Kineski revolucionar, oko 1903-1904.250 


Radnici i seljaci Rusije, vi niste sami. Ako uspete u svrgavanju, gaženju i uni- 
štenju tiranije feudalne, policijski vođene, zemljoposedničke i carističke Rusi- 
je, vaša pobeda će služiti kao signal za svetsku borbu protiv tiranije kapitala, 

V. I. Lenjin, 1905,28! 


I 


Do sada smo miholjsko leto devetnaestovekovnog kapitalizma raz- 
matrali kao period društvene i političke stabilnosti režima koji ne samo 
da preživljavaju već cvetaju. I svakako, ako smo usredsređeni samo na 
zemlje ,,razvijenog" kapitalizma, to bi bilo u priličnoj meri prihvatljivo. 
U privrednom pogledu senke godina Velike depresije su nestale, a zame- 


27 D. Norman (urednik), Nehru, The First Sixty Years, 1 (New York 1965), 12. 
280 Mary Clabaugh Wright (urednik) China in Revolution The First Phase 1900- 
1915 (New Haven 1968), 118. 

281 Collected Works, IX, 434. 

nila ih je blistava vedrina blagostanja i napretka početka 20. veka. Poli- 
tički sistemi koji nisu sasvim znali kako da se izbore s društvenom agi- 
tacijom 80-ih godina 19. veka, sa iznenadnom pojavom masovnih 
partija radničke klase posvećenih revoluciji, ili s masovnom mobilizaci- 
jom građana protiv države na drugim osnovama, činilo se da otkrivaju 
fleksibilne načine kontrolisanja i integrisanja jednih, a izolovanja drugih. 
Petnaestak godina od 1899. do 1914. bile su belle epogue, ne samo zbog 
toga što su bile blagodarne, a život bio neizmerno privlačniji za one koji 
su imali novca, i zlatan za one koji su bili bogati, već takođe zato što su 
vladari većine zapadnih zemalja bili možda zabrinuti za budućnost) ali 
sigurno ne i prestrašeni za sadašnjost. Njihova društva i režimi su se, 
najvećim delom, činili pokornim. 

Ipak, bilo je značajnih delova sveta u kojima ovo očito nije bio 
slučaj. U tim područjima godine od 1880. do 1914. bile su doba stalno 
moguće, predstojeće ili čak aktuelne revolucije. Mada su neke od ovih 
zemalja biti gurnute u svetski rat, čak i kod njih 1914. nije iznenadan 
prekid koji odvaja spokojstvo, stabilnost i red od ere uništenja. U nekima 
— Osmanskom carstvu, na primer — sam svetski rat je bio samo jedna 
epizoda u seriji vojnih sukoba koji su već počeli nekoliko godina ranije. 
U drugima — Rusiji možda, a u Habzburškoj carevini sigurno — svetski 
rat je sam po sebi umnogome bio proizvod nerešivosti problema u unu- 
trašnjoj politici. U drugoj grupi zemalja pak — Kini, Iraku, Meksiku — rat 
1914. uopšte nije igrao značajnu ulogu. Ukratko, za veliku teritoriju Ze- 
maljske kugle, koja je na ovaj način obrazovala ono što je Lenjin 1908. 
oštro nazvao „zapaljivi materijal svetske politike“,?52 ideja da bi se ne- 
kako stabilnost, blagostanje i liberalni napredak mogli nastaviti da se 
1914. nepredviđeno nije uplela katastrofa koja se mogla izbeći, nije čak 
ni najpovršnije prihvatljiva. Upravo suprotno. Nakon 1917. postalo je 
jasno da bi stabilne i prosperitetne zemlje zapadnog buržoaskog društva 
same sebe uvukle, na ovaj ili onaj način, u globalne revolucionarne ustan- 
ke koji su počeli na periferiji jednog uzajamno zavisnog svetskog sistema 
koje je ovo društvo stvorilo, 

Ovo buržoasko stoleće rehabilitovalo je svoje periferije na dva glav- 
na načina: podrivanjem starih struktura svojih privreda i ravnoteže svojih 


282 Selected Works (London 1936), TV, 297-304. 

društava, i uništavanjem održivosti njihovih ustanovljenih političkih re- 
žima i institucija. Prvi od ovih efekata je bio dublji i eksplozivniji. To 
objašnjava razliku u istorijskom uticaju ruske i kineske revolucije na- 
spram persijske i turske. Ali je drugi bio mnogo vidljiviji. Sa izuzetkom 
Meksika, globalna politička zona potresa 1900-1914. sastojala se uglav- 
nom od velikih geografskih pojasa drevnih carstava, od kojih neka dose- 
žu do izmaglica antičkog doba, koja su se protezala od Kine na istoku, 
do Habzburgovaca i, možda, Maroka na zapadu. 

Po standardima zapadnih buržoaskih nacija-država i carstava, ove 
arhaične političke struktura se bile nestabilne, istrošene i, kao što su mno- 
ge savremene pristalice socijalnog darvinizma tvrdile, osuđene da nesta- 
nu. Njihov slom i raspad je pripremio ambijent za revolucije 1910-1914, 
i naravno, u Evropi, neposredni okvir i za nadolazeći svetski rat i rusku 
revoluciju. Carstva koja su se raspala u ovim godinama bila su među 
najstarijim. Kina, iako ponekad žrtva razdora, a katkada pokorena, bila 
je veliko carstvo i centar civilizacije barem dva milenijuma. Veliki carski 
ispiti za državnu službu kojima je odabirana birokratija koja je njome 
upravljala održavani su svake godine, s povremenim prekidima, preko 
2.000 godina. Kada su 1905. ukinuti, kraj carstva morao je biti blizu, 
(Zapravo, bio je udaljen samo šest godina.) Persija je bila veliko carstvo 
i centar kulture u sličnom periodu, premda je njena kolebljiva sudbina 
dramatičnija. Ona je nadživela dva svoja neprijatelja, Rimsko i Vizantij- 
sko carstvo, iznova se vraćala na istorijsku scenu nakon što su je osvaja- 
li Aleksandar Veliki, islam, Mongoli i Turci, Osmansko carstvo, mada 
mnogo mlađe, bilo je poslednje u tom nizu, još od vremena Atile, nomad- 
skih osvajača koji su izjahali iz Centralne Azije da svrgnu i preuzmu 
istočna i zapadna kraljevstva: Avari, Mongoli, različite vrste Turaka. S 
prestonicom u Konstantinopolju, nekadašnjem Vizantionu, gradu careva 
(Carigradu), Vizantija je bila direktni naslednik Rimskog carstva čija je 
zapadna polovina doživela slom u 5. veku nove ere, ali čija je istočna 
polovina preživela — dok je nisu osvojili Turci — sledećih 1.000 godina. 
Mada je od kraja 17. veka Osmansko carstvo potiskivano, ono je ostalo 
značajna teritorija na tri kontinenta. Štaviše, sultana, njenog apsolutnog 
vladara, većina muslimanskog sveta je smatrala za svog kalifa, poglava- 
ra celog regiona i, kao takvog, naslednika proroka Mukameda i njegovih 

sledbenika — osvajača iz 7. veka. Šest godina koje su svedočile preobra- 
Žaju sva ova tri carstva u ustavne monarhije ili republike, po zapad- 
no-buržoaskom modelu, označavaju kraj važne faze svetske istorije. 

Rusija i Habzburzi, dva velika i klimava multinacionalna evropska 

carstva koja su se takođe srušila, nisu bila sasvim uporediva, osim u onoj 
meri u kojoj su i jedno i drugo predstavljali vrstu političke strukture — 
zemljama je upravljano kao porodičnim imanjima — koja je u 19. veku 
sve više izgledala kao neki relikt prošlosti. Štaviše, i jedni i drugi su 
polagali prava na titulu cezara (car, kajzer), prvi preko srednjovekovnih 
varvarskih predaka koji su brinuli o Rimskom carstvu na istoku, potonji 
su preko sličnih predaka oživljavali sećanja na Rimsko carstvo na zapa- 
du. U stvari, kao carstva i evropske sile, i jedni i drugi su bili srazmerno 
skorijeg datuma, Štaviše, za razliku od drevnih carstava oni su bili sme- 
šteni u Evropi, na granicama između zone privrednog razvoja i zone 
zaostalosti, i stoga od početka delimično integrisani u privredno ,napred- 
ni“ svet, a kao „velike sile“ potpuno su bile integrisane u politički sistem 
Evrope, kontinent čija je tačna definicija uvek bila politička." Stoga su, 
uzgred, ogromne posledice Ruske revolucije i, na drugi način, sloma 
Habzburškog carstva na evropsku i globalnu političku scenu u poređenju 
srelativno skromnim ili potpuno regionalnim odjekom, recimo, kineske, 
meksičke ili iranske revolucije. 

Problem zastarelih carstava Evrope bio je u tome što su ona bila 
istodobno u oba tabora: zaostalih i naprednih, snažnih i slabih, vukova i 
ovaca, Drevna carstva su bila samo među žrtvama. Činilo se da su pred- 
određena za slom, osvajanje ili podređenost, osim ako nekako uspeju da 
na primeru zapadnih imperijalista spoznaju šta je to što je ove činilo tako 
snažnim. Do kraja 19. veka to je bilo savršeno jasno, a većina većih dr- 
žava i vladara drevnog sveta carstava se trudila, u promenljivom obimu, 
da nauči ono što su pojmili kao lekcije Zapada, ali je samo Japan uspeo 
u ovom teškom zadatku i do 1900. postao vuk među vukovima. 


* Pošto nema geografske crte koja jasno razgraničava zapadni produžetak 
azijskog kopna koji mi zovemo Evropa od ostatka Azije. 

II 
Bez pritiska imperijalističke ekspanzije verovatno ne bi bilo ni re- 
volucije u drevnom, ali do 19. veka prilično oronulom Persijskom car- 
stvu, kao ni u najzapadnijem od islamskih kraljevstava, Maroku, gde je 
sultanova vlada (Mekzen) pokušala, s neodređenim uspehom, da proširi 
svoja područja administracije i da uspostavi neku vrstu delotvorne kon- 
trole nad anarhičnim i zastrašujućim svetom berberskih ratobornih kla- 
nova. (Zaista nije sigurno da li događaji u Maroku 1907-1908. zaslužuju, 
čak i iz učitivosti, da se nazovu revolucijom.) Persija je bila pod dvostru- 
kim pritiskom Rusije i Britanije, od kojeg je očajnički pokušavala da 
pobegne pozivanjem savetnika i pomagača iz drugih zapadnih zemalja 
— Belgije (po čijem je ustavu persijski bio sačinjen), SAD i nakon 1914, 
Nemačke — koji nisu bili u poziciji da ostvare stvarnu protivtežu, Iranska 
politika je već sadržavala tri sile čije će povezivanje 1979. stvoriti još 
veću revoluciju: emancipovane i pozapadnjačene intelektualce, duboko 
svesne slabosti države i društvene nepravde, trgovce s pijaca, duboko 
svesne strane privredne konkurencije, i zajednicu muslimanskog svešten- 
stva koja je predstavljala šiitski ogranak islama koji je služio kao neka 
vrsta nacionalne persijske religije, sposobne da mobilizuje tradicionalne 
mase. Oni su svi redom bili duboko svesni nespojivosti zapadnog uticaja 
i Kurana. Savez između radikala, bazardžijskih trgovaca i sveštenstva je 
već pokazao svoju snagu 1890-1892, kada je carska dodela monopola na 
duvan britanskom biznismenu morala da bude poništena nakon pobune 
i značajnog uspeha nacionalnog bojkota prodaje i upotrebe duvana, čemu 
su se pridružile čak i šahove žene, Rusko-japanski rat 1904-1905, a po- 
tom i prva ruska revolucija, privremeno su uklonili jednog od mučitelja 
Persije i dali persijskim revolucionarima i ohrabrenje i program. Sila koja 
je porazila evropskog cara nije bila samo azijska, već i ustavna monarhi- 
ja. Ustav stoga može biti posmatran (od strane emancipovanih radikala) 
ne samo kao očigledan zahtev za zapadnom revolucijom već takođe (u 
širim delovima javnog mnjenja) kao neka vrsta „skrivene snage“. Naime, 
masovni odlazak ajatolaha u sveti grad Kom i masovno bekstvo bazarskih 
trgovaca u britansko poslanstvo, napokon su doveli teheranski biznis do 
mrtve tačke i 1906. obezbedili izbor skupštine i Ustav. U praksi, spora- 
zum iz 1907. između Britanije i Rusije o međusobnoj mirnoj podeli Per- 

sije davao je malo šanse persijskoj politici. Prvi revolucionarni period je 
de facto okončan 1911, mada je Persija ostala, nominalno, pod nečim 
poput Ustava iz 1906-1907. sve do revolucije 1979. godine.?®? S druge 
strane, verovatno je činjenica da nijedna druga imperijalistička sila nije 
bila u realnoj poziciji da izazove Britaniju i Rusiju sačuvala Persiju, kao 
državu, i njenu monarhiju, koja je imala vrlo malo sopstvenih jedinica, 
osim Kozačke brigade čiji je komandant nakon prvog rata postao uteme- 
ljitelj poslednje carske dinastije, Pahlavija (1921-1979). 

U ovom pogledu Maroko je imao manje sreće. Smešten na izuzetnoj 
strateškoj tački na svetskoj mapi, severozapadnom uglu Afrike, izgledao 
je kao podesan plen za Francusku, Britaniju, Nemačku, Španiju i svakog 


ko je mogao do tamo da doplovi. Zarad unutrašnjih slabosti monarhija je . 


postala posebno ranjiva na ambicije stranaca, a međunarodne krize pod- 
staknute svađama između raznih grabljivaca — posebno one iz 1906. i 
1911.— igrale su ulogu u postanju Prvog svetskog rata. Francuska i Špa- 
nija su je podelile, a međunarodni (tj. britanski) interesi su zadovoljeni 
slobodnom lukom Tandžir. S druge strane, kad je Maroko izgubio svoju 
nezavisnost, odsustvo sultanove kontrole nad sukobima berberskih kla- 
nova je dovelo do toga da je tadašnje francusko osvajanje teritorija bilo 
otežano i produženo, a špansko još i više. 


III 


Unutrašnje krize velikog Kineskog i Osmanskog carstva bile su 
starije i dublje. Kinesko carstvo je od sredine 19. veka uzdrmavano veli- 
kim društvenim krizama (vidi Doba kapitala). Ono je jedva nadvladalo 
revolucionarnu pretnju Tajpinga, po cenu praktičnog uništenja carske 
centralne administrativne vlasti i prepuštanja na milost i nemilost stran- 
cima koji su ustrojili ekstrateritorijalne enklave i praktično preuzeli glav- 
ni izvor carskih finansija, kinesku carinsku administraciju. Oslabljeno 
carstvo pod caricom-udovicom Cihsi (1835—1908), koje su se više plaši- 
li unutar carstva nego van njega, činilo se predodređenim da nestane u 


283 Za poređenje dve iranske revolucije, videti: Nikki R. Keddie, „Iranian Re- 
volutions in Comparative Perspective“, American Historical Review, 88 (1983), 
579-98. 

kombinovanom imperijalističkom napadu. Rusija je nadirala u Mandžu- 
riji, odakle će je izbaciti suparnički Japan koji je nakon pobedničkog rata 
1894—1895. od Kine ocepio Tajvan i Koreju, a pripremio se da uzme još 
više. U međuvremenu Britanci su uvećali svoju koloniju u Hong Kongu 
i praktično osvojili Tibet koji su smatrali kolonijom svog Indijskog car- 
stva; Nemačka se izborila za svoje temelje u severnoj Kini; Francuska je 
vršila određen uticaj u susedstvu svog Indokineskog carstva (odvojenog 
od Kine) i proširila svoje pozicije na jugu; a čak su i slabašni Portugalci 
postigli ustupanje Makaoa (1897). Mada su vukovi bili spremni da ofor- 
me čopor protiv plena, što su i učinili kada su se Britanija, Francuska, 
Rusija, Italija, Nemačka, SAD i Japan udružile u okupaciji i pljački Pe- 
kinga 1900, nalazeći izgovor u gušenju takozvanog Bokserskog ustanka, 
nisu se mogli dogovoriti o podeli tog ogromnog trupla, Tim pre pošto je 
jedna od skorašnjih imperijalnih sila, SAD, sada sve značajnija na zapad- 
nom Pacifiku koji je dugo bio njeno interesno područje, insistirala na 
„otvorenim vratima“ Kine, tj. da ima ista prava na pljačku kao raniji 
imperijalisti. Poput Maroka, ova pacifička suparništva nad raspadnutim 
truplom Kineskog carstva doprinela su dolasku Prvog svetskog rata. Pre- 
ciznije rečeno, i jedno i drugo je spasilo kinesku nominalnu nezavisnost 
i prouzrokovalo konačni slom najdrevnijeg preživelog političkog entite- 
ta na svetu. 

U Kini su postojale tri glavne snage otpora. Prva, carski establiš- 
ment dvora i konfučijanski viši državni činovnici jasno su spoznali da 
samo modernizacija po zapadnom modelu (ili, preciznije rečeno, japan- 
skom koji je nadahnut Zapadom) može spasiti Kinu, Ali ovo je moglo da 
znači uništenje baš onog morala i političkog sistema koji su oni predstav- 
ljali. Reforme koje su provodili konzervativci bile su osuđene na propast, 
čak i da nisu sprečavane dvorskim spletkama i podelama, slabljene teh- 
ničkim neznanjem i svakih nekoliko godina razarane novim stranim na- 
padima. Drugo, drevna i snažna tradicija narodnih pobuna i tajnih dru- 
štava, prožeta ideologijama suprotstavljanja, ostala je snažna kao što je 
uvek i bila. Zapravo, uprkos porazu Tajpinškog ustanka, sve se objedini- 
lo u njenom ojačavanju, jer je u severnoj Kini poznih 70-ih godina 19. 
veka od gladi umrlo između 9 i 13 miliona ljudi, a nasipi Žute reke su 
pukli, označavajući propast carstva koje je imalo dužnost da ih zaštiti. 

Takozvani Bokserski ustanak 1900. je bio zaista masovan pokret čije 
vođstvo je obrazovala organizacija Boksera za pravdu i ujedinjenje koji 
su bili izdanak velikog i drevnog budističkog tajnog društva poznatog 
kao Beli lotos. Ipak, zbog očiglednih razloga vođstvo ovih pobunjenika 
je bilo militantno ksenofobično i antimoderno. Bilo je direktno protiv 
stranaca, hrišćanstva i mašina. Iako je donelo određenu snagu Kineskoj 
revoluciji, nije joj moglo doneti ni perspektivu ni program. 

Samo u južnoj Kini, gde su preduzetništvo i trgovina uvek bili važni, 
a strani imperijalizam postavio osnov za određeni domaći buržoaski raz- 
Voj, bilo je temelja za takvu promenu, mada suženih i nestabilnih. Lokal- 
ne vladajuće grupe su se već tiho udaljavale od dinastije Manču, i samo 
ovde su se drevna tajna društva opozicije vezala, ili čak razvila interes, za 
nešto poput modernog i konkretnog programa kineske obnove. Odnosi 
između tajnih društava i mladog južnjačkog pokreta republikanskih revo- 
lucionara, među kojima je na površinu izbio Sun Jat Sen (1866—1925) kao 
glavni inspirator prve faze revolucije, bili su predmet mnogih debata i 
delimične neodređenosti, ali ne može biti sumnje da su bili bliski i suštin- 
ski, (Kineski republikanci u Japanu, koji je bio baza njihove agitacije, čak 
su formirali u Jokohami i posebnu ložu Trijada za svoje potrebe.)?%* I 
jedni i drugi su delili ukorenjeno protivljenje dinastiji Manču — Trijade su 
bile posvećene obnovi stare dinastije Ming (1368-1644) — mržnju prema 
imperijalizmu koja može biti formulisana frazeologijom tradicionalne 
ksenofobije ili modernim nacionalizmom pozajmljenim iz zapadnjačke 
revolucionarne ideologije, i koncept socijalne revolucije koji su republi- 
kanci transponovali iz ključa drevnog antidinastičkog ustanka do moderne 
zapadne revolucije, Sunova čuvena „tri principa“ nacionalizma, republi- 
kanizma i socijalizma (preciznije, agrarne reforme) mogu biti formulisani 
terminima koji potiču sa Zapada, posebno onima Džona Stjuarta Mila, ali 
čak i Kinezi kojima je nedostajalo zapadno zaleđe (poput iskusnih lekara 
koji su mnogo putovali, a obrazovali su ih strani misionara) mogli su da 
na njih gledaju kao na logičan produžetak bliskih antimančuanskih raz- 
mišljanja. A za nekolicinu republikanski orijentisanih gradskih intelektu- 


284 John Lust, „Les societes secretes, les mouvements populaires et la revolution 
de 1911“, u: J. Chesneaux et al (urednici), Mouvements populaires et sonde s 
secretes en Chine aux XIXe et XXe siecles (Paris 1970), 370. 


344 


alaca tajna društva su bila važna da bi se doprlo do gradskih, a posebno 
seoskih masa. Ona su verovatno takođe pomogla da se organizuje podrška 
među prekomorskim zajednicama kineskih emigranata koje je Sun Jat 
Senov pokret prvi politički mobilisao za nacionalne ciljeve, 

Ipak, tajna društva (što će komunisti takođe kasnije otkriti) teško da 
su bila najbolji osnov za novu Kinu, a pozapadnjačeni ili polupozapadnja- 
čeni radikalni intelektualci s južnog primorja još nisu bili dovoljno uticaj- 
ni ili organizovani da preuzmu vlast. Niti su zapadni liberalni modeli koji 
su ih nadahnuli pružili recept za upravljanje carstvom. Carstvo je 1911. 
srušio ustanak (u južnim i centralnim delovima) u kojem su bili kombino- 
vani elementi vojne pobune, republikanskog ustanka, uskraćivanje oda- 
nosti plemstva i ustanka narodnih ili tajnih društava, Međutim, neko vre- 
me ono praktično nije bilo zamenjeno novim režimom, već mnoštvom 
nestabilnih i promenljivih oblasnih struktura moći, uglavnom pod vojnom 
kontrolom („gospodari rata“). Nijedan stabilan nacionalni režim se nije 
pojavio u Kini skoro 40 godina — do trijumfa komunističke partije 1949. 


IV 


Osmansko carstvo se dugo raspadalo. Ipak, za razliku od drugih 
drevnih carstava, ostalo je vojna snaga, dovoljno jaka da čak i armijama 
velikih sila zada poprilične muke. Od kraja 17. veka njegove severne 
granice su napredovanjem Ruskog i Habzburškog carstva potiskivane 
nazad na Balkansko poluostvrvo i Transkavkaziju. Hrišćanski podanici 
balkanskih naroda bili su sve nemimniji, a ohrabreni i podržani od supar- 
ničkih velikih sila već su preobratili veliki deo Balkana u zbir više ili 
manje nezavisnih država koje su grizle i nagrizale ono što je ostalo od 
osmanske teritorije. Većina udaljenih oblasti Carstva, u severnoj Africi i 
Bliskom istoku, nije bila pod sistematskom i delotvornom osmanskom 
vlašću već dugo vremena. One su sada sve više, iako ne baš zvanično, 
prelazile u ruke britanskih i francuskih imperijalista. Do 1900. bilo je 
jasno da će čitava teritorija od zapadnih granica Egipta i Sudana do Per- 
sijskog zaliva verovatno pasti pod britansku vlast ili njen uticaj, osim 
Sirije od Libana prema severu, na šta je Francuska polagala pravo, a 
glavnina arapskog poluostrva je, pošto ni nafta, niti išta drugo od tržišne 
vrednosti još nije bilo otkriveno, mogla da bude prepuštena svađama 

lokalnih plemenskih poglavica i propovednika pokreta islamskog prepo- 
roda beduina. Zapravo, do 1914. Turska je skoro potpuno nestala iz Evro- 
pe, potpuno izbačena iz Afrike, a očuvala je nejako carstvo samo na 
Bliskom istoku, gde nije trajala duže od svetskog rata. Ipak, za razliku od 
Persije i Kine, Turska je raspolagala neposrednom potencijalnom alter- 
nativom umirućem carstvu: velikom grupom etnički i lingvistički turskog 
muslimanskog stanovništva u Maloj Aziji, koja je oblikovala osnovu 
nečega poput ,nacije-države“ po oprobanom zapadnom devetnaesto- 
vekovnom modelu. 

Skoro sigurno da se ovo nije začelo u svesti pozapadnjačenih oficira 
i državnih službenika, upotpunjenih članovima novih sekularnih zanima- 
nja poput prava i novinarstva,“ koji su se latili da ožive carstvo pomoću 
revolucije, pošto su neodlučni pokušaji samog carstva da se modernizuje 
— najskoriji u 70-im godinama 19. veka — propali. Odbor Ujedinjenja i 
napretka, poznatiji kao Mladoturci (osnovan 90-ih godina 19. veka), koji 
se nakon Ruske revolucije domogao vlasti 1908, usmeren je ka uspostavi 
panosmanskog patriotizma koji prekoračuje etičke, jezičke 1 religijske 
podele na osnovama sekularnih istina (francuskog) osamnaestovekovnog 
prosvetiteljstva. Verzija prosvetiteljstva koju su prvenstveno negovali bila 
je nadahnuta pozitivizmom Ogista Konta koji je spajao strasno verovanje 
u nauku i neizbežnu modernizaciju sa sekularnim ekvivalentom religije, 
ne-demokratski napredak (,,red i napredak“, da navedemo pozitivističko 
geslo) i planirani društveni inženjering sproveden odozgo. Iz očiglednih 
razloga ova ideologija se svidela malim modernizatorskim elitama na vla- 
sti u nazadnim tradicionalističkim državama koje su pokušavali na silu da 
uvuku u 20, vek. Verovatno nikada nije bila tako uticajna kao u poslednjem 
delu 19. veka u ne-evropskim zemljama. 

U tom pogledu, kao i u drugim, Turska revolucija iz 1908. je podba- 
cila. Doduše, to je ubrzalo slom onoga što je ostalo od Turskog carstva, pri 
čemu je država ograničena klasičnim liberalnim ustavom, višepartijskim 
parlamentarnim sistemom i drugim stvarima, oblikovanim za buržoaske 
zemlje u kojima vlade nisu, zapravo, trebalo mnogo da vladaju, pošto su 
društveni poslovi bili u skrivenim rukama dinamične i samouređujuće 


+ Islamski zakon nije zahtevao posebnu pravnu struku. Između 1875. i 1900. 
pismenost je utrostručena, a na taj način je stvoreno tržište za više časopisa. 

kapitalističke privrede. To što je mladoturski režim takođe nastavio cari- 
stičku privrednu i vojnu privrženost Nemačkoj, a što je dovelo Tursku na 
gubitničku stranu u Prvom svetskom ratu, bilo je fatalno za njega. 

Stoga se turska modernizacija promenila od liberalno-parlamentar- 
ne strukture u vojno-diktatorsku, a od nade u sekularno-imperijalnu po- 
litičku odanost u realnost čisto turskog nacionalizma. Nesposobna više 
da nadgleda grupnu lojalnost odnosno da vlada ne-turskim zajednicama, 
Turska je nakon 1915. želela etnički homogenu naciju, što je impliciralo 
nasilnu asimilaciju Grka, Jermena, Kurda i drugih koji su bili ili protera- 
ni en bloc ili poubijani. Turski etnolingvistički nacionalizam dozvoljavao 
je čak i imperijalne snove na sekularnoj nacionalnoj osnovi, jer su veliki 
delovi zapadne i centralne Azije, uglavnom u Rusiji, bili naseljeni naro- 
dima koji govore varijante turskog jezika, a ti narodi su bili uvereni da je 
sudbina Turske da ih okupi u veći ,,Panturski“ savez. Tako je unutar 
mladoturaka ravnoteža oscilovala od pozapadnjačenih i transnacionalnih 
modernizatora do pozapadnjačenih, ali izrazito etničkih ili čak rasističkih 
modernizatora kao što su nacionalni pesnik i ideolog Zija Gekalp (1876- 
1924). Istinska turska revolucija, počev sa stvarnim samoukidanjem sa- 
mog carstva, odigrala se pod takvim okriljem posle 1918. Ali njen sadržaj 
je već nagovešten u ciljevima Mladoturaka, 

Za razliku od Persije i Kine, Turska na taj način ne samo da je likvi- 
dirala stari režim već je nastavila prilično brzo da osmišljava novi. Turska 
revolucija ustoličila je možda prvi od modemizujućih režima Trećeg sve- 
ta; strasno posvećen napretku i prosvećivanju nasuprot tradiciji, , razvoju" 
i vrsti populizma neuznemiravanog liberalnim raspravljanjem. U odsustvu 
revolucionarne srednje klase, odnosno bilo kakve druge revolucionarne 
klase, intelektualci i, posebno nakon rata, vojnici su preuzeli vođstvo, 
Njihov vođa, Kemal Ataturk (Kemal Atatürk), grub i uspešan general, 
proveo je modemizujući program mladoturaka bezobzirno okrutno: pro- 
glašena je republika, islam kao državna religija ukinut, romanski alfabet 
je zamenio arapski, žene su skinule velove i poslate su u školu, a turski 
muškarci, ako je bilo potrebno, i vojnom silom su na glave stavili poluci- 
lindre ili druga zapadna pokrivala za glavu umesto turbana. Slabost Turske 
revolucije, posebno ekonomska, ležala je u njenoj nemogućnosti da se 
nametne velikoj masi seoskih Turaka, odnosno da promeni strukturu agrar- 

nog društva. I pored toga, istorijske implikacije ove revolucije su bile 
velike, mada one nisu u dovoljnoj meri potvrđene od strane istoričara čiji 
je pogled ostao fiksiran na period pre 1914, na neposredne međunarodne 
posledice Turske revolucije — propast carstva i njegov doprinos početku 
Prvog svetskog rata — a nakon 1917. i mnogo većoj Ruskoj revoluciji. 
Očigledno, ovi događaji su zasenili savremene turske događaje. 


V 


Revolucija iz tog doba koja je još i više zanemarena počela je u 
Meksiku 1910. Privukla je malo strane pažnje van SAD, delimično zato 
što je u diplomatskom smislu centralna Amerika bila isključivo vašing- 
tonsko dvorište (,,Siroti Meksiko“, uzviknuo je njegov svrgnuti diktator, 
„tako daleko od Boga, tako blizu SAD“), a i zato što su u početku doma- 
šaji revolucije bili potpuno nejasni. Činilo se da nema očigledne razlike 
između ove i 114 drugih nasilnih promena u Latinskoj Americi 19. veka 
koje obrazuju najveću klasu događaja obično znanih kao ,,revolucije“.285 
Povrh toga, kad je Meksička revolucija izbila na površinu kao važan 
društveni prevrat i prvi te vrste u seljačkoj zemlji Trećeg sveta, bila je 
zasenjena, ponovo, događajima u Rusiji. 

Pa ipak, meksička revolucija je značajna jer je neposredno rođena 
iz protivurečnosti unutar sveta carstava i stoga što je to bila prva od ve- 
likih revolucija u kolonijalnom i zavisnom svetu u kojoj su radne mase 
igrale veliku ulogu. Premda su se antiimperijalistički i, kako su ih kasni- 
je nazvali, pokreti oslobađanja od kolonijalne vlasti prirodno razvijali 
unutar starih i novih kolonijalnih carstava, nije se činilo da mogu ozbilj- 
no da ugroze imperijalnu vladavinu. 

Opšte uzev, kolonijalna carstva su još s lakoćom kontrolisana baš 
kao što su i osvojena — osim onih planinskih ratničkih zona poput Avga- 
nistana, Maroka i Etiopije koje su još odolevale stranom osvajanju. ,,Do- 
morodački ustanci“ su suzbijani bez mnogo muke, mada ponekad — kao 
u slučaju Hereroa u nemačkoj jugozapadnoj Africi (današnoj Namibiji) 
— sa znatnom okrutnošću, Antikolonijalni odnosno pokreti za nezavisnost 
su istinski počeli da se razvijaju u društveno i politički kompleksnijim 


285 Edwin Lieuwen, Arms and Politics in Latin America (London, New York 
1961),21. 

kolonijalizovanim zemaljama, ali obično nisu uspevali u ostvarenju tog 
savezništva između obrazovane i pozapadnjačene manjine i ksenofobič- 
nih branilaca davnašnje tradicije, što bi ih (kao u Persiji) učinilo ozbilj- 
nom političkom silom. Uzajamno nepoverenje, iz očiglednih razloga, išlo 
je u korist kolonijalne vlasti. U Francuskom Alžiru centar otpora je pred- 
stavljalo muslimansko sveštenstvo (uleme) koje je već bilo organizovano, 
dok su sekularni evolves pokušavali da postanu Francuzi republikanske 
levice. U Tuniskom protektoratu centar otpora predstavljaju obrazovani 
i pozapadnjačeni, koji su tražeći ustav već stvorili partiju (Destur), koja 
je direktan predak Partije Neo Destur, čiji je vođa Habib Burgiba postao 
predsednik nezavisnog Tunisa 1954. 

Od velikih kolonijalnih sila samo je najstarija i najveća, Britanija, 
predosećala nepostojanost. Ona je pristala na implicitnu nezavisnost ko- 
lonija belih naseljenika (koje su nakon 1907. nazivane ,,dominionima“), 
Pošto ovome nije bilo otpora, nije se ni očekivalo da će stvoriti probleme; 
čak ni u Južnoj Africi, gde se činilo da su se Buri, nedavno pripojeni 
nakon poraza u teškom ratu, pomirili s velikodušnim Liberalnim spora- 
zumom i sa zajedničkim frontom britanskih i burskih belaca protiv ne-be- 
lačke većine. Zapravo, Južna Afrika nije prouzrokovala ozbiljne nevolje 
ni u jednom od dva svetska rata nakon kojih su Buri nanovo preuzeli 
potkontinent. Druga britanska „bela“ kolonija, Irska, bila je— i ostala — 
beskrajno problematična, mada se nakon 1890, činilo da je eksplozivni 
nemir godina Zemljišne zajednice i Pamela deaktiviran irskim političkim 
svađama i snažnom kombinacijom represije i dalekosežnih zemljišnih 
reformi. Nakon 1910. problemi britanske parlamentarne politike ponovo 
su oživeli Irsko pitanje, ali je osnova podrške irskim pobunjenicima osta- 
la tako uska i nepouzdana da je njihova strategija širenja suštinski bila 
izazivanje mučeništva preko pobuna unapred osuđenih na propast, a čije 
gušenje bi pridobilo ljude za njihovu stvar. To se zaista i desilo nakon 
Uskršnjeg ustanka 1916, malog puča od strane nekolicine potpuno izolo- 
vanih naoružanih boraca. Rat je, kao što to često biva, otkrio krhkost 
političkih zdanja koja su se činila stabilnim, 

Pokazalo da neposredne pretnje za britansku vladavinu nema nigde 
drugde. Pa ipak, izvorni pokret za kolonijalno oslobođenje se očigledno 
razvijao i u najstarijoj iu jednoj od najnovijih britanskih kolonija. Egipat 

se, čak i nakon sprečavanja pobune mlađih vojnika Arabi Paše (1882), 
nikada nije pomirio s britanskom okupacijom. Njegov vladar, kediv, i 
lokalna vladajuća klasa velikih zemljoposednika, čija je privreda još 
odavno bila uključena u svetsko tržište, prihvatili su upravljanje britan- 
skog „prokonzula“ lorda Kromera sa upadljivim odsustvom poleta. Po- 
kretorganizacija/partija za nezavisnost, kasnije znana kao Vafd, već je 
zadobijala oblik. Britanska kontrola je ostala prilično čvrsta — i takva će 
i ostati do 1952. —ali je nepopularnost neposredne kolonijalne vladavine 
bila tolika da je napuštena nakon rata (1922) u korist manje direktnog 
oblika upravljanja koji je uključivao određenu egiptizaciju administraci- 
je. Irska polunezavisnost i egipatska poluautonomija, obe dobijene 1921- 
1922, označile su prvi delimični uzmak carstva. 

Oslobodilački pokret u Indiji je bio daleko ozbiljniji. Na ovom pot- 
kontinentu od 300 miliona stanovnika, uticajna buržoazija — kako trgo- 
vačka tako i finansijska, industrijska i profesionalna — i značajna okosni- 
ca obrazovanih činovnika, koji su upravljali u ime Britanaca, bili su sve 
više ogorčeni zbog privrednog izrabljivanja, političke nemoći i društve- 
ne podređenosti. Dovoljno je samo pročitati Put do Indije E. M. Forstera 
da bi se shvatilo zašto. Pokret za samostalnost već se pojavio. Njegova 
glavna organizacija, Indijski nacionalni kongres (osnovan 1885), koji će 
postati partija nacionalnog oslobođenja, u početku je odražavao i ovo 
nezadovoljstvo srednje klase i pokušaj inteligentnih britanskih činovnika, 
poput Alana Oktavijana Hjuma (koji je osnovao ovu organizaciju), da 
razoruža agitaciju priznanjem opravdanosti protesta. Ipak, početkom 20. 
veka, Kongres je počeo da izmiče britanskom starateljstvu, delimično 
zahvaljujući uticaju teozofije, naoko nepolitičke ideologije. Kao oboža- 
vaoci istočnog misticizma, zapadne pristalice ove filozofije bile su sklo- 
ne da saosećaju sa Indijom, a neki, poput bivše sekularistkinje i bivše 
socijalističke militantkinje Eni Besant, nisu imali teškoća da se preobra- 
te u predvodnike indijskog nacionalizma. Obrazovani Indijci, a takođe i 
Cejlonci, prirodno su smatrali zapadno poimanje njihovih kulturnih vred- 
nosti duhovnom bliskošću. Kongres je ipak, premda snaga u usponu — a 
uzgred izrazito sekularan i pod uticajem Zapada — ostao elitistička orga- 
nizacija. Pa ipak, agitacija kojom je planirano da se mobilišu neobrazo- 

vane mase pozivanjem na tradicionalnu religiju već je bila na sceni na 

zapadu Indije. Bal Ganghadar Tilak (1856-1920) je, sa određenim uspe- 
hom u narodu, branio svete krave hinduizma od strane pretnje. 
Štaviše, do početka 20. veka bila su tu dva još opasnija rasadnika 
indijske narodne agitacije. Indijska emigracija u Južnoj Africi počela je 
da se zajednički organizuje protiv rasizma u tom regionu, a glavni pred- 
stavnik njihovog uspešnog pasivnog odnosno nenasilnog masovnog ot- 
pora bio je, kao što smo videli, mladi Gudžarati advokat, koji je po po- 
vratku u Indiju postao glavna snaga mobilizacije indijskih masa u korist 
nacionalne nezavisnosti: Gandi. Gandi je stvorio izuzetno moćnu ulogu 
u svetu politike Trećeg sveta, modernog političara kao sveca, U isto vre- 
me, u Bengalu se, s njegovom prefinjenom starosedelačkom kulturom, s 
velikom Hindu srednjom klasom, sa ogromnom masom obrazovanih i 
skromnih zaposlenih iz niže srednje klase, i s njihovim intelektualcima, 
pojavila još radikalnija verzija politike oslobođenja. Britanski plan da se 
ova velika provincija raščlani u preovlađujuće muslimansku oblast omo- 
gućio je 1906—1909. širenje antibritanske agitacije u velikom obimu. 
(Plan je napušten.) Bengalski nacionalni pokret, koji je od početka bio 
levica u Kongresu i nikad se nije sasvim uklopio u njega, kombinovao je 
—u ovoj fazi — religijsko-ideološko pozivanje na hinduizam s namernim 
oponašanjem duhovno srodnih zapadnih revolucionarnih pokreta, poput 
irskog, ili ruskih narodnjaka. To je stvorilo prvi ozbiljan teroristički po- 
kret u Indiji — neposredno pre rata bilo je i drugih u severnoj Indiji čija je 
osnova počivala na Pandžabi emigrantima — povratnicima iz Amerike 
(„Gadar partija“) — a do 1905. već su predstavljali ozbiljan problem za 
policiju. Štaviše, prvi indijski komunisti (na primer, M. N. Roj 1887- 
1954) iznikli su tokom rata iz Bengalskog terorističkog pokreta.”% Prem- 
da je britanska kontrola nad Indijom ostala dovoljno čvrsta, inteligentnim 
administratorima je već bilo jasno da će neka vrsta predaje vlasti, ma 
kako spora, do nekog poželjno skromnog nivoa nezavisnosti postati ne- 
izbežna. I zaista, prvi od ovakvih predloga London će izneti tokom rala, 
Ono gde je svetski imperijalizam bio najneposrednije ranjiv bila je 
siva zona više nezvaničnog nego zvaničnog carstva, ili ono što će se 
nakon Drugog svetskog rata zvati ,neokolonijalizam“. Meksiko je sva- 


286 Za tranziciju, videti glavu 3 M. N. Roy s Memoirs (Bombay, New Delhi, 
Calcutta, Madras, London, New York 1964). 

kako zemlja koja je i privredno i politički bila zavisna od svog velikog 
suseda, ali je tehnički to bila nezavisna suverena država sa sopstvenim 
ustanovama i političkim odlukama. Ta siva zona je pre bila država kao 
što je Persija, nego kolonija kao što je Indija. Povrh toga, privredni im- 
perijalizam je bio neprihvatljiv za domaću vladajuću klasu, budući da je 
on bio potencijalna snaga modernizacije. Diljem Latinske Amerike ze- 
mljoposednici, trgovci, preduzetnici i intelektualci, koji su činili lokalne 
vladajuće klase i elite, sanjali su samo o dostizanju napretka koji bi nji- 
hovim zemljama, za koje su znali da su zaostale, nejake, nepoštovane i 
na margini zapadne civilizacije čijim su se integralnim delom smatrali, 
doneo šansu da ispune svoju istorijsku misiju. Napredak su predstavljali 
Britanija, Francuska i, očigledno, sve više SAD, Vladajuća klasa Meksi- 
ka, posebno na severu, gde je uticaj susedne privrede SAD bio snažan, 
nije imala ništa protiv toga da se uključi u svetsko tržište, a na taj način i 
u svet napretka i nauke, čak i kada je prezirala negospodstvenu neotesa- 
nost biznismena i političara-gringosa. Zapravo, nakon revolucije, ,,So- 
nora gang“, koji su činili glavešine privredno najnaprednije agrarne sred- 
nje klase najsevernije meksičke države, bio je taj koji je izbio na 
površinu kao politička grupa koja odlučuje u državi. S druge strane, ve- 
lika prepreka modemizaciji je bila ogromna masa seoskog stanovništva, 
nepokretna i nepomerljiva, u celosti ili delimično indijanska ili crnačka, 
zaronjena u neznanje, tradiciju i praznoverje. Bilo je trenutaka kada su 
vladari i intelektualci Latinske Amerike, poput onih u Japanu, očajavali 
zbog svog naroda. Pod uticajem opšteg rasizma buržoaskog sveta (vidi 
Doba kapitala. glava 14, II) sanjali su o biološkom preobražaju svojih 
naroda koji će ih učiniti pogodnim za napredak: masovnom naseljavanju 
naroda evropskog porekla u Brazil i na sam jug Južne Amerike, a u Japa- 
nu masovnom ukrštanju s belcima. 

Meksičke vladare nije preterano privlačila ideja masovnog uselja- 
vanja belaca, koji bi vrlo verovatno bili Severnoamerikanci, a njihova 
borba za nezavisnost od Španije već je tragala za legitimitetom poziva- 
njem na nezavisnu, i većim delom izmišljenu, predhispano prošlost pois- 
tovećenu sa Astecima. Stoga je meksička modernizacija biološka sanja- 
renja ostavila drugima i usredsredila se neposredno na profit, nauku i 
napredak, kako su i savetovale strane investicije i filozofija Ogista Kon- 
ta. Grupa takozvanih cientificos-a odlučno se posvetila tim ciljevima, 

Njihov neupitni vođa i politički gazda zemlje od 70-ih godina 19, veka, 
tj. tokom čitavog perioda velikog uspona privrede svetskog imperijaliz- 
ma, bio je predsednik Porfirio Dijaz (1830-1915). zaista, privredni raz- 
voj Meksika pod njegovim predsednikovanjem je bio upečatljiv, da ne 
pominjemo bogatstvo koje su neki Meksikanci izvukli iz njega, posebno 
oni koji su bili u poziciji da suparničke grupe evropskih preduzetnika 
(poput britanskog naftnog i građevinskog magnata Vitmana Pirsona) su- 
protstave jedne drugima i postojano nadmoćnijim Severoamerikancima. 
Tada kao i sada stabilnost režima između Rio Grandea i Paname je 
bila ugrožena gubitkom naklonosti Vašingtona koji je bio gorljivo impe- 
rijalistički i koji je zauzeo stav ,,da Meksiko više nije ništa drugo nego 
protektorat američke privrede“. Dijazovi pokušaji da očuva nezavi- 
snost zemlje, tako što će evropski kapital suprotstaviti severnoamerič- 
kom, učinili su ga izrazito neomiljenim severno od granice. Zemlja je bila 
suviše velika za vojnu intervenciju, koju je SAD u to vreme s poletom 
upražnjavala u manjim državama Centralne Amerike, ali do 1910. Va- 
šington nije bio sklon da obeshrabruje dobronamerne (poput Standard 
Oil-a, razljućenog britanskim uticajem u jednoj od, već tada, glavnih 
zemalja — proizvođača nafte) koji su želeli da pomognu u svrgavanju 
Dijaza. Nema sumnje da su se meksički revolucionari u velikoj meri 
okoristili prijateljskom severnom granicom; a Dijaz je bio još ranjiviji, 
jer nakon što je osvojio vlast kao vojskovođa dopustio je da vojska atro- 
fira, pošto je razumljivo pretpostavljao da su vojni udari veća opasnost 
nego narodne pobune, Njegova nesreća je bila što se našao suočen s ve- 
likom oružanom narodnom revolucijom koju je njegova vojska, za razli- 
ku od većine latinoameričkih sila, bila prilično nesposobna da slomi. 

S revolucijom se suočio upravo zbog izvanrednog privrednog raz- 
voja zahvaljujući kojem je on tako uspešno predsedavao. Režim je bio 
naklonjen preduzimljivim vlasnicima imanja (hacendados), utoliko više 
otkad je svetski bum i suštinski razvoj železnice pretvorio ranije nedo- 
stupne parcele zemljišta u potencijalne sanduke s blagom. Zajednice 
slobodnih sela, većinom u središtu i na jugu zemlje, koje su sačuvane pod 
španskim kraljevskim zakonom, a verovatno i ojačane tokom prvih ge- 


287 Friedrich Katz, The Secret War in Mexico Europe, The United States and the 
Mexican Revolution (Chicago, London 1981), 22. 

neracija nezavisnosti, bile su sistematski uklonjene sa svoje zemlje u toku 
jedne generacije. One će postati jezgro agrarne revolucije koja je našla 
vođu i predstavnika u Emilijanu Zapati (1879—1919). Slučaj je hteo da 
su dve oblasti gde su agrarni nemiri bili najsnažniji i lako podstaknuti, 
države Morelos i Guerero, bile udaljene od prestonice dan jahanja i zbog 
toga u poziciji da utiču na državne pitanja. 

Druga oblast nemira bila je na severu i ona se naglo promenila 
(pogotovo nakon poraza Apača 1885) od indijanske granice u privredno 
dinamično granično područje koje bivstvuje u nekoj vrsti zavisne simbi- 
oze sa susednim oblastima SAD, Ona je uključivala mnoštvo mogućih 
nezadovoljnika, počev od bivših zajednica graničara — boraca protiv In- 
dijanaca, sada lišenih svoje zemlje, Jaki Indijanaca ozlojeđenih zbog 
poraza, nove srednje klase u usponu i značajnog broja slobodnih i samo- 
uverenih muškaraca koji često poseduju pištolje i konje, a koje je mogu- 
će naći u zemlji napuštenih imanja i napuštenih rudnika. Pančo Vilja, 
bandit, konjokradica i konačno general revolucije bio je tip takvog čove- 
ka. Bilo je takođe grupa moćnih i bogatih zemljoposednika poput Made- 
ra— verovatno najbogatije porodice u Meksiku — koji su se nadmetali oko 
kontrole nad svojim državarna sa centralnom vladom ili njenim savezni- 
cima među lokalnim hacendados-ima. 

Mnoge od ovih potencijalno disidentskih grupa su se okoristile por- 
firijanskom erom velikih stranih ulaganja i privrednog rasta. Ono što ih 
je pretvorilo u disidente ili, još bolje, ono što je pretvorilo uobičajenu 
političku borbu, oko reizbora ili mogućeg povlačenja predsednika Dijaza, 
u revoluciju, verovatno je bila sve veća integracija meksičke privrede u 
svetsku (tačnije, SAD) privredu. A u stvari, američka privredna kriza 
1907—1908, je imala pogubne posledice po Meksiko: direktne preko slo- 
ma meksičkog tržišta i finansijskog pritiska na meksičko preduzetništvo, 
a indirektne preko poplave siromašnih meksičkih radnika koji su se vra- 
tili kući nakon što su izgubili posao u SAD. Moderne i drevne krize su se 
podudarale: ciklične krize i propale žetve sa cenama hrane koje su se 
vinule van dometa siromašnih. 

U takvim okolnostima izborna kampanja se pretvorila u zemljotres. 
Dijaz, koji je pogrešio što je dozvolio javnu kampanju opoziciji, na izbo- 
rima je s lakoćom „pobedio“ glavnog izazivača, Franciska Madera, ali se 

gubitnikova rutinska buna pretvorila, na opšte iznenađenje, u društvenu 
i političku pobunu, u severnim graničnim područjima i pobunjeničkom 
središtu seljaka, koja više nije mogla da bude kontrolisana. Dijaz je pao. 
Madero je preuzeo vlast, uskoro je bio ubijen. SAD su tražile i nisu us- 
pele da među suprotstavljenim generalima i političarima nađu ko bi bi 
dovoljno popustljiv i podmitljiv, a sposoban da uspostavi postojan režim. 
Zapata je preraspodelio zemlju svojim sledbenicima seljacima na jugu, 
kada mu je odgovaralo, Vilja je eksproprisao hacijende na severu da 
isplati svoju revolucionarnu vojsku, i tvrdio je da, kao čovek koji je izni- 
kao iz naroda, brine o svojima. Do 1914. niko nije imao pojma šta će se 
desiti u Meksiku, ali nije moglo biti nikakve sumnje da zemlju potresa 
društvena revolucija. Kakav oblik će zadobiti postrevolucionarni Mek- 
siko, neće postati jasno sve do kraja 30-ih godina 20. veka, 

Postoji gledište među istoričarima da bi Rusija, s privredom koja se 
krajem 19. veka verovatno najbrže razvijala, nastavila da napreduje i 
razvija se u uspešno liberalno društvo da njen napredak nije bio prekinut 
revolucijom koja je mogla da bude izbegnuta da nije bilo Prvog svetskog 
rata. Nijedan ishod ne bi tako iznenadio savremenike kao ovaj. Ako je 
postojala država za koju se verovalo da je revolucija u njoj ne samo po- 
željna nego neizbežna, to je bilo rusko carstvo. Džinovska, nezgrapna i 
nedelotvorna, privredno i tehnološki zaostala, sa 126 miliona stanovnika 
(1897), od kojih su 80% bili seljaci a 1% nasledno plemstvo, bila je or- 
ganizovana na način koji je svim obrazovanim Evropljanima sigurno 
izgledao preistorijski po merilima poznog 19. veka, naime, kao birokra- 
tizovana autokratija. Upravo ova činjenica je učinila revoluciju jedinim 
metodom promene državne politike drugačijim od privlačenja careve 
pažnje i pokretanja državne mašinerije u akciju odozgo: prvo je mnogima 
bilo teško dostupno, a nije nužno uključivalo ovo drugo, Pošto se oseća- 
la opšta težnja za promenom ove ili one vrste skoro svako na Zapadu, od 
umerenih konzervativaca do krajnje levice, osećao je obavezu da bude 
revolucionar. Jedino pitanje je bilo — koje vrste. 

Careve vlade su još od Krimskog rata (1854-1856) bile svesne da 
status Rusije kao velike sile ne može više sa sigurnošću da počiva samo 

na veličini zemlje, ogromnom stanovništvu i stoga ogromnim, ali primi- 
tivnim vojnim snagama. Morala je da se modernizuje, Ukidanje kmetstva 
1861. — Rusija je, s Rumunijom, poslednje uporište kmetske obrade ze- 
mlje u Evropi — učinjeno je s namerom da se ruska poljoprivreda dovuče 
u 19. vek, ali niti je to dovelo do zadovoljnog seljaštva (up. Doba kapi- 
tala, glave 101 11), niti do modemizovane poljoprivrede. Prosečni prinos 
žita u evropskoj Rusiji (1898-1902) bio je ispod 9 bušela po jutru u po- 
ređenju sa oko 14 u SAD-u i 35,4 u Britaniji,?% Ipak, otvaranje ogromnih 
područja zemlje ka proizvodnji žita za izvoz pretvorilo je Rusiju u jednog 
od glavnih svetskih snabdevača žitaricama, Godišnji neto prinosi svih 
žitarica porasli sa za 160% između ranih 60-ih godina 19. veka i početka 
20. veka, izvoz je porastao petostruko ili šestostruko, ali po cenu da je 
ruske seljake učinio zavisnijim od cene na svetskom tržištu koja je (što 
se pšenice tiče) pala za skoro polovinu tokom svetske poljoprivredne 
krize 289 

Pošto su seljaci kao zajednica bili nevidljivi van svojih sela, nezado- 
voljstvo oko 100 miliona njih bilo je lako prevideti, mada je glad 1891. 
privukla određenu pažnju. Pa ipak, ovo nezadovoljstvo nije samo zaoštre- 
no siromaštvom, nedostatkom zemlje, visokim porezima i niskim cenama 
žita, već je zadobilo suštastvene oblike moguće organizacije kroz kolek- 
tivne seoske zajednice čije je pozicija kao zvanično priznatih ustanova 
bila, paradoksalno, ojačana oslobođenjem kmetova, a još više ojačana 
80-ih godina 19. veka, kada su ih neke birokrate smatrale neprocenjivom 
tvrđavom tradicionalističke odanosti protiv društvenih revolucionara. Dru- 
gi su, na suprotnim ideološkim osnovama ekonomskog liberalizma, ubr- 
zali njihovu naglu likvidaciju pretvaranjem njihove zemlje u privatno 
vlasništvo. Slična rasprava je podelila revolucionare. Narodnjaci su (vidi 
Doba kapitala, glava 9) — to se mora reći, s pomalo neodređenom i okle- 
vajućom podrškom samog Marksa — mislili da revolucionarizovane se- 
ljačke komune, zaobilazeći užase kapitalističkog razvoja, mogu biti osno- 
va neposrednog društvenog preobražaja Rusije. Ruski marksisti su 
verovali da to više nije moguće zato što se komuna već podelila u među- 


288 Hugh Seton-Watson, The Russian Empire 1801-i1917 (Oxford 1967), 507. 
289 P, I, Lyashchenko, History of the Russian National Economy (New York 
1949), 453, 468, 520. 

sobno neprijateljsku seosku buržoaziju i proleterijat. Oni su, pak, to žele- 
li, jer su polagali svoje nade u radnike. Obe strane u obe rasprave svedoče 
o važnosti seoskih zajednica, što su u 50 pokrajina evropske Rusije u za- 
jedničkom zakupu držale 80% zemlje, koja bi se periodično preraspode- 
lila odlukama zajednice. Zajednica se, istina, raspadala u komercijalizo- 
vanijim južnim regionima, ali mnogo sporije nego što su to marksisti 
verovali: ostala je skoro univerzalno postojana na severu i u centralnom 
delu. Tamo gde je ostala snažna, bila je organ koji je izražavao jednoduš- 
nost seoske podrške revoluciji, istu kao, u drugim okolnostima, za cara i 
Svetu Rusiju. Tamo gde je bila nagrižena, privukla je većinu seljana u 
svoju energičnu odbranu. U stvari, srećom po revoluciju, „klasna borba 
na selu“, koju su predskazali marksisti, nije se još dovoljno razvila da 
ugrozi pojavu masovnog pokreta svih seljaka, bogatijih i siromašnijih, 
protiv plemstva i države. 

Kakvi god da su im bili pogledi, skoro svako iz ruskog javnog živo- 
ta, u okviru zakona ili van njega, slagao se da je carska vlada loše izvela 
agrarnu reformu i da je zapostavila seljake, Ona je, naime, zaoštrila njiho- 
vo nezadovoljstvo u vreme kada je ono već bilo žestoko, skrećući resurse 
od zemljoradničkog stanovništva ka masovnom zamahu industrijalizacije 
pod pokroviteljstvom države 90-ih godina 19, veka. Za selo koje je pred- 
stavljalo izvor velikog dela poreskih prihoda, a visoki porezi su bili, s 
visokim zaštitnim carinama i ogromnim uvozom kapitala, suštinski za 
poduhvat povećanja moći carske Rusije kroz modemizaciju privrede. Re- 
zultati, postignuti mešavinom privatnog i državnog kapitala, bili su spek- 
takularni. Između 1890. i 1904. kilometraža železničkih pruga je udvo- 
stručena (delom zbog gradnje Transsibirske železnice), dok je proizvodnja 
i uglja i gvožđa i čelika udvostručena u poslednjih pet godina veka?" Ali 
naličje toga je da se caristička Rusija sada našla pred ubrzanim rastom 
industrijskog proleterijata, zgusnutog u neuobičajeno velike komplekse 
postrojenja u nekoliko velikih centara, a posledično i s počecima radnič- 
kog pokreta koji je bio, naravno, predan društvenoj revoluciji. 

Treća posledica brze industrijalizacije je bila nesrazmeran razvoj 
oblasti na zapadnom i južnom rubu carstva koji nisu spadali u Veliku 
Rusiju — u Poljskoj, Ukrajini i (naftno industrijskom) Azerbejdžanu, I 


290 Ibid, 528-9. 

socijalne i nacionalne napetosti su bile osnažene, posebno nakon što je 
caristička vlada pokušala da pojača političku stegu sistematskom politi- 
kom obrazovne rusifikacije od 80-ih godina 19. veka. Kao što smo vide- 
li, kombinacija društvenog i nacionalnog nezadovoljstva nagoveštena je 
činjenicom da je među nekoliko, a možda i među većinom, politički 
mobilisanih manjinskih naroda u carističkoj imperiji varijanta novog so- 
cijaldemokratskog (marksističkog) pokreta postala de facto „nacionalna“ 
partija. To da je Gruzin (Staljin) mogao da postane vladar revolucionizo- 
vane Rusije je manji istorijski događaj od onoga da je Korzikanac mogao 
postati vladar revolucionarizovane Francuske. Svi evropski liberali nakon 
1830. su znali i imali simpatije za poljski nacionalni oslobodilački pokret 
koji je, baziran na plemstvu, bio protiv carističke vlade koja je okupirala 
najveći deo te rascepkane zemlje, premda nakon poraza ustanka iz 1863. 
revolucionarni nacionalizam tamo nije ni bio mnogo vidljiv." Negde od 
1870. i oni su se navikli na novu ideju, i podržavali je, o predstojećoj 
revoluciji u samom srcu carstva kojim je vladao ,,samodržac cele Rusije“, 
i stoga što je sam carizam pokazao znake unutrašnje i spoljašnje slabosti, 
i zbog pojave veoma vidljivog revolucionarnog pokreta, koji je prvobit- 
no skoro u potpunosti regrutovao takozvanu „inteligenciju“: sinove, i u 
besprimernom i velikom stepenu ćerke, nižeg i višeg plemstva, srednjeg 
i drugih obrazovanih slojeva, uključujući — prvi put — u značajnom opse- 
gu i Jevreje. Prva njihova generacija su uglavnom bili narodnjaci (up. 
Doba kapitala, glava 9) koji su bili okrenuti ka seljaštvu koje ih nije ni 
primetilo. Drastično uspešniji su bili kao male terorističke grupe— toliko 
da su 1881. uspeli da ubiju cara, Aleksandra II. Iako terorizam nije zna- 
čajno oslabio carizam, oblikovao je snažni međunarodni profil ruskog 
revolucionarnog pokreta i uspeo da kristalizuje skoro opštu usaglašenost, 
osim na krajnoj desnici, da je ruska revolucija i nužna i neizbežna. 
Nakon 1881. narodnjaci su bili uništeni i rastureni, mada su počet- 
kom 20. veka oživeli u formi „Socijalističke revolucionarne“ partije, ali 


* Delovi koje je anektirala Rusija činili su jezgro Poljske. Poljski nacionalisti su 
se takođe opirali, iz ranjivije pozicije manjine, u delovima koje je anektirala 
Nemačka, ali su u austrijskom sektoru došli do prilično pogodne nagodbe sa 
Habzburškom monarhijom kojoj je bila potrebna poljska podrška da uspostavi 
političku ravnotežu između suprotstavljenih nacionalnosti. 

su sada sela bila spremna da ih saslušaju. Oni su postali glavna ruralna 
partija na levici, mada su obnovili i svoje terorističko krilo u koje se sada 
infiltrirala i tajna policija." Kao i svi koji su iščekivali neku vrstu ruske 
revolucije, i oni su bili prilježni učenici odgovarajućih teorija sa Zapada, 
time i najsnažnijeg, a zahvaljujući Prvoj Interacionali i najpoznatijeg 
teoretičara socijalne revolucije, Karla Marksa. U Rusiji su pre 1900. 
marksisti bili čak i ljudi koji bi negde drugde bili liberali, s obzirom na 
društvenu i političku neprihvatljivost zapadnjačkih liberalnih rešenja, a 
marksizam je barem predvideo fazu kapitalističkog razvoja na njegovom 
putu na kome će biti svrgnut od strane proleterijata. 

Nije iznenađujuće da su revolucionarni pokreti koji su izrasli na 
ruševinama narodnjaštva 70-ih godina 19. veka bili marksistički, mada 
nisu bili organizovani u rusku socijaldemokratsku partiju — već u skup 
suparničkih, mada ponekad i saradničkih socijaldemokratskih organiza- 
cija pod opštim okriljem Internacionale — sve do kasnih 90-ih godina 19, 
veka. Do tada je ideja o partiji zasnovanoj na industrijskom proleterijatu 
dobila neke realne osnove, iako se najsnažnija masovna podrška za soci- 
jaldemokratiju u to vreme verovatno još nalazila među osiromašenim i 
proleterizovanim zanatlijama i radnicima iz kućne radinosti u sevemom 
delu Područja naseljavanja, uporištu Jevrejskog Bunda (1897). Navikli 
smo da pratimo napredak posebne grupe među marksističkim revoluei- 
onarima koja je na kraju pobedila, naime, one koju je vodio Lenjin (V.1. 
Uljanov, 1870-1924), čiji je brat bio likvidiran zbog učešća u atentatu na 
cara. Važno je, ne samo zbog Lenjinovog izuzetnog genija za kombino- 
vanje revolucionarne teorije i prakse, prisetiti se tri stvari. Boljševici su 
predstavljali samo jednu od nekoliko tendencija u ruskoj socijaldemo- 
kratiji i oko nje (koja je shodno tome bila različita od drugih nacionalno 
zasnovanih socijalističkih partija u carstvu), Oni u praksi nisu bili zaseb- 
na partija sve do 1912, do onog vremena kada su postali glavna snaga 
među organizovanom radničkom klasom. Treće, sa stanovišta stranih 
socijalista, a verovatno i običnih ruskih radnika, razlike između pojedinih 


" Njihov vođa, policijski agent Azef (1869-1918), suočio se sa složenim za- 
datkom ubijanja dovoljno poznatih ličnosti da zadovolji svoje drugove i da do- 
voljno njih izda da zadovolji policiju, a da ne izgubi poverenje ni jednih ni 
drugih. 

neistovetnih vrsta socijalista su bile neshvatljive, ili su se činile spored- 
nim, svi su, kao neprijatelji carizma, podjednako zasluživali podršku i 
naklonost, Glavna razlika između boljševika i drugih bila je u tome što 
su Lenjinovi drugovi bili bolje organizovani, delotvorniji i pouzdaniji.??! 

lako je seljački nemir nakon oslobođenja splasnuo na nekoliko de- 
cenija, carističkoj vladi je postalo jasno da socijalni i politički nemir raste 
i postaje opasan. Carizam nije obeshrabrivao, a ponekad je i ohrabrivao 
masovni antisemitizam za koji je postojala ogromna količina narodne 
podrške, što je talas pogroma nakon 1881. izneo na videlo, mada je manja 
podrška bila u Velikoj Rusiji nego u Ukrajini i baltičkoj oblasti, gde je 
bio koncentrisan veliki deo jevrejskog stanovništva. Jevreje, sve zlostav- 
ljanije i diskriminisanije, sve je više privlačio revolucionarni pokret. S 
druge strane, režim je, svestan moguće opasnosti od socijalizma, igrao 
na kartu zakonodavstva o radu, pa čak, nakratko, početkom 20. veka, i 
organizovanih kontrasindikata pod policijskim pokroviteljstvom, koji su 
na kraju postali stvarni sindikati. Pokolj na demonstracijama koje je pred- 
vodio taj sektor je odista ubrzao revoluciju iz 1905. Ipak, postajalo je sve 
jasnije da, nakon 1900. pa nadalje, socijalni nemir sve više raste. Seljač- 
ki bunt, dugo poluuspavan, očigledno je počeo da oživljava oko 1902, u 
isto vreme kad su se radnici organizovali u ono što će prerasti u opšte 
štrajkove u Rostovu na Donu, Odesi i Bakuu (1902-1903). 

Nesigurni režimi su dobro savetovani da izbegavaju avanturističku 
stranu politiku. Caristička Rusija se u nju uplela kao velika sila (premda 
na staklenim nogama) koja je istrajavala na tome da odigra ono što je 
smatrala da je njena uloga u imperijalnim osvajanjima. Teritorija koju je 
odabrala bio je Daleki Istok — Transsibirska železnica je izgrađena veli- 
kim delom da bi se prodrlo na tu stranu. Tamo se rusko širenje susrelo s 
japanskim širenjem, oba na račun Kine. Kao što je i uobičajeno u ovim 
imperijalističkim epizodama, mračni i obećavajuće unosni poslovi sa 
zloglasnim preduzetnicma komplikuju sliku. Pošto je do tada samo ne- 
srećna grdosija od Kine ratovala protiv Japana, Rusko carstvo je bilo prvo 
koje će u dvadesetom veku potceniti ovu izvanrednu zemlju, Iako je u 


291 Michael Futrell, Northern Underground Episodes of Russian Revolutionary 
Transport and Communication Through Scandinavia and Finland (London 
1963), passim. 

Rusko-japanskom ratu ubijeno 84.000, a ranjeno 143.000 Japanaca?” to 
je bila brza i ponižavajuća ruska katastrofa koja je potertala slabosti ca- 
rizma. Čak su se i liberali iz srednje klase, koji su od 1900. počeli da se 
organizuju kao politička opozicija, usudili da javno protestuju. Car je, 
svestan rastućeg revolucionarnog talasa, ubrzao mirovne pregovore. Re- 
volucija je izbila u januaru 1905, pre nego što su pregovori okončani. 
Revolucija iz 1905. je bila, kao što je Lenjin rekao, ,,buržoaska re- 
volucija ostvarena proleterskim sredstvima“, ,,Proleterska sredstva“ su 
verovatno preveliko pojednostavljenje, mada su masovni radnički štrajk 
u prestonici i štrajkovi podrške u većini industrijskih gradova carstva bili 
ti koji su podstakli povlačenje vlade, a kasnije, još jednom, izvršili pritisak 
koji je doveo, 17. oktobra, do nečega što je ličilo na Ustav. Štaviše, radni- 
ci koji su, nesumnjivo sa seoskim iskustvom iza sebe, spontano obrazo- 
vali „savete“ (ruski — coperti), od kojih je Sankt-Peterburški sovjet rad- 
ničkih deputata, osnovan 13. oktobra, funkcionisao ne samo kao vrsta 
radničkog parlamenta već, u kratkom periodu, kao verovatno najdelotvor- 
nija istinska vlast u prestonici nacije. Socijalističke partije su brzo shvati- 
le značaj ovakvih skupština, a neki su uzeli i značajnu ulogu u njima — 
poput mladog L. B. Trockog (1879-1940) u Sankt Peterburgu." Poput 
uplitanja radnika, koncentrisanih u prestonici i drugim politički osetljivim 
centrima — kao i 1917. — ključna je bila eksplozija seljačkih buna ogromnih 
razmera u oblasti Crne zemlje, dolini Volge i delovima Ukrajine, kao i 
raspad oružanih snaga, dramatizovan pobunom na oklopnjači Potemkin, 
koji je slomio kičmu carističkog otpora. Takođe je bila značajna istovre- 
mena mobilizacija revolucionarnog otpora među manjim nacionalnostima. 
»Buržoaski“ karakter revolucije mogao je da bude, i bio je, prihva- 
tan sam po sebi. Ne samo da je srednja klasa bila u potpunosti za revolu- 
ciju, kao i studenti koji su (za razliku od oktobra 1917) bili u potpunosti 
mobilisani da se za nju bore, već je bilo prihvaćeno, skoro bez neslaganja, 
i od liberala i od marksista, da revolucija, ako je uspešna, može da vodi 
jedino ka ustanovljenju zapadnog buržoaskog parlamentarnog sistema s 
njegovim karakteristikama građanskih i političkih sloboda, u okviru ko- 


292 M, S. Anderson, The Ascendancy of Europe 1815-1914 (London 1972), 266. 
" Većina drugih poznatih socijalista bila je u izgnanstvu i onemogućena da se 
vrati u Rusiju i da na vreme učinkovito deluje. 

jih bi bili izborene naredne faze marksističke klasne borbe, Ukratko, 
postajala je saglasnost da izgradnja socijalizma nije na neposrednom re- 
volucionarnom dnevnom redu, samo Zato što je Rusija suviše zaostala. 
Ni privredno ni društveno nije bila spremna za socijalizam. 

Oko ovoga će se svi složiti osim socijalističkih revolucionara koji 
pretvore u socijalističke jedinice — očekivanja koja su se paradoksalno 
ostvarila samo u palestinskim kibucima, tvorevinama verovatno najmanje 
tipičnih mužika na svetu, socijalističko-nacionalističkih gradskih Jevre- 
ja koji su iz Rusije emigrirali u Svetu Zemlju nakon propasti revolucije 
iz 1905. godine. 

I pored toga, Lenjin je, kao i carističke vlasti, jasno uvideo da je li- 
beralna— ili bilo koja druga — buržoazija u Rusiji brojno i politički odveć 
nejaka da preuzme vlast od carizma, kao što je rusko privatno kapitalistič- 
ko preduzetništvo bilo odveć nejako da modernizuje zemlju bez stranog 
preduzetništva i državne inicijative. Čak i na vrhuncu revolucije vlasti su 
učinile samo skromne političke ustupke, znatno manje od buržoasko-libe- 
ralnog ustava — malo veće od posredno izabranog parlamenta (Duma) sa 
ograničenom vlašću nad finansijama i nikakvom nad vladom i „temeljnim 
zakonima“; a 1907, kada je revolucionarni nemir splasnuo, a prekrojeni 
izborni sistem i manipulacija pravom glasa nisu doveli do dovoljno bez- 
opasne Dume, veći deo Ustava je opozvan. Istini za volju, nije bilo povrat- 
ka na samovlašće, ali je carizam praktično ponovo uspostavljen. 

Alije mogao, kao što je 1905. dokazala, da bude i svrgnut. Novina 
Lenjinove pozicije u odnosu na njegove glavne suparnike menjševike 
bila je u tome što je on uvideo da, s obzirom na slabosti ili odsustvo bur- 
žoazije, buržoaska revolucija treba da bude, kao što i jeste, izvedena bez 
buržoazije. Izvela bi je radnička klasa, organizovana i vođena od strane 
avangardne partije profesionalnih revolucionara, što je Lenjinov ogromni 
doprinos politici 20, veka, oslanjajući se na podršku seljaštva koje vapi 
za zemljom i čija je politička težina u Rusiji bila odlučujuća, a revoluci- 
onarni potencijal sada dokazan. Ovo je, uopšteno govoreći, ostala lenji- 
nistička pozicija sve do 1917. Ideja da bi radnici, s obzirom na odsustvo 

buržoazije, sami uzeli vlast i direktno nastavili ka novoj fazi društvene 
revolucije („permanentna revolucija“) zaista je nakratko lebdela u vazdu- 

hu tokom revolucije — barem u cilju da podstakne revoluciju na Zapadu, 
bez koje su, verovalo se, dugotrajni izgledi ruskog socijalističkog režima 
bili zanemarljivi. Lenjin je razmatrao ove planove, ali ih je odbacio kao 
neizvodljive. 

Lenjinistički pogled se oslanjao na rast radničke klase, na to da se- 
ljaštvo ostane revolucionarna snaga — a takođe i na mobilizaciju, sadejstvo 
ili barem osujećenje snaga nacionalnog oslobođenja koje su očito bile re- 
volucionamni faktor, budući da su bile neprijatelji carizma. (Otuda Lenji- 
novo insistiranje na pravu na samoopredeljenje, čak i otcepljenje od Rusi- 
je, mada su boljševici bili organizovani kao jedinstvena, sveruska i 
praktično — anacionalna partija.) Protelerijat je uistinu rastao, pošto je Ru- 
sija pre 1914. pokrenula još jedan ogroman talas industrijalizacije; bilo je 
izglednije da će mladi seoski imigranti koji su se slivali ka fabrikama u 
Moskvi i Sankt Peterburgu pre slediti radikalne boljševike nego umerene 
menjševike, da ne pominjemo bedne provincijske logore dima, uglja, gvož- 
đa, tekstila i blata — Donjeck, Ural, Ivanovo — koji su uvek naginjali ka 
boljševizmu. Posle nekoliko godina demoralisanosti nakon poraza revolu- 
cije iz 1905, 1912. se podigao novi, ogroman, talas proleterskih nemira, a 
njegovo dizanje je dramatizovano masakrom 200 štrajkača na udaljenim 
sibirskim zlatonosnim poljima (u britanskom vlasništvu) na reci Leni. 

Ali jesu li seljaci ostali revolucionarni? Reakcija carističke vlade, 
pod vođstvom darovitog i odlučnog ministra Stolipina, na 1905, bila je 
da stvori imućnu i konzervativnu grupu seljaka, a istovremeno da pobolj- 
ša poljoprivrednu produktivnost svesrdnim poniranjem u ruski ekvivalent 
britanskom ,ograđivanju“, Seljačka zajednica je trebala da bude siste- 
matski razbijana na privatne posede, u korist klase tržišno usmerenih 
preduzetnih velikih seljaka, ,,kulaka“. Ako je Stolipin dobio opkladu 
kladeći se na , jake i trezne“, onda se socijalna polarizacija između boga- 
tih seljaka i seljaka s malim posedom, ruralna klasna diferencijacija koju 
je Lenjin najavio, zaista odigrala; ali suočen sa aktuelnim prilikama, svo- 
jim uobičajenim i nepopustljivo nemilosrdnim okom za političku realnost 
pojmio je da to neće pomoći revoluciji. Da li je Stolipinovo zakonodav- 
stvo na duži rok moglo dovesti do očekivanih političkih razultata, ne 
možemo znati. Bilo je u priličnoj meri široko prihvaćeno u trgovinski 
razvijenijim južnim oblastima, posebno Ukrajini, u drugima mnogo ma- 

nje.2%3 Međutim, pošto je sam Stolipin odstranjen iz carske vlade 1911. i 
ubijen nedugo nakon toga, a kako je samo carstvo imalo još samo osam 
godina mira nakon 1906, pitanje je akademske prirode. 

Jasno je da poraz iz 1905. nije proizveo moguću ,,buržoasku“ alter- 
nativu carizmu, niti je carizmu dao više od šest godina da predahne. Od 
1912. do 1914. u zemlji su ponovo ključali socijalni nemiri. Revolucio- 
nama situacija se, Lenjin je bio uveren, još jednom približavala. Do leta 
1914. sve što je stajalo na njenom putu bila je snaga i čvrsta odanost ca- 
reve birokratije, policije i oružanih snaga koje nisu — za razliku od 1904- 
1905. — bile ni demoralisane, niti su na drugi način učestvovale;?% i 
možda pasivnost ruskih intelektualaca iz srednje klase koji su, demora- 
lisani porazom iz 1905, uglavnom napustili politički radikalizam zarad 
iracionalizma i kulturne avant garde. 

Kao i u mnogim drugim evropskim zemljama, izbijanjem rata osla- 
bila je nagomilana socijalna i političku gorljivost. Kada je ovo prošlo, bilo 
je sve jasnije da je carizam osuđen na propast. Godine 1917, je propao. 

Do 1914. revolucija je potresla sva drevna carstva na svetu, od gra- 
nica Nemačke do Kineskih mora. Kako su Meksička revolucija, Egipat- 
ska agitacija i Indijski nacionalni pokret pokazali, to je bio početak koji 
je nagrizao nove imperijaliste, formalne i neformalne. Ipak, nigde ishod 
nije bio tako jasan, a značaj vatri koje trepere među Lenjinovim ,,neza- 
paljivim materijalima svetske politike“ bilo je lako potceniti. Još nije bilo 
jasno da će Ruska revolucija stvoriti komunistički režim — prvi u istoriji 
— i postati središnji događaj u svetskoj politici 20. veka, kao što je Fran- 
cuska revolucija bila središnji događaj devetnaestovekovne politike. 

Ali ipak je već bilo očigledno da će, od svih erupcija u prostranoj 
svetskoj zoni socijalnih zemljotresa, ruska revolucija imati daleko naj- 
veće međunarodne posledice, jer je čak i nepotpun i prolazan potres 

1905-1906. imao dramatične i neposredne rezultate. On je sasvim sigur- 
no ubrzao persijsku i tursku revoluciju, verovatno i kinesku, a podstiču- 
ći austrijskog imperatora da uvede opšte pravo glasa uzburkanu politiku 


293 T. Shanin, The Awkward Class (Oxford 1972), 38 n. 

24 Ja sledim argumente iz inovativnih tekstova L. Haimsona, u: Slavic Review, 
23 (1964), 619-42; kao i: 24 (1965), 1-22, „Problem of Social Stability in Urban 
Russia 1905-17“. 

Habzburškog carstva preobrazio i učinio mnogo nestabilnijom. Rusija je 
bila „velika sila“, jedna od pet glavnih elemenata evrocentričnog među- 
narodnog sistema, a uzimajući samo domaću teritoriju u obzir, daleko 
najveća, najnaseljenija i nabogatija resursima. Socijalna revolucija u ta- 
kvoj zemlji je nužno imala dalekosežne globalne posledice zbog potpuno 
istog razloga koji je, među brojnim revolucijama poznog osamnaestog 
veka, onu francusku učinio međunarodno daleko najznačajnijom. 

Ali potencijalne posledice ruske revolucije biće čak i šire od onih 
iz 1789. Sam fizički prostor i multinacionalnost carstva koje se protezalo 
od Pacifika do granica Nemačke značili su da je njegova propast uticala 
na mnogo veći broj zemalja na dva kontinenta nego marginalnije ili izo- 
lovanije države u Evropi ili Aziji. A presudna činjenica da je Rusija op- 
koračila svetove osvajača i žrtava, napredne i zaostale za njenu revolu- 
ciju je značila potencijalni odjek i kod jednih i kod drugih. To je bila i 
velika industrijska zemlja i tehnološki srednjevekovna seljačka privreda; 
imperijalna sila i polukolonija; društvo čija su intelektualna i kulturna 
postignuća bila više od podudarnosti s najnaprednijim kulturama i inte- 
lektualcima zapadnog sveta, i ona čiji su seljaci vojnici 1904-1905. ble- 
nuli u modernost svojih japanskih zarobljivača. Ukratko, ruska revoluci- 
jaje mogla da se pokaže kao važna u isto vreme i za zapadne radničke 
organizatore i istočne revolucionare, i u Nemačkoj i u Kini, 

Caristička Rusija je svojim primerom iskazala sve protivrečnosti 
sveta u Dobu carstva. Sve što je bilo potrebno da to eksplodira u istovre- 
menoj erupciji bio je svetski rat koji je Evropa sve više iščekivala, a koji 
nije bila sposobna da spreči. 


365 


ww) U Je 


Glava 13 
OD MIRA DO RATA 


U toku rasprave (27. marta 1900) objasnio sam... da pod svetskom poli- 
tikom podrazumevam samo podržavanje i unapređenje obaveza koje su nasta- 
le širenjem naše industrije, naše preduzimljive trgovine, radne snage, aktivno- 

sti i inteligencije našeg naroda. Nismo imali nameru da vodimo agresivnu 


politiku širenja. Želeli smo samo da zaštitimo naše životne interese, koje smo 
usvojili kao prirodan cilj, širom sveta. 
Nemački kancelar fon Bilov, 1900.25 


Nije sigurno da će žena izgubiti svog sina ako on ode na front, u stvari, 


rudnik i ranžirna stanica su opasnija mesta od vojnog logora. 
Bernard Šo, 1902.2% 


Mi ćemo slaviti rat — jedinu higijenu sveta — militarizam, patriotizam, 


rušilački gest oslobodilaca, divne ideje za koje vredi ginuti, i prezirati žene. 
F. T. Marineti, 1909.27 


I 


Od avgusta 1914. životi Evropljana su bili opkoljeni, prožeti i op- 
sednuti svetskim ratom. U vreme pisanja ove knjige većina ljudi na ovom 
kontinentu, koji imaju preko 70 godina, u toku svog života prošla je kroz 
barem deo od dva rata, svi oni preko 50, sa izuzetkom Šveđana, Švajca- 
raca, Severnih Iraca i Portugalaca, iskusili su deo barem jednog. Čak i 
oni rođeni nakon 1945, nakon što je oružje utihnulo duž evropskih gra- 
nica, teško da su znali za godinu u kojoj nigde u svetu nije bilo rata, a 





295 Fürst von Bülow, Denkwiirdigkeiten, I (Berlin 1930), 415-16. 
296 Bernard Šo Klementu Skotu, 1902: G. Bernard Shaw, Collected Letters, 
1898-1910 (London 1972), 260. 
297 Marinetti, op. cit., 42. 

čitavog života su živeli u mračnoj senci Trećeg, nuklearnog, svetskog 
sukoba koji je, kako su im skoro sve njihove vlade govorile, držan na 
odstojanju samo beskrajnim nadmetanjem u obezbeđenju zajedničkog 
uništenja. Kako možemo ovakvu epohu da nazovemo vremenom mira, 
iako je globalna katastrofa bila izbegnuta skoro isto tako dugo koliko i 
veći rat između evropskih sila između 1871. 1 1914? Jer, kao što je veliki 
filozof Tomas Hobs primetio: Rat ne obuhvata samo bitku ili čin borbe; 
već i period vremena u kome je volja za borbom dovoljno znana 2% 

Ko može da porekne da je svetska situacija nakon 1945. bila baš 
ovakva? 

Tako nije bilo pre 1914: mir je bio normalni i očekivani okvir evrop- 
skih života. Posle 1815. nije bilo rata u koji su bile uvučene sve evropske 
sile. Posle 1817. nijedna evropska sila nije naredila svojim naoružanim 
ljudima da pucaju na iste takve ljude bilo koje druge takve sile. Velike sile 
su birale svoje žrtve među slabima i van Evrope, mada su mogle pogrešno 
da procene otpor svojih neprijatelja: Buri su zadali Britancima mnogo više 
nevolja nego što se očekivalo, a Japanci su uspostavili svoj status velike 
sile tako što su 1904-1905. porazili Rusiju sa iznenađujuće malo napora. 
Na teritoriji najbliže i najveće od potencijalnih žrtava, Osmanskog carstva 
koje se već dugo raspadalo, rat je zaista bio stalna mogućnost pošto su 
njeni podanički narodi nastojali da osnuju ili uvećaju svoje nezavisne dr- 
žave, a nakon toga su ratovali međusobno, uvlačeći velike sile u svoj su- 
kob, Balkan je bio poznat kao evropsko bure baruta i doista, tamo je po- 
čela eksplozija sveta 1914. Ali „istočno pitanje“ je poznata tačka dnevnog 
reda međunarodne diplomatije, i premda je čitavog veka stvaralo nepre- 
kidni niz međunarodnih kriza, pa čak i jedan prilično važan međunarodni 
rat (Krimski), nikada nije potpuno izmaklo kontroli. Za razliku od Bliskog 
istoka nakon 1945. godine, Balkan je, za većinu Evropljana koji nisu tamo 
živeli, pripadao carstvu opereta ili avanturističkih priča za dečake, poput 
onih koje je pisao Karl Maj. Slika balkanskih ratova na kraju 19. veka je 
bila ona iz drame Bernarda Šoa O oružju i junaku koju je 1908. bečki 
kompozitor tako očekivano pretvorio u mjuzikl (Čokoladni vojnik). 

Naravno da je mogućnost opšteg evropskog rata bila očekivana i 
zaokupljala misli ne samo vlada i njihovih generalštabova već i šire jav- 


%x Leviathan, deo 1, 13. 

nosti. Od ranih 70-ih godina 19. veka beletristika i futurologija su, ma- 
hom u Britaniji i Francuskoj, iznele uglavnom nerealistične nacrte budu- 
ćeg rata. 80-ih godina 19. veka Fridrih Engels je analizirao šanse za 
svetski rat, dok je filozof Niče ludački, ali proročki, pozdravljao rastuću 
militarizaciju Evrope i predvideo rat koji će „reći da varvaru, čak i onoj 
divljoj životinji u nama“. U 90-im godinama 19. veka briga oko rata 
je bila dovoljna da stvori Svetske mirovne kongrese (World / Universal 
/ Peace Congress) — 21. je trebalo da bude u Beču u septembru 1914. - 
Nobelove nagrade za mir (1897) i prvu od Haških mirovnih konferenci- 
od mnogih okupljanja otkada su u vladama obznanili svoju nepokoleblji- 
vu, ali teorijsku privrženost idealu mira. Početkom 20. veka rat je bio 
vidljivo bliži, u prvoj deceniji ova neizbežnost je mogla da bude, i bila 
je, na neki način potcenjena. 

A ipak njegovo izbijanje uistinu nije bilo očekivano. Čak i tokom 
poslednjih očajničkih dana međunarodne krize u julu 1914. državnici, dok 
su činili kobne korake, nisu verovali da zaista počinju svetski rat. Sigurno 
će se naći formula, kao što je to bilo tako često u prošlosti. Protivnici rata 
takođe nisu mogli da veruju da se katastrofa koju su tako dugo predskazi- 
vali sada nadnela nad njih. Na samom kraju jula, nakon što je Austrija već 
objavila rat Srbiji, vođe međunarodnog socijalizma su se susrele, duboko 
uznemirene, ali još uverene da je opšti rat nemoguć, da će se naći mirolju- 
bivo rešenje krize. „Lično ne verujem da će biti opšteg rata“, rekao je 29. 
jula Viktor Adler, vođa habzburške socijaldemokratije.3% To su mislili čak 
i oni koji su pritiskali dugme za uništenje, ne zato što su želeli, već zato 
što nisu mogli drugačije, kao car Vilhelm koji je pitao može li rat da bude 
ograničen na Istočnu Evropu uzdržavanjem od napada na Francusku kao 
ina Rusiju — i rečeno mu je da je to, nažalost, potpuno neizvodljivo. Oni 
koji su sazidali ratne mlinove i stavili ih u pogon u neverici su gledali te 
točkove kako počinju da melju. Bilo kome rođenom nakon 1914. teško je 
da zamisli u kojoj meri je uverenje da se svetski rat ne može „stvamo“ 
dogoditi bilo duboko utkano u život pre potopa. 


299 Wille Zur Macht, loc. cit., 92. 

Stoga je većim delom vremena između 1871. i 1914. evropski rat 
za većinu zapadnih zemalja bio istorijska uspomena ili teorijska vežba 
za neku neodređenu budućnost. Tokom ovog perioda vojskama je, u nji- 
hovim društvima, glavna funkciju bila civilna. Obavezna vojna služba 
— regrutacija — sada je postala pravilo u svim ozbiljnim silama, sa izuzet- 
kom Britanije i SAD, mada, zapravo, nipošto nisu svi mladići bili regru- 
tovani; sa usponom socijalističkih masovnih pokreta generali i političari 
su ponekad — kako se ispostavilo, pogrešno — bili nervozni zbog davanja 
oružja u ruke potencijalno revolucionarnih proletera. Za obične regrute, 
bolje upoznate sa izdržavanjem kazne nego s vojničkom slavom, priklju- 
čenje vojsci je postalo obred koji označava dečačko stupanje u zrelo 
doba, praćen s dve ili tri godine obuke i teškog rada koji je za njih bio 
onalne podoficire vojska je bila posao. Za oficire je to bila dečja igra koju 
su igrali odrasli, simbol njihove nadmoćnosti nad civilima, muževnog 
sjaja i društvenog statusa. Za generale je, kao i uvek, bila polje za one 
političke intrige i karijerističke ljubomore koje su tako opširno dokumen- 
tovane u memoarima vojnih glavešina. 

Za vlade i vladajuće klase vojske nisu bile samo snage protiv unutraš- 
njih i spoljnih neprijatelja, već i sredstvo učvršćivanja odanosti, pa čak i 
stvarnog oduševljenja, građana koji su imali zabrinjavajuće simpatije za 
masovne pokrete koji podrivaju društveni i politički poredak. Zajedno sa 
osnovnom školom vojna služba je bila najsnažniji mehanizam koji je dr- 
žava imala na raspolaganju da u glavu utuvi pogodno građansko ponašanje 

i, posebno, za preobraćanje stanovnika sela u rodoljubivog građanina na- 
cije. Škola i vojna služba su učili Italijane da razumeju, ako ne da govore, 
zvanični , nacionalni" jezik, a vojska je pretvorila špagete, ranije regional- 
no jelo osiromašenog juga u sveitalijansku instituciju. Za civilno građan- 
stvo živopisno ulično pozorište vojnog pokazivanja je umnoženo radi nji- 
hovog uživanja, nadahnuća i rodoljubive identifikacije: parade, svečanosti, 
zastave i muzika. Za civilno stanovništvo Evrope između 1871. i 1914. 
najpoznatiji prizor vojski verovatno su sveprisutni vojni orkestri, bez kojih 
su se javni parkovi i javni događaji teško mogli zamisliti, 

Prirodno je da su vojnici, a mnogo ređe momari, s vremena na vre- 
me takođe obavljali i svoju osnovnu funkciju. Mogli su da budu mobili- 

sani protiv nereda i protesta u trenucima meteža i društvenih kriza, Vlade, 
posebno one koje je trebalo da brinu o javnom mnjenju i svojim biračima, 
obično su bile oprezne oko suočavanja vojske s rizikom ubijanja svojih 
sugrađana; političke posledice toga da vojnici pucaju na građane su ima- 
le sklonost da budu loše, a one kod kojih oni odbijaju da to učine bile su 
sklone da budu još i gore, što se pokazalo u Peterburgu 1917. Premda je 
vojska bila mobilisana dosta često, a broj domaćih žrtava vojne represije 
nipošto nije bio zanemarljiv tokom ovog perioda, ni u centralnim, ni u 
zapadnoevropskim državama nisu verovali da su na ivici revolucije, kao 
ni u Belgiji i Nizozemskoj. U zemljama poput Italije te posledice su 
mogle da budu vrlo značajne. 

Domaća represija je za trupe bila bezopasan posao, ali su povreme- 
ni ratovi, pogotovo u kolonijama, bili rizičniji. Opasnost je bila, nesum- 
njivo, više medicinska nego vojna. Od 274,000 američkih vojnika mobi- 
lisanih za Špansko-američki rat 1898. samo 379 je bilo ubijeno, a 1.600 
ranjeno, ali ih je više od 5.000 umrlo od tropskih bolesti. Nije iznenađu- 
juće da su vlade bile revnosne da podrže medicinska istraživanje koja su, 
u ovom periodu, dosegla određenu kontrolu nad žutom groznicom, ma- 
larijom i ostalim prokletstvima teritorija još znanih kao „grob belog čo- 
veka“, Francuska je u kolonijalnim operacijama između 1870. i 1908. 
gubila u proseku osam oficira godišnje, uključujući jedinu zonu ozbiljnih 
žrtava, Tonkin, gde je ubijena skoro polovina od 300 oficira koji su pali 
u tih 37 godina.3%! Ne želimo da potcenjujemo ozbiljnost ovakvih kam- 
panja, tim pre što su gubici među žrtvama bili nesrazmerno teški. Čak i 
za agresorske zemlje ovakvi ratovi su bili sve samo ne sportska putova- 
nja. Britanci su u od 1899. do 1902. poslali 450.000 ljudi u Južnu Ame- 
riku, izgubili su 23.000 ubijenih i umrlih od posledica ranjavanja i 16.000 
od bolesti, uz trošak od 220 miliona funti. Ovakvi troškovi su bili daleko 
od zanemarljivih. Pored toga, vojnički posao u zapadnim zemljama je 
bio, opšte uzev, u značajnoj meri manje opasan nego onaj koji su obav- 
ljale grupe civilnih radnika, poput onih u transportu (pretežno morskom) 
i u rudnicima. U poslednje tri godine tih dugih decenija mira, svake go- 
dine je prosečno 1.430 britanskih rudara ginulo, a prosečno 165.000 (od- 


39 Gaston Bodart, Losses of Life in Modern Wars (Camegie Endowment for 

nosno 10% radne snage) bilo povređeno. A stopa povreda u britanskim 
rudnicima, mada veća nego u belgijskim ili austrijskim, bila je nešto 
manja nego u francuskim, oko 30% manja nego u nemačkim, tek nešto 
preko trećine cifre koja je važila za SAD.3% Najveće opasnosti za život 
i udove nisu bili vezani za uniformu. 

Stoga, ako izostavimo britanski Južnoafrički rat, život vojnika i mor- 
nara velikih sila bio je dosta miran, mada to nije bio slučaj s vojskom ca- 
rističke Rusije koja je bila uvučena u ozbiljne ratove protiv Turaka u 70-im 
godinama 19. veka, i u onaj kobni protiv Japanaca 1904-1905; niti s Ja- 
pancima koji su se uspešno borili i protiv Kine i protiv Rusije. Taj život 
još spoznajemo kroz potpuno neborbena sećanja i doživljaje tog besmrt- 
nog bivšeg člana čuvene 91. regimente carske austrijske vojske, dobrog 
vojnika Švejka (koga je njegov autor stvorio 1911). Naravno, generalšta- 
bovi su se spremali za rat, što je bila njihova dužnost. Kao i obično, veći- 
na njih se spremala za unapređenu verziju poslednjeg velikog rata koji je 
bio deo iskustva ili sećanja komandanata generalštabnih škola. Britanci, 
što je i bilo prirodno za najveću pomorsku silu, spremali su se za skromno 
učešće u kopnenom ratu, mada je generalima koji su utanačavali saradnju 
s francuskim saveznicima u godinama pre 1914, postajalo sve očiglednije 
da će se od njih mnogo više zahtevati. Ali uglavnom su civili bili ti koji su 
predvideli strašnu promenu u ratovanju, zahvaljujući napredovanjima voj- 
ne tehnologije koju su generali — pa čak i neki od tehnički receptivnijih 
admirala — sporo razumevali. Fridrih Engels, taj stari vojni amater, često 
je ukazivao na njihovu tupost, ali je Ivan Bloh, jevrejski finansijer, bio taj 
koji je 1898. u Sankt Peterburgu objavio 6 tomova svog dela Nadolazeći 
rat i njegove ekonomske posledice, proročkog dela koje je predvidelo voj- 
ni ćorsokak rovovskog ratovanja koje će voditi produženom sukobu čiji 
će nepodnošljivi ekonomski i ljudski izdaci iscediti zaraćene strane ili će 
ih gurnuti u društvenu revoluciju. Knjiga je ubrzo prevedena na brojne 
jezike, ne ostavljajući traga na vojnim planiranjima. 

Dok su samo neki civilni posmatrači shvatili katastrofički karakter 
budućeg ratovanja, nerazumne vlade su se oduševljeno bacile u trku opre- 
manja naoružanjem čije će im tehnološke novotarije obezbediti sigurnost. 
Tehnologija ubijanja, sredinom veka već u procesu industrijalizacije (vidi 

Doba kapitala, glava 4, II), dramatično je napredovala u 90-im godinama 
19. veka, ne samo s pravom revolucijom u brzini i vatrenoj moći pešadij- 
skog naoružanja i artiljerije već i promenom ratnih brodova pomoću da- 
leko učinkovitijih motora s gasnim turbinama, efikasnijim zaštitnim 
oklopom i većom nosivošću topova. Uzgred je čak i tehnologija ubijanja 
građanstva preobražena pronalaskom električne stolice 1890. godine, 
mada su dželati izvan SAD ostali verni starim i isprobanim metodama 
kao što su vešanje i odsecanje glave. 

Očigledna posledica je bila da su pripreme za rat postale mnogo 
skuplje, pogotovo što su se države takmičile da budu ispred drugih ili bar 
da izbegnu zaostajanje. Ova trka u naoružanju počela je u skromnom 
obliku kasnih 80-ih godina 19. veka i ubrzala se u novom veku, pogoto- 
vo u nekoliko poslednjih godina pred rat, Britanski vojni troškovi ostali 
su stabilni u 70-im i 80-im godinama 19. veka, kako u procentu ukupnog 
budžeta tako i po glavi stanovnika, ali su porasli sa 32 miliona funti 1887. 
na 44,1 milion 1898-1899, a 1913-1914. na preko 77 miliona. Najupad- 
ljivije je, a što ne iznenađuje, porastao budžet za mornaricu, to visoko- 
tehnološko krilo ratovanja koje je odgovaralo, što se tiče izdataka, raket- 
nom sektoru modernog naoružavanja. Godine 1885. ona je državu koštala 
11 miliona funti — što je otprilike isti red veličina kao 1860. Godine 
1913-1914. koštala je više od 4 puta toliko. U međuvremenu, nemački 
pomorski troškovi su porasli još više — od 90 miliona maraka godišnje 
sredinom 90-ih godina 19. veka, na gotovo 400 miliona?" 

Jedna posledica ovakvih velikih izdataka je bila da je to zahtevalo 
ili više poreze ili inflatorna pozajmljivanja, ili ijedno i drugo. Ali podjed- 
nako očigledna, mada često previđana posledica je bila da su oni prou- 
zrokovali sve više smrti u različitim domovinama, a što je bio nusprodukt 
industrije velikih razmera. Alfred Nobel i Endru Karnegi, dvojica kapi- 
talista koji su znali šta je to u eksplozivima, odnosno čeliku, što ih je 
načinilo milionerima, pokušali su da to nadoknade ulaganjem dela svog 
bogatstva u mirovnu kampanju, U ovome su bili netipični. Simbioza rata 
iratne proizvodnje neizbežno je promenila odnose između vlade i indu- 
strije, jer, kako je 1892. Fridrih Engels zapazio, „pošto je rat postao gra- 


303 W, Ashworth, „Economic Aspects of Late Victorian Naval Administration“, 
Economic History Review, XXII (1969), 491. 

na grande industrie ... la grande industrie ,.. je postala politička neop- 
hodnost",3% A s druge strane, država je postala bitna za određene grane 
industrije, jer ko će, osim vlada, biti kupac naoružanja? Robu koju je 
proizvođena nije odredilo tržište, već neprestano zaduživanje vlada da 
osiguraju za sebe zadovoljavajuću zalihu najnaprednijeg, a samim tim i 
najdelotvornijeg oružja. Štaviše, vladama nije toliko bila potrebna stvar- 
na proizvodnja oružja, već sposobnost da proizvode u obimu ratnih po- 
treba ako nastanu takve okolnosti; tj. trebalo im je da vide da njihova 
industrija poseduje kapacitet daleko veći od mirnodopskih potreba. 
Države su se tako obavezale da na neki način jemče postojanje 
snažnih nacionalnih industrija naoružanja, da snose većinu troškova nji- 
hovog tehničkog razvoja i da gledaju da one ostanu profitabilne. Drugim 
rečima, one su trebalo da zaštite ove industrije od oluja koje su pretile 
brodovima kapitalističkog preduzetništva koji su plovili nepredvidivim 
morima slobodnog tržišta i slobodne konkurencije. Naravno, one su mog- 
le i same da budu uključene u industriju naoružanja, što su, naravno, dugo 
i činile. Ali baš je to bio trenutak kada su — ili barem liberalna britanska 
država — radije odlučile da sklope sporazum s privatnim preduzetništvom. 
Osamdesetih godina 19. veka privatni proizvođači oružja preuzeli su više 
od trećine ugovora za snabdevanje oružanih snaga, 90-ih 46%, a u prvoj 
deceniji 20. veka 60%; uzgred, vlada je bila spremna da im jemči 2/3.3% 
Zato nije iznenađujuće da su firme koje su se bavile naoružanjem bile 
među industrijskim džinovima ili su im se približile: rat i koncentracija 
kapitala išli su zajedno. U Nemačkoj je Krup, kralj topova, 1870. zapoš- 
ljavao 16.000, 24.000 oko 1890, 45.000 oko 1900, a skoro 70.000 1912, 
kada je iz fabrike izašlo 50.000 čuvenih Krupovih topova. U Britaniji su 
Armstrong i Vitvort (Armstrong, Whitworth & Co. Ltd) upošljavao 
12.000 ljudi na svojim glavnim radovima u Njukastlu, što je naraslo na 
20.000 — ili preko 40% svih metalskih radnika na Tajnsajdu do 1914, ne 
računajući one u 1.500 manjih firmi koje su opstajale kao Armstrongovi 
podizvođači. I one su takođe bile vrlo profitabilne. 


3% Engels Danijelsonu, 22. septembra 1892: Marx-Engels Werke, XXXVIII 
(Berlin 1968), 467. 

30: Clive Trebilcock, ,, Spin-off" in British Economic History: Armaments and 
Industry, 1760-1914“ Economic History Review, XXII (1969), 480. 

Poput modernog ,,vojno-industrijskog kompleksa“ SAD, ove dži- 
novske industrijske koncentracije ne bi bile ništa bez trke u naoružanju. 
Zato je primamljivo ovakve , trgovce smrću“ (fraza koja je postala popu- 
larna među borcima za mir) načiniti odgovornim zbog ,rata za čelik i 
zlato“, kako su britanski novinari to nazivali. Nije li bilo logično da voj- 
na industrija ohrabruje ubrzanje trke u naoružanju, ako je neophodno i 
izmišljanjem nacionalnih podređenosti ili „prozora ranjivosti“ koji mogu 
da budu uklonjeni bogatim ugovorima? Nemačka firma, specijalizovana 
za proizvodnju mitraljeza, uspela je da u Le Figaro ubaci izveštaj koji je 
rezultirao planom francuske vlade da udvostruči broj mitraljeza. Nemač- 
ka vlada je zbog toga 1908-1910. naručila istog oružja u vrednosti od 40 
miliona maraka, podižući tako firmine dividende sa 20 na 32% 23% Bri- 
tanska firma, tvrdeći da je njena vlada teško potcenila nemački pomorski 
program ponovnog naoružanja, imala je dobit od 250.000 funti od svakog 
novog ,,drednota“ (,,dreadnought“) koji je britanska vlada napravila, što 
je udvostručilo njenu pomorsku izgradnju. Elegantne i sumnjive osobe, 
poput Grka Vasila Zaharofa koji je zastupao Vikers (a kasnije je dobio 
orden viteza za svoju službu saveznicima u Prvom svetskom ratu), gle- 
dale su da industrija oružja velikih sila prodaje svoje manje neophodne 
ili zastarele proizvode državama na Bliskom istoku i Latinskoj Americi, 
koje su uvek bile spremne da kupe takvo oružje. Ukratko, moderna me- 
đunarodna trgovina smrću dobrano je bila na pomolu. 

Pa opet, ne možemo objasniti svetski rat zaverom proizvođača oruž- 
ja, mada su tehničari svakako učinili sve što su mogli da ubede generale 
iadmirale, kojima su bliže vojne parade nego nauka, da će sve biti izgub- 
ljeno ako ne naruče najnoviji top ili bojni brod. Svakako da je nagomila- 
vanje naoružanja koje je dostiglo zastrašujuće razmere u poslednjih pet 
godina pred 1914. situaciju učinilo eksplozivnijom. Svakako da je došao 
trenutak, barem u leto 1914, kada nepopustljiva mašina za mobilisanje 
snaga smrti više nije mogla da ostane uzdržana. Ali ono što je odvelo 
Evropu u rat nije bila trka u naoružanju kao takva, već međunarodna si- 
tuacija koja je sile gurnula u njega. 


306 Romein, op. cit., 124. 

II 


Rasprava o početku Prvog svetskog rata nikada nije prestala još od 
avgusta 1914. Verovatno je više mastila prosuto, više stabala žrtvovano 
da se napravi papir, više daktilografa bilo zaposleno da se odgovori na 
ovo pitanje nego na bilo koje drugo u istoriji - možda čak i ne isključu- 
jući raspravu o Francuskoj revoluciji. Kako su se generacije menjale, 
kako se nacionalna i međunarodna politika menjala, rasprava je iznova 
oživljavala. Tek što je Evropa jurnula u katastrofu, a zaraćene strane su 
počele da se pitaju zašto je međunarodna diplomatija zatajila da to pred- 
upredi, i da optuže jedni druge za odgovornost za rat. Protivnici rata su 
odmah započeli svoje analize. Ruska revolucija 1917, koja je objavila 
tajne carističke dokumente, optužila je imperijalizam u celini. Pobednič- 
ki saveznici su stvaranjem teze o isključivoj nemačkoj „krivici za rat“, 
koja je kamen temeljac Versajskog mirovnog sporazuma 1919, ubrzali 
ogromnu poplavu dokumentacije i pisanja istorijskih propagandista u 
korist, ali uglavnom protiv, ove teze. Drugi svetski rat je, naravno, obno- 
vio raspravu koja je godinama kasnije dobila još jedan novi podsticaj 
kada se levičarska istoriografija ponovo pojavila u Saveznoj Republici 
Nemačkoj, željna da prekine s konzervativnom i nacističkom nemačkom 
rodoljubivom pravovernošću, naglašavajući svoju verziju nemačke od- 
govomnosti. Rasprave o opasnostima po svetski mir, koje iz očiglednih 
razloga nikada nisu prestale, još od Hirošime i Nagasakija, neizbežno su 
tražile moguće paralele između uzroka prošlih svetskih ratova i trenutnih 
međunarodnih prilika. Dok su propagandisti davali prednost poređenju 
s godinama pre Drugog svetskog rata (,,Minhen“), istoričari su nalazili 
sve više sličnosti između uznemirujuće devete i zabrinjavajuće druge 
decenije 20. veka. Stoga su uzroci Prvog svetskog rata ponovo bili goru- 
će pitanje, od neposredne važnosti. U takvim okolnostima svaki istoričar 
koji pokušava da objasni, kao što istoričar ovog perioda mora, zašto se 
Prvi svetski rat dogodio zaranja u duboke i uzburkane vode. 

Ali ipak, možemo barem da uprostimo njegov zadatak odstranjiva- 
njem pitanja na koja on ne treba da odgovara. Glavno među njima je ono 
o „krivici za rat“, koje je pitanje moralnog i političkog prosuđivanja, ali 
se samo periferno tiče istoričara. Ako smo znatiželjni zašto je vek evrop- 

skog mira zamenila epoha svetskih ratova, pitanje čija je to bila greška 

je trivijalno kao što je za studiju o tome zašto su ratnici iz Skandinavije 
osvajali brojna područja Evrope u 10. i 11. veku trivijalno pitanje dali je 
Viljem Osvajač imao valjan pravni razlog da napadne Englesku, 

Naravno da odgovornosti u ratovima često mogu biti pripisane. Ret- 
ko ko bi porekao da je 30-ih godina držanje Nemačke bilo u suštini nasrt- 
ljivo i ekspanzionističko, a držanje njenih neprijatelja u biti odbrambeno. 
Niko ne bi porekao da su ratove imperijalističkih širenja u ovom periodu, 
poput Špansko-američkog rata 1899-1902, izazivali SAD i Britanija, a ne 
njihove žrtve. U svakom slučaju svima je poznato da su sve vlade država 
u 19. veku, koliko god zabrinute za svoje odnose s javnošću, smatrale 
ratove za normalne nepredviđene situacije međunarodne politike, i bile 
dovoljno poštene da priznaju da bi mogle pokrenuti vojnu inicijativu, Mi- 
nistarstvo rata još nije bilo eufemizovano u Ministarstvo odbrane. 

I pored toga, apsolutno je sigurno da nijedna vlada velikih sila pre 
1914. nije želela opšti evropski rat ili čak — za razliku od 50-ih i 60-ih 
godina 19. veka — ograničeni vojni sukob s drugom evropskom velikom 
silom. Ovo je definitivno ispoljeno činjenicom da su tamo gde su politič- 
ke ambicije velikih sila bile u direktnoj suprotnosti, naime, u prekomor- 
skim zonama kolonijalnih osvajanja i podela, njihova brojna sukobljava- 
nja uvek rešavana nekim mirovnim sporazumom, Čak i najozbiljnije od 
ovih kriza, marokanske iz 1906. i 1911, godine, bile su smirene. U osvit 
1914. kolonijalni sukobi nisu više uzrokovali nerešive probleme za razne 
konkurentske sile — činjenica koja je, prilično nevaljano, korišćena za 
tvrdnju da je imperijalističko suparništvo bilo beznačajno za izbijanje 
Prvog svetskog rata. 

Naravno da su sile bile daleko od miroljubivosti, da ne pominjemo 
mirotvornost. One su se spremale za evropski rat - ponekad pogrešno? 
— čak i kada su njihovi ministri spoljnih poslova činili najviše što mogu 
da izbegnu ono što su jednoglasno smatrali za katastrofu. Nijedna vlada 
s početka 20. veka nije sledila ciljeve koje su, poput Hitlerovih u 30-im 
godinama 20. veka, samo rat ili stalna pretnja ratom mogli da ostvare. 
Čak je i Nemačka, čiji se generalštab uzalud zalagao za predostrožni 
napad na Francusku dok je njen saveznik Rusija bio imobilisan ratom, a 


+ Admiral Reder je čak tvrdio da 1914. nemački mornarički generalštab nije 
imao plan za rat protiv Britanije. 

kasnije i porazom i revolucijom 1904—1905, iskoristila nesvakidašnju 
priliku trenutne francuske slabosti i izolovanosti da progura samo svoja 
imperijalistička potraživanja oko Maroka, rešivog spornog pitanja oko 
koga niko nije nameravao da počne veliki rat, niti je to učinio. Nijedna 
vlada glavnih sila, čak ni ona najambicioznija, najlakomislenija i najne- 
odgovornija, nije želela veliki rat, Stari imperator Franjo Josif, objavlju- 
jući izbijanje takvog rata svojim zlosrećnim podanicima 1914. bio je 
potpuno iskren u izjavi: „Nisam želeo da se ovo desi" („Ich habe es nicht 
gewolt“), mada je njegova vlada bila ta koja ga je izazvala, 

Najviše što se može tvrditi je da se od određene tačke u sporom 
klizanju prema provaliji rat unapred činio tako neizbežan da su neke 
vlade odlučile da bi možda bilo najbolje izabrati najpogodniji, ili najma- 
nje nepodesan, trenutak za otpočinjanje neprijateljstava. Bilo je tvrdnji 
da su Nemci čekali na ovakav trenutak od 1912, ali pre toga — teško. 
Svakako da je tokom poslednje krize 1914, koja je poranila nevažnim 
ubistvom austrijskog nadvojvode od strane studenta teroriste u provin- 
cijskom gradu duboko na Balkanu, Austrija znala da zlostavljanjem Sr- 
bije rizikuje sveski rat, a Nemačka ga je odlukom da pruži punu podršku 
svom savezniku učinila praktično sigurnim. „Ravnoteža je narušena na 
našu štetu“, rekao je austrijski ministar rata 7. jula. Nije li bilo najbolje 
boriti se pre nego što bude još više narušena? Nemačka je podržala istu 
takvu argumentaciju. Jedino u ovom ograničenom smislu ovo pitanje 
„krivice za rat“ ima neko značenje. Ali, kao što su događaji pokazali, u 
leto 1914, za razliku od ranijih kriza, mir je bio otpisan od strane svih 
sila, čak i Britanije, za koju su Nemci poluočekivali da ostane neutralna, 
što bi povećalo njihove šanse da pobede i Francusku i Rusiju.“ Nijedna 
od velikih sila ne bi čak ni 1914. miru zadala coup de grace, da nije bila 
ubeđena da su njegove rane već smrtonosne. 

Stoga problem otkrivanja uzroka Prvog svetskog rata nije problem 
otkrivanja „napadača“. On leži u prirodi postepenog pogoršanja među- 
narodne situacije koja je sve više izmicala kontroli vlada. Evropa se po- 


* Nemačka strategija (,,Šlajfen plan“ iz 1905) je razmatrala je brzi nokaut 
Francuske praćen brzim nokautom Rusije. Prvi je podrazumevao napad na 
Belgiju, što je davalo Britaniji izgovor za ulazak u rat, kome je ona već dugo bila 
valjano posvećena. 

stupno podelila u dva suprotstavljena bloka velikih sila. Ovakvi blokovi 
su, van rata, sami po sebi bili novi, a bili su važni zbog toga što se na 
evropskoj sceni pojavilo ujedinjeno Nemačko carstvo koje je između 
1864. i 1871. ustanovljeno diplomatijom i ratom o tuđem trošku (up, 
Doba kapitala, glava 4), i zbog nastojanja da se od glavnog gubitnika, 
Francuske, zaštiti mirnodopskim savezništvima koja su vremenom do- 
vela do kontra-savezništava, Savezništva po sebi, mada su implicirala 
mogućnost rata, nisu su ga osiguravala, niti su ga činila verovatnim. 
Doduše, nemački kancelar Bizmark koji je ostao nesporni svetski šam- 
pion u igri multilateralnog diplomatskog šaha tokom skoro dvadeset go- 
dina nakon 1871. posvetio se isključivo, i sa uspehom, održavanju mira 
između sila. Sistem blokova moći je postao opasnost po mir tek kada su 
suprotstavljeni savezi postali trajni, ali posebno kad su se rasprave izme- 
đu njih pretvorile u sukobe kojima je teško upravljati. Ovo se desilo u 
novom veku, Ključno pitanje je zašto? 

Međutim, postoji jedna velika razlika između međunarodnih nape- 

tosti koje su vodile ka Prvom svetskom rata i onih koje su utemeljile 
opasnost od trećeg, za koji se ljudi u 80-im godinama 20. veka još nada- 
ju da će izbeći. Nakon 1945. nikada nije bilo ni najmanje sumnje ko su 
glavni neprijatelji u Trećem svetskom ratu: SAD i SSSR. Ali 1880. svr- 
stavanje iz 1914. je bilo nepredvidivo. Prirodno, neke moguće saveznike 
i neprijatelje je bilo lako razabrati. Nemačka i Francuska bi bile na su- 
protnim stranama, makar zato što je Nemačka pripojila velike delove 
Francuske (Alzas i Lorenu) posle svoje pobede 1871. Nije ni bilo teško 
predvideti trajnost saveza između Nemačke i Austro-Ugarske, koji je 
Bizmark uobličio nakon 1866, jer je unutrašnja politička uravnoteženost 
novog Nemačkog carstva bila suštinska za održavanje mnogonacional- 
nog Habzburškog carstva na životu. Njegovo raspadanje na nacionalne 
delove bi, što je Bizmark dobro znao, vodilo krahu ne samo državnog 
sistema centralne i istočne Evrope već bi uništilo osnovu ,,male Nemač- 
ke“ kojom je gospodarila Pruska. Nakon Prvog svetskog rata obe ove 
stvari su se, zapravo, i desile. Najtrajnija diplomatska odlika perioda 
1871-1914. bio je „Trojni savez“ koji je, u stvari, bio nemačko-austrijski 
savez, pošto se treći partner, Italija, ubrzo odvojio i napokon pridružio 
antinemačkom taboru 1915. 

Nadalje, bilo je očito da se Austrija, upetljana dublje nego ikad, od 
kada je preuzela Bosnu i Hercegovinu 1878, u burna balkanska događa- 
nja usled svojih višenacionalnih problema, suprotstavila Rusiji u tom 
području." Mada je Bizmark učinio sve da održi bliske odnose s Rusijom, 
moglo se predvideti da će pre ili kasnije Nemačka biti prisiljena da bira 
između Beča i Sankt Peterburga, i da će morati da se odluči za Beč. Šta- 
više, jednom kada se Nemačka odrekla ruske opcije, što se desilo kasnih 
80-ih godina 19. veka, bilo je logično da će se Rusija i Francuska zbliži- 
ti— što se i desilo 1891. Još u 80-im godinama 19. veka Fridrih Engels je 
razmatrao takav savez, prirodno usmeren protiv Nemačke. Početkom 
90-ih godina 19. veka ove dve grupe sila su se sučelile širom Evrope. 

Mada je ovo učinilo međunarodne odnose napetijim, nije učinilo 
opšti evropski rat neizbežnim, makar zato što sporna pitanja koja su raz- 
dvajala Francusku i Nemačku (to jest Alzas i Lorena) nisu bila od intere- 
sa za Austriju, a ona kojima se rizikovao sukob između Austrije i Rusije 
(tojest stepen ruskog uticaja na Balkanu) bila su beznačajna za Nemačku. 
Balkan, kako je Bizmark napomenuo, nije vredeo kostiju jednog jedinog 
pomeranijskog grenadira. Francuska nije imala istinskih sporova sa Aus- 
trijom, niti Rusija s Nemačkom. Zapravo, sporna pitanja koja su udalja- 
vala Francusku i Nemačku, mada postojana, većina Francuza nije sma- 
trala vrednim rata, a ona koja su razdvajala Austriju i Rusiju, mada — kao 
što je 1914. pokazala — potencijalno ozbiljnija, javljala su se na mahove. 
Tri događaja su pretvorila sistem saveza u tempiranu bombu: međuna- 
rodna situacija destabilizovana novim problemima i težnjama unutar 
samih sila, logika zajedničkog vojnog planiranja koja je zamrzla suprot- 
stavljene blokove u stalne, i integracija pete velike sile, Britanije, u jedan 
od blokova. (Nikoga nije mnogo brinulo okolišanje Italije koja je bila 
„velika sila“ samo zbog međunarodne učitivosti.) Između 1903. i 1907. 
Britanija se na opšte iznenađenje, uključujući i sopstveno, pridružila an- 

tinemačkom taboru. Uzroci Prvog svetskog rata najbolje se mogu razu- 
meti praćenjem nastanka ovog anglo-nemačkog neprijateljstva. 


* Južnoslovenski narodi su bili delimično pod austrijskom polovinom Habz- 
burškog carstva (Slovenci, dalmatinski Hrvati), delom pod mađarskom polo- 
vinom (Hrvati, neki Srbi), delom pod zajedničkom carskom administracijom 
(Bosna i Hercegovina), ostatak u malim nezavisnim kraljevstvima (Srbija, Bu- 
garska i minijaturna kneževina Crna Gora) i pod Turcima (Makedonija). 

»Trojna Antanta“ je bila zapanjujuća kako za britanske nepnijatelje 
tako i za njene saveznike, U prošlosti Britanija nije imala ni tradiciju niti 
bilo kakav trajan razlog za trvenja s Pruskom — a isto je važilo i za su- 
per-Prusku, sada znanu kao Nemačko Carstvo. S druge strane Britanija 
je bila skoro automatski neprijatelj Francuske u skoro svakom evropskom 
ratu koji se vodio nakon 1688. Pošto više nije bilo tako, makar zato što 
je Francuska prestala da bude sposobna da gospodari kontinentom, trve- 
nja između dve zemlje su bila u vidljivom porastu, ako ni zbog čega onda 
zato što su se obe nadmetale za istu teritoriju i uticaj kao imperijalističke 
sile. Stoga su njihovi odnosi bili neprijateljski zbog Egipta, kojeg su 
priželjkivali i jedni i drugi, ali čije su upravljanje (zajedno sa Sueckim 
kanalom koji su finansirali Francuzi) preuzeli Britanci. Tokom Fašodske 
krize 1898. činilo se da bi mogla poteći krv, pošto su se supamičke bri- 
tanske i francuske kolonijalne trupe sukobile u zaleđu Sudana. U deobi 
Afrike, sve češće su nečiji uspesi bili neuspesi onog drugog. Što se tiče 
Rusije, Britanija i Caristička imperija su bili stalni protivnici na Balkanu 
iu Mediteranskoj zoni takozvanog „istočnog pitanja“, i u nejasno defini- 
sanim oblastima Centralne i Zapadne Azije, oko kojih su se vodile ogor- 

čene rasprave, a koje su ležale između Indije i carskih zemalja: Avgani- 
stana, Irana i područja oblasti koja su izlazila na Persijski zaliv. Izgledi 
za budućnost Rusa u Konstantinopolju—a time i na Mediteranu —i ruskog 
širenja prema Indiji bili su stalni košmar za britanske ministre spoljnih 
poslova. Dve zemlje su se čak sukobile u jedinom devetnaestovekovnom 
evropskom ratu u kome je Britanija učestvovala (Krimski rat), a sve do 
70-ih godina 19. veka verovatnoća rusko-britanskog rata je bila ozbiljna. 
S obzirom na ustanovljenu praksu britanske diplomatije, rat protiv 
Nemačke je bio tako daleka mogućnost da je to bilo zanemarljivo. Stalni 
savez s bilo kojom kontinentalnom silom činio se nespojivim sa održa- 
vanjem te ravnoteže moći koja je bila glavni cilj britanske spoljne poli- 
tike. Savez s Francuskom mogao se smatrati neverovatnim, a onaj s Ru- 
sijom skoro nezamislivim. Ipak neprihvatljivo je postalo stvarnost: 
Britanija se trajno vezala za Francusku i Rusiju, a protiv Nemačke, reša- 
vajući sva razmimoilaženja s Rusijom do tačke istinskog slaganja s ru- 
skim zauzimanjem Konstantinopolja — ponude koja je nestala s vidika s 
ruskom revolucijom 1917. Kako je i zašto došlo do ove neverovatne 
promene? 

Dogodilo se zato što su se oba igrača i pravila tradicionalne igre među- 
narodne diplomatije promenila. Na prvom nivou, tabla na kojoj se igralo 
postala je mnogo veća. Suparništvo sila, ranije (sa izuzetkom Britanije) ve- 
ćinom vezano za Evropu i granične oblasti, sada je bilo globalno i imperijal- 
no— osim glavnine Južne i Severne Amerike koja je bila namenjena isklju- 
čivo za imperijalno širenje SAD po vašingtonskoj Monroovoj doktrini. Bilo 
je verovatnije da će se međunarodni sukobi koje je trebalo rešiti, ako se nisu 
izvrgli u ratove, pre dogoditi bilo u Zapadnoj Africi ili Kongu u 80-im, Kini 
u kasnim 90-im godinama 19. veka, i Magrebu (1906, 1911), nego oko ras- 
padajućeg trupla Osmanskog carstva, a mnogo verovatnije nego oko bilo kog 
nerešenog pitanja u nebalkanskoj Evropi. Štaviše, tu su sada bili i novi igra- 
či: SAD, koje su se aktivno širile na Pacifiku dok su u isto vreme još izbega- 
vale evropske neprilike, i Japan. Zapravo je britanski savez s Japanom (1902) 
bio prvi korak ka Trojnom savezu, pošto je postojanje te nove sile, koja će 
uskoro pokazati da zaista može da pobedi Carističku imperiju u ratu, smanji- 
lo rusku pretnju za Britaniju i tako ojačalo britansku poziciju. Na taj način je 
omogućeno smirivanje raznih starih rusko-britanskih sporova. 

Ova globalizacija međunarodne igre moći automatski je promenila 
Situaciju zemlje koja je do tada bila jedina velika sila sa istinski svetskim 
političkim ciljevima. Teško da je preterivanje ako kažemo da je većim 
delom 19. veka uloga Evrope u britanskim diplomatskim proračunima 
bila da bude mirna, tako da Britanija može da se prepusti svojim, uglav- 
nom privrednim, aktivnostima u ostatku sveta. Ovo je bila suština oso- 
bene kombinacije evropske ravnoteže moći s globalnom Pax Britannica 
koju je jemčila jedino mornarica globalne veličine, sposobna da kontro- 
liše sve svetske okeane i pomorske puteve. Sredinom 19. veka sve druge 
momarice sveta zajedno jedva da su bile veće od same britanske morna- 
rice. Na kraju veka to više nije bio slučaj. 

Na drugom mestu, s rastom svetske industrijske kapitalističke pri- 
vrede, međunarodna igra se igrala s prilično drugačijim ulozima. To ne 
znači, da prilagodimo Klauzevicovu frazu, da je rat od tada bio samo 

produžetak privrednog nadmetanja drugim sredstvima. Takav pogled je 

dovodio u iskušenje istorijske deterministe tog vremena, ako ni zbog čega 

drugog onda zato što su oni razmatrali mnoštvo primera privrednog šire- 

nja pomoću mitraljeza i topovnjača. Ipak, to je bilo ogromno pojedno- 

stavljenje. Premda kapitalistički razvoj i imperijalizam moraju da pone- 
su odgovornost za nekontrolisano klizanje u svetski sukob, nemoguće je 
tvrditi da su mnogi kapitalisti bili svesni zagovornici rata, Svaka nepri- 
strasna studija poslovne štampe, privatne ili poslovne prepiske poslovnih 
ljudi, njihovih javnih izjava kao glasnogovornika bankarstva, trgovine i 
industrije, prilično uverljivo pokazuje da je većina poslovnih ljudi me- 
đunarodni mir smatrala za svoju prednost. Doduše, rat sam po sebi je bio 
prihvatljiv u onoj meri u kojoj se nije kosio s „normalnim poslovanjem“, 
a glavna primedba ratu od strane mladog ekonomiste Kejnza (koji još nije 
radikalni reformator svog područja) nije bila da on ubija njegove prijate- 
lje, već da je ekonomsku politiku zasnovanu na „normalnom poslovanju“ 
neizbežno učinio nemogućom. Prirodno, bilo je i ratobornih ekonomskih 
ekspanzionista, ali je liberalni novinar Norman Ejndžel jasno izrazio ono 
oko čega su poslovni krugovi bili saglasni: uverenje da rat koristi kapi- 
talu je „Velika iluzija“, što je i dalo naslov njegovoj knjizi iz 1912. 
Zaista, zašto bi kapitalisti — čak i industrijalci, s mogućim izuzet- 
kom proizvođača oružja — želeli da ometaju međunarodni mir, suštinski 
okvir svog blagostanja i širenja, pošto je struktura slobodnih međunarod- 
nih poslovnih i novčanih transakcija zavisila od njega? Očigledno, oni 
koji su dobro prolazili u međunarodnom nadmetanju nisu imali razloga 
da se žale, baš kao što sloboda da se danas prodire na svetska tržišta za 
Japan nema nedostataka, tako je i Nemačka s tim mogla da bude zado- 
voljna pre 1914. Oni neuspešni su bili prirodno skloni da od svojih vlada 
zahtevaju ekonomsku zaštitu, premda je to bilo daleko od nekakvog zah- 
tevanja rata. Štaviše, najveći potencijalni gubitnik, Britanija, oduprla se 
čak i ovim zahtevima, a njeni poslovni interesi su ostali snažno oprede- 
ljeni za mir, uprkos stalnog straha od nemačke konkurencije koji je grom- 
ko izražen u 90-im godina 19. veka, i trenutnog prodora nemačkog i 
američkog kapitala na britansko domaće tržište. Što se tiče angloamerič- 
kog odnosa, možemo ići još dalje. Ako je samo ekonomsko nadmetanje 
vodilo ka ratu, logično bi bilo da je angloameričko suparništvo pripremi- 
lo teren za uvodni sukob — što se nekim međuratnim marksistima još 
činilo izglednim. Pa ipak, baš u prvoj deceniji 20. veka je Britanski im- 
perijalni generalštab napustio čak i najmaglovitije rezervne planove za 
angloamerički rat. Od tada je ta mogućnost bila potpuno isključena. 

Pa ipak, razvoj kapitalizma je neizbežno gurao svet u pravcu držav- 
nog suparništva, imperijalističkog širenja, sukoba i rata. Nakon 1870. 
istoričari su upozoravali: promena od monopola ka nadmetanju je vero- 
vatno najvažniji pojedinačni činilac stvaranja atmosfere za evropsku 
industrijsku i poslovnu inicijativu. Ekonomski rat je tako spadao u eko- 
nomsku borbu — borbu koja je služila da odvoji snažne od slabih, da 
obeshrabri neke i ojača druge, da pogoduje novim, gladnim nacijama na 
račun starih. Optimizam oko budućnosti neograničenog napretka utro je 
put nesigurnosti i osećaju agonije, u klasičnom značenju te reči. Sve to 
je pojačalo, a i samo je ojačano, zaoštravanjem političkih suparništva, 
dva oblika nadmetanja, ekonomskog i političkog, koja se stapaju.397 
Očito da privredni svet više nije bio, kao polovinom veka, Sunčev 
sistem koji se okreće oko jedne zvezde, Velike Britanije. Ako novčane i 
trgovinske transakcije sveta i jesu i dalje, a u stvari sve više, tekle kroz 
London, Britanija očigledno više nije bila „radionica sveta“, doduše, niti 
njegovo glavno uvozno tržište. Naprotiv, njen relativni pad je bio očit. 
Priličan broj konkurentskih, nacionalnih industrijskih privreda je bio me- 
đusobno suprotstavljen, Pod ovim okolnostima privredno nadmetanje 
postalo je nerazmrsivo utkano u političke, pa čak i vojne akcije države. 
Preporod protekcionizma tokom Velike depresije bio je prva posledica 
ovog stapanja, Sa stanovišta kapitala, politička podrška je ubuduće mogla 
da bude suštinska za isključivanje strane konkurencije, a možda važna i 
u delovima sveta gde su se preduzeća nacionalnih industrijskih privreda 
nadmetala jedna protiv drugih, Sa stanovišta država, privreda je ubuduće 
bila istinska osnova međunarodne moći i njeno merilo. Sada je bilo ne- 
moguće zamisliti „veliku silu“ koja nije u isto vreme i „velika privreda“ 
— promenu je ilustrovao uspon SAD i relativno slabljenje Ruskog carstva. 
Nasuprot tome, nije li promena privredne moći, koja je automatski 


menjala ravnotežu političke i vojne snage, logično imala za nužnu posle-: 


dicu preraspodelu uloga na međunarodnoj sceni? Jasno da je ovo bilo 
uvreženo mišljenje u Nemačkoj kojoj je sopstveni zapanjujući industrij- 
ski rast davao neuporedivo veću međunarodnu težinu od one koju je 
Pruska imala, Teško da je slučajnost da je među nemačkim nacionalisti- 
ma 90-ih godina 19. veka stara rodoljubiva pesma ,,Straža na Rajni“, 


307 David Landes, The Unbound Prometheus (Cambridge 1969), 240-1. 

usmerena isključivo protiv Francuza, ubrzano zaostajala u odnosu na 
globalne težnje „Nemačke iznad svega / Deutschland über alles“ koja je, 
u stvari, postala nemačka nacionalna himna, mada još ne i zvanično. 

Ono što je poistovećenje privredne i političko-vojne sile učinilo 
tako opasnim nije bilo samo nacionalno suparništvo za svetska tržišta i 
materijalne resurse, već i kontrola područja kao što su Bliski i Srednji 
istok, gde su se privredni i strateški interesi često preklapali. Znatno pre 
1914. petro-diplomatija je već bila ključni činilac na Bliskom istoku, 
pobedu su odneli Britanci i Francuzi, zapadne (ali još ne i američke) 
naftne kompanije i jermenski posrednik Kalust Gulbenkijan koji je osi- 
gurao 5% za sebe. Nasuprot tome, nemačko privredno i strateško prodi- 
ranje u Osmansko carstvo već je zabrinulo Britance i pomoglo da Tursku 
uvuče u rat na nemačkoj strani. Ali novina ove situacije je bila da, s ob- 
zirom na stapanje privrede i politike, čak i mime podele spornih područ- 
ja u „zone uticaja“ nisu mogle održati međunarodno suparništvo pod 
kontrolom. Ključ za njihovo kontrolisanje bilo je — što je Bizmark, koji 
je to postizao s neuporedivim majstorstvo između 1871. i 1899, znao 
— svesno ograničavanje ciljeva. Dokle god su države bile u poziciji da 
precizno odrede svoje diplomatske ciljeve - određene promene granica, 
dinastičke brakove, odredive „nadoknade“ za napredovanja drugih ze- 
malja — i kalkulacije i sporazumi su bili mogući. Naravno da ni jedno ni 
drugo —što je i sam Bizmark dokazao između 1862. i 1871. -nije isklju- 
čivalo kontrolisani vojni sukob. 

Ali obeležje kapitalističke akumulacije je baš bilo to da nije imala 
ograničenje. „Prirodne granice“ Standard Oil, Deutsche Bank, De Beers 
Diamond Corporation bile su na kraju svemira, odnosno na granicama 
njihove sposobnosti za širenjem. Taj aspekt novih obrazaca svetske po- 
litike je destabilizovao strukture ustaljene svetske politike. Dok su rav- 
noteža i stabilnost ostali temeljni preduslovi evropskih sila u međusob- 
nim odnosima, drugde čak ni najmiroljubiviji među njima nisu oklevali 
da vode rat protiv slabih. Naravno, kao što smo videli, bili su obazrivi u 
održavanju svojih kolonijalnih sukoba pod kontrolom. Nikad nisu izgle- 
dali kao da pripremaju casus belli za veliki rat, ali su, bez sumnje, srljali 
u formiranje međunarodnih i konačno zaraćenih blokova: ono što je po- 
stalo anglo-francusko-ruski blok počelo je 1904. sa anglofrancuskim 


385 


,srdačnim razumevanjem“ („Entente Cordiale“), u biti imperijalističkom 
pogodbom kojom se Francuska odriče prava na Egipat u zamenu za bri- 
tansku podršku svojim potraživanjima u Maroku — žrtvi na koju je i Ne- 
mačka bacila oko. Pri svemu tome, sve sile bez izuzetka su bile ekspan- 
zionističke i osvajački raspoložene. Čak je i Britanija, čije držanje je u 
osnovi bilo defanzivno, pošto je njen problem bio kako da osigura dosad 
neospomu globalnu nadmoć protiv novih nametljivaca, napala južnoaf- 
ričke republike; a nije oklevala ni da razmotri deobu kolonija evropske 
države, Portugala, s Nemačkom. U svetskom okeanu sve su zemlje bile 
ajkule, i svi državnici su to znali. 

Ali ono što je činilo svet još opasnijim mestom bilo je prećutno 
izjednačavanje neograničenog privrednog rasta i političke moći, što je 
nesvesno prihvaćeno. Tako je nemački car 90-ih godina 19, veka zahte- 
vao „mesto pod suncem“ za svoju državu. Bizmark je mogao da zahteva 
isto toliko —i zaista je za novu Nemačku dosegao mnogo uticajniji polo- 
žaj u svetu nego što je Pruska ikada imala. Ipak, dok je Bizmark mogao 
da odredi dimenzije svojih težnji, pažljivo izbegavajući zadiranje u zonu 
nekontrolisanosti, za Vilhelma II je ta fraza postala samo slogan bez 
stvarnog sadržaja. Načelo proporcionalnosti je jednostavno formulisano; 
snažnija privreda zemlje, više stanovništva, jača međunarodna pozicija 
nacije-države. Nije bilo teorijskih ograničenja za gledište koje je to moglo 
osećati kao svoju obavezu. Kao što kaže nacionalistička fraza: „Heute 
Deutchland, morgen die ganze Welt“ (Danas Nemačka, sutra ceo svet). 
Ovakav neograničen dinamizam može da bude izražen u političkoj, kul- 
turnoj ili nacionalističko-rasističkoj retorici: ali je stvarni zajednički ime- 
nitelj za sve tri bio imperativ da se proširi krupna kapitalistička privreda 
uz uspon njenih statističkih krivulja. Bez toga bi on imao mali značaj, 
poput uverenja, recimo, devetnaestovekovnih poljskih intelektualaca da 
njihova (u to vreme nepostojeća) zemlja ima mesijansku ulogu u društvu. 

Opasnost, praktično, nije bila u tome da je Nemačka stvarno izgo- 
vorila da želi da zauzme mesto Britanije kao svetske sile, iako je retorika 
nemačkog nacionalističkog huškanja spremno istupila sa antibritanskim 
prizvukom. Bilo je dovoljno što je svetska sila zahtevala svetsku morna- 
ricu, i Nemačka je zbog toga počela (1897) da gradi veliku ratnu flotu, 

koja je imala uzgrednu prednost što nije predstavljala stare nemačke dr- 

žave, već isključivo novu ujedinjenu Nemačku sa oficirskim korom koji 
je predstavljao ne pruske junkere ili aristokratske ratničke tradicije već 
novu srednju klasu, drugim rečima novu naciju. Sam admiral Tirpic, 
pobornik pomorske ekspanzije, poricao je da je planirao mornaricu spo- 
sobnu da porazi Britance, tvrdeći da je samo želeo takvu momaricu koja 
bi bila dovoljna pretnja da ih prisili da podupru nemačke globalne, a 
posebno kolonijalne zahteve. Pored toga, može li se očekivati da tako 
značajna zemlja kao Nemačka ne poseduje mornaricu koja odgovara nje- 
nom značaju? 

Ali s britanskog stanovišta gradnja nemačke flote bila je više od još 
jednog napora za globalno već prezauzetu britansku mornaricu, koju su 
brojčano već nadmašile, i to znatno, sjedinjene flote suparničkih sila, 
novih i starih (mada je ovakav savez bio potpuno neverovatan), a teško 
im je bilo da ostvare čak i svoje skromnije ciljeve, da budu jači od dve 
sledeće najveće mornarice zajedno („standard dve sile“). Za razliku od 
svih drugih mornarica, baze nemačke fiote su bile u Severnom moru, 
nasuprot britanskih. Njihov cilj nije mogao biti ništa drugo osim sukoba 
s britanskom mornaricom. Iz britanskog ugla Nemačka je suštinski bila 
kontinentalna sila, a kao što su uticajni geopolitičari poput sir Halforda 
Mekindera upozoravali (1904), velike sile ove vrste su već ostvarile znat- 
nu prednost nad ostrvom srednje veličine. Nemački pravovaljani pomor- 
ski interesi su bili očito marginalni, dok je britanska imperija potpuno 
zavisila od svojih pomorskih ruta, a kontinente (osim Indije) uistinu je 
ostavila vojskama zemalja čiji je element bila zemlja. Čak i da nemačka 
ratna mornarica nije činila apsolutno ništa, ona je neizbežno vezivala 
britanske brodove za sebe i tako činila teškim, ili čak nemogućim, bri- 
tansku pomorsku kontrolu nad vodama za koje se verovalo da su od ži- 
votne važnosti — poput Mediterana, Indijskog okeana i atlantskih morskih 
puteva. Ono što je za Nemačku bio simbol njenog međunarodnog statusa 
i njenih neodređenih globalnih težnji, bilo je pitanje života i smrti za 
britansku imperiju. Američke vode su mogle da budu — a 1901. su i bile 
— ostavljene prijateljskom SAD, dalekoistočne vode SAD i Japanu, jer : 
su obe sile u to vreme imale isključivo regionalne interese koji ionako 
nisu bili nespojivi s britanskim. Nemačka mornarica, čak i kao regional- 
na mornarica, što nije nameravala da ostane, bila je pretnja kako za bri- 

tanska ostrva tako i za svetsku poziciju britanskog carstva. Britanija je 
bila na stanovištu da treba sačuvati status quo koliko je to moguće, Ne- 
mačka za njegovu promenu — neizbežno, iako ne i namerno, na račun 
Britanije. U tim okolnostima, a s obzirom na privredno suparništvo iz- 
među industrije dve zemlje, nije bilo iznenađujuće što je Velika Britani- 
ja smatrala Nemačku kao najverovatnijeg i najopasnijeg od mogućih 
neprijatelja. Bilo je logično da priđe bliže Francuskoj i, kada je rusku 
opasnost Japan minimalizovao, Rusiji, utoliko pre što je ruski poraz, prvi 
put u životu savremenika, dokinuo ravnotežu sila na evropskom konti- 
nentu koju su britanski ministri spoljnih poslova dugo smatrali podrazu- 
mevajućom. Ovim se pokazalo da je Nemačka daleko najdominantnija 
vojna sila u Evropi, pošto je već bila daleko najindustrijalizovanija. Ovo 
je bila pozadina iznenađujuće anglo-francusko-ruske Trojne antante. 

Podela Evrope na dva neprijateljska bloka trajala je skoro četvrt 
veka, od stvaranja Trojnog saveza (1882) do kompletiranja Trojne antan- 
te (1907). Tu podelu, odnosno kasnije događaje, ne moramo da pratimo 
kroz sve njene lavirintske detalje. Oni samo pokazuju da su međunarod- 
na trvenja u periodu imperijalizma bila globalna i endemska, i da niko 
— ponajmanje Britanci — nije tačno znao u kom pravcu vode sukobi nji- 
hovih interesa i interesa drugih sila, njihovi strahovi i težnje, i premda je 
bilo široko rasprostranjeno osećanje da će odvesti Evropu u veliki rat, 
nijedna od vlada nije baš znala šta da radi u vezi s tim. Nisu uspeli ni 
česti pokušaji da se sistem blokova razbije ili barem učini neškodljivim 
uzajamnim približavanjima duž blokova: između Britanije i Nemačke, 
Nemačke i Rusije, Nemačke i Francuske, Rusije i Austrije. Blokovi su, 
ojačani krutim strateškim i mobilizacijskim planovima, postajali sve ri- 
gidniji, kontinent je nekontrolisano plovio ka sukobu kroz seriju među- 
narodnih kriza koje su, posle 1905, sve više rešavane ,,politikom krajnjeg 
rizika“, tj. pretnjom ratom. 

Od 1905. nadalje destabilizacija međunarodne situacije kao posle- 
dica novog talasa revolucija na margini potpuno ,,buržoaskih“ društava 
dodala je novi zapaljivi materijal svetu koji je već bio spreman da gori u 
plamenu. Ruska revoljucija 1905, koja je privremeno onesposobila Ca- 
rističku imperiju, ohrabrila je Nemačku da, zastrašujući Francusku, po- 
tvrdi svoje zahteve u Maroku. Zbog britanske podrške Francuskoj na 

Alžirskoj konferenciji (januar 1906) Berlin je bio prisiljen da se povuće 
delimično zato što je veliki rat oko isključivo kolonijalnih pitanja bio 
politički neatraktivan, delom zbog toga što se nemačka flota osećala su- 
više slabom da se sada suoči s ratom protiv britanske mornarice. Dve 
godine kasnije turska revolucija je uništila pažljivo osmišljena rešenja za 
međunarodnu ravnotežu na uvek eksplozivnom Balkanu. Austrija je isko- 
ristila priliku da formalno pripoji Bosnu i Hercegovinu (kojom je pret- 
hodno samo upravljala), srljajući na taj način u krizu s Rusijom koja je 
razrešena jedino pretnjom nemačke vojne podrške Austriji. Treća velika 
međunarodna kriza, oko Maroka 1911, imala je, po opštem mišljenju, 
malo toga s revolucijom, a mnogo toga sa imperijalizmom — i mračnim 
operacijama pljačkaških biznismena koji su prepoznali njegove višestru- 
ke mogućnosti. Nemačka je poslala oklopnjaču koja je bila spremna da 
zauzme Agadir, luku na jugu Maroka, kako bi dobila neku „nadoknadu“ 
od Francuza za njihov predstojeći „protektorat“ nad Marokom, ali je bila 
primorana na povlačenje zbog onoga što je izgledalo kao britanska pret- 
nja ulaska u rat na strani Francuza, Da li su to zaista i nameravali — ne- 
važno je. 

Agadirska kriza je pokazala da skoro svaki sukob između dve veli- 
ke sile njih dovodi na ivicu rata. Kada se slom Turskog carstva nastavio 
italijanskim napadom i zauzećem Libije 1911, a Srbija, Bugarska i Grčka 
prionule na izbacivanje Turske s Balkanskog poluostrva 1912, sve sile su 
bile pasivizirane, bilo nevoljnošću da se suprotstave potencijalnom sa- 
vezniku, Italiji, koji se do sada nije priklonio nijednoj strani, ili strahom 
da budu uvučeni u neukrotive probleme balkanskih država. Godina 1914. 
je dokazala koliko su bili u pravu. Nepokretni u svojoj bezvoljnosti, po- 
smatrali su kako je Turska skoro izbačena iz Evrope, i drugi rat između 
pobedničkih balkanskih patuljastih država koji je 1913. nanovo iscrtao 
kartu Balkana. Najviše što su mogli da postignu bilo je da ustanove ne- 
zavisnu državu u Albaniji (1913) - pod uobičajenim nemačkim princom, 
mada su Albanci koji su marili za te stvari više voleli otpadnika engleske 
aristokratije koji je kasnije nadahnuo avanturističke romane Džona Bju- 
kana. Sledeća balkanska kriza je nahrupila 28. juna 1914, kada je austrij- 
ski naslednik prestola, nadvojvoda Franc Ferdinand posetio prestonicu 
Bosne, Sarajevo. 

Situaciju je učinila još eksplozivnijom, baš u tom periodu, unutraš- 
nja politika velikih sila koja je gurnula njihovu spoljnu politiku u zonu 
opasnosti. Kao što smo videli, nakon 1905. politički mehanizmi za sta- 
bilno upravljanje režimima počeli su čujno da škripe. Postalo je sve teže 
kontrolisati, a još više apsorbovati i integrisati, mobilizaciju i protivmo- 
bilizaciju podanika u postupku njihovog pretvaranja u demokratske gra- 
đane. Demokratska politika sama po sebi je bila visokorizični element, 
čak i u državi poput Britanije koja je brižljivo čuvala tajnom trenutnu 
spoljnu politiku ne samo od Parlamenta već i od dela Liberalnog kabine- 
ta. Ono što je Agadirsku krizu pretvorilo od prilike za mogućna cenjkanja 
u sukob u kojem je dobitak jednog gubitak onog dugog bio je javni govor 
Lojda Džordža za koji se činilo da ne ostavlja Nemačkoj nikakvu drugu 
mogućnost osim rata ili povlačenja. Nedemokratska politička uverenja 
su bila čak i gora. Nije li se moglo tvrditi: „osnovni razlog tragičnog 
evropskog sloma u junu 1914, je bila nemogućnost demokratskih snaga 
u centralnoj i istočnoj Evropi da uspostave kontrolu nad najmilitaristič- 
kijim elementima u svom društvu, i abdikacija, ne u korist odanih demo- 
kratskih subjekata, već njihovih neodgovomnih političkih savetnika?“308 
A najgore od svega, nisu li države suočene s nerešivim domaćim proble- 
mima bile u iskušenju da se kockaju rešavajući ih inostranim pobedama, 
naročito kada su im njihovi vojni savetnici rekli da bi, pošto je rat bio 

izvestan, najbolje vreme za to bilo sada? 

Ovo očito nije bio slučaj u Britaniji i Francuskoj, uprkos njihovim 
nevoljama. To je verovatno bio slučaj u Italiji, premda, srećom, italijanski 
avanturizam nije mogao sam da otpočne svetski rat. Da li je bio u Nemač- 
koj? Istoričari nastavljaju da raspravljaju oko uticaja nemačke unutrašnje 
politike na njenu spoljnu politiku. Čini se očiglednim da je (kao i kod svih 
drugih sila) desničarska agitacija na osnovnom nivou ohrabrila i pomogla 
trku u naoružanju, posebno na moru. Bilo je tvrdnji da su radnički nemi- 
ri i izborni napredak socijaldemokratije učinili vladajuće elite sklonima 
da preko uspeha u inostranstvu smanje napetosti i nevolje kod kuće. 

Naravno da je bilo konzervativaca koji su, kao vojvoda od Ratibora, 
mislili da je rat potreban da bi se stari poredak ponovo osovio na noge, 


368 D, C. Watt, A History of the World in the Twentieth Century (London 1967), 
1,220. 

kao što je to bilo 1864-1871.% Ovo je, ipak, verovatno doprinosilo samo 
tome da građanstvo bude znatno manje skeptično prema argumentima 
svojih ratobornih generala nego što je moglo da bude. Da li je to bio slu- 
čaj u Rusiji? Da, u onoj meri u kojoj je carizam, obnovljen nakon 1905. 
sa skromnim ustupcima političkoj liberalizaciji, verovatno video svoju 
najpovoljniju strategiju za preporod i učvršćenje u prizivanju velikorus- 
kog nacionalizma i slave vojne snage. I zaista, osim za čvrstu i poletnu 
odanost oružanih snaga, situacija 1913-1914. bi bila bliža revoluciji nego 
što je bila u bilo kom periodu između 1905. i 1917. Ipak, 1914. Rusija 
sigurno nije želela rat. Ali nekolko godina vojnog uzdizanja, koga su se 
plašili nemački generali, omogućilo je Rusiji da razmišlja o ratu 1914, 
što očito nije bio slučaj nekoliko godina pre toga. 

Ipak, postojala je jedna sila koja nije mogla ništa osim da se sa 
svojim postojanjem kocka na vojnom polju, zato što joj se činilo da je 
bez toga osuđena na propast: Austro-Ugarska, od sredine 90-ih godina 
19. veka rastrzana sve teže rešivim nacionalnim problemima, od kojih su 
južni Sloveni izgledali najnepokorniji i najopasniji iz tri razloga. Prvo, 
zato što nisu bili problematični kao što su to bile druge politički organi- 
zovane nacije u višenacionalnom carstvu koje su se međusobno gurale 
zarad koristi, već je komplikovalo stvari i to što su potpadali i pod jezič- 
ki prilagodljiviju bečku vladu i pod okrutno mađarizujuću budimpeštan- 
sku vladu. Južnoslovenska agitacija u Mađarskoj ne samo da se prelila u 
Austriju već je otežavala uvek teške odnose između dve polovine carstva. 
Drugo, zato što problemi austrijskih Slovena nisu mogli da se razmrse od 
balkanske politike, a nakon 1878. su uistinu bili još zamršeniji okupaci- 
jom Bosne. Nadalje, već je postojala nezavisna južnoslovenska država 
Srbija (da ne pominjemo Crnu Goru, malu herojsku, planinsku državu 
otimača stada koza, revolveraša i vladara-vladika sa sklonošću ka krvnoj 
osveti i stvaranju herojskih epova) koja je mogla baciti u iskušenje juž- 
noslovenske disidente u carstvu, Treće, zbog sloma Osmanskog carstva, 
što je praktično bila osuda na propast Habzburškog carstva, osim ako bi 
ono stavilo van svake sumnje da je još velika sila na Balkanu s kojom 
nema šale. 


309 L. A. G. Lennox (urednik), The Diary of Lord Bertie of Thame 1914-1918 
(London 1924), 352, 355. 

Gavrilo Princip, ubica nadvojvode Franca Ferdinanda, do kraja ži- 
vota nije mogao da veruje da je njegova mala šibica zapalila svet. Posled- 
nja kriza 1914, bila je potpuno neočekivana, tako traumatična i ako se 
osvrnemo unatrag, tako sablasna, jer je u suštini bila incident u austrijskoj 
politici koji je, Beč je tako osećao, zahtevao ,,da Srbija nauči lekciju“. 
Međunarodna atmosfera se činila mimom. Juna 1914. nijedno ministar- 
stvo spoljnih poslova nije očekivalo nevolje, a javne ličnosti su deceni- 
jama ubijane u malim razmacima, U načelu, nikom nije čak ni smetalo 
što velika sila maltretira malog i problematičnog suseda. Od tada je na- 
pisano nekih 5.000 knjiga da se objasni očigledno neobjašnjivo, kako se, 
za samo nešto više od pet nedelja nakon Sarajeva, Evropa našla u ratu." 
Neposredni odgovor sada se čini i jasan i trivijalan: Nemačka je odlučila 
da Austriji pruži potpunu podršku, drugim rečima da ne smiri situaciju. 
Ostalo je neumoljivo usledilo. 1914. svaki sukob između blokova u ko- 
jem se od jedne ili druge strane očekivalo da ustukne, dovodio ih je na 
ivicu rata. Iza određene tačke neumoljiva mobilizacija vojnih snaga, bez 
koje ovakav sukob ne bi bio ,,verodostojan“, nije mogla da bude ponište- 
na. ,Zastrašivanje“ više nije moglo da zastraši, već samo da uništi. Go- 
dine 1914. svaki incident, koliko god slučajan — čak i akcija neuspešnog 
studenta teroriste u zaboravljenom kutku kontinenta — mogao je dovesti 
do ovakvog sukoba da je bilo koja pojedinačna sila zabravljena u sistem 
bloka i kontrabloka odlučila da ga shvati ozbiljno. Tako je izbio rat, i u 
uporedivim okolnostima mogao je izbiti ponovo. 

Ukratko, u poslednjim godinama pre 1914. internacionalne i nacio- 
nalne krize su se spojile. Rusija, ponovo u opasnosti od društvenih revolu- 
cija, Austrija, kojoj je pretila propast policentričnog carstva koga više nije 
bilo moguće politički kontrolisati, čak i Nemačka, polarizovana i možda 
ugrožena imobilizovanošću zbog svojih političkih podela — sve su naginja- 
le vojsci i vojnim rešenjima. Čak je i Francuska, ujedinjena u svom opira- 
nju da plati porez i na taj način nađe novac za masovno ponovno naoruža- 
vanje (bilo je lakše regrutni rok produžiti ponovo na tri godine), 1913. je 
izabrala predsednika koji je pozvao na osvetu Nemcima i ratoborno bučao 
oponašajući generale koji su sada, sa ubistvenim optimizmom, napuštali 


* Sa izuzetkom Španije, Skandinavije, Nizozemske i Švajcarske, sve evropske 
države su na kraju bile uvućene, kao i Japan i SAD. 

odbrambenu strategiju zarad olujne ofanzive preko Rajne. Britanci su da- 
vali prednost bojnim brodovima u odnosu na vojnike: mornarica je uvek 
bila popularna, nacionalna slava prihvatljiva za Liberale kao zaštitnike tr- 
govine. Pomorske pretnje su imale politički seksipil, za razliku od vojnih 
reformi. Nekolicina je, čak i među njihovim političarima, shvatila da su 
planovi za zajednički rat s Francuskom uključivali masovnu armiju, a na- 
posletku i regrutaciju, i doista nisu ništa ozbiljno razmatrali osim elemen- 
tarnog pomorskog i trgovinskog rata. Ipak, iako je britanska vlada ostala 
pomirljiva do kraja — ili, još bolje, odbila je da zauzme stav zbog straha od 
cepanja liberalne vlade —nije mogla da uzme u obzir izostajanje iz rata. Na 
sreću, nemačka invazija na Belgiju, dugo pripremana kroz Šlajfenov plan 
opskrbila je London moralnim plaštom za diplomatsku i vojnu prisilu 
Ali kako bi mase Evropljana reagovale na rat koji je mogao da bude 
samo rat masa, pošto su se sve zaraćene strane osim Britanaca za borbu 
spremale sa ogromnim armijama regruta (čudovišne veličine)? U avgustu 
1914, čak i pre nego što su izbila neprijateljstva, 19 miliona, a potencijal- 
no 50 miliona, naoružanih ljudi je bilo sučeljeno duž granica)!" Kakav bi 
stav tih masa bio pri pozivu pod zastavu i kakav bi bio uticaj rata na gra- 
đanstvo posebno ako, kako su neki ljudi u vojsci oštroumno sumnjali — 
mada su malo toga uzimali u obzir u svom planiranju — rat ne bi bio brzo 
gotov? Britanci su bili naročito svesni ovog problema, zato što su se u 
ojačavanju svoje skromne profesionalne vojske od 20 divizija (u poređenju 
sa 74 francuske, 94 nemačke i 104 ruske) oslanjali isključivo na dobro- 
voljce, zato što se njihova radnička klasa opskrbljavala hranom koja je 
uglavnom doplovila preko mora, što je bilo izuzetno ranjivo zbog blokade, 
i zato što se u godinama neposredno pred rat vlada suočila s javnim ras- 
položenjem društvene napetosti i agitacije nepoznate sećanju savremeni- 
ka, a i zbog eksplozivne situacije u Irskoj. „Atmosfera rata“, razmišljao je 
ministar iz redova liberala Džon Morli „ne može da bude prijateljska po- 
retku u demokratskom sistemu koji naginje raspoloženju iz [18]48.“" Ali 


310 Chris Cook, John Paxon, European Political Facts 1848-1918 (London 
1978), 188. 

* Paradoksalno, strah od mogućih efekata izgladnjivanja britanske radničke klase 
sugerisao je momaričkim stratezima mogućnost destabilizovanja Nemačke blokadom 
koja će izgladneti njihov narod. Ovo je, s priličnim uspehom, i pokušano tokom rata. 

je atmosfera u zemlji drugih sila takođe bila takva da je uznemiravala 
njihove vlade. Greška je verovati da su 1914. vlade jurnule u rat da bi ub- 
lažile svoje unutrašnje društvene krize. Najviše na šta su računali je bilo 
da će rodoljublje minimalizovati ozbiljan otpor i nesaradnju. 

U ovome su bili u pravu. Liberalna, humanistička i religiozna opo- 
zicija ratu je uvek bila zanemarljiva u praksi, iako nijedna vlada (sa mo- 
gućim izuzetkom britanske) nije bila spremna da prizna odbijanje vojne 
službe na osnovu prigovora savesti. Organizovani radnički i socijalistič- 
ki pokreti su se u celini suprotstavljali militarizmu i ratu, a Radnička i 
socijalistička internacionala se 1907. opredelila za međunarodni opšti 
štrajk protiv rata, ali tvrdoglavi političari nisu to shvatili previše ozbiljno, 
premda su divljaci s desnice ubili velikog francuskog socijalističkog vođu 
i govornika Žana Žoresa nekoliko dana pre rata, dok je on očajnički po- 
kušavao da spasi mir. Glavne socijalističke partije su bile protiv takvog 
štrajka, nekolicina je verovala da je izvodljiv, ali u svakom slučaju, kao 
što je Žores shvatio, ,jednom kad rat izbije, mi ne možemo više ništa da 
preduzmemo“.3!! Kao što smo videli, francuski ministar unutrašnjih po- 
slova nije se čak ni zamarao da pohapsi opasne antiratne militante čiji je 
spisak za ovu priliku policija pažljivo pripremila. Ukratko, poziv vlada 
na oružje nije naišao ni na kakav uspešan otpor. 

Ali vlade su pogrešile u jednom ključnom pogledu: bile su potpuno 
zatečene, kao što su bili i protivnici rata, izuzetnim talasom rodoljubivog 
oduševljenja s kojim su njihov narodi utonuli u sukob u kojem će barem 
20 miliona njih biti ubijeno i ranjeno, ne računajući neprocenjive milione 
nerađenih i prekomernih civilnih smrti zbog gladi i bolesti. Francuske 
vlasti su računale sa 5-13% dezertera: a zapravo je samo 1,5% je izbega- 
valo regrutaciju 1914. U Britaniji, gde je politička opozicija ratu bila 
najsnažnija, i gde je bila duboko ukorenjena kako u liberalnoj tako i u 
laburističkoj i socijalističkoj tradiciji, bilo je 750.000 dobrovoljaca u pr- 
vih osam nedelja, a dodatnih milion u sledećih osam meseci.3!Z Nemci, 

kao što se očekivalo, nisu ni sanjali o nepokoravanju naređenjima. „Kako 
će iko moći da kaže da mi ne volimo našu domovinu, kada nakon rata 
toliko mnogo hiljada naših dobrih partijskih drugova kaže: "Mi smo bili 


3 Haupt, op. cit., 175. 
312 Marc Ferro, La Grande Guerre 1914-1918 (Paris 1969), 23. 

odlikovani za hrabrost.“ Tako je pisao nemački socijaldemokratski mi- 
litant upravo dobivši Gvozdeni krst 1914.3" U Austriji nisu samo vlada- 
jući ljudi bili uzdrmani kratkim talasom rodoljublja. Kao što je austrijski 
socijalistički vođa Viktor Adler priznao, „čak i u nacionalističkim borba- 
ma rat se pojavljuje kao vrsta oslobađanja, nada da će nešto drugačije 
doći.“3!4 Čak i u Rusiji, gde se očekivao milion dezertera, samo nekoliko 
hiljada od 15 miliona nije se pokorilo pozivu pod zastavu, Mase su sle- 
dile barjake svojih pojedinačnih država i napustile vođe koje su se sup- 
rotstavljale ratu. Bilo ih je, doduše, tek nekolicina, barem onih koji su to 
javno iskazali. Godine 1914. narodi Evrope su, barem na čas, veselo 
pošli da kolju i da budu zaklani, Nakon Prvog svetskog rata to više nikad 
nisu učinili. 
Na trenutak su bili iznenađeni, ali ne više realnošću rata na koji se 
Evropa navikla, već kao ljudi koji vide oluju kako dolazi. Na neki način 
dolazak rata je bio doživljen kao olakšanje, posebno kod mladih iz sred- 
nje klase — kod muškaraca mnogo više nego kod žena - mada manje kod 
radnika, a najmanje kod seljaka. Rat je poput oluje prekinuo mučnu za- 
gušljivost iščekivanja i pročistio vazduh, To je značilo kraj površnostima 
i lakomislenostima građanskog buržoaskog društva, dosadne postepeno- 
sti devetnaestovekovnog poboljšanja, spokojstva i miroljubivog poretka 
koji je bio liberalna utopija za 20. vek, a koji je Niče proročanski denun- 
cirao, zajedno sa ,,uvelom hipokrizijom kojom su upravljali mandari- 
ni" 315 Nakon dugog čekanja u gledalištu, to je značilo podizanje zavese 
na velikoj i uzbudljivoj istorijskoj drami u kojoj se publika našla u ulozi 
glumaca. To je značilo odluku. 

Da li je spoznata kao prelazak istorijske granice — jedan od onih 
retkih datuma koji označavaju periodizaciju ljudske civilizacije i koji su 
više od pedagoških pogodnosti? Verovatno da, uprkos široko rasprostra- 
njenim očekivanjima o kratkom ratu, o skorašnjem povratku običnom 
životu i „normalnosti“, retrospektivno poistovećenoj sa 1913, što je pro- 
žimalo mnoga mišljenja zabeležena 1914. Čak su i iluzije rodoljubive i 
militarističke mladeži koje su utonule u rat kao u nov element, „kao pli- 


313 W, Emmerich (urednik), Proletarische Lebensläufe (Reinbek 1975), 11, 104, 
314 Haupt, op. cit., 253 n. 
315 Wille zur Macht, 92. 

vači u čistoću skoka“,3!* podrazumevale potpunu promenu. Kako se epo- 
ha završavala, svest o ratu bila je možda najsnažnija u svetu politike, 
mada je tek nekolicina bila svesna, kao Niče 80-ih godina 19. veka, ,,ere 
čudovišnih [ungehelre] ratova, prevrata [Umstiirze], eksplozija“ koja je 
sada počela,3!? a još manje njih na levici je, poput Lenjina, tumačeći je 
na svoj način, u njoj videlo nadu. Za socijaliste rat je bio neposredna i 
dvostruka katastrofa, pošto je pokret posvećen internacionalizmu i miru 
nenadano nemoćno klonuo, a talas nacionalnog jedinstva i patriotizma 
pod vladajućom klasom zahvatio, premda trenutno, partije, pa čak i kla- 
sno svesni proleterijat u ratobornim zemljama. A među državnicima sta- 
rih režima bio je barem jedan koji je shvatio da se sve promenilo. ,,Lam- 
pe se gase duž čitave Evrope“, rekao je Edvard Grej dok je gledao kako 
se gase svetla Vajthola one večeri kada su zaratile Britanija i Nemačka. 
„Za našeg života nećemo ih videti ponovo upaljene.“ 

Nakon avgusta 1914. živeli smo u svetu čudovišnih ratova, prevra- 
ta i eksplozija koje je Niče proročki najavio. To je ono što je obujmilo eru 
pre 1914, naknadnom izmaglicom nostalgije, blagog zlatnog doba reda i 
mira, nespornih očekivanja, Ovakve rir projekcije“ prividnih dobrih sta- 
rih dana pripadaju istoriji poslednjih decenija 20. veka, ne prvih. Istori- 
čari dana pre gašenja svetla za njih nisu pokazali zanimanje, Njihova 
glavna preokupacija, i ona koja se proteže kroz ovu knjigu, mora biti da 
se razume i pokaže kako je era mira, pouzdane buržoaske civilizacije, 
rastućeg bogatstva i zapadnih carstava neizbežno nosila u sebi zametak 
ere rata, revolucije i krize koji će je okončati. 


316 Rupert Brooke, ,,Peace“, u: Collected Poems of Rupert Brooke (London 
1915). 

317 Wille zur Macht, 94. 

* Rir (rear), bek (back), odnosno stražnja projekcija, filmski trik pri kome se slika 
sa stražnje strane prozirnog ekrana kombinuje sa snimanjem glumaca koji se 
nalaze ispred tog ekrana. — Prim. prev. 

EPILOG 


Zaista, živim u mračno vreme! 
Bezazlena reč je glupa. Bezbrižno čelo 
Znak je neosetljivosti. Onaj ko se smeje 
Samo još nije primio 

Užasnu vest. 

Bertold Breht, 1937-1938.31% 


Na prethodne decenije prvi put se gledalo kao na dugo, skoro zlatno 

doba neprekidnog, ravnomernog napretka. Baš kao što, po Hegelu, počinjemo 
da razumevamo eru tek kada se spusti zavesa na nju (,, Minervina sova širi 
svoja krila samo kada padne mrak“), tako i mi očito možemo da prihvatimo 
pozitivna obeležja tek kada stupamo u sledeće, čije nevolje sada želimo da 
potcrtamo oslikavajući ih kontrastnije u odnosu na protekli period. 

Albert O. Hiršman, 1986.3! 


I 


Ako se reč ,,katastrofa" među pripadnicima evropske srednje klase 
pominjala pre 1913, to je skoro sigurno bilo u vezi s nekim od nekoliko 
traumatičnih događaja u koje su muškarci i žene poput njih bili uvučeni 
u toku dugog i, u celini uzev, spokojnog životnog veka: recimo, s poža- 
rom u Karlovom pozorištu u Beču 1889, za vreme izvođenja Hofmanovih 
priča Žaka Ofenbaha, u kome je skoro 1.500 ljudi izgubilo život, ili s 
potonućem Titanika, sa sličnim brojem žrtava. Mnogo veće katastrofe 


318 Bertolt Brecht, „An die Nachgeborenen“, u: Hundert Gedichte 1918-1950 
(East Berlin 1955), 314. 

319 Albert O. Hirschman, The Political Economy of Latin American Development: 
Seven Exercises in Retrospection (Center for US-Mexican Studies, University of 
Califomia, San Diego, decembar 1986), 4. 

koje su uticale na živote siromašnih, kao što je zemljotres u Mesini 1908, 
mnogo širih razmera i mnogo zanemareniji nego znatno umereniji potre- 
si u San Francisku (1905) — i stalni rizici za život, udove i zdravlje, koji 
su uvek pratili život radničke klase, još su podesni da privuku tek manju 
pozornost javnosti. 

Nakon 1914. bilo je sigurno da je ta reč nagoveštavala drugačije i 
obimnije nevolje, čak i za one na to najotpornije u svojim privatnim ži- 
votima. Prvi svetski rat se nije pretvorio u „poslednje dane čovečanstva“, 
kako ga je Karl Kraus nazvao u svojoj optuživačkoj kvazidrami, ali niko 
ko je bilo gde u Evropi, a sve više i u velikim delovima neevropskog 
sveta, proživljavao svoje zrelo doba, i pre i posle 1914-1918, nije mogao 
da ne primeti da su se vremena dramatično promenila. 

Najočiglednija i najneposrednija promena bilp je to što se činilo da 
se svetska istorija sada nastavlja serijom seizmičkih potresa i ljudskih 
kataklizmi. Nikada model napretka ili stalne promene nije izgledao manje 
verodostojan nego za životnog veka onih koji su proživeli dva svetska 
rata, dve svetske revolucije koje su pratile svaki od ratova, razdoblje 
sveobuhvatne i delimično revolucionarne svetske dekolonizacije, dva 
masovna proterivanja ljudi koja su genocidom dostigla vrhunac, barem 
jednu ekonomsku krizu, toliko žestoku da pobudi sumnje oko bliske bu- 
dućnosti onih delova kapitalizma koje revolucija još nije porazila, prevra- 
te koji su uticali na kontinente i zemlje znatno udaljene od ratnih zona i 
evropskih političkih potresa. Osoba rođena, recimo, 1900. sve ovo bi 
iskusila neposredno ili kroz mas-medije koji su omogućili njihovu nepo- 
srednu dostupnost, pre nego što su oni ili ona dostigli doba za penziju. 1, 
naravno, obrazac istorije prevrata je nastavljen. 

Pre 1914. skoro jedine mere izražavane u milionima, van astronomi- 
je, odnosile su se na stanovništvo država i podatke o proizvodnji, trgovini 
i finansijama. Nakon 1914. navikli smo da takvim veličinama merimo broj 
žrtava: čak i žrtve ograničenih ratova (Španija, Koreja, Vijetnam) — oni 
veći su mereni u desetinama miliona — broj onih koji su prisiljeni na mi- 

graciju ili izgnanstvo (Grci, Nemci, muslimani na Indijskom potkontinen- 
tu, kulaci), čak i broj poubijanih u genocidima (Jermeni, Jevreji), da ne 
pominjemo one koje su ubili glad ili epidemije. Pošto ovakve brojke ljud- 
skih žrtava izmiču preciznom beleženju ili su nejasne ljudskom umu, o 

njima se strasno raspravlja. Ali rasprave su oko miliona manje ili više, Niti 
se ove astronomske brojke u potpunosti objašnjavaju, a još manje oprav- 
davaju, brzim rastom svetskog stanovništva u našem veku. Većina toga se 
desila u područjima koja uopšte nisu imala tako brz rast. 

Veliki pokolji ovih razmera su u 19, veku prevazilazili maštu, a oni 
koje su se i dogodili odigrali su se u svetu zaostalosti ili varvarstva, izvan 
dometa napretka i ,, moderne civilizacije“, i bili su zaista predodređeni da 
se vrate u licu opšteg, iako nejednakog, napretka, Zverstva u Kongu i 
Amazonu, skromna po modernim merilima, tako su šokirala Doba carstva 
— o čemu svedoči Srce tame Džozefa Konrada — upravo zato što su se 
pokazala kao nazadovanje civilizovanih ljudi ka divljaštvu, Stanje stvari 
na koje smo se navikli, u kojem je mučenje još jednom postalo deo poli- 
cijskih metoda u zemljama koje su se ponosile očevidnošću svoje civili- 
zovanosti, ne bi samo duboko zgrozilo političko mnjenje, već bi, oprav- 
dano, bilo smatrano za povratak u varvarstvo koji je išao protiv svakog 
posmatranog istorijskog trenda razvoja od sredine 18. veka. 

Nakon 1914. masovne katastrofe i sve rašireniji varvarski metodi 
postali su sastavni i očekivani deo civilizovanog sveta u toj meri da je to 
zabašurilo i neprekidni i izvanredni napredak tehnologije, i čovekove 
sposobnosti da stvara, pa čak i neporeciva poboljšanja u društvenoj or- 

ganizaciji u mnogim delovima sveta, sve dok nisu postali takvi da ih je 
bilo sasvim nemoguće prevideti tokom velikog skoka svetske privrede u 
trećem kvartalu 20. veka. U smislu materijalnog poboljšanja velikog dela 
čovečanstva, da ne pominjemo razumevanje čoveka i kontrolu nad pri- 
rodom, pitanje sagledavanja istorije 20. veka kao napretka se, zapravo, 
mnogo više nameće nego što je to slučaj sa 19. vekom. Iako su Evroplja- 
ni umirali i bežali u milionima, preživeli su postajali brojniji, viši, zdra- 
viji, dugovečniji. I većina njih je živela bolje. Ali razlozi zašto se moramo 
otresti navike da razmišljamo o našoj istoriji kao o napretku su očigledni, 
Premda je dvadesetovekovni napredak potpuno nepobitan, predviđanja 
ne nagoveštavaju daljnji uzlet, već mogućnost, možda čak neizbežnost, 
neke katastrofe: još jedan, i to smrtonosniji svetski rat, ekološku katastro- 
fu, tehnologiju čiji trijumf može svet učiniti nenaseljivim za ljudsku vr- 
stu, ili kakav god trenutni oblik košmar može da uzme, Iskustvo našeg 
veka nas je naučilo da živimo u iščekivanju apokalipse. 

Ali obrazovanim i dokonim pripadnicima buržoaskog sveta koji su 
živeli u ovoj eri katastrofe i društvenih trzavica činilo se, najpre, da to i 
nije kataklizma, nešto nalik na globalni uragan koji je uništio sve podjed- 
nako na svom putu. Činilo im se da je to poglavito bilo upereno protiv 
njihovog društvenog, političkog i moralnog poretka. Verovatni ishod, koji 
je buržoaski liberalizam bio nemoćan da predupredi, bila je društvena 
revolucija masa. U Evropi rat je proizveo ne samo slom ili krizu svake 
države i režima istočno od Rajne i zapadnog ruba Alpa, već i prvi režim 
koji se latio, namerno i sistematski, da pretvori ovaj slom u globalno ru- 
šenje kapitalizma, uništenje buržoazije i ustanovljenje socijalističkog 
društva. To je bio boljševički režim, a došao je na vlast u Rusiji slomom 
carizma. Kao što smo Videli, masovni pokreti proleterijata posvećeni 
ovom cilju u teoriji su već postojali u većini delova razvijenog sveta, 
mada su političari u parlamentarnim zemljama zaključili da oni nisu 
stvarna pretnja sfatusu guo. Ipak, kombinacija rata, sloma i ruske revolu- 
cije učinila je opasnost neposrednom i gotovo nezaustavljivom. 

Opasnost od , boljševizma“ dominirala je istorijom ne samo tokom 
godina neposredno nakon Ruske revolucije 1917. već čitavom istorijom 
nakon tog datuma. Ona je dugo vremena čak i međunarodnim sukobima 
davala izgled građanskog i ideološkog rata. Poznim dvadesetim vekom 
još je vladala retorika sukoba supersila, barem jednostrano, mada je naj- 
letimičniji pogled na svet 80-ih godina 20. veka pokazivao da se to jed- 
nostavno ne uklapa u sliku jedne globalne revolucije koja će uništiti ono 
što je međunarodni žargon nazivao ,razvijenim tržišnim privredama“, 
još manje one orkestrirane iz jednog centra i usmerene ka građenju jed- 
nog monolitnog socijalističkog sistema nevoljnog ili nesposobnog da 
koegzistira s kapitalizmom. Istorija sveta nakon Prvog svetskog rata uob- 
ličavana je pod Lenjinovom senkom, umišljenom ili stvarnom, kao što je 
istorija zapadnog sveta 19. veka uobličavana u senci Francuske revolu- 
cije. U oba slučaja, ona je napokon izašla iz te senke, ali ne sasvim. Baš 
kao što su političari, čak i 1914, razmišljali o tome da li raspoloženje tih 
predratnih godina podseća na 1848, tako je u 80-im godinama 20. veka 
svako svrgavanje nekog režima bilo gde na Zapadu ili u Trećem svetu 
budilo nade ili strahove oko „marksističke sile“, 

Svet se nije pretvorio u socijalistički, mada su 1917-1920. to sma- 
trali mogućnim, na duge staze čak i neizbežnim, ne samo Lenjin već, 

barem na tren, i oni koji su predstavljali buržoaske režime i njima uprav- 
ljali. Nekoliko meseci se činilo da su se čak i evropski kapitalisti, ili ba- 
rem njihovi intelektualni predstavnici i vođe, pomirili sa sudbinom kada 
su se suočili sa socijalističkim radničkim pokretima koji su u ogromnoj 
meri ojačali nakon 1914, i zaista, u nekim zemljama poput Nemačke i 
Austrije, ustrojili jedine snage organizovane i potencijalno održive drža- 
ve koje su opstale nakon sloma starih režima. Sve je bilo bolje od boljše- 
vizma, čak i mirna abdikacija. Opsežne rasprave (mahom 1919) o tome 
koliko privreda treba da bude podruštvljena i kako, i u kojoj meri treba 
da bude prepuštena novim snagama proleterijata, nisu bile čisto taktički 
manevri za dobijanje vremena. One su se ispostavile kao takve kada se 
period ozbiljne opasnosti za sistem, stvame ili izmišljene, pokazao tako 
kratak da ništa drastično nije ni trebalo da bude urađeno. 

Ako se osvrnemo unazad, možemo da vidimo da je strah bio prete- 

ran. Trenutak moguće svetske revolucije ostavio je iza sebe samo jedan 
komunistički režim u izuzetno oslabljenoj i zaostaloj zemlji čiji je glavna 
prednost ležala u ogromnoj veličini i resursima koji su je pretvorili u 
političku supersilu. Takođe je ostavio iza sebe značajan potencijal antiim- 
perijalističke, modernizujuće i seljačke revolucije, u to vreme uglavnom 
u Aziji, koja je prepoznala svoje sličnosti s Ruskom revolucijom, kao i 
one delove sada podeljenih socijalističkih i radničkih pokreta od pre 
1914. koji su vezali svoju sudbinu za Lenjina. U industrijskim zemljama 
nakon Drugog svetskog rata ovi komunistički pokreti su obično predstav- 
ljali manjinu radničkog pokreta. Kao što je budučnost pokazala, privrede 
i društva ,razvijenih tržišnih privreda“ su bili izvanredno snažni. Da nisu, 
teško da bi bez društvene revolucije opstali na površini tokom nekih 
trideset godina istorijske oluje od koje se moglo očekivati da uništi bro- 
dove nesposobne za plovidbu. 20. vek je bio pun društvenih revolucija i 
možda će ih, pre njegovog kraja, biti još; ali razvijena industrijska društva 
su bila imunija na njih nego bilo koja druga, osim kada ih je revolucija 
pogodila kao nusprodukt vojnog poraza ili osvajanja. 

Tako je revolucija ostavila glavno utvrđenje svetskog kapitalizma 
postojanim, mada su neko vreme čak i njegovi branioci mislili da će se 
srušiti. Stari poredak je odoleo izazovu. Ali ta je učinio — i to je morao da 
učini — tako što se pretvorio u nešto potpuno drugačije od onog što je bio 
1914, Nakon 1914, suočen sa onim što je poznati liberalni istoričar (Eli 

Alevi) nazvao „svetskom krizom“, buržoaski liberalizam je bio u pot- 
punosti na gubitku. Mogao je da abdicira ili da bude zbrisan. Druga mo- 
guénost je bila da se asimiluje u nešto poput neboljševičkih, nerevolucio- 
namih, „reformističkih“ socijaldemokratskih partija koje su, zapravo, i 
iskrsle u zapadnoj Evropi kao glavni jemci društvenog i političkog konti- 
nuiteta nakon 1917. i postepeno se pretvorile iz partija opozicije u partije 
potencijalne ili aktuelne vlade. Ukratko, mogao je da nestane ili postane 
neprepoznatljiv. Ali u svom starom obliku više nije mogao da se bori. 

Italijan Đovani Đoliti (1842—1928) primer je prvog udesa. Kao što 
smo videli, on je imao blistavog uspeha u „upravljanju“ italijanskom 
politikom početkom 20. veka: umirio je i ukrotio radnike, kupovao poli- 
tičku podršku, uzimao-davao, dozvoljavao, izbegavao sukobe. U posle- 
ratnoj društveno-revolucionarnoj situaciji u njegovoj zemlji ove taktike 
su ga potpuno izneverile. Stabilnost buržoaskog društva je bila ponovo 
ustanovljena pomoću bandi ,,nacionalista" i fašista iz srednje klase koje 
su bukvalno vodile klasni rat protiv radničkog pokreta nesposobnog da 
sam izvede revoluciju. (Liberalni) političari su ili podržavali, uzaludno 
se nadajući da će biti sposobni da ih integrišu u svoj sistem. Godine 1922. 
fašisti su preuzeli vladu, nakon čega su demokratija, skupština, partije i 
stari liberalni političari bili eliminisani. Italijanski slučaj je bio samo je- 
dan među mnogima. Između 1920. i 1939. parlamentarni demokratski 
sistemi su skoro nestali iz većine evropskih zemalja, kako nekomunistič- 
kih tako i komunističkih." Činjenica govori za sebe. Čitavoj toj genera- 
ciji je izgledalo da je liberalizam u Evropi osuđen na propast. 

Džon Majnard Kejnz, o kome je već raspravljano, primer je drugog 
izbora, utoliko pre što je, u stvari, čitav život ostao pristalica britanske 
Laburističke partije, a klasno svestan član „obrazovane buržoazije“, kako 
je nazivao svoju klasu. Kao pravi ekonomista, Kejnz je bio skoro do srži 
pravoveran. Verovao je, opravdano, da je Prvi svetski rat bio i besmislen 


* Godine 1939. od 27 država Evrope jedine koje su se mogle opisati kao par- 
lamentarne bile su Ujedinjeno kraljevstvo, Irska slobodna država, Francuska, 
Belgija, Švajcarska, Nizozemska i četiri skandinavske države (Finska nakratko). 
Od svih pobrojanih sve su, osim Ujedinjenog Kraljevstva, Irske slobodne države, 
Švedske i Švajcarske, uskoro privremeno nestale pod okupacijom fašističke 
Nemačke ili u savezništvu s njom, 

i nesaglasan s liberalnom ekonomijom, da ne pominjemo buržoasku civi- 
lizaciju. Kao profesionalni savetnik ratnih vlada posle 1914, bio je naklo- 
njen najmanjem mogućem prekidanju ,uobičajenog poslovanja“. S druge 
strane, prilično logično da je na velikog ratnog vođu, (liberala) Lojda 
Džordža, gledao kao na nekog ko vodi Britaniju ka ekonomskoj propasti 
potčinjavajući sve drugo postizanju vojne pobede." Bio je užasnut, ali ne 
iznenađen, što vidi da veliki delovi Evrope i onoga što je on smatrao ev- 
ropskom civilizacijom doživljavaju slom u porazu i revoluciji. Zaključio 
je, iznova ispravno, da će neodgovorni politikantski mirovni sporazum 
koji su nametnuli pobednici ugroziti izglede za obnavljanje nemačke, a 
time i evropske, kapitalističke stabilnosti na liberalnim osnovama. Ipak, 
suočen s nepovratnim iščeznućem predratne belle epoque, u kojoj je toli- 
ko uživao sa svojim prijateljima s Kembridža i Blumsberija, Kejnz odsad 
ulaže svu svoju osebujnu intelektualnu brilijantnost, genijalnost i talent za 
stil i propagandu, da nađe način da sačuva kapitalizam od njega samog. 
Stoga je on taj koji je revolucionisao ekonomiju, društvenu nauku 
najtešnje povezanu s tržišnom privredom u Doba carstva, a koja je izbegla 
da iskusi taj osećaj krize, tako očit u drugim društvenim naukama. Kriza, 
prvo politička a potom privredna, bila je osnova kejnzijanskog ponovnog 
razmatranja liberalne ortodoksije. On je postao pobornik privrede kojom 
rukovodi i koju kontroliše država koju bi, uprkos Kejnzovoj očiglednoj 
opredeljenosti za kapitalizam, svaki ministar finansija u svakoj razvijenoj 
industrijskoj privredi pre 1914. smatrao za predvorje socijalizma. 
Kejnza je vredno izdvojiti jer je formulisao ono što je bio najintelek- 
tualniji i politički najuticajniji način da se kaže da kapitalističko društvo 
može da preživi samo ako kapitalističke države kontrolišu, upravljaju, pa 
čak i planiraju veliki deo opšteg okvira svojih privreda pretvarajući ih, ako 
je potrebno, u mešovite javno-privatne privrede. Lekcija je bila podesna 
za reformističke, socijaldemokratske i radikalno-demokratske ideologe i 
vlade nakon 1944, koji su je sa oduševljenjem prihvatili, u onoj meri u 
kojoj nisu, kao u Skandinaviji, nezavisno utrli put ovakvim idejama. Lek- 
ciju da je kapitalizam u liberalnom smislu od pre 1914. mrtav, naučili su 
skoro svuda u razdoblju dva svetska rata i svetske recesije, čak i oni koji 
su odbili da mu nalepe nove teorijske etikete, Tokom četrdeset godina 


* Njegov stav prema Drugom svetskom ratu, vođenom protiv fašističke Ne- 
mačke, bio je, naravno, vrlo različit. 

nakon ranih 30-ih godina 20. veka intelektualne pristalice čiste slobodno- 
tržišne privrede bile su osamljena manjina, uz poslovne ljude kojima je 
sopstvena perspektiva uvek otežavala da pojme najbolji interes svog sis- 
tema kao celine, u meri u kojoj su svoje misli usmeravali ka najboljem 
interesu svog pojedinačnog preduzeća ili industrije. 

Lekciju je trebalo naučiti zato što alternativa u periodu Velike de- 
presije 30-ih godina 20. veka nije bio tržišno-indukovani oporavak, već 
slom. Ovo nije bila, kako su revolucionari uvereno mislili, „poslednja 
kriza“ kapitalizma, već je to verovatno bila, u dotadašnjoj istoriji eko- 
nomskih sistema, jedina ekonomska kriza koja je istinski ugrozila sistem 
koji uglavnom funkcioniše kroz ciklična kolebanja, 

Stoga su godine između početka Prvog i početka Drugog svetskog 
rata bile period besprimernih kriza i potresa u istoriji. To je najbolje po- 
smatrati kao eru u kojoj je svetski model Doba carstva krahirao, slomio 
se pod snagom eksplozija koje su pripremane u dugim godinama mira i 
prosperiteta. Bilo je jasno šta je propalo: liberalni svetski sistem i devet- 
naestovekovno buržoasko društvo kao obrazac kojem su, moglo bi se 
reći, sve vrste „civilizacije“ težile. Ovo je, naposletku, bilo razdoblje 
fašizma. Kako bi budućnost izgledala ostalo je nejasno sve do sredine 
veka, a čak i tada novi događaji, mada verovatno predvidljivi, do te mere 
nisu bili ni nalik na ono što su ljudi navikli u doba potresa, da je bilo 
potrebno da dođe nova generacija da bi shvatila šta se dešavalo. 


II 


Period koji je nasledio ovo doba sloma i tranzicije, a koji i nadalje 

traje, verovatno je, u smislu društvenih promena koje utiču na obične 
muškarce i žene širom sveta— a čiji broj raste po stopi koja je besprimer- 
na u dosadašnoj istoriji industrijalizovanog sveta — najrevolucionarniji 
koji je ljudska rasa doživela. Prvi put posle kamenog doba svetsko sta- 
novništvo se više nije pretežno sastojalo od ljudi koji su živeli od poljo- 
privrede i stočarstva, U svim delovima sveta, osim (sve do danas) pod- 
saharske Afrike i u južnom kvadrantu Azije, seljaci su sada bili manjina, 
a u razvijenom svetu zanemarljiva manjina. Ovo se odigralo u toku samo 
jedne generacije. Sledstveno tome, svet je — a ne samo stare „razvijene“ 
zemlje — postao urban, dočim je privredni razvoj, uključujući osnovnu 

industrijalizaciju, bio intemacionalizovan ili globalno preraspodeljen, na 
način nezamisliv pre 1914. Savremena tehnologija je, zahvaljujući mo- 
toru sa unutrašnjim sagorevanjem, tranzistoru, džepnom računaru, sve- 
videćem avionu, da ne pominjemo skromni bicikl, prodrla u najdalje 
kutke planete, koji su postali dostupni trgovini na način koji je tek neko- 
licina jedva mogla i da zamisli, čak i 1939, Društvene strukture, barem u 
razvijenim društvima zapadnog kapitalizma, bile su dramatično uzdrma- 
ne, uključujući tradicionalnu porodicu i domaćinstvo. Sada je, kada se 
osvrnemo na prošlost, moguće shvatiti koliko je od onoga što je omogu- 
ćavalo devetnaestovekovnom buržoaskom društvu da deluje, u stvari, 
bilo nasleđeno i preneto iz prošlosti koju će sami procesi njegovog raz- 
voja neizbežno da unište, Sve ovo se dogodilo, po istorijskim merilima, 
u izvanredno kratkom roku — koji obuhvata sećanje muškaraca i žena koji 
su rođeni tokom Drugog svetskog rata — kao rezultat najvećeg i najne- 
običnijeg privrednog rasta koji se ikada desio. Stoleće nakon Komuni- 
stičkog manifesta Marksa i Engelsa činilo se da su njihova predviđanja o 
privrednim i društvenim učincima kapitalizma, svrgavanje kapitalizma 
od strane proleterijata, ostvarena — ali nisu, uprkos tome što su njihovi 
učenici vladali trećinom čovečanstva, 

Ovaj period je očito onaj u kome je buržoasko društvo 19. veka, i sve 
ono što je išlo s njim, pripalo prošlosti i nije više moglo da neposredno 
usmerava sadašnjost, mada, naravno, i 19. vek i pozni 20. vek su deo istog 
dugog perioda revolucionarnog preobražaja čovečanstva —i prirode — koji 
je postao uočljivo revolucionaran u poslednjoj četvrtini 18. veka. Istoriča- 
ri su mogli da primete čudnu podudarnost da se izvanredni rast 20, veka 
desio tačno nakon 100 godina posle velikog rasta sredinom 19. veka (1850- 
1873, 1950—1973) i sledstveno tome period svetskih privrednih nevolja 
nakon 1973. je počeo 100 godina nakon Velike depresije s kojom ova 
knjiga počinje. Ipak ne postoji veza između ovih činjenica, osim ako neko 
ne otkrije neki ciklični mehanizam privrednih kretanja koji bi proizveo 
ovakvo skladno hronološko ponavljanje; a to je prilično neverovatno. Ve- 
čina nas ne želi ili nema potrebu da se vraća u osamdesete godine 19. veka 
da objasni šta je mučilo svet u 80-im godinama 19. ili početkom 20. veka. 

Pa ipak, svet u poznom 20. veku je još oblikovan po uzoru na buržo- 
asko stoleće, a posebno na Doba carstva, što i jeste bilo predmet ovog 
toma. U doslovnom smislu oblikovan. Tako je, na primer, svetski finansij- 

ski poredak koji je obezbedio međunarodni okvir za globalni uspon trećeg 
kvartala ovog veka bio dogovoren sredinom 40-ih godina 20. veka od 
strane muškaraca koji su odrasli 1914, a koje je potpuno shrvalo proteklo 
dvadesetpetogodišnje iskustvo rastakanja Doba carstva. Poslednji značaj- 
ni državnici ili nacionalne vođe koji su 1914. bili odrasli ljudi umrli su 
70-ih godina 20. veka (na primer, Mao, Tito, Franko, De Gol), Međutim, 
značajnije je da je današnji svet oblikovalo ono što možemo nazvati isto- 
rijskim krajolikom preostalim nakon Doba carstva i njegovog sloma. 
Najočigledniji deo ovog nasleđa je podela sveta na socijalističke 
zemlje (odnosno one koje za sebe tvrde da su takve) i one druge. Senka 
Karla Marksa se nadvila nad trećinom ljudske rase zbog razvoja događaja 
koji smo pokušali da skiciramo u glavama 3, 5 i 12. Kakvu god budućnost 
predviđali kopnu koje se proteže od Kineskog mora do sredine Nemačke, 
uključujući nekoliko oblasti u Africi i obe Amerike, prilično je izvesno da 
režimi koji tvrde da ostvaruju prognoze Karla Marksa nikako ne mogu da 
budu budućnost koja im je predviđana pre pojave masovnog socijalistič- 
kog radničkog pokreta, a čiji primer i ideologija bi redom podstakli revo- 
lucionarne pokrete zaostalih i zavisnih, odnosno kolonijalnih oblasti. 
Podjednako očigledan deo nasleđa je istinska globalizacija svetskog 
političkog modela. Ako su Ujedinjene nacije poznog 20. veka uključivale 
značajnu brojčanu većinu zemalja onoga što je nazvano ,,Treći svet" (i, 
naravno, države za koje „zapadne“ sile nisu imale simpatije), to je stoga 
jer su one, pretežno, ostaci podele sveta između imperijalnih silau Doba 
carstva. Tako je dekolonizacija francuskog carstva stvorila oko 20 novih 
država, ona britanskog carstva još i više; a barem u Africi (koja se u vreme 
pisanja sastojala od više od 50 nominalno nezavisnih i suverenili entiteta) 
sve one su obnovile granice povučene osvajanjem i međuimperijalističkim 
pregovorima. S druge strane, zbog razvoja događaja u tom periodu, bilo 
je teško očekivati da će velika većina njih na kraju ovog veka voditi po- 
slove svojih obrazovanih slojeva i vlada na engleskom i francuskom. 
Nešto manje očigledno nasleđe iz Doba carstva je da sve zemlje 
treba nazivati, a često su i same sebe nazivale, „nacijama“. Ne samo zato 
što je, kao što sam pokušao da pokažem, ideologija „nacije“ i ,naciona- 
lizma“, proizvod evropskog 19. veka, mogla da se upotrebi kao ideologi- 
ja kolonijalnog oslobođanja, i kao takvu su je uvezli članovi pozapadnja- 

čenih elita kolonijalnih naroda, već takođe, kao što se u glavi 6 pokazuje, 
što je koncept ,,nacije-države“ u ovom periodu postao dostupan grupama 
bilo koje veličine koje su odabrale da sebe tako nazovu, a ne samo, kao 
što su začetnici , načela nacionalnosti“ smatrali za samorazumljivo, sred- 
njim ili velikim narodima. Većina zemalja u svetu koje su se nastale na- 
kon kraja 19. veka (a koje su status „nacija“ dobile nakon doba predsedni- 
ka Vilsona) bila su skromne veličine i /ili stanovništva, a nakon nastupa 
dekolonizacije, često sićušne veličine.“ U onoj meri u kojoj je nacionali- 
zam prodro izvan starog ,razvijenog“ sveta, ili u onoj meri u kojoj je 
neevropska politika asimilovala nacionalizam, nasleđe Doba carstva je 
još prisutno. 

To je podjednako prisutno i u promeni odnosa u tradicionalnoj za- 
padnoj porodici, a posebno u emancipaciji žena, Nesumnjivo da su ove 
promene od sredine veka ukupno bile mnogo veće nego ikada ranije, ali 
zapravo se tokom Doba carstva „nova žena“ prvi put ukazala kao značaj- 
na pojava, a politički i društveni masovni pokreti posvećeni, između 
ostalog, emancipaciji žena postali su političke snage: ponajpre radnički 
i socijalistički pokreti. Ženski pokreti na Zapadu su mogli da uđu u novu 
i dinamičniju fazu 60-ih godina 20. veka, možda ponajviše kao rezultat 
znatno povećanog upliva žena, a naročito udatih žena, u plaćene poslove 
izvan kuće, ali to je bila samo faza u glavnom istorijskom razvoju koji 
može da se prati unazad sve do našeg perioda, a zbog praktičnih razloga, 
ne i pre njega. 

Štaviše, kao što se ova knjiga trudi da objasni, Doba carstva je pri- 
sustvovalo rođenju većeg dela onoga što je karakteristika modernog ur- 
banog društva masovne kulture, od najinternacionalnijih oblika sportova 
koje prati publika do štampe i filma. Čak i u tehničkom smislu moderni 
mediji nisu fundamentalni pronalasci, već je razvoj događaja učinio dva 
osnovna izuma, predstavljena tokom Doba carstva, široko pristupačnim; 
mehaničku reprodukciju zvuka i pokretnih slika. Doba Žaka Ofenbaha 
nema kontinuitet sa sadašnjošću na način na koji to ima doba mladog 
Foksa, Cukora, Goldvina i His master 5 voice. 


* 12 afričkih država je ranih 80-ih godina 20. veka imalo manje od 600 000 
stanovnika, a dve od njih manje od 100 000. 

III 


Nije teško otkriti na koje su sve druge načine naši životi uobličeni, 
odnosno predstavljaju produžetak 19. veka u globalu, a posebno Doba 
carstva. Bez sumnje, svaki čitalac može produžiti spisak. Ali da lije ova 
glavna refleksija pretpostavljena osvrtom na istoriju 19. veka? Još je teš- 
ko, ako ne i nemoguće, nepristrasno se osvrnuti na taj vek koji je stvorio 
istoriju sveta, jer je on stvorio modernu kapitalističku svetsku privredu. 
Za Evropljane je on nosio poseban emocionalan naboj, jer je to bila 
evropska era svetske istorije, više nego ijedna druga, a za Britance jedin- 
stvena, ne samo u privrednom smislu, jer je Britanija bila u njenom sre- 
dištu. Za Severnoamerikance to je stoleće kada su SAD prestale da budu 
deo engleske periferije. Za ostale svetske narode bila je to era kada je 
čitava protekla istorija, koliko god duga i slavna, došla do nužnog kraja. 
Ono što im se dogodilo, ili ono što su učinile, nakon 1914. je implicitno 
u onome što im se dogodilo između prve industrijske revolucije i 1914. 

To je bilo stoleće koje je promenilo svet — ne više nego što je to 
učinilo naše stoleće, ali upadljivije, budući da je takav revolucionarni i 
stalni preobražaj tada bio nov. Kada se osvrnemo, možemo videti to sto- 
leće buržoazije i revolucije kako se najednom pojavljuje na vidiku, poput 
Nelsonove ratne flote koja se sprema za akciju, ali i poput onoga što ne 
vidimo: njene kidnapovane posade, omalene, niske, siromašne, bičevane 
i pijane, koja živi na crvljivom dvopeku. Kada se osvrnemo, možemo 
razaznati da su oni koji su to izveli, a u sve većoj meri i one sve brojnije 
mase na „razvijenom“ Zapadu koje su učestvovale u tome, znali da je to 
stoleće bilo predodređeno za izuzetna dostignuća i mislili da je bilo pred- 
određeno da reši sve velike probleme čovečanstva, da otkloni sve prepre- 
ke na putu njihovog rešenja. 

Ni u jednom veku, ni pre ni posle, iskusni muškarci i žene nisu 
imali tako visoka, tako utopijska očekivanja od života na ovoj planeti: 
opšti mir, univerzalnu kulturu ostvarenu pomoću jednog svetskog jezika, 
nauku koja možda nije samo istraživanje, već i pravi odgovor na osnovna 
pitanja kosmosa, emancipaciju žena od čitave njihove prošlosti, emanci- 
paciju čitavog čovečanstva kroz emancipaciju radnika, sekularnu slobo- 

du, društvo izobilja, svet u kome svako doprinosi prema svojim moguć- 
nostima, a dobija onoliko koliko mu je potrebno. Ovo nisu bili samo 

snovi revolucionara. Utopija kroz napredak je na temeljne načine ugra- 
đena u stoleće. Oskar Vajld se nije šalio kada je rekao da je mapa sveta 
na kojoj nije ucrtana Utopija bezvredna. On je govorio i u ime Kobdena, 
zagovornika slobodne trgovine, socijaliste Furijea, predsednika Granta, 
kao i Marksa (koji nije odbacivao utopijske težnje, već samo utopijske 
nacrte), Sen Simona, čija utopija ,industrijalizma“ ne može biti pripisa- 
na ni kapitalizmu ni socijalizmu, jer je oba mogu svojatati. Ali novina 
oko najkarakterističnijih devetnaestovekovnih utopija je da se u njima 
istorija ne bi zaustavila. 

Buržoazija je iščekivala doba beskrajnog napretka, materijalnog, 
intelektualnog i moralnog, kroz liberalni napredak; proleteri, ili oni koji 
su se našli u poziciji da govore u njihovo ime, očekivali su to kroz revo- 
luciju. Iščekivali su i jedni i drugi. A i jedni i drugi su to išćekivali ne kroz 
neki istorijski automatizam, već kroz napor i borbu. Umetnici koji su 
najdublje izražavali kulturne težnje buržoaskog stoleća i postali, tako 
reći, glasovi koji uobličavaju njegove ideale, bili su poput Betovena, koga 
su smatrali za genija koji se do pobede probio borbom, čija je muzika 
nadjačala mračne snage sudbine, čije su koralne simfonije dostigle vrhu- 
nac u veličanstvenoj pobedi oslobođenog ljudskog duha. 

U Doba carstva, postojali su, kao što smo videli, glasovi — a oni su 
bili i mudri i uticajni unutar buržoaske klase — koji su slutili drugačiji 
ishod. Ali, u celini, činilo se da se cela epoha, za većinu ljudi na Zapadu, 
više nego bilo koja pre, približila zavetu stoleća. Svom liberalnom zave- 
tu kroz pojavu, masovnu snagu i izglednost neizbežnog budućeg trijumfa 
novog radničkog i socijalstičkog pokreta, Nekima je, kao što se ova knji- 
ga trudila da pokaže, Doba carstva izazivalo sve veću nelagodu i strah. 
Za većinu muškraca i žena u svetu koji je buržoazija promenila, to je 
skoro izvesno bilo doba nade, 

Osvrnimo se sada i na ovu nadu. Još je možemo deliti, ali sada ne 
bez skepticizma i nesigurnosti, Videli smo previše utopijskih obećanja 
koja nisu donela očekivane rezultate. Zar ne živimo u doba kada su u 
najnaprednijim zemljama moderne komunikacije, sredstva saobraćaja i 
izvori energije ukinuli razliku između grada i sela, za šta se nekad misli- 
lo da je moguće samo u društvu koje je rešilo skoro sve svoje probleme? 

A naše očito to nije. 20. vek se suočio s previše trenutaka oslobođenja i 

društvene ekstaze da bi bio dovoljno siguran u njihovu stalnost. Ima me- 
sta za nadu, jer ljudska bića su životinje koje se nadaju. Čak ima mesta i 
za velika očekivanja, uprkos pojavama i predrasudama koje govore su- 
protno, jer su aktuelna dostignuća 20. veka u smislu materijalnog i inte- 
lektualnog napretka — teže u smislu moralnog i kulturnog napretka — iz- 
vanredno impresivna i sasvim neporeciva, 

Ima li još mesta za najveću od svih nada, onu o stvaranju sveta u 
kome će slobodni muškarci i žene, oslobođeni od straha i materijalnih 
potreba, živeti valjanim životom u zdravom društvu? Zašto da ne? 19. 
vek nas je naučio da želja za savršenim društvom nije zadovoljena nekim 
predodređenim modelom življenja, mormonskim, ovenovskim ili nekim 
drugim; a možemo sumnjati da čak i ako je takav novi model bio okvir 
budućnosti, mi to ne bi znali, ili danas nismo u mogućnosti da odredimo 
kakav treba da bude. Funkcija traganja za savršenim društvom nije da 
dovede istoriju do zaustavljanja, već da otvori svoje neznane i nesaznat- 
ljive mogućnosti za sve muškarce i žene. U ovom smislu, srećom po 

Ali, kao što znamo, može biti zatvoren: opštim uništenjem, vraća- 
njem varvarstvu, rastakanjem nada i vrednosti kojima je 19. vek težio. 
20. vek nas je naučio da su ove stvari moguće. Istorija, božanstvo koje 
vlada i jednim i drugim vekom, više nam ne daje, kao što su muškraci i 
žene mislili, čvrsto obećanje da će čovečanstvo otići u obećanu zemlju, 
šta god to trebalo da bude. Još manje da će tamo stići. Može se isposta- 
viti suprotno. Mi znamo da može, pošto živimo u svetu koji je stvorio 19. 
vek, i znamo da, premda su njegova dostignuća bila divovska, ona nisu 
ono što se očekivalo ili sanjalo. 

Ali ako više ne verujemo da nam istorija jemči pravi ishod, ne jem- 
či nam ni pogrešan. Nudi nam izbor, bez bilo kakve jasne procene vero- 
vatnoće našeg izbora. Dokaz da će svet u 21. veku biti bolji nije zanema- 
riv. Ako svet nastavi da se nesamouništava, verovatnoća će biti prilično 
velika. Ali neće ići do nesumnjivosti. Jedina sigurna stvar o budućnosti 
je da će iznenaditi čak i one čiji pogled dopire najdalje. 

TABELE 
Tabela 1 
Države i stanovništvo 1880-1914. (u milionima) 
1880. 1914. 

C/K "Velika Britanija 353 45 

R "Francuska 376 40 

C "Nemačka 452 68 

C "Rusija 97.7 161 (1910) 
C/K * Austrija 376 51 

K "Italija 28.5 36 

K Španija 67 20.5 
K,1908R Portugal 42 5.25 

K Švedska 46 55 

K Norveška 1.9 2.5 

K Danska 20 275 

K Holandija 4.0 65 

K Belgija 3 FS 

K Švajcarska 28 35 

K Grčka 16 4735 

K Rumunija 5.3 7.5 

K Srbija DA 45 

K Bugarska 20 45 

K Cma Gora - 0.2 

K Albanija 0 0.8 

C Finska (u sastavu Rusije) 2.0 29 

R SAD 50.2 92.0 (1910) 
C Japan 0.36 '53 

C Osmansko carstvo c.21 c.20 

C Kina c.420 c.450 

C = carstvo, K = kraljevina, R = republika, "Velike evropske sile 


Å j 





Druge države i stanovništvo; 

Preko 10 miliona Brazil, Meksiko 

5-10 miliona Persija, Avganistan, Argentina 

2-5 miliona Čile, Kolumbija, Peru, Venecuela, Sijam 

Manje od 2 miliona Bolivija, Kuba, Kostarika, Domin. Republika, 
Ekvador, El Salvador, Gvatemala, Haiti, Honduras, 
Nikaragva, Panama, Paragvaj, Urugvaj 





Tabela 2 
Urbanizacija u Evropi XIX veka, 1800-1890. 
Broj gradova Ukupno gradsko 
(10.000 stanovništvo 
i preko) (procenat) 
1800. 1850. 1890. 1800. 1850. 1890. 

Evropa 364 878 1709 10 16.7 29 
Severna i Zapadna Evropa" 105 246 543 149 26.1 434 
Centralna Evropa* 135 306 629 71 12.5 26.8 
Mediteran 113 292 404 129 18.6 22.2 
Istočna Evropa ll 34 133 #2 15 ulg 
Engleska /Vels 44 148 356 20.3 40.8 61.9 
Belgija 20 26 6l 189 20.5 345 
Francuska 78 165 232 88 145 259 
Nemačka 53 133. 382 55 10.8 282 
Austrija/Bohemija 8 17101. 52) 67 13: 
Italija 74 813 215 146 20.3 21.2 
Poljska 3 17. 32: 24. 93 146 





* Skandinavija, Velika Britanija, Holandija, Belgija 
* Nemačka, Francuska, Švajcarska 

& [talija, Španija, Portugal 

5 Austrija/Bohemija, Poljska 


Izvor: Jan de Vries, European Urbanisation 1500-1800 (London, 1984), tabela 3.8 

Tabela 3 


Emigracija u evropske zemlje 1871-1911. (u milionima) 





Godine 


1871-1880. 
1881-1890. 
1891-1900. 
1901-1911. 


Ukupno Britanija = Španija! Nemačka 


3.1 
7.0 
6.2 
11.3 
27.6 


Irska 


1.85 
3.25 
2.15 
3.15 
10.4 


Imigracija (u milionima) 


Ukupno SAD Kanada Argentina/ Australija' Ostalo 


Godine 


1871-1880. 
1881-1890. 
1891-1900. 
1901-1911. 


4.0 
7.5 
6.4 
14.9 
32.8 


2.8 
5.2 
3.1 
8.8 
20.5 


0.2 
0.4 
0.2 
1.1 
1.9 


Portugal Austrija Osii 


0.15 0.75 0.35 


0.75 1.8 1.2 
1.0 1.25 1.8 
14 2.6 4.15 
3.3 6.4 15 


Brazil Novi Zeland 


0,5 02 0.3 
1.4 03 0.2 
1.8 0.45 0.25 
2.45 1.6 0.95 
6.15 2.5 17 


Zasnovano na A. M. Carr Saunders, World Population (London, 1936). Razlika između 
ukupnih brojeva za imigraciju i emigraciju treba da upozori čitaoce na nepouzdanost 
ovakvih kalkulacija. 

Tabela 4 





Nepismenost 
1850. Zemlje sa malim Srednji procenat Visoki procenat 
procentom nepismenih 30-50% preko 50% 
odraslih; manje od 30% 
Danska Austrija Mađarska 
Švedska Češke zemlje Italija 
Norveška Francuska Portugal 
Finska Engleska Španija 
Island Irska Rumunija 
Nemačka Belgija Balkan i Grčka 
Švajcarska Australija Poljska 
Holandija Rusija 
Škotska SAD 
SAD (belci) (ne-belačko 
stanovništvo) 
1913. Zemlje sa malim Srednji procenat Visoki procenat 
procentom nepismenih 30-50% preko 50% 
odraslih: manje od 30% 
(Kao gore) Sever Italije Mađarska 
Francuska Severozapad Centralna 
Engleska Jugoslavije i Južna Italija 
Irska (Slovenija) Portugal 
Belgija Španija 
Austrija Rumunija 
Australija Balkan i Grčka 
Novi Zeland Poljska 
Rusija 
SAD (ne-belačko 
stanovništvo) 

Tabela 5 
Univerziteti (broj institucija) 

1875. 1913. 
Severna Amerika oko360 oko 500 
Latinska Amerika oko 30 oko 40 
Evropa oko 110 oko 150 
Azija oko 5 oko 20 
Afrika 0 oko 5 
Australazija 2 oko 5 
Modernost 


Štampa koja se koristi u različitim delovima sveta, oko 1880. 
(Izvor, izračunato na osnovu M. G, Mulhall, The Progress of the World Since the 
Beginning of the Nineteenth Century (London, 1880, ponovljeno 1971), str. 91) 























U svetu U Evropi 
Ostatak sveta sounn Švajcarska 
Australazija 9 Skandinavija 
braka si 35% | /_21% 
Latinska Iberijsko poli 
Amerika Italija 4,6% 
1,4% Male zemnlje (Beneluks), 
4,1% 
Rusii 
Severna pov 
Amerika Evropa : 
31% 57,5% Austro-ugarska 
10,9% 
Telefoni u svetu 1912. godine 
(Izvor: Weltwirtschaftliches Archiv, Afrika 0,3% Ostatak svet 
LI 
1913, 1/11, str. 143) Južna Amerika 1% —\\ 12% 


Svet ukupno (u hiljadama) 12.453 
SAD 8.362 
Evropa 3.239 


Azija 13% ( \ 
Evropa 
26% 

Tabela 6 Tabela 8 


Razvoj telefona: pojedini gradovi (telefoni na 100 stanovnika) Britanske investicije u inostranstvu: % akcija 
1895. Mesto 1911. Mesto KI" ma ev ši 1-1913. 
Stokholm 41 l 19,9 2 PDS ALANYA 
Kristijanija (Oslo) 3 2 6.9 8 Latinska Amerika np A 
Los Anđeles 2 3 24 1 SAD u : 
Berlin 1,6 4 5,3 9 Evropa t $ 
Hamburg 1,5 5 47 10 Ostalo 3 
Sao a : : 9 : (Izvor: C. Feinstein, citat u: M. Barratt Brown, After Imperialism, London, 1963, str. 110) 
oston ; 
Čikago 0,8 8 u 3 Tabela 9 
ika i w : ó A & Globalni izvoz tropskih proizvoda, 1880-1910. (u hiljadama tona) 
Beč 0,5 11 23 13 1880. 1900. 1910. 
Filadelfija 0,3 12 8,6 5 Banane 30 300 1.800 
London 0,2 13 2,8 11 Kakao 60 102 227 
Sankt Peterburg 0,2 14 2,2 14 Kafa i. li i 
ooo Guma 1 
(Izvor: Weltwirtschaftliches Archiv, 1913, 111, str. 143) Pamuk 950 1.200 1.770 
Juta 600 1.220 1.560 
Tabela 7 SAZ K Suncokret — = 2.700 
Ya svetske površine koji pripada nezavisnim državama 1913. Sirovi šećer 1.850 3.340 6.320 
Severna Amerika 32% Čaj 175 290 360 
Srednja i Južna Amerika 92,5 (Izvor: P. Bairoch, The Economic Development of the Third World Since 1900, London, 
Afrika 3,4% 1975, str. 15) 
Azija 70% isključujući azijski deo Rusije 
43,2 % uključujući azijski deo Rusije 
Okeanija 0% 
Evropa 99% 


(Izvor: izraćunato po League of Nations International Statistical Yearbook, Ženeva, 1926) 


i.il....————— 


Tabela 10 
Svetska proizvodnja i svetska trgovina 1781—1971. (1913 = 100) 


Proizvodnja Trgovina 


1781-1790. 1,8 2,2 (1780) 

1840. 7,4 5,4 

1870. 19,5 23,8 

1880. 26,9 38 (1881—1885) 

1890. 41,1 48 (1891-1895) 

1900. 58,7 67 (1901-1905) 

1913. 100 100 

1929. 153,3 113 (1930) 

1948. 274 103 

1971. 950 520 

(Izvor: W. W. Rostow, The World Economy: History and Prospect, London, 1978) 
Tabela 11 

Brodovi: (samo plovila preko 100 tona) u hiljadama tona 


1881. 1913. 
Svet ukupno 18.325 46.970 
Velika Britanija 7.010 18.696 
SAD 2,370 5.429 
Norveška 1,460 2.458 
Nemačka 1.150 5.082 


Italija 1.070 1.522 
Kanada 1.140 1.735* 
Francuska 840 2.201 
Švedska 470 1.047 
Španija 450 841 
Holandija 420 1.310 
Grčka 330 723 
Danska 230 762 
Austro-ugarska 290 1.011 
Rusija 740 974 


+ Britanski dominion 


(Izvori: Mulhall, Dictionary of Statistics, London, 1881; League of Nations, /nternatio- 
nal Statistics Yearbook 1913, tabela 76) 

Trka u naoružanju 


Vojni troškovi velikih sila (Austrija, Nemačka, Austrija, Velika Britanija, 


Rusija, Italija i Francuska) 1880-1914. 


1880. 
1890. 
1900. 
1910. 
1914. 
o 


s0 100 150 20 250 300 
(Izvor: The Times Atlas of World History, London, 1978, str. 250) 


Tabela 12 
Armije (u hiljadama) 


187914013 
Vreme mira Mobilizacija Vreme mira Mobilizacija 


Velika Britanija 136 oko 600 
Indija oko 200 - 
Austro-ugarska 267 772 
Francuska 503 1.000 
Nemačka 419 1.300 
Rusija 766 1.213 
Tabela 13 
Mornarice (po broju ratnih brodova) 
1900. 1914. 
Velika Britanija 49 64 
Nemačka 14 40 
Francuska 23 28 
Austro-ugarska 6 16 
Rusija 16 23 


419 


350 


160 
149 
800 
1.200 
2.200 
1.400 





700 


3.000 
3.500 
3.800 
4.400 

O PISCU 


Erik Hobsbaum (1917-2012), jedan od najvećih svetskih istoričara 
druge polovine XX veka, rođen je u Aleksandriji 1917. godine, a obra- 
zovao se u Austriji, Nemačkoj i Engleskoj. 

Hobsbaum je bio član Britanske akademije i Američke akademije 
umetnosti i nauke, strani član Japanske akademije, kao i nosilac počasnih 
doktorata na univerzitetima nekoliko zemalja. Hobsbaum je, tokom svog 
ispunjenog života, bio redovni ili gostujući profesor na velikom broju 
prestižnih svetskih univerziteta. 

Do penzionisanja je predavao na Koledžu Birkbek Londonskog 
univerziteta, a potom na Novoj školi za naučna istraživanja u Njujorku. 

Hobsbaum je pisac slavnih i uticajnih istoriografskih studija preve- 
denih na mnoge svetske jezike, Njegove knjige su ostvarile ogroman 
uticaj na generacije istoričara u poslednjih pola veka. 

Najvažnije knjige: Primitivni pobunjenici: istraživanja starih oblika 
socijalnih pokreta u XIX i XX veku (1959), Doba revolucije: Evropa od 1789. 
do 1848. (1962), Radnik: studije iz istorije rada (1964), Banditi (1969), Re- 
volucionari (1973), Doba kapitala: 1848-1875. (1975), Radnici: svet ra- 
da (1985), Doba imperije: 1875-1914. (1987), Nacije i nacionalizam posle 
1780: program, mit, realnost (1990), Odjek Marseljeze: osvrt na Francusku 
revoluciju posle dva veka (1990), Doba ekstrema: Istorija kratkog dvadese- 
tog veka (1994), O istoriji (1997), Neobični ljudi: otpor, pobuna i džez(1998), 
Globalizacija, demokratija i terorizam (2007), Kraj kulture (2013). 

Hobsbaum je objavio i autobiografiju Zanimljiva vremena: jedan 
život u dvadesetom veku (2002), u kojoj je ovaj svedok 20. veka pričao o 
svom životu sa istorijom i sa izabranom profesijom. 

Dela Erika Hobsbauma prevedena su na sve veće svetske jezike i 
ostvarila su ogroman uticaj na generacije istoričara u poslednjih pola veka. 

U izdanju Arhipelaga objavljene su Hobsbaumove knjige Globali- 
zacija, demokratija i terorizam (2009) i Kraj kulture (2014). 

